
SUITE  DU  LIVRE  HUITIÈME. 


CHAPITRE  XX. 

Suite  du  voyage  de  M.  de  Vieilleville. 

(Jeste  guerre  survint  à  l'occasion  de  la  doctrine  que 
sema  ung  régent  ou  ung  moyne  en  l'année  i5i6, 
nommé  Martin  Luther,  en  l'université  de  Vyrtem- 
berg,  ville  principalle  de  la  duché  de  Vyrtemberg,  que 
le  susdict  Jehan  Frédéric  embrassa  ,  et  suivit  de  telle 
ardeur  et  affection ,  jusques  à  contraindre  ses  subjects, 
qu'il  s'oublia  tant,  sur  le  commandement  que  luy  fist 
l'Empereur  de  s'en  désister  et  la  rejeter  du  tout,  que 
de  luy  escrire  ung  cartel  de  defïi ,  par  lequel  il  main- 
tenoit  ne  luy  estre  aulcunement  subject  ny  vassal ,  ains 
au  contraire  qu'il  portoit  la  couronne  d'Empereur 
qu'il  iuy  avoit  mise,  comme  électeur,  sur  la  teste  ,  et 
l'espée  impériale  en  la  main  droicte  pour  se  la  main- 
28.  ï 

tenir,  et  que  son  conseil  n'avoit  pas  bien  recogneu  ses 
forces  et  moyens  de  luy  faire  envoyer  ung  herault  pour 
contraindre  et  gehenner  sa  conscience  ;  car  quand  il  y 
viendra  luy-mesme  avec  cinquante  mille  hommes ,  qu'il 
y  proufïictera  aussi  peu  que  son  herault.  De  quoy 
l'Empereur  s'irrita  si  fort,  qu'il  dressa  une  armée  en 
peu  de  temps  si  grande,  qu'il  rangea  ce  puissant  duc 
à  l'extrémité'  que  nous  avons  dicte ,  et  tous  ses  associez , 
jusques  à  luy  demander  à  genoulx  pardon  et  la  vie 
quant  et  quant ,  qui  luy  fut  remise  par  l'intercession 
de  cinq  ou  six  grandes  princesses  d'AUemaigne  ses  pa- 
rentes, de  tous  les  potentats  et  villes  franches  de  l'Em- 
pire. 

Et  ayant  séjourné  là  deux  jours,  M.  de  Yieilleville 
print  congé  d'eulx,  après  leur  avoir  faict  payer  leurs 
pensions,  qui  estoient  de  quatre  mille  escus  par  an  à 
chacun ,  que  le  roy  Henry  second  ordonna  leur  estre 
payée  par  commisération  de  prince  à  prince ,  estants  si 
povres,  toutesfois  de  la  plus  ancienne  race  de  l'Europe, 
de  laquelle  estoit  sorti  Charlemaigne ,  roy  de  France  , 
et  par  conséquent  tous  nos  roys  -,  car  par  l'arbre  de 
France  il  se  void  qu'ils  sont  descendus  de  ce  Charle- 
maigne,  et,  pourceste  seule  considération,  les  gratif- 
fioit  de  ce  petit  moyen. 

Au  partir  de  Vymarch  ,  nous  prismes  le  chemin  de 
la  ville  de  Ulme,  sur  la  rivière  fameuse  du  Danube. 
Les  habitants  de  laquelle  nous  receurent  fort  cordiale- 
ment, avec  courtoisies  infinies;  et  s'enquerant  M.  de 
Yieilleville  du  chemin  pour  aller  à  Cassel,  devers  le 
landgraffde  Hessen ,  en  ung  très-fort  chasteau  sien, 
où  il  faisoit  sa  résidence  ordinaire,  le  bourguemaistre 
d'Ulme  le  divertit  d'y  aller  à  cause  de  la  longueur  et 

grande  destorce  des  chemins ,  stérilité  du  pays  et  très- 
mal  aisé  pour  les  coches,  d'aultant  qu'il  est  montueux, 
et  que  les  traictes ,  premier  que  de  trouver  logis  pour 
repaistre  ung  si  grand  train  et  attirail,  sont  communé- 
ment de  cinq  à  six  lieues  d'Allemaigne,  qui  en  valent 
bien  dix  et  douze  de  France,  encore  fort  mal  traictez. 

Qui  fut  cause  que  M.  de  Vieilleville  depescha  ung 
gentilhomme,  avecques  ung  truchement,  devers  le  sus- 
dict  landgrafF  de  Hessen,  pour  luy  porter  les  lettres 
du  Roy,  de  la  Royne  sa  mère  et  du  roy  de  Navarre, 
avec  les  créances  contenues  en  son  instruction,  et  sa 
pension  quant  et  quant  :  car  l'Empereur  l'avoit  faict 
courir  aussi  misérable  fortune  que  aux  frères  de  Saxe 
ses  confederez,  et  par  la  vaillance  et  industrie  du  duc 
Maurice  de  Saxe,  qui  avoit  aussi  augmenté  l'armée 
impériale  de  plus  de  dix  mille  hommes  de  ses  forces 
naturelles,  de  ses  subjects  et  à  sa  solde. 

M.  de  Vieilleville  fust  ainsi  conseillé  de  se  mettre 
sur  le  Danube  ,  qui  le  portera  droict  à  Vienne  en  Aus- 
triche  ,  et  gaignera  six  ou  sept  journées  ;  car,  par  terre, 
il  est  merveilleusement  long  et  fascheux,  et  les  habi- 
tants, en  plusieurs  endroicts  de  pays  et  contrées,  fort 
barbares  et  incivils.  Doncques,  ne  rejetant  poinct  ce 
conseil ,  fist  renvoyer  tous  ses  chevaulx ,  coches  et 
charrois  à  Metz ,  et  prinsmes  douze  bons  et  grands  bat- 
teaulx,  dont  le  magistrat  d'Ulme  nous  accommoda  en 
payant,  et  de  bateliers  fort  expérimentez  sur  ladicte 
rivière ,  car  elle  est  en  plusieurs  endroicts  fort  périlleuse. 
Ainsi  nous  navigasmes,  en  la  grâce  de  Dieu,  sept  ou 
huit  grandes  journées,  et  approchasmes  d'une  belle  et 
grande  ville  nommée  Ingolstat,  appartenant  au  duc 
Auguste  de  Saxe ,  qui  avoit  hérité  de  la  confiscation 

i. 

de  l'electorat  de  Saxe  par  la  mort  de  son  frère  Maurice, 
en  laquelle  ville  il  estoit  pour  lors.  Mais  sentant  nostre 
venue,  il  en  deslogea  incontinant,  et  laissa  ung  mé- 
moire en  langaige  allemant  au  bourguemaistre  d'In- 
gulstat,  pour  donnera  M.  de  Vieilleville,  qui  faisoit 
chercher  des  chevaulx  pour  envoyer  ung  gentilhomme 
avec  ung  truchement  après,  pour  luy  porter  les  lettres 
du  Roy ,  de  la  Royne,  et  sa  créance;  lequel  mémoire 
fut  traduict  ainsi  : 

«  Je  me  suis  retiré  en  toute  diligence  de  ma  ville 
«  d'Ingolstat,  affin  de  ne  conférer  avec  les  agents 
«  et  ambassadeurs  du  roy  deErancede  chose  qui  soit, 
«  ny  de  les  voir,  comme  estants  serviteurs  de  celluy 
«  qui  favorisâmes  ennemis ,  et  leur  donne  pensions  pour 
«  me  faire  la  guerre.  Mais  j'eusse  bien  désiré  cognoistre 
«  M.  de  Vieilleville,  pour  juger,  le  voyant  et  discou- 
«  rant  avec  luy ,  si  sa  personne  et  ses  discours  meri- 
«  tent  la  grande  réputation  qu'il  a  acquise  par  l'Alle- 
«  maigne  en  valeur  et  entendement  ;  mais  ce  sera  pour 
«  une  autre  fois,  et  peult-estre  en  une  armée.  Cepen- 
«  dant  que  l'on  ne  vienne  poinct  après  moy  pour  me 
«  présenter  les  lettres  et  pacquets  que  je  scey  qu'ils 
«  m'apportent  de  la  part  de  leur  Roy  et  de  son  conseil  ; 
«  car  je  desdaigne  de  veoir  ny  lire  chose  venant  de 
«  ceulx.  qui  favorisent  et  supportent  mes  plus  grands 
«  et  mortels  ennemis,  qui  journellement  me  font  la 
«  guerre ,  tant  à  force  ouverte  que  par  secrettes  intel- 
«  ligences.  »  Ainsi  signé,  Auguste,  duc  héréditaire  et 
légitime  de  Saxe ,  et  vray  électeur  du  sainct  Empire. 

Quand  M.  de  Vieilleville  eust  ouy  l'interprétation 
de  ce  mémoire ,   qui  tenoit  plus    de  l'ivroigne   que 

d'homme  rassis ,  entre -meslé  cependant  d'un  merveil- 
leux orgueil ,  il  rompit  etmist  en  pièces  les  trois  lettres 
qu'il  avoit  à  luy  présenter,  puis  les  jecta  dedans  le  feu 
en  la  présence  du  bourguemaistre  d'Ingolstat  qui  le 
luy  avoit  interprété,  car  il  entendoit  fort  bien  le  fran- 
çais, le  priant  de  transcrire  son  interprétation  au  pied 
du  mémoire  et  la  signer;  ce  que  le  bourguemaistre  ne 
reffusa,  disant  que  puisque  son  seigneur  l'avoit  escrit 
de  sa  main  et  signé,  il  ne  se  pouvoit  faire  tort  de  l'en- 
suivre. Et  le  print,  M.  de  Vieilleville ,  pour  servir  de 
descharge  envers  leurs  Majeste's,  de  n'avoir  poinct  veu 
ce  farouche  duc  comme  les  aultres  princes. 

Cela  faict,  nous  entrasmes  en  nos  batteaux,  et  us- 
ines tant  par  nos  journées,  que,  le  huictiesine  jour  après 
nostre  partement  d'Ingolstat,  nous  vinsmes  surgir  en 
une  grosse  et  riche  abbaye,  nommée  Closternaybourg, 
distant  de  Vienne  trois  lieues  ou  environ,  accompai- 
gnée  d'ung  beau  et  grand  villaige  où  nous  trouvasmes 
l'ambassadeur  de  France  auprès  de  l'Empereur ,  du 
nom  de  Bochetel ,  evesque  de  Rennes  ,  nous  y  atten- 
dant il  y  avoit  deux  jours  ;  qui  fist  entendre  à  M.  de 
Vieilleville  le  grand  désir  que  l'Empereur  avoit  de  le 
veoir,et  qu'il  se  pouvoit  asseurer  d'estre  le  très-bien 
venu.  Et  après  avoir  conféré  ensemble  de  plusieurs 
choses ,  et  principalement  des  cérémonies  qu'il  fault 
observer  à  la  première  abordade  d'un  tel  prince ,  qui 
est  le  plus  grand  de  la  chrestienté,  nous  reprismes  nos 
batteaulx  pour  descendre  à  Vienne ,  où  arrivasmes  à 
jonne  heure  après  midy.  Et  se  logea ,  M.  de  Vieille- 
ille ,  au  logis  que  Sa  Majesté  luy  avoit  faict  préparer, 
aaquel  deux  gentilshommes  d'honneur,  portants  tiltre 
cg  comte  y  le  conduisirent  de  sa  part. 

CHAPITRE  XXI. 

M.  de  Vieilleville  arrive  a  Tienne  ,  où  il  est  admis  à  l'au- 
dience de  l'Empereur. 

Le  lendemain,  lesdicts  deux  comtes  le  vindrent 
quérir  pour  le  présenter  devant  l'Empereur,  affin 
d'exécuter  sa  légation  ;  auquel  ils  dirent  qu'il  ne  feist 
et  n'usast  d'aultres  cérémonies  ny  révérences  que  de 
la  propre  façon  dont  il  a  accoustumé  d'user  devant  le 
roy  de  France  son  maistre ,  et  qu'il  leur  estoit  com- 
mandé de  luy  donner  cest  advertissement  exprès,  affin 
qu'il  cogneust  la  parfaicte  et  sincère  amitié  que  l'Em- 
pereur porte  au  Roy  et  à  la  maison  de  France,  et  par- 
ticulièrement à  luy,  pour  les  bons  et  louables  rap- 
ports qui  luy  en  ont  esté  faicts,  et  des  bons  offices  qu'il 
a  toujours  exercez  pour  entretenir  les  deux  maisons 
en  bonne  intelligence  et  concorde,  et  que  Sa  Majesté 
n'est  poinct  ignorante  que  la  paix  qui  dure  encores  au- 
jourd'huy  a  esté  faicte  par  son  industrie,  et  luy  est 
entièrement  attribuée. 

Ils  marchent  doncques  au  logis  impérial ,  M.   de 
Vieilleville  entre  eulx  deux,  et  trouvèrent  l'Empereur, 
qui  luy  avoit  faict  cest  honneur,  d'estre  venu  au  devant 
de  luy  jusques  à  la  porte  de  la  salle.  Et  à  ceste  ren- 
contre, M.  de  Vieilleville  luy  faict  la  révérence,  don 
nant  du  genou  en  terre.  Mais  il  fust  incontinant  soubs- 
levé  par  l'Empereur,  luy  disant  telles  parolles  en  boi 
langaige  français  :  «  Encores  que  je  saiche ,  monsieur  ce 

Vieilleville ,  que  vous  n'estes  pas  venu  pour  me  rendre 
vostre  gouvernement  de  Metz,   ny  les  aultres  villes 
impériales  de  delà  le  Pdiin  que  la  couronne  de  France 
a  usurpées  sur  l'Empire,  si  ne  laisseray  de  vous  dire 
que  vous  soyez  le  très-bien  venu  ,  tant  pour  le  respect 
du  Roy  vostre  maistre,  de  qui  je  veulx  demeurer  toute 
ma  vie  bon  oncle  et  parfaict  amy ,  que  pour  vostre 
particulier  ;  car,  vous  cognoissant  il  y  a  fort  long-temps 
par  réputation  ,  je  desirois  bien  fort  vous  veoir  eh  per- 
sonne :  or  allons  en  ma  chambre  parachever  le  reste.  » 
Et  ces  parolles   dictes ,  Sa  Majesté  le  prend  par  la 
main  pour  l'y  mener.  Et  y  estants,  ame  vivante  ne 
s'ingéra  de  les  suivre  :  discrétion  bien  contraire  a  celle 
du  Français ,  qui  tallonne  souvent  son  prince  pour 
entrer  à  la  foule  après  luy,  en  quelque  lieu  qu'il  aille. 
Et  demeurasmes  tous  en  la  salle  où  nous  fusmes  plus 
de  deux  heures,  attendants  qu'ils  en  sortissent. 

Les  deux  comtes,  qui  venoient  quérir  M.  de  Vieille- 
ville  pour  disner  au  lieu  qui  luy  estoit  préparé  par  le 
commandement  de  l'Empereur,  voyants  la  clef  à  la 
porte  de  la  chambre,  s'arresterent  avec  nous  pour 
attendre  que  l'on  ouvrist  ;  car  c'estoit  une  maxime  ob- 
servée à  la  Cour  de  l'Empereur,  que,  depuis  qu'il  lais- 
soit  la  clef  en  la  porte  de  sa  chambre,  personne  du 
monde ,  sans  reserver  ou  excepter  aulcune  qualité , 
n'y  eust  ozé  frapper  :  aussi  n'y  a  voit-il  point  de  huis- 
siers de  chambre,  et  ne  s'ouvroitjamais que  par  l'Em- 
pereur, qui  la  laissoit,  ses  affaires  despeschées,  à  tous 
venants  ouverte. 

Enfin  l'Empereur  ouvre  la  chambre,  et  estant  à  la 
porte,  il  appella  M.  d'Espinay,  puis  M.  deThevalle, 
qui  luy  firent  la  révérence  ;  et  les  honora  d'une  em- 


8  [l562]    MÉMOIRES    DE   VIEILLEVILLE. 

brassade  sur  l'espaule;  et  n'y  eust  ung  seul  des  gen- 
tilshommes cy-dessus  nommez,  qui  ne  receust  faveur 
de  Sa  Majesté'.  Cela  faict,  elle  appella  cinq  ou  six  sei- 
gneurs, desquels  je  ne  scey  la  qualité,  grades ny  offices: 
et  eulx  entrez,  ils  resserrent  la  chambre  incontinant , 
laissant  la  clef  à  la  porte,  pour  l'occasion  que  dessus 
et  à  l'accoustumée. 

Les  comtes,  cependant,  meinent  M.  de  Vieilleville 
en  une  aultre  grande  salle,  qu'ils  nommoient  poisle, 
avec  sa  suicte,  où  M.  le  cardinal  d'Arras  (0  les  receust 
fort  dignement;  et  y  avoit  quatre  tables  de  deux  plats 
chacune,  et  une  d'un  plat,  en  laquelle  furent  seulement 
assis,  avec  le  cardinal  et  M.  de  Vieilleville,  les  deux 
comtes»,  MM.  d'Espinay  et  de  Thevalle ,  l'ambassadeur 
de  France  et  ung  seigneur  hespaignol  qui  estoit  re- 
venu de  Conslantinople  depuis  deux  jours,  où  l'Em- 
pereur l'avoit  envoyé  devers  le  Turc,  comme  ambas- 
sadeur, pour  quelque  négoce,  y  ayant  séjourné  quatre 
mois.  Les  aultres  tables  pour  les  gentilshommes  de 
M.  de  Vieilleville,  et  de  la  suicte  de  l'Empereur,  pesle 
mesle,  avec  ung  esmerveillable  silence,  et  servis,  au 
reste,  d'une  grande  abondance  de  vivres. 

(^  M.  le  cardinal  d'Arras.  Par  le  cardinal  d'Arras  on  ne  peut  en- 
tendre que  le  cardinal  de  Granvelle,  évèque  d'Arras.  Or,  on  pourroît 
douter  que  ce  cardinal  fût  à  la  cour  de  Vienne  en  i5Ô2  :  il  étoit  en  ce 
temps-là  dans  les  Pays-Bas ,  auprès  de  Marguerite  de  Parme ,  à  qui 
Philippe  II  l'avoit  donné  pour  l'assister  de  ses  conseils.  Il  fut  nommé 
cardinal  par  le  pape  Pie  IV,  le  25  février  i56r  ,  et  le  courrier  qui  lui 
en  apporta  la  nouvelle  arriva  douze  jours  après  dans  les  Pays-Bas, 
où  Granvelle  étoit  alors.  Ainsi  on  ne  peut  croire  qu'il  fut  à  la  cour  de 
Vienne  quand  M.  de  Vieilleville  y  arriva,  à  moins  qu'on  ne  suppose 
qu'il  y  alla  faire  un  voyage  ce  qui  ne  seroit  pas  impossible.  Voyez 
Strada,  livre  III. 

CHAPITRE  XXII. 

Conseil  donné  à  lJ Empereur  par  M.  de  Vieilleville  sur  la 
puissance  du  Turc.  —  Entretien  de  l'Empereur  a  ce  sujet 
avec  M.  de  Vieilles  Me. 

En  toutes  ces  tables  on  y  parloit  quatre  langues:  la 
française,  l'allemande,  l'hespaignolle  et  l'italienne.  Et 
devisants  chacun  à  son  tour  de  plusieurs  choses,  M.  de 
Vieilleville  propose  qu'il  s'esbahissoit  grandement  que, 
veu  qu'à  trente  lieues  de  la  ville  il  y  avoit  ung  bascha 
du  Turc ,  qui  en  trois  jours  pouvoit  mettre  en  campai- 
gne  vingt  mille  chevauîx  et  trente  mille  hommes  de 
pied ,  qu'il  n'y  avoit  une  seule  forme  de  gardes  à  toutes 
les  portes,  et  que  par  celle  où  il  entra,  luy  ayant  faict 
venir  l'ambassadeur  de  France  cinquante  chevauîx 
pour  descendre  des  batteaulx  à  deux  mille  pas  de  la 
ville,  il  ne  se  présenta  jamais  capitainne,  sergent  ny 
caporal ,  non  pas  ung  simple  soldat,  pour  luy  deman- 
der quel  il  estoit,  qui  le  menoit,  où  il  alloit,  ny  de  la 
part  de  qui.  Alors  l'Hespaignol  qui  venoit  de  Cons  an- 
tinople  ,  et  que  l'on  disoit  neveu  du  prince  de  l'Infan- 
tasque  ,  va  répondre  ainsi  : 

«  Monsieur,  ce  grand  prince  (0  que  vous  appeliez 
le  Turc,  est  si  grand  seigneur  en  son  aine,  et  si  ja- 
loux de  sa  réputation ,  qu'il  creveroit  plustost  que  de 

(l)  Ce  grand  prince  :  Soliman  II.  Il  avoit  pris  Belgrade  en  i5ar, 
Rhodes  en  i522,  et  en  1529  il  s'étoit  avancé  jusqu'à  Vienne,  après 
sTêtre  emparé  de  Bude. 

surprandre  une  place;  mais,  au  contraire,  il  est  si  gé- 
néreux et  a  le  cœur  si  hault,  que,  quand  il  en  veult 
attaquer  quelqu'une,  il  envoyé  sommer  deux  mois  au- 
paravant celluy  qui  la  tient  de  la  luy  rendre,  avec  les 
menaces  de  mort  accoustume'es  s'il  luy  donne  la  peine 
de  venir  jusques  à  luy.  A  ceste  cause,  il  ne  se  fault  es- 
bahir  s'il  s'appelle  grand-seigneur;  et  ne  se  faict-on 
point  de  tort  de  l'intituler  ainsi,  car  c'est  le  plus  grand 
monarche  de  tout  l'univers  ;  et  les  cieulx  n'en  couvrent 
point  ung  aultre  qui  luy  soit  comparable,  veu  que 
quatre  des  plus  grands  du  monde  ensemble  ne  tiennent 
et  ne  dominent  sur  tant  de  pays,  provinces  et  régions, 
qu'il  faict  luytoutseul.  Qu'ainsi  ne  soit,  il  est  entouré, 
et  au  mytant,  du  roy  de  Perse,  qui  est  un  puissant 
prince  et  grand  terrien  du  roy  de  Tartarie ,  du  roy 
d'Arabie,   qui   ne  le  sont    gueres  moins;   du  grand 
Sophy  (0,  qui  ne  leur  en  doit  gueres  en  estendue  de 
terres  et  possessions;  du  roy  Prestre-Jean  des  Indes, 
qui  est  quasi  seigneur  des  terres  et  provinces  du  midy  ; 
du  roy  de  Moscovie,  qui  est  un  brave  prince  et  vaillant 
guerrier;  du  roy  de  Poloigne,  qui  a  un  peuple  très- 
aguerri  ;  des  Vénitiens,   qui  est  une  seigneurie  que 
toute  la  chrestienté  cognoist  ;  de  la  religion  de  Maltbe, 
où  il  y  a  de  si  braves  chevaliers  qu'en  toute  l'Europe , 
et  qui  entendent  aultant  bien  le  faict  de  la  marine  que 
toute  aultre  nation  qui  navigue  sur  les  mers  de  levant; 
et  pour  le  dernier  ,  de  la  sacrée  majesté  de  nostre  sei- 
gneur et  maistre  l'Empereur  ;  l'empire  duquel ,  à  cause 

C1)  Du  grand  Sophy  :  c'est  le  roi  de  Perse  à  qui  l'on  donne  ordi- 
nairement le  nom  de  grand  Sophy.  Cependant  l'auteur  en  fait  ici  deux 
princes  différens.  Il  y  a  lieu  de  croire  que  c'est  une  méprise ,  et  qu'il 
faut  lire  du  grand  Mogol,  au  lieu  du  grand  Sophy. 

des  Allemaignes ,  est  d'une  merveilleuse  étendue  , 
comme  chacun  sceyt,  car  elles  bornent  et  aboutissent 
les  terres  de  ce  grand  seigneur  devers  l'orient:  et  tou- 
tefois pas  ung  d'eux  n'a  jamais  peu  entrer  sur  luy,  ny 
s'advantaiger  d'aulcune  de  ses  villes;  mais  au  contraire 
il  leur  fait  à  tous  forte  guerre  quand  il  luy  plaist,  jus- 
ques  à  en  faire  quelques-ungs  de  ceulx  que  j'ay  nom- 
mez ses  tributaires  ;  et  aux  aultres  il  vend  la  paix  à  sa 
discrétion  et  quand  bon  luy  semble.  » 

Le  cardinal,  auquel  ces  louanges  desplaisoient,  dist 
tout  bas  à  M.  de  Vieilleville,  estant  assis  l'un  près  de 
l'aultre ,  disant  :  «  Il  tient  à  peu ,  monsieur ,  qu'il  ne 
quicte  le  service  de  l'Empereur  pour  aller  servir  ce 
chien.  »  A  quoy  M.  de  Vieilleville  replicqua  inconti- 
nant ,  disant:  «  Mais  passez  plus  oultre ,  monsieur, 
et  dictes  qu'il  est  tout  prest  de  quicter  sa  foy  et  religion 
chrestienne,  pour  se  rendre  mahometan  ;  car  c'est  par 
trop  louer  et  affectionner  un  payen  et  infidèle  :  en  quoy 
il  ne  dégénérera poinct  de  sa  nation,  caries Hespaignols 
ont  esté  premièrement  marans  (0  que  chrestiens.  » 

A  ceste  facétieuse  parolle ,  le  cardinal  jecta  un  si 
grand  esclat  de  risée,  que  toute  l'assistance  estoit  en 
peine  d'en  sçavoir  l'occasion,  qui  leur  fut  pour  l'heure 
celée;  mais  il  luy  tardoit  fort  que  le  disner  ne  fust 
parachevé,  pour  en  aller  resjouir  l'Empereur,  qu'il  sça- 
voitbien  n'aismer ,  non  plus  que  luy,  la  nation  hespai- 
gnole;  et  ne  l'avoit  depesché  Sa  Majesté  à  Constan- 
tinople  que  par  importunité  et  pour  s'en  detTaire,  es- 
tant de  la  plus  superbe  et  incompatible  race  de  toute 
l'Hespaigne. 

Disné  qu'ils  eurent,  M.  le  cardinal  d'Arras  mena 

(0  Marans  :  Maures. 

M.  de  Vieilleville  en  la  salle  de  l'Empereur  qui  para- 
chevoit  de  disner ,  et  commence  à  luy  faire  entendre, 
mot  pour  mot,  tout  le  discours  des  louanges  du  Turc 
qu'avoit  fait  à  table  le  jeune  lTnfantasque,  et  les  pro- 
pos que  M.  de  Vieilleville  et  luy  avoient  tenus,  ensem- 
ble, et  à  part,  là-dessus.  De  quoy  Sa  Majesté  fut  si  aise 
et  contente,  qu'elle  participa  bien  fort  en  ceste  risée  ; 
mais  bien  marrye  que  leurs  repli cques  n'avoient  esté 
si  haultement  proférées,  que   l'Hespaignoi    et  toute 
l'assistance  les  eussent  pu  entendre ,  affin  de  le  faire 
publiquement  rougir  de  si  hault  louer  l'ennemy  mor- 
tel de  son  maistre  et  du  nom  chrestien  ,  comme  s'il  le 
vouloit  mettre  pour  spavente  à  toate  la  chrestienté;  et 
adjousta  telles  parolles  : 

«  Qui  me  gardera  d'entrer  en  ce  soupçon,  que  ce 
Marane  n'aict  receu  quelque  présent  du  Turc  pour 
célébrer  si  haultement  ses  grandeurs,  affin  de  nous  en 
intimider,  mais,  qui  plus  est,  pour  nous  rendre  non- 
chalents  d'establir  gardes  en  ceste  ville,  et  que,  nous 
endormant  sur  la  générosité  et  réputation  de  ce  payen, 
il  nous  arrive  quelque  inconvénient  de  surprise?  Or, 
tout  maintenant,  j'ordonne  que  l'on  mette  à  chasque 
porte  de  ma  ville  de  Vienne  une  scouadre  de  braves 
et  aguerris  soldats,  de  toutes  les  compaignies  que  j'ai 
en  l'arcliiduché  d'Austriche  ;  et,  sans  me  fyer  en  per- 
sonne ,  je  veulx  que  le  mot  se  prenne  de  ma  propre 
bouche  :  vous  asseurant  bien  que  ce  galant  s'en  re- 
tournera,  devant  deux  jours,  devers  mon  neveu  le 
Roy  d'Hespaigne.  » 

L'Empereur  n'eust  pas  loisir  de  parachever,  que  le 
cardinal  anticipe  son  propos ,  poussé  de  Taise  que 
l'Hespaignoi  avoit  son  congé  ;  disant  que  le  plustost 

estoit  le  meilleur,  et  que  Sa  Majesté  n'estoit  entrée  en 
ce  soupçon  sans  grandissime  occasion  -,  car  il  a  retiré 
deux  Sclavons  depuis  qu'il  est  arrivé  de  Constant!- 
nople,  qu'il  nourrist  en  son  logis,  et  qu'il  va  envoyer 
de  ce  pas  quérir  le  grand  mareschal  de  l'archiduché 
pour  recevoir  le  commandement  de  Sa  Majesté  tou- 
chant l'assiette  des  gardes  aux  portes  de  la  ville. 

Mais  M.  de  Vieilleville  modéra  ce  colère  fort  pru- 
demment, et,  addressànt  sa  parole  à  l'Empereur,  luy 
dit  :  «  Il  n'y  a  aulcune  apparence  de  mettre  si  subite- 
ment des  gardes  aux  portes  de  vostre  ville  ;  car,  Sacrée 
Majesté,  vous  mettriez  vostre  voisin ,  ce  bâcha ,  en  ung 
merveilleux  alarme,  avec  dangier  qu'en  prenant  op- 
pinion  que  le  voulussiez  surprandre,  il  vous  prévînt 
d'une  horrible  furie  pour  vous  courre  sus,  car  il  ne 
demande  pas  mieux,  et  ruyner  vostre  Estât;  ce  qui  luy 
seroit  fort  aisé,  n'ayant  vostre  Sacrée  Majesté  rien 
prest  pour  soutenir  et  résister  à  cest  effort;  et  encores 
qu'il  ne  puisse  forcer  ceste  ville,  il  fera  grande  gloire 
d'avoir  ravagé  six  ou  sept  lieues  de  pays  à  la  ronde. 
Par  ainsi,  Sacrée  Majesté,  il  me  semble,  sauf  meilleur 
advis,  que  vous  devez  laisser  l'ordre  de  vostre  ville  en 
Testât  que  je  l'ay  trouvé,  sans  rien  y  innover  davantaige, 
fors  que  de  mettre  bonne  sentinelle  au  grand  clocher 
de  cette  ville,  qui  descouvre  à  plus  de  huict  lieues  à 
la  ronde  ;  lequel  sonnera  du  marteau  sur  une  cloche 
aultant  de  coups  qu'il  verra  venir  de  chevaulx  ;  et  à 
'ce  son,  chacun  se  mettra  en  devoir  de  se  présenter  à 
la  porte  par  laquelle  ils  entreront,  pour  s'enquérir 
quels  ils  sont,  d'où  ils  viennent,  et  quelle  part  ils  vont  ; 
quant  à  ce  Maranne,  qui  se  formalize  tant  sur  la  gran- 
deur de  l'ennemy  commun  de  la  chrestienté,  il  n'y  aura 

point  de  mal  de  s'en  deflfaire,  et  le  licencier  soubs  quel- 
que honneste  couverture,  et  vous  oster  ceste  espine 
du  pied.  » 

«  Vrayment,  monsieur  de  Vieilleville,  dit  lors  l'Em- 
pereur, je  ne  m'esbahy  plus  de  la  grande  réputation  que 
vous  avez  en  France  et  en  Allemaigne,  et  par-tout  ail- 
leurs ;  car  le  saige  et  advisé  conseil  que  me  venez  de  don- 
ner me  faict  bien  juger  que  ce  n'est  poinct  à  tort,  et  que 
vous  en  méritez  davantaige ,  ne  faisant  poinct  de  doubte 
que  je  n'eusse  mys  cest  estât  en  une  horrible  combus- 
tion si  je  me  fusse  cru  ;  car  ce  meschant  bascha  seroit 
bien  aise  que  j'altérasse  tant  soit  peu  la  suspension 
d'armes  qui  est  entre  son  maistre  et  moy,  pour  me 
courre  sus  ;  et  me  contenteray  de  poser  la  sentinelle 
dont  vous  m'avez  donné  advis,  au  plus  hault  clocher 
de  la  ville  ;  et  affin  qu'il  soit  notoire  à  ung  chacun  que 
ceste  forme  de  garde  est  de  vostre  invention,  je  veulx 
qu'elle  s'appelle  la  sentinelle  de  Vieilleville  pour  ja- 
mais ;  et  vous  promets,  sur  mon  honneur,  qu'elle  n'aura 
tant  que  je  vivray  aultre  nom ,  affin  de  perpe'tuer  et 
immortaliser  en  ce  pays,  que  vous  avez  si  bien  con- 
servé par  vostre  très-saige  conseil,  la  mémoire  de  vous 
et  de  vostre  maison.  » 

CHAPITRE  XXIII. 

Suite  de  V entretien  de  V Empereur  avec  M,  de  Vieilleyillc* 

«  Au  surplus ,  monsieur  de  Vieilleville ,  je  vous  pie- 
ray  de  me  dire  par  quels  princes  de  l'Empire  vous  avez 
passé,  quel  racueil  ils  vous  ont  faict,  et,  saichant  que 

vous  veniez  devers  moy,  quelle  opinion  ils  en  ont?» 
Commandement  que  M.  de  Vieilleviilereceut  avec  bien 
orande  j°ye;  luy  protestant  de  ne  luy  en  déguiser  ni 
celer  une  seule  parolle  :  ce  qu'il  fist,  se  pourmenants 
le  cardinal  et  luy  avec  l'Empereur,  en  plaine  salle, 
où  ils  furent  quasi  tout  le  jour,  et  à  porte  ouverte  :  ce 
que  Sa  Majesté  n'avoit  pas  accoustumé,  car  il  se  com- 
muniquoit  fort  peu ,  et  estoit-on  quelquefois  deux 
jours  sans  le  veoir,  et  ne  parloit-on  à  luy  que  par 
cinq  ou  six  personnes  favorites. 

Ce  discours  dura  long- temps,  car  M.  de  Vieilleville 
ne  voulut  rien  oublier  pour  rendre  contant  ce  grand 
prince  ;  mais  quand  ce  vint  au  duc  Auguste  de  Saxe  , 
électeur  ,  et  qu'il  luy  eust  recité  la  traverse  qu'il  luy 
donna  à   ïngolstat,   luy  monstrant  le  mémoire  qu'il 
avoit  laissé  au  bourguemaistre  de  la  ville,  Sa  Majesté 
ne  se  peust  trop  esbahir  de  son  audacieuse  présomp- 
tion ,  luy  disant  telles  parolles  :  «  Il  ne  fault  pas  que 
le    R'oy  vostre    maistre    trouve   estrange  ce   superbe 
traie t  ;  car  à  moy,  qui  suis  son  chef,  il  en  faict  beau- 
coup d'aultres,  et  plus  intolérables  ;  n'ayant  daigné, 
depuis  que  j'ay  esté  esleu  et  proclamé  Empereur,  se 
présenter  devant  moy,  pour  recevoir  quelque  comman- 
dement pour  les  communes  et  urgentes  affaires  dud'.t 
Empire  et  de  toute  la  Germanie ,  ny  pour  mon  parti- 
culier, ayant  receu  tant  d'avantaiges ,  de  bienfaicts  et 
de  grandeurs  de  nostre  maison.  Car  personne  ne  peult 
ignorer  que  l'empereur   Charles,    mon  seigneur    et 
frère,  n'aict  donné  à  son  frère  Maurice,   troisième 
puisné  de  la  maison  de  Saxe,  duquel  il  a  hérité,  la 
duché  et  l'electorat  de  Saxe;  et  toutesfois  il  est  si  re~ 
vesche,  superbe  et  ingrat,  qu'il  n'a  un  seul  ambassa- 

deur  ou  agent  à  ma  suite.  Il  faut,  à  la  vérité',  que  je 
confesse  que  c'est  ung  grand  prince  qui  mettra  en  dix 
jours  dix  mille  chevaulx  et  quinze  mille  hommes  de 
pied  en  campaigne,  ce  que  je  ne  sçaurois  faire;  mais 
encores,  avec  tant  de  grandeurs,  il  luy  serait  réputé  à 
grand  honneur  de  recognoistre  d'où  luy  vient  l'ad- 
vancement  et  le  bien,  et  se  venir  présenter  au  proche 
parant  de  celny  qui  le  luy  a  moyenne,  pour  luy  faire 
service  et  s'efforcer  de  le  gratiffier  de  toute  sa  puis- 
sance, s'il  consideroit  en  homme  discret  et  respectueux, 
le  rang  que  je  tiens  en  la  chrestienté  :  de  quoi  il  est 
toutesfois  oblige'  et  tenu  à  cause  de  son  estât  et  di- 
gnité-, et  le  y  contraindrois  de  vive  force  si  je  voulois; 
mais  j'ay  assez  d'ennemys  dehors,  sans  en  faire  naistre 
dedans  :  et  le  laisse  pour  un  yvroigne  qu'il  est.  » 

Sur  quoy,  M.  de  Vieilleville  luy  dist  puisque  Sa 
Majesté  le  tenoit  en  réputation  d'yvroignerie,  comme, 
à  la  vérité,  il  en  est  fort  descouvert  (') ,  il  ne  s'en  falloit 
fascher  davantaige  ;  car  jamais  la  raison  ny  le  respect 
ne  trouvent  logis  en  telles  gens,  que  depuis  six  heures 
jusqu'à  dix.  Mais  s'il  se  trouvoit  quelque  honneste 
homme  qu»i  le  peust  admonester  de  son  devoir  en  ce 
petit  espace  de  temps ,  il  pourrait  venir  à  résipiscence , 
et  ne  fauldroit  que  gaigner  ung  des  siens  et  luy 
donner  un  beau  présent,  voire  une  bonne  pension,  pour 
le  faire  affectionner  ceste  charge  :  «  Quelque  gentil- 
homme de  vostre  maison  a  peult-estre  quelque  parent 
en  la  sienne,  qui,  soubs  umbre  de  Visitation  ,  pourra 
faire  cest  office.  » 

L'Empereur  trouva  cest  advis  très-bon  ;  et  se  résolut 
de  le  praticquer  comme  chose  très-aisée;  car  l'ung 

(0  Des  couvert  :  convaincu. 

de  ses  maistres  d'hostel  avoit  un  neveu  gentilhomme 
de  la  chambre  du  duc  Auguste. 

Sur  ceste  resolution  ,  l'Empereur  se  retira,  très- 
contant  des  beaux  discours  de  M.,  de  Yieillevilie ,  et 
fort  ediffié  au  reste  de  la  promptitude  de  son  esprit  et 
solide  entendement.  Toute  la  compaignie  semblable- 
ment  se  départit,  car  l'heure  de  soupper,  par  la  dé- 
clinaison du  jour,  les  y  appelloit;  et  n'avoit-on  jamais 
veu  l'empereur  Ferdinand  tant  séjourner  en  ung  lieu 
à  la  veue  du  public. 

CHAPITRE  XXIV. 

)/.  de  Vieilleville  visita  les  arsenaux  de  l'Empereur. 

Le  lendemain ,  qui  estoit  le  troisième  jour  de  nostre 
arrivée ,  les  deux  comtes  susdicts  vindrent  quérir  M.  de 
Vieilleville ,  et  luy  amenèrent  quarante  beaux  che- 
vaulx  en  fort  brave  équipage,  pour  luy  monstrer  les 
excellences  et  singularitez  de  la  ville ,  et  s'y  pourmener  : 
où  toute  la  journée  fut  employée;  et  disnerent  et  soup- 
perent  en  son  logis  ;  qui  les  festoya  fort  magnifiquement, 
"selon  sa  coustume  de  traicter,  cy-dessus  en  plusieurs 
endroicts  recitée.  Nous  vismes  l'arsenal  terrestre,  où 
estoient,  pour  le  moins,  soixante  ouvriers  de  beau- 
coup d'estats,  comme  salpestriers,  pouldriers,  faiseurs 
de  flasques,  charrettes,  et  forgeurs;  qui  menoient  ung 
tel  bruict  que  malaisément  on  s'entr'entendoit  parler. 
Et  parmy  cela,  il  y  avoit  soixante  pièces  d'artillerie, 
de  tous  calibres,  sur  rouaige,  entre  lesquelles  estoient 
28.  2 

vingt  et  deux  doubles  canons  de  calibre  d'Empereur, 
quatorze  grandes  coulevrines  à  dix-huict  pieds  de 
chasse,  huict  basilics  sur  quatre  roues  chacun ,  et  le 
reste  coulevrines  moyennes  et  bastardes. 

Puis  nous  fusmes  à  l'arsenal  maritime,  aultrement 
ung  lac  du  costé  du  Danube ,  où  les  eaux  de  cesle  ri- 
vière viennent  entier,  contenant  une  grande  lieue  de 
tour ,  cernée  au  reste  de  murailles  bien  remparées ,  et 
deux  boulevarts  de  chaque  costé  du  goulet  par  lequel 
on  rentre  en  ladite  rivière,  où  estoient  douze  galères , 
quinze  grands  navires  armez  en  guerre,  à  trois  hunes 
chacun,  traeze  frégates,  trente  barques  et  vingt-cinq 
galiotes  ;  le  tout  avec  leur  appareil  requis  à  tels  vais- 
seaux, et  leurs  mariniers  et  soldats  nécessaires,  et  tout 
cela  si  bien  rangé  et  ordonné  comme  s'ils  eussent 
voulu  combattre  ;  tous  les  mats,  au  demeurant,  hunes, 
antennes,  trinquets,  flottants  de  banderolles,  semées 
d'aigles  de  l'Empire  et  des  armes  d'Austriche  et  d'Hes- 
paigne,  en  telle  abondance,  qu'il  ne  se  pouvoit  rien 
veoir  de  plus  beau. 

Lors  les  comtes  demandèrent  à  M.  de  Vieilleville 
s'il  luy  plaisoit  qu'ils  combattissent ,  et  qu'ils  donne- 
roient  le  signe.  Mais  il  les  pria  que  non,  et  qu'il  se 
contentoit  que  chaque  vaisseau  tirast  seulement  une 
volée,  sans  flotter  ny  partir  de  leurs  places,  et  que  les 
chiormes  des  galères  fissent  une  salue  de  leurs  chia- 
mades  accoustumées,  sans  plus  :  ce  qu'ils  firent,  et  ne 
fut  ouy  jamais  ung  tel  bruict.  Ainsi  la  journée  se  passa 
en  grandes  allaigresses  :  et  mena  M.  de  Vieilleville 
toute  latrouppe  soupper  en  son  logis,  traictée  comme 
au  disner,  encore?  mieulx. 

Le  lendemain ,  quatriesme  jour ,  l'Empereur  fist  ung 

festin  très-sumptueux  et  magnificque  à  toutes  lés  prin- 
cesses et  grandes  dames  de  la  Cour,  exprès  pour  les 
faire  veoir  à  M.  de  Vieilleville.  Entre  lesquelles  estoit 
l'infante  Elisabeth  d'Âustriche  ,  très-belle  et  très-excel- 
lente princesse,  fille  de  Maximilian,  roy  des  Romains, 
et  niepce  (0  de  l'Empereur.  En  ce  festin  il  y  avoit  six 
tables,  chacune  de  quatre  plats,  pour  les  grands  sei- 
gneurs de  la  Cour  et  de  la  suicte  de  M.  de  Vieilleville  ; 
mais  à  celle  de  l'Empereur  estoient  lesdites  princesses, 
M.le'cardinal  d'Arras,  M.  de  Vieilleville  et  MM.  d'Es- 
pinay  et  de  Thevalle  seulement  :  durant  le  disner ,  la 
musique  de  voix  et  d'instruments,  comme  de  luths  et 
de  violons,  ne  fut  pas  espargnée  ;  et  estoient  ces  chan- 
tres pour  la  pluspart  Français  et  de  Picardie.  Le  dis- 
ner finy,  Ton  se  jecta  au  bal  au  son  des  haultbois,  où 
la  trouppe  de  M.  de  Vieilleville  fist  merveilles  et  em- 
porta le  prix,  principalement  pour  les  gaillardes , 
encores  qu'il  y  eust  nombre  d'Italiens. 

CHAPITRE  XXV. 

M.  de  Vieilleville  propose  à  l'Empereur  de  marier  sa  nièce 
avec  le  roi  de  France. 

Les  danses  finies,  M.  de  Vieilleville  print  le  cardinal 
d'Arras  par  la  main,  le  suppliant  d'estre  tesmoing 
d'une  parolle  qu'il  alloit  porter  à  Sa  Majesté  et  en  se- 
cret. Ce  qu'il  ne  refusa  ;  et  estants  tous  deux  appro- 
chez, M.  de  Vieilleville  luy  va  dire  telles  parolles  : 

(0  JViepce  :  petite-fille. 

2. 

«  Il  peult  bien  souvenir  à  Vostre  Très-Sacrée  Ma- 
jesté' que  dimanche  dernier  il  vous  pleust  m'honorer 
de  ce  favorable  racueil  à  la  porte  de  ceste  salle,  me 
disant  que  vous  vouliez  demeurer  toute  vostre  vie  bon 
oncle  et  parfaict  amy  du  Roy  mon  maistre  ;  et  main- 
tenant que  j'en  descouvre  une  merveilleuse  occasion 
pour  maintenir  et  effectuer  vostre  parolle,  je  ne  l'ay 
voulu  laisser  passer  sans  vous  en  donner  advis;  et  sem- 
ble que  par  un  esprit  propheticque  Vostre  Majesté  fust 
poussée  à  me  tenir  ce  langaige.  » 

L'Empereur,  qui  ne  pouvoit  penser  où  tendoit  ce 
propos,  le  pria  très-instamment,  sans  plus  le  tenir  en 
suspens,  de  luy  declairer  sa  conception.  Alors  M.  de 
Vieilleville,  luy  monstrant  la  princesse  Elisabeth  sa 
niepce,  luy  dist  :  «  Sacrée  Majesté,  voilà  la  royne  de 
France,  s'il  vous  plaist  m'en  croire.  Et  ayant  projecté 
ce  mariaige  en  mon  esprit  incontinant  que  j'ay  eu  cest 
honneur  de  luy  baiser  les  mains  et  luy  faire  la  révé- 
rence, j'ay  approprié  ceste  alliance  à  son  vray  poinct; 
car  ils  ne  scauroient  tous  deux  fournir  de  trente-deux 
ans,  n'ayant  le  Pxoy  mon  maistre  saeze  ans  (»)  accom- 
plis ,  et  la  très-illustre  excellence  de  madame  vostre 
niepce  n'a  encoresattainctle  dernier  mois  des  quinze  (0; 
à  laquelle  Vostre  Sacrée  Majesté  ne  sçauroit  trouver  en 
la  chrestienté  ny  au  reste  du  monde  ung  mary  plus 
sortable,  ne  fust-ce  qu'en  considération  que,  par  ce 
mariaige,  la  paix  sera  perdurable  entre  vos  maisons, 
et  que,  par  ceste  ferme  et  indissoluble  union,  vous  don- 
nerez la  loy  à  tous  vos  ennemis.  » 

A  ceste  remonstrance  ,  le  cardinal  d'Arras  faict  une 

(')  Saeze  ans.   Charles  IX  nVn  avoit  que  douze.  —  (*)  Le  dernier 
mois  des  quinze.  Isabelle  n'avoit  que  huit  ans. 

merveilleuse  démonstration  de  joye,  disant  à  l'Empe- 
reur que,  s'il  ne  favorise  ce  conseil  et  ne  s'esvertue  de 
tout  son  pouvoir  de  le  faire  effectuer,  il  en  aura  toute 
sa  vie  regret  ;  et  que  l'on  cherche  jusques  au  bout  du 
monde ,  on  ne  la  sçauroit  mieulx  ny  plus  dignement 
loger. 

A  ceste  paroi  le  M.  de  Vieilleville,  luy  touchant  en 
la  main ,  luy  promect  devant  l'Empereur  ,  foy  de  gen- 
tilhomme d'honneur,  dix  mille  escus  de  rente  en 
France  pour  sa  part  des  nopces  si  elles  s'accomplis- 
sent, veu  la  grande  affection  qu'il  a  demonstrée  en  ceste 
ouverture  ;  qui  augmenta  davantaige  la  joye  et  l'affec- 
tion de  ce  cardinal. 

Mais  l'Empereur  demanda  à  M.  de  Vieilleville  s'il 
avoit  charge  d'en  parler  ;  qui  respondit  que  non,  mais 
qu'il  est  permis  à  ung  serviteur  sur  la  fidélité  duquel 
on  se  repose ,  en  quelque  charge  qu'il  soit  employé , 
de  tousjours  pourchasser,  et  procurer  en  la  faisant, 
tout  ce  qui  peult  servir  à  l'advancement  et  à  la  com- 
modité de  son  maistre.  «  Et  afïin  ,  dist-il,  que  Vostre 
Sacrée  Majesté  ne  doubte  poinct  que  ceste  ouverture 
de  mariaige  ne  soit  de  mon  intention  ,  qui  me  procède 
de  l'extrême  désir  que  j'ay  de  veoir  vos  deux  maisons 
en  bonne  paix  et  repos,  et  par  conséquent  toute  la 
chrestienté ,  je  vous  veulx  monstrer  les  mémoires  et 
instructions  de  ce  que  j'ay  à  dire  et  négocier  avec  Vostre 
Majesté;  encor*es  que  les  lettres  que  je  vo  us  ay  présen- 
tées de  la  part  du  Roy  mon  maistre,  et  de  la  Royne sa 
mère,  vous  doivent  suffire,  car  elles  n'en  font  aulcune 
mention.  »  Et  les  ayant  tirées  de  son  sein  et  produi- 
tes, l'Empereur  les  leut  de  mot  à  mot ,  où  il  n'en  trouva 
une  seule  syllabe  :  qui  fist  bien  cognoistre  à  l'Empe- 

reur  l'affection  de  M.  de  Vieilleville  envers  luy  j  en 
considération  de  laquelle,  tout  grand  qu'il  estoit ,  il  ne 
desdaigna  poinctdele  remercier  bien  affectueusement 
et  descouvert  ;  puis  l'embrassa  des  deux  bras  qu'il  tint 
assez  long-temps  sur  ses  espaules ,  luy  disant  beaucoup 
de  bonnes  parolles,  avec  offres  et  promesses  de  grande 
recognoissance  et  rémunération.  Et  cela  dict,  il  fist 
appeller  sa  niepce.  Laquelle  venue ,  après  quelques 
parolles  qu'il  luy  tint  en  langaige  allemant,  M.  de 
Vieilleville  fust  esbahy  que  la  princesse  se  présenta 
pour  le  baiser.  Ce  qu'il  reffusa  de  la  première  offre  avec 
une  grande  révérence.  Mais,  elle  en  faisant  instance,  il 
obeist,  disant  qu'il  luy  avoit  baise'  la  bouche  par  hon- 
neur, et  le  plus  grand  qu'il  receust  de  sa  vie  ,  et  qu'il 
luy  baisoitsemblablement  les  mains  en  signe  de  perpé- 
tuelle obéissance  et  très-humble  service ,  comme  à  la 
princesse  qui  est  prédestinée  de  luy  commander  à  ja- 
mais ;  mais  que  Dieu  aict  fait  cette  grâce  à  la  France 
de  la  faire  bien-Jost  passer  le  Rhin  pour  en  porter  la 
couronne  sur  sa  teste.  Langaige  duquel  l'Empereur 
mesme  feist  le  truchement;  car  elle  nentendoit  ny 
parloit  français. 


CHAPITRE  XXVL  . 

La  cour  de  France  se  plaint  de  ce  que  V Empereur  n'y  « 
point  envoyé  d'ambassadeur. 

Et  après  ces  parolles,  M.  de  Vieilleville,  qui  avoit 
faict  graver  une  douzaine  de  médailles  d'or  à  Metz , 

du  poids  de  trois  escus  chacune,  où  estoit  d'un  costé 
le  portraict  du  Roy  ,  el  de  l'aultre  celluy  de  sa  mère,, 
fort  bien  représentez ,  en  tira  une  pendante  à  une  chais- 
nette  d'or  qu'il  présenta  à  la  princesse,  suppliant  la 
Majesté  de  l'Empereur  de  luy  commander  de  la  pran- 
dre;  ce  qu'il  fîst  avec  bien  grande  joye.  Et  elle  la  pre- 
nant comme  ravie  d'aise,  redoubla  le  baiser,  et  la 
pendit  à  son  col  avec  les  aultres  babioles  que  femmes 
et  filles  y  portent  communément.  Mais  M.  de  Vieille- 
ville  luy  remonsti  a  que  ceste  princesse  requeroit  sem- 
blablement  son  portraict  pour  le  porter  à  son  serviteur. 
Ce  que  l'Empereur  avec  grand  aise  et  contentement 
luy  promist  et  accorda ,  et  le  fist  entendre  à  sa  niepce. 
Et  ainsi,  sur  ces  discours  d'amours,  la  compaignie  se 
départit,  et  chacun  se  retira. 

Le  cinquiesme  jour  fust  employé  aux  despesches 
que  l'Empereur  faisoit  pour  respondre  à  toutes  lettres 
et  créances  que  M.  de  Vieilleville  luy  avoit  apportées; 
qui  fust  cause  que  noqs  ne  le  vismes  poinct  tout  ce  jour- 
là.  Mais  cependant  nous  ne  laissasmes  pas  d'estre  en  fes- 
tins, collations,  danses  et  aultres  passe-temps,  dont  le 
disner  fust  au  logis  du  cardinal  d'Arras,  la  collation 
par  les  princesses,  où  estoit  des  premières  l'Infante 
Elisabeth  en  ung  fort  merveilleux  appareil  ;  où  les 
danses  continuèrent  jusques  au  soupper,  qui  fust  chez 
l'ambassadeur  de  France,  et  très-magnificque,  auquel 
toute  la  susdicte  trouppe  assista  ;  et  recommencea  le 
bal  de  plus  belle. 

Le  lendemain  l'Empereur  envoya  quérir  M.  de 
Vieilleville  pour  luy  communiquer  le  tout  ;  où  il 
trouva  que  Leurs  Majestés  demeureroient  fort  con- 
tentes et  satisfaictes  de  telles  et  si  cordiales  responces, 

qui  scelloient  une  inviolable  amitié  entre  les  deux 
maisons.  Et  avoit  Sa  Majesté'  fort  pertinemment  res- 
pondu,  et  à  cueur  ouvert,  à  tous  les  articles  contenus 
en  son  instruction ,  hormis  à  celiuy  sur  le  faict  de 
l'ambassadeur,  qui  contenoit  ces  propres  mots  : 

«  Ledict  sieur  de  Vieillevilleluy  fera  semblablemeht 
entendre  que  de  tout  temps  immémorial  il  y  a  eu  des 
ambassadeurs  des  rois  de  France  auprès  des  Empe- 
reurs, et  des  Empereurs  auprès  des  rois  de  France; 
et  qu'ils  ont  juste  occasion  de  trouver  estrange  que 
depuis  qu'il  est  parvenu  au  supresme  grade  d'honneur 
de  la  chréstienté,  par  la  démission  que  luy  a  faicte  de 
la  couronne  impériale  l'empereur  Charles  cinquiesme 
son  frère,  ils  ont  tousjours  entretenu  des  ambassadeurs 
auprès  de  luy ,  et  que  celiuy  qui  y  est  à  présent  a 
parachevé,  peu  s'en  fault,  son  service,  qui  est  limité 
à  tous  ambassadeurs  à  trois  ans  ;  toutesfois  il  n'en  a 
poinct  depuis  ce  temps-là  envoyé  ny  entretenu  ung 
seul  en  France  :  et  qu'il  s'encquiere  soigneusement 
dudict  sieur  Empereur  à  quoy  il  tient  qu'il  ne  mu- 
tualize  ceste  fraternité;  et  s'il  se  ressent  de  quelque 
chose  du  passé  qui  l'esmeustà  leur  tenir  ceste  rigueur, 
que  librement  il  en  affranchisse  leurs  esprits,  affin 
qu'ils  y  remédient;  car,  encores  qu'ils  la  puissent,  avec 
grande  raison,  appeller  me$pris  en  leur  endroict,  si 
est-ce  qu'ils  ne  veulent  pas,  pour  n'irriter  l'heureuse  et 
inviolable  amitié  qu'ils  veulent  former  avec  luy  par 
ceste  visitation,  luy  donner  aultre  tiltre  que  d'ou- 
bliance,  espérants  que  l'en  faisants  souvenir  il  se  y 
pourra  plier  :  ce  que  ledict  sieur  de  Vieilleville  solli- 
citera sans  in  ter  mission.  » 

C'estoit  le  vray  contenu  de  cest  article,  sans  y  rien 

adjouster  ou  diminuer.  Sur  lequel  M.  de  Vieilleville 
dist  à  Sa  Majesté  qu'elle  avoit  bien  articulairement 
respondu  sur  toute  son  instruction  ;  mais,  ayant  obmis 
cestuy-là,il  la  supplioit  très-humblement  de  l'en  es- 
clarer;  car  s'il  n'en  portoit  une  ample  resolution  au 
Roy  son  mastre,  à  la  Roy  ne  sa  mère  et  à  leur  conseil, 
il  penseroit  l'avoir  faict  que  demy-voyaige. 

CHAPITRE  XXVII. 

Réponse  de  l'Empereur  à  la  plainte  de  la  cour  de  France. 

Sur  quoy  lEmpereur  luy  dict  que  sa  response 
là-dessus  seroitverbale,  et  non  pas  escrite,  ne  voulant 
pas  publier  à  but  le  monde  ses  nécessitez,  qui  sont 
telles  qu'il  ne  sauroit  entretenir  ung  ambassadeur 
auprès  du  roy  le  France,  en  tel  estât  et  grandeur 
que  son  ranc  et  sa  dignité  le  requerent  (  d'aultant 
qu'il  doibt  prececbr  tous  les  aultres  ambassadeurs  qui 
s'y  trouvent,  àqueques  princes  delà  chrestienté  qu'ils 
soient),  à  inoins  ce  vingt  mille  escus  par  an;  car  il 
fault  qu'il  paroisse  >lus  que  tous  les  aultres,  en  habits, 
despence  ordinaire  te  table,  suicte  de  gentilshommes, 
grand  présents,  racieil  de  tant  d'Allemants  riches  et 
povres  qui  se  trouieroient  à  la  cour  de  France,  et 
tant  d'aultres  frais  extaordinaires;  ce  qu'il  ne  sçauroit 
fournir,  avec  d'aultrç  infinies  et  immenses  charges 
qu'il  a,  desquelles  la  >lus  ruineuse  est  la  voisinance 
de  ce  bascha  -,  car  por  obvier  à  quelque  invasion 
il  luy  couste  plus  de  tr>is  cents  mille  escus  par  an , 

pour  entretenir  des  forces  par  mer  et  par  terre,  et  s<* 
tenir  sur  ses  gardes  affin  d'y  résister  quand  le  cas  ad- 
viendra :  et  cependant  il  trouble  si  bien  son  royaume 
de  Hongrie,  qu'il  n'en  jouist  pas  quasi  de  la  moictié, 
et  aussi  peu  de  celuy  de  Bohesme  ;  et  que  le  plus  clair 
denier  qu'il  aict  est  de  son  archiduché  d'Austriche, 
de  la  comté  de  Tirol  et  de  quelques  villes  aux  confins 
de  Trente  ;  car  il  ne  prand  rien  en  Italie,  enla  Franche- 
comté  de  Bourgoigne,  et  bien  peu  en  Flandres,  ny  en 
tous  les  Pays-Bas,  que  son  neveu  le  royd'Hespaigne 
possède  tous.  Quant  à  l'Allemaigne,  qui  ertlevray  siège 
de  l'empire ,  il  ne  peult  nier  que  le  revenu  qui  en  pro- 
vient n'entretienne  merveilleusement  lien  sa  gran- 
deur; mais  Testât  est  de  si  grande  pande  que  tout  y 
va  sans  en  pouvoir  reserver  ou  thesairizer  aulcune 
chose  pour  survenir  aux  occurrences  fui  se  peuvent 
présenter.  Et  ne  fault  pas  se  promettre  le  lever  deniers 
sur  le  peuple,  comme  l'on  faict  en  Frarce  aux  urgentes 
nécessitez;  car  les  Allemants  ont  tant  de  diettes,  et  se 
réclament  de  tant  de  princes,  qu'il  l'est  jamais  jour. 
Et  que,  à  ceste  cause,  il  prie  le  royde  France  et  son 
conseil  de  l'excuser  s'il  n'entretientung  ambassadeur 
à  leur  suicte,  et  que,  s'ils  veulent  reirer  celluy  qui  est 
auprès  de  luy,  il  l'aura  fort  agrôble.  Cependant  il 
les  asseure  que  la  bonne  amitié  etconsideration  qu'ils 
veulent  former  avec  luy  ne  laissea  pour  cela  de  con- 
tinuer de  son  costé,  et  qu'il  la  si,nera  toujours  de  son 
propre  sang. 

Après  que  l'Empereur  eust  ahevé  de  parler,  M.  de 
Vieilleville  respond  que  la  ren?nstrance  de  Sa  Majesté 
estoit  très-considerable  et  for' digne  d'estre  excusée  ; 
et  qu'il  ne  seroit  jamais  du  cnseil  de  faire  retirer  leur 

ambassadeur,  encores  moins  de  importuner  ny  presser 
Sadicte  Majesté  de  leur  en  envoyer;  car  il  espère  en 
Dieu  que,  premier  que  l'an  passe,  qu'ils  en  auront  ung 
de  sa  part  qui  serapardurable,  et  d'aultre  qualité  que 
de  serviteur.  Langaige  que  l'Empereur  entendit.  In- 
continant  de  quoy  il  fut  très-joyeux,  et  ne  se  put  gar- 
der de  luy  dire  telles  parolles  :  «  Je  veoy  bien ,  mon- 
sieur de  \ieilleville ,  que  ma  niepce  Elizabeth  est 
mariée,  puisque  vous  l'entreprenez,  et  que  tant  que  vous 
vivrez  la  confédération  entre  nos  maisons  sera  perpé- 
tuelle. »  Qu  respondit  que  Sa  Majesté  s'en  pouvoit 
bien  asseurei,  et  qu'il  mourroit  plustost  que  d'y  con- 
trarier enfaçcn  quelconque.  Cela  dict,  l'Empereur,  à 
l'accoustumée,  vint  ouvrir  la  porte  de  la  chambre.  De 
laquelle  sortait  M.  de  Vieilleville,  Sa  Majesté  ap- 
pella  le  cardintl  d'Arras  et  les  deux  comtes  qui  nous 
avoient  toujour,  assistez,  qui  estoient  en  la  salle  atten- 
dants l'ouvertun  avec  grand  nombre  d'aultres  grands 
seigneurs  qui  nosoient  frapper  ;  car  la  clef  estoit  à 
la  porte,  comme  nous  avons  dict  :  qui  estoit  une  fort 
belle  observation  et  non  pas  faire  la  presse  tumul- 
tuairement,  comne  en  France,  à  la  porte  de  son 
prince. 

CHAPITRE  XXVIII. 

M.  de  Vieilleville  pend  congé  de  l'Empereur. 

Monsieur  de  VieilleviU  9  estant  sur  le  poinct  de  se 
mettre  à  table  pour  disner/ust  adverty  que  les  comtes 

le  venoient  trouver  :  audevant  desquels  il  alla,  qui  luy 
demandèrent  quand  il  deliberoit  de  partir.  Qui  leur 
respondit  qu'il  vouloit  employer  le  reste  de  la  journe'e 
à  prandre  congé  de  Sa  Majesté  et  retirer  ses  despes- 
ches,  lesquelles  il  avoit  desja  veues  toutes  prestes  ,  et 
dire  ses  adieux,  et  principalement  à  madame  la  prin- 
cesse Elizabeth,  au  cardinal  d' Ai  ras  et  aulxes,  pour 
le  lendemain  partir  et  faire  une  bonne  tracte ,  afîin 
d'essayer  douze  coches  qu'il  a  loués  en  la  ville  jusques 
à  Francfort;  et,  quant  à  eulx,  il  les  prie  :rès-instam- 
ment  de  disner  avecques  luy,  pour  avor  le  loisir  de 
les  remercier  de  la  très-bonne  et  continudle  assistance 
qu'ils  luy  ont  fâicte  durant  son  séjour  l  La  suicte  de 
l'Empereur;  à  quoy  ils  s'accordèrent. 

A.près  disner,  tous  remerciements  fai:ts ,  il  donna  à 
chacun  une  chaisne  d'or  du  poids  de  cliquante  escus, 
de  fort  gaillarde  et  délicate  façon ,  à  chacune  desquelles 
pendoit  une  médaille  de  celles  cy-desus  mentionnées. 
De  quoy  ils  furent  fort  esbahis,  ne  poivants  assez  hault 
louer  sa  grande  libéralité,  mais  surtout  très-contents 
des  susdictes  médailles.  Et  allerentfaire  leur  rapport 
à  l'Empereur  de  sa  délibération  départir;  qui  eurent 
incontinant  le  commandement  d'  faire  venir  le  beau 
présent  que  Sa  Majesté  avoit  délibéré  de  luy  faire,  qui 
estoit  ung  coche  doublé  de  veloix  cramoisy ,  et  monté 
de  quatre  grandes  cavalles  de  Tuquie ,  blanches  comme 
cignes,  ayants  les  crins  et  les  qieues  painctes  de  rouge, 
avec  le  cochier  de  Hongrie  et  >on  valet ,  bien  accous- 
trez,  à  la  mode  de  leur  pay,  des  couleurs  de  M.  de 
Vieilleville ,  jaulne  et  noir  :  IXccoustrementdu  maistre 
estoit  de  veloux,  et  de  son  vlet  seulement  de  tappe  (0. 

(•)  Tappe  :  sorte  d'étoffe  commue- 

M.  de  Vieille  ville,  bientost  après,  arrive  pour  l'effect 
que  dessus;  et,  testant  présente  devant  l'Empereur, 
le  chancelier  et  les  secrétaires  apportèrent  les  despes- 
clies,  aveeques  lesquelles  est  ung  blanc  signé  et  scellé, 
que  Sa  Majesté  envoyoit  au  Roy  et  à  la  Royne,  pour 
apposer  dessus  icelluy  tout  ce  qu'il  leur  plairoit  tou- 
chant le  mariaige  proposé  par  M.  de  Vieiileville.  Et 
après  plusieurs  devis  et  propos  tenus  par  ensemble,  le 
cardinal  d'Arras  faisant  le  tiers,  on  entendit  rouller  ce 
coche  en  la  cour  du  chasteau.  Et  l'ayant  l'Empereur 
mené  aux  fenestres,  luy  dist  que  c'estoit  ung  présent 
qu'il  luy  faisoit,  le  priant  de  l'avoir  aussi  agréable  que 
de  bon  cueur  il  le  luy  donnoit;  luy  recommandant  de 
toute  affection  l'entre tenement   de  leurs  maisons  en 
très-ferme  amitié  et  indissoluble  confédération  ;  très- 
aise,  au  demourant,   et  très-contant  en  son  ame  de 
l'avoir  veu  et  cogneu  ,  et  qu'il  n'oubliera  jamais  ses 
braves  traicts  et  les  solides  conseils  qu'il  luy  a  donnez. 
Là  dessus  il  l'embrasse,  se  descouvrant,  pour  luy  dire 
adieu.  M.  de  Vieiileville  luy  embrasse  la  cuisse,  pliant 
bien  bas  le  genou  pour  la  baiser;  mais  Sa  Majesté  ne 
le  voulut  souffrir;  et,  le  soubslevant,  il  luy  baise,  avec 
une  très-grande  révérence,  la  main  ;  et  ainsi  se  dépar- 
tirent. 

De-là  il  s'en  alla#  en  la  chambre  de  madame  la  prin- 
cesse Elizabeth,  q^ïM'attendoit  de  pied-coy.  FJ  arrivé 
devers  elle,  son  excellence  le  pria,  en  langage  alle- 
mant,  de  présenter  ses  très-humbles  salutations  à  la 
Majesté  du  Roy  de  France  et  à  celle  de  la  Royne  sa 
mère,  et  qu'il  n'y  a  prince  ny  princesse  au  monde  qui 
ayent  plus  de  puissance  de  luy  commander  qu'eulx 
deux,  leur  offrant  et  vouant,  de  ceste  heure  pour  [a- 

mais,  son  très-humble  et  très-affectionné  service.  Et 
fut   de  ce   langaige  truchement  le  cardinal  d'Arras. 
Sur  lequel  M.  de  Vieilleville  respondit  qu'il  mourroit 
plustost  que  d'y  faillir  ;  et  qu'il  avoit  ceste  créance  si- 
imprimée  en  son  cueur  ,  qu'il  luy  est  impossible  de 
jamais  l'oublier.  «  Et  afîin ,  dist-elle,  qu'il  vous  en  sou- 
vienne, je  vous  prie  de  prandre  ce  diamant,  que  je 
vous  donne  d'aussi  bon  cueur  que  je  désire  veoir  Leurs 
Majestés.  »  Et  luy  mectant  ceste  belle  et  riche  bague 
au  doigt,  elle  l'honora  du  troisiesme  baiser.  Puis  elle 
luy  dist  avec  grande  humilité  adieu.  Et,  au  sortir  de 
la  chambre,  il  prend  possession  de  son  coche,  où  entrè- 
rent le  susdict  cardinal  et  les  deux  comtes,  MM.  d'Es- 
pinay  etdeThevalle;  les  autres  gentilshommes  remon- 
tèrent sur  leurs  chevaulx,  et  allèrent  tous  soupper  au 
logis  de  M.  de  Vieilleville,  où  il  se  fist  une  merveil- 
leuse chère. 

Le  lendemain  de  grand  matin,  qui  estoit  le  sep- 
tiesme  de  nostre  séjour,  M.  de  Vieilleville  partit  de 
Vienne  avec  traeze  coches  de  son  train,  mais  accom- 
paigné  de  plus  de  cent  chevaulx ,  entre  lesquels  estoit 
le  susdict  cardinal  d'Arras,  remémorant  toujours  la 
promesse  de  dix  mille escus  de  rente;  etsemblablement 
lesdicts  deux  comtes,  dont  l'un  s'appelloit  de  Wils- 
troncqueberg,  etl'aultrede  Stranquinperhauss  ;  qui  le 
conduisirent  plus  d'une  lieue  dp  f>ays.  Et  tous  adieux 
donnez ,  nous  prinsmes  le  chemin  de  Francfort ,  où 
nous  n'avions  aulcune  affaire;  mais  M.  de  Vieilleville 
la  voulut  veoir  pour  la  réputation  de  la  ville.  Et  y  se- 
journasmes  deux  jours,  où  nous  receusmes  beaucoup 
de  faveurs  et  de  courtoisies  des  bourguemaistres,  habi- 
tants, en  présents  de  vin  et  de  confitures,  et  d'ung 

festin  fort  somptueux  qu'ils  firent  à  M.  de  Vieilleville 
et  à  sa  trouppe. 

Au  partir  de-là,  nous  prinsmes  le  chemin  de  Pra- 
gue, ville  principale  du  royaume  de  Bohême,  où  estoit 
l'archiduc  Ferdinand,  frère  de  la  princesse  Elizaheth, 
qui  l'avoit  desja  adverty  de  tout  ce  qui  s'estoit  passe'  à 
Vienne,  et  du  pourparler  de  son  mariaige  qu'avoit 
proposé  M.  de  Vieilleville,  et  de  la  grande  espérance 
qu'elle  en  avoit.  Qui  me  relèvera  de  la  peine  de  dis- 
courir des  honneurs ,  faveurs  et  magnifique  racueil  et 
traictements  qui  luy  furent  faicts  ;  estants,  comme  l'on 
peult  juger ,  inexprimables,  veu  qu'il  ne  fust  pas  en  sa 
puissance  de  se  defFrayer  ny  toute  sa  trouppe  pour  six 
jours  que  nous  y  fusmes ,  quelque  instance  ou  effort 
qu'il  en  sceust  faire  ;  et  force  luy  fust  de  passer  par-là , 
et  à  son  grand  regret;  et  quand  nous  y  eussions  séjourné 
le  mois  entier,  ce  prince  l'eust  eu  très- agréable,  et  n'y 
eust  pas  espargné  la  despence  ;  mais,  bien  plus,  il 
licencia  les  cochers  de  Francfort  avec  leurs  coches,  et 
les  contenta;  et,  sur  nostre  partement,  nous  en  four- 
nist  aultres  douze  pour  nous  mener  à  Mayence  ;  et 
donna,  oultre  plus,  ung  aultre  coche  à  M.  de  Vieille- 
ville  ,  monté  de  quatre  grands  roussins  gris-pommelez 
de  Glaives  et  de  Gueldres  ;  de  sorte  que  nostre  train 
estoit  de  quatorze  coches.  En  somme ,  il  est  impossible 
de  dire  les  liberalitez  dont  il  usa  en  nostre  endroict, 
en  faveur  de  l'espérance  que  sa  sœur  luy  avoit  donnée 
d'estre  ung  jour  royne  de  France,  par  le  moyen,  cré- 
dit et  entremise  de  M.  de  Vieilleville. 

CHAPITRE  XXIX. 

Retour  de  M.  de  Vieilleville,  —  II  s'arrête  quelques  jours  à 

Mayence. 

Doncques  nous  partismes  de  Prague  au  septiesme 
jour ,  tenants  le  chemin  de  Mayence  \  où  nous  trou- 
vasmes  l'archevesque ,  prince  électeur  du  Saint  Em- 
pire, qui  feist  ung  fort  lion neste  raccueil  à  M.  de  Vieil- 
leville.  Et  y  sejournasmes  trois  jours,  durant  lesquels 
il  conféra  avec  luy  de  toute  sa  charge  :  de  quoy  l'ar- 
chevesque  se  trouva  grandement  honoré,  de  ce  que 
ung  si  grand  roy  l'eust  daigne  risiter  par  ung  tel  che- 
valier, de  la  réputation  duquel  il  avoit  tant  de  fois 
ouy  parler.  Mais  cependant  M.  de  Vieilleville  et  sa 
trouppe  en  gênerai  disnoient  et  souppoient  tous  en 
une  grande  salle,  qu'on  appelle  poisle,  en  laquelle  il 
y  avoit  vingt-cinq  tables;  dix  pour  l'archevesque, 
M.  de  Vieilleville,  M.  d'Espinay ,  M.  de  Thevalle, 
cinq  ou  six  seigneurs,  comtes  du  pays  ses  subjects,  et 
gentilshommes  de  nostre  suicte  ;  et  le  reste  pour  le 
commun.  Et  bien  davantaige ,  quand  il  fallut  partir 
nous  trouvasmes  par  les  hostelleries  que  toute  la  des- 
pence estoit  payée  et  satisfaicte;  et  n'y  peust-on  ja- 
mais résister. 

Les  trois  jours  expirez,  toutes  les  depesches  et  res- 
ponces  faictes ,  M.  de  Vieilleville  print  congé  de  l'ar- 
chevesque, qui  luy  fist  offre  d'une  perpétuelle  amitié  ; 

le  priant  de    l'entretenir  aux   bonnes    grâces,   en  la 
protection  du  roy  de  Fi auce  et  de  son  conseil  -,  et  que 
de  son  costë  il  ne  luy  donnera,  tant  qu'il  vivra,  oc- 
casion de  le  molester  en  son  Estât,  ny  de  luy  courre 
sus;  et  s'en  recommande  principalement  à  luy,  comme 
à  son  proche  voisin  à   cause  de  son  gouvernement  de 
Metz  ;  que  s'il  luy  vouloit  mal,  il  sceit  qu'il  a  le  moyen 
de  luy  faire  beaucoup  de  desplaisir.  Sur  quoy  M.  de 
Vieilleville  l'asseura  que  l'intention  du  Roy  son  mais- 
tre  ne   fust  jamais  aultre  que  de  gratiffier  et  favorizer 
tous  les  princes   électeurs   du  Saint  Empire  de  tout 
son  pouvoir,  et   de   s'opposer  avec   cinquante   mille 
hommes  contre  tous  ceulx  qui  les  voudroient   moles- 
ter; car  il  n'est  poinct  si  jeune  qu'il  ne  saiche  bien 
que  les  Français  et  Allemands  sont  sortis  les  ungs  des 
aultres ,  et  que  nous  ne  sommes  quasi  que  une  mesme 
nation;  et  que,  pour  ceste  considération,  il  ne  fault 
poinct  craindre  que  le  serviteur  soit  si  téméraire  de 
vouloir  oultre-passer  la  volonté'  de  son  maistre.  Lan- 
gaige  que  cet  archevesque  eust  si  agréable,  qu'il  em- 
brasse M.  de  Vieilleville  avec  une  grande  démonstra- 
tion de  joye  ,  le   suppliant,   avec    une   merveilleuse 
instance,  de  séjourner  encores  une  couple  de  jours 
avecques  luy.  De   quoy  M.  de  Vieilleville  s'excusa , 
en  Tasseurant  pour  jamais   de  son  service,  et    print 
congé  de  luy,  sans  oublier  le  très-humble  remercye- 
ment  de  sa  somptueuse  et  franche  courtoisie. 

Doncques  nous  partismes  de  Mayence  pour  venir 
à  Coublants,  aultrement  Confluents,  que  nous  disons 
en  français  corrompu  C on  flans ,  qui  est  quand  une 
rivière  entre  en  une  aultre  plus  grande  en  laquelle 
elle  perd  son  nom  :  comme  Conflans  entre  Paris  et  le 
28.  3 

pont  Chalenton,  où  Marne  entre  dedans  Seine  et  y 
perd  son  nom;  Conflans  par  de-là  Saint -Germain- 
en-Laye,  où  la  rivière  d'Oyse  flue  dedans  Seine,  où 
elle  perd  semblablement  le  sien  ;  et  ainsi  des  aultres  : 
et  en  ce  Coublants  la  rivière  de  Mozelle  se  perd  de- 
dans le  Rhin,  qui  est  une  villette  assez  peuplée  de 
maisons  et  garnye  de  toutes  commodite's  ;  car  d'un 
costé  elle  est  située  sur  ceste  grosse  rivière  du  Rhin, 
et  de  l'aultre  de  la  Mozelle,  qui  passe  à  Metz,  à  Théon- 
ville,  Luxembourg  et  Trieves.  De  quoy  nous  fusmes 
tous  resjouys  ,  nous  voyants  sur  la  fin  de  nos  labeurs, 
puisque  nous  beuvions  de  l'eau  de  nostre  rivière. 

Mais  ce  qui  redoubla  nostre  aise  et  contentement, 
fust  de  veoir  au  port  de  Mozelle  trois  grands  batteaulx 
que  l'archevesque  de  Trieves ,  prince  électeur  du 
Saint  Empire,  qui  sçavoit  que  nous  devions  arriver 
là  et  venir  devers  luy  de  la  part  du  Roy,  y  avoit 
envoyez  pour  nous  recevoir  et  nous  remorquer  à 
Trieves  ,  et  vingt  chevaulx  pour  cest  efFect ,  estant 
conducteur  de  tout  cest  atirail  son  neveu,  que  feu 
Hansclaur  avoit  mené  au  siège  de  Théonville,  suivi 
de  bonne  trouppe  de  pistoliers.  Lequel  se  vint  pré- 
senter à  M.  de  Vieilleville  avec  lettres  de  son  oncle, 
luy  monstrant  la  médaille  d'or  qu'il  luy  avoit  donnée 
audit  siège,  en  laquelle  estoient  représentez  le  feu 
roy  Henry  deuxiesme  et  la  royne  Catherine  son  épouse. 
A  laquelle  médaille  M.  de  Vieilleville  ajousta  celle  du 
roy  Charles  et  de  la  Royne  sa  mère,  et  luy  en  fist 
présent  :  de  quoy  ce  jeune  prince  fust  si  ravy  d'aise 
que  pour  rien  il  n'eust  voulu  avoir  esté  privé  de  ceste 
charge  ;  et  les  mit  toutes  deux  soubs  ung  lasset  à  son 
col.  Et  après  avoir  discouru  de  beaucoup  de  choses, 

M.  de  Vieilleville  le  traicta  au  soupper  à  la  façon 
accoustumée  parmy  les  Allemands  ,  car  il  avoit  gens 
propres  à  ce  mestier,  qu'il  mena  exprès  en  ce  voyaige 
pour  luy  servir  de  lieutenants  en  telles  vineuses  des- 
bauches. 

Le  matin  venu,  M.  de  Vieilleville  depescha  l'abbé 
de  Bourgmoyen,  truchement  et  interprète  en  langue 
germanique,  couche'  sur  Testât  du  Roy,  nommé  Bap- 
tiste Praillon,  pour  aller  devers  l'archevesque  de  Cou- 
loigne,  aussi  prince  électeur,  luy  porter  les  lettres  de 
Leurs  Majestés  avec  l'instruction,  et  y  faire  sa  charge 
comme  s'il  y  eust  esté  en  personne,  sans  oublier  d'en 
rapporter  amples  responses;  et  qu'il  l'excuse  de  ce 
qu'il  n'y  est  allé  luy-mesme  faire  le  devoir,  suyvant 
le  commandement  qu'il  en  avoit  du  Roy  son  maistre, 
qui  l'honore  et  respecte  aultant  qu'aultre  prince  élec- 
teur du  Saint  Empire;  mais  il  ne  l'a  peu  faire  à  cause 
d'ufce  maladie  qui  luy  est  survenue  au  sortir  de 
Mayënce.  Ce  que  Bourgmoyen,  qui  estoit  homme 
suffisant  et  bien  entendu  aux  affaires,  luy  promist 
d'exécuter  avec  diligence  et  toute  fidélité. 

CHAPITRE  XXX. 

M.  de  Vieilleville  passe  à  Trêves. 

Or  M.  de  Vieilleville  avoit  esté  conseillé  de  trans- 
férer ceste  charge  à  ung  tiers,  parce  qu'il  luy  eust 
fallu  passer  par  quatre  villes  appartenantes  au  duc 

3. 

Auguste,  et  que  les  habitants  d'icelles  et  de  toute  ceste 
basse  Allemaigne  sont  fort  barbares  et  sans  aulcune 
civilité;  aussi  que  le  chemin  estoit  trop  long,  se  trou- 
vant desja  fort  las  et  ennuyé  de  celluy  qu'il  avoit  faict, 
estant  sur  le  quatriesme  moys  de  son  voyaige.  Mais  la 
plus  grande  considération  qui  l'en  avoit  esmeu  estoit 
qu'il  eust  négligé  les  grandes  commoditez  que  luy  en- 
voyoit  i'archevesque  de  Trieves,  et  par  son  propre 
neveu  :  de  quoy  il  se  fust  pu  irriter,  en  hazard  d'alté- 
rer, voire  perdre  la  bonne  intelligence  qui  estoit  en- 
tr'eulx  deux,  de  laquelle  M.  de  Vieilleville  s'est  plu- 
sieurs fois  prévalu  en  beaucoup  d'endroicts  d'impor- 
tance ;  car,  estant  la  duché  de  Luxembourg  entre 
Trieves  et  Metz,  il  estoit  souvent  adverty  ,  durant  les 
guerres,  par  I'archevesque,  des  entreprises  de  Ten- 
nemy  :  tant  avoir  le  cueur  bon  à  la  nation  française. 

Estant  Bourgmoyen  bien  instruit  et  embouché, 
nous  nous  embarquasmes  en  nos  trois  batteaulx  , 
queue  à  queue  l'un  de  l'aultre,  que  les  vingt  che- 
vaulx  remorquèrent  diligemment,  car  nous  vinsmes 
de  Coublants  coucher  à  Trieves  ;  et  disnasmes  dedans 
les  batteaulx.  En  quoy  ce  jeune  prince  n'oublia  de 
faire  le  devoir  de  bien  traicter  la  compaignie,  suyvant 
le  commandement  exprès  qu'il  en  avoit  de  son  oncle 
et  les  apprests  qu'il  en  avoit  faicts  le  jour  précèdent  et 
toute  la  nuict. 

Arrivez  que  nous  fusmes  à  Trieves,  il  ne  fault  de- 
mander de  quelle  allaigresse  M.  de  Vieilleville  fust 
receu  par  son  bon  et  confédéré  voisin  qui  avoit 
logé  sa  personne  en  son  mesme  loçis,  avec  la  com- 
modité de  trois  chambres ,  ne  doubtant  poinct  qu'il 
n'eust  en  sa  compaignie  quelques  parants  ou  aultres 

seigneurs  de  respect;  et  avoit  faict  loger  le  reste  de  la 
suicte  en  maisons  honorables  de  bourgeoisie,  et  di- 
gnement accommoder  le  soupper,  au  reste  très- ma- 
gnifique, à  toute  la  trouppe.  Et  puis  on  se  relira  sans 
parler  d'affaires. 

Le  matin  ils  entrent  au  conseil  et  en  conférence. 
Et  quand  l'archevesque  eust  tantveu  et  entendu  par 
M.  de  Vieilleville  tout  ce  qu'il  avoit  à  luy  reciter  de 
la  part  du  Roy,  de  la  Roy  ne  sa  mère,  du  roy  de  Na- 
varre et  de  tout  leur  conseil,  il  dist  telles  parolles  : 
«  Je  ne  me  repents  que  d'une  chose,  de  n'avoir  poinct 
faict  le  service  à  la  couronne  de  France  tel  que  ceste 
favorable  visitation,  pleine  d'honneur  et  de  respect, 
le  mérite,  de  laquelle  je  suis  indigne,  estant  mon 
obligation  de  beaucoup  augmentée,  de  ce  qu'il  leur 
a  pieu  députer  devers  moy  ung  si  brave  et  excellent 
chevalier,  pour  m'asseurer  de  leur  bonne  amytié  et 
inviolable  affection  en  mon  endroict  ;  vous  asseurant, 
monsieur  mon  voisin,  premier  que  Tan  passe,  je  leur 
feray  cognoistre  qu'ils  ne  se  sont  poinct  trompez  en 
ce  renouvellement  de  confédération  ,  et  que  vous  n'a- 
vez poinct  en  vain  pris  la  peine  de  m'en  apporter  la 
jarôlle  de  leur  part;  car  je  vous  diray  en  secret  le 
grand  moyen  que  j'ay  de  leur  faire  un  très-signalé 
service  si  jamais  la  guerre  recommence.  »  De  quoy 
M.  de  Vieilleville  le  remercya  très-humblement ,  luy 
disant  que  ceste  bonne  volonté,  joincte  aux  bons  ef- 
fets du  passé,  desquels  il  sera  tousjours  très-fidele  tes- 
moing  devant  Leurs  Majestés,  méritent  bien  une  très- 
grande  recognoissance  ;  et  qu'il  se  peult  asseurer  que 
devant  long-temps  il  en  orra  parler,  et  luy  fera  cog- 
noistre qu'il  n'est  poinct  larron  du  labeur  ny  services 

d'aullruy ,   principalement   d'un   si  excellent  prince 
qu'il  est;  le  suppliant  en  toute  humilité  de  continuer 
à  la  couronne  de  France  ceste  cordiale  affection,  at- 
tendant qu'il  s'offre  ung  brave  suject  de  l'employer  : 
ce  que  l'archevesque  promist,  avec  une  embrassade 
non  pareille.  Tout  le  reste  de  la  journée  se  passa  en 
discours  communs,  bonnes  chères,  et  caresses  de  ca- 
pitainnes  allemands  qu'il  présenta  à  M.  de  Vieilleville 
luy  disant  qu'ils  avoient  la  fleur-de-lys  bien  gravée  de- 
dans le  cueur,  et  qu'ils  n'estoient  nullement  bespai- 
gnols;  et  que  pour  ceste  occasion  il  les    luy  vouloit 
faire  cognoistre,  car  il  leur  pourra  quelque  jour  com- 
mander. 

Et  parce  que  M.  de  Vieilleville  ne  vouloit  passer 
par  Luxembourg  ny  Théonville,  il  n'envoya  poinct 
quérir  ses  chevaulx  à  Metz,  et  pria  l'archevesque  de 
luy  prester  les  trois  batteaulx  et  les  vingt  chevaulx 
pour  le  remorquer  jusques  à  Metz ,  estant  induict  à 
cela  pour  deux  pi  egnantes  raisons  :  la  première , 
qu'il  sçavoit  bien  que  le  comte  de  Mesgue  et  son  lieu- 
tenant Carrebbe  lui  estoient  mortels  ennemys,  et  qu'il 
apprehendoit  qu'ils  usassent  en  son  endroict  de  quel- 
que supercherie,  ne  fust-ce  que  de  le  faire  attendra 
long-temps  à  leurs  portes;  car  il  leur  avoit  faict  aul- 
trefois  souffrir  beaucoup  de  honte  et  d'escornes,  avec 
une  infinité  de  pertes  et  dommaiges. 

L'aultre,  qu'il  vouloit  entrer  à  Metz  à  l'improviste, 
et  au  desceu  de  son  lieutenant  et  des  capitainnes  , 
pour  empescher  qu'ils  ne  vinssent  au-devant  de  luy 
avec  les  triomphes  et  fanfares  dont  ils  avoient  usé  à 
son  retour  dernier  de  la  Cour.  Ce  que  le  susdit  arche- 
vesque  luy  accorda ,  et  avec  grandissime  joye.  Et  parce 

qu'il  sçavoit  sa  délibération  résolue  de  partir  le  lende- 
main plus  matin,  il  eut  le  soing  de  commander  de 
garnir  les  batteaulx  de  toutes  sortes  de  vivres  dignes 
de  M.  de  Vieilleville  et  d'une  telle  suicte ,  et  de 
l'avoine  et  fburaige  en  abondance  pour  les  chevaulx  ; 
establissant  le  mesme  neveu  surintendant  de  tout 
cela,  qui  n'y  faillit  pas  toute  la  nuict.  Et  là-dessus  on 
alla  soupper  fort  somptueusement  pour  dire  adieu  aux 
bonnes  chères  :  et  dès  le  soir  mesme  l'on  print  congé', 
pour  se  retirer  aux  chambres  et  s'aller  reposer. 

Mais  le  dormir  ne  fust  pas  long,  car  avant  le  poinct 
du  jour  M.  de  Vieilleville  s'embarqua  avec  sa  trouppe  , 
où  il  fust  faict  telle  diligence,  que  le  mesme  jour  nous 
vinsmes  à  Metz,  ayants  disné  aux  batteaulx,  et  les 
chevaulx  à  la  haye,  sans  entrer  en  villaige,  et  bien 
repeus  de  l'avoine  etfourraiges  qu'on  leur  avoit  portez. 
Et  estoient  nos  deux  coches  de  la  partie ,  car  ils  es- 
taient vuides  de  toutes  choses. 

CHAPITRE  XXXI. 

M.  de   Vieilleville  à  son  arrivée  à  Metz  est    appelé  à  la 

Cour. 

Estants  à  demye-lieue  de  Metz ,  on  mect  deux  la- 
quais hors  des  batteaulx  pour  annoncer  nostre  venue 
et  advertir  M.  de  Sennecterre  de  faire  tenir  le  soupper 
de  son  chef  tout  prest  :  qui  en  fust  merveilleusement 
esbahy,  ne  l'ayant  pu  sçavoir  plustost.  Et  voulant 
donner  ordre  à  choses  plus  haultes  pour  l'honorer 

davantaige,  on  luy  vint  dire  que  nous  avions  pris  terre 
à  mille  pas  du  Pont-aux-Mores,   qui  luy  flst  cesser 
son  entreprise.  Mais  cependant  tout  le  monde  accou- 
roit  à  ceste  porte t  en  merveilleuse  foule,  pour  le  bien- 
veignei'   et  se  resjouyr  de  sa  venue.  Et  estant  entré, 
M.    de   Vieilleviile   marche  tout  droict   à  la  grande 
église,  les  rues  pleines  de  gens,  pour  pryer  Dieu  et 
Je  remercyer  de  l'heureux  succès  de  son  voyaige;  car 
jamais  personne  de  tout  son  train,  grand  ou  petit,  ne 
fut  malade,   et  n'y  sourdit  jamais  querelle  entre  les 
siens  n}'  avec  les  estrangiers  ;  et  de  tous  les  princes 
et  seigneurs  qu'il  visita,  qui  estoient  en  grand  nombre, 
il  n'y  en   eust  ung  seul  qui  ne  se  contentast  de  luy  et 
qui  n'en  demeurast  fort  bien  ediffié  :  ayant,  au  reste, 
faict  si  dextrement  sa  charge,  qu'il  les  avoit  tous  gai* 
gnez  au  bien,  service  et  protection  de  la  couronne  de 
France.  Et  commencea  nostre  voyage  le  cinquiesme  du 
mois  d'avril  1 56s* ,  qui  dura  jusqu'au  dixiesme  de  juillet 
ensuyvant.  Et  après  le  soupper,  au  logis  de  M.  de  Sen- 
necterre ,  qui  fust  fort  excellent  pour  une  surprise , 
M.  de  Vieilleviile  se  retira   en  son  logis,  protestant 
qu'il  n'escriroit  à  Leurs  Majestés,  de  quatre  jours,  son 
arrivée,  ny  aulcun  discours  de  ce  qu'il  avoit  négocié 
en  son  voyaige  avec  tant  de  princes  ;  mais  qu'il  se  vou- 
loit  un  peu  rafFraischir,  estant  si  las  de  corps  et  d'es- 
prit qu'il  craignoit  d'en  tomber  en  quelque   maladie; 
retenant  exprès  le  commis  du  trésorier  de  l'Espargne 
pour  leur  porter  sa  depesche  en  poste,  qui  ne  pouvoit 
faillir  d'estre  très  longue  à  ne  rien  oublier,  ainsi  qu'il 
l'avoit  projecté  en  son  esprit. 

Mais  il  fust  bien  trompé  en  ce  desseing  ;  car  les  vingt- 
quatre  heures  ne  passèrent  pas  qu'il  arriva  ung  cour- 

rier,  de  la  part  de  Leurs  Majestés,  luy  apporter  lettres 
de  ce  subject  : 

«  Mon  cousin  ,  parce  que  depuis  le  temps  que  l'on 
nous  a  donné  advis  de  vostre  partement  de  Francfort 
vous  pouvez  estre  dès  ceste  heure  rendu  à  Metz ,  je 
n'ay  voulu  faillir  de  vous  depescher  ce  courrier  exprès, 
pour  vous  prier  de  venir  rendre    au  Roy   monsieur 
mon  fils,  et  à  moi,  raison  de  vostre  voyaige,  l'aymants 
mieulx  entendre  par  vostre  bouche  que  par  vos  let- 
tres ;  aussi ,  qu'en  discourant  il  se  présentera  une  in- 
finité d'interrogatoires ,  sur  lesquels  nous  desirons  estre 
satisfaits,  ausquels  vosdictes  lettres  ny  tout  le  papier 
ne  nous  pourroient  résoudre  :  qui  me  faict  vous  prier 
encores  une  fois  de  vous  acheminer  par  deçà  ;  et,  m'as- 
seurant  que  ne  vouldrez  faillir,  je  ne  vous  en  dirai  da- 
vantaige.  Ce  porteur  vous  dira  le  remuement  qui  s'est 
fait  à  Paris,  et  par  quelles  gens  :  occasion  que  toutes 
nos  affaires  sont  en  grand  trouble  et  combustion  ;  qui 
nous  faict  désirer  auprès   de  nous  vostre    présence , 
pour,  par  vostre  bon  conseil,  jiousy  apporter  quelque 
remède.  Et  fault  nécessairement  que  vous  passiez  la 
mer,  affin   que,   par  vostre  dextérité  accoustumée, 
vous  destourniez  les  forces  qui  pourroient  venir  en  ce 
royaume  de  ce  costé-ià  ;   car  nous  sommes  bien  ad- 
vertys  que  du  costé  d'Allemaigne  vous  y  avez  donné 
si  bon  ordre  qu'il  ne  nous  adviendra  aulcun   incon- 
vénient. Vous  priant,  pour  la  dernière  fois,  de  vous 
acheminer  devers   nous.  Et  sur   ceste   espérance,  je 
prieray  Dieu,  mon  cousin,  vous  tenir  en  sa  saincte 
garde.  »  De  Fontainebleau,  ce  6  de  juillet  i56a.  Vostre 
bonne  cousine  Catherine.  Et  au  dessoubs ,  Fizes. 

Ayant  M.  de  Vieilleville  receu  ceste  fascheuse  de- 
pesche,  i]  se  résolut  de  partir  dès  le  lendemain ,  quoi 
qu'il  deust  arriver  de  sa  personne,  prévoyant  bien 
l'importance  des  affaires,  et  qu'il  luy  falloit  passer  en 
Angleterre;  car  le  duc  de  Guise,  le  connestable  et  le 
mareschal  de  Saint  André',  que  ceulx  de  la  religion 
nouvelle  appelloient  le  triumvirat,  avoient  exerce',  par 
le  discours  du  courrier,  de  terribles  cruaultés  sili- 
ceux de  leur  par ty  en  plusieurs  endroicts  de  Paris, 
et  principalement  à  Popincourt,  où  il  ne  fust  espargné, 
estants  en  grand  nombre  à  leur  presche  ,  hommes, 
femmes  ni  enfants,  sans  respect  d'aige  ny  de  qualité  ;  et 
contraignirent  le  prince  de  Condé  de  vuyder  et  aban- 
donner Paris  avec  toute  sa  suicte  et  associez.  Mais 
parce  que  ceste  histoire  est  amplement  descrite  par 
plusieurs  aulties,  je  m'en  déporte,  comme  n'estant  de 
mon  suject. 

M.  de  Vieilleville,  sur  ceste  resolution,  s'achemina 
le  lendemain  en  son  voyaige  de  la  Cour,  sans  rien  re- 
trancher de  la  trouppe  qui  l'avoit  accompaigné  en  Al- 
lemaigne  ;  car  ils  désiraient  tous  de  voir  l'Angleterre. 
Et  vint  trouver  Leurs  Majestés  à  Fontainebleau,  qui 
le  receurent  d'un  ineffable  racueil,  tant  pour  la  très- 
ardante  affection  qu'ils  avoient  d'estre  esclarcys  en 
toutes  les  particularitez  d'une  si  grande  légation,  qui 
surpasse  toutes  les  aultres  de  la  chrestienté,  que  pour 
se  voir  fortifiiez  par  sa  présence  et  du  bon  nombre 
d'honnestes  hommes  qu'il  avoit  à  sa  suicte  ,  pour  s'op* 
poser  aux  tumultueuses  occasions  qui  pour  lors  se 
presentoient  en  France. 

Trois  jours  consécutifs,  après  le  disner,  il  entretint 
Leurs  Majestés  de  tout  son  voyaige  et  leur  respondit 

si  pertinement  sur  tous  leurs  doubtes,  pointillés  et  in- 
terrogatoires ,  que  de  leur  vye  elles  n'avoient  esté  si 
contentes,  avec  une  admiration  inénarrable  de  son 
saige  entendement.  Car  il  apporta  de  merveilleuses 
lettres  de  l'Empereur  et  de  tous  les  princes  qu'il  avoit 
visitez,  ensemble  des  villes  franches  et  impériales  où 
il  avoit  passé,  avec  si  amples  et  valides  certificats  de 
confédération  et  amytié  avec  la  couronne  de  France, 
qu'elles  ne  dévoient  plus  craindre  que  du  costé  de  la 
Germanie  il  leur  deust  survenir  aulcnn  trouble,  dé- 
sastre ou  inconvénient:  chose  fort  à  propos  et  très- 
nécessaire  sur  les  fascheuses  occurrences  de  Paris. 

Mais  ce  qui  plus  les  combla  de  tout  aise  et  conten- 
tement, fut  quand  il -vint  à  mettre  en  jeu  le  mariage 
de  la  princesse  Elizabeth  d'Autriche  avecques  le  Roy, 
qu'il  présente  son  portrait  et  montre  la  carte  blanche 
de  l'Empereur  sur  ce  mariaige,  et  une  médaille  d'or 
semblable  à  celle  qu'il  luy  avoit  laissée,  en  laquelle 
estoient  représentez  la  mère  et  le  fils ,  aultant  parfai- 
tement au  naturel  que  si  le  pinceau  y  eust  passé;  et 
n'est  possible  d'exprimer  la  joye  dont  le  cueur  de  la 
Royne  fut  saezy,  de  voir  sa  mémoire  et  représentation 
ainsi  esparse  par  l'Allemaigne ,  se  souvenant  des  mé- 
dailles de  Théonville;  ne  pouvant  assez  louer  ceste 
curieuse  gaillardise  de  M.  de  Vieilleville ,  d'aultant 
qu'elle  redondoit  à  sa  gloire  et  honneur.  Et  luy  deman- 
dant s'il  n'avoit  commandé  que  celle  de  la  princesse 
Elizabeth,  et  l'autre  qu'il  leur  avoit  apportée,  il  luy 
respondit  qu'il  n'avoit  parlé  à  prince  de  l'Empire  à 
qui  il  n'en  eust  laissé  :  et  en  jecta ,  oultre  ce ,  quatre 
sur  la  table,  que  Sa  Majesté  serra  toutes,  et  en  donna 
une  au  roy  de  Navarre. 

Mais  le  Roy  les  surpassoit  tous  en  allaigresse  et  joye 
infinie,  de  se  voir  maryé  avec  une  si  excellente  prin- 
cesse, belle  entre  mille,  fille  de  roy,  et  niepce  de  deux 
Empereurs  ;  et  ce  par  le  soing  et  industrie  de  M.  de 
Vieilleville ,  qui  lui  avoit  moyenne  ce  grand  heur  de 
son  propre  mouvement  et  sans  en  avoir  charge  ny  com- 
mandement; luy  faisant  bien  paroistre,  parce  brave 
traict ,  qu'il  avoit  eu  bonne  souvenance   de  son  sei- 
gneur et  maistre.  Aussi  au  sortir,  qui  estoit  la  troi- 
siesme  et  dernière  journée  (  car  M.  de  Vieilleville  avoit 
reserve'  ce  mariaige  pour  la  bonne  bouche  ) ,  Sa  Ma- 
jesté, l'embrassant,  luy  dist  qu'il  n'oublieroit  jamais 
ce  très-signalé  service,  et  qu'il  luy  tardoit  infiniment 
qu'il  ne  mouroit  ung  mareschal  de  France  pour  ef- 
fectuer la  dernière  volonté  du  feu  roy  son  seigneur  et 
père;  qui  ne  luy  peult  faillir  :  et  luy  en  feist  depescher 
un  brevet  signé  des  quatre  secrétaires  d'Estat ,  comme 
s'il  le  luy  eust  donné  de  nouveau  ,  et  pour  fortiffier 
davantaige  le  don  qui  luy  en  avoit  esté  fait  par  sondict 
feu  père ,  et  qu'il  avoit  faict  signer  à  la  Royne  sa  dame 
et  mère,  à  l'article  de  la  mort. 

Auparavant  que  la  compagnie  se  départit,  en  la* 
quelle  estoient,  outre  le  Roy,  Royne  et  roy  de  Navarre, 
le  chancelier,  huict  ou  dix  chevaliers  de  l'Ordre  et 
d'aultres  seigneurs ,  la  R.oyne  luy  dist  qu'ils  estoient 
advertys  que  le  cardinal  de  Chastillon  devoit  passer 
bientost  en  Angleterre  ,  pour  tirer  du  secours  de  la 
Royne,  d'hommes  et  d'argent ,  affin  de  vanger  l'injure 
que  le  prince  de  Condé  avoit  receue  du  duc  de  Guyse , 
connestable  et  mareschal  de  Saint  André  dedans  Paris  ; 
et  qu'il  falloit  qu'il  se  diligentast  d'aller  jusques-là 
pour  rompre  ce  cop;  s'asseurant  bien  de  la  bonne  in- 

telligence  qu'il  avoit  avec  elle ,  par  trois  ou  quatre 
voyaiges  qu'il  y  avoit  faicts  du  temps  du  feu  roy  son 
seigneur  et  mary,  et  parles  récits  que  les  ambassadeurs 
d'Angleterre  luy  en  avoient  faicts.  A.  quoy  il  respondit 
que  le  plustost  c'estoit  le  meilleur,  et  que,  puisque 
telle  estoit  leur  intention,  il  la  supplioit  défaire  dili- 
genter  sa  depesche.  A  quoy  Sa  Majesté  replicqua  qu'elle 
estoit  toute  preste,  comme  lettres  et  instructions  par 
escrit;  et,  oultrece,  l'emboucha  d'une  créance  de  femme 
à  femme,  fort  considérable,  sur  les  misères  d'un  Estât 
qui  est  soubs  le  gouvernement  de  leur  sexe ,  et  que  le 
sien  peult  tomber  en  pareille  fortune  ,  en  quoy  elle 
l'assistera  de  toute  sa  puissance;  remettant  le  reste  sur 
la  suffisance  de  M.  de  Vieilleville,  qu'elle  cognoist  pour 
un  brave  et  fort  saige  chevalier.  Mais ,  avant  partir ,  il 
advertit  le  Roy  secrettement  de  depescher  un  courrier 
devers  sa  maistresse ,  pour  l'entretenir  en  ceste  espé- 
rance, et  n'oublier  lettres  gratificatoires  à  l'Empereur 
sur  ce  subject ,  avec  son  portraict  ;  et  d'en  escrire  sem- 
blablement  au  cardinal  d' Arras ,  avec  confirmation  de 
la  promesse  qu'il  luy  avoit  faicte  ;  laissant  en  somme 
à  Sa  Majesté  un  très-ample  mémoire  et  quasi  les  let- 
tres toutes  faictes.  Ce  que  Sadicte  Majesté  eust  très- 
agréable,  et  luy  promist  bien  de  ne  poinct  faillir, 
ayant  desja  ce  mariai ge  imprimé  si  avant  au  cueur , 
qu'il  ne  seroit  jamais  en  repos  d'esprit  qu'il  ne  l'eust 
veu  effectuer. 

Deux  jours  après ,  ceste  depesche  bien  approuvée  et 
comme  choisie  par  tout  le  conseil,  M.  de  Vieilleville 
partit  pour  entreprandre  le  voyaige  ,  et  vint  de  Fon- 
tainebleau coucher  à  Paris,  auquel  lieu  il  ne  trouva 
plus  personne  de  commandement  ;  de  quoy  il  fust  fort 

desplaisant,  pour  l'espérance  qu'il  avoit  de  trouver  le 
triumvirat,  principalement  le  mareschal  de  Saint  An- 
dré, pour  luy  en  dire  son  advis  et  le  supplier  de  se 
départir,  à  cause  des  frayeurs  que  la  Cour  apprehen- 
doit  de  leurs  assemblées;  et  que  principalement  l'on 
faisoit  courir  le  bruict  qu'ils  se  vouloient  saezir  de  la 
personne  du  Roy  et  de  la  Royne  sa  mère.  Mais  il  luy 
estainct  toute  sa  conception  par  son  escuyer  La  Ge- 
nette,  qui  fist  rompre  leur  entreprise  :  car  desja  Leurs 
Majestés  s'en  estoient  fuyes  à  Melun  pour  leur  seureté, 
duquel  lieu  ils  reviudrent  à  Fontainebleau ,  par  l'as- 
seurance  que  leur  donna  ledit  mareschal  de  Saint 
André,  tout  honteux  de  ce  que  luy  en  avoit  escrit 
M.  de  Vieilleville. 

CHAPITRE  XXXII. 

Seconde  ambassade  de  M.  de  Vieilleville  a  la  cour  d* An- 
gleterre. —  Discours  qu  il  fait  à  la  reine  Elisabeth. 

Le  lendemain  nous  deslogeasmes  de  Paris  pour 
achever  nostre  voyaige  ;  et  estant  à  sept  lieues  de  Ca- 
lais ,  nous  fusmes  advertis  que  le  cardinal  de  Chastillon 
se  devoit  embarquer  à  Bouloigne  et  avoit  couché  à 
Montreuil  :  qui  fut  cause  que  M.  de  Vieilleville  se  di- 
ligenta  de  partir  pour  le  devancer.  Et  ne  se  voulant 
aultrement  arrester  aux  faveurs  du  sieur  de  Gourdan, 
gouverneur  de  la  place,  qui  avoit  esté  aultrefois  ca- 
pitainne  à  Metz  soubs  sa  charge,  et  ayant  fait  voile, 
avec  vent  et  marée,  fort  à  gré,  nous  vinsmes  surgir 

en  moins  de  dix  heures  à  Douvres,  où  nous  prismes 
des  chevaulx  ,  car  il  s'en  trouve  ordinairement  jusques 
à  vingt  ou  trente,  pour  venir  en  toute  diligence  à  Lon- 
dres, où  pour  lors  estoit  la  royne  d'Angleterre.  Et  y 
ayant  pris  logis,  saichant  au  vray  que  le  susdict  cardi- 
nal n'avoit  encores  passé,  il  surattendit  le  reste  de  sa 
trouppe.  Mais  la  Royne,  advertye  de  sa  venue,  de  la- 
quelle elle  estoit  aussi  aise  qu'esbahye,  elle  envoya 
sonfavorit,  lemillort  Robert,  devers  luy,  pour  lebien«r 
veigner  et  s'enquérir  de  sa  charge ,  et  quelles  affaires 
si  pressées  l'av  oient  contrai  net  de  passer  la  mer  en  si 
petite  trouppe ,  veu  qu'aultrefois  il  y  estoit  venu  mieulx 
accompaigné;  et  qu'il  estoit  cependant  le  bien-venu, 
deust-il  estre  fugitif;  ef  qu'il  trouvera  tousj  ours  fran- 
chise asseurée  en  son  royaume,  envers  tous  et  con- 
tre tous ,  quand  bien  il  auroit  tué  ung  prince  du  sang 
de  France. 

M.  de  Vieilleville  respondit  au  millort  Robert  que 
ceste  créance  dont  la  Royne  l'avoit  honoré  meritoit 
bien  qu'il  allast  luy-mesme  en  faire  le  remereyement 
à  Sa  Majesté  et  à  genoulx  ;  car  c'est  la  coustume  du 
pays,  comme  nous  avons  dict  en  nos  premiers  livres  ; 
et  le  pria  de  le  y  accompaigner ,  ayant  délibéré  de  ce 
pas  de  s'en  acquitter. 

Doncques  ils  marchent.  Et  estant  arrivez  au  logis  de 
la  Royne,  le  millort  Robert  le  pria  de  s'arrester  jus- 
ques à  ce  qu'il  eust  adverty  Sa  Majesté  de  sa  venue  :  et 
n'attendismes  pas  demye-heure ,  que  le  susdict  millort, 
accompaigné  de  plus  de  soixante  seigneurs ,  vint  poul- 
ie recevoir;  et  le  mena  en  la  chambre  de  la  Royne, 
qui  estoit  accompaignée  en  grande  majesté,  y  estants 
un  grand  nombre  de  duchesses  et  aultres  dames.  Et 

d'entrée,  se  voulant  M.  de  Vieilleville  mestre  à  genoux, 
elle,  se  hastant,  s'approche  et  ne  le  veult  permettre  , 
mais  luy  dist  en  bon  langaige  français  qu'elle  sçavoit 
bien  que  telle  n'estoit  pas  l'usance  de  la  Cour  de 
France  :  qui  fut  cause  qu'il  print  la  main  de  Sa  Ma- 
jesté, et  la  baisa  avec  une  bien  basse  et  humble  révé- 
rence. Et  luy  demandant  Sa  Majesté  l'occasion  d'un  si 
subit  et  desrobbé  voyaige,  il  la  supplia,  si  elle  n'avoit 
loisir  de  luy  donner  audiance  pour  le  reste  de  la  jour- 
née, de  le  tant  honorer  que  de  remettre  la  partie  au 
lendemain,  et  du  matin,  avec  promesse  qu'elle  luy  fera 
de  ne  la  donner  à  personne  vivante  venant  de  France 
premier  que  à  luy.  Ce  qu'elle  luy  accorda  en  foy  de 
princesse. 

Le  matin  venu,  le  millort  Robert  le  vint  quérir;  et 
estant  entré  en  la  chambre,  il  la  trouva  assistée  de  son 
chancelier  et  de  cinq  ou  six  personnaiges  de  conseil  ; 
à  laquelle,  après  avoir  présenté  ses  lettres,  il  feist  en- 
tendre bien  amplement  la  créance  du  subject  recité 
cy-dessus,  et  adjousta  beaucoup  du  sien,  sur  l'urgente 
occasion  qui  se  presentoit,  pour  l'esmouvoir  davan- 
taige  et  la  faire  plustost  plier  à  sa  demande  etrequeste. 
Sur  quoy  elle  respondit  que  sa  conscience  et  sa  reli- 
gion luy  deffendoient  de  luy  accorder  aulcune  chose 
sur  ce  qu'il  avoit  proposé;  car,  s'il  s'entreprend  quel- 
que acte  d'hostilité  en  France  contre  ceulx  qui  font 
profession  de  la  pure  et  vraye  doctrine  de  l'Evangile, 
moins  ne  peut-elle  faire  que  d'y  employer  tout  ce  que 
Dieu  luy  a  donné  de  moyen  pour  les  soutenir,  affin  de 
faire  paroistre  à  toute  la  chrestienté  qu'elle  est  vraye 
et  très-obéissante  fdle  du  feu  roy  Henry,  roy  d'i^ngle- 
terre,  son  seigneur  et  père,  qui  luy  a  laissé  ce  com^ 

mandement  eteeste  créance  par  testament  et  dernière 
volonté',  laquelle  elle  luy  proinist  de  suyvre,  à  l'ar- 
ticle de  la  mort.  Et  luy. demandant  M.  de  Vieilleville 
si  elle  se  vouloit  arrester  en  ceste  oppinion,  elle  luy 
respondit  que  ouy,  et  qu'elle  ne  la  changèrent  jamais, 
estant  très-marrye  de  ce  qu'il  avoit  prins  cesle  charge, 
pour  le  regret  de  voir  son  voyaige  inutile;  car,  quand 
il  eust  esté  question  de  beaucoup  plus  grandes  choses, 
voire  de  l'octroy  de  l'une  des  meilleures  villes  de  son 
royaume,  horsmys  Londres,  elle  l'en  eust  très-volon- 
tiers graliffié.  A  ceste  parolle  ainsi  gravement  pronon- 
cée, tous  les  siens,  qui  avoient  la  matière  affectée, 
firent  une  grande  resjouissance  et  applaudissement  de 
mains.  Mais  pendant  ce  petit  bruict   M.  de  Vieille- 
vile  s'advisa  d'une  grande  ruse  et  d'une  fort  subtile  in- 
vention, qui  leur  fist  bientost  changer  d'advis;  car  il 
replicqua  ainsi  : 

«  Puisqu'ainsi  est,  madame,  il  vous  demeure  donc- 
ques  sur  vostre  .réputation  une  grande  ingratitude ,  et 
sur  les  bras  une  fort  horrible  nécessité,  laquelle  il 
vous  sera  impossible  de  repousser  sans  l'aide  de  vos 
voisins  et  meilleurs  amys. 

«  Quant  à  l'ingratitude,  est-ce  là  la  recompense  et 
juste  rétribution  que  vous  faictes  à  ceulx  qui  vous  ti- 
rèrent hors  de  la  captivité  où  vous  avoit  reduicte ,  par 
l'emprisonnement  de  vostre  personne,  vostre  sœur  la 
royne  Marie  d'Angleterre,  qui  fist  decappiter  Janne 
de  SufFort  (0,  que  vostre  frère  le  roy  Edouard  avoit 
designée,  par  son  testament,  royne  d'Angleterre,  et 
proclamée  telle  avant  de  mourir;  semblablemcnt  à 

(0  Janne  de  Suffbrt  :  Jeanne  Suffolck  ;  elle  est  plus  connue  sous  le 
nom  de  Jeanne  Gray. 

28.  4 

Guillaume  Dudlay  son  mary  ;  pas  moins  n'en  eust  le 
duc  de  Suiïbrt,  avec  environ  quarante  seigneurs,  gen- 
tilshommes et  aullres  de  touè  estats.  Et  estiez  en 
mesme  dangier  si  le  feu  roy  Henry  dernier,  mon 
bon  seigneur  et  maistre,  n'eust  épousé  vostre  inno- 
cence, mandant  à  vostre  sœur,  par  ung  roy  d'armes, 
aultrement  le  liera ult  Valois ,  si  elle  ne  vous  mettoit 
en  liberté,  quil  viendroit  avec  cinquante  mille  hommes 
invahir  son  royaume  et  la  mettre  en  vostre  place  :  à 
quoi  elle  obeist  incontinaut,  saichant  telles  forces  es- 
tre  prestes,  et  qu'en  ce  royaume  Thomas  Viat,  avec 
une  forte  armée  populaire,  la  venoit  assiéger  à  Lon- 
dres. Et  ce  qui  plus  l'estonna  fust  qu'ayant  envoyé 
le  duc  de  Nortfort  avec  une  aultre  armée  pour  luy  ré- 
sister, incontinant  que  ladicte  armée  eust  veu  celle 
de  Thomas  Viat,  elle  abandonna  le  povre  duc  de 
Nortfort  et  s'y  vint  joindre.  Voilà  quant  à  l'ingrati- 
tude, que  je  m'asseure  ne  vouldriez  faillir,  tant  estes 
excellente  et  très-debonnaire  princesse  à  recognoistre. 
«  Quant  à  la  nécessité ,  je  vous  donne  advis  très- 
certain  que  le  roy  d'Hespaigne  vous  querellera  bien- 
tost  pour  une  donnaison  secrète  de  cinq  cents  mille 
nobles  a  la  rose ,  dont  vostre  sœur  Marie  luy  a  faict 
don  avant  de  mourir;  et  ne  vous  veult  pas  demander 
la  somme  qu'il  ne  soit  pi  est ,  deux  mois  après ,  à  vous 
venir  assiéger  en  ce  royaume,  par  quelque  ruze  d'i- 
celluy  duquel  vous  ne  vous  doubtez ,  parce  qu'il 
sceit  bien  que  estes  en  rebeyne  (0  et  divorce  pour  la 
religion.  Mais  le  roy  Charles  et  la  Royne  sa  mère 
ont  juré,  et  m'ont  commandé  de  le  jurer  pour  Leurs 
Majestés ,  qu'ils  y  consommeront  tous  les  fleurons  de 

(0  Rebeyne  :  dissension. 

la  couronne  de  France  pour  vous  soustenir  et  assister; 
tant  pour  ce  qu'ils  ne  veulent  poinct  ung  tel  voisin, 
à  cause  de  Calais,  que  pour  ce  qu'ils  ne  doublent 
poinct  qu'une  telle  donnaison,  si  excessive,  ne  soit 
faulce,  subreptice,  ou  forcée.  Par  ainsi,  madame,  il 
plaira  à  Vostre  Majesté  prandre  conseil,  non-seule- 
ment avecques  elle-mesme,  mais  à  y  appeller  tout  ce 
que  vous  avez  de  saiges  et  advisez  conseillers,  pour 
regarder  par  ensemble  s'il  est  plus  licite  de  s'entre- 
tenir en  amitié  avec  l'un  des  grands  roys  de  la  chres- 
tienté  et  vostre  voisin ,  ou  de  s'en  declairer  ennemie 
pour  favoriser  l'un  de  ses  subjects  qui  veult  troubler 
son  royaume  pour  soustenir  son  oppinion,  et  y  faire 
entrer  des  forces  estrangieres  qui  sont  les  vostres ,  des- 
quelles vous  avez  très-grand  besoing  pour  les  raisons 
cy-dessus  alléguées»  » 

Telles  remonstrances  rendirent  ceste  royne  mer- 
veilleusement estonnée  ;  car  elle  se  souvenoit  de  l'ex- 
trême dangier  où  elle  avoit  esté  de  sa  vie,  et  des  grandes 
frayeurs  qu'elle  avoit  receues  durant  son  emprisonne- 
ment; car  il  ne  passoit  jour  que  l'on  ne  lu  y  vînt  dire 
qu'on  avoit  décapité  ung  tel  duc,  ung  tel  comte  et 
ung  tel  seigneur,  et  qu'elle  pensast  à  sa  conscience  : 
mais  la  plus  angoisseuse  fut  quand  on  luy  vint  annon- 
cer la  mort  de  Janne  de  Sufïort,  qui  avoit  faict,  au- 
paravant estre  exécutée,  des  ordonnances  en  qualité 
de  royne  d'Angleterre,  et,  comme  telle,  y  avoit  esté 
obeye. 

Et  advertie  par  ce  rapport  que  sa  délivrance  pro- 
venoit  du  roy  Henry  deuxiesme,  par  le  moyen  de  la- 
quelle elle  se  trouve  royne;  aussi  qu'elle  ne  pouvoit 
ignorer  que ,  s'il  survenoit  en  son  royaume  quelque 

4- 

trouble  pour  la  religion,  que  le  roy  de  France  n'en- 
voyast  par  vindicte  des  forces  aux  Catholiques  anglais  ; 
et  que,  d'aultre  part,  si  le  roy  d'Hespaigne  la  vouloit 
forcer  en  ceste  donnai  son  si  excessive  de  cinq  cents 
mille  nobles,  elle  n'avoit  ung  plus  seur  secours  pour 
l'en  descharger  que  celluy  de  France ,  Sa  Majesté 
tout  pi  omptement  changea  d'advis ,  et  protesta  tout 
hault  de  ne  faire  sortir  de  son  royaume  hommes  ny 
argent  pour  qui  que  ce  soit,  et  le  jura  ainsi. 

CHAPITRE  XXXIII. 

Succès  de  son  ambassade. 

Sur  quoy  M.  de  Vieilleville  la  remercia  très-hum- 
blement. Mais  il  la  supplia  de  le  vouloir  tant  favori- 
ser que  de  luy  donner  ung  acte  signé  et  scellé  de 
ceste  parolle,  et  contre -signé  de  toute  l'assistance. 
«  Car,  dist-il,  je  ne  suis  pas  à  cognoistre  que  les  An- 
glais sont  aussi  mouvants  et  n'ont  pas  la  cervelle  plus 
plombinée  que  les  aultres  nations.  »  De  quoy  la  Royne 
se  print  à  soubsrire,  luy  pr<3mectant,  en  foy  de  prin- 
cesse, qu'elle  le  luy  feroit  depescher,  en  forme  proba- 
ble et  authentique,  auparavant  disner.  Et  sur  ceste 
promesse,  Sa  Majesté  se  leva  et  le  mena,  le  millort 
Robert  et  toute  sa  trouppe,  disner  avec  luy,  suivant 
ce  qui  avoit  esté  ordonné  et  résolu.  Mais  première- 
ment elle  voulut  veoir  M.  d'Espinay ,  qui  se  présenta, 
et  M.  de  Thevalle  quant  et  quant,  V*squels  $a  Ma- 
jesté feist  beaucoup  d'honneur. 

Après  ils  s'en  retournèrent  devers  la  Royne,  qui 

estoit  si  soigneuse  de  sa  parolle,  et  pour  ne  tomber  au 
vice  d'ingratitude,  qu'elle  avoit  desja  faict  depescher 
l'acte  de  sa  promesse;  et  ne  restoit  plus  que  le  seing 
du  millort  Robert,  qui  s'en  acquicta  incontinant  et  le 
délivra  à  M.  de  Vieilleville.  Lequel  receu,  il  print 
tout  aussi-tost  congé'  de  Sa  Majesté';  et,  dès  le  mesme 
jour,  vint  coucher  à  Gravezins,  comme  très-aise,  pré- 
voyant que,  à  l'arrivée  du  cardinal  de  Chastillon,  le 
peuple  se  fust  pu  esmouvoir  de  ce  qu'il  seroit  refïusé 
des  moyens  qu'il  venoit  rechercher  auprès  de  leur 
royne  pour  le  secours  des  Français  qui  suivoient  leur 
doctrine;  car  desja  le  comte  de  Northombeilande  avoit 
eu  commandement  d'une  levée  de  quatre  mille  An- 
glais, pour  les  mener  en  France  par  Dieppe;  et  luy 
devoit-on  délivrer  deux  cents  mille  angelots  devant  le 
mois  expiré.  Mais  M.  de  Vieilleville  renversa  tout 
cela  (0  par  son  industrie  et  ses  deux  subtiles  inven- 

(l)  M.  de  Vieilleville  renversa  tout  cela.  Il  résulte  d'une  lettre  de 

Perrenot  de  Charttonnay  (  Chartres  27  août   i562),   que  Vieilleville 

n'obtint  pas  le  succès  que  son  secrétaire  lui  attribue,  «  Le  sieur  de 

«  Vieilleville,  dit-il,  est  passé  icy  ce  matin  en  retournant  d'Angleterre. 

«  La  première  entrée  qu'il  m'a  faicte  a  été  de  me  dire  qu'il  ne  seroit  pas 

«  battu ,  car  il  n'avoit  rien  faict.  Ce  que  j'ay  pu  comprendre  a  esté  que 

«  la  royne  d'Angleterre  dit  maintenant  qu'elle  n'a  jamais  prétendu 

«  d'entre  arbitre  d'un  différent  des  rebelles  de  France  avec  le  Roy,  ny 

«  moins  se  veult  mettre  si  bas  qu'elle  semble  conseillère  de  ce  roy  en 

«  luy  donnant  son  advis;  mais  se  peut  bien  entremettre  en  ce  qu'elle 

«  pourra  pour  procurer  l'accord  :  et  dit  qu'elle  ne  veult  rien  entre, 

«  prendre  contre  leroy  Très-Clirestien  ,  mais  aussy  ne  veult-elle  Jaisser 

«  fouler  ceux  de  la  nouvelle  religion.  Elle  répond  généralement  qu'elle 

«  fera  ce  que  luy  semblera  convenir  pour  le  bien  de  ses  affaires  ;  et  se 

«  vante  qu'elle  a  estudié  et  veu,  par  tous  les  livres  escrits  en  cinq 

«  langues,  les  histoires  d'Angleterre  et  des  pays  voisins.»  Il  est  difficile 

de  croire  qu'une  reine  si  instruite  ait  pu  être  dupe  des  ruses  peu  adroites 

qne  Carloix  attribue  à  Vieilleville. 

tions,  desquelles  la  promptitude  est  très-admirable  ;  car 
jamais  le  roy  Henry  ne  s'esmeut  de  l'emprisonnement 
de  la  royne  Elizabeth;  et  la  royne  Marie  sa  sœur  ne 
feist,  de  sa  vie,  donnaison  au  roy  d'Hespaigne  qui 
valut  cent  nobles;  mais  au  contraire  elle  en  tiroit  tout 
ce  qu'elle  pouvoit,  luy  alléguant  le  grand  hazard  où 
elle  avoit  esté  de  sa  vie  par  la  mutinerie  de  son  peu- 
ple, qui  n'avoit  pas  agréable  leur  mariaige,  pour  au- 
quel parvenir,  tant  elle  l'aimoit,  elle  fut  contraincte 
de  mettre  sus  une  armée  pour  deiïaire  tous  les  mutins 
de  son  royaume  -,  en  quoy  Dieu  l'assista  si  bien  qu'elle 
en  fust  victorieuse  :  et  pour  desraciner  toute  semence 
de  la  religion  en  Angleterre,  elle  fîst  exécuter  par 
justice  ses  propres  et  légitimes  parents  et  parentes; 
en  quoy  elle  n'espargna  aulcune  despence,  et  en  est 
quasi  ruinée;  et  par  ceste  remonstrance  féminine,  qui 
peult,  estant  secondée  de  larmes  et  soupirs,  et  validée 
d'embrassements  et  cordiales  caresses,  faire  plier  le 
cueur  d'un  mary,  pour  severe  qu'il  soit,  elle  en  tira, 
pour  les  quatre  premiers  mois  qu'ils  furent  ensemble, 
plus  de  quatre  cents  mille  escus  comptant ,  qu'elle 
mist  en  ses  coffres. 

Mais  avant  de  partir  de  Londres  M.  de  Vieilleville 
enjoignit  expressément  à  nostre  ambassadeur  en  An- 
gleterre, du  nom  de  Fourquevaulx,  d'ouvrir  avec 
tout  soing  et  diligence  les  yeulx  et  l'esprit  pour 
prandre  lumière  de  ce  que  pourroit  négocier  le  car- 
dinal de  Chastillon  avec  la  Royne,  et  en  advertir  se- 
crètement Leurs  Majestés;  ce  qu'il  promist  en  toute 
fidélité* 


chaules ix.  [i562J  55 

1/VtU  vn/WU  WW  WWW  d^/H  tifli/W  WW  &/TVTiAiyWWl>tWtiAi.  V^/%/WW%.  WyWl>ïy^A^Vtytyty  VtyTl/^VTlrtiAiA/^^ 

CHAPITRE  XXXIV. 

Retour  de  M,  de  Vieilleville  a  la  cour  de  France. 

Le  lendemain  nous  arrivasmes  à  Douvres;  puis 
vinsmes  surgir  à  Calais,  d  où  nous  partismes  pour 
venir  à  la  Cour,  que  nous  trouvasmes  à  Paris;  et  Dieu 
sceit  le  brave  racueil  qui  luy  fut  faict,  pour  l'espé- 
rance qu'ils  avoient  que  son  voyaige  n'avoit  pas  esié 
inutile.  Et  leur  ayant  faict  entendre  comme  toutes 
choses  avoient  passe,  et  la  ruse  et  invention  dont  il 
avoit  use  pour  faire  condescendre  la  royne  d'Angle- 
terre à  sa  volonté'  à  contre-cueur  de  la  sienne  et  de 
tout  son  conseil,  il  ne  se  peult  dire  de  quelle  allai- 
gresse  ils  furent  saczis;  encores  plus  quand  il  leur 
monstra  le  certifficat  signe'  de  sa  main  et  de  douze  ou 
quinze  aultres,  et  scellé  en  bonne  et  probable  forme  : 
de  sorte  que  le  Roy  dist  tout  hault  ces  propres  pa- 
rolles  :  «  C'est  ung  grand  cas,  que  jamais  on  n'a  donné 
chargea  M.  de  Vieilleville  qu'il  n'y  aict  toujours  fidè- 
lement satisfaict,  au  contentement  des  roys  mes  prédé- 
cesseurs, et  soulaigement  de  mon  peuple;  me  demeu- 
rant une  merveilleuse  occasion  de  me  louer  de  ses 
actions  et  services;  et  proteste  devant  vous,  madame 
et  mère,  et  toute .ceste  honorable  compaignie,  de  ne 
les  jamais  oublier.  »  A  quoy  la  Royne  sa  mère  adjousta 
que  tant  qu'elle  vivra  elle  ne  tombera  en  ceste  ou- 
bliance  :  «  car ,  dist-elle,  il  ne  fault  plus,  monsieur 

mon  fils,  qu'il  abandonne  vostre  présence,  et  est  très- 
nécessaire  auprès  de  nous.  Considérez  seulement  le 
grand  repos  où  il  nous  a  mys,  passant  par  Paris  pour 
aller  en  Angleterre;  comme  ,  sans  les  rigoureuses  let- 
tres qu'il  escrivit  au  mareschal  de  Saint  André,  sans 
doubte  vous  et  moy  estions  pris.  »  Et  sur  l'heure  luy 
fut  commande  par  le  Roy  de  ne  plus  abandonner  la 
Cour,  et  snyvre  Leurs  Majestés,  jusqu'à  ce  que  l'on 
eust  veu  quelie  fin  prendroient  ces  tumultueuses  affai- 
res (T),  qui  estoient  en  termes,  et  commencez  par  le 

(0  Quelle  Jin  prendroient  ces  tumultueuses  affaires.  Yieillcville 
donne  des  détails  très- curieux  sur  la  situation  des  affaires,  dans  une 
lettre  écrite  à  Bernardin  Bochelet,  éveque  de  Rennes,  ambassadeur  de 
France  près  de  l'Empereur.  Cette  lettre  a  été  recueillie  par  Le  Labou- 
reur dans  ses  additions  aux  Mémoires  de  Castelnau.  La  voici  : 

«  Monsieur,  ce  qui  m'a  gardé  de  vous  escrire  plus  souvent  n'a  esté 
«  faute  que  d'en  trouver  le  moyen  à  propos,  comme  je  fais  à  cette 
«  heure;  car  vous  vous  pouvez  assurer  que  ce  n'est  pas  faute  de  bonne 
«  souvenance  et  de  bonne  amitié. 

«  Je  suis,  il  y  a  bien  trois  mois,  en  cette  compagnie;  et  si  j'eusse 
«  pensé  y  trouver  le  ménage  si  brouillé,  je  ne  fusse  bougé  de  mon  gou- 
«  vernement.  La  Reine  a  fait  tout  ce  qu'elle  a  pu  pour  accommoder  les 
«  choses ,  et  m'y  a  employé  quelquefois ,  et  semblablement  M.  d'Or- 
«  léans  (Jean  de  Morvilliers,  éveque  d'Orléans  ),  et  M.  de  l'Aubespine, 
<c  et  tout  plein  de  bons  personnages;  et  n'y  avons  rien  fait  du  tout.  La 
«  Reine  y  est  allée  elle-mesme,  laissant  le  Eoi  en  cette  maison,  et.  a 
«  parlé  avec  eux  entre  AngervilleelToury;  et  s'en  est  revenue  sans  rien 
«  faire,  s'estant  bien  fort  blessée  d'une  chute  qu'elle  a  faite  dessus 
«  sa  haquenée.  Mais  s'estant  représentée  encore  quelque  autre  occa- 
«  sion,  voyant  que  les  deux  troupes  estoient  auprès  l'une  de  Pau tre, 
«  elle  a  préféré  le  bien  du  royaume  à  sa  santé,  et  partit  hier  matin 
«  pour  s'en  aller  à  Baugency  faire  tout  son  possible  pour  accommoder 
«  les  choses.  Dieu,  par  sa  sainte  grâce,  lui  veuille  donner  tel  succès  de 
«  son  entreprise  que  nous  puissions  vivre  en  repos.  Je  crois  que  cela 
«  seroit  assez  aisé  à  fa  re  si  nous  le  voulions  tous  Toutes  les  autres 
«  brouilleries  qui  sont  en  France  dépendent  de  ceux  d'Orléans  ;  telle- 
«  ment  qu'accordant  là ,  Ton  demeurera  en  paix  de  tous  costés. 

duc  François  de  Guyse,  en  rassemblée  qui  fut  faite  à 
Paris,  après  la  mort  du  roy  François  deuxiesme,  dont 
now  avons  parlé  cy-dessus. 

A  deux  jours  delà  ,  le  pacquet  de  l'ambassadeur 
Fourquevaulx  ai  riva  ;  par  lequel  on  apprit  que  le  car- 
dinal de  Chastillon  n'avoit  jamais  sceu  avoir  audiance 
de  la  royne  d'Angleterre,  quelque  instance  qu'en  fît 
millort  Robert  et  d'aultres  principaux  de  son  conseil; 
mais,  le  sentant  venu  à  Londres,  elle  se  retira  en  son 
chasteau  de  Kichemont,  avec  defïënse  de  n'estre  suy- 
vie  que  de  ses  dames;  qui  resjouyst  merveilleusement 
toute  l'assistance,  et  accreust  la  repputation  de  M.  de 
Vieilleville. 

«  La  Reine  m'a  l'aissé  toujours  ici  avec  le  Roi  ;  M.  de  Villaines  y  est 
«  aussi  demeuré  ;  M  de  l'Aubespine  et  M.  d'Orléans  sont  avec  la  Reine  j 
«  tous  MM.  les  cardinaux  sont  à  Paris,  réservé  M.  le  légat  qui  est  ici 
«  avec  nous;  M.  le  maréchal  de  Brissac  eot  demeuré  gouverneur  de 
«  Paris  pendant  ces  troubles  :  qui  est  tout  ce  que  je  vous  puis  dire  ou- 
«  vertement  de  ce  costé. 

«  Je  n'ai  rien  oublié  de  tout  ce  qu'un  bon  ami  peut  faire ,  suivant  ce 
«  que  vous  m'avez  dit.  Je  crois  que  l'on  vous  enverra  bientôt  quelque 
«  moyen;  mais  je  vous  tiens  beaucoup  plus  heureux  étant  là  que 
«  d'estreicy,  et  vous  conseille  de  ne  pourchasser  d'y  venir,  que  l'on 
«  ne  voye  le  chemin  que  prendront  tous  ces  troubles. 

«  J'ai  recouvert  deux  lévriers  que  je  vous  envoyerai  pour  les  donner, 
«  de  votre  part  et  de  la  mienne,  au  roy  de  Bohcrr.e;  lesquels  je  vous  en- 
«  voyerai  sitôt  que  les  chemins  seront  un  peu  plus  assurés.  Je  me  re- 
«  commande  bien  humblement  à  vos  bonnes  grâces,  et  prie  Dieu? 
«  monsieur,  de  vous  donner  bonne  vie  et  longue. 

«  Du  bois  de  Vincennes,  ce  dix-huictiesme  de  juin  i5Ô2. 

«  Votre  humble  et  meilleur  aray.  Vieilleville. 

P.  S.  «  Je  vous  supplie  de  m'envoyer,  par  la  première  occasion  qui 
»  se  présentera ,  les  deux  peintures  que  vous  avez  (  des  deux  filles  du  rei 
»  de?  Romains  ) ,  car  la  Reine  sera  fort  aise  de  les  avoir.  » 

CHAPITRE  XXXV. 


Le  prince  de  Coudé  s'approche  de  la  ville  de  Paris  avec 
une  armée,  —  M.  de  Vieilleville  est  cause  de. la  levée  du 
siège. 


Or  le  prince  de  Condé,  qui  s'estoit  retiré  à  Or- 
léans après  avoir  receu  cest  affront  à  Paris,  n'avoit 
pas  oublié  d'envoyer  le  frère  du  cardinal  de  Chastil- 
lon  en  Allemaigne,  nommé  Andelot,  pour  faire  une 
levée  de  reithres,  aultrement  pistoliers,  et  une  aultre 
de  lansquenets;  qui  exploicta  mieulx  que  son  frère, 
car  il  amena  quatre  mille  pistoliers  soubs  la  charge  de 
ce  jeune  duc  de  Bavieres,  fils  du  comte  Palatin,  du- 
quel nous  avons  parlé  au  commencement  de  nostre 
voyaige  d' Allemaigne;  mais  pas  ung  seul  lansquenet, 
car  tous  les  capitainnes  de  gens  de  pied  allemands 
avoient  signé  cei  tifficat  à  M.  de  Vieilleville ,  dedans 
Ausbourg ,  de  ne  marcher  que  pour  le  service  du  Roy, 
et  soubs  l'adveu  de  ses  lettres  à  eulx  envoyées  par  le 
gouverneur  de  Metz;  ce  qu'ils  observèrent  fort  fidèle- 
ment et  en  gentilshommes  d'honneur  :  qui  servit  et 
valut  beaucoup;  car,  s'ils  eussent  amené  seulement  six 
mille  hommes,  Paris  estoit  en  grand  dangier;  toutes- 
fois,  avec  les  reithres  et  environ  sept  ou  huict  cents 
chevaulx,  dont  la  pluspart  estoient  gens  de  ville  et 
marchands,  et  mille  ou  douze  cents  hommes  de  pied 
pour  la  pluspart  artisants,  le  prince  fust  si  téméraire 

qu'il  le  vint  assiéger.  Mais  il  leva  bientost  le  siège,  et 
se  retira  avec  sa  courte  bonté  ;  car  on  faisoit  souvent 
des  saillies  sur  eulx,  qui  tenoient  cinq  fauxbourgs  as- 
siégez, qui  valent  ensemble  une  bien  grande  ville; 
sçavoir,  Saint  Victor,  Saint  Marceau,  Saint  Jacques, 
Saint  Michel  et  Saint  Germain;  et  commençoit  ledit 
siège  depuis  Gentilly  jusques  à  la  rivière  au-devant 
du  Louvre.  Mais  ils  n'enixoient  poinct  dedans  lesdits 
fauxbourgs,  qui  estoient  retranchez  et  bien  gardez, 
et  sur  quelques  plateformes  quatre  ou  cinq  coulevri- 
nes,  qui  les  gardoient  bien  d'approcher;  et  avoient 
plusieurs  villaiges  pour  leur  retraicte,  et  cinq  ou  six 
moulins  à  vent  pour  les  couvrir.  Toutesfois,  s'ils  eus- 
sent eu  des  lansquenets  et  des  Anglais  ,  comme  ils 
avoient  projecté,  ils  esbranl oient  bien  fort  la  ville; 
car  elle  fust  surprise,  daultant  qu'il  n'y  avoit  que  ce 
populace  de  Paris,  qui  s'espavante  incontinant,  et  des 
artisants  assez  mal  aguerrys,  et  quelques  bandes  fran- 
çaises soubs  capitainnes  mal  expérimentez.  Mais  on. 
avoit  mys  des  princes  et  seigneurs  dans  lesdicts  faux- 
bourgs, avec  des  forces  pour  les  garder;  la  présence 
desquels  soustint  tous  les  efforts  de  l'ennemy  et  les  ré- 
duisit à  néant.  Et  avoit  le  mareschal  de  Saint  André 
pour  son  quartier  le  fauxboùrg  Saint  Michel,  estant 
logé  aux  Chartreux,  et  M.  de  Vieilleville  avec  luy,  en 
une  chambre,  leurs  licts  joignants  l'un  l'aultre,  pour 
conférer,  sans  y  espargner  les  nuicts,  des  affaires  :  qui 
y  firent  de  merveilleux  devoirs;  car  les  principales 
forces  du  prince  de  Gondé  estoient  esparses  par  les 
villaiges  de  ce  costé-ià,  qui  sont  en  grand  nombre. 

Or  une  nuict  M.  de  Vieilleville  fit  entreprise  d'al- 
ler resveiller  les  reithres,  cognoissant   leur  humeur 

et  l'heure  qu'ils  sont  en  leurscliloifron  (0,  qui  est  entre 
huict  et  neuf  heures  du  soir.  Et  print  trois  cents 
hommes  de  cheval  et  environ  six-vingts  harquebuziei  s  , 
et  va  droict  à  un  villaige  nomme'  les  Maisons  Rouges  (2) , 
à  droict  du  BourgdelaRoyne;  et,  prenant  le  grand  che- 
min avec  la  cavallerie,  il  fait  couler  les  harquebuziers 
dedans  les  vignes,  pour  surprandre  par  derrière  le 
villaige,  auprès  duquel  il  fait  sonner  les  trompettes; 
et  de  l'aultre  costé  celluy  qui  menoit  les  gens  de  pied 
faict  battre  les  tambours  de  telle  furie  ,  que  tout  ce 
qui  estoit  au  villaige  print  une  telle  espavante  qu'il 
n'eust  pas  loisir  de  seller  et  brider  leurs  chevaulx. 
Cependant  M.  de  Vieilieville  et  sa  trouppe  menoient 
les  mains  de  telle  sorte  qu'il  en  demeura  plus  de  cent 
soixante  sur  la  place,  sans  perdre  un  homme  ;  et  le 
reste  print  la  fuycte,  avec  fort  honteux  desordre. 

Le  prince  de  Condé,  qui  estoit  logé  à  Cachant,  mai- 
son de  plaisance  du  cardinal  de  Bourbon  son  oncle , 
voyant  tant  de  fuyarts ,  print  l'alarme  bien  chaude 
et  se  diligente  au  combat;  et  n'oyoit-on  que  trompettes 
sonner  à  plus  de  demye- lieue  à  la  ronde.  Mais  M.  de 
Vieilieville,  qui  estoit  desja  sur  le  pavé  de  Paris,  au 
Bourg  de  la  Royne,  rencontra  une  grande  trouppe  de 
gensdecheval  et  de  pied,  et  marchans  sans  ordre ,  pes- 
le-mesle,  pour  venir  au  logis  dii  prince,  qu'il  chargea  de 
telle  furie  qu'ils  furent  tous  taillez  en  pièces.  Ce  qui  es- 
chappa  de  ceste  charge  se  vint  rendre  audit  Cachant, 
avec  ung  merveilleux  eiTroy  ;  qui  estonna  grandement 
le  prince,  avec  le  rapport  que  tous  ceulx  qu'il  avoit  en- 
voyez devers  les  fauxbourgs  pour  descouvrir,  luy  fai- 

(0  Schlojfron  :  lieu  où  l'on  couche  ,  poêle.  —  (*)  Maisons  Rouges  : 
Montrouge. 

soient  qu'il  avoit  toutes  les  foi-ces  de  Paris  sur  les  bras  : 
car  les  gens  de  cheval,  qui  sortaient  de  la  ville  au 
grand  galop,  menoient  un  si  grand  bruict  sur  le  pavé 
du  fauxbourg  Saint- Jacques,  qu'il  pensoit  estre  pris; 
d'aultant  que  le  cry  commun  de  l'armée  royale,  dehors 
et  dedans  la  ville,  estoit  :  «  Marchons  en  diligence,  sans 
recognoistre  ;  M.  de  Vieilleville  est  aux  mains.  »  Mais 
ce  qui  plus  lui  reffroidit  le  cueur,  fut  quand  on  luy 
vint  dire  que  le  sieur  de  Senlis,  accompaigné  de  cin- 
quante bons  hommes  de  cheval ,  lanciers  et  de  combat , 
se  vint  rendre  à  M.  de  Vieilleville  ;  qui  le  fist  entrer 
en  soupçon  de  quoique  tradiment.  Et  sur  ceste  def- 
fiance,  il  se  retira  tout  le  reste  de  la  nuict,  jusques  à 
Longjumeaulx.  Et  M.  de  Vieilleville  s'en  retourna  aux 
Chartreux  avec  Senlis,  qu'il  présenta  à  M.  le  mares- 
chal  de  Saint-André,  qui  n'avoit  peu  venir  à  ceste 
brave  faction  à  cause  de  sa  migraine. 

CHAPITRE  XXXVI. 

Bataille  de  Dreux. 

Le  lendemain  ,  le  siège  levé  et  le  prince  retiré , 
qui  marchoit  doublant  le  pas  devers  Orléans ,  Leurs 
Majestés  estant  bien  informées  comme  toutes  choses 
avoient  passé,  et  considérans  que,  par  ceste  saillie  et 
entreprise  nocturne  de  M.  de  Vieilleville,  et  qve  par  ses 
deux  heureuses  et  industrieuses  négociations  d'Alle- 
magne et  d'Angleterre,  les  ennemys  ié\$  couronne  de 
France  n'avoient  sceu,tirer  hommes  ny  argent  de  telles 

deux  régions  pour  les  soustenir  ;  leurs  Majestés,  dis-je, 
en  pleine  assemblée  de  conseil ,  luy  attribuèrent  toute  la 
gloire  et  l'honneur  de  la  délivrance  de  ce  siège;  et  en  re- 
ceust  universellement  de  grandes  louanges.  A  quoi  les 
plus  grands,  saictiants  la  vérité  estre  telle,  ne  peurent 
contredire;  mais  d'y  porter  envye,  je  n'en  dis  rien.  Tous 
les  grands  au  reste  de  l'armée  royale  furent  d'advis  de 
suivre  le  prince  de  Condé,  et  de  dresser  un  gros  d'ar- 
mée pour  avoir  revanche  de  ceste  bravade  :  et  estant 
ainsi  résolu  ,  on  donne  l'avantgarde  à  M.  le  mareschal 
de  Saint  André,  la  bataille  à  M.  le  connestable,  et  à 
M.  d'Àumalle  l'arrieregarde.  M.  de  Guyse  n'y  voulut 
aulcune  charge,  et  se  contenta  d'avoir  cinq  cents  bons 
chevaulx  d'eslite ,  pour  se  tenir  allerte  et  secourir  à 
propos  ceulx  qu'il  verroit  en  avoir  plus    grand    be- 
soîng,  faire  la  guerre  à  l'œil  et  n'estre  commandé  de 
personne.  Le  mareschal   de  Saint  André  vouloit  que 
M.  de  Vie'Heville  fust  son  lieutenant  en  ceste  avant- 
garde;  mais  le  Roy  le  luy  deffendist,  et  commanda  de 
ne  l'abandonner ,  mais  de  venir  avecques  luy  au  bois 
de  Vincennes  ,  où  il  falloit  raffraischir  et  se  tirer  du 
rompement  de  teste  qu'il  avoit  eu  dedans  Paris  durant 
le  sieçe.  Toutes  choses  ainsi  arrestées  par  meure  dé- 
libération du  conseil,  l'armée  fust  incontinant  myse 
sus  avec  tout  ce  qui  estoit  nécessaire,  comme  d'artille- 
rie ,  pouldres,  boulets,  pionniers,  et  grande  quantité 
de  vivres  ;  et  marche  t-on  à  bonnes  journées  de  camp 
avec  tout  cest  attirail. 

Enfin  les  deux  armées  en  peu  de  jours  s'appro- 
chèrent, temporisants  pour  chercher  quelque  advan- 
taise  l'une  sur  l'aultre.  Mais  voyant  le  prince  de 
Condé  que  s'il  attendoit  quel'enntmy  chargeast  le  pre- 

mier    un  grand  nombre  de  marchants  qui  estoient  en 
son  armée  pourroient  prendre  l'espavante  et  s'enfuyr, 
il  se  résolut,  avec  ses  reithres,  d'enfoncer  la  bataille  que 
menoit  le  connestable,  en  laquelle  estoient  les  Suysses; 
etla  charge  sifurieusementsurles  neuf  heures  du  matin, 
qu'il  la  mist  à  vau-de-route ,  et  le  connestable  prison- 
nier. Mais  pour  ce  que  les  Suysses  se  rallièrent  incon- 
tinant,  les  reithres  leur  firent  une  seconde  charge,  où 
il  fust  fort  vaillamment  combattu  d'une  part  et  d'autre  : 
mais  les   Suysses,  rompus,  pour  la   seconde  fois,  se 
vindrent  saulver  devers  l'arrieregarde  que  menoit  le 
duc  d'Aumalle  ,  qui  desja  bransloit.  Le  duc  de  Guyse, 
qui  estoit   caché  avec  sa    trouppe    soubs  la   faveur 
d'ung  grand  bois,  à  quelque  distance  de  l'armée,  et 
bien  adverty  que  les  reithres ,  par  ces  deux  furieuses 
charges  ,  avoient  fort  harassé  et  quasi  recru  leurs  che- 
vaulx,  sans  les  morts  et  les  blessez ,  et  que  la  pluspart 
des  gens  du  prince  s'amusoient  au  pillaige,  criants 
Victoire  !  pensants  avoir  tout  deffaict,  vient  au  grand 
galop  sur  les  quatre  heures  après  midy,  avec  sa  brave 
cavallerie,  toute  de  noblesse,  et  charge  à  toute  bride 
et  de   telle  furie  le  prince  qui  estoit  fort  affoibli ,  tant 
du  combat  que  de  plus  de  huict  cents  chevaulx  qui 
menoient  le  connestable  prisonnier  à  Orléans ,  qu'il  en 
eust  bientost  sa  raison  et  le  prend  prisonnier.   Puis 
vint  charger  ses  gens  de  pied,    dont  estoit   colonel 
Frontenay  -Rohan ,  qui  ne  firent  pas  grande  résistance 
voyants  leurs  reithres,  toute  l'espérance  de  leur  ar- 
mée, deffaicts,  et  le  prince  prisonnier  :  et  encore  qu'ils 
criassent  Miséricorde  !  si  furent-ils  tous  taillés  en  pie- 
ces  ;  j'entends  de  ceulx  qui  voulurent  soustenir  le  com- 
bat, car  la  pluspart  print  la  fuyte,  et  leur  colonel  le 

premier.  Telle  fust  la  fin  de  ceste  bataille ,  qui  se  donna 
ung  samedy  19  de  décembre  i56a,  devant  la  ville  de 
Dreux ,  dont  l'yssue  est  admirable  :  car  le  prince 
fust  quasi  tout  le  jour  maistre  du  champ  de  bataille  ; 
mais,  par  faulte  de  bien  ordonner  ses  forces  et  de  faire 
bien  recognoistre  celles  de  son  ennemy ,  il  la  perdit , 
et  sa  personne  quant  et  quant  :  car  s'il  se  fust,  en  pro- 
vide et  advisé  capitainne,  enquis  où  pouvoit  estre  le 
duc  de  Guyse  son  capital  et  mortel  ennemy  ,  et  consi- 
déré qu'en  Tannée  royale  éil  n'avoit  aulcun  comman- 
dement, encores  quil  fust  le  suprême  de  tous,  tant  en 
grandeur  d'illustre  maison  que  de  repputalion  d'un 
très -vaillant  et  rusé  capitainne,  il  eust  bien  jugé  qu'il 
luy  en  gai  doit  une ,  et  qu'il  devoit  estre  en  quelque  im- 
boscade  pour  l'attrapper  aupassaige.  Mais  ils'enyvra  de 
telle  sorte  de  ce  ci  y  de  victoire  sur  la  deifense  des  S  uysses, 
qu'il  s'oublia  de  toutes  les  reigles  et  commandements 
que  doit  observer  ung  chef  d'armée  composée  d'es- 
trangiers  et  d'un  nombre  infini  de  gens  ramassés  qui 
faisoientleur  apprentissaige  d'armes  en  cèste  bataille, 
et  principalement  qu'il  n'avoit  mis  sur  le  chemin  de 
Dreux  à  Orléans  des  mareschaulx  de  camp  et  nombre 
de  sergents  pour  empescher  les  soldats  de  son  armée 
de  s'y  retirer  à  la  foulie ,  avec  prisonniers  et  bagaiges 
du  butin  qu'ils  avoiect  faict  sur  les  Suysses,  et  d'aul- 
tres  trouppes  qui  avoient  pris  la  fuicte. 

CHAPITRE   XXXVII. 

Mort  du  maréchal  de  Saint- André. 

Toutesfois  il  survint  ung  grand  malheur  en  ceste 
félicité  de  victoire.  Car  la  nuict  du  mesme  jour  de  la 
bataille,  allant  M.  le  inarescbal  de  Saint  André,  qui 
s'estoit  joinct  avec  M.  de  Guyse,  accompaigné  seule- 
ment de  quarante  ou  cinquante  chevaulx,  chercher 
les  fuyards  de  l'armée  ennemie,  ou  s'il  y  avoit  plus 
rien  à  combattre,  il  fust  rencontré  par  un  capitainne 
de  chevaulx  ligiers,  nommé  Bobigny,  quifnyoit ,  et  luy 
avoit  esté  aultrefois  serviteur  domestique  :  et  s'entre- 
demandant   qui  vive?   qui  va  la?    le   mareschal  se 
nomme  le  premier.  Bobigny  s'advance,  qui  estoit  le 
plus  fort,  deffit  sa  trouppe,  et  le  print  prisonnier.  Le 
mareschal,  se  voyant  entre  les  rmins  de  son  serviteur, 
auquel  il  avoit  faict  faire  le  procfès  pour  avoir  tué  son 
escuyer,  et  pendre  en   effigie,  car  il  s'estoit  relfugié 
après   le  coup  en  Allemaigne  ,  le  pria  de  luy  faire 
bonne  guerre,  et  qu'il  ne  se  souvint  du  passé.  A  quoy 
Bobigny  respondit  qu'il  y  penseroit.  Mais  cependant 
il  le  pressa  de  luy  donner  sa  foy  ;  ce  que  fîst  le  mares- 
chal :  et  le  desarma  de  toutes  ses  armes  offensives ,  et 
de  l'armet  quant  et  quant ,  sans  oublier  de  luy  faire 
changer  de  cheval  et  deschausser  les  esprons  :  et  mar- 
chèrent ainsi  environ  demie  quart  de  lieue.  Le  prince 
de  Porcian,  qui  estoit  du  party  du  prince  de  Condé, 
arrive  là  avec  une  aultre  trouppe  qui  fuyoit  sembla- 
28.  5 

Lieraient  ;    et   demandant  que  c'estoit ,    Bobigny    se 
rencontre,  qui  luy  dist  qu'il  tenoit  le  mareschal  de 
Sainct-André  prisonnier.  Le  prince  de  Porcian  s'ad- 
vance,  qui  luy  tend  la  main,  luy  disant   que  Dieu 
favorisoit  leur  party ,  car  il  aideroit  beaucoup  à  la  re- 
cousse  du  prince  de  Condé.  Le  mareschal,  très-aise 
de  ceste  parolle,  luy  donne  sa  foy,  que  le  prince  de 
Porcian  accepta  tout  incontinant ,  et  s'efforce  de  le  re- 
tirer des  mains  de  Bobigny  et  de  l'emmener  ;  mais  Bo- 
bigny insiste,  les  armes  au  poing,  alléguant  qu'il  l'avoit 
combattu  et  vaincu,  et  qu'à  luy  desjà  il  l'avoit  donnée  , 
et  que  ce  seroit  faire  tort  aux  anciennes  ordonnances 
de  guerre,  que  les  grands  doivent  inviolablement  ob- 
server pour  la  conservation  des  droicts  des  plus  petits; 
aultrement  ils  ne  seroient  jamais  suivis ,  et  pas  ung  n'y 
bazarderoit  sa  vie,  si  on  leur  ravissoit  de  telle  violence 
l'iionneur   et  l'espérance  de  se  faire  riches.  A  quoy 
ceulx  de  la  trouppe  mesme  du  prince,  comme  à  luy 
appartenant  de  bonne  guerre,  applaudirent,  et  le  priè- 
rent de  luy  laisser  s©n  prisonnier  ;  aultrement  qu'ils 
s'en  iroient.  Lequel,  Vaincu  de  ceste  raison,  se  retira  , 
disant  le  dernier  adieu  au  povre  mareschal ,  qui  estoit 
Liera  près  de  sa  fin  ;  car  voyant  Bobigny  ce  prince  es- 
carte  de  mille  ou  douze  cents  pas,  l'attacqua  dételles 
parolles  :  «  Tu  m'as  bien  faict  cognoistre  ta  meschan- 
ceté,  et  que  jamais  je  ne  me  dois  fier  en  toy,  d'avoir 
faulsé  ta  foy  que  tu  m'avois  donnée ,  et  que  quand  tu 
reviendrois  en  tes  grandeurs  tu  m'acheverois  de  ruiner. 
Tu  m'as  faict  pendre  en  effigie  ;  tu  as  confisqué  tous 
mes  biens,  que  tu  as  faict  donner  à  tes  domestiques , 
et  ruiné  entièrement  toute  ma  maison.  Or  l'heure  est 
venue  que  le  jugement  de  Dieu  est  tombé  sur  toy.  »  Et 

en  disant  luy  donna  un  coup  de  pistolet  en  la  teste , 
et  le  tua  ,  laissant  le  corps  tout  nud  en  la  plaine  à  la 
miséricorde  des  loups  et  des  chiens.  De  quoy  M.  de 
Guyse  adverty,  envoya  après  Bobigny,  mais  en  vain, 
car  ils  ne  le  trouvèrent  plus  ;  et  apportèrent  le  corps  du 
mareschal  de  Saint  André.  L'on  dist  qu'il  n'en  fust  pas 
trop  marry ,  car  il  sçavoit  bien  que  la  présence  d'un 
connestable  et  mareschal  de  France  couvre  tousjours 
en  une  armée  royale  le  nom  d'ung  prince ,  fust-il  du 
sang;  et  ne  pouvoit-on  plus  doubter  que,  par  la  prinse 
de  l'un  et  la  mort  de  l'aultre,  tout  l'honneur  de  la 
victoire  ne  luy  demeurast ,  sans  contraste  ny  aulcune 
dispute. 

CHAPITRE  XXXVIII. 

Consternation  des  Parisiens  aux  premières  nouvelles  de  la 
bataille  de  Dreux. 

Or  les  nouvelles  de  la  bataille  gaignée  par  le  prince 
de  Condé  vindrent  le  dimanche,  environ  trois  heures 
après  minuict,  à  Paris;  qui  rendit  la  ville  si  troublée 
et  esmeue,  car  il  n'y  a  que  douze  petites  lieues  jus- 
ques  à  Dreux ,  qu'ils  pensoient  estre  desja  pris  :  et  y 
avoit  aultant  de  gens  par  les  rues  qu'en  plain  jour.  Et 
estant  M.  de  Vieilleville  venu  du  bois  de  Vincennes  en 
son  logis  ordinaire  chez  Clairefontaine,  près  la  Croix 
du  Tiroir,  pour  quelques  affaires ,  les  principaulx  de 
la  rue  vindrent  frapper  à  sa  porte ,  luy  annoncer  ceste 
triste  nouvelle  et  prendre  conseil  de  ce  qu'ils  avoient 
à  faire.  Lequel  incontinant  se  levé,  et  faict  chercher 

ceulx  qui  l'avoient  apportée.  Et  luy  fust  amené  ung 
nommé  Bretonniere,  qui  luy  dist  avoir  esté  aultrefois 
soldat  à  Metz,  de  la  compaignie  du  capitainne  de  La 
Molle,  et  qu'il  a  eu  cest  honneur  d'estre  commandé 
de  luy  ;  mais  qu'il  le  fasse  mourir  s'il  n'a  veu  defFaire 
lesSuisses,  mener  M.  le  connestable  prisonnier,  porter 
par  terre  M.  d'Aumalle,  et  M.  de  Sanssac  prendre  la 
fuiete,  avec  huit  cents  chevaulx  pour  le  moins  devers 
Mantes;  et  que  luy,  qui  estoit  de  la  trouppe,  estant 
blessé,  il  a  pris  le  chemin  de  Paris.  Ung  capitainne  de 
Suysses  et  ung  gentilhomme  de  Brie ,  nommé  Bres- 
che,  qui  luy  furent  aussi  amenez,  luy  en  dirent  aul- 
tant.  Et  leur  demandant  M.  de  Vieilleville  où  estoit 
M.  de  Guyse  lors  de  ces  defFaictes,  ils  ne  luy  en  sceu- 
rent  rien  dire,  ny  respondre  aulcune  chose  sur  ceste 
demande  ,  encores  qu'il  leur  remonstrast  qu'il  estoit 
impossible  que  tout  cela  eust  passé  de  ceste  façon  sans 
que  le  duc  de  Guyse  ne  fust  de  la  meslée,  estant  le 
plus  vaillant,  accort  et  rusé  capitainne,  voire  des  deux 
armées;  et  qu'il  falloit  nécessairement  qu'il  se  soit  faict 
tuer  en  combattant  ;  de  quoy  les  ennemis  auront  faict 
un  merveilleux  trophée,  car  il  leur  estoit  fort  redou- 
table, et  par  ainsi  sa  mort  publiée  dans  toute  l'armée. 
Eulx  respondirent  qu'ils  n'en  avoient  jamais  ouy  parler 
en  toutes  ces  factions. 

Alors  M.  de  Vieilleville  va  dire  à  to,ute  l'assistance, 
qui  estoient  vingt  ou  trente,  que  gens  d'église,  que 
de  justice,  trésoriers,  riches  marchants,  et  bourgeois: 
«  Messieurs,  puisqu'ils  ne  me  peuvent  resouldredes  ac- 
tions de  M.  de  Guyse,  je  m'en  veoy  de  ce  pas  porter 
ma  teste  au  Boy  et  à  la  Boyne ,  et  me  rendre  prison- 
nier entre  les  mains  du   prevost  de  l'hostel,  au   cas 

que  (levant  la  minuict  de  ce  jour,  vingtiesme  de  dé- 
cembre, la  nouvelle  qu'ils  ont  apportée  ne  se  trouve 
du  tout  renversée,  et  que  la  victoijje  sera  à  l'honneur 
du  Roy  et  de  nostre  costé  :  et  V*ivez  en  ceste  espé- 
rance; car  je  cognois  la  valeur  de  M.  de  Guyse ,  qui 
n'a  pas  sans  cause  voulu  accepter  aulcun  commande- 
ment en  l'armée,  pour  jouer  son  jeu  à  part  et  user 
d'un  terrible  revers  d'arriere-main  sur  son  ennemy. 
Et  là-dessus  il  demande  ses  chèvaulx  pour  aller  trouver 
Leurs  Majestés  au  bois  de  Vincennes,  leur  disant, 
oultre  cela,  qu'il  veult,  au  cas  qu'il  n'en  advienne 
ainsi,  que  sa  teste  soit  mise  sur  la  porte  Saint  Honoré, 
et  les  prand  pour  tesmoings  de  sa  parolle,  et  qu'ils 
aillent  prier  et  faire  prier  Dieu. 

CHAPITRE  XXXIX. 

31.  de  Vieilleville  va  rassurer  la  Cour  à  Vincennes. 

Ceste  asseurance  donnée  sur  un  si  precieulx  gaige , 
et  prononcée  par  ung  tel  chevalier,  si  consommé ,  pra- 
ticque  et  entendu  en  l'art  militaire,  resjouist  infini- 
ment tous  ces  habitants,  et  leur  fîst  évaporer  les  deux 
parts  de  leur  tristesse  et  très-amere  désolation.  Qui 
partirent  incontinant  après  luy  avoir  dict  adieu  en 
toute  humilité;  et  semoient  partout  les  propos  que 
leur  avoit  tenus  M.  de  Vieilleville  ;  dont  ung  chascun 
se  resjouissoit.  Quant  à  luy,  il  part  de  Paris  sur  les  sept 
heures  du  matin;  et  à  my-chemin  il  rencontra  le  ma- 

reschal  deBrissac,  le  grand  escuyer  et  d'aultres  sei- 
gneurs, que  Leurs  Majestés  en voy oient  a  Paris  pour  y 
commander  et  raaêeurer  le  peuple  en  ce  malheureux 
desastre ,  ayants  déSja  eu  l'allarme  de  la  perte  de  la 
bataille;  ausquels  il  dist  les  mesmes  paroiles  et  cou- 
cha le  mesme  gaige  qu'il  avoit  fait  aux  Parisiens, 
puisqu'en  tout  le  rapport  que  l'on  avoit  faict  on  ne 
parloit  nullement  de  M.  de  Guyse. 

Sur  quoy  le  maresclial  de  Brissac  va  dire  à  tous 
ces  seigneurs  qu'il  avoit  tousjours  estimé  M.  de  Vieil- 
leville  un  des  braves  et  expérimentez  guerriers  de 
France;  mais  que  son  oppinion  est  accrue  de  la  moictié 
par  ceste  prévoyance,  qui  ne  peult  faillir  d'estre  effec- 
tuée, puisqu'elle  est  fondée  sur  la  valeur  de  M.  de 
Guyse,  qui  sceit  user  d'une  infinité  de  ruses,  strata- 
gesmes  et  traverses  pour  defïaire  son  ennemy  ;  et  que, 
s'ils  eussent  esté  aussi  habiles  que  M.  de  Vieilleviile, 
ils  n'eussent  laissé  partir  Leurs  Majestés  du  bois  de  Vin- 
cennes  pour  venir  à  Paris ,  qui  sont  desja  acheminez , 
comme  il  pense ,  pour  se  monstrer  au  peuple  et  l'as- 
seurer  en  cest  effioy.  Qui  tous  respondirent  que  leur 
délibération  estoit  d'y  venir  disner.  Mais  M.  de  Vieille- 
ville  protesta  d'aller  jusques  à  les  avoir  trouvez ,  ou 
au  chasteau,  ou  par  les  chemins,  pour  leur  faire  luy- 
mesme  présent  de  sa  vie,  au  cas  qu'il  n'aict  bien 
predict. 

Eulx  doncques  viennent  à  Paris,  où  arrivez  don- 
nent incontinant  ordre  pour  les  gardes  et  aux  portes. 
Et  luy  poursuict  son  chemin  :  mais  il  trouva  Leurs 
Majestés  à  my-chemin  du  bois  et  de  Paris,  auxquelles 
il  dict  ce  qu'il  avoit  dict  aux  aultres,  sans  revocquer 
son  gaige  :  qui  resjouist  grandement  et  elles  et  toute 

leur  suie  te,  pour  le  cognoistre  fort  advisé  et  très- ex- 
périmenté capitainne. 

CHAPITRE  XL. 

On  apprend  a  Paris  que  les   Catholiques  ont  gagné  la 

bvtaille. 

Arrivez  à  Paris,  tout  le  monde  entend  aux  prières  ; 
et  pelotoit-on  ce  nom  de  Vieilleville  par  le  Louvre  et 
tout  Paris,  comme  ung  esteuf  entre  deux  raquettes 
par  bons  joueurs  de  paulme,  qui  par  honneur,  qui 
par  risée  ;  les  aultres,  que,  quand  ceste  invention  n'eust 
esté  myse  sus  que  pour  consoler  Leurs  Majestés  en 
une  telle  perte,  et  resjouyr  le  peuple  de  Paris,  elle 
n  estoit  poinct  inutile  ;  et  en  estimoient  M.  de  Vieille- 
ville  très-saige  et  très-avisé. 

Arrive  que  ,  sur  les  neuf  heures  du  mesme  jour  di- 
manche au  soir,  le  sieur  de  Losses  se  présente  à  la 
porte  de  Saint-Honoré  avecques  dix  ou  douze  che- 
'vaulx,  criant  et  toute  sa  trouppe  à  haulte  voix  :  «Vic- 
toire !  victoire!  M.  de  Guyse  a  gaigné  la  bataille, 
le  prince  de  Co  ndéestson  prisonnier.  »  A  ce  cry,  toute 
la  garde,  qui  estoit  vingt  fois  plus  grande  que  de  cous- 
tume,tire  et  faict  filer  une  scopetterie  d'harquebu- 
zades  non-pareille  ;  et  ceste  nouvelle  se  répand  si  sou- 
dainement par  la  ville,  qu'elle  fust  plustost  au  Louvre 
que  Losses,  plus  de  chandelles  allumées  par  les  rues 
qu'il  ne  paroissoit  d'étoiles  au  ciel.  Voilà  Losses  enfin 

devant  Leurs  Majestés,  qui  leur  discourt  de  tout  l'évé- 
nement de  la  balaille ,  et  de  la  victoire  du  matin  ,  et 
de  celle  d'après-disner ,  qui  leur  fust  très-admirable, 
et,  sans  l'authorité  du  rapporteur  avec  les  lettres  du 
vainqueur,  quasi  incroyable.  Mais  il  cela  le  desastre 
du  mareschal  de  Sainct  André,  depaour  d'enfielleH1) 
ceste  très-douce  nouvelle  de  la  mort  d'un  si  excellent 
personnaige,  qu'il  cognoissoit  estre  le  préféré  et  la 
fleur  de  toute  la  Cour.  Là  dessus  tout  le  monde  se 
resjouyst  dune  indicible  allaigresse,  avec  des  louanges 
de  M.  de  Vieilleville  si  grandes,  qu'il  seroit  impossible 
de  les  bien  exprimer. 

CHAPITRE  XLI. 

Réjouissances  des  Parisiens  à  cette  occasion. 

Sur  ce  rapport,  Leurs  Majestés  font  chercher  M.  de 
Vieilleville,  qui  estoit  allé  soupper  avec  M.  le  mares- 
chal de  Montmorency,  exprès  pour  le  consoler  sur 
l'emprisonnement  de  M.  le  connestable  son  père  ;  car 
il  en  estoit  extrêmement  affligé;  le  nourrissant  en  ceste- 
espérance  qu'il  en  adviendroit  comme  il  l'avoit  pre- 
dict;  et  luy  en  donnoit  de  telles  et  si  vives  raisons, 
qu'il  comrnenceoit  à  le  croire  :  et  sur  ces  persuasions 
le  gentilhomme  de  Leurs  Majestés  arrive,  qui  dès  l'en- 
trée de  la  porte  crie  touthault  :  «Victoire  !  Monsieur  de 
Vieilleville,  vostre  teste  est  saulvée  ;  car  M.  de  Guyse  a 
gaigné  la  bataille.  Monsieur  le  mareschal,  M.  le  connes- 

(*,)  Enjîeller  :  mêler  de  fiel. 

table  sera  bientost  en  liberté,  car  le  prince  de  Condé 
est  prisonnier.  »  A  ce  cry,  tout  ce  qui  estoit  en  la  salle 
descend  pour  recevoir  ce  divin  messaiger,  qui  estoit  le 
mesme  Losses.  Mais  les  rues  estoient  toutes  pleines  de 
Parisiens,  qui  ne  pouvoient  se  rassasier  de  la  redicte 
de  ceste  nouvelle,  et  crioient  à  tue  teste  :  Vive  M.  de 
Vieilleville  !  Et  après  avoir  entendu  tout  le  discours 
des  deux  victoires ,  M.  de  Vieilleville  monta  à  cheval 
pour  se  retirer  en  son  logis.  Mais  y  allant,  car  il  y 
avoit  grande  distance ,  il  n'y  avoit  carrefour  où  il  ne 
trouvast  fort  grande  garde  ,  qui  tous  le  benissoient  et 
le  louoient  de  sa  très-saincte  oppinion ,  avec  trés-hum- 
bles  remercyements  de  ce  qu'il  avoit  chassé  le  prince 
de  Condé  de  devant  la  ville  de  Paris. 

Il  trouve  devant  son  logis  ung  grand  nombre  de 
hautsbois,  chantres  et  violons ,  qui  se  resjouissoient  en 
plaine  rue  de  ceste. très-heureuse  nouvelle,  le  louants 
de  toutes  sortes  inexprimables;  et  qu'il  falloit  que 
le  Roy  leur  fist  ceste  grâce  et  bonté  de  l'establir  gou- 
verneur de  la  ville  de  Paris  et  de  toute  l'Isle  de  France , 
pour  estre  à  jamais  bien  conservez  et  vivre  désormais 
en  toute  seureté.  Et  après  les  avoir  tous  remerciez  de 
ceste  bonne  affection ,  car  il  y  avoit  grande  afïluence 
de  peuple,  des  plus  apparants  de  tout  ce  quartier, 
il  les  licencia  et  s'alla  retirer;  car  la  basse  heure  le 
pressoit. 

Or  Losses,  qui  estoit  créature  de  M.  le  connestable, 
etadvancéparluy,  declaira  à  M.  le  mareschal  de  Mont- 
morency la  mort  du  mareschal  de  Saint  André ,  et  la 
façon;  ne  l'ayant  voulu  publiéY#ny  dire  à  personne, 
affin  qu'il  fist  son  profîict,  ou  pour  son  frère  Dan  ville,  ou 
pour  quelque  aultre  sien  parent  ou  aray  de  mérite. 

A  quoy  ce  mareschal  fist  parroistre  ung  insigne 
traict  d'homme  d'honneur  :  car  au  poinct  du  jour  il  se 
présente  à  la  porte  de  la  chambre  de  la  Royne,  et  se 
nomme  ;  laquelle,  bien  qu'elle  fust  encores  au  lict, 
commande  qu'on  luy  ouvre.  Et  estant  entré,  Sa  Ma- 
jesté parle  la  première,  luy  disant  qu'il  ne  falloit 
plus  qu'il  s'attristast  pour  l'emprisonnement  de  M.  le 
connestable,  car  le  prince  de  Condé  J  Dieu  mercy, 
le  piégera,  et  de  la  bonne  sorte;  et  que  M.  de  Vieil- 
leville  ne  les  avoit  poinct  trompez  ;  mais  qu'elle 
pensoit  qu'il  estoit  inspiré  et  assisté  de  Dieu  par  ung 
esprit  propheticque  ;  «  car  il  en  est  advenu  tout  ainsi 
qu'il  l'avoit  predict,  et  contre  toute  espérance,  veu  la 
desroutte  de  samedy  matin  ;  et  a  bien  faict  cognois- 
tre  qu'il  est  très- expérimenté  aux  événements  de  la 
guerre  par  l'asseurance  qu'il  nous  a  donnée»  «  Mais 
qui  vous  meine  si  matin  ?  est-il  survenu  quelque  aultre 
chose?  » 

CHAPITRE  XL1I. 

Le  maréchal  de  Montmorency  apprend  à  la  Reine-mère  la 
mort  du  maréchal  de  Saint- André.  —  Douleur  de  M.  de 
Vieilleville  en  apprenant  cette  nouvelle.  —  11  refuse  l'état 
de  maréchal  de  France  que  la  Reine  lui  offre. 

Lors  M.  le  mareschal  de  Montmorency  luy  dist  telles 
parolles  :  «  Vostre  Majesté,  madame,  sceit  fort  bien  les 
mérites,  valeurs,  grands  services  et  voyaiges  qu'a  faicts 
M.  de  Vieillevilie  depuis  trente-cinq  ans,  sans  en  avoir 
jamais  tiré  aulcune  recompence  que  l'on  puisse  mec- 

tre  en  compte  de  condigne  rémunération  pour  ses  braves 
gestes  et  despences  infinies  qu'il  luy  a  convenu  faire 
pour  en  venir  à  son  honneur,  avec  mille  hazards  de 
sa  vie;  et  maintenant  qu'il  se  présente  une  brave  occa- 
sion, pour  le  rendre  contant,  de  le  préférer  à  tout  aul- 
tre  en  ung  estât  de  marque  qui  vacque  maintenant 
et  qu'il  a  tousjours  espère',  je  suis  venu  exprès  si  matin, 
et  à  son  desceu  ,  pour  vous  supplier  très-humblement 
d'avoir  mémoire  de  ses  valeureux  services  et  le  luy 
octroyer.  —  Mon  Dieu!  dist  la  R.oyne,  que  pourroit- 
ce  estre?  —  C'est,  respond-il,  que  le  sieur  de  Losses, 
qui  a  tout  son  advancement  de  M.  le  connestable  mon 
père,  me  dist  arsoir,  par  grand  secret,  que  vous 
l'envoyastes  en  mon  logis  où  souppoit  M.  de  Vieille- 
ville,  que  M.  le  mareschal  de  Saint  André  fut  tué 
samedy,  entre  huict  et  neuf  heures  du  soir,  par  Bobi- 
gny  en  une  rencontre  ;  et  de  paour  que  ceste  nouvelle 
ne  soit  publiée,  et  vous  importunée  par  plusieurs  pour 
en  estre  pourveus,  je  suis  venu  le  premier,  chose  très- 
certaine,  pour  la  vous  demander,  m'ayant  la  ferme 
amitié  que  je  porte  à  M.  de  Vieilleville  poulsé  à  ceste 
diligence*  » 

La  Royne,  très-desplaisante  de  ceste  nouvelle,  luy 
dit  qu'elle  luy  accordoit  sa  demande  comme  très- 
raisonnable  ,  et  qu'il  y  avoit  long-temps  que  le  feu  Roy, 
son  seigneur  et  mary,  luy  avoit  donné  ung  brevet  signé 
de  sa  main,  de  la  première  vaccànte ,  qu'il  luy  avoit 
semblablement  commandé  à  l'article  de  la  mort  de 
signer;  ce  qu'elle  fist  :  «  Et  puisque  vous  estes,  dist- 
elle, tout  à  main,  allez*,  je' vous  prie,  le  saluer  ma- 
reschal de  Fiance  de  la  part  du  Roy  mon  fils  et  de 
la  mienne.  » 

Le  mareschal  prand  très-volontairement  ceste  charge, 
et  vint  trouver  M.  de  Vieilleville  en  son  logis,  encores  au 
lict.  Etluy  annonceant  ceste  piteuse  nouvelle,  n'oublia 
rien  de  ce  que  la  Royne  luy  avoit  commandé.  Mais,  au 
lieu  de  s'en  resjouir,  il  fistungcry  si  grand  qu'on  pensoit 
qu'il  deust  rendre  l'esprit,  mauldissant  Testât,  et  plustost 
îa  mort  que  de  l'accepter,  ne  voulant  succéder  à  la  per- 
sonne du  monde  qu'il  avoit  lamieulx  aimée,  et  qu'il  ne 
vouloit  plus  vivre  ;  et  que  s'il  n'estoit  clirestien  il  se  tue- 
roit  et  defferoit  de  ses  propres  mains  -,  le  priant  de  se  reti- 
rer et  le  laisser  mourir  à  son  aise  ;  que  si  Sa  Majesté 
le  veult  donner  à  quelqu'un,  il  la  quicte  de  son  seing, 
et  le  feu  roy  son  seigneur  et  mary,  mesme  le  Roy  son 
fils  de  leurs  signatures  ;  et  les  fîst  tirer  de  ses  coffres, 
puis  les  rompit  et  les  luy  envoya  tous  couppez  et 
lacerez.  .   . 

Quand  le  mareschal  de  Montmorency  eustfaict  son 
rapport  et  monstre  les  brevets  et  toutes  signatures  ainsi 
rompues,  Sa  Majesté  demeura  aussi  esperdue  que  ja- 
mais, pour  n'avoir  veu  de  sa  vie  un  tel  refïus  d'une  si 
excellente  et  sublime  qualité ,  pour  de  laquelle  jouir 
les  plus  grands  de  France  se  battent  à  la  perche,  et  y 
exposent  tous  leurs  biens  et  leur  vie.  Et  elle,  qui  s'es- 
toit  levée  à  ceste  nouvelle,  avoit  desja  envoyé  quérir 
M.  le  chancelier  pour  sceller  les  lettres  d'estat  de  ma- 
reschal de  France  au  nom  de  M.  de  Vieilleville,  que 
M.  de  l'Aubespine  avoit  charge  de  dresser,  et  toutes 
prestes,  selon  le  formulaire  qu'ils  en  ont,  et  comman- 
dement à  eulx  faict  de  les  apporter  en  la  chambre  du 
Roy  ;  mais  elle  mena  ledict  sieur  mareschal  de  Mont- 
morency pour  réitérer  son  rapport-,  qui  n'en  fust  pas 
moins  esbahy  que  sa  mère. 

CHAPITRE  XLIII. 

il/.  /<?  prince  de  La  Roche-sur-  Yon  tâche  en  vain  d'engager 
M,  de  Vieilleville  à  accepter  le  hdton  de  maréchal  de 
France. 

La  dessus  le  chancelier  et  l'Aubespine  arrivent,  les 
lettres  en  main  toutes  prestes  ;  ausquels  il  fut  com- 
mandé de  les  porter  à  M.  de  Vieilleville ,  et  qu'il  se 
garde  bien  de  les  refuser,  car  ils  se  veulent  acquicter 
de  leur  promesse  et  accomplir  le  testament  du  feu  roy. 
Mais  ils  n'eurent  plus  gracieux  remerciement  que  le 
susdict  mareschal ,  et  leur  dist  que  s'il  tenoit  lesdictes 
lettres,  qu'il  en  feroit  comme  des  brevets,  et  que  l'on  ne 
luy  parle  plus  que  de  la  mort  ;  aussi  bien  succédant  à 
Testât  de  celluy  qu'il  aimoit  plus  que  sa  propre  ame, 
il  en  auroit  toujours  l'object  devant  les  yeux  ;  et  qu'il 
se*va  retirer  pour  le  reste  de  sa  vie  ;  qu'il  veult  demeu- 
rer solitaire  et  privé  en  sa  maison ,  et  abandonner  du 
tout  les  armes  et  la  Cour. 

Ainsi  ceulx-cy  fort  mal  contants  se  départirent, 
car  ils  luy  desiroient  tout  honneur  et  service  ;  et  vin- 
drent  trouver  Leurs  Majestés  en  la  mesme  chambre, 
qui  les  attendoient  de  piedcoy.  Et  n'ayant  rien  oublié 
de  toutes  les  parolles  que  M.  de  Vieilleville  leur  avoit 
dictes ,  ils  en  furent  extrêmement  estonnez.  Mais  M.  le 
prince  de  La  Roche-sur-Yon ,  là  présent,  dist  à  Leurs 
Majestés  qu'il  alloit  devers  luy,  et  qu'il  le  feroit  bien 
plier  à  leur  commandement  et  volonté. 

Mais  il  luy  fist  aultant  que  les  aultres,  encores  qu'il 

usast  de  rudes  et  grosses  parolles ,  jusques  à  luy  dire 
qu'il  renonceoit  à  jamais  à  son  alliance  et  amitié,  et 
quictoit  pour  toute  sa  vie  sa  conversation  ;  luy  remons- 
trant  assez  aigrement  que  M.  de  Guyse  s'en  vient  vic- 
torieux avec  l'honneur  de  la  bataille,  qui  donnera  luy  - 
mesme  Testât  de  maresclial  à  tel  qu'il  luy  plaira  ;  et 
que  Leurs  Majestés  ne  l'en  oseroient  refïùser,  ou  di- 
gne ,  ou  indigne,  veu  la  grande  liberté  qu'il  a  acquise 
à  toute  la  France,  principalement  à  Paris,  par  ceste 
victoire;  et  que  tous  les  Parisiens,  la  cour  de  parle- 
ment, la  chambre  des  comptes ,  les  juges  du  Chastelet, 
le  prevost  des  marchants,  et  toute  la  bourgeoisie  en 
gênerai,  se  viendront  jecter  aux  pieds  du  Roy  pour 
supplier  de  luy  accorder  sa  requeste.  A  quoy  M.  de 
Vieilleville  respondit  qu'il  vouldroit  avoir  donné  sa 
terre  de  Durestal ,  et  que  ce  fust  desja  faict  ;  et  qu'il 
ne  changeroit,  pour  mourir,  la  resolution  qu'il  en  a 
protestée  devant  le  chancelier  etl'Aubespine,  qui  sont 
personnes  dignes  de  foy. 

Quand  le  prince  de  La  Roche-su r-Yon  veid  cest  ag- 
reste opiniastre,  et  que  la  rudesse  ne  l'avoit  sceu  fles- 
chir,  il  tascha  par  la  doulceur  de  l'amollir,  luy  di- 
sant :  «  Comment,  mon  cousin,  me  desdaignez -vous 
tant  que  vous  ne  vouliez  accepter  cest  estât  ?  car 
quand  vous  en  serez  pourveu,  j'auray  espouzé  la  cou- 
sine germaine  d'ung  mareschal  de  France.  »  Mais  il 
repoussa  ceste  parolle  de  ceste-cy  :  «  Que  luy,  qui  es- 
toit  prince  du  sang,  estoit  assez  grand  de  soy-mesme 
et  de  sa  source  naturelle,  et  qu'il  n'avoit  besoing  d'aul- 
cun  accroissement,  fors  d'une  bonne  duché,  pour  ac- 
compaigner  sa  très-illustre  qualité;  le  priant  de  le 
laisser  en  paix,  et  qu'il  n'en  feroit  aultre  chose.  » 

CHAPITRE  XLIV. 

Le  Roi  le  va  trouver  lui-même  ?  et  le  force  d'accepter  l'état 
de  maréchal  de  France. 

Lors  ce  prince,  très-fasché ,  vint  reciter  à  Leurs 
Majestés  de  mot  à  mot  tout  ce  qui  avoit  passé  en- 
tr'eulx  deux.  Sur  quoy  le  Roy,  comme  en  grande  co- 
lère, va  jurer  le  Dieu  vivant  qu'il  n'en  ira  pas  ainsi. 
Et  commanda  à  l'Aubespine  de  le  suivre  avec  les  let- 
tres d'estat,  et  qu'il  y  vouloit  aller  luy-mesme.  La 
Royne  sa  mère  luy  dist  que  ce  ne  seroit  pas  sans  elle  ; 
car  il  n'y  avoit  que  l'hostel  de  Rourbon  et  le  cloistre 
Saint  Germain  à  traverser.  Et  marchent,  sans  cbevaulx, 
coche  ny  lictiere,  droict  à  son  logis.  Mais  un  valet  de 
chambre  nommé  Nambu,  qui  affectionnoit  fort  M.  de 
Vieilleville ,  print  le  devant,  et  luy  vint  dire  qu'il 
print  garde  à  soy,  et  à  ses  responces;  car  Leurs  Ma- 
jestés venoient  en  grande  colère  luy.  apporter  les  lettres 
d'estat  de  mareschal  de  France. 

Les  voicy  à  sa  porte;  et  entrent  sans  frapper,  le 
trouvant  sur  son  lict  tout  esplouré  et  attristé,  comme 
s'il  eust  eschappé  une  mortelle  fortune.  Incontinent 
qu'il  eust  veu  le  Roy,  il  saulte  du  lict,  et  se  veult 
prosterner;  mais  Sa  Majesté  va  parler  ainsi:  «  Com- 
ment, puissance  de  Dieu!  Monsieur  le  mareschal  de 
Vieilleville,  est-ce  le  remerciement  que  vous  mefaictes 
de  vous  garder  l'un  des  premiers  estats  de  France,  pour 

lequel  plus  de  cinquante  abboyeurs  m'ont  importuné 
et  rompu  la  teste?  et  vous  n'en  tenez  aultre  compte  ï 
je  vous  veulx  bien  assurer  que  je  veulx  accomplir  le 
testament  du  feu  roy  mon  seigneur  et  père,  et  acquic- 
ter  la  Royne  ma  mère  et  moy-mesme  de  ce  que  nous 
vous  avons  promis,  ensemble  recognoistre  les  grands 
et  très-signalez  services  que  vous  avez  faicts  du  passe, 
et  faictes  encores  journellement   à  la   couronne  de 
France.  »  Et  ayant  ce  dict ,  Sa  Majesté  commanda  à 
l'Aubespine  de  lire  tout  bault  lesdictes  lettres  d'estat, 
bien  signées  de  la  main  du  Roy ,  et  scellées  du  grand 
scel  :  puis  les  print  de  la  main  de  la  mesme  Majesté, 
avec  ung  très-hnmbîe  remerciement  accompaigné  de 
la  révérence  du  genoux  en  terre,  luy  disant  telles  paroi  - 
les:  «  11  plaira  a  Vostre  Majesté,  Sire,  ne  trouver  maulvais 
ny  estrange  si  j'ay  reffuzé  cest  estât,  duquel  je  suis  in- 
digne, pour  n'avoir  voulu  succéder  à  la  personne  de 
ce  monde  avec  laquelle  j'ay  faict  au  feu  roy  François 
le   Grand,  vostre  grand  père,  et  au  feu  roy  vostre 
seigneur  et  père,  que  Dieu  absolve  tous  deux,  infinys 
hazardeux  services,  par  mer  et  par  terre,  en  quatre 
ou  cinq  batailles,  que  navales,   que  terrestres,  et  en 
terribles  rencontres  de-çà  et  de-là   les  Monts.  Mais 
maintenant  qu'il  a  pieu  à  Vostre  Majesté  me  tant  ho- 
norer que  de  me  donner  les  lettres  de  cest  estât  de 
vostre  propre   main,  et  en  la  présence  de  la  Royne 
vostre  dame  et  mère,  et  avoir  daigné  prandre  la  peine 
tous  deux  de  me  les  apporter  jusques  en  mon  logis, 
je  les   prands  et  accepte  en  toute   humilité,   priant 
Dieu  de  tout  mon  cueur  de  vous  faire,  avant  mourir, 
ung  service  digne  d'une  faveur  si  excellente  :  car  il  ne 
se  trouvera  poinct,  en  toutes  les  histoires  de  nos  roys, 

que  jamais  mareschal  de  France  ait  esté  créé  et  esta- 
bly  avec  tant  d'honneur  que  j'ay  esté.  » 

A  quoy  le  Roy  répliqua  qu'il  vouloit  encores  aug- 
menter et  accroistre  cest  honneur  d'une  aultre  faveur, 
affin  qu'il  en  fust  mémoire.  Et  sur  1  heure ,  parce  que 
la  messe  du  Roy  estoit  preste  à  dire,  et  qu'on  l'atten- 
doit ,  il  le  fist  marcher  pour  y  aller  à  la  chappelle  de 
Bourbon ,  entre  Sa  Majesté  et  le  prince  de  La  Roche- 
su  r-Yon;  ayants  tous  trois  leurs  grands  manteaulx  et 
colliers  de  l'Ordre.  Et  à  l'issue  de  la  messe,  il  eust 
l'honneur  de  disner  avec  Sa  Majesté,  dont  toute  l'as- 
sistance faisoit  une  grande  allaigresse  :  et  encores  plus, 
quand  le  disner  finy  M.  le  mareschal  de  Vieilleville 
fist  serment  de  fidélité  audict  estât  de  mareschal,  entre 
les  mains  du  Roy,  en  la  présence  de  M.  le  chancelier 
et  dix  ou  douze  chevaliers  de  l'Ordre,  et  d'aultres  con- 
seillers du  privé  conseil,  beaucoup  d'evesques  et  plu- 
sieurs aultres  grands  seigneurs  de  toutes  robbes  :  le- 
quel serment  fust  incontinant  endossé  sur  lesdictes 
lettres  par  les  quatre  secrétaires  de  commandement. 
Et  n'avoit-on  veu  de  long-temps  si  grande  resjouis- 
sance  en  la  grande  salle  du  Louvre. 

Voilà  doncques  monseigneur  François  de  Scepeaulx, 
sire  de  Vieilleville,  comte  de  Durestal,  créé  mareschal 
de  France  (')  :  remectant  au  jugement  de  tous  ceulx 

(x1  Créé  mareschal  de  France.  «  Après  la  mort  du  mareschal  de 
«  Saint-André,  dit  Brantôme,  M.  de  Vieilleville  eut  la  place  de  mares- 
«  chai  de  France,  et  se  trouva  à  la  Cour  bien  à  point  pour  cela;  il  y 
«  avoit  long-temps  qu'il  n'y  estoit  venu,  et  pour  lors  n'y  avoit  pas  cinq 
«  semaines  qu'il  estoit  arrivé,  et  si  bien  à  propos,  que  la  Royne,  qui 
«  l'aimoi  t  de  long-temps,  lui  fit  tomber  ce  gros  morceau  dans  la  gueule  : 
«  bien  que  j'ouis  dire  depuis  à  feu  M.  de  Guise  qu'il  l'eust  fait  tomber 
«  en  celle  du  bon  homme  M.  de  La  Brosse  s'il  ne  fust  mort  à  la  bâ- 
te taille  de  Dreux  ,  car  il  l'aimoit  et  l'honoroit  beaucoup.  » 

28.  6 

qui  liront  ces  huict  livres,  si  homme  de  France  deVoîl 
ou  pouvoit  emporter  cest  estât  par  dessus  luy,  veu  les 
braves  gestes,  hazardeuses  entreprises,  despences  infi- 
nies et  valeureux  combats  qu'il  a  exercez  pour  y  par- 
venir. Mais  ce  qui  se  trouve  en  tout  cecy  merveilleu- 
sement louable,  est  des  oppiniastrez  et  réitérez  reffus 
qu'il  en  fist;  par  lesquels  il  fust  universellement  jugé 
du  tout  exempt,  et  très-esloigné  de  ces  villains  et  per- 
nicieux vices  d'avarice  et  d'ambition. 

*  • 


• 
# 


„,.  ■  .  -.!> ?" 


LIVRE  NEUVIEME. 


CHAPITRE  PREMIER. 


• 


"Le  duc  de  Guise  écrit  au  Roi  pour  réclamer  le  droit  quil 
•prétend  avoir  de  nommer  a  la  place  de  maréchal  de 
France,  vacante  par  la  mort  de  M.  de  Saint*  André. 


Le  Roy  fust  comme  divinement  inspiré  d'apporter 
luy-mesme  à  M.  de  Vieilîeviîle  ses  lettres  d'estat  de 
maresclial  de  France,  sur  tant  d'oppiniastres  reffus  qu'il 
<en  avoit  faicts.  Et  luy  venant  cette  inspiration,  ainsi 
le  fault-il  juger,  de  la  grande  bonté  de  Dieu  ,  qui  ne 
vouloit  pas  que  ses  braves  gestes,  et  vertueuses  actions, 
qui  avoient  esté  entièrement  exemptes  d'avarice  , 
cruauté,  ambition,  injustice,  et  de  toute  concussion, 
demeurassent  sans  estre  rémunérées  d'une  grande  re- 
compense et  très-bien  méritée. 

Car  le  mes  nie  jour  de  lundi  21  de  décembre  ne 
passa  poinct  qu'il  n'arrivast  ung  courrier  nommé  Ha- 
raucourt,  de  la  part  de  M.  de  Guyse,  pour  demander 
au  Roy  Testât  du  feu  maresclial  de  Saint  André;  et  de 
crainte  d'y  faillir,  il  en  présentent  deux,  desquels  il 
remettoit  les  noms  sur  ledit  Haraucourt ,  et  estoient 
ses  lettres  si  aigres  et  plaines  d'arrogances  ,  que 
tous  ceulx  auxquels  Sa  Majesté  les  monstra  ,  en  fu~ 

6. 

i  ent  merveilleusement  estonnez  ;  desquelles  la  teneur 
s'ensuict  : 

«  Sire,  Vostre  Majesté'  a,  de  ceste  heure,  entendu 
l'heureuse  victoire  que  j'ay  eue  sur  les  rebelles  sub- 
jects  et  ennemys  de  vostre  couronne,  desquels  j'ai  eu 
telle  raison  que  de  long-temps  vous  ne  serez  en  peine 
de  mettre  sus  une  armée  pour  leur  résister;  car  il  en 
est  demeuré  si  peu  ,  que  je  ne  pense  pas  que  jamais  ils 
se  puissent  relever;  ayant  faict  passer  par  le  fil  de 
l'espée  tous  ceulx  qui  se  sont  présentez  au  combat , 
et  tout  le  reste  quasi  tué  en  fuyant,  et  leur  chef,  le 
prince  de  Condé,  prisonnier.  Mais  parce  que  les  an- 
ciennes ordonnances  et  vieilx  statuts  de  guerre  me 
donnent,  comme  chef  de  l'armée  vaincqueresse,  tous 
Jes  estats  de  ceulx  qui  sont  morts,  combattants  avec- 
ques  moy,  de  quelque  grandeur  ou  qualité  qu'ils 
soient,  et  que  à  moy  appartient  la  nomination,  je  n'ay 
voulu  faillir  de  donner  advis  à  Vostre  Majesté  de  la 
mort  du  feu  mareschal  de  Saint  André,  pour  vous  sup- 
plier très-humblement  de  pourvoir  de  son  estât  l'un  des 
deux  que  vous  nommera  le  sieur  de  Haraucourt,  pré- 
sent porteur;  qui  ont  faict  ung  tel  devoir  en  ceste  ba- 
taille ,  que ,  si  je  n'eusse  esté  soutenu  de  leur  valeureuse 
assistance,  Vostre  Majesté  peult  croire  que  la  victoire 

eust  esté  en  grand (0,  comme  plus  amplement 

vous  pourra  faire  entendre  ledict  Haraucourt,  et  de 
tout  le  succès  de  la  première  et  ma  deuxiesme  bataille. 
A  quoy  il  n'est  besoing  de  rien  adjouster,  sinon  vous 
supplier  très-humblement  de  ne  me  vouloir  frustrer  de 

Cl)  La  victoire  eust  esté  en  g:  and Le  père  Griffct  dit  qu'il  y  a  ici 

(taus  le  manuscrit  un  mot.  qu'il  n'a  pas  pu  lire. 

mes  privileiges  ;  suyvant  lesquels  il  estoit  l)ien  en  ma 
puissance  d'en  créer  ung,  lorsque  l'Admirai  se  pré- 
senta hier  matin  avec  six  ou  sept  cents  chevaulx  et  ce 
qu'il  peust  rallier  de  gens  de  pied,  pour  avoir  sa  re- 
vanche ;  car,  doublant  que  mon  armée  n'eust  voulu 
combattre  sans  estre  commandée  d'un  connestable  ou 
mareschal,  estant  l'ung  prisonnier,  et  l'aultre  mort,  et 
que  je  n'avois  aulcun  pouvoir  de  Vostre  Majesté,  je 
me  proposai  la  création  d'un  mareschal  ;  mais  il  me 
fust  respondu  à  haulte  voix,  d'un  gênerai  et  commun 
assentement,  par  toute  la  noblesse,  capitainnes,  gen- 
darmes et  soldats,  qu'ils  ne  vouloient  estre  commandez 
d'aultre  chef  que  de  moy  ;  me  suppliants,  à  cry  public, 
de  parachever  ce  que  j'avois  si  bien  commencé,  aul- 
trement  qu'ils  m'abandonneroient,  et  que  ma  présence, 
qualifiée  comme  elle  est,  leur  plaisoit  plus  que  d'un 
connestable  ou  mareschal  de  Fiance.  Qui  fut  cause 
que  je  les  hasarday  sur  ceste  aidante  volonté;  et  les 
menai  de  telle  furie  au  combat,  que  l'Admirai  gaigna 
en  toute  confusion  la  guérite,   et  print  à  toutes  brides 
le  chemyn  d'Orléans  après  les  aultres,  où  il  perdit  cinq 
ou  six  cents  hommes  de  cheval,  et  deux  fois  aultant 
de  gens  de  pied  avec  tout  leur  bagaige.  A  ceste  cause, 
Sire,  il  plaira  à  Vostre  Majesté  m'envoyer  les  lettres 
d'estat    de  mareschal  de   France,   signées  de  vostre 
main,  scellées  et  despeschées  selon  le  style  et  forme 
accoustumée,  laissant  en  blanc  le  lieu  pour  le  remplir 
du  nom  de   celluy  des   deux    que   j'ai  cogneu  vous 
avoir  faict  plus  de  service,  non  seulement  en   ceste 
victoire    mais  par  tout  le   passé  ,  et  qui  n'aura  pas 
moindre  volonté  que  de  moyen  d'y  finir  sa  vye.  Et 
m'asseurant  que  Vostre  Majesté  ne  vouldroit  rejecter 

ma  requeste,  suyvant  sa  discrétion  accoustumée  en  la 
rémunération  des  services  et  mérites  d'un  chascun,  je 
ne  l'en  importunerai  pas  davantage  ;  car  si  elle  en  usoit 
aultieinent,  ce  seroit  perdre  ses  fidèles  serviteurs  de 
gayeté  de  cueur,  et  leur  refroidir  non  seulement  le 
couraige  de  jamais  plus  bazarder  leur  vye  pour  vostre 
service,  mais  leur  donner  juste  occasion  de  vous  aban- 
donner du  tout,  et  de  cberclier  party  ailleurs.  Et  sur 
ceste  espérance  cjue  n'y  vouldrez  faillir,  car  elle  est 
fondée  sur  toute  équité  et  le  devoir  d'un  grand  prince, 
je  supplieray  le  Créateur,  Sire,  de  vous  donner,  en 
toute  prospérité  et  santé  ,  très-bonne  et  très-longue 
vye.  Du  camp  devant  Dreux,  ce  21  décembre.  Ainsi 
signée  vostre  très-humble  subject  et  très-obeissant 
serviteur,  François  de  Lorraine.  »    *• 

CHAPITRE  II. 

Réflexions  du  Roi  sur  la  lettre  du  duc  de  Guise.  —  Réponse 

à  cette  lettre.  —  Le  duc  de  Guise  est  déclaré  lieutenant 

* 

général  du  royaume. 

Ceste  lettre  leue,  Sa  Majesté  va  dire  à  la  Royne  sa 
mère,  et  à  cinq  aultres  là  présents,  dont  estoit  M.  le 
marescbal  de  Vieilleville,  telles  parolles  :  «  Voyez  si 
le  duc  de  Guise  faict  bien  le  Roy  :  car  vous  diriez 
proprement  que  l'armée  est  sienne,  et  que  la  victoire 
part  de  sa  main  et  de  sa  conduicte;  ne  faisant  aulcune 
menton  de  Dieu,  qui  par  sa  grande  bonté  nous  l'a 
donnée.  Cependant  il  me  met  le  marché  au  poing; 

que  si  je  ne  luy  accorde  ce  qu'il  demande,  il  est  tout 
prest  de  quitter  mon  service,  et  se  joindre  avec  mes 
ennemys.  Mais  je  ne  puis  penser  où  il  a  trouvé  ceste 
loi  fondamentale  de  guerre;  car  je  n'en  avois  jamais 
ouy  parler.  Si  me  fault-il  appaiser  ceste  colère,  et  luy 
faire  une  honneste  response  pour  le  contenter  ;  car  je 
n'ay  pas  besoing,  par  telle  fluctuation  ,  de  troubler  en 
mon  royaume ,  et  irriter  ung  capitainne  auquel  mon 
feu  seigneur  et  père  et  moy  y  avons  donné  tant  de 
crédit  et  d'authorité.  »  Et  luy  escrivit  une  lettre  de  sa 
propre  main  :  la  douceur  de  laquelle  fust  trouvée 
aussi  estrange  pour  estre  du  maistre  au  serviteur  , 
que  la  présomption  Tavoit  esté  du  serviteur  au  mais- 
tre ;  de  laquelle  cy  est  la  copie  : 

«  Mon  cousin,  j'ay  receu  vos  lettres  par  Harau- 
court;  et  devons  bien  tous  louer  Dieu  de  ce  qu'il  luy 
a  pieu,  par  son  immense  bonté,  renverser  si  miracu- 
leusement la  victoire  que  nous  avions  tousjours  tenue 
jusques  à  son  arrivée  du  costé  de  l'ennemy  ;  estant  très- 
marry  qu'il  n'arriva  hier  du  matin  aussi  bien  que  sur 
le  soir,  car  je  n'eusse  failly  de  favoriser  de  Testât  du 
mareschal  de  Sainct  André  l'un*  de  ceulx   qu'il  m'a 
nommez   de  vostre  part;  mais   dès  hier,   avant  neuf 
heures  du  matin ,  j'en  avois  pourveu  le  sieur  de  Vieil- 
leville,  pour  des  raisons  qu'il  vous  fera  bien  ample- 
ment entendre,  et  veoir  au  doigt  et  à  l'œil,  comme  je 
y  estois  estroictement  obligé.  A  quoy  je  ne  pouvois 
nullement  reculer  sans  faire  ung  tort  irréparable  à 
mon  honneur  et  à  ma  conscience;  ne  voulant  alléguer 
en  ceste  promotion  ses  valeurs  et  mérites,  qui  vous 
sont  assez  cogneus,  et  qu'il  est  fort  digne  de  Testât. 

Mais  si  Haraucourt  se  fust  trouvé  à  l'endroict  qu'il 
m'en  refFusa  par  deux  fois,  sans  avoir  esgard  à  sesdits 
mérites,  je  n'eusse  laissé  de  passer  oultre ,  et  vous  eusse 
de  très-bon  cueur  gratifîié  de  vostre  demande,  me 
voyant  à  pur  et  à  plain  deschargé  de  toutes  mes  pro- 
messes et  obligations  non-seulement,  mais  du  com- 
mandement exprès  et  dernière  volonté  du  feu  Roy 
mon  seigneur  et  père.  Cependant,  mon  cousin,  afïin 
que  vous  entreteniez  ces  deux  vaillants  gentilshommes 
en  l'espérance  où  vous  les  avez  mys,  je  vous  promects, 
en  foy  de  prince ,  de  les  pourvoir  de  pareil  estât  des 
premiers  vacants,  ou  d'en  ériger  deux  supernume- 
raires,  attendant  qu'il  en  vacque  :  et  pour  valider  ma 
parolle,  je  vous  envoyé  un  acte  fort  ample,  signé  de 
ma  main  et  scellé  du  cachet  de  mon  secret,  contenant 
l'asseurance  que  dessus.  Car  je  serois  .très-desplaisant 
que,  à  faulte  de  ceste  rémunération  qui  leur  est  jus- 
tement acquise,  l'affection  qu'ils  ont  toujours  eue  à 
mon  service,  au  bien  et  honneur  de  la  couronne  de 
France,  s'alterast  ou  diminuast  en  façon  quelconque. 
Et  pour  commencer  à  leur  faire  sentir  ma  bonne  vo- 
lonté, en  la  recognoissance  de  leurs  signalez  services  , 
par  le  tesmoignage  mesme  de  vos  lettres,  je  vous  en- 
voyé ung  pouvoir  pour  les  honorer  et  faire  chevaliers 
de  nostre  ordre.  Et  quant  à  vous,  mon  cousin,  affin 
de  vous  donner  moyen  de  suyvre  la  victoire ,  et  res- 
chauffer  de  plus  en  plus  Tardante  affection  que  vous 
avez  toujours  eue  au  bien  de  mon  service,  Haraucourt 
vous  porte  de  ma  part  un  pouvoir  de  commander  gé- 
néralement en  mon  armée.  Et  sur  l'asseurance  qr.e 
j'ay  commys  ceste  tres-honorable  charge  en  fort  di- 
gne et  très-fidele  main  ,  qui. s'en  sçaura  avec  honneur 

et  à  mon  contentement  acquicter,  je  finiray  ceste- 
cy  par  prier  Dieu,  mon  cousin,  qu'il  vous  ayt  en  sa 
saincte  garde.  Escrit  à  Paris,  ce  22  décembre  i562. 
Ainsi  signé,  Chaules,  et  contresigné,  de  L'Aubespine.  » 

CHAPITRE  III. 

Le  duc  de  Guise  paroît  approuver  la  promotion  de  M.  de 
Vieilleville  a  la  dignité  de  maréchal  de  France. 

Ce  qui  avoit  faict  précipiter  le  duc  de  Guyse  en 
ceste  recherche  provenoit  de  ce  qu'estant  prince  lor- 
rain, il  desiroit  avoir  cest  honneur  de  créer  par  son 
crédit  mareschal  de  France,  l'ung  des  deux,  qui  es- 
toit  gentilhomme  lorrain  d'ancienne  extraction;  qui 
luy  eust  esté  repputé  à  grandissime  louange  :  car,  de 
tout  temps  immémorial,  il  n'y  en  a  poinct  eu  de  ce 
pays-là ,  et  eust  esté  à  jamais  remarquable  en  la  prin- 
cipauté, et  à  sa  postérité  du  nom  de  Guyse ,  que  ung 
puisné  ou  capdet  de  la  maison  de  Lorrainne  y  eust 
apporté  par  sa  faveur  ceste  gloire  ;  ce  que  les  mesmes 
ducs,  ses  chefs,  n'ont  sceu  faire  avec  toutes  leurs  al- 
tesses et  grandeurs.  Quant  à  l'aultre,  c'estoit  ung  vieil 
courtisan,  qui  avoit  environ  trente-cinq  ou  quarante 
mille  livres  de  rente,  qualiffié  du  tiltre  de  gentil- 
homme de  la  chambre  du  Roy  ;  et  suivoit,  par  son  en- 
tregent, les  tables  des  princes  et  seigneurs  de  la  Cour, 
pour  espargner;  et  bien  souvent,  des  maistres  d'hostel 
du  Roy,  sans   desdaigner  celles  des  gentilshommes 

servants;  reservant  par  ceste  effrontée  escornifleurie 
les  deux  tiers  de  son  revenu,  qu'il  prestoit  par  une  se- 
crelte  caballe  d'agents  et  d'entremetteurs  aux  plus 
grands  de  la  Cour,  à  gros  interests.  En  quoy  il  estoit 
devenu  si  riche,  qu'il  ne  couchoit  pas  moins  de  cent 
mille  francs  à  M.  de  Guyse,  pour  parvenir  à  ce  grand 
et  Irès-illustre  estât  de  mareschal  de  France,  affin  de 
clariffier  davantaige  sa  race,  et  donner  a  ses  enfants 
une  plus  vive  couleur  de  noblesse  :  car  leur  grand  père 
mourut  bancquier,  bulliste  et  usuraire  à  Lyon,  qu'il 
exercea  plus  de  cinquante  ans ,  où.  il  se  fist  infiniment 
riche. 

Cependant  Haraucourt  s'en  va  avec  toutes  ses  de- 
pesches  mentionnées  ès-lettres  du  Roy,  plus  fasché 
que  contant,  procédant  sa  fascherie  de  ce  qu'il  n'em- 
portoit  pas  Testât  de  mareschal  de  France  pour  celluy 
qui  estoit  son  parant,  de  mesme  nom  et  d'armes  de  la 
maison  de  Haraucourt  du  Paroy,  auquel  M.  de  Guyse 
l'avoit  voué. 

Mais  son  contentement  estoit  tout  manifeste,  de 
veoir  son  maistre  lieutenant-general  en  l'armée  :  estât 
toutesfois  qui  n'estoit  pas  durable ,  mais  survenu  par 
l'emprisonnement  de  M.  le  connestable  ;  car  ung  con- 
nestable  faict  la  mesme  charge,  de  laquelle  le  duc  de 
Guyse  se  lava  les  mains,  ledit  connestable  revenu.  Il 
fust  rapporté  au  Roy  que  le  duc  de  Guyse,  après  la 
lecture  de  ses  lettres,  avoit  prononcé  tout  hault  telles 
parolles  :  «  Si  j'eusse  sceu  que  M.  de  Vieilleville  eust 
esté  à  la  Cour,  je  n'en  eusse  jamais  escrit;  car  il  y  a 
long-temps  que  je  scey  que  le  feu  roy  luy  avoit  faict 
don  du  premier  estât  de  mareschal  de  France  vac- 
quant,  par  ung  brevet  qu'il  fist  contresigner  à  la  Royne 

à  l'article  de  la  mort:  aussi,  qu'à  la  vérité  je  ne  sai- 
che  personne  en  ce  royaume  qui  en  soit  plus  digne, 
ni  qui  mieulx  mérite;  et  luy  eust-on  faict  ung  tort  ir- 
réparable d'y  en  nommer  ung  aultre.  » 

Langaige  que  le  Roy  eust  très-agréable,  et  qui  luy 
fust  confirmé  par  la  response  qu'il  fist  à  Sa  Majesté , 
pour  la  remercyer  de  l'honneur  de  la  lieutenanee  gé- 
nérale :  car,  par  le  mesme  courrier,  il  escrivit  à  M.  le 
mareschal  de  Vieilleviîle  une  lettre  de  ce  subject  : 

Qu'il  le  prioit  de  l'excuser  s'il  avoit  faict  demander 
Testât  du  mareschal  de  Saint  André,  et  qu'il  ne  pen- 
sast  pas  que  ce  fust  pour  courir  sur  sa  fortune  ;  car  il 
y  avoit  long-temps  qu'il  sçavoit  qu'on  luy  avoit  dedyé 
le  premier  vacquant;  et  que  cestuy-là  luy  appartenoit 
plus  qu'à  tout  aultre,  tant  pour  ses  valeureux  et  si- 
gnalez mérites,  que,  par  très-légitime  raison,  il  devoit 
succéder  à  celluy  avec  lequel  une  si  inviolable  amy- 
tié  avoit  esté  de  toute  ancienneté  formée,  et  qu'ils 
avoient  signée  de  leur  propre  sang  en  plusieurs  com- 
bats et  rencontres  de  guerre,  tant  deçà  qu'en  delà  les 
Monts,  contre  les  Italiens,  Hespaignols  ,  Anglais  et 
reithres,  mais  qu'il  avoit  esté  tant  importuné  de  quel- 
ques ungs  d'en  escrire  au  Roy,  qu'il  s'y  estoit  volon- 
tairement condescendu  :  mais  il  n'en  a  jamais  espéré 
une  meilleure  responce  que  celle  qu'il  a  eue;  de  quoy 
il  estoit  très-aise:  et  bien  davantaige,  que  si. le  Roy 
luy  eust  accordé  sa  requeste,  il  la  luy  eust  toujours 
remise  et  déférée;  et  le  juroit  ainsi,  le  priant  de  le 
croire,  et  qu'il  le  trouvera  toute  sa  vye  vray  amy,  et 
fidèle  compaignon  d'armes.  Telle  estoit  la  substance 
de  ses  lettres.  Mais  M.  le  inareschal.de  Vieilleviîle  en 
creust  ce  qu'il  voulut,  cognoissant',  il  y  avoit  long- 

temps,  les  ruses  et  l'humeur  du  courtisan.  Mesme  le 
Roy,  après  la  lecture  des  lettres,  s'en  print  à  rire, 
usant  de  ce  mot  italien  :  Non  ti  fidar ,  et  non  sarai 
gabbato  (*). 


CHAPITRE  IV. 


Le  duc  de  Guise  assiège  la  ville  d'Orléans. —  M.  de  Vieil- 
leville  est  envoyé  à  Rouen. 

Cependant,  pour  exercer  ce  grand  pouvoir,  il  faict 
ses  préparatifs  pour  aller  assiéger  Orléans ,  et  mist  en- 
semble une  fort  belle  armée.  Tout  le  monde  se  vint 
rallier  avecques  luy  en  faveur  de  ceste  authorité  ab- 
solue, dressant  ung  très-bel  équipaige  pour  cest  ef- 
fect.  Les  gestes  duquel,  et  de  ce  qui  en  advint,  je  les 
remects  sur  les  histoires  communes  de  nostre  temps; 
car  plusieurs  en  ont  escrit ,  et  à  l'envy ,  chascun  selon 
sa  passion  :  les  ungs  ont  souillé  leurs  livres  d'injures  et 
conviées,  s'entre-appellant  par  animosité  huguenots  , 
hérétiques ,  papistes  et  papaults  ;  les  aultres  plus  mo- 
destes ,  et  à  mon  advis  meilleurs  chrestiens  ,  ont  usé 
simplement  de  ces  mots  honorables,  catholicques  et 
protestants. 

Doncques  le  laissant  avec  ses  entreprises  d'Orléans, 
qui  furent  malheureuses  car  il  y  perdit  trahitreuse- 
ment  la  vie,  je  reprendray  le  cours  de  mon  histoire, 
par  vous  dire  qu'estants  Leurs  Majestés  bien  adver- 
ties  que  l'Admirai  avoit  rallié  nouvelles  forces  et  pris 

(0  Ne  t'y  fies  pas,  et  tu  ne  seras  pas  dupé. 

la  route  de  Normandie,  commandèrent  à  M.  le  mares- 
chal  de  Vieilleville  d'aller  en  toute  diligence  à  Rouan, 
se  deffiants  de  l'expérience  du  sieur  de  Villebon  (0, 
gouverneur  de  ladicte  ville,  pour  résister  à  ung  si  dé- 
terminé et  ruzé  capitainne,  qui  avoit  une  merveil- 
leuse créance  dedans  le  pays  et  en  toute  ceste  coste 
maritime  de  Normandie ,  à  cause  de  l'admii  aulté  ;  es- 
tant le  premier  ressort  de  toute  sa  jurisdiction  establi 
à  Dieppe,  et  aultres  ports  et  havres,  comme  nous 
avons  dict  cy-dessus. 

Suivant  ce  commandement,  le  mareschal  s'appreste 
en  toute  diligence,  et  ne  prend  pour  toutes  forces 
que  cent  harquebuziers  à  cheval,  bien  choisis,  pour 
sa  garde  ;  lesquels  il  mect  soubs  la  charge  de  Sainte- 
Coulombe,  ung  fort  expérimenté  capitainne,  qui  le 
suivoitj  saichant  qu'il  y  avoit  à  Rouan  huict  compai- 

.  gnies  royales  de  gens  de  pied,  du  reste  du  siège,  que 
Ton  appelloit  vieilles  bandes  françaises,  cent  harque- 
buziers à  cheval  du  capitainne  La  Barre,  et  la  coni- 
paignie  de  gens  d'armes  dudict  sieur  de  Villebon;  es- 
timant estre  prou  fort  avec  ce  que  la  ville  pourroit 
fournir  de  soldats,  si  tant  estoit  que  l'Admirai  tour- 
nait ses  entreprises  de  son  costé. 

Cependant  les  nouvelles  de  ceste  descente  de  l'Ad- 
mirai misrent  la  ville  en  une  merveilleuse  allarme  ;  et 

.  pour  y  remédier,  Messieurs  de  la  cour  de  parlement ,  du 
clergé,  et  les  chefs  de  l'Hostel-de-Ville  avec  les  prin- 
cipaux, commencèrent  à  conférer  avec  M.  de  Ville- 
bon  du  remède  que  Ton  y  pourroit  applicquer.  Mais 
la  principale  conclusion  fust  de  depescher  ung  cour- 

(')  Villebon  :  Jean  d'Estouteville ,  seigneur  de  Villebon,  bailli  et  gou- 
verneur de  Rouan. 

rier  bien  instruict  devers  Leurs  Majestés,  les  advertir 
de  toutes  les  nécessitez  de  la  ville,  et  de  leur  envoyer 
des  ingénieurs  et  d'auîtres  nouvelles  forces. 

Ce  courrier  rencontra  à  quinze  lieues  de  Rouan 
M.  le  inaresclial ,  qui  ouvre  le  paquet  ;  et  la  lecture 
faicte,  le  leur  renvoya,  leur  donnant  asseurance  que 
si  T Admirai  se  tant  oublioit  que  d'attenter  sur  leur 
ville,  qu'il  y  perdroit  son  temps,  sa  peine ,  et.  feroit  ung 
grand  escorne  à  son  honneur;  et  qu'il  alloit  de  la  part 
de  Leurs  Majestés  pour  les  deflfendre  des  entreprises  de 
l'ennemy  ;  et  qu'il  y  perdra  la  vie  premier  qu'il  leur 
en  survienne  aulciin  inconvénient.  Et  affin  qu'ils  n'en 
soient  en  doubte,  il  envoyé  parle  mesme  courrier  les 
lettres  que  Leurs  Majestés  escrivoient  par  luy  à  M.  de 
Yiliebon  et  à  tous  les  estats  de  la  ville. 

^rtl/ty  tl/tyWV  VWlM  VWlMl/TyTV^^ 

CHAPITRE  V. 

Le  maréchal  de    Vieillevillt  arrivé  a  Rouen  va  prendre 
séance  au  parlement. 

Le  retour  inopine  de  ce  courrier  resjouist  de  telle 
allaigresse  toute  la  ville  en  géne'ral ,  que  leur  froide 
tremeur  se  convertit  incontinant  en  sang  bouillant  ;  et 
n'oyoit-on  que  bruict  de  tambours,  fanfares  de  trom- 
pettes, et  toute  la  jeunesse  de  la  ville  s'apprester  fort 
courageusement  aux  armes;  les  compaignies  roy  ailes, 
semblabîement,  dresser  leur  équippaige,  pourparrois- 
tre  en  leur  devoir  devant  celluy  soubs  la  garde  du- 
quel lapluspartd'iceulx  avoient  aultrefois  faict  service 

aux  roys,  tant  aux  armées  que  aux  garnisons  de  Metz, 
Thoul,  Verdun  et  Marsal,  et  plusieurs  aultres  lieux, 
et  qui  ne  ignoroient  poinct,  d'aultre  part,  comme  il 
estoit  terrible  aux  bisoignes ,  couards  et  négligents  en 
leur  faction. 

Se  retrouvants  ainsi,  par  sa  venue,  tous  les  habitants 
de  la  ville  ,  de  tous  estats  ,  très-asseurés  ,  ils  ne  se 
donnent  plus  de  peine  de  pourveoir  aux  affaires ,  lais- 
sant le  tout  sur  sa  guerrière  expérience,  et  mesprisent 
la  conférence  avec  leur  gouverneur  ;  mais  pensent 
seulement  à  le  bien  et  dignement  recueillir,  selon  son 
mérite  et  nouvelle  qualité  de  mareschal  de  France. 
Mais  il  les  envoya  prier,  par  un  gentilhomme  d'hon- 
neur nommé  le  sieur  de  Clerambault ,  qui  l'avoit 
tousjours  suivy  depuis  les  voyaiges  d'Allemaigne  et 
d' Angleterre  ,  de  n'envoyer  au  devant  de  luy  que 
douze  personnes  pour  le  plus,  et  sans  aulcune  super- 
fluité  de  despence ,  attendu  la  misérable  calamité  du 
temps,  et  les  très-ruineuses  pertes  qu'ils  avoient  sous- 
tenues  au  siège  dernier,  auquel  le  Roy  de  Navarre  fust 
blessé  à  mort  et  porté  au  grand  Andely  où  il  rendit 
'esprit. 
Arrivant  M.  le  mareschal  de  Vieilleville  avec  sa 
trouppe,  qui  estoit  de  deux  cents  chevaulx,  à  Derne- 
tal,  il  y  trouva  deux  présidents  et  deux  conseillers  de 
lacour  de  parlement,  cinq  ou  six  principaux  de  l'Hostel 
de  ville,  et  quelques  ungs  du  clergé,  entre  aultres  le 
prieur  de  Saint  Ouan,  qui  lui  venoit  offrir  l'abbaye 
pour  son  logis,  par  l'exprès  commandement  de  M.  le  car- 
dinal de  Bourbon,  son  maistre  ,  abbé  de  ladicte  abbaye 
ainsi  qu'il  luy  fist  apparoir  par  lettres  bien  signées. 
Tous  lesquels  voulurent  mettre  pied  à  terre  pour  luy 

faire  la  révérence  ;  mais  il  ne  le  permist  nullement  ;  et 
les  saluant  de  cheval ,  ung  pour  ung  ,  et  tousjours 
marchants  vers  la  ville,  il  demanda  où  estoit  M.  de 
Villebon.  Et  n'y  estant  poinct,  ny  personne  de  sa  part, 
il  le  trouva  assez  estrange;  disant  tout  hault  qu'il  des- 
couvroit  bien  par  ce  traict  que  sa  venue  ne  luy  es- 
toit  pas  agréable;  s'esbahissant,  veu  son  aige,  qu'il 
ignorast  le  pouvoir  d'ung  mareschal  de  France ,  qui 
peult  destituer  ung  lieutenant  de  roy ,  et  y  en  subro- 
ger un  aulti  e  à  sa  volonté  ;  et,  sinon  qu'ils  sont  pa- 
rants, il  peult  bien  croire  qu'il  lny  feroit  practiquer 
ceste  ancienne  ordonnance  ;  mais  il  veult  oublier  ceste 
indignité,  pour  ne  troubler  le  service  du  Roy  aux  af- 
faires urgentes  qui  se  présentent;  et  n'en  veult  rien  dire 
ny  effectuer  davantaige  :  «  Et  marchons  seulement, 
dist-il  lors  à  toute  l'assistance,  pour  donner  tous  en- 
semble le  meilleur  ordre  que  nous  pourrons ,  afîin  de 
renverser  et  rendre  du  tout  vaines  et  inutiles  les  en- 
treprises de  nos  ennemis.  »  Langaige  duquel  toute  la 
compaignie  le  remercia  très-humblement  ;  protestants 
tous  à  haulte  voix  qu'ils  avoient  fondé  toute  leur  es- 
pérance ,  après  Dieu ,  en  sa  valeur  et  bon  conseil ,  se 
retrouvants  très-heureux  de  sa  venue;  et  s'asseuroient 
que  sa  présence  les  preserveroit  de   tous  dangiers  et 
encombres. 

Mais  le  langaige  qu'il  avoit  tenu  de  Villebon  ne 
tomba  pas  à  terre.  Car  l'un  d'eulx  se  desrobba  de  la 
trouppe,  qui  le  va  en  toute  diligence  advertir  de  ce 
courroux  ;  qui  fust  conseillé  de  monter  à  cheval ,  et 
faire  l'honneur  deu  à  ung  mareschal  de  France;  et 
se  trouva  en  la  place  de  Saint  Ouan,  à  descente  de 
cheval,  avec  les  aullres,   là  où  ils  s'entresaluerent. 

De  quoy  toute  l'assistance  fust  très-aise,  voyant  ceste 
reconciliation.  Alors  chascun  se  retira;  mais  M.  de 
Villebon,  les  deux  presidens,  et  trois  aultres  des  plus 
apparants,  demeurèrent  au  soupper  avec  M.  le  ma- 
reschal ,  que  le  susdict  prieur  avoit  faict  apprester. 

Le  lendemain  ,    deux  conseillers  de  la  cour  vin- 
drcnt  à  son  logis,  vestus  de  leurs  robbes  rouges,  sui- 
vre de  grand  nombre  d'aultres  gens  du  palais,  le  qué- 
rir de  la  part  de  tout  le  corps  du  parlement,  pour 
leur  faire  entendre  l'intention  du  Roy  et  sa  charge. 
Où  arrive'  avec  sa  trouppe  fort  excellente,  il  trouva 
à  la  porte  de  la  grande  chambre,  où  estoient  toutes  les 
chambres  assemblées,  et  en  robbes  rouges,  messieurs 
les  présidents, qui  le  receurent  très-honorablement.  Et 
entrez,  le  premier  président  le  mena  en   son  siège, 
qui  est  celluy  où  se  mettent  les  roys,  et  soubs  le  daix 
fort  richement  paré.  Et  assis,  il  proposa  que,  sur  l'ad- 
vertissement  certain  faict  au  Roy  de  la  descente  de 
l'Admirai  en  leur  pays  avec  forces,  Sa  Majesté  l'avoit 
envoyé  en  ladicte  ville  pour  résister  à  ses  entrepri- 
ses; et  qu'il  esperoit  si  bien  faire,  avec  l'aide  de  Dieu 
et  leur  assistance   unanime  ,  qu'il  s'en  retourneroit 
avec  sa  courte  honte  ;  mais  qu'il  n'avoit  pas  advancé 
ce  mot  unanime   en  vain  ny  sans  propos  ;  car ,  s'ils 
n'ont  tous  bonne  intelligence  ensemble  ,  sans  aulcune 
partialité  ou  division  ,  il  sera  très-malaisé ,  voire  im- 
possible, que  les  affaires  réussissent  au  désir  et  con- 
tentement de  Sa  Majesté,   ny  à  leur  soulagement  : 
par  ainsi  il. les  prie  tous  généralement,  de  toute  affec- 
tion, d'y  bien  regarder,  et  rejecter  toutes  partialitez  et 
passions,  sans  se  ressentir  nullement  de  ce  qui  est  in- 
tervenu parmy  eulx  au  dernier  siège  de  la  ville ,  sui- 
28.  7 

vant  cest  ancien  proverbe,   que  qui  a  la  paix  dedans 9 
il  ne  peu'  faillir  de  l'avoir  dehors. 

CHAPITRE  VI. 

Ordre  que  le  maréchal  établit  dans  la  ville  de  Rouen. 

•      •  •  °  * 

Et  pour  commencer  à  mettre  la  main  à  l'œuvre,  il 

ordonna  que  toutes  les  compaignies,  tant  de  cheval 
que  de  pied,  estants  dedans  la  ville,  se  trouvassent  en 
bataille  après  disner  ,  une  partie  en  la  ville,  l'aultre  en 
la  plaine  de  Dernetal,  pour  en  ordonner  ainsi  qu'il  ad- 
visera,  et  pour  semblablement  recognoistre  de  quelles 
forces  il  peult  faire  estât.  Et  affin  qu'ils  ne  doublassent 
de  son  pouvoir,  encores  que  parleur  courier  ils  ayent 
pu  juger  ce  qui  en  est ,  quand  il  le  leur  renvoya  avec 
les  lettres  de  Sa  Majesté,  il  ne  laissa  de  le  faire  déli- 
vrer au  greffier  de  la  cour,  pour  en  faire  lecture  pu- 
blicque.  Mais  messieurs  les  présidents  ne  le  voulurent 
permettre,  se  fiants  trop  en  son  authorité  et  crédit;  et 
quand  bien  il  n'en  auroit  poinct,  ils  ne  laisseront  pas 
de  luy  porter  toute  obeisssance  et  mettre,  avec  pure  fidé- 
lité, tous  ses  commandements  à  exécution,  ne  fust-ce 
que  pour  le  respect  de  Testât  de  mareschal  de  France, 
duquel  il  est  qualiffié,  et  par  son  grand  mérite,  parla 
vertu  et  authorité  duquel  il  a  toute  puissance  d'en  user 
ainsi  absolument,  sans  aultres  lettres  itératives,  ny  de 
seconde  jussion,  par  toutes  les  provinces  du  royaume; 
aussi  qu'ils  n'ont  pas  encores  perdu  la  mémoire  des 
valeureux  actes  et  grands  devoirs  qu'il  a  faicts  en  son 

dernier  voyaige  en  la  ville  de  Dieppe ,  dernièrement 
que  le  feu  roy  François  le  y  envoya,  pour  lesquels 
ils  luy  demeureront  à  jamais  redevables  et  très-obligez 
serviteurs; remerciants  très-humblement  la  majesté'  du 
Roy  à  présent  régnant  de  le  leur  avoir  renvoyé  pour 
les  deffendre  contre  leurs  ennemis*,  car  ils  s'asseurent 
tant  de  sa  valeur ,  expérience  et  de  toutes  les  diligences 
guerrières  requises  en  ung  brave  chef  d'armée  et  lieu- 
tenant de  roy,  dont  il  est  orné,  qu'ils  n'auront  aulcun 
mal.  Telle  fust  la  parolle  que  porta  le  président  Lal- 
mant,  qui  fust  confirmée  avec  une  merveilleuse  con- 
gratulation et  applaudissement  de  toute  l'assistance. 

Doncques,  suyvant  ceste  ordonnance,  la  monstre 
générale  se  fîst  à  l'après  disnée ,  où  il  se  trouva  tant 
de  soldats  de  toutes  qu alitez  et  mestiers,  que  c'estoit 
une  chose  esmerveillable  ;  car  tel  n'avoit  jamais  porté 
les  armes  qui  en  voulut  estre.  Et  ne  fault  demander 
si  la  joye  fust  grande  et  universelle  ;  car  ils  n'en  avoient 
jamais  veu  une  pareille,  tant  en  la  ville  qu'aux  champs, 
avec  ung  bruit  désespéré  d'harquebuzades ,  trompettes, 
tambours,  qui  estoit  renforcé  par  l'artillerie  des  deux 
galères  que  M.  le  connestable  avoit  ordonné  après  le 
siège  de  demeurer  à  Rouan  ;  car  toutes  les  compaignies 
de  gens  de  cheval  et  de  pied  n'y  eussent  ozé  faillir, 
encores  que  celle  des  gendarmes  de  M.  de  Villebon  se 
presentast  là  à  contre-cueur,  n'y  estant  leur  capitainne 
en  chef;  mais  lesaultres  membres,  lieutenants,  ensei- 
gne et  guydon,  y  comparurent;  et  la  faisoit  bon  veoir 
en  bataille  en  une  prairie ,  estant  braves  gentilshom- 
mes bien  armez  et  montez  sur  grands    chevaulx  la 
pluspart. 

CHAPITRE  VIL 

L'amiral  de  Coligny  nose  rien  entreprendre  sur  la  ville  de 

Rouen, 

Monsieur  le  mareschal  les  visita  de  bien  près  et  tout 
le  long  de  leur  bataille;  qui  les  loua  grandement  de 
leurs  accortes  façons  et  braves  équippaiges,  leur  re- 
commandant l'honneur  du  service  du  R.oy  quand  l'oc- 
casion s'y  offrira.  Qui  tous  respondirent  qu'ils  mourront 
à  ses  pieds,  et  luy  feront  paroistre  leur  affection  et  de- 
voir audict  service,  et  que  soubs  ung  plus  valeureux 
lieutenant  de  roy  ne  sçauroient-ils  combattre  et  mou- 
rir. Il  fist  semblable  faveur  à  toutes  les  aultres  corn- 
paigni.es,  que  royales,  que  de  la  ville.  Et  cela  faict,  il 
commanda  à  son  trompette  de  sonner  la  retraicte, 
affin  que  chacun  se  retirast.  Nous  fusmes  en  ce  passe- 
temps  environ  trois  heures ,  puis  entrasmes  en  la  ville, 
où  ce  qu'il  y  avoit  de  compaignies  fust  semblablement 
licencié,  x\.insi  M.  le  mareschal  se  retira  très-contant 
de  veoir  de  telles  forces  avec  si  ardantes  affections. 

Cependant  ceste  monstre  apporta  un  grand  advan- 
cement  au  service  du  Roy  ;  car  l'Admirai ,  ayant  eu 
advis  de  la  venue  de  M.  le  mareschal  à  Rouan ,  et  de  sa 
diligence  de  tel  amas  de  forces,  changea  tout  aussi- 
tost  de  desseing,  et,  laissant  l'entreprise  de  Rouan,  s'en 
alla  au  Havre-de-Grace  trouver  le  comte  de  Varvic  et 
les  Anglais,  pour  se  prévaloir  de  quelque  aultre  in- 
vention sur  une  place  plus  foible  ny  commande'e  d'un 

tel  chef,  la  valeur  duquel  il  cognoissoit  il  y  avoit  long- 
temps. De  quoy  M.  le  mareschal  fut  acertioré  par  des 
gens  secrets  qu'il  avoit   auprès   çîudict   admirai  ,   et 
mesmepar  deux  Anglais  quiluy  estoient  pensionnaires, 
pratiquez  à  Londres  durant  son  voyaige  ,  et  ennemis 
mortels  de  la  religion  prétendue.  Ce  que  M.' le  mares- 
chal communiqua  secrettement  aux  présidents,  chefs 
de  l'hostel  de  ville  et  aultres  gens  d'estat  qui  dévoient 
participer  en  ce  conseil  ;  dont  les  dessusdicts  furent 
ravis  d'une  si  extrême  allaigresse,  qu'ils  voulurent  s'es- 
tendre  jusques  à  commander  d'en  faire  feux  de  joye 
par  les  rues,  pour  en  resjouir  universellement  le  peu- 
ple. Mais  M.  le  mareschal  le  deffendit  fort  aigrement, 
et  commanda  de  commuer  ceste  ivrongnerie  en  prières 
publicques  et  processions  générales,  et  qu'il  ne  falloit 
pas  chanter  le  triomphe  devant ïa  victoire,  ne  saichant 
encores  à  quoy  pouvoient  tourner  toutes  les  trames  de 
l'ennemy.  Ordonnance ,  à  la  vérité,  que  tous  les  grands 
estats  de  la  ville  eurent  très-agreable,  et  en  furent  mer- 
veilleusement bien  ëdiffiez  ;  qui  ne  fust  toutesfois  sans 
les  faire  rougir  tous  en  gênerai,  presidens  et  aultres  , 
de  ceste  soudaine  légèreté,  de  ne  profondir  pas  meii- 
rement  les  événements  des  choses  en  telle  et  si  péril- 
leuse fluctuation  d'affaires. 

Ainsi  se  passa  le  mois ,  sans  peur  ny  sans  soulcy  ; 
car  M.  le  mareschal  estoit  ordinairement  adverty  en 
toute  fidélité,  par  les  susdicts  apostez,  de  tout  ce  que 
pouvoit  entreprendre  l'ennemy.  Mais,  affin  que  le  sol- 
dat ne  devint  poultron ,  et  pour  le  tenir  toujours  en 
devoir  et  cervelle,  il  faisoit  donner  souvent  des  allar- 
mes ,  et  principalement  la  nuict.  Dont  advint  qu'en 
ayant  faict  donner  une  par  cinquante  soldats  qu'il 

avoit  faict  sortir  de  la  ville  environ  minuict,  avec 
commandement  de  s'addresser  au  chasteau,  où  se  te- 
noit  clos  et  couvert  M.  de  Villebon,  sans  en  sortir  que 
bien  peu;  ces  soldats,  avec  bruict  dharquebuzades, 
commencèrent  à  crier  :  «  Escale!  escale!  rendez-vous, 
Villebon  ,  à  l'Admirai.  »  Ceulx  du  dedans  se  mirent 
en  deiïence  avec  une  contre-batterie,  mais  fort  foible 
et  de  maulvaise  grâce  au  prix  de  celle  des  assaillants  ; 
et  y  furent  blessez  six  du  chasteau  ,  et  pas  ung  des 
aultres,  qui  se  retirèrent  riants  de  ceste  gaillardise  si 
bravement  et  sans  dangier  exécutée. 

CHAPITRE  VIII. 

Avis  donné  par  le  maréchal  au  sieur  de  Villebon.  —  Le 

maréchal  se  rend  maître  de  Tancarville. 

«  ■  • 

Le  matin  M.  de  Villebon  vint  trouver  M.  le  raa- 
rescbal  pour  luy  donner  advis  de  ce  quis'estoit  passé  la 
nuict,  et  qu'il  y  avoit  sans  doubte  destrouppes  de  l'Ad- 
mirai en  campaigne  ;et  qu'il  estoit  nécessaire  d'y  pran- 
dre  garde ,  car  les  soldats  avoieLt  prononcé  ces  mesmes 
parolles  :  «Rends  toy,  Villebon,  à  l'Admirai.  »  Alors 
M.  le  mareschal ,  en  riant,  appelle  le  capitainne  Sainte 
Coulombe,  disant  à  M.  de  Villebon  :  «  Voilà  l'admirai 
qui  vous  a  sommé  de  vous  rendre  ;  et  le  devez  bien  re- 
mercier, car  il  est  cause  que  vous  commencez  à  vous 
acquicter  de  vostre  devoir,  veu  que  depuis  que  je  suis 
en  ceste  ville  vous  n'estes  venu  recevoir  de  raoy , 
comme  vous  y  estes  tenu,  les  commandements  de  Sa 

Majesté,  ny  conférer  de  chose  quelconque  qui  touche 
son  service,  aux  affaires  urgentes  qui  se  présentent:  et 
croyez  que,  sauf  le  respect  de  la  parante  qui  est  entre 
vous  et  moy,  je  vous  eusse  bien  faict  exercer  vostre 
charge  et  praticquer  mon  authorité.  Et  pouvez  vous 
retirer  avec  vos  faulx  advertissements  ;  car  je  vous  ay 
faict  donner  ceste  faulse  allarme  pour  vous  reveiller 
des  vaines  et  folles  présomptions  desquelles  vous  estes 
du  tout  enyvré.  »  Ainsi  s'en  retourna  confus  ce  povre 
gouverneur,  avec  sa  courte  honte  :  et  se  rendit,  cepen- 
dant, plus  subject  à  son  devoir  de  venir  tous  les  ma- 
tins au  logis  de  M.  le  mareschal,  qui  luy  communiquoit 
toutes  les  lettres  que  Leurs  Majestés  luy  éscrivoient,  et 
généralement  de  toutes  affaires.  Dequoy  tous  les  prin- 
cipaulx  et  le  commun  de  la  ville  furent  infiniment 
resjouis,  prévoyants  bien  que  à  la  longue  ceste  divi- 
sion et  froideur  entre  ces  deux  grands,  leur  pourroit 
apporter  beaucoup  d'ennuy,  et  peult-estre  totale 
ruine. 

Or  M.  le  mareschal ,  se  faschant  de  demeurer  si 
long-temps  oisif  et  inutile  au  service  du  Roy,  fîst  en- 
treprise sur  Tancarville,  plus  pour  attirer  l'Admirai  à 
la  deffence  de  la  place,  que  pour  l'importance  d'icelle. 
Et  en  moins  de  deux  jours  fist  sortir  six  canons  et  deux 
grandes  couleuvrines,  avec  tout  l'attirail  de  pionniers, 
chevaulx  et  aultres  choses  nécessaires ,  pour  tirer  qua- 
tre mille  coups,  n'estant  son  armée,  pour  le  plus,  que 
de  quatre  mille  hommes,  que  de  cheval,  que  de  pied; 
car  il  en  falloit  laisser  à  Rouan,  où  il  establit  M.  d'Es- 
pinay,  son  gendre,  son  lieutenant,  avec  remonstrance 
de  se  comporter  avecques  M.  de  Villebon  en  toute 
modestie  et  respect  ;  ce  qu'il  exécuta  fort  dextrement 

et  si  bien ,  que  par  son  absence  il  n'y  survint  aulcim 
trouble  ny  remuement. 

Marchants  doncques  en  campaigne  avec  ce  camp 
volant ,  nous  amvasmes  au    troisiesme  jour   devant 
Tancarville  (0.  Mais  ceulx  de  dedans,  saichant  M.  le 
mareschal  y  estre  en  personne,  et  advertis  au  double 
faulsement  de   nos  forces  et  artillerie ,  prindrent  de 
telle  frayeur  Tespavente ,  qu'ils  se  retirèrent  tous  la 
nuict  devant  le  jour  de  nostre  arrivée,  et  abandonné- 
es Devant  Tancarville.  Le  Laboureur  a  inséré  dans  ses  additions 
aux  Mémoires  de  Castelnau  ,  une  lettre  adressée  par  Vieilleville  et  par 
Villebon  à  Catherine  de  Médicis,  sur  le  projet  qu'ils  avoient  de  s'em- 
parer de  Tancarville.  Elle  est  ainsi  conçue  : 

•       .-"  %~  '      *  •  *   .  . 

«  Madame ,  estant',  moi  Vieilleville  ,  arrivé  en  ce  lieu ,  nous  avons 

«  regardé  ensemble  ce  qui  nous  est  besoin  pour  l'exécution  de  l'entre- 

«  prise  du  château  de  Tancarville.  Et  quant  à  l'artillerie,  nous  en  en- 

«  voyons  l'état  à  Votre  Majesté  :  quant  aux  gens  de  guerre,  il  y  a  dix- 

«  huit  enseignes  de  Français ,  comprenant  celles  des  capitaines  Sainte- 

«  Colombe  et  La  Barre,  desquelles  moi  Vieilleville  pourray  faire  la 

«  revue  et  en  réduire  une  partie  :  mais  Votre  Majesté  sçait  qu  il  faut 

«  de  l'argent  pour  les  licentier,  et  semblablement  pour  entretenir  celles 

a  dont  on  veut  se  servir  j  qui  nous  fait  vous  supplier  très-humblement , 

«  madame,  d'y  vouloir  donner  ordre  ;  car,  si  nous  sommes* secourus 

h  diligemment,  nous  espérons  faire  quelque  chose  de  bon. 

a  Nous  ne  parlons  point  aussi  à  Votredite  Majesté  de  chevaux  pour 

«  mener  l'artillerie  ,  parce   que  moi  Villebon   y  pourra  y   donner 

«  ordre  en  envoyant  quelque  peu  d'argent,    qui  sera  pour  éviter  la 

«  dépense  d'en  faire  venir  de  plus  loin,  et  pour  accélérer  les  choses, 

«  esquelles  généralement  Votre  Majesté  ne  peut  être  servie  selon  son 

«  intention ,  si  l'on  n'est  secouru  d'argent  à  mesure  que  la  dépense  se 

«  présentera.  Madame ,  nous  prions  le  Créateur  de  vous  donner,  en 

«  très-bonne  et  parfaite  santé  ,  très-longue  vie. 

«  De  Rouen ,  ce  29  décembre  i5Ô2. 

«  Vos  très-humbles  et  très-obéissans  sujets  et  serviteurs , 

(C   VlELLEVILLE,    d'EsTOLTEVILLE.  » 

La  date  dé  cette  lettre  prouve  que  le  maréchal  de  Vieilleville  étoit 
arrivé  à  Rouen  sur  la  fin  de  l'année  i5Ô2. 

rent  la  place,  ravissants  et  emportants  tout  ce  qui  es- 
toit  dedans ,  horsmis  ce  qu'ils  ne  peurent  trainer  ;  tant 
les  contraignoit  la  peur  de  desloger.  De  quoy  M.  le 
mareschal  fust  autant  fasché  que  esbahy  d'une  si  hon- 
teuse poultronnize  ;  mais,  adverty  de  la  qualité'  de  tels 
soldats,  qui  n'estoient  que  gens  incogneus  et  esiran- 
giers ,  il  ne  le  trouva  plus  estrange. 

% 


CHAPITRE  IX. 


Le  maréchal  confie  aux  habitans  de  Tancarville  le  soin  de 
garder  leur  ville. 

Estant  dedans  Tancarville,  il  trouva  les  habitants 
fort  désolez  et  appouvris ,  et  ne  peust  jamais  sçavoir 
le  nom  de  celluy  qui  y  commandoit  ;  mais  il  luy  fust 
respondu  qu'ils  commandoient  à  tour  de  roolle,  huict 
jours  durant  chacun,  et  qu'ils  ne  pouvoient  estre  en 
plus  grand  nombre  que  de  quatre  cents,  desquels  les- 
dicts  habitants  ne  sçav oient  ny  les  noms  ny  le  pays  ; 
bien  avoient-ils  oppinion,  attendu  leur  langaige,  qu'ils 
estoient  de  Languedoc  et  Limousin,  que  le  prince  de 
Condé  et  l'Admirai  y  avoient  laissez  à  leur  retour  du 
Havre-de-Grace  et  de  Dieppe. 

Et  leur  demandant  M.  le  mareschal  pourquoy, 
veu  ce  petit  nombre,  ils  ne  les  avoient  combattus, 
tuez  ou  jectez  dehors,  qui  respondirent  que  tous  les 
grands  de  la  ville,  juges  et  aultres  aisez ,  avoient  de- 
puis long-temps  abandonné  la  ville  et  emporté  tous 
leurs  moyens,  et  n'y  estoit  demeuré  que  les  povres 

qu'il  voyoit.  Qui  fust  cause  qu'ayant  mis  en  leur 
garde  la  place,  il  s'en  revint  à  Rouan*  Mais  avant 
partir,  il  fîst  publiquement  crier  que  chacun  eust  à 
payer  son  hoste  :  ce  qui  fust,  à  leur  contentement, 
exécuté.  Et  n'y  laissa  aulcune  garnison  pour  les  sou- 
laiger  davantaige,  avec  exprès  commandement  de  le 
tenir  adverty  de  ceulx  qui  s'y  presenteroient  et  y  fe- 
roient  entreprise,  affin  de  les  secourir  :  ce  qu'ils  luy 
promisrent,  et  en  firent  serment  de  fidélité,  qu'il  print 
par  acte  fort  authentique  ;  qui  ne  fust  sans  le  remer- 
cier, en  toute  humilité,  d'ung  si  gracieulx  traictement 
et  très-charitable  courtoisie  :  qui  fist  revenir  bientost 
les  autres  habitants  qui  s'estoient  réfugiez  aux  villes 
voisines  de  quoy  la  ville  fust  bientost  renforcée ,  vivants 
en  l'asseurance  de  la  protection  de  M.  le  mareschal. 

Mais  estant  M.  le  mareschal  adverty  que  tous  les 
estats  de  Rouan  se  preparoient  pour  luy  faire  une 
brave  entrée ,  en  resjouissance  de  la  reddition  de  Tan- 
carville,  qui  leur  estoit  fort  dommageable  à  cause 
des  courses  que  faisoient  ces  estrangiers  incessamment 
par  les  villaiges  et  grands  chemyns,  dont  leurs  com- 
merces et  traffics  estoient  merveilleusement  troublez  , 
il  fist  telle  diligence  avec  sa  cavallerie,  laissant  le  reste 
de  l'armée  derrière,  qu'il  se  présenta  ung  dimanche  à 
cinq  heures  du  matin  aux  portes  de  la  ville.  Tous  les 
habitants  de  laquelle,  en  gênerai,  en  furent  estran- 
gement  esbahys,  jugeants  bien,  par  ce  traict,  qu'il 
n'avoit  pas  l'affection  ny  le  cueur  tendu  à  la  gloire  et 
ambition  :  aussi  n'y  avoit  -  il  seigneur  en  France  à  qui 
plus  despleussent  telles  vanités  et  applaudissements 
populaires.  Et  sur  la  demande  que  luy  firent  à  son 
arrivée  les  présidents  et  aultres des  principaulx,  pour- 

quoi  il  n'avoit  voulu  recevoir  cest  honneur,  auquel 
tous  les  estats  de  la  ville,  petits  et  grands,  povres  et 
riches,  s'estoient  si  cordialement  subtnys  et  accordez, 
et  pour  une  victoire  tant  signalée  qui  leur  redondoit 
à  ung  merveilleux  advantaige  et  prouffict,  il  respondit 
qu'il  falloit  attribuer  toute  l'heureuse  yssue  de  ceste 
prise  à  Dieu  seul;  car  elle  estoit  plus  divine  que  hu- 
maine ,  d  aultant  qu'après  avoir  bien  recogneu  la 
place,  il  trouva  que  la  garnison  de  dedans,  si  Dieu  ne 
leur  eust  osté  l'entendement  et  refroidy  le  cueur  de 
recourir  au  secours,  pouvoit  endurer  le  siège  contre 
dix  mille  hommes  plus  de  deux  mois;  et  cependant 
si  l'Admirai  eust  dresse  quelque  entreprise,  il  les  éust 
tous  ruinez.  Ce  qui  fust  trouvé  fort  bon  et  merveil- 
leusement chrestien  ;  et  le  rendit  admirable  ceste  res- 
ponce  à  toute  l'assistance  et  à  tout  le  reste  de  la  ville, 
de  toutes  qualités,  quand  elle  fust  publiée. 

Ainsi  se  passa  ung  moys  entier  sans  allarme  de 
l'ennemy,  ny  une  seule  nouvelle  qu'il  flst  aulcune 
entreprise;  de  sorte  que  nous  vivions  en  toute  seureté, 
et  s'entrefestoyoit-on  à  tour  de  roolle  et  à  l'envi.  Mais 
parmy  ces  bonnes  chères,  il  survint  un  malheureux 
desastre  qui  mist  la  ville  en  un  trouble  désespéré  et 
très- périlleux  dangier;  car  l'Admirai  s'en  cuyda  pré- 
valoir; mais  la  chose  fust  de  si  courte  durée,  par  la 
providence  de  M.  le  mareschal,  qu'elle  print  fin  plu- 
tost  que  tous  les  projets  de  l'ennemy  eussent  esté  bien 
commencez.  Et  se  passa  cet  inconvénient  comme  il 
s'ensuict. 

CHAPITRE  X. 

Origine  de  la  querelle  de  M.  de  Villebon  avec  le  maré- 
chal de  V ieilleville . 

•  ;  ( 

Ung  nommé  Boysgiraud,  greffier  du  bailliaige  de 
Rouan,  homme  fort  riche  et  de  grands  moyens,  à  cause 
desquels  il  avoit  beaucoup  d'authorité  et  de  comman- 
dements en  la  ville  durant  le  siège,  car  il  estoit  de  la 
religion  prétendue; mais,  la  ville  prise,  il  se  jecta  dans 
la  galère  du  comte  de  Montgomery  et  se  saulva  avec 
luy. 

Et  estant  espuysé  d'argent,  au  bout  de  quelque 
temps  il  entreprint  devenir  à  Piouan,  en  habit  déguisé, 
quérir  quatre  mille  escus  en  or,  ou  environ,  qu'il 
avoit  enterrez  au  jardin  de  sa  maison;  et  s'accostant 
de  l'un  des  capitainnes  des  galères  susdites,  il  luy 
donna,  moyennant  cent  escus,  entrée  fort  asseurée 
en  la  ville,  avec  l'esquif  de  sa  galère,  et  fort  secrète- 
ment, et  print  son  trésor,  que  personne  n'avoit  décou- 
vert. Et  ayant  le  susdit  capitainne  touché  la^omme  ac- 
cordée ,  il  le  laissa  en  la  garde  de  Dieu ,  avec  promesse 
de  le  faire  repasser  la  rivière  en  la  même  seureté 
quand  il  le  voudroit. 

Mais  Boysgiraud  retourna  encores  le  lendemain  à 
Rouan,  à  sa  ruyne,  car  il  fut  descouvert  par  un  clerc 
qui  avoit  autrefois  suivy  son  greffe,  et  en  vint  advertir 
M.  de  Villebon,  qui  envoya  incontinant  gens  après; 
lesquels  le  trouvèrent  à  cent  pas  de  la  porte  du  pont 

de  Seine,  prest  à  entrer  en  galère  et  passer  l'eau  :  mais  les 
soldats  le  saezirent  etle  menèrent  auchasteau,  où  estant 
il  fust  desarmé  de  ses  armes  d'or,  et  remené  par  les 
mesmes  soldats  au  mesme  lieu  où  ils  l'avoient  trouvé, 
avec  commandement  exprès  de  le  tuer  ;  ce  qu'ils  firent, 
et ,  l'ayant  despouillé  entièrement  de  tous  ses  habits  , 
jusques  aux  souliers,  le  laissèrent  tout  nud  sur  le  pavé, 
où  il  fut  le  reste  de  ce  jour-là,  etle  lendemain  jusques 
a  quatre  heures  après  midy,  estendusurles  reins,  avec 
telle  inhumanité  que  personne  ne  s'ingéra  de  l'enter- 
rer, craignants  d'offenser  le  gouverneur,  d'aultant 
qu'ils  sçavoient  bien  que  ce  coup  s'estoit  faict  par  son 
commandement,  et  semblablement  par  desdaing  de  sa 
religion. 

M.  le  mareschal ,  adverty  de  ceste  cruauté,  en- 
voya sa  garde  au  lieu  où  estoit  le  corps,'  avec  com- 
mandement de  donner  bastonnades  aux  habitants  des 
maisons  voisines,  et  de  les  contraindre  de  l'enterrer 
incontinant.  Ce  qui  fust  fortpromptement  exécuté,  où 
assistèrent  tous  les  bourgeois  de  la  rue,  hommes  et 
femmes,  à  leur  grand  crevecueur  ,  car  les  soldats,  qui 
sçavoient  toute  l'histoire,  leur  reprocheoient  que,  si  on 
ne  l'eust  volé  au  chasteau  de  quatre  ou  cinq  mille  es- 
cns,  il  avoit  bien  de  quoy  se  faire  bien  honorablement 
enterrer  ;  et  que  M.  le  mareschal  ne  s'en  vonloit  pas 
taire,  mais  qu?il  falloit  sçavoir  qu'estoit  devenu  cest 
argent,  pour  le  mettre  entre  les  mains  du  receveur  de 
la  ville,  comme  appartenant  au  Roy;  avec  une  infinité 
d'aultres  propos  que  soldats  en  colère  peuvent  jecter 
à  la  volée ,  sans  en  considérer  la  conséquence. 

Cependant  ces  parolles  intimidèrent  M.  de  Villebon 
jusques  au  fonds  de  son  cneur,  et  envoya  un  conseil- 

1er  de  la  cour,  nommé  Lonpan,  qui  estoit  sa  créa- 
ture et  toute  son  adaresse  en  tout  ce  corps  de  parle- 
ment, devers  M.  le  marescbal,  pour  sentir  de  luy 
tout  de  loing  ce  qu'il  avoit  en  fantaisie,  et  sa  délibé- 
ration sur  l'argent  de  Boysgiraud. 

Luy  arrive'  à  Saint  Ouan ,  accompaigné  de  six  aul- 
tres  conseillers,  veslus  en  robbes  longues  de  damas, 
de  satin  picqué  et  de  taffetas,  il  commencea  à  parler 
ainsi: 

*  #  *         A 

CHAPITRE  XL 

•  *  i  • 

Reprochés  f ail  s  par  le  maréchal  à  un  magistrat  qui  vouloit 
justifier  M.  de  pi  lie  bon. 

«  Monseigneur,  M.  de  Viîlebon  est  extrêmement 
marry  de  ce  qui  est  arrivé  en  la  personne  du  greffier 
Boysgiraud  ;  et  s'il  en  eust  esté  adverty  une  heure  plus- 
tost,  il  y  eust  donné  tel  ordre  que  les  choses  ne  fus- 
sent ainsi  advenues  \  mais  Dieu  soit  loué  que  vous  y 
avez  donné  Tordre  qui  y  estoit  requis. 

—  Va,  dist  M.  le  mareschal,  tu  es  ung  meschant 
paillard;  car  il  n'y  en  a  poinct  eu  d'aultre  qui  l'aict 
faict  tuer  que  toy ,  estant  son  second  héritier  comme 
tu  es,  mesme  que  le  clerc,  l'accusateur,  est  ton  do- 
mestique :  mais  assenre-toy  que,  si  je  fusse  aussi  bien 
venu  icy  pour  la  justice  comme  je  ne  le  suis  que  pour 
les  armes,  il  n'y  a  cour  de  parlement,  baiiliaige  ny 
aultre  jurisdichon  en  ceste  ville,  à  qui  je  ne  fisse  sen- 
tir la  trop  grande  inhumanité  d'avoir  laissé  un  corps 

mort  tout  nud  quasi  trois  jours  et  trois  nuicts  sur  le 
pave,  jusques  à  lollerer  que  les  chiens  pissassent  des- 
sus, et  en  faire  risée.  Oste-toy  de  devant  moy ,  aultre- 
ment  je  te  fascheray  ;  car  mes  yeux  s'ofîencent  de  re- 
garder les  meschants.  »  Ce  conseiller,  sanglotant  et 
crevant  d'une  telle  et  si  impérieuse  responce,  sans  res- 
pect de  sa  qualité  ny  de  sa  compaignie  avec  tous 
leurs  habits,  va  dire  : 

«  Ha,  monsieur!  ayez  respect  au  moins,  s'il  vous 
plaist,  que  nous  sommes  tous  du  corps  de  la  souveraine 
cour  de  ceste  province  où  vous  estes  tant  honoré,  et 
moy,  oultre  ce,  pensionnaire  de  la  Roy  ne  mère.  »  Sur 
quoy  M.  le  mareschal  respond  qu'il  n'ignoroitrien  de 
tout  cela,  et  qu'il  estoit  grand  protecteur  de  ses  affai- 
res en  la  Normandie  ;  mais  il  luy  commanda  cepen- 
dant de  desloger,  aultrement  qu'il  le  feroitjecter  par 
les  fenestres  ;  qui  se  retira  pleurant  et  désespérant 
d'une  si  cruelle  responce  ;  et  s'en  alla  au  chasteau 
remplir  lame  de  Villebon  de  toute  tristesse  et  melan- 
cholie;  mais  il  n'oublia,  par  grande  malice,  pour  l'a- 
nimer contre  M.  le  mareschal,  de  l'asseurer  qu'il  avoit 
dict  qu'il  estoit  indigne  de  sa  charge,  et  que,  si  le 
Roy  faisoit  son  devoir,  il  en  pourvoiroit  ung  aultre. 

M.  de  Villebon  (0,  irrité  de  ce  rapport,  qu'il  tint 
pour  véritable,  attendu  la  qualité  du  faulx  rappor- 
teur, désista  d'aller  au  logis  de  M.  le  mareschal  cinq 
ou  six  jours,  pour  la  conférence  des*  affaires,  à  l'ao 

(')  M.  de  Villebon.  Brantôme,  en  faisant  l'éloge  des  takns  mili- 
taires de  Villebon ,  observe  qu'on  reprochoit  à  ce  seigneur  une  ani- 
mosité  aveugle  contre  les  Protestans  :  on  l'apneloit  le  capitaine  Bou- 
te/eu. «  Il  mettoit  en  teste  des  Catholiques,  ajoute  Brantôme ,  de  faire 
«  toujours  quelques  insolences.  » 

coustumée.  Toutesfois,  conseillé  et  pressé  par  les  pré- 
sidents et  ses  principaux  amis,  de  continuer  ce  de- 
voir, il  se  trouva  a  la  grande  église  Nostre-Dame, 
ung  dimanche  matin,  où  estoit  M.  le  mareschal  :  et  là 
se  saluèrent,  et  à  l'issue  de  la  grande  messe  M.  le 
mareschal  le  mena  disner  avec  luy,  et  toute  sa  suicte 
qui  estoit  grande,  y  estant  les  trois  membres  de  sa 
compaignie,  lieutenant,  enseigne  et  guydon,  ses  ne- 
veux, et  cinq  ou  six  de  ses  hommes  d'armes. 


CHAPITRE  XII. 

Querelle  entre  M.   de   Villebon  et  M.  le  maréchal  de 

Vieillevitle. 


Mais,  le  disner  finy,  M.  de  Villebon,  en  se  levant  de 
table,  commence  à  se  plaindre  de  la  maulvaise  oppi- 
ïiion  que  l'on  avoit  de  luy  touchant  Boysgiraud.  Sur 
quoy  M.  le  mareschal,  demeurant  assis,  le  pria  de 
mettre  ce  propos  soubs  le  pied ,  comme  de  chose  faicte, 
à  laquelle  l'on  ne  pouvoit  plus  mettre  de  remède.  Mais 
M.  de  Villebon  replicque  en  ces  mesmes  termes  : 
«  Comment  !  vertu  Dieu!  on  a  dict  que  je  ne  suis  pas 
digne  dé  ma  charge ,  et  que  le  Roy  me  la  devroit  os- 
ter.  Je  maintiens  en  ceste  compaignie  que  tous  ceux 
qui  l'ont  dict  en  ont  menty  par  la  gorge,  et  qu'il  n'y 
a  lieutenant  de  roy  en  France  qui  fasse  mieulx  son 
devoir  que  moy.  » 

M.  le  mareschal,  entrant,  sur  ceste  indiscrète  parolle, 

en  une  très-furieuse  colère,  se  levé,  et  le  pousse  si 
roidde,  que  sans  la  table  il  fust  tombe'  par  terre;  luy 
disant  qu'il  allast  vomir  ses  desmenteries  ailleurs. 
M.  de  Villebon  mect  la  main  à  l'espée  ;  M.  le  mares- 
chalà  la  sienne.  Mais  ce  fust  bientost  faict  ;  car  du  pre- 
mier coup  qu'il  tira,  la  main  de  M.  deVillebon,  avec 
environ  demy  pied  de  l'os  du  bas,  tomba  par  terre,  et 
l'espée  quant  et  quant. 

Cequevoyant, M.lemarescbal  ne  voulust  pas  redou- 
bler; aussi  que  le  blessé  tomba  comme  mort  de  ce  coup. 
Ses  neveux  et  toute  leur  suicte  ne  firent  mine' quel- 
conque de  combattre,  non  pas  seulement  de  tirer  l'es- 
pée; car,  comme  saiges,  ils  veirent  bien  que  la  partie 
n'estoit  pas  esgale  ;  mais  voulurent  prendre  la  main 
pour  l'emporter  :  ce  qui  ne  leur  fust  pas  permis  par 
M.  le  mareschal,  alléguant  qu'elle  demeureroit  pour 
tesmoignage  de  son  honneur;  car  il  maintenoit  qu'elle 
avoit  fouillé  en  sa  barbe  :  ce  que  non,  toutesfois  ;  mais 
il  proposoit  cela  pour  luy  servir  exprès  de  justifica- 
tion devant  le  Roy  et  tous  princes,  qui  eussent  tous 
jugé  qu'il  avoit  eu  très-juste  occasion  d'en  user  ainsi, 
et  que  ce  malheur  luy  avoit  esté  inévitable. 

Cependant  M.  de  Villebon  fut  mené  par  ses  neveux 
en  son  chasteau,  et  quasi  porté  ;  car,  ayant  perdu  beau- 
coup de  sang,  il  devint  fort  foible.  Mais  ses  conducteurs 
parmy  les  rues,  désespérez,  et  cest  oultraige  disoient 
tout  hault  estre  advenu  à  M.  leur  gouverneur  pour 
estre  ennemy  des  Huguenots,  et  que  c'est  à  ce  coup 
qu'ils  doibvent  faire  cognoistre  au  Roy  s'ils  sont  vrais 
Catholiques,  bons  subjects,  fidèles  serviteurs  de  Sa  Ma- 
jesté, et  zélateurs  de  leur  religion  ;  incitant  tout  le  monde 
à  prandre  les  armes  et  venir  mourir  avecques  eulx  pour 
28.  8 

aller  enfoncer  l'abbaye  de  Saint-Ouan,  et  y  brusler  ce 
meschant  mareschal  avec  toute  sa  suicte. 

VVVV  ^'Ml/^  VV^/V  ^lAi/Tl/^  WVti/ty  "VTVV^  Vft/V 

CHAPITRE  XIII. 

Le  peuple  prend  les  armes  et  se  soulève  contre-le  maréchal. 

Ces  parolles,  avec  ce  piteux  spectacle,  animèrent  de 
telle  furie  le  peuple,  qu'en  moins  de  deux  heures  toute 
la  ville  fut  en  armes;  et  marchant  la  compaignie  de 
M.  de  Villebon,  conduicte  des  trois  membres,  lieu- 
tenant, enseigne  et  guydon ,  et  cornettes  desployée^, 
avec  les  compaignies  populaires  ,  se  vindrent  présenter 
en  bataille  en  la  grande  place  de  Saint-Ouan.  Mais 
M.  le  mareschal,  comme  brave  et  expérimenté  guerrier, 
n'avoit  pas  failly  d'envoyer  M.  le  marquis  d'Espinay, 
son  gendre,  se  saezir,  tout  incontinant  après  le  coup, 
d'une  porte  delà  ville  qui  est  derrière  et  joignant  ladicle 
abbaye,  nommée  Kougemare  :  ce  qu'il  fist  en  toute 
diligence,  avec  nombre  de  noblesse.  Et  commanda 
semblablement  à  M.  de  Thevalle  son  neveu,  de  barrer 
toutes  les  portes  de  l'église  ,  car  communément  on 
entre  des  églises  dedans  les  logis  des  abbez  ;  et  y  tenir 
un  corps-de-garde  bien  renforcé,  et  y  coucher  avec  sa 
trouppe.  Et  n'avoit  aussi  oublié  M.  le  mareschal  de 
depeschertoutà  l'instant  ung  gentil-homme  très-advisé 
devers  le  comte  ringrafF,  campé  à  douze  lieues  de 
Rouan  avec  huict  enseignes  ou  cornettes  de  reithtres , 
et  un  régiment  de  lansquenets ,  l'advertir  de  ce  qui 
s'estoit  passé  entre  luy  et  Villebon.  Et  peult-on  croire 

que,  sans  ces  trois  bons  advis,  il  estoit  en  dangier  de 
courir  une  fort  dangereuse  fortune,  ou  d'une  gran- 
dissime honte,  ou  d'une  très-cruelle  mort,  comme  il 
se  verra  cy-après. 

En  somme,  nous  fusmes  assiégez.  Et  le  premier  qui 
s'efforcea  de  rompre  les  portes  de  l'église  et  y  planter 
des  corps-de-garde ,  fut  le  capitainne  Grezieu  ,  qui 
estoit  des  Jiuict  compaignies  royalles;  mais  il  fut  vive- 
ment repoussé  par  M.  de  Thevalle  ;  car  par  les  vitres 
de  l'église,  de  quoy  il  ne  se  doubtoit  pas,  il  en  fut  tué 
environ  trente;  qui  leur  fist  laisser  leur  entreprise  des 
portes  :  mais  ils  campèrent  toujours  là  devant,  à  la  fa- 
veur de  leurs  barrières. 

Le  capitainne  Sainte-Coulombe,  qui  estoit  monté  aux 
tours  de  l'église  qui  servent  de  clochiers,  faict  tirer  par 
sa  garde  sur  la  compaignie  de  gendarmes,  si  dru  et 
de  telle  furie,  qu'il  les  fist  bientost  rompre  leurs  rancs 
et  se  retirer  soubs  la  faveur  des  maisons. 

M.  le  mareschal,  qui  tenoit  son  logis,  faict  percer  la 
muraille  du  jeu  de  paulme  des  moynes,  qui  respond 
sur  la  rue,  et  se  jecte  à  l'improviste  sur  deux  com- 
paignies de  ville  estant  là  en  garde,  et  les  escarmoucha 
si  bien,  y  estant  en  personne,  qu'il  en  demeura  vingt- 
cinq  ou  trente  sur  le  pavé. 

Un  capitainne  de  la  ville,  nommé  Baudrimare, 
s'advança  avec  une  grande  trouppe  de  populasse  pour 
enfoncer  la  porte  de  Piougemare  ;  mais  M.  le  marquis 
d'Espinay,  adverty  de  leur  entreprise,  descendit  le 
long  de  la  muraille,  et  les  surprend  par  derrière 
comme  ils  combattoient  à  la  porte,  avec  harquebu- 
sades,  cris  et  injures;  et  les  esbourra  si  bien  qu'il  en 
fust  tué  plus  de  cinquante,  et  entre  aultres  leur  capi- 

8. 

tainne,  desquels  M.  le  marquis  fist  jecter  le  corps 
dedans  les  fossez  par-dessus  les  murailles. 

CHAPITRE  XIV. 

Le  maréchal  se  met  en  défense  et  dissipe  la  populace  révoltée. 

Nous  fusmes  en  ce  passe-temps,  depuis  le  cop  (0, 
qui  fust  le  dimanche  environ  midy,  jusques  sur  les 
quatre  heures  du  matin,  jour  et  nuict  au  combat;  car 
il  n  y  avoit  ame  vivante  en  la  ville,  jusques  aux  femmes, 
qui  ne  fist  quelque  effort  contre  nous,  pensants  que 
nous  fussions  huguenots  ;  et  tourmentoient  fort  tous 
les  serviteurs  et  trains  des  gentilshommes  de  la  suicte 
de  M.  le  mareschal,  qui  estoient  logez  en  la  ville. 

Mais  la  chance  tourna  bientost  à  leur  grand  ruine; 
car  les  capitainnes  des  sept  compaignies  royales,  dont 
la  huitiesme  s'estoit,  comme  nous  avons  dict,  grande- 
ment oublie'e,  par  très-bon  conseil  résolu  entre  eulx, 
marchèrent  en  bataille  avec  leurs  compaignies,  le  tam- 
bour battant  et  enseignes  desployées,  droict  à  la  place 
de  Saint-Ouan,  faisants  courir  un  bruict  que  s'ils  y 
trouvent  encores  la  compaignie  de  Villebon,  qu'ils  la 
tailleront  en  pièces,  et  qu'il  ne  falloit  pas  ainsi  traicter 
ny  si  peu  respecter  ung  mareschal  de  France ,  estant 
le  chef  de  toute  la  noblesse  et  de  toutes  sortes  de  gens 
portans  les  armes  en  France. 

Menace  qui  espouventa  si  fort  les  trois  neveux  et 

(0  Le  cop  :  le  coup. 

toute  leur  trouppe,  qui  avoient  desja  les  clefs  de  toutes 
les  portes  de  la  ville,  excepte'  de  Rougemare  et  de  celle 
du  Pont-de-Sey  ne ,  que  les  capitainnes  des  deux  galères, 
nommez  Albisse  et  Alfonse,  n'avoient  voulu  souffrir 
estre  fermées  sur  eulx,  qu'ils  se  retirèrent  quasi  au  ga- 
lop, avec  un  très-grand  creve-cueur  de  la  prévoyance 
d'un  si  maulvais  rebrissemeîit  de  leur  folle  entreprise; 
disant  tout  hault  que  les  vieilles  bandes  françaises  leur 
avoient  faict  ung  très-meschant  et  très-perfide  tour. 

v 

CHAPITRE  XV. 

Les  corps  de  troupes  réglées  qui  étoient  répandus  dans  la 
province  entrent  dans  la  ville  de  Rouen  pour  défendre 
le  maréchal. 

Cependant  ils  ne  perdirent  couraige,  et  vont  cou- 
rants par  les  rues  pour  animer  tout  le  monde  à  pour- 
suivre leur  entreprise  ,  fournissants  d'armes  à  ceulx 
qui  n'en  avoient  poinct  ;  et  vont  au  ebasteau  quérir 
de  l'artillerie  pour  enfoncer  l'abbaye  et  la  fouldroyer 
à  coups  de  canon  -,  et  employèrent  toute  la  nuict  d'en- 
tre lundy  et  mardy  à  dresser  leur  équipaige  et  atti- 
rail d'artillerie  :  en  quoy  ils  se  trouvèrent  environ  six 
mille  bommes  pour  l'accompaigner  et  favoriser  ceste 
furie. 

Mais  quand  ils  furent  advertis  que  les  vieilles  bandes 
estaient  logées  en  trois  ou  quatre  rues  sur  toutes  les 
advenues  de  l'abbaye  ,  et  qu'il  n'y  avoit  maison  de 
président ,  conseiller,  ny  d'aultre  personne,  de  quel- 

que  qualité  qu'elle  fust,  exempte,  mais  ,  bien  plus, 
tous  les  maistres  prisonniers  en  leurs  maisons,  ils  se 
refroidirent  merveilleusement  ;  car  leur  artillerie  n'en 
eust  sceu  nullement  approcher,  d'aultant  que  par  les 
fenesti  es  des  maisons ,  et  principalement  par  les  sous- 
piraulx  des  caves,  à  fleur  de  pavé,  on  les  eust  tous 
estropiez. 

Mais  le  comble  de  leur  desespoir  fust  de  l'armée 
du  ringrafF,  qui  entra  le  mardy  sur  les  dix  heures  du 
matin  ,  par  la  porte  de  M.  le  marquis  d'Espinay,  avec 
six  cornettes  de  pistoliers  bien  complettes  ,  marchant 
de  telle  furie  par  les  rues,  premier  que  de  venir  saluer 
M.  le  mareschal ,  que  luy  et  sa  trouppe  terrassent  tout 
ce  qu  ils  rencontrent  de  populace ,  de  tous  aiges  et 
sexes  ,  où  les  bastonnades  ne  fuuent  pas  espargnées. 

M.  de  Duilly,  second  gendre  de  M.  le  mareschal , 
et  lieutenant  de  la  compaignie  de  M.  de  Lorraine,  y 
arriva  tout  aussitost,  avec  deux  cents  chevaulx,  estant 
lors  en  garnison  à  Gisors,  qui  fist  merveilles  de  bour- 
rasquer  ceste  populace.  . 

A  deux  heures  de-là,  M.  de  Bourry  entra  par^  la 
mesme  porte  avec  six  vingts  bons  chevaulx,  qui  prand 
des  aultres  rues,  dedans  lesquelles  il  exercea  la  mesme 
furie  sans  nul  espargner. 

M.  le  baron  de  Neubourg  entra  sur  le  midy  du 
mesme  jour,  par  la  porte  du  Pont  de-Seyne,  avec  en- 
viron cent  chevaulx,  qui  n'en  fist  pas  moins.  De  quoy 
tous  les  habitants  s'estonnerent  si  fort,  qu'ils  pensoient 
estre  sacagez. 

Ces  quatre  seigneurs  se  vindrent,  après  avoir  joué 
leurs  jeux,  présenter  à  M.  le  mareschal,  qui  les  re- 
ceust  d'une  très-grande  allaigresse,  comme  parants 

et  feables  amys  ,  commandant  à  son  mareschal  des 
logis  de  loger  toutes  leurs  trouppes  aux  logis  des 
gendarmes  de  Villebon  et  de  ses  mesmes  neveux  , 
sans  nul  excepter,  encores  qu'ils  y  eussent  et  la  plus- 
part  de  leurs  soldats  et  leurs  femmes.  Quant  aux  chefs, 
il  les  fist  accommoder  en  l'abbaye,  et  très-bien, 

CHAPITRE   XVI. 

Fin  de  la  sédition. 

Toute  la  nuict  de  ce  mardy  l'on  n'oyoit  aultre 
chose  que  coches,  chariots  et  bagaiges  de  gendarmes, 
qui  se  desrobboient  à  la  file  avec  leurs  femmes,  crai- 
gnants la  furie  d'un  mareschal  de  France.  Mais,  au 
lieu  d'user  de  vindicte ,  il  commanda  aux  capitainnes 
des  vieilles  bandes  d'aller  après  sans  les  nullement 
olifcxiser,  mais  prandre  les  clefs  des  portes,  les  lais- 
sant librement  passer. 

Toute  la  populasse,  au  reste,  se  vint  jecter  en  la 
place  de  Saint  Ouan,  criant  miséricorde,  et  qu'ils  avoient 
esté  seduicts  par  les  neveux  de  Villebon,  et  le  sup- 
plioient,  les  genoux  en  terre,  de  leur  pardonner.  Qui 
fut  cause  qu'il  sortit  sur  la  mynuict  pour  les  asseu- 
rer  qu'ils  n'auroient  aulcun  mal,  ayant  oublié  toutes 
leurs  folies  ;  et  le  leur  promettoit-il  sur  son  honneur 
et  sur  son  ame  ,leur  commandant  de  se  retirer.  Ce 
qu'ils  firent  en  louant  Dieu,  s' offrants  de  le  prier  toute 
leur  vye  pour  sa  prospérité  et  santé  -,  et  en  firent  pu- 


120  [i  563]    MÉMOIRES  DE  VIEILLEVJLLK. 

blicquement  serment,  avec  offre  de  luy  apporter  et 
rendre  leurs  armes. 

Telle  fut  la  fin  de  nostre  guerre,  et  de  ce  volaige 
siège  si  légèrement  entrepris,  auquel  nous  ne  per- 
dismes  un  seul  homme,  et  euix  plus  de  six  vingts, 
sans  y  comprendre  la  très-grande  honte  qu'ils  y  re- 
ceurent.  Mais  une  populasse  qui  ne  sceyt  que  c'est 
que  du  poinct  d'honneur  n'a  pas  aussi  accoustumé 
de  rougir  pour  quelque  ignominie  qui  luy  survienne, 
et  se  contante  qu'on  luy  fasse  pardon  ,  qu'elle  de- 
mande affrontement ,  comme  vous  avez  veu  ;  là  où 
le  gentilhomme  d'honneur  creveroit  plustost  que  d'y 
venir,  craignant  que  une  si  poultronne  submission 
fust  reprochable  à  sa  postérité. 

Le  lendemain  de  bon  matin,  qui  estoit  le  mercredi , 
messieurs  les  présidents,  et  la  pluspart  des  conseillers,  se 
vindrent  présenter  à  la  porte  du  logis  de  M.  le  mares- 
chal ,  ausquels  il  fut  répondu  par  la  garde  qu'il  leur 
estoit  deffendu  de  les  laisser  entrer.  Mais  sur  la  grande 
instance  qu'ils  en  firent  ,  il  fut  commande  de  leur 
ouvrir.  Ausquels  M.  le  mareschal  fist  une  réprimande 
assez  rigoureuse,  contenant,  entre  aultres,  que,  sans 
le  respect  qu'il  porte  à  leurs  dignitez  ,  y  estant  convyé 
comme  l'un  des  chefs,  à  cause  de  son  estât,  de 
toute  la  justice  de  France,  il  leur  feroit  tout  pré- 
sentement sentir  leur  nonchallance  ou  stupidité ,  de 
n'avoir  pu  faire  cesser  ce  tumulte  populaire,  veu  leur 
autorité  et  puissance  absolue.  Et  sans  aultre  discours, 
leur  commanda  de  se  retirer  incontinant  de  sa  pré- 
sence. 

Lors  l'un  d'entr'eulx,  nommé  Duval,  parisien,  qui 
se  sentoit  favorisé  de  M.  le  mareschal ,  print  la  pa- 

rolle  et  voulut  haranguer;  mais  il  ne  le  voulut  per- 
mettre, et  luy  commanda  de  se  taire,  disant  qu'ils  luy 
avoient  bien  faict  paroistre  qu'ils  desiroient  sa  mort 
et  de  toute  sa  suicte  :  toutesfois,  puisque,  par  la  grande 
bonté  de  Dieu,  il  en  estoit  eschappé,  il  leur  pardon- 
noit  toutes  leurs  mauvaises  conceptions  ;  leur  com- 
mandant pour  la  seconde  fois  de  se  retirer  :  ce  qu'ils 
firent  avecques  humbles  supplications  de  les  excuser 
s'ils  s'estoient  oubliez  en  ce  devoir,  car  il  ne  leur  es- 
toit  jamais  arrivé  ung  tel  desastre ,  pour  auquel  don- 
ner l'ordre  qui  y  estoit  requis  et  nécessaire  il  leur  fut 
impossible  de  s'assembler  ;  et  le  plus  expédient  qu'ils 
peurent  imaginer  en  telle  combustion,  fut  de  gaigner. 
leurs  maisons  pour  saulver  leurs  vyes,  et  s'escarter 
d'une  si  grande  furie  populaire.  Et  sur  l'heure,  en  fa- 
veur de  ceste  très-horineste  et  humble  remonstrance , 
il  commanda  à  son  mareschal  des  logis  de  descharger 
leurs  maisons  de  leurs  hostes,  et  de  les  accommoder 
incontinant  ailleurs.  De  quoy  ils  luy   firent  tous  en- 
semble à  haulte  voix  un  merveilleux  1  emercyement , 
et  se  retirèrent  très-contants  :  aussi  n'estoient-ils  là 
venus  que  pour  obtenir  ceste  grâce  ;  mais  ils  différè- 
rent d'en  parler  le  voyant  en  colère  :  de  laquelle  M.  le 
mareschal  les  voulut  bien  gratifier,  estant  bien  adverty 
de  leurs  intentions,  et  que  ce  malheur  n'estoit  survenu 
par  leur  malice,  mais  plustost  par  pusillanimité  et 
faulte  de  couraige,  qui  est  très-commune  et  quasi  na- 
turelle à  toutes  personnes  de  leur  robbe  et  qualité, 

CHAPITRE  XVII. 

Le  maréchal  y  après  avoir  pardonné  aux  habitans ,  renvoie 
les  troupes  qui  étoient  venues  à  son  secours. 

Le  jeudy  ensuyvant,  messieurs  du  clergé  se  présen- 
tèrent devant  luy,  avec  une  requeste  de  semblable- 
subject  ;  car  il  n'y  avoit  chanoine,  bénéficier,  ny  juge, 
qui  n'eust  des  hostes.  Àusquels  il  usa  de  pareille  cour- 
toisie, et  semblablement  aux  principaulx  officiers  et 
bourgeois  de  l'hostel-de-ville ,  qui  tous  le  louèrent 
infiniment  d'une  si  admirable  bonté,  et  de  ce  qu'il 
n'exerça  contre  eulx  aulcune  vindicte,  veu  les  grands 
moyens  qu'il  en  avoit  :  car  ils  ne  pouvoient  nyer 
qu'ils  ne  l'eussent  grandement  ofïencé;  mais  il  leur 
pardonna  généralement  à  tous. 

Toutes  choses  ainsi  doulcement  composées,  et  les 
seuretez  d'une  part  et  d'aultre  avec  serment  confir- 
mées, qui  estoient,  pour  le  regard  de  M.  le  mares- 
chal,  d'oublier  tout  le  passé,  et  pour  le  reste  de  la 
ville,  de  toutes  qualitez,  de  s'opposer  avec  les  armes  à 
toutes  mutineries  et  séditions,  et  n'y  plus  jamais  reve- 
nir sur  peine  de  la  vye,  M.  le  ringraff  et  MM.  de 
Bourry  et  de  Neubourg  prindrent  congé  de  M.  le 
mareschal ,  qui  les  remercya  de  toute  affection  de 
ieur  bonne  et  opportune  assistance;  demeurant,  par 
ce  partement ,  toute  la  ville  en  gênerai  deschargée 
d'une  terrible  foule  et  oppression,  et  principalement 
des  indignitez  dont  usoient  les  trouppes  estrangieres 

du  rhingrafF,  qui  estaient  fort  débordées.  Mais  celles 
des  sieurs  de  Bourry  et  de  Neubourgs'y  comportèrent 
avec  toute  modestie ,  comme  bons  patriotes  et  gentils- 
hommes de  marque  et  signalez  de  la  province  de 
Normandie,  et  la  pluspart  voisins  de  trois  ou  quatre 
lieues  de  la  ville.  Quant  à  M.  de  Duilly,  il  quitta  la 
lieutenance  de  cent  hommes  d'armes  de  M.  de  Lor- 
raine, pour  assister  M.  le  maresclial  son  beau-pere, 
et  ne  l'abandonna  jamais  depuis.  De  quoy  le  duc 
porta  un  grandissime  regret,  mais  en  vain  ;  car  il  ayma 
mieulx  estre  sans  charge  ny  estât  auprès  de  son  beau- 
pere,  qu'ailleurs  avec  grands  grades. 

CHAPITRE  XVIII. 

Le  maréchal  de  Brissac  a  ordre  de  se  rendre  a  Rouen  pour 
y  commander  ;  mais  M.  de   Vieilleville  refuse    de   lui 
céder  le  commandement. 


Or  le  Roy  et  la  Royne  sa  mère,  advertys  des  trou- 
bles de  Rouan,  commandèrent  à  M.  le  maresclial  de 
Brissac  de  partir  incontinant  avec  trois  ou  quatre 
cents  hommes  pour  y  aller,  ignorants  le  bon  ordre 
que  M.  le  maresclial  de  Vieilleville,  par  sa  providence 
et  esmerveillable  dextérité,  y  avoit  donné  :  et  estant 
avec  sa  tronppe,  qui  estoit  de  plus  de  cinq  cents  che- 
vaulx,  à  Fleury,  l'envoya  advertir  de  sa  venue,  de 
sa  charge,  et  du  commandement  de  Leurs  Majestés. 

Mais  M.  le  maresclial  de  Vieilleville  luy  depescha 
M.  de  Duilly,  pour  luy  faire  bien  amplement  enten- 

dre    comme  toutes  choses  estoient    passées,  et  qu'il 
n'estoit  besoing  qu'il  y  vint  avec  tant  de  forces,  n'ayant 
pas  délibéré  de  les  laisser  entre?,  d'aultant  que  toute 
la  ville,  en  gênerai,  avoit  esté  si  affligée  durant  lesdits 
troubles,  et  plus  quasi  qu'au  dernier  siège,  qu'il  estoit 
impossible  qu'elle  peust   subsister   ny  pastir  davan- 
taige;  et  que  M.  le  mareschal   son  beau-pere  avoit 
esté  contrainct,  par  grande  et  pitoyable  commisération, 
de  licentier  le  comte  ringraff  et  les  sieurs  de  Bourry 
et   de  Neubourg  qui  Festoient  venus   assister,    pour 
descharger  les  povres  habitants  d'une  misérable  op- 
pression :  mais  quant  à  sa  personne  vingtiesme,  il  se- 
roit  le  très-bien-venu ,  et  qu'il  luy  feroit  ung  très- 
cordial  recueil,  en  bon  voisin,  ancien  amy  et  vray 
compaignon;  mais  que,  s'il  avoit  un  pouvoir  pour  y 
commander  absolument,  il  pouvoit  bien  le  jecter  de- 
dans le  feu,  car  il  creveroit  plustost  qu'âme  vivante, 
fust-il  prince,  excepté  du  sang,  deust  jouyr  du  fruict 
de  son  labeur;  et  qu'il  estoit  plus   que  raisonnable 
que  l'honneur  luy  en  demeurast,  qui  estoit  toute  la 
recompense  qu'il  en  esperoit  pour  tant  de  hasards  et 
dangiers  ausquels  il  avoit  exposé  sa  vye.  Qui  fut  la 
créance  de  M.  de  Duilly ,  de  laquelle  il  s'acquitta  fort 
dignement  sans  y  rien  oublier. 

Laquelle  ayant  M.  le  mareschal  de  Brissac  bien 
considérée,  et  qu'il  cognoissoit  il  y  avoit  long-temps 
l'humeur  de  M.  le  mareschal  de  Vieilleville,  ayant 
esté  nourris  toute  leur  jeunesse  avec  le  feu  roy  Henry 
deuxiesme  encores  daulphin,  tous  deux  angevins,  et 
leurs  maisons  voisines  de  sept  ou  huict  lieues  pour  le 
plus;  aussi,  qu'au  lieu  d'estaindre  et  amortir  les  trou- 
bles, il  les  eust  peu  ralumer  et  attiser  davantaige;  il 

dist  à  M.  de  Duilly  que,  sans  l'extrême  désir  qu'il  avoit 
de  veoir  M.  le  maresçhal  son  beau-pere ,  qu'il  s'en  re- 
tourneroit  de  ce  pas  retrouver  Leurs  Ma jestés,  et  leur 
rendre  sa  charge;  mais  qu'il  partiroit  le  matin  pour 
aller  à  Rouan,  et  veoir  ce  miracle  comme  il  a  esté 
possible  que  sondict  beau-pere  aict  peu  eschapper  la 
mort,  ayant  à  demy  tué  et  rendu  estropiât  le  gouver- 
neur d'une  ville  la  plus  grande  et  peuplée  de  France 
après  Paris,  où  il  y  a  plus  de  trente  mille  hommes  por- 
tants armes,  suivants  les  guerres  de  tout  temps,  par 
mer  et  par  terre  ;  et  qu'il  se  peult  bien  vanter  que  de 
deux  cents  ans  il  ne  s'est  donné  ung  si  hazardeux  ny 
désespéré  coup  d'espée  en  toute  la  France;  et  fault 
bien  dire  que  quelque  bon  ange  l'assiste  et  accompai- 
gne  ses  actions,  puisqu'il  n'y  a  perdu  la  vie,  voire  une 
douzaine  s'il  les  eust  eues,  mesme  que  Villebon  est  le 
chef  du  nom  et  des  armes  d'Estouteville,  la  première 
et  plus  illustre  et  ancienne  race  de  toute  la  Norman- 
die. Et  sur  l'heure  il  licencia  toutes  ses  trouppes,  rete- 
nant seulement  vingt  gentilshommes  de  ses  plus  favo- 
ris, leur  commandant  de  se  tenir  prests  pour  partir 
au  plus  matin. 

CHAPITRE  XIX. 

Le  maréchal  de  Brissac  vient  a  Rouen  accompagné  de  vingt 

gentilshommes. 

Monsieur  de  Duilly  desloge  tout  en  l'instant,  très- 
aise  de  ceste  resolution,  pour  en  advertir  M.  le  mares- 
chai  son  beau-pere ,  qui  ordonne  incontinant  pour  la 

réception  de  M.  le  mareschal  de  Brissac,  et  pour  son 
logis,  qui  fut  en  la  mesme  abbaye;  audevant  duquel 
il  envoya  M.  le  marquis  d'Espinay  et  toute  la  no- 
blesse qui  le  suivoit,  qui  es^oit  belle  et  grande;  oultre 
ce,  la  compaignie  de  cent.iiarquebuziers  à  cheval  du 
capitainne  La  Barre,  et  toutes  les  compaignies  des 
vieilles  bandes,  depuis  la  porte  par  laquelle  il  entra, 
en  bataille  des  deux  cosiés  des  rues,  jusques  à  Sain t- 
Ouan  son  logis,  qui  n'espargnerent  pas  les  harquebu- 
zades  ;  l'attendant  M.  le  mareschal  de  Vieilleville  à  la 
porte,  où  ils  s'entrembrasserent  et  carresserent  d'une 
très-grande  et  indicible  affection. 

Le  lendemain  messieurs  de  la  cour  de  parlement,  par 
advis  de  M.  le  mareschal,  vindrentbien-veigner  celluy 
de  Brissac  à  Saint  Ouan  :  et  ne  voulut  permettre,  par 
une  secrette  ruze,  qu'il  allast  en  parade  se  présenter 
au  palais  devant  eulx,  ny  produire  solennellement  son 
pouvoir;  car  ceste  production  faicte,  toutes  les  cham- 
bres assemblées,  eust  peu  apporter  quelque  partialité 
commune  à  la  nation  française,  qui  adore  tousjours 
les  nouveaulx  et  derniers  venus,  et  que  on  kiy  eust 
peu  conseiller  de  s'ayder  de  son  pouvoir  si  authenti- 
que, signé  delà  main  du  Roy  et  scellé  du  grand  scel, 
avec  promesse  de  toute  assistance:  qui  eu^t  esté  une 
ouverture  à  quelque  séditieuse  division,  pire  peult-es- 
tre  que  la  première';  car  il  y  avoit  encores  ung  grand 
nombre  de  très-mal  contants,  qui  crevoient  en  leur 
.  ame  du  desastre  advenu  à  leur  gouverneur,  et  eussent 
bien  désiré  quelque  seure  occasion  d'en  tirer  la  ven- 
geance. 

Et  eulx  arrivez,  ils  furent  fort  honor  nblement  receus 
par  messieurs  les  deux  mareschaulx,  et  ouis  en  leur 

harangue  prononcée  par  le  président  Lallemant,  qui 
ne  fust  pas  longue,  ne  contenant  que  deux  poincts:  le 
premier,  d'une  louange  à  Dieu  de  se  veoir  gardés  et 
assistés  de  deux  mareschaulx  de  France  des  plus  ex- 
cellents et  signalez  de  tout  le  royaume,  et  qu'ils  ne 
dévoient  plus  rien  craindre,  quand  bien  l'Admirai  ame- 
neroit  devant  leur  ville  une  armée  de  cinquante  mille 
hommes;  l'aultre,  qu'ils  les  remercioienttrès-humblg- 
ment  tous  deux  de  n'avoir  faict  descendre  les  trouppes 
que  celluy  de  Brissac  avoit  amenées  à  Fleury,  jusques 
en  leur  ville  ;  qui  eust  esté  le  comble  de  sa  ruine  et  de 
tous  ses  habitants ,  veu  la  terrible  désolation  qu'ils  ont 
soufferte  depuis  quinze  mois;  leur  offrants,  pour  la 
fin ,  tout  service ,  tous  leurs  moyens  et  prières  géné- 
rales à  ce  bon  Dieu  qui  les  a  ainsi  regardez  en  pitiés 
Et  puis  se  retirèrent,  non  sans  estre  accompaignez  et 
conduicts  par  les  susdicts  seigneurs  et  toute  leur  suicte 
de  noblesse,  plus  de  deux  mille  pas  du  logis  :  honneur 
qui  leur  fust  très-agréable ,  et  duquel  le  peuple,  estant 
par  les  rues  où  toute  ceste  grande  troupe  passa,  se 
resjouissoit  infiniment. 

Sur  ceste  asseurance,  les  deux  mareschaulx,  les  ha- 
bitants de  la  ville  de  tous  estats,  demeurèrent  quasi  le 
mois  entier  en  un  fort  grand  repos,  sans  aulcun  soulcy  : 
et  ne  parloit-on  que  de  bonnes  chères,  à  s'entre-fes- 
toyer  à  tour  de  roolle  ,  et  passer  le  temps  en  une  infi- 
nité d'exercices,  selon  leurs  qualitez  ;  où  la  noblesse, 
pour  la  sienne,  se  donna  du  plaisir  aux  joustes,  tour- 
nois et  courses  de  bagues,  desquelles  M.  le  marquis 
d'Espinay  emporta  le  prix  et  l'honneur,  y  estant  plus 
adroict  et  avec  meilleure  grâce  que  tous  les  aultres  qui 
s'y  présentèrent. 

CHAPITRE  XX« 

Le  maréchal  de  Brissac  est  rappelé  pour  prendre  le  com- 
mandement de  Vannée  après  l'assassinat  du  duc  de 
Guise. 

Mais  parmy  ces  passe-temps  arriva  ung  courrier  de  la 
part  du  Roy,  exprès,  à  M.  le  mareschal  de  Brissac,  luy 
apportant  ung  pouvoir  pour  aller  commander  en  l'ar- 
mée devant  Orléans ,  y  ayant  esté  blessé  à  mort  le  duc  de 
Guyse  par  ung  jeune  homme  nommé  Poltrot,  de  la 
maison  de  Merey,  lequel,  estant  sorty  d'Orléans,  s'estoit 
venu  rendre  à  luy  soubs  ombre  de  bonne  foy,  et  l'as- 
seuroit  que  devant  deux  jours  la  ville  seroit  sienne,  et 
que  Dandelot  ny  tous  les  assiégez  ne  pouvoient  plus 
tenir,  et  qu'il  ne  vouloit  pas  mourir  avecques  eulx. 
Son  histoire  est  escrite  ailleurs  ;  qui  faict  que  je  m'en 
déporte. 

Le  mareschal  de  Brissac,  très-aise  et  très-honoré  de 
ceste  charge,  s'appreste  en  toute  diligence  de  marcher  : 
aussi  qu'il  se  voyoit  inutile  à  Rouan ,  car  il  n'y  com- 
manda nullement,  pour  les  susdictes  raisons  que  le 
lecteur  trouvera  pertinentes. 

Ce  que  saichant,  M.  le  mareschal  de  Vieilleville  me 
voulut  depescher  devers  Sa  Majesté  pour  luy  remons- 
trer  qu'il  ne  pouvoit  plus  demeurer  à  Rouan  si  le  sieur 
de  Villebon  n'en  sortoit;  car  il  estoit  nuict  et  jour  en 
appréhension  de  quelque  tumulte  et  révolte,  estant 
bien  adverty  des  practiques  et  menées  secrettes  qui  se 

faisoient,  tant  par  ungbon  nombre  de  gentilshommes 
ses  parants,  voisins  et  vassaulx,  que  par  une  infinité 
de  bourgeois  qui  luy  estoient  particulièrement  affec- 
tionnez, et  ausquels  il  devoit  beaucoup,  pour  avoir 
revanche  de  ce  qui  luy  estoit  advenu  ;  et  que  Sadicte 
Majesté  ne  trouvast  maulvais  s'il  s'en  retourne  en  sa 
maison  à  Durestal,  la  suppliant  d'avoir  très-agreable 
le  service  qu'il  luy  avoit  faict. 

Mais  M.  le  mareschal  de  Brissac,  craignant  que,  par 
ceste  longueur  de  chemin  et  de  la  responce  de  Sa  Ma- 
jesté, ceste  très-belle  charge  luy  eschappast,  et  que  par 
son  retardement  l'on  y  eust  subrogé  un  aultre,  ou  que 
la  mort  du  duc  de  Guyse  intervint ,  il  s'en  alla,  au  des- 
ceu  de  M.  le  mareschal  de  Vieilleville,  sous  ombre  de 
visitation,  au  chasteau,  bien  accompaigné;  duquel  il 
fist  sortir  M.  de  Villebon  (0,  tout  malade  qu'il  estoit , 
avec  madame  de  Villebon,  dames,  damoiselles  et  toutes 
sortes  de  domestiques  qu'il  mist  dehors  en  grande  co- 
lère, disant  qu'il  avoit  commandement  du  Roy  de  ce 
faire  :  et  fist  jecter  tous  meubles  en  la  rue,  devant  le 
chasteau  ;  en  quoy  il  y  eust  tant  de  cris ,  de  mescon- 
tentements  et  de  larmes,  que  c'estoit  chose  très-pi- 
toyable à  veoir. 

En  telle  et  si  urgente  nécessité,  les  habitants  de  la 
ville  firent  de  grands  et  charitables  offices  à  leur  gou- 
verneur, à  sa  femme  fort  esplourée  et  à  toute  leur 
suicte  ;  car,  en  moins  de  deux  heures,  ils  trouvèrent 
iictiere  pour  sa  personne,  chariots  pour  les  femmes, 
chevaulx  pour  les  gentilshommes  et  aultres ,  e'tVhar- 

(0  £1  fit  sortir  M.  de  Villebon.  Villebon  revint  à  Rouen  avec  sa 
famille  lorsque  les  maréchaux  de  Vieilleville  et  de  Brissac  en  furent 
sortis.  Il  continua  d'y  commander. 

28.  9 

rois  pour  enlever  tout  le  bagaige.  Mais  le  susdict  ma- 
reschal  ne  les  abandonna  poincl  qu'ils  ne  fussent  sortis 
hors  la  ville  par  la  porte  de  Rougemare,  quelque  do- 
leance  ou  remonstrance  que  peussent  faire  ces  povres 
désolez. 

De  quoy  adverty  M.  le  mareschal  de  Vieilleville,  il 
en  fust  fort  esbahy  et  marry  quant  et  quant,  pour  le 
doubte  qu'il  avoit  que  ceste  rigueur  ofïenceast  sa  rep- 
putation,  et  que  l'on  eust  pensé  que  cela  procedast  de 
son  advis  ou  sollicitation,  disant  qu'il  eust  esté  plus 
séant  que  ce  deslogement  fust  provenu  de  l'ordonnance 
du  Roy  que  par  une  si  furieuse  façon ,  bien  esloignée 
du  respect  que  l'on  devoit  porter  à  une  telle  personne 
qualiffiée  comme  elle  estoit.  Ce  qu'il  n'oublia  de  luy 
remonstrer  :  mais  l'aultre  n'en  fist  que  rire ,  et  qu'il 
partirait  demain  pour  aller  prendre  la  charge  dont  le 
Roy  l'avoit  honoré. 

Mais  M.  le  mareschal  de  Vieilleville,  le  voyant  trop 
mal  accompaigné  pour  se  présenter  en  une  telle  armée 
comme  lieutenant  de  roy,  il  luy  donna  le  capitainne  La 
Barre  avec  sa  compaignie  de  centharquebuziersà  che- 
val :  qui  fust  ung  présent  que  le  mareschal  de  Brissac 
receust  avec  une  grandissime  allaigresse  et  remercye- 
ment  de  mesme  ;  car  il  ne  l'eust  jamais  espéré  ,  parce 
que  c'estoit  beaucoup  s'affoiblir:  mais  M.  le  mareschal 
se  vouloit  oster  ceste  espine  du  pied,  portant  ledict  ca- 
pitainne La  BarLe  le  nom  et  les  armes  de  madame  de 
Villebon,  et  que  son  lieutenant  estoit  bastard  de  M.  de 
Villebbn  ,  et  en  avoit  quelque  deffiance  par  les  adver- 
tissements  qu'il  recevoit  de  jour  à  aultre  ,  que  cinq  ou 
six  conseillers  de  la  cour  de  parlement,  créatures  de 
Villebon,  conféraient  incessamment  ensemble  en  son 

logis,  avec  des  principaulx  et  plus  riches  bourgeois  de 
la  ville.  Mais  ce  qui  plus  augmentoit  ce  soupçon  en 
rame  de  M.  le  mareschal,  estoit  que  ceste  conférence 
et  négociation  se  faisoit  ordinairement  la  nuict,  et  s'en 
retiroient  sans  aulcune  lumière,  pas  d'une  lanterne, 
encores  qu'il  y  eust  en  ce  clandestin  et  nocturne  col- 
loque plus  de  six  personnes  riches  de  cinq  ou  six 
mille  livres  de  rente,  et  les  aultres  fort  aisez,  lesquels 
eussent  despendu  tous  leurs  moyens  très-librement 
pour  se  vanger  du  desastre  advenu  à  leur  gouverneur. 

GHAPITRE:XXI. 

Le  maréchal  de  Vieilleville  est  appelé  a  Orléans  pour  as- 
sister aux  conférences  de  la  paix.  —  //  propose  de  chas- 
ser les  Anglais  du  Havre -de- Grâce. 

Or  s'en  va  M.  le  mareschal  de  Brissac  à  Orléans  avec 
sa  trouppe;  et  par  ce  moyen  l'esprit  de  M.  le  mares- 
chal demeura  affranchy  de  toute  appréhension  de 
mutinerie;  car  les  principaulx  factieux  s'en  allèrent 
quant  et  quant,  et  tout  le  séminaire  de  sédition  qui 
estoit  demeuré  en  la  ville,  se  voyant  sans  chef  pour 
exécuter  leur  entreprise,  s'y  offrant  l'occasion  s'éva- 
pora tout  aussi-tost;  et  partirent  après  en  toute  dili- 
gence :  le  conseiller  Lonpan  et  ses  compaignons  de 
la  trouppe  senatoire  ne  furent  pas  des  derniers. 

Cependant  la  mort  du  duc  de  Guise  intervint;  qui 
fust  cause  que  M.  le  connestable,  lors  prisonnier  de- 
dans Orléans,  persuada  le  sieur  Dandelot  son  neveu 

de  se  plier  à  la  paix ,  avec  asseurance  qu'il  luy  donna 
de  le  bien  reconcilier ,  et  luy  faire  rendre  par  le  Roy 
ses  estats ,  et  quelque  chose  davantaige  :  à  quoy  le 
sieur  Dandelot,  lors  commandant  en  chef  en  la  ville, 
s'accorda  fort  librement.  Et  envoye-t-on  quérir  en  di- 
ligence Sa  Majesté  pour  en  faire  une  parfaicte  resolu- 
tion ,  laquelle  se  trouva  en  moins  de  trois  jouis  en  son 
armée  devant  Orléans  ,  en  laquelle  M.  le  connestable 
alloit ,  sur  sa  foy,  comme  il  luy  plaisoit,  négocier,  et 
retourner  en  la  ville  en  attendant  Sa  Majesté  :  la- 
quelle, avant  partir  de  Paris,  envoya  un  courrier  de- 
vers M.  le  mareschal  de  Vieillevile ,  pour  se  trouver 
au  plustost  à  Orléans;. car  elle  vouloit  qu'il  fust  de 
ceste  conférence.  Qui  s'y  achemina  en  toute  diligence, 
laissant  M.  le  marquis  d'Espinay  à  Rouan  pour  y  com- 
mander en  son  absence. 

Le  Roy  arrivé,  l'oncle  et  le  neveu  vindrent  supplier 
Sa  Majesté  d'entrer  en  la  ville  :  ce  qu'elle  reffusa  ;  et 
n'y  voulut  entrer  que  la  paix  ne  fust  du  tout  arrestée. 
Alors  M.  le  connestable  luy  présenta  les  articles,  les- 
quels, se  fyant  en  luy,  sans  aultrement  les  espluscher, 
elle  signa  fort  allaigrement;  adjoustant  de  sa    main 
qu'il  accordoit  au  sieur  Dandelot  tout  ce  que  son  oncle 
luy  avoit  promis,  et  mieulx  si  besoing  estoit,  en  fa- 
veur de  ceste  si  volontaire  submission  :  puis  ordonna 
que  tout  fust  mis  en  bonne  et  probable   forme ,  et 
scellé  du  grand  scel  à  lassets  de  soye  et  de  cire  verte. 
Puis  en  fuient  faicts,  dès  le  mesme  jour,  feux  de  joye 
parla  ville  et  camp  de  Sa  Majesté,  qui  estoit  devant, 
entrant  et  sortant  qui  vouloit  dedans   la   ville,    les 
gardes  toutesfois  entremeslées  de  l'un  et  de  l'aultre 
party,  pour  obvier  à  toutes  surprises  et  tradiments. 

En  ceste  mutuelle  visitation  de  seigneurs,  colonels, 
capitainnes,  de  gens  de  cheval  et  de  pied,  et  de  sol- 
dats de  tous  grades,  de  chaque  party,  qui  sembloit 
estre  fort  cordiale  et  sans  fraude ,  le  Roy  se  résolut 
d'entrer  en  la  ville ,  et  faire  licencier  l'armée  des  Pro- 
testants ,  affin  que  chacun  se  retirast  en  sa  maison  à 
petites  trouppes ,  pour  se  reposer  et  jouyr  du  bien  de 
la  paix  avec  toutes  les  seuretez  à  ce  nécessaires,  à  la 
moindre  foule  du  peuple  toutesfois  que  faire  se  pour- 
roit.  Et  en  fust  faicte  et  publiée  une  très-ample  ordon- 
nance :  de  quoy  toutes  sortes  de  gens  furent  infiniment 
resjouys. 

Mais  sur  le  poinct  de  l'exécuter  M.  le  mareschal  de 
Vieilleville  proposa  ung  poinct  qui  fust  trouvé  très- 
bon  et  très-utile,  et  nécessaire  semblablement;  à  cause 
de  quoy  l'on  retint  encores  les  deux  années  pour  exé- 
cuter ceste  proposition. 

Doncques,  le  conseil  assemblé  devant  Sa  Majesté, 
où  estoient  M.  le  connestable,  son  fils  le  mareschal  de 
Montmorency,  le  mareschal  de  Brissac,  le  sieur  Dan- 
delot  et  tous  les  seigneurs  d'un  et  d'aultre  party ,  M.  le 
mareschal  de  Vieilleville  parla  ainsy  : 

«  Sire ,  ceste  si  volontaire  paix  que  vous  avez  si  gra- 
tuitement accordée,  oubliant  tous  les  torts ,  dommaiges 
et  pertes  d'hommes  que  vous  avez  soustenus  et  soufferts 
par  ces  guerres,  me  sembleroit  trèjs-inutile ,  et,  avec 
le  temps,  pourroit  devenir  nulle,  si  ceulx  de  la  reli- 
gion prétendue  ne  chassoient  vostre  ennemy  naturel, 
qui  est  l'Anglais,  hors  de  vostre  royaume  ;  car,  ayant 
ceste  porte  derrière,  le  Havre-de-Grace,  tousjours  à 
commandement ,  ils  pourroient  à  la  moindre  occasion 
se  mutiner  et  prandre  les  armes ,  et  seroit  par  ce  moyen 


l34  [l563]    MÉMOIRES    DE    VIEÏLLEVILLE. 

toujours  à  recommencer.  El  oultre  ce,  il  y  auroit  dan- 
gier,  mais  très-grand,  que  le  comte  de  Warvich,  qui 
est  dedans,  et  qni  s'y  fortifie  merveilleusement,  n'usur- 
past  à  la  longue,  pied  à  pied,  d'aultres  terres  en  la 
Normandye,  et  vous  reduyre  en  telle  extrémité  que 
les  Anglais  ont  aultrefois  reduict  le  roy  Charles  VII , 
que  l'on  appella  le  roy  de  Bourges  simplement.  Pour- 
quoy  il    me  semble ,  Sire ,  pour  obvier  à  ce  grand 
malheur,  qu'estants  ces  deux  armées,  qui  sont  main- 
tenant vostres,  ensemble,  et  que  je  les  vois  si  una- 
nimes et  s'entrecarresser  d'une  telle  et  sincère  frater- 
nité, que  Vostre  Majesté  doit  faire  commandement 
aux  chefs  de  l'armée  de  ceulx  de  ladite  religion,  de  se 
joindre  avec  la  nostre  et  marcher  devers  ledict  Havre- 
de-Grace,  et  l'assiéger  sans  en  partir  jusqu'à  remettre 
la  place  en  vostre  obéissance ,  ou  y  crever.  Et  quant  à 
moy,  je  m'offre  d'y   exposer  ma  vye  et  y   aller  en 
personne   avec  les    prérogatives  d'un  mareschal   de 
Fi  ance.  » 

CHAPITRE  XXII. 

Le  connétable  fait  différer  le  siège  du  Havre ,  que  le  ma- 
réchal de  Vieilleville  avoit  proposé. 

Monsieur  le  mareschal  n'eust  pas  sitost  achevé,  que 
Sa  Majesté,  ravye  d'une  incredible  joye  de  ceste  pro- 
position, qu'elle  jugeoit  très-utile  pour  la  conserva- 
tion de  son  royaume  et  establissement  perpétuel  de 

la   paix,   se  levé  et  prononce   tout  hault  telles  pa- 
rolles  : 

«  Je  croy  parfaicteraent  que  j'ay  esté  divinement 
inspiré  d'advertir  M.  le  mareschal  de  Vieilleville  de 
se  trouver  en  ceste  assemblée  ;  car  il  y  a  mys  en  avant, 
par  son  bon  entendement,  la  chose  qui  nous  estoit  la 
plus  nécessaire ,  oubliant  laquelle  nous  demeuryons 
à  my-chemyn  de  nostre  besoigne;  et  nous  eust  fallu 
avant  l'an  expiré  peult-estre  recommencer.  Parquoy 
j'ordonne  qu'il  soit  ainsi  faict  comme  il  l'a  proposé  ;  et, 
en  cas  de  reftus,  je  casse  et  annulle  tout  ce  que  j'ay 
accordé  en  ceste  confection  de  paix,  et  le  constitue 
m  on  lieutenant  gênerai  au  voyaige  du  Havre-de-Grace, 
s'il  est  universellement  receu  par  tous  ceulx  qui  es- 
taient en  ceste  ville  assiégés,  affin  qu'ils  en  advei  tissent 
leurs  chefs  et  capitainnes  et  tous  aultres  de  leur  party, 
ne  leur  donnant  pour  tous  delays  et  termes  que  la 
huictaine  entière  :  car  je  ne  seray  jamais  en  repos  que 
je  ne  voye  ceste  brave  entreprise  bien  acheminée.  » 

M.  le  connestable,  qui  estoit  extrêmement  fasché 
d'avoir  oublié  ceste  si  considérable  ouverture ,  et 
qu'aultre  que  luy  en  eust  esté  l'inventeur,  dist  à  Sa 
Majesté  que  sa  volonté  seroit  exécutée  tout  ainsi 
qu'elle  l'avoit  ordonné,  et  qu'il  se  faisoit  fort  de  son 
neveu  l'admirai,  et  par  conséquent  de  tous  ses  adhé- 
rents ;  mais  il  la  supplioit  très-humblement  que  son 
fils  le  mareschal  de  Montmorency,  qui  estoit  plus  an- 
cien mareschal  que  M.  le  mareschal  de  Vieilleville, 
eust  la  charge  de  l'armée.  A  quoy  Sa  Majesté  replic- 
qua  qu'il  ne  pouvoit  pas  retracter  sa  parolle  ;  mais  il 
luy  plaisoit  bien  que  son  fils  et  le  mareschal  de  Vieil- 
leville fussent  compaignons  de  ceste  charge  ;  et  que , 

advenant  la  mort  de  l'un ,  celluy  qui  survivroit  l'em- 
porteroit  toute  entière  ;  et  que  aultrefois  l'avoient-ils 
esté  tous  deux  à  pareille  commission  quand  ils  allèrent 
en  Angleterre  faire  jurer  la  paix  au  roy  Edouard.  De 
quôy  le  connestable  se  contenta ,  n'y  voulant  autre- 
ment insister  ;  car  il  voyoit  bien  que  Sa  Majesté  afFec- 
tionnoit  beaucoup  M.  le  mareschal  de  Vieilleville. 

Quant  au  sieur  Dandelot  et  tous  ses  coinpaignons, 
ils  voy oient  bien  qu'il  n'y  avoit  que  tenir ,  estant  desja 
le  Roy  dedans  Orléans,  et  que  l'armée  de  Sa  Majesté 
estoit  deux  fois  plus  grande  que  la  leur.  De  sorte  que 
chacun  se  prépare  à  ce  voyaige,  et  le  rendez-vous  des 
deux  armées  donné  à  Rouan  pour  s'y  assembler  en 
gênerai  et  donner  l'ordre  requis  aux  préparatifs  de 
toutes  commoditez  pour  les  gens  de  guerre  d'un  et 
d'aultre  party,  que  ceste  grande  ville  pouvoit  aisément 
fournir-,  aussi  qu'elle  estoit  sur  le  chemin. 

Mais,  parles  secrètes  menées  de  M.  le  connestable, 
indigné  que  son  fils  le  mareschal  de  Montmorency 
n'estoit  seul  en  la  charge,  et  qu'il  crevoit  en  son  ame 
que  ses  neveux  perdissent  leur  grand  crédit  en  Angle- 
terre, ceste  terrible  entreprise  se  rompit;  en  quoy  il 
employa  la  Royne  mère  du  Roy,  luy  faisant  tant  de  re- 
monstrances,  et  d'aultres  secrets  moyens  desquels  il  se 
servit  et  usa,  que,  au  lieu  de  marcher,  nous  fusmes 
esbahis,  voire  estonnez  ,  que  toutes  les  trouppes  furent 
généralement  licenciées  tant  d'un  que  d'aultre  party, 
et  Fédit  de  la  paix  publié  dedans  Orléans,  puis  envoyé 
à  Paris  pour  mesme  efï'ect,  et  généralement  après  par 
tout  le  royaume,  intitulé  :  VEdict  de  paciffi  cation  d'Or- 
léans. 

Ce  que  voyant,  M.  le  mareschal  de  Vieilleville  vint 


CHARLES  IX.    [l563]  I 3^ 

prandre  congé  de  Sa  Majesté,  luy  disant  qu'il  estoit 
très-marry  qu'il  n'avoit  suivy  son  premier  desseing, 
selon  l'advis  et  conseil  qu'il  luy  en  avoit  donné,  qu'il 
pensoit  estre  très-utile  pour  la  manutention  de  tout 
son  Estât,  k  quoy  Sa  Majesté,  comme  faschée,  respon- 
dit  que  la  Royne  sa  mère  l'en  avoit  tant  importuné 
qu'il  avoit  esté  contrainct  de  s'y  accorder.  «  Je  supplie 
doncques  Dieu,  Sire,  replicque  M.  le  mareschal,  que 
le  tout  puisse  réussir  à  vostre  souhaict  et  contentement, 
et  que  ceste  prolongation  ne  vous  apporte  pour  l'ad- 
venir  aulcun  regret  ny  desplaisir;  en  quoy  vous  avez 
deux  choses  à  considérer  :  la  première  ,  que  ce  Havre- 
de-Grace  se  fortifiera  plus  que  jamais,  et  vous  y  des- 
pendrez plus  de  quinze  mille  canonades,  que  vous 
n'eussiez  faict  si  l'on  eust  marché  comme  il  avoit  esté 
projecté  ;  etpeult-estre  ne  l'emportera-t-on  pas  :  l'aultre, 
que  d'un  an  Vostre  Majesté  ne  sçauroit  mectre  sus  une 
telle  et  si  gaillarde  armée  que  celle  qui  estoit  devant 
et  dedans  ceste  ville  ;  encores  faut-il  louer  Dieu  qu'elle 
est  en  vostre  obéissance  sans  coup  frapper  ny  perte 
d'hommes. 

«  Quant  à  moy,  Sire,  je  m'en  retourne  à  Rouan 
lever  le  siège  au  marquis  d'Espinay  qui  a  espousé  ma 
fille  aisnée,  que  j'y  ay  laissé  pour  commander  en  mon 
abscence  avec  bon  nombre  de  gentilshommes  d'hon- 
neur, pour  l'assister  et  donner  ordre  à  toutes  choses, 
en  attendant  que  Vostre  Majesté  y  aict  pourveu  d'un 
bon  gouverneur;  car  je  n'y  veulx  plus  comman- 
der, vous  suppliant  très-humblement  avoir  agréable  le 
service  que  je  vous  y  ay  faict.  Quant  à  ce  qui  s'est  passé 
entre  M.  de  Villebon  et  moy,  je  croy  qu'il  ne  vous  a 
pas  esté  celé;  et  suis  très- desplaisant  de  ce  qui  en  est 

advenu  ;  mais  les  occasions  m'en  estoient  inévitables, 
si  ceulx  qui  vous  en  ont  faict  le  rapport  n'ont  voulu 
espargner  la  vérité.  Mais  en  tout  événement  je  n'ay 
aulcun  besoing  de  vostre  grâce  ny  d'aulcune  remis- 
sion ;  car  ,  meure  quand  il  voudra ,  les  quarante 
jours  que  je  le  blessay  sont  passez,  et  au-de-là.  Il  ne 
me  reste  plus  rien  à  vous  remonstrer,  sinon,  qu'il  est 
deu  aux  compaignies  de  vieilles  bandes  qui  y  sont  en 
garnison,  deux  mois  ou  environ;  il  plaira  à  Vostre 
Majesté  ordonner  argent  pour  leur  monstre.  » 

Surquoy  fut  appelé  le  trésorier  de  l'espargne,  lequel, 
par  l'exprès  commandement  de  Sa  Majesté ,  envoya 
deux  de  ses  commis  avec  M.  le  mareschal,  portants 
toutes  assignations  et  mandements  sur  toute  la  pro- 
vince et  la  mesme  ville  pour  y  satisfaire.  Ainsi  s'en 
alla  M.  le  mareschal,  laissant  son  Roy  et  bon  maistre 
très-contant  de  ses  servicices  et  braves  deportements. 

CHAPITRE  XXIII. 

Le  maréchal  de   V  ieilleville  de  retour  à  Rouen  est  obligé 
d'en  partir  pour  aller  à  Metz, 

Akrivez  que  nous  fusmes  à  Rouan,  messieurs  de  la 
cour  de  parlement,  advertis  un  jour  devant,  vinrent  à  sa 
rencontre  environ  demie  lieue  pour  le  recevoir,  et  quasi 
toute  la  ville,  de  tous  estats,  les  ungs  allaigrement,  les 
aultres  avec  regret.  M.  le  marquis  d'Espinay  et  toute  la 
noblesse  à  la  porte,  mais  sur-tout  les  gens  de  pied,  qui 
a  voient  eu  nouvelle  de  la  monstre,  firent  merveilles 

de  le  bien  recevoir,  où  la  pouldre  ne  fut  pas  espargnée- 
Aussi  deux  jours  après  nostre  arrivée  ils  firent  double 
monstre;  et,  encores  qu'il  ne  leur  fust  deu  que  mois 
et  demy ,  Sa  Majesté  leur  donna  ce  demy ,  qui  ne  leur 
fut  rabbatu  ny  compté  aux  monstres  subséquentes,  en 
faveur  de  M.  le  mareschal,  pour  le  rapport  qu'il  avoit 
faict  à  Sadicte  Majesté  de  leur  assistance  durant  les 
troubles  de  Rouan  cy-devant  mentionnez. 

Au  demeurant,  l'ordre  fut  donné  de  telle  sorte  à 
toutes  choses  en  moins  de  quinze  jours,  suivant  lesre- 
monstrances  de  messieurs  de  la  cour,  qu'il  ne  se  trouva 
ame  vivante  qui  eust  occasion  de  se  plaindre  ;  aussi 
que  M.  le  marquis  d'Espinay  s'estoit  si  saigement  con- 
duict  et  gouverné  en  ceste  charge,  qu'il  n'y  estoit  sur- 
venu aulcun  desastre,  trouble  ny  inconvénient;  et 
s'en  louoient  tous  les  estats  de  la  ville  à  M.  le  mares- 
chal son  beau-pere,  qui  en  receust  un  merveilleux 
contentement. 

Mais ,  sur  le  poinct  de  prendre  haleine  et  de  nous 
reposer  après  tant  de  fatigues  et  travaulx,  ayant  faict 
son  desseing  de  s'en  aller  en  son  chasteau  de  Durestal 
pour  cest  effect,  nouvelles  vindrent  de  la  part  du  Roy 
que  les  princes  de  la  Germanie  se  vouloient  réunir, 
et  qu'ils  entreprenoient  de  venir  attaquer  la  ville  de 
Metz  pour  la  réincorporer  à  l'Empire ,  voyant  l'abs- 
cence  de  M.  le  mareschal  :  qui  fut  cause  qu'il  se  y  ache- 
mina en  toute  diligence  ;  et  emmena  avecques  luy 
messieurs  d'Espinay,  de  Duilly,  de  Thevalle  ,  et  toute 
la  noblesse  qui  le  suivoit;  laissant  la  ville  au  gouver- 
nement de  messieurs  de  la  cour,  en  attendant  que  Sa 
Majesté  y  enstpourveu. 

CHAPITRE  XXIV. 

Il  fait  achever  la  citadelle  de  Metz. 

Arrivez  que  nous  fusmes  à  Metz,  nous  trouvasmes 
tous  les  habitans,  de  la  ville  de  toutes  qualitez,  si  ravis 
d'aise  et  de  contentement,  qu'il  est  impossible  de  plus, 
spécialement  les  gens  de  guerre,  tant  de  cheval  que 
de  pied ,  qui  avoient  esté  privez  de  la  présence  de  leur 
chef  quasi  an  et  demy,  mais  qui  n'avoit  laissé  cepen- 
dant de  donner  tousjours  bon  ordre  pour  les  monstres 
de  sa  compaighie,  des  chevaulx  ligiers  de  M.  le  mar- 
quis d'Espinay,  et  des  saeze  compaignies  de  gens  de 
pied  y  estants  en  garnison;  et  apportoit-on  encores 
après  luy  de  quoy  faire  une  monstre  générale  :  et 
avoit  moyenne  cela  passant  à  Paris ,  sur  la  nouvelle 
qui  couroit  d'un  siège  par  les  princes  d'Allemaigne. 
De  sorte  que  la  resjouissance  estoit  si  grande  et  univer- 
selle dedans  Metz,  que  l'on  n'en  avoit  jamais  veu  une 
pareille;  et  disoient  les  soldats,  en  se  gaussant,  que  si 
les  Alternants  ne  les  venoient  bientost  assiéger,  qu'ils 
les  iroient  quérir  jusques  dedans  leurs  poisles,  et  faire 
carroux,  c'est-à-dire  boire  d'aultant  avec  eulx.  Mais 
ces  nouvelles  du  siège  devindrent  nulles  incontinant; 
caries  princes,  tant  de  de-ça  que  de-là  le  Rhin,  adver- 
tys  de  la  venue  de  M.  le  mareschal,  changèrent  tout 
aussi-tost  d'oppinion,  saichants  bien  que  sa  valeur  ren- 
droit  leur  entreprise  inutile. 

Mais  M.  le  mareschal  nese  fia  pas  à  ce  bruict  commun  ; 

car  il  depescha  des  hommes  secrètement ,  et  travestis, 
devers  les  serviteurs  occultes  qu'il  avoit  pour  le  service 
du  Roy  en  Allemaigne ,  qui  recevoient  de  grosses  pen- 
sions et  bien  payées  ;  tous  lesquels ,  au  nombre  de  qua- 
tre, dont  l'un  estoit  evesque  de  Passau,  luy  escrivirent 
chascun  sa  lettre ,  qui  se  trouvèrent  toutes  quasi 
de  semblable  subject,  encores  qu'il  fussent  esloignez 
les  ungs  des  aultres  de  plus  de  trente  lieues  d'Alle- 
maigne;  à  sçavoir  :  qu'ils  louoientDieu  de  ce  qu'il  n'es- 
toit  pas  mort,  et  qu'il  avoit  esté  divinement  inspiré  de 
venir  à  Metz;  caries  princes  d' Allemaigne,  ayants  esté 
advertis  qu'il  avoit  esté  tué  à  Rouan  sur  la  querelle 
du  gouverneur  de  la  ville,  nommé  Villebon,  avoient 
projecté  une  levée  de  plus  de  quarante  mille  hommes 
de  pied  et  de  vingt  mille  reithres ,  et  de  quarante  ca- 
nons avec  tout  l'attirail  à  ce  nécessaire,  pour  reunir 
Metz,  Thoul  et  Verdun  à  l'Empire,  duquel  elles  avoient 
esté  énervées  par  le  roy  Henry  deuxiesme,  soubs  le 
frauduleux  prétexte  d'estre  protecteur  de  l'Empire 
contre  la  tyrannie  de  l'empereur  Charles  cinquiesme; 
et  que  ceste  si  longue  tolérance  de  laisser  ainsi  desmem- 
brer  l'Empire  ,  s'ils  ne  s'efïbrceoient  de  toute  leur  puis- 
sance de  le  réduire  et  remettre  en  sa  perfection,  leur 
estoit  et  seroit  à  jamais  et  à  toute  leur  postérité  repro- 
chable  :  mais  l'asseuroient  par  leursdictes  lettres,  bien 
signées  du  chiffre  secret  entr'eulx,  que  les  nouvelles 
de  son  acheminement  à  Metz,  et  qu'il  n'estoit  pas  mort, 
les  avoit  du  tout  refroidis,  et  entièrement  renversé 
ceste  grande  entreprise;  et  qu'ils  l'advertiroient  de  jour 
à  aultre  fidèlement  de  toutes  occurences.  De  quoy 
M,  le  mareschal  loua  Dieu,  et  en  fut  très-aise.  Et  en- 
voya en   diligence  les   quatre    mesmes   lettres ,    par 

M.  Dorvaulx,  au  Roy  et  à  la  Royne  sa  mère,  qui 
avoient  ce  siège  en  une  terrible  appréhension  ;  qui  se 
convertist ,  par  lesdictes  lettres ,  en  un  merveilleux  con- 
tentement; ainsi  qu'ils  firent  bien  amplement  enten- 
dre par  leurs   responces  pleines  de   louanges   très- 
grandes  et  fort  honorables;  entr'aultres,  que  la  seule 
réputation  de  sa  valeur  et  guerrière  expérience  leur 
avoit  deffaict  plus  de  cinquante  mille  ennemis  sans 
coup  frapper,  et  espargné  plus  d'un  million  d'or  non- 
seulement,  mais  saulvé  trois  grandes  villes,  et  peult- 
estre  tout  le  grand  pays  qui  est  entr'elles  et  Paris;  car 
il  leur  estoit  impossible  de  mettre  sus  une  pareille  ar- 
mée pour  résister  à  une  telle  si  giande  et  si  inoppinée 
furie,  encores  moins  de  trouver  le  quart  des  deniers 
nécessaires  pour  en  faire  la  levée  ;  estants  entièrement 
espuisez  de  tous  leurs  moyens ,  tant  de  trésor  que  de 
crédit,  par  ces  détestables  et  mauldicfes  guerres  ci- 
villes:  et  le  prioient  de  ne  partir  de  son  gouvernement 
jusques  à  ce  qu'il  eust  cogneu  que  ceste  furie  germa- 
nique  fust  du  tout  évaporée,  jugeants  bien  que  sa 
présence  y  estoit  très-requise  et  nécessaire. 

A  quoy  M.  le  mareschal  fort  librement  s'accorda  : 
qui  servit  beaucoup  pour  la  conservation  de  tout  Tes- 
tât que  le  Roy  possedoit  au  de-çà  de  la  rivière  du 
Rhin  ;  car  tout  le  temps  qu'il  y  séjourna  il  n'y  eust 
aulcun  prince  allemant,  mesme  des  électeurs  du  Saint 
Empire,  ausquels  ceste  incorporation  touchoit  plus  qu'à 
tout  aultre,  qui  y  fist  aulcune  entreprise. 

Son  séjour  cependant  ne  fust  pas  inutile ,  car  il  fist 
parachever  en  toute  diligence  la  citadelle  qu'il  avoit 
long-temps  projectée,  et  si  bien  commencée  qu'il  n'y 
restoit  plus  gueres  de  besoing.  Laquelle  estoit  admi- 

rablë'en  sa  perfection  ;  et  suivant  ce  modelle  toutes  les 
citadelles  de  France  ont  esté  construictes  et  baslies, 
comme  à  Calais,  Lyon  et  aultres  frontières  de  ce 
royaume.  Qui  fist  perdre  aux  princes  de  l'Empire  toute 
espérance  de  jamais  plus  recouvrer  la  ville  de  Metz 
ny  les  aultres  villes  que  la  couronne  de  France  avoit 
usurpées  sur  eulx  au  de-çà  du  Rhin  :  aussi  les  empe- 
reurs, princes  et  toute  l'AUemaigne,  n'y  ont  oncques 
puis  attenté  ny  faict  aulcune  despence. 

CHAPITRE  XXV. 

Le  maréchal  de  Vieilleville  reçoit  ordre  de  se  rendre  an 
sie'ge  du  Havre. 

Ayant  doncques  ainsi  donné  ung  ordre  nompareil  à 
tout  ce  qui  estoit  nécessaire  pour  la  conservation  du 
susdict  estât,  et  l'ayant  bien  faict  entendre  au  Roy,  il 
eust  congé  de  s'en  aller  en  sa  maison  à  Dui  estai,  qu'il 
n'avoit  veue  depuis  trois  ans  :  et  laissa  le  sieur  Dau- 
zances  son  lieutenant  au  gouvernement,  bien  instruict 
de  toutes  choses,  avec  commandement  exprès  d'en- 
voyer souvent  hommes  bien  advisez  et  fidelles  en  Al- 
lemaigne,pour  toujours  descouvrir  leurs  desseings;  et 
sur-tout  se  garder  de  surprises   tant  dehors  que  de- 
dans :  oultre  ce,  luy  nomma  les  quatre  pensionnaires 
susdicts,  affin  qu'il  s'addressast  à  eulx  secrètement, .et 
eulx  à  luy,  pour  les  effects  que  dessus  ;  et  luy  monstra 
quant  et  quant  les  deux  messaigers  de  la  ville  qu'il 
depeschoit  devers  eulx  quand  il  en  estoit  besoing;  et 

s'estant  aflranchy  l'esprit  de  telles  providences ,  él  ins~ 
talé  le  sieur  de  Vadancourt,  auquel  il  se  fioit  beau- 
coup, pour  capitainne  en  la  citadelle,  il  print  avec 
grand  contentement  la  route  de  sa  maison. 

Mais  il  trouva  à  Paris,  poursuivant  le  voyaige  de 
Durestal,Nambu,  huissier  de  la  chambre  du  Roy,  qui 
estoit  venu  à  la  traverse,  de  la  part  de  Sa  Majesté,  luy 
apporter  secrètement  ceste  créance  :  que  M*  le  connes- 
table  estoit  au  comble  de  ses  désirs  de  le  veoir  absent 
et  empesché,  comme  il  le  pensoit,  pour  le  siège  de 
Metz,  et  que  par  son  absence  il  avoit  renoué  l'en- 
treprise du  Havre-de-Grace ,  affin  que  luy  et  son 
fils  le  mareschal  de  Montmorencv  eussent  seuls  Thon- 
neur  et  la  charge  de  ce  siège;  et  que,  à  ceste  cause,  il 
envoyoitNambu  devers  luy  pour  le  prier,  sur  tous  les 
services  qu'il  luy  vouldroit  faire,  de  s'acheminer  en 
toute  diligence  au  Havre,  affin  qu'il  participast  en  ceste 
exécution,  comme  premier  inventeur  de  l'entreprise; 
et  qu'il  alloit  loger  à  Fescamp ,  distant  dudcit  Havre 
seulement  sept  lieues,  ayant  choisi  ce  logis-là  exprès 
pour  favoriser  l'authorité  que  son  invention  luy  avoit 
acquise. 

CHAPITRE  XXVI. 

Le  Roi  charge  le  connétable  de  commander  au  siège. 

Quand  M.  le  mareschal  eust  bien  entendu  ceste 
créance,  et  goustée,  il  dist  à  Nambu  que  Sa  Majesté 
estoit  digne,  sur  tous  les  roys  du  monde,  d'estre  servie, 

de  conserver  d'une  si  franche  et  discrète  volonté  le 
droict  de  ses  bons  serviteurs;  et  quant  à  luy,  il  desire- 
roit,  sur- tout,  avoir  une  vingtaine  de  vies  pour  les  ex- 
poser et  perdre  toutes,  sans  une  seule  scintile  de  regret 
pour  son  service  :  et  ne  voulut  pas  qu'il  partit  qu'il  ne 
l'eust  veu  à  cheval  prandre  la  route  de  Rouan  avec  tout 
son  équipaige,  qu'il  augmenta  au  double  d'armes  et 
chevaulx  pour  la  noblesse  qui  le  suivoit,  sans  oublier 
tentes  et  pavillons  pour  camper.  Ce  que  ayant  depes- 
ché  en  jour   et  demy,  il   luy  donna   congé  avec  un 
beau  et  riche  présent,  le  chargeant  d'une  lettre  à  Sa- 
dicte  Majesté ,  pleine  de  très-humbles  remercimens , 
et  condignes  d'une  telle  souvenance.  Ainsi  s'en  va  à 
grandes  journées  devers  Rouan,  sur  une  très-ardente 
volonté  de  mourir  pour  son  service. 

Arrivé  que  fut  M.  le  mareschal  à  Fescamp  avec  sa 
trouppe,  qui  estoit  fort  belle,  bien  armée,  et  d'environ 
six  vingts  bons  chevaulx ,  il  se  présenta  devant  le  Roy 
en  ceste  équipaige  ;  qui  en  fut  très-aise  :  et  s'en  allèrent 
le  lendemain  au  camp.  De  quoy  M.  le   connestable 
fust  fort  esbahy,  et  plus  qu'il  ne  se  peult  dire  fasché  ; 
auquel  Sa  Majesté,  qui  s'estoit  bien  apperceue  de  ce 
desdaing,  dist  telles  parolles  :  «  Vous  sçavez  bien, 
monsieur  le  connestabl§,  que,  sans  le  bon  advis  et  con- 
seil de  M.  le  mareschal  de  Vieilleville,  il  n'y  auroit 
devant  ceste  place  ung  seul  Français,  de  quelque  reli- 
gion qu'il  puisse  estre;  mais  s'estant  ces  deux  armées  , 
par  cy-devant  ennemies,  ainsi  unanimement  joinctes, 
et  que  c'est  de  son  invention,  il  est  plus  que  raison- 
nable qu'il  y  assiste  et  qu'il  m'y  face  un  signalé  ser- 
vice ;  ordonnant,  puisque  vous  y  estes  en  personne, 
qu'il  commande  en  l'armée  en  vostre  absence,  estant 
28.  io 

le  principal  motif  de  ceste  assemblée.  Mais  si  vous  n'y 
eussiez  esté,  vostre  fils  de  Montmorency  et  luy  y 
eussent  commandé  ensemble,  et. soubs  un  mesme  pou- 
voir. Or  Dieu  vous  doint  bien  faire-,  je  m'en  retourne 
àFescamp,  vous  laissant  toute  puissance  et  authorité 
absolue  de  capituler,  articuler,  transiger  et  parlemen- 
ter, comme  sur-intendant-general  de  tout  mon  Estât  et 
connestable  de  France,  sans  qu'il  vous  soit  besoing 
d'envoyer  devers  moy  pour  la  conclusion  de  quel- 
conque difficulté  qui  puisse  survenir  entre  vous  et  mes 
ennemis;  et  tiens  pour  ferme,  arresté  et  valable  tout 
ce  que  vous  en  ordonnerez ,  comme  si  ma  parolle  et 
mon  seing  y  avoient  passé.  Et  incontinant  que  le  grand- 
maistre  de  l'artillerie,  le  sieur  d'Estrée,  sera  venu, 
commencez  à  mettre  la  main  à  l'œuvre,  et  rn  advertissez 
de  tout:  et  adieu.  » 


CHAPITRE  XXVII. 

Le  connétable  fait  sommer  les   Anglais  de   rendre  le 

Havre. 


MoNsiEUfile  connestable  cogneustbien  par  eesparol- 
les  que  la  faveur  de  M.  le  mareschal  n'estoit  pas  petite , 
veu  mesme  la  peine  que  Sa  Majesté  avoit  prise  de  l'ac- 
compaigner  au  camp  et  l'installer  en  sa  charge  par  ce 
pouvoir  verbal;  et  ne  luy  sceust  dire  aultre  chose, 
mais  fort  maigrement,  qu'il  estoit  le  très-bien  venu  , 
le  priant  de  regarder  ensemble  et  faire  un  bon  service 
au  Roy.  Mais  M.  le  mareschal  repartit  incontinant 

sur  ceste  parolle ,  disant  qu'il  estoit  là  venu  ,  non  pas 
pour  compaignonner,  mais  pour  suyvre  et  obeyr  à  ses 
commandements  et  de  M.  le  mareschal  de  Montmo- 
rency son  fils ,  estant  plus  ancien  mareschal  que  lui  ; 
et  que  tous  deulx  ne  luy  commanderont  jamais  chose, 
pour  hazardeuse  qu'elle  soit,  qu'il  ne  leur  fasse  pa- 
roistre,  par  la  diligence  qu'il  y  fera  au  mespris  de  sa 
vye  ,  l'extrême  désir  qu'il  a  de  mériter  leurs  bonnes 
grâces.  Langaige  que  M.  le  connestable  eust  très-agrea- 
ble;  en  faveur  duquel ,  il  luy  donna  son  quartier  tout 
joignant  le  sien  ,  pour  toujours  plus  en  main  conférer 
ensemble  ;  aussi  qu'il  avoit  veu  beaucoup  de  gentils- 
hommes d'honneur  et  de  marque  à  sa  suycte,  qu'il 
cognoissoit  quasi  tous,  comme  messieurs  d'Espinay,  de 
Duilly,  gendres  de  M.  le  mareschal ,  M.  de  Thevalle 
son  neveu,  les  sieurs  Dorvaulx,  de  Chazé,  de  Thuré, 
La  Vieuville,  de  Pezé,  de  Montbourcher,  de  Crapado  , 
de  La  Tour,  de  La  Plesse  et  Crambault,  de  La  Barbée, 
de  La  Platriere,  de  Fontenay  aultrement  des  Moulins, 
et  plusieurs  aultres  qu'il  vouloit  favorablement  loger 
et  accommoder  ;  car  il  y  en  avoit  quelques-ungs  qui 
appartenoient  à  de  ses  plus  proches. 

Or,  estant  le  tout  ainsi  bien  rangé  et  ordonné,  et 
M.  d'Estrée  venu ,  M.  le  connestable  commencea  sa 
charge ,  commandant  de  tous  costés  ce  qui  estoit  né- 
cessaire pour  l'exécution  de  l'entreprise  :  entre  aultres, 
que  son  fils  et  M.  le  mareschal  de  Vieilleville  couche- 
roient  alternativement  à  la  tranchée  qui  estoit  con- 
duicte  le  long  du  rivage  de  la  mer,  vis-à-vis  du  boule- 
vart  §aincte  Addresse.  Et  commencea  M.  le  mareschal 
de  Vieilleville  sa  nuictée ,  durant  laquelle  il  s'apper- 
ceust  que  la  mer  avoit  comblé  le  fossé  ;  ce  qu'il  re- 

10. 

monstra  le  matin  à  M.  le  connestable,  et  qu'il  s'en 
faisoit  fort  d'en  vuider  l'eau  ;  de  quoy  il  le  pria  très- 
instamment,  et  d'y  faire  travailler;  caries  Anglais,  se 
fyants  en  ceste  profondeur  de  mer,  avoient  négligé  de 
remparer  ceste  muraille  ,  qui  estoit  très-foible.  Et  es- 
tant le  tout  épuisé,  M.  le  connestable  s'en  alla  loger 
en  une  maison  de  gentilhomme  nommé  Vytenval;  et 
le  lendemain,  sur  les  sept  heures  du  matin,  vint  à 
ladite  tranchée,  et  par  son  trompette  fist  sommer  les 
Anglais  de  rendre  le  Havre  au  Roy,  à  qui  il  apparte- 
noit  ;  leur  faisant  entendre  qu'il  estoit  accompaigné 
de  tant  de  gens  de  bien,  qu'il  s'asseuroit  qu'ils  ne  le 
sçauroient  deffendre  ;  et  qu'estants  forcez  ,  il  n'estoit 
poinct  en  sa  puissance  de  leur  saulver  la  vye. 

CHAPITRE  XXVIII. 

Réponse  des  Anglais  à  cette  sommation. 

A  ceste  sommation,  le  comte  Warvich  envoya  le 
millort  Paulet  devers  M.  le  connestable,  luy  faire  ceste 
responce ,  que  la  Royne  leur  maistresse  les  avoit  mys 
en  la  place  pour  la  garder,  et  qu'ilsy  mourroient  tous 
plustost  que  de  la  rendre  sans  son  exprès  commande- 
ment. Sur  quoy  M.  le  mareschal  de  Vieilleville  re- 
plicqua  incontinent,  disant  :  «  Résolvez-vous  doncques 
de  bientost  mourir  ;  car  nous  avons  en  nostre  armée 
plus  de  cent  capitainnes  et  de  six  mille  soldats,  fran- 
çais qui  estoient  de  vostre  religion  ,  et  qui  sçavent 
par  conséquent  tous  vos  secrets ,  lesquels  ont  juré  au 

Roy  leur  souverain  seigneur  de  mourir  ou  de  luy  faiie 
rendre  ce  que  par  leur  rébellion  ils  luy  ont  faict  perdre  ; 
et  sur  ce  serment,  il  leur  a  esté  deffendu,  sur  peine 
de  la  hart,  de  prendre  ung  seul  de  vous  à  mercy,  mais 
de  vous  faire  tous  passer  par  le  fil  de  Fespe'e.  Qu'at- 
tendez-vous doncques,  povres  misérables,  carie  diffé- 
rend de  la  religion  est  vuide  par  l'edict  qu'il  a  pieu  à 
Sa  Majesté  fort  gratieusement  leur  accorder?  »  Et  sur 
eeste  parolle,  parurent,  comme  chose  apostée,  les 
sieurs  Dandelot,  les  capitaines  Monyns  et  Poyet,  tous 
deux  lieutenants  de  deux  compaignies  colonelles  du- 
dit  sieur  Dandelot,  avec  soixante  soldats  lestes  et  mieulx 
accoustrez  ,  sans  oublier  la  bonne  myne,  aultrement 
la  piaffe  soldatesque:  qui  estonna  merveilleusement 
ledit  millort  Paulet  et  le  millort  Lethon ,  qui  estoit 
sorty  semblablement  de  la  .ville  pour  participer  en  ce 
colloque.  Et,  sur  cest  esbahissement,  le  millort  Lethon 
attacqua  M.  Dandelot  de  telles  paroles,  qu'il  trouvoit 
fort  estrange  qu'estant  tous  deux  d'une  religion,  et 
qui  avoient  combattu  ensemble  par  mer  et  par  terre 
pour  la  manutention  d'icelle ,  se  dussent  trouver  là 
pour  s'entrecou  per  la  gorge.  A  quoy  M .  Dandelot 
respondit  que ,  tout  ainsi  qu'ils  estoient  dans  le  Havre 
par  le  commandement  de  leur  Royne  pour  le  garder, 
il  estoit  aussi  devant  par  le  commandement  de  son 
Roy  pour  le  repranclre  comme  à  luy  appartenant  ;  et 
tous  les  Français,  tant  d'une  que  d'aultre  religion, 
crèveront  plustost  qu'ils  ne  le  reprennent  ;  et  le  con- 
seilloit  d'en  advertir  le  comte  de  Warvich  ;  «  car ,  s'il  est 
repris  par  force,  il  ne  peult  faillir,  vous  estes  tous 
condampnez  à  la  mort,  nous  estant  deffendu,  sur 
peine  de  la  vye,  d'en  prendre  ung  seul  d'entre  vous  à 

mercy  ny  prisonnier,  comme  vous  a  très-bien  faict  en- 
tendre M.  le  mareschal  de  Vieilleville.  » 

Ce  langaige  estonna  fort  le  millort  Lethon,  à  quoy 
ayda  beaucoup  l'arrivée  de  messieurs  les  marescliaulx 
de  Brissac  et  de  Bourdillon,  qui  voulurent  participer 
en  l'honneur  de  ceste  prise,  de  veoir  ung  connestable 
et  quatre  mareschaulx  de  France  devant  ladite  ville , 
qui  estoit  assiégée  par  mer  et  par  terre. 

Mais  M.  le  mareschal  de  Vieilleville  dist  à  M.  le 
connestable  que  c'estoit  trop  parlementé,  et  s'il  ne  luy 
plaisoitpas  donner  congé  à  ces  Anglais,  et  commander 
que  les  defïenses  de  la  tour  du  Quay  soient  furieuse- 
ment battues.  Ce  qui  fut  en  toute  diligence,  le  reste 
du  jour,  exécuté;  et  semblablementle  samedy,  dès  la 
diane,  on  tira  grand  nombre  de  canonades  à  travers 
la  porte  de  la  ville. 

Ce  qui  estonna  les  Anglais,  avec  une  extrême 
crainte  qu'on  ne  leur  ostast  leur  retraite;  qui  leur  fist 
mettre  le  feu  en  deux  moulins  à  vent  qui  y  estoient  ; 
et  commencèrent  à  abandonner  ladite  tranchée  et  pa- 
lissade, au  grand  contentement  de  nos  soldats,  les- 
quels s'advancent  de  furie  et  se  saezissent  d'une  tour 
qui  estoit  au  bout  de  ladite  palissade,  et  s'y  logèrent, 
encores  qu'il  y  fist  fort  chatouilleux;  car  M.  le  ma- 
reschal de  Vieilleville  eust  une  harquebuzade  sur  son 
casque  qui  ne  fist  que  frayer  (0,  le  maistre-de-camp 
Richelieu  une  autre  en  la  jambe  ,  et  douze  soldats 
tuez. 

Mais  mondit  sieur  le  mareschal  fist  incontinant  es- 

•  lever  une  plate-forme  joignant  ladite  palissade,  où  il 

fist  placer  quatre  pièces  d'artillerie  dès  le  soir,  qui  les 

i1)  Frayer  :  loucher  légèrement. 

fist  bien  retirer.  Et  demeurèrent  par  ce  moyen  toute 
la  tranche'e  et  palissade  libres  à  nostre  armée  ;  qui  re- 
donda  à  la  grande  honte  des  ennemys,  de  nous  avoir 
quicté  en  si  peu  d'heures  si  grand  avantaige  ;  qui  fai- 
soit  bien  juger  de  quel  estonnement  ils  avoient  le 
cueur  saezy,  et  qu'ils  ne  soustiendroient  aulcun  as- 
sault  quand  Jû  bresche  sera  faicte  raisonnable  ;  aussi , 
qu'ils  cogneurent,  par  ceste  prise,  que  devant  deux 
jours  l'entrée  du  port  leur  seroit  interdicte,  qui  es- 
toit  leur  totale  ruyne ,  en  logeant  trois  canons  au  bout 
de  la  jectée  :  à  quoy  on  ne  faillit  pas,  par  la  diligence 
de  mondit  sieur  le  mareschal. 

CHAPITRE  XXIX. 

L'artillerie  ayant  fait  brèche  y  les  Anglais  capitulent. 

D'aultpœ  part  M.  d'Estrée,  accompagné  du  senes- 
chal  d'Agenois  et  du  sieur  de  Caillac,  fist  diligence 
de  mettre  son  artillerie  en  batterie  au  mesme  endroict 
que  M.  le  mareschal  de  Vieilleville  avoit  faict  épuiser, 
comme  nous  avons  dict;  dont  la  muraille  de  ce  costé- 
là,  en  moins  de  six  volées  de  huict  canons,  fust  du  tout 
renversée  et  comme  mise  en  pouldre  :  qui  fust  cause 
que  les  Anglais  entrèrent  en  composition;  et  demanda 
le  comte  de  Warvich  que  M*  le  mareschal  de  Vieille- 
ville  en  fust,  parce  qu'il  le  cognoissoit  seigneur  dé- 
bonnaire, amateur  de  la  vertu  et  de  l'équité,  et  qu'en 
plusieurs  voyaiges  qu'il  avoit  faicts  en  Angleterre  il 
avoit   toujours    esté  jugé  et  recogneu  pour  tel.  Mais 

M.  le  connestable  luy  fist  response  assez  fièrement 
qu'il  n'y  avoit  en  tout  le  camp  ame  vivante  qui  eust 
puissance  de  luy  rien  accorder  ou  refuser  que  luy,  et 
qu'il  se  diligentast  de  se  resouldre,  ou  qu'il  alloit  faire 
enfoncer  la  bresche  ;  et  qu'il  fasse  estât  de  mourir , 
s'il  ne  veult  passer  les  articles  qu'il  luy  envoyé.  À  quoy 
le  povre  comte,  ayant  la  mort  au  cueur,  fort  volon- 
tairement s'accorda. 

Voylà  la  fin  de  ce  siège,  où  il  ne  se  fist  pas  de 
grandes  armes  ;  et  en  eusmes  fort  bon  marché,  car  nous 
n'y  perdismes  pas  quarante  hommes,  tant  à  cause  de 
ceste  vuydange  industrieuse  que  fist  M.  le  mareschal 
de  Vieilleville  au  boulevard  de  Sainte  Addresse,  que 
pour  la  grande  famine  qui  estoit  dedans  le  Havre,  se- 
condée d'une  fort  hydeuse  contagion  ;  et  de  telle  sorte 
que,  ayant  M.  le  connestable  instalé  en  la  place,  lieu- 
tenant pour  le  Roy ,  le  capitainne  Sarlaboz  avecques 
six  enseignes,  il  y  perdit  en  moins  de  quinze  jours  cent 
trente-six  soldats.  Ledit  siège  commencea  le  jeudy 
22  de  juillet,  et  fut  reduicte  la  place  en  l'obéissance  du 
Roy  le  2  d'aoust  ensuyvant  i563. 

Il  tardoitfort  à  M.  le  connestable  qu'il  allast  trouver 
Leurs  Majestés  pour  leur  annoncer  le  premier  ceste 
heureuse  réduction,  retenant  toujours  M.  le  mareschal 
de  Vieilleville,  de  crainte  qu'il  ne  prévint  ;  car  de  toutes 
choses  qui  se  faisoient  en  ce  siège  il  envoyoit  Thoré  et 
Meru,  ses  deux  plus  jeunes  enfans,  en  ad vertir  Leurs  Ma- 
jestés; et  les  attribuoit  par  son  commandement  à  M.  le 
mareschal  de  Montmorency,  leur  frère,  quelquefois 
à  eux-mesmes  ;  qui  estoit  frauduleusement  desrober 
à  M.  le  mareschal  de  Vieilleville  ses  fatigues  et  mérites. 
Mais  Leurs  Majestés  estoient  adverties  de  la  vérité  de 

toutes  choses  et  de  ceulx  qui  y  avoient  hasardeusement 
fait  plus  de  devoir. 

Enfin,  il  trouva  Leurs  Majestés  à  Franquetot,  qui 
est  à  my~chemin  du  Havre  et  de  Fescamp  ;  et  com- 
manda à  son  fils  le  mareschal  de  Montmorency  de  leur 
présenter  les  articles  signez  du  comte  de  Warvich;  le- 
quel ne  s'oublia  pas,  car,  les  présentant,  prononcea 
telles  parolles  :  «  Voilà,  Sire,  le  fruict  du  labeur  de 
M.  le.connestable  mon  père  et  de  moy;  il  plaira  à 
Vos  Majestés  l'avoir  agréable,  et  remercier  Dieu  avec- 
ques  nous  de  ce  que  luy  et  moy,  ny  pas  ung  de  mes 
frères,  encores  que  nous  nous  soyons  fort  hazardeu- 
sement  exposez  à  tous  périls  et  dangiers,  il  luy  aict 
pieu  nous  saulver  la  vye  et  la  conserver  pour  une 
aultre  occasion,  quand  elle  se  présentera, pour vostre 
très-humble  service ,  sans  aulcune  appréhension  d'em- 
prisonnement, de  blessure  ny  de  mort.  » 

Leurs  Majestés  prindrent  ces  articles  et  les  firentlire 
tout  hault  et  publiquement.  De  quoy  toute  l'assistance 
se  contenta  et  loua  Dieu.  Mais  la  pluspart  ne  se  pou- 
voit  taire  de  ce  qu'il  avoit  oublié  M.  le  mareschal  de 
Vieilleville  en  sa  harangue  ;  car  ils  sçavoient  tous , 
comme  y  estants ,  les  devoirs  et  diligences  hazardeuses 
de  lung  et  de  Faultre,  et  auquel  des  deux  ceste  ré- 
duction estoit  la  plus  attribuable. 

CHAPITRE  XXX. 

Le  maréchal  de  Vieilleville  se  présente  au  Roi  et  à  la  Reine- 
mère  ,  qui ,  après  avoir  loué  sa  valeur ,  lui  permettent 
d'aller  a  sa  maison  de  Dureial. 


Quand  toute  la  connestablye  se  fust  ainsi  rassasiée 
du  vent  de  ses  louanges,  et  retirée,  M.  le  mareschal 
de  Vieilleville  se  présenta  devant  Leurs  Majestés  ,  qui 
se  prindrent  à  rire,  luy  disants  que,  s'ils  croy oient  ceulx 
de  Montmorency,  son  voyaige  eust  esté  fort  inutile 
et  n'eust  de  rien  servy  ;  car  ils  ont  tout  faict,  tout  pris, 
tout  combattu  et  tué.  «  Mais  je  scey  bien,  dist  le  Pxoy, 
à  qui  de  droict  l'honneur  en  appartient;  et  pouvez 
croire,  monsieur  le  mareschal,  que  vous  y  avez  une 
fort  bonne  et  grande  part ,  voire  la  meilleure  ;  car  je 
scey,  pour  tout  certain  et  de  très-bon  lieu ,  que ,  sans 
vostre  valeur  à  la  saillye  que  firent  les  Anglais,  où 
vous  vous  trouvastes  des  premiers  pour  eschauffer  nos 
soldats,  et  à  la  prise  de  la  tour  du  Quay,  ou  vous  fustes 
en  dangier  de  mort,  et  semblablement  sans  vostre  in- 
dustrie au  boulevart  Saincte  Addresse,  et  le  brave 
langaige  que  vous  tinstes  aux  millorts  Paulet  et  Lethon, 
nous  ne  serions  pas  peult-estre  dedans.  Et  il  fault  que 
je  vous  dye,  mon  mareschal  (ainsi  l'appelloit-il  ordi- 
nairement, car  il  l'avoit  crée  tel  comme  par  force, 
ainsi  qu'il  se  veoid  au  premier  chapitre  de  ce  livre  ), 
que  je  ne  vous  ay  jamais  donné  charge  dont  vous  ne 

vous  soyez  fort  dignement  acquicté  :  et  demeure  très- 
contant  de  vos  actions.  » 

A  quoy  la  Royne  sa  mère  adjousta  que  c'estoit  grand 
dommaige  qu'il  n'y  en  avoit  pour  le  moins  une  de- 
mye  douzaine  de  ses  semblables  au  service  de  ceste 
couronne ,  pour  mieulx  et  plus  fidèlement  conduyre 
toutes  choses,  n'estant  avaricieux,  ambitieux,  concus- 
sionnaire ny  pillard ,  et  qu'il  ne  devoroit  point  son 
maistre  par  l'importunité  de  dons,  de  présents  ou  de 
recompences  ;  aussi  ne  le  tçouvoit-on  gueres  sur  les 
registres  de  l'espargne,  comme  plusieurs  aultres  et  des 
plus  grands.  m 

Toute  l'assistance ,  en  laquelle  il  y  avoit  quatre  ou 
cinq  seigneurs,  fust  resjouye  de  telles  louanges  (hor- 
mys  quelques  connestablistes),  disant  tout  hault  que 
Leurs  Majestés  estoient  advertyes  du  vray  succès  de 
ceste  réduction ,  et  qu'à  la  vérité  M.  le  mareschal  de 
Vieilleville  y  avoit  aydé  et  plus  faict  que  pas  ung ,  au 
grand  liazard  de  sa  personne.  Et  commandèrent  Leurs 
Majestés  ,  tout  en  l'instant ,  de  inscrire  le  nom  du  ma- 
reschal de  Vieilleville  en  l'accord  des  articles  (0  pre- 
mier que  de  le  faire  imprimer  ;  car  il  n'y  estoit  aucu- 
nement mentionné,  mais  seulement  le  connestable, 
son  fils  le  mareschal,  Thoré  et  Meru,  ses  deux  aultres 
enfants;  Estrée  ,  grand  maistre  de  l'artillerie;  et  le 
comte  deWarwich  avec  trois  aultres  millorts  anglais; 
etPellehan,  secrétaire  d'Estat  de  la  royne  d'Angleterre. 

M.  le  mareschal  de  Vieilleville  remercya  très-hum- 
blement Leurs  Majestés  de  telles  louanges  non-seule- 

(')  De  inscrire  le  nom  du  mareschal  de  Vieilleville  en  V accord  des  % 
articles.  Il  paroît  que  cet  ordre  ne  fut  pas  exécuté ,   car  le  nom  du* 
maréchal  ne  se  trouve  pas  dans  la  capitulation. 

ment ,  mais  de  ce  qu'ellesj'avoient  tant  honoré  que  de 
conserver  son  bon  droict  en  chos,e  de  si  grande  impor- 
tance, offrant,  devant  elles  et  toute  la  compaignie  là 
présente,  de  combattre  tout  homme,  fust-il  Roland, 
qui  voulut  maintenir  avoir  faict  en  ceste  réduction  du 
Havre  plus  de  devoir,  de  services  et  de  périlleuses 
entreprises,  nuict  et  jour,  que  luy  ;  mais  il  se  con- 
tentoit  que  Leurs  Majestés  en  sceussent  la  vérité',  qui 
estoit  toute  la  recompance  qu'il  en  esperoit.  Et  là- 
dessus  il  demanda  congé  de  se  retirer  en  sa  maison  , 
puisqu'il  ne  se  presentoit  affaire  quelconque  qui  le  dust 
retenir  davantaige.  Ce  que  le  Roy  fort  volontairement 
luy  accorda ,  saichant  qu'il  y  avoit  plus  de  trois  ans 
qu'il  en  estoit  absent ,  encores  que  Sa  Majesté  y  eust 
ung  grandissime  regret ,  car  elle  le  desiroit  toujours 
auprès  de  sa  personne,  se  sentant  bien  fortiffiée  de  sa 
présence ,  à  cause  de  ses  vertus,  valeur,  et  de  son  pru- 
dent conseil  en  toutes  choses. 

Avecques  doncques  ce  contentement ,  M.  le  mares- 
chal  s'en  retourna  en  sa  maison  de  Durestal ,  suivy  de 
toute  sa  valeureuse  et  fort  excellente  trouppe  de  no- 
blesse ci-dessus  mentionnée  ;  laquelle  il  retint  environ 
quinze  jours ,  où  les  bonnes  chères  ne  furent  poinct 
espargnées,  ny  semblablement  la  despence  qui  estoit 
très-grande  ,  car  tous  les  seigneurs  et  gentilshommes 
ses  voisins  le  venoient  visiter  en  grand  nombre,  pour 
le  long -temps  qu'ils  avoient  [esté  privez  de  sa  pi  es- 
sence. Et  au  départir  il  n'oublia  les  remercyements  à 
sadicte  leste  trouppe ,  condignes  à  leur  fidelle  assis- 
tance ',  qui  se  retirèrent  très-contants  et  satisfaicts  de 
•^l'honneur  qu'ils  avoient  receu  à  sa  suicte,  en  ce,  prin- 
cipalement ,  qu'il  les  avoit  présentés  et  faict  cognois^ 

tre  au  Roy ,  la  Majesté  duquel  en  print  la  pluspart  à 
son  service ,  et  les  fist  coucher  sur  Testât  de  sa  maison 
en  grades  dignes  de  leurs  extractions  et  mérites,  selon 
les  recommandations  et  récits  qu'en  avoit  faicts  à  Sa 
Majesté  mondit  sieur  mareschal. 

Ainsi  M.  le  mareschal  fut  bay  (0  fort  long  espace 
de  temps  dedans  le  pays ,  visitant  en  son  rang  les  gen- 
tilshommes signalez  et  seigneurs  les  plus  esloignez  de 
sa  maison  ,  les  ungs  parants,  les  aultres  de  toute  an- 
cienneté ,  grands  et  confederez  amys  ;  qui  furent  ravys 
d'aise  et  de  contentement  de  le  veoir  en  leurs  maisons , 
entre  aultres  M.  et  madame  de  La  Roche-sur- Yon , 
qui  luy  firent  un  racueil  merveilleux,  et  le  traicterent 
en  leurs  maisons  de  Beaupreau,  de  Mortaigne  et  de 
Chemillé,  aultant  magnifiquement  qu'il  est  possible, 
l'espace  de  huict  jours. 

CHAPITRE  XXXI. 

Le  maréchal  de  Vieilleville  est  appelé  a  la  Cour. 

Après  ces  visites  angevines,  il  alla  veoir  messieurs  de 
Rohan,  de  Rieux,  de  Chasteauneuf,  de  Laval,  d'Asserac, 
d'Acigné,  et  une  infinité  d'aultres  seigneurs  de  Bretai- 
gne ,  qui  furent  extrêmement  resjouys  de  le  veoir  et 
caresser  ;  reservant  pour  la  dernière  Visitation  celle  de 
M.  d'Espinay  père,  de  M.  le  marquis  d'Espinay  son 
gendre,  qui  fut  le  comble  des  excellentes  chères  et  de 

(0  Fut  bay  :  demeura  dans  l'attente,  Du  verbe  bayer,  qui  veut  dire 
attendre. 


l58  [i  563]    MÉMOIRES    DE  VIEILLEVILLE. 

toute  resjouissance  ;  car  les  seigneurs  dessus  nommés 
n'eussent  pas  davantaige  traicté,  honoré  ny  faict  plus 
magnifique  racueil  à  ung  prince  du  sang,  que  celuy 
dont  ils  usèrent  en  son  endroict ,  jusques  à  faire  jouer 
l'artillerie  en  leurs  chasteaulx  à  son  arrivée;  tantl'ay- 
moient  et  avoient  en  grande  estime.  Aussi  estoit-il  fort 
officieulx  à  tous  ,  ausquels  il  faisoit  parroistre  et  gous- 
ter  le  grand  crédit  qu'il  avêit  .auprès  du  Boy,  quand 
ils  s'addressoient  à  luy  pour  leurs  affaires ,  de  quelque 
difficulté  ou  importance  qu'elles  fussent ,  estants  pour 
la  pluspart  casaniers ,  et  suyvants  plustost  leurs  plai- 
sirs en  leurs  maisons ,  que  les  guerres ,  la  Cour  ny 
quelconque  aultre  voyaige  ;  car  ils  s'eny  vroient  telle- 
ment de  leurs  grandeurs,  richesses  et  nombre  de  nobles 
subjects,  qu'il  leur  sembloit  devoir  estre  plustost  cour- 
tisez que  de  faire  ceste  submission  aux  aultres ,  ny 
despendre  leur  bien  à  la  suicte  des  roys,  avec  mille 
incommoditez. 

Cependant  en  ces  alternatives  vîsitations  trois  mois 
entiers  se  passèrent  ;  puis  s'en  revint  en  deux  aultres 
siennes  maisons  sur  les  marches  d'Anjou  et  de  Bretaigne, 
nommées  la  Berardiere  et  Saint  Michel-du-Bois,  où  il 
séjourna  encores  deux  mois,  ayant  avec  luy  madame  la 
mareschaleet  mesdames  leurs  filles,  messieurs  d'Espi- 
nay  père  et  fils.  Il  ne  fault  demander,  encores  moins 
doubter,  si  les  bonnes  chères  contir  ^eient;  car  M.  le 
prince  de  La  Boche-sur-Yon ,  M.  le  duc  d'Estampes, 
M.  de  Gyé,  lieutenant  gênerai  au  gouvernement  de 
Bretaigne,  les  sieurs  de  la  Henodaye  et  de  Montsoreau , 
avec  tant  d'aultres  seigneurs  qui  ne  l'avoient  encores 
veu  depuis  son  retour,  levindrent  visiter,  et  y  firent 
leur  neuvaine  à  tour   de  roolle,  durant  lesquelles, 

courses  de  bagues,  combats  à  la  barrière  et  aultres 
exercices  de  noblesse  n'y  furent  oubliez  ny  espargnez. 

Mais  le  Roy,  qui  s'ennuyoit  très-fort  de  l'absence  de 
M.  le  mareschal,  ne  se  pouvant  passer  si  long-temps 
sans  jouyr  de  l'usufruit  de  son  saige  conseil  ny  de  la 
valeur  de  ses  armes,  mesme  aux  affaires  d'importance 
qui  se  presentoient,  car  la  rupture  de  la  paix  estoit 
agitée  par  quelques  séditieux  des  deux  partys,  l'en- 
voya quérir  en  diligence  en  son  chasteau  de  Dures- 
tal,  pour  soigneusement  regarder,  selon  sa  prudence 
accoustumée,  à  la  conséquence  d'ung  tel  remuement, 
qui  ne  pouvoit  estre  que  très-pernicieux  au  bien  et 
conservation  de  sa  couronne,  de  tout  son  Estât  et  de 
sa  réputation  ;  qui  estoient  les  propres  et  mesmes  mots 
des  lettres  de  Sa  Majesté. 

Lesquelles  receues,  il  fut  extrêmement  fasché  en  son 
ame,  appellant  tous  ceulx,  quels  qu'ils  fussent,  tra- 
histres  et  perfides,  qui  avoient  mys  en  avant,  favorisé, 
consenty  et  adhéré,  en  quelque-  sorte  que  ce  fust,  à 
une  telle,  si  meschante  et  ruyneuse  proposition,  au 
lieu  de  la  rejecter  comme  la  peste  et  la  manifeste  sub- 
version de  tout  le  royaume,  qui  desja  commençoit  à 
se  remettre,  par  le  bénéfice  de  la  paix,  en  sa  première 
et  fleurissante  splendeur,  oubliant  ses  précédentes 
ruynes.  Et  print  M.  le  mareschal  si  à  cueur  ceste  désas- 
treuse nouvelle,  qu'il  en  fut  fort  malade;  mais  son 
intime  affection  au  service  de  l'honneur  et  contente- 
ment du  Roy  son  bon  maistre ,  forcea  de  telle  façon  sa 
maladie,  que,  après  le  vingtiesme  jour  de  la  lettre  re- 
ceue,  il  s'achemina,  entre  mort  et  vye,  pour  suyvre  le 
commandement  de  Sa  Majesté.  • 

Arrivé  qu'il  fust  à  la  Cour,  qui  estoit  a  Fontainebleau^ 

il  s'enquist  secrettement,  premier  que  de  se  présenter 
au  Roy,  de  M.  de  Villennes,  aultrement  Bourdin,  l'un 
des  quatres  secrétaires  d'Estat.  fort  affectionné  à  son 
service  et  très-consomme'  aux  affaires  d'Estat,  de  quel 
esprit  estoit  procedée  ceste  très-inique  ouverture  :  qui 
ne  l'en  pust  aultrement  resouldre,  fors  par  luy  dire 
qu'il  avoit  opinion  que  l'animosité  de  M.  le  connes- 
table  l'avoit  mise  en  avant;  qui  crevoit  en  son  ame  de 
ce  que  Sa  Majesté  ne  l'avoit  par  recompencé  ny  d'hon- 
neur ny  de  bienfaicts,  selon  son  mérite  prétendu,  pour 
la  réduction  du  Havre  ;  et  que,  la  chose  bien  disputée 
au  conseil  par  plusieurs  fois,  on  avoit  quasi  conclu  à 
la  rupture  de  la  paix,  soubs  ung  faux  prétexte,  qu'il 
ne  falloit  ^as  tant  laisser  régner  les  Anglais,  qui  n'es- 
toient  qu'une  poignée  de  gens  en  France;  et  que  le- 
dict  connrstable  se  faisoit  fort  d'invahirleur  royaume 
et  les  exterminer  du  tout;  et  que  Ton  en  devoit  retirer 
l'ambassadeur  de  France,  et  donner  congé  auleur»qui 
est  en  ce  royaume ,  qui  ne  sert  que  pour  espier  nos 
actions. 

M.  le  mareschal  lui  demanda  si,  pour  exterminer 
les  Anglais,  il  falloit  rompre  la  paix.  «  Ouy,  res- 
pondit  Villennes  ;  car  l'un  nécessite  l'aultre  et  le 
force  et  attire  après  soy,  d'aultant  que  les  Huguenots 
de  ce  royaume  n'endureront  jamais  que  l'on  ruyne  le 
royaume  duquel  leur  viennent  les  deniers  et  les  forces  ; 
et  les  Anglais  employeront  le  verd  et  le  sec  pour  entrer 
en  la  France ,  soubs  la  faveur  de  plus  de  quarante 
mille  Français,  qui  leur  ouvriront  villes,  ports,  ha- 
vres et  tous  passaiges  terrestres  et  maritimes.  Et  pour 
vrai  nous  sommes  au  vrai  période  de  toute  perdition 
et  malheur ,  si  Dieu  ne  destourne  son  ire  de  dessus 

nous;  car,  pour  ne  vous  en  mentir  poinct,  M.  le  con- 
nestable  est  fort  arresté  en  son  opinion,  qui  est  mer- 
veilleusement favorisée  de  ses  enfans  et  neveux,  qui 
sont  les  premiers  de  ce  royaume,  des  deux  partis 
comme  vous  sçavez;  et  desja  tient-on  pour  certain  que 
le  cardinal  de  Chastillon  est  en  Angleterre  pour  y  négo- 
cier quelque  meschanceté ,  sans  pouvoir  descouvrir, 
ny  par  nostre  ambassadeur  ny  par  agent  secret  que 
nous  y  ayons,  sur  quelle  intention  son  voyaige  est 
fondé.  De  quoy  Sa  Majesté  est  en  une  extrême  peine, 
m'asseurant  qu'elle  s'en  descouvrira  entièrement  à  vous, 
comme  à  ung  très -fidèle  serviteur  de  tout  son  Estât, 
et  qui  pourra,  par  son  industrie  et  saige  entendement, 
modérer  une  grande  partie  de  ceste  ruyneuse  et  frau- 
duleuse menée.  » 

AWVV  WVVV  VVVV  tytyVty  VtyTi/tyVJyT^ 

CHAPITRE  XXXII. 

Le  Roi  se  plaint  au  maréchal  de  Vieilleville  de  la  conduite 

du  connétable. 

Ces  propos  finis,  M.  le  mareschal  se  va  présenter 
au  Boy,  qui  fust  indiciblement  aise  de  le  veoir.  Et, 
l'ayant  mené  en  son  cabinet,  commence  à  luv  des- 
couvrir son  ennuy,  tout  pareil  quasi  au  lan^aisje  du 
sieur  de  Villennes;  luy  disant  que  pour  ce  qu'il  n'a- 
voit  pas  voulu  accorder  à  M.  le  connectable  environ 
dix  mille  livres  de  rente  à  prandre  et  énerver  sur  le 
plus  clair  et  beau  domaine  de  l'abbaye  de  Saint-Denis, 
pour  joindre  et  incorporer  à  sa  ville  de  Beaumont-sur- 

Oise,  qu'il  veult  ériger  en  duché,  voisine  de  ladictc 
abbaye,  où  est  située  sa  magnifique  maison  d'Escouan , 
«  me  importunant  de  ceste  demande  pour  le  recom- 
penser des  grands  hazards  de  sa  vie  et  de  ses  enfans, 
et  des  excessives  despences  qu'il  a  faictes  à  la  prise  du 
Havre-de-Grace,  il  s'est  tellement  irrité  sur  le  refus 
que  je  luy  en  ay  faict,  que  il  publie  par-tout  qu'il  est 
très-nécessaire  de  rompre  l'edict  de  paciffication ,  et 
qu'il  est  impossible  qu'il  y  aict  deux  religions  en  ce 
royaume  :  et,  pour  couvrir  sa  malice,  il  tasche  à  me 
persuader  de  mettre  sus  une  armée  pour  aller  enfon- 
cer le  royaume  d'Angleterre.  Vous  sçavez,  monsieur  le 
mareschal,  le  povre  moyen  d'exécuter  ceste  folle  propo- 
sition, et  comme  il  est  impossible  d'en  venir  à  son  hon- 
neur, veu  que  tous  les  efforts  de  tant  de  roys  qui  m'ont 
devancé  n'en  ont  jamais  peu  venir  au  dessus;  de  sorte 
que  j'en  suis  en  une  extrême  perplexité.  Quant  à  luy, 
il  est  à  Paris,  où  il  anime  le  peuple  par  soubs  main  à 
suivre  son  intention;  et  ne  laisse  cependant,  par  des 
apostez  qu'il  a  a  ma  suicte,  de  faire  proposer  en  mon 
conseil  ceste  rupture  de  paix  ;  qui  m'a  contrainct  de 
deffendre  que  l'on  y  parlast  que  pour  les  finances,  et 
pour  la  particularité  des  parties.  » 

A  quoy  M.  le  mareschal  respondit  que  c'estoit  une 
très-bonne  et  plus  que  nécessaire  ordonnance  ;  mais 
il  conseilloit  Sa  Majesté  d'aller  en  toute  diligence  à 
Paris,  crainte  que  la  présence  de  M.  le  connestable, 
qui  y  est  quasi  comme  adoré ,  n'apportast  quelque 
pernicieux  remuement  aux  affaires  de  Sa  Majesté;  es- 
tant ce  peuple-là  trop  mouvant,  et  plus  que  tout  aultre 
du  royaume  subject  et  enclin  à  sédition. 

Ce  conseil  fut  receu  comme  très  -  utile  ;  et  dès  le 

lendemain,  de  fort  grand  matin,  on  partit,  sans  en- 
voyer aulcun  fourrier  devant.  Mais  l'esbahissenient  de 
tout  le  monde  fust  très-grand  ,  et  principalement  de 
M.  le  connestable ,  de  veoir  que  le  Roy  eust  faict  le 
chemin  de  Fontainebleau  à  Paris ,  où  il  y  a  quatorze 
bonnes  lieues,  en  un  jour;  chose  n'ayant  jamais  esté 
jusques  alors  pratiquée  :  et  luy  fust  impossible  d'ima- 
giner l'occasion  d'un  si  subit  partement. 

Le  Roy  arriva  sur  les  huict  heures  du  soir  ,  avec 
torches  et  flambeaux,  car  c'estoit  en  septembre  sur 
la  fin  ;  et  se  logea  au  Louvre ,  où  le  connestable  le 
vint  trouver,  luy  demandant  qui  Favoit  meu  de  faire 
si  grande  traicte  avecques  telles  incommoditez.  A 
quoy  Sa  Majesté  respondit  assez  froidement  qu'il  se 
desplaisoit  tant  à  Fontainebleau  ,  qu'il  eust  pensé 
mourir  s'il  y  eust  encores  séjourné  le  mesme  jour.  Et 
là -dessus  ledict  sieur  connestable  s'en  retourna  en 
son  logis,  nommé  l'hostel  neuf  de  Montmorency, 
pour  revenir  le  lendemain  prendre  son  ancien  logis 
au  chasteau  du  Louvre.  Et  s'en  alla  Sa  Majesté  soup- 
per,  honorant  M.  le  mareschal  de  Vieilleville  de  sa 
table  :  mais  ce  ne  fust  sans  rire  à  part  entr'eulx  deux  ; 
car  ils  s'appercevoient  bien  que  ledict  connestable 
estoit  surcueilly  d'un  grand  estonnement.  Cependant 
jusques  à  minuict  on  n'oyoit  que  chariots ,  coches , 
trains  et  chevaulx  arriver ,  qui  reprindrent  leurs  vieulx 
logis  ;  mais  plusieurs  se  couchèrent  sans  soupper. 


ii. 

CHAPITRE  XXXIII. 

entretien  du  maréchal  de  Vicilleville  avec  les  maréchaux 
de  Brissac  et  de  Bourdillon. 

s 
Le  lendemain ,  M.  le  connestable  arrive  au  Louvre 
tout  emflambé  ,  en  plus  grande  compaignie  que  de 
coustume  ;  et  se  trouve  au  lever  du  Roy,  ayant  tous- 
jours  en  la  fantaisie  son  desseing  de  rompre  paix ,  et 
de  conclurre  à  la  levée  d'une  armée  pour  invahir  le 
royaume  d'Angleterre  :  mais  dès  le  soir ,  par  l'advis 
secret  de  M.  le  mareschal  de  Vieilleville ,  il  avoit  esté 
arresté  de  ne  tenir  conseil  de  trois  jours,  et  avoit  desja 
mondict  sieur  le  mareschal  gaigné  messieurs  les  ma- 
rescliaulx  de  Brissac  et  de  Bourdillon  ,  qui  n'estoient 
poinct  partis  de  Paris;  leur  ayant  dict  que  Sa  Ma- 
jesté trouvoit  très-maulvaise  et  estrange  l'intention 
de  M.  le  connestable  de  mettre  le  royaume  en  telle 
combustion,  qui  ne  pouvoit  plus  quasi  respirer  des 
pertes,  désolations  et  ruines  passées,  et  de  le  retirer 
avec  ses  povres  subjects  en  une  plus  misérable  condi- 
tion ;  Sa  Majesté  ne  pouvoit  estimer  ny  tenir  pour  bons 
et  fidelles,  serviteurs  ny  affectionnez  à  sa  couronne,  tous 
ceulx  qui  favorisoient ,  adheroient ,  ou  soustenoient 
une  si  pernicieuse  et  dampnable  oppinion;  ains  les 
appelloit  perfides  et  ennemis  de  son  repos  et  de  tout 
son  Estât;  de  quoy  il  les  avoit  bien  voulu  advertir , 
comme  ses  plus  anciens  et  parfaicts  amis,  affin  qu'ils 
se  gardassent  soigneusement  d'encourir  l'indignation 

de  Sa  Majesté  :  à  quoy  on  ne  gaigne  jamais  rien  ;  car 
tousjours   le  maistre   se  trouve  contre  le   serviteur  , 
quelque  grand  qu'il  soit,  le  supérieur;  les  exemples 
passez  les  pourront  faire  saiges  ;  et  s'il  ne  les  aimoit 
très-cordialement ,  il  ne  leur  donnei  oit  pas  cest  advis. 
Eulx,  qui  l'avoient  veu  soupper  à  la  table  du  Roy, 
jugèrent  tout  aussitost  que  Sa  Majesté  et  luy  en  a  voient 
conféré  ensemble ,  et  que  sa  parolle  contenoit  vérité. 
Et  le  remercièrent  très-affectueusement ,  comme  très- 
bons  et  très-officieulx  amis  qu'ils  luy  estoient  ;  le  ma- 
reschal  de  Brissac  (0  pour  la  voisinance  de  leurs  terres 
et  maisons  en  Anjou,  et  ces  sociables  et  très-honnestes 
accointances  qui  se  passèrent  entr'eulx  deux  à  Rouan, 
plus  à   plain  mentionnées  au  commencement  de  ce 
livre;  et  quant  au  mareschal  de  Bourdillon,  il  avoit 
estéautrefois  fort  long-temps  lieutenant-general  de  M.  le 
duc  de  Nevers,  gouverneur  de  Champaigne  audict  gou- 
vernement ,  voisin  et  aboutissant  celluy  de  Metz  ,  au 
maniement  desquelles  charges  ils  s'entrefaisoient  mille 
bons  offices  et  passe-droicts  de  grande  importance  pour 
le  service  du  Roy  ,  qui  ne  se  peurent  de  l'un  ny  de 
l'autre  jamais  oublier  ;  et  en  ceste  recognoissance  luy 
protestèrent  tous  deux,  sur  leur  honneur,  de  quitter 
ce  téméraire  party  connestabliste ,  encores  qu'ils  s'y 
fussent  bien    avant  embarquez    sur  la  promesse  cïy 
avoir   les  principales  charges  ,  se  persuadant ,  ledict 
sieur  connestable,  d'estre  lieutenant-general  de  Sa  Ma- 
jesté en  l'armée,  et  leur  en  départir;  mais  qu'ils  suivront 

(0  Le  maréchal  de  Brissac.  Ce  général,  qui  avoit  acquis  une  si 
grande  réputation  sous  le  règne  de  Henri  II,  mourut,  suivant  les  uns, 
le3i  décembre  i563,  et  suivant  les  autres  dans  les  derniers  jours  de- 
mars  i56/j. 

son  advertissement ,  ainsi  que  Dieu  et  l'honneur  le 
leur  commandent;  et  qu'il  fault,  le  tout  bien  consi- 
déré, avoir  pitié  du  povre  peuple,  pour  la  manuten- 
tion du  repos  duquel,  et  de  la  paix,  ils  seront  tous 
deux  des  premiers  qui  y  bazarderont  leurs  vies.  Fà  sur 
la  fin  de  ce  collocque  des  trois  marescbaulx ,  celluy 
qui  cbercboit  de  la  part  de  M.  le  connestable  Bris- 
sac  et  Bourdillon ,  les  trouva  sortants  de  l'anticham- 
bre du  Roy ,  ayants  finy  leur  conférence  ;  qui  luy 
respondirent  qu'ils  s'entreverroient  en  la  chambre  de 
Sa  Majesté  ;  et  ne  daignèrent  aller  en  sa  chambre. 

CHAPITRE  XXXIV. 

Discours  du  maréchal  de  Vieilleville  au  conseil  du  Roi  y 
pour  lui  persuader  d'observer  et  de  faire  observer  Fédit 
de  pacification. 

Monsieur  le  connestable  estant  en  la  chambre  du  Roy 
avec  son  fils  le  mareschal  de  Montmorency,  attendants 
tousjours l'heure  opportune  d'entrer  au  conseil,  et  d'en 
presser  Sa  Majesté ,  comme  bruslant  en  la  continuation 
de  sa  fantaisie,  et  ayant  les  mains  pleines  de  mémoires 
servants  à  cest  effect ,  les  marescbaulx  de  Brissac  et  de 
Bourdillon  y  arrivent,  et  bientost  après  le  mareschal 
de  Vieilleville  et  quelques  princes,  et  nombre  de  grands 
seigneurs.  Et  toute  ceste  trouppe  ensemble,  M.  le  ma- 
reschal de  Vieilleville  commence  à  parler  ainsi,  et  d'une 
fort  brave  hardiesse ,  que  le  Roy  eust  très-agreable  : 

«  Sire,  depuis  mon  arrivée  en  ceste  ville  j'ay  entendu 
de  terribles  nouvelles,  desquelles  le  bruict   court  si 

grand  et  de  telle  furie,  que  je  ne  sçay,  encores  que  je 
sois  en  la  chambre  de  Vostre  Majesté,  si  je  suis  en  seu- 
reté  de  ma  vie  ou  non.  Et  fault  bien  croire  que  ce  mur- 
mure sort  d'une ivroignerie  populaire,  qui  ne  sceit  pas 
poiser,  considérer,  ny  preveoir  les  conséquences  et  évé- 
nements des  choses;  mais  seulement  je  me  contente  de 
mettre  en  avant  sa  folle  conception,  après  s'estre  eny- 
vré  à  cueur  saoul  en  quelque  taverne,  et  ne  se  soulciant 
pas  beaucoup  de  ce  qui  en  pourra  réussir. 

«  Et  trouvera  Vostre  Majesté  très-estrange,  comme 
aussi  fera  toute  ceste  très-excellente  assistance,  ce  qui 
se  demeine  mais  avec  grande  furie  par  ceste  ville  -,  qui 
est  que  l'on  parle,  pour  le  premier  poinct,  de  rompre 
la  paix  et  casser  l'edit  de  pacifïication  qu'il  a  pieu  à 
Dieu  vous  inspirer  d'accorder  à  vos  subjects  d'une  et 
d'aultre  religion  en  la  ville  d'Orléans,  par  commiséra- 
tion qu'il  a  eue  de  la  ruine  de  vostre  royaume  et  du 
povre  peuple,  et  commencer  la  guerre  la  plus  cruelle 
que  l'on  pourra  contre  ceulx  de  la  religion  prétendue  , 
que  nous  appelions  huguenots. 

«  L'aultre  poinct ,  que  l'on  veult  dresser  une  armée 
pour  enfoncer  le  royaume  d'Angleterre.  Il  est  impos- 
sible d'imaginer ,  comprandre  ny  penser  de  quel  es- 
prit insensé,  voire  enraigé,  peult  sortir  une  si  perverse 
et  inconsidérée  oppinion,  de  mettre  la  guerre  dehors  et 
dedans  vostre  royaume,  et  tout  à  la  fois.  Mais  si  celluy 
qui  a  tels  sinistres  desseings  en  la  fantaisie  conseilloit 
d'exécuter  une  entreprise  après  l'aultre ,  encores  y  au- 
roit-il  apparance  de  suivre  sa  proposition,  et  espérance 
de  les  effectuer,  et  en  sortir  avec  prouffict  et  honneur; 
mais  d'embrasser  le  tout  ensemble,  le  grand  Turc  ne 
fust  jamais  si  empesché. 

«  Là-dessus,  Sire,  il  me  semble,  sauf  le  meilleur  aclvîg 
de  Vostre  Majesté,  qu'elle  doit  faire  publier  par  ceste 
ville,  à  cry  public,  sur  peine  de  la  vie,  qu'âme  vivante 
n'aict  plus  à  parler  ny  mettre  en  avant  telles  fadaizes; 
et  que  vous  voulez  résolument  entretenir  l'édict  de  pa- 
cification accordé  en  la  ville  d'Orléans  :  et  en  oultre, 
que  s'il  se  trouve  quelque  homme  de  robbe  longue, 
soit  de  conseil  ou  d'aultre  vacation,  faisants  ou  dres- 
sants mémoires  sur  ce  subject,  qui  ne  servent  que  pour 
animer  la  populasse  aux  massacres  et  toute  sédition , 
qu'il  soit  privé  de  son  estât ,  et  avecques  honte  ; 
aultrement,  faictes  estât  de  veoir  une  inextinguible 
combustion  en  vostre  royaume,  en  dangier  de  veoir 
vostre  couronne  parterre;  et  ne  devez  partir  de  ce  lieu, 
que  tout  ce  que  je  Vous  ay  proposé  ne  soit  exécuté; 
qui  est  le  vray  chemin  de  vostre  repos  et  de  tous  vos 
subjects,  de  quelque  qualité  qu'ils  puissent  estre  :  es- 
tant contrainct.de  vous  faire  ceste  remonstrance,  que  je 
supplie  très-humblement  Vostre  Majesté  avoir  agréa- 
ble, et  me  pardonner  de  la  hardiesse  que  j'en  ay  prise  , 
qui  n'est  à  aultre  fin  que  pour  obvier  aux  inévitables 
hazards  de  toute  désolation  et  impiété ,  où  ces  très- 
meschants  diablesques  desseings  nous  acheminent.  » 

M.  le  connestable,  ces  propos  finis,  qui  estoient 
directement  contre  ses  desseings,  et  ofïenceoient  en 
quelques  poincts  son  honneur,  s'advancea  de  parler;  et 
commenceoitsa  réplique,  en  grande  colère  ;  mais  toute 
l'assistance,  piinces  et  aultres,  vont  crier  tout  hault 
qu'il  ne  se  pouvoit  mieulx  dire ,  et  que  la  remonstrance 
de  M.  le  mareschal  de  Vieilleville  estoit  non-seule- 
ment très-équitable  et  fondée  en  toute  justice,  mais 
ti  ès-saincte  et  selon  Dieu  ;  et  qu'il  la  falloit  nécessaire- 

ment  suivre,  et  appeller  le  prevost  de  Fhostel  pour  la 
faire  incontinant  publier,  et  commencer  par  le  palais, 
toutes  les  chambres  assemblées ,  encores  que  ce  ne  soit 
pas  la  coustume;  mais  aux  extrêmes  dangiers  il  faull 
user  d'extrêmes  remèdes,  et  sans  aulcune  connivence  ; 
et  que  le  Roy  le  doit  estimer  et  tenir  pour  très- fidèle 
serviteur  et  zélateur  de  son  Estât,  de  luy  avoir  descou- 
vert une  telle  meschancete'. 

A.  quoy  lesdeux  mareschaulx  deBrissac  et  de  Bour- 
dillon  adjousterent  qu'ils  y  tiendront  la  main  jusques 
au  dernier  soupir  de  leur  vie;  et  qu'il  estoit  nécessaire 
de  faire  ung  aultre  devoir,  que  leur  compagnon  le 
mareschal  de  Vieilleville  a  oublié;  qui  est  de  faire 
la  patrouille  ceste  nuict,  en  armes,  par  toute  la  ville, 
et  tuer  tous  ceulx  que  l'on  trouvera  à  heure  indeue , 
armez,  par  les  rues  ;  car  ils  sçavent  bien  qu'il  y  a  en- 
treprise secrette  de  massacrer  les  meilleures  maisons 
de  la  ville  qui  sont  de  la  religion. 

CHAPITRE  XXXV. 

Le  Roi  visite  les  provinces  de  son  royaume. 

Quand  M.  le  connestable  eust  ouy  parler  ces  deux 
mareschaulx,  ausquels  il  se  fioit  merveilleusement,  il 
cuyda  crever  en  son  ame  ;  car  il  leur  declairoit  tous 
ses  secrets,  desquelsle  massacre  estoit  le  premier;  et 
s'estonna  plus  qu'il  ne  se  peult  dire,  qu'ils  eussent  sitost 
changé  de  volonté  et  d'affection,  veu  les  advantaiges 
qu'il  leur  avoit  faicts  :  car  Brissac  devoit  mener  Favant 

garde  de  l'armée  d'Angleterre  ,  et  Bourdillon  l'ar- 
riere-garde  :  et  congneust  bien  qu'il  estoit  descouvert 
en  toutes  ses  entreprises  ,  et  qu'il  avoit  mis  le  Roy  et 
toute  la  Cour  contre  luy.  Qui  fut  cause  qu'après  dis- 
ner  il  se  retira  en  son  hostel  de  Montmorency ,  où  il 
fust,  où  ilfaignitestre  cinq  ou  six  jours  malade,  espérant 
que  le  Roy  le  viendroit  visiter.  Mais,  frustré  de  son 
espérance,  il  s'en  alla  à  Escouan  plus  mort  que  vif  ; 
et  se  relaissa  de  toutes  ses  vaines  et  ambitieuses  entre- 
prises ,  et  en  jecta  tous  les  mémoires  au  feu ,  comme 
par  desespoir. 

Voilà  comment,  par  l'industrie  et  très-saige  conseil 
de  M.  le  mareschal  de  Vieilleville,  toutes  ces  entre- 
prises pernicieuses,  enflées  de  cruauté  et  d'ambition, 
devindrent  nulles,  et  Paris,  voire  tout  le  royaume, 
délivré  et  affranchy  de  toute  ces  angoisses  et  tribula- 
tions. De  quoy  il  receust  des  gens  de  bien  une  infinité 
de  louanges  et  de  bénédictions.  Cependant  on  fist  toute 
diligence,  par  l'exprès  commandement  du  Roy ,  d'exé- 
cuter tout  ce  qui  avoit  esté  proposé  par  ledict  sieur 
mareschal,  et  les  patrouilles  continuées  et  exécutées 
en  si  grande  rigueur,  que  homme  vivant,  de  quelque 
qualité  qu'il  fust ,  n'eust  osé  sortir  de  son  logis  après 
soupper,  ny  se  pourmener  par  les  rues;  car  dès  les 
premiers  jours  de  ladicte  patrouille ,  il  en  fust  tué 
plus  de  quarante  ,  à  la  furie  ;  et  quelques  -  ungs  des 
principaulx  mutins  qui  avoient  animé  ledict  sieur 
connestable  à  ceste  meschante  entreprise ,  le  furent 
semblablement  en  leurs  maisons,  et  trouvez  pendus 
aux  fenestres,  affm  d'intimider  le  peuple,  qui  changea 
bientost,  par  grande  frayeur,  d'oppinion. 

Mais  ,  quant  à  la  penderie  ,  les  conjurateurs  ayant 

descouvert  qu'elle  se  faisoit  par  le  commandement 
des  mareschaulx  de  Brissac  et  de  Bourdillon,  ils  scam- 
perent  jour  et  nuict,  qui  par  la  Seine,  qui  à  cheval, 
qui  à  pied,  pour  se  saulver  :  car  il  leur  souvenoit  bien 
que  les  susdicts  mareschaulx  ,  qui  estoient  les  pre- 
miers du  conseil  de  M.  le  connestable,  avoient  la  liste 
des  principaulx  qui  avoient  juré  la  mort  de  plus  de 
trois  cents  hommes  de  la  ville,  et  la  confiscation  du 
pillaige,  signée  de  M.  le  connestable  (T). 

M.  le  mareschal  de  Vieilleville  ,  pour  ne  laisser 
rien  imparfaict,  conseilla  au  P\oy  de  ne  partir  de  Paris 
jusques  à  ce  que  Sa  Majesté  eust  veu  toutes  meschan- 
cetez  finies  ;  qui  ne  pouvoit  faillir  à  l'estre  bien-tost, 
veu  le  beau  commencement  et  la  retraicte  honteuse 
de  leur  chef.  «  Enquoy  toutesfois,  disoit-il,  ne  se  fault 
fier;  car  bien  souvent  on  recule  pour  mieux  saulter.  » 
Et  le  supplia  de  séjourner  au  moins  trois  bons  mois , 
s'asseurant  qu'en  si  brief  espace  de  temps  le  tout 
sera  ensevely  ;  car  il  voyoit  toute  la  ville  de  Paris  en 
fièvre. 

A.  quoy  Sa  Majesté  s'accorda  fort  volontairement, 
voyant  un  si  heureux  succès  de  tout  ce  qu'il  luy  con- 
seilloit  ;  ne  se  pouvant  trop  contenter  de  ses  signalez 
services  et  de  son  très-saige  conseil,  et  de  ce  qu'il 
avoitrivé  si  bien  les  doux  au  connestable,  gaigné  sem- 
blablement  avec  une  si  prompte  dextérité  les  mares- 
chaulx de  Brissac  et  de  Bourdillon,  aussi  de  l'avoir 
faict  sortir  de  Fontainebleau  en  si  terrible,  et  non 
accoustumée  de  tout  temps,  diligence;  que,  s'il  y  eust 

(')  Signée  de  M.  le  connestable.  Ce  projet  de  massacre  est  très-dou- 
teux. Tout  porte  à  croire  que  cette  horrible  imputation  est  une  suite 
de  la  prévention  de  Carloix  contre  le  connétable. 

failly  ,  il  éust  trouvé  sa  bonne  ville  de  Paris  en  feu  et 
en  sang  en  moins  de  quinze  jours. 

Voyant  doncques  ce  résolu  séjour  ,  la  Royne  mère 
et  toutes  les  dames  qui  n'avoient  pu  faire  ceste  grande 
courte  de  venir  en  un  jour  de  Fontainebleau  à  Paris , 
s'y  rendirent  en  deux  jours  et  demy.  Et  durant  tout 
ce  temps,  on  ne  parloit  nullement  de  sédition  ,  mais 
de  toute  amitié  ,  et  surtout  de  l'entretenement  de  la 
paix  ;  si  bien  que,  par  les  advis  et  moyens  susdicts, 
la  France  demeura  en  bien  fort  tranquille  repos.  De 
sorte  que  tout  le  monde,  sans  fin,  louoit  Dieu  et  be- 
nissoit  celluy  qui  leur  avoit,  par  son  bon  conseil, 
moyenne  un  si  grand  bien. 

[i564~  i565-  i566]  Estant  les  choses  si  bien  ache- 
minées à  toute  concorde  et  fraternelle  union ,  M.  le 
mareschal  de  Vieilleville  conseilla  Sa  Majesté  de  se 
pourmener  par  son  royaume ,  et  se  faire  recognoistre 
à  son  peuple,  en  faisant  ses  entrées  en  quelques  villes, 
sans  s'esloigner  de  Paris  de  plus  de  vingt  lieues  en 
rond.  (0  Ce  qui  fust  aussi-tost  exécuté.  Ainsi  se  passe- 

(0  L'auteur  de  ces  Mémoires  paroît  avoir  manqué  d'attention  et 
d'exactitude  en  parlant  des  voyages  que  Charles  IX  entreprit  pen- 
dant les  années  1 564  et  i565  pour  visiter  les  provinces  de  son. 
royaume.  Il  suppose,  i°  qu'en  partant  de  Paris  Charles  parcourut  d'a- 
bord trois  ou  quatre  provinces  sans  être  accompagné  de  la  Reine  sa 
mère  5  20  il  dit,  au  chapitre  suivant,  que  ce  prince  revint  ensuite  à 
Paris,  d'où  il  suppose  qu'il  partit  encore  pour  s'ébattre  par  son 
royaume ,  c'est-à-dire  pour  en  visiter  les  autres  provinces. 

M.  de  Thou,  Castelnau  et  les  autres  historiens  contemporains,  as- 
surent au  contraire ,  1  °  que  Charles  IX  employa  près  de  deux  ans  de 
suite  à  parcourir  les  provinces  de  son  royaume  sans  interruption,  et 
qu'il  ne  revint  à  Paris  qu'au  commencement  de  l'année  i566;  20  qu'il 
fut  toujours  accompagné  de  la  Reine  sa  mère  :  et  il  n'y  a  en  effet  aucune 
apparence  que  cette  reine,  si  jalouse  de  gouverner,  eût  laissé  voyager 
sans  elle,  dans  trois  ou  quatre  provinces ,  un  jeune  roi  qui  n' avoit  pas 

rent  deux  bonnes   années  en  toute  resjouïssance  et 
tranquillité. 

Et  parce  que  de  jour  en  jour  toutes  choses  prospe- 
roient  de  bien  en  mieulx  ,  et  que  Sa  Majesté  en  avoit 
ordinairement  advis  par  la  Royne  sa  mère,  qui  estoit 
demeurée  à  Paris  avecques  bonnes  et  fortes  gardes,  Sa- 
dicte  Majesté  se  dispensa  de  passer  les  limites  de  vingt 
lieues  à  la  ronde  de  Paris  ;  car  elle  visita  trois  ou  qua- 
tre provinces  ,  non  sans  une  indicible  resjouissance 
de  toutes  les  villes  et  peuples  par  où  elle  passa ,  les 
honorant  de  son  entrée ,  ne  s'estant  jamais  veu  une  si 
belle  et  si  grosse  cour  à  sa  suicte.  Car  les  princes  du 
sang  et  aultres  grands  seigneurs  y  accouroient  de 
toutes  parts;  etfaisoit  merveilleusement  bon  veoir  une 
si  très-illustre  et  très-excellente  compaignie,  qui  n'es- 
pargnoient  nullement  la  despence  en  somptuosité  d'ha- 
bits pour  honorer  leur  Roy  et  souverain  seigneur,  ny 
semblablement  de  table  pour  traicter  à  maison  ou- 
verte tous  ceulx  qui  s'y  vouloient  présenter.  En  quoy 
M.  le  mareschal  de  Vieilleville  fust  remarqué  pour  l'un 
des  premiers  en  toute  'magnificence ,  et  fort  bien  se- 
condé par  messieurs  ses  compaignons,  deBrissac  et  de 
Bourdillon. 

encore  quatorze  ans  [accomplis  en  i564,  et  quelle  avoit  tant  d'intérêt 
à  ne  pas  perdre  de  vue. 

CHAPITRE  XXXVI. 

Retour  du  Roi  à  Paris.  —  Désintéressement  du  maréchal  de 

Vieilleville, 

Après  toutes  ces  resjouissances  et  allaigresses,  le 
Roy  s'en  revint  à  Paris,  où  il  séjourna  encores  ung 
mois,  et  de-làà  Fontainebleau;  et,  sur  sonpartement 
audict  lieu,  M.  le  mareschal  de  Vieilleville  luy  de- 
manda congé  de  s'en  aller,  puisque  toutes  choses  es- 
taient ainsi  asseurées  et  paisibles.  Qui  luy  respondit 
qu'il  ne  le  luy  pouvoit  reffuser;  mais  il  s'esbahissoit 
merveilleusement  qu'il  ne  luy  demandoit  aulcune 
recompanse  des  excessives  despences  qu'il  avoit  faictes 
à  sa  suicte.  Mais  M.  le  mareschal  repartit  que  tandis 
qu'il  auroit  des  terres  à  vendre,  il  ne  l'importuneroit 
jamais  de  telles  choses,  n'ayant  faict  que  son  devoir, 
saichant  aussi  les  très-grandes  affaires  desquelles  il 
estoit  chargé.  «  Je  cognois,  dist  alors  Sa  Majesté,  que 
l'oppinion  de  la  Royne  ma  mère  est  très-veritable, 
que  vous  n'estes  poinct  de  ceulx-là  qui  dévorent  leurs 
maistres  par  l'importunité  de  recompances;  mais  si 
faut-il  que  je  y  regarde  ;  vous  asseurant  que  je  ne  seray 
jamais  audessus  de  mesdictes  affaires  que  ne  vous  fasse 
cognoistre  que  vous  ne  m'avez  faict  service,  ny  des- 
pendu à  ma  suicte  inutilement  ny  envain,  et  que  je 
n'oublieray  toute  ma  vie  vos  mérites;  mais  je  vous  de- 
sirerois  bientousjours  auprès  demoy  ;car  je  medoubte 
fort  que  le  connestable  brasse  quelque  chose  en  son 

esprit,  et  que  son  mescontentement  m'en  apporte  ung 
aultre  ;  car  il  est,  à  ce  que  j'entends,  fort  irrité,  qui  ne 
peult  estre  que  à  mon  très-grand  préjudice ,  d'aultant 
qu'il  s'efforcera  de  tout  son  pouvoir  de  rompre  la  paix. 
Il  est  bien  en  ma  puissance,  comme  vous  sçavez,  mon 
mareschal ,  de  m'en  deffaire  en  moins  de  demie  heure  \ 
mais  ayant  servi  le  roy  François  mon  grand-pere ,  le 
roy  Henry  mon  feu  seigneur  et  père,  le  roy  François 
mon  frère,  et  moy,  aux  deux  estats  de  connestable  et 
de  grand-maistre  de  France,  qui  sont  les  sublimes  et 
premières  dignitez  de  tout  le  royaume  et  de  ceste  cou- 
ronne, je  le  respecte  et  honore  comme  mon  propre 
père  ;  et  plus-tost  mourir  fcrue  d'attenter  à  sa  vie  ;  ayant 
aussi  esgard  à  sa  vieillesse  :  mais,  pour  n'en  mentir 
poinct,  il  en  abuse  par  trop.  » 

Sur  quoy  M.  le  mareschal  luy  respondit  que  telles 
considérations  estoient  très-louables,  et  que  M.  le  con- 
nestable estoit  très-heureux  d'avoir  un  si  débonnaire 
maistre  ;  aussi  ne  pensoit-il  pas  encores  qu'il  soit  grand 
remueur  et  fort  vindicatif,  qu'il  vueille  attenter  jus- 
ques-là  de  rompre  la  paix  et  remettre  le  royaume  en 
trouble  ;  mais  s'il  s'oublie  tant  que  d'entreprendre  de 
suyvre  ses  premiers  desseings,  il  gaigera  sa  vie, encores 
qu'il  ne  soit  prophète  ny  fils  de  prophète,  qu'il  en 
mourra  (0  ;  et  s'il  se  donne  une  bataille,  sera  le  pre- 
mier,  par  ung  juste  jugement  de  Dieu,  qui  y  demeu- 
rera pour  son  salaire  d'avoir  rompu  une  si  excellente 
faveur  du  ciel,  qui  est  la  paix,  que  Dieu  ne  donne  pas 
à  toutes  nations.  Et  sur  ce  propos,  que  Sa  Majesté  eust 
fort  agréable ,  il  print  congé  d'elle  pour  s'en  aller  en 

C1)  Qu'il  en  mourra.  Ici  Carloix  fait  prophétiser  son  maître.  Le  con- 
nétable mourut  en  effet  l'année  suivante  1567,  après  avoir  gagné  la  ba- 
taille de  Saint-Denis. 

sa  ville  de  Durestal,  donner  ordre  à  ses  affaires  et  y 
séjourner  jusques  au  premier  mandement  et  occasion 
qui  se  présentera  d'aller  servir  son  bon  maistre,  et 
faire  sa  charge  de  mareschal  de  France. 

Or,  le  malheureux  destin  de  la  France  voulut  que, 
tandis  que  le  Roy  s'esbatoit  par  son  royaume,  donnant 
ordre  aux  affaires  estrangieres,  ne  se  soulciant  plus 
des  domestiques,  estant  en  la  tranquilitésusdicte,M.  le 
connestable  vint  visiter  ses  bons  voisins ,  Messieurs  cle 
Paris.  11  y  avoit  plus  de  deux  ans  qu'ils  ne  s'estoient  en- 
treveus,  où  il  fut  receu  comme  le  vice-roy*  de  France, 
par  tous  les  estats  en  gênerai ,  et  chacun  à  part.  Et  se  lo- 
gea, non  pas  en  son  hostel  de  Montmorency,  mais  vint 
droictement  descendre  au  chasteau  du  Louvre;  et  sans 
la  différence  deshocquetons  des  archers  de  sa  garde  à 
ceulx  des  gardes  du  Boy, l'on  eust  dict  queSaMajestë  y 
estoitlogée,  tant  estoit  grande  l'affluence  de  toutes  sortes 
de  gens  qui  le  venoient  visiter.  Et  nefault  demander  si 
onremist  les  fers  au  feu  de  l'entreprise  cy-dessus  men- 
tionnée, et  tellement  accordée,  que  devant  huict  jours 
l'on  estoit  prest  à  marcher,  et  devers  Orléans,  pour 
tenir  les  deux  costez  delà  rivière  de  Loire  en  telle  sub- 
jection,  que  ceulx  de  la  religion  ne  s'entre- fussent  pu 
secourir. 

Mais  le  prince  de  Condé  (0,  qui  avoit  esté  long- 
temps asseurement  adverty  des  secrètes  menées  dudict 
sieur  connestable,  et  de  son  entreprise  de  rompre  la 
paix,  qui  fut  renversée  par  le  bon  conseil  de  M.  le 
mareschal  de  Vieilleviîle,  leur  accoursit  bien  le  che- 

0)  Mais  le  prince  cle  Condé.  L'autenr  se  trompe  entièrement  sur  les 
causes  du  renouvellement  de  la  guerre  en  1567.  Ce  furent  les  Protes- 
tans  qui  la  rallumèrent  eu  essayant  de  surprendre  le  Koi  à  Monceaux 
e  jour  de  Saint-Michel. 


CHARLES  IX.     [l567]  *77 

min;  car  il  donna,  de  telle  preveoiance,si  bon  et  dili- 
gent ordre  à  ses  affaires,  que,  voyant  le  sieur  connes- 
table  dedans  Paris,  et  ne  doubtant  nullement  qu'il  n'en 
arrivast  ainsi,  il  se  va  saezir  incontinant  de  la  ville  de 
Saint  Denis-1' Abbaye,  que  l'on  dict  communément  (  en 
France);  et  ses  troupes,  qui  estoient  par-cy  par-là 
esparses,  qui  venoient  sans  bruict,  le  vindrent  joindre 
en  moins  de  deux  jours  et  deux  nuicts,  et  se  trouva 
chef  d'une  belle  arme'e,  en  laquelle  estoient  l'Admirai, 
Andelot  (0,  La  Rochefoucault,  les  vidâmes  de  Chartres 
et  d'Amiens,  les  comtes  de  Sault  et  de  La  Suze,  Ester- 
nay,  Boucliavannes ,  et  tant  d'aultres  seigneurs,  sans 
oublier  Stuard  escossais,  avec  cinq  ou  six  cornettes 
escossaises  qui  couvroient  la  ville  Sainct-Denis  et  toute 
l'estendue  de  la  plaine,  depuiâ  la  croix  qui  est  sur  le 
pavé  et  la  chapelle  du  Landit,  et  barricadez  dedans 
tous  les  villaiges,  qui  sont  beaulx,  grands  et  h'teh  lo- 
geables. 

M.  le  connestable,  crevant  de  ceste  surprise,  de- 
meura comme  tout  interdict,  et  tout  en  l'instant  con- 
tremanda  ceulx  qui  avoient  desja  pris  le  chemin  de 
Longjumeaulx  ;  et  sort  avec  son  gros  d'armée ,  qui  estoit 
infini,  car  tout  Paris  y  estoit,  par  la  porte  Sainct-Denis, 
et  se  campe  à  La  Cappelle,  d'où  il  dispose  et  ordonne 
de  son  armée,  se  saezissant  des  avenues  sur  l'ennemy 
les  plus  nécessaires;  et  n'oublia  de  mettre  gens  de- 
dans Montmartre  :  ce  qu'il  despeschea  en  moins  de 
jour  et  demy;  puis  entreprand  de  forcer  Sainct-Denis 
ou  donner  la  bataille. 

(0  Dandelot  ne  se  trouva  point  à  la  bataille  de  Saint-Denis.  Il  de- 
meura pendant  toute  Faction  posté  au-delà  de  la  Seine  avec  cinq 
mille  hommes  que  M.  de  Matignon  tenoit  en  échec  par  de  fréquentes 
escarmouches.  Vie  du  maréchal  de  Matignon,  liv.  I. 

28.  12 

CHAPITRE  XXXVII. 

Bataille  de  Saint-Denis.— Les  deux  partis  s'attribuent  l'hon- 
neur de  la  victoire.  —  Mort  du  connétable» 

Le  Roy,  qui  estoit  à  Chasteau-Thierry  (0,  s'en  re- 
tournant de  Champaigne,  adverty  de  l'arrivée  du  con- 
nestable  à  Paris ,  se  diligente  d'y  venir.  Mais  il  eust 
nouvelle  au  pont  Chalenton  que  la  bataille  avoit 
desja  esté  donnée  ,  et  que  le  sieur  connestable  s' estoit 
retiré  dedans  Paris,  et  blessé  à  mort  par  ung  Ecos- 
sais qui  luy  donna  d'une  pistolade  dedans  les  reins. 
Sur  quoy  Sa  Majesté  s'escria  fort  hault,  disant  :  «  Ha! 
mareschal  de  Vieilleville,  tu  avois  bien  predict  ce 
malheur,  et  que  le  juste  jugement  de  Dieu  en  feroit 
la  décision.  » 

Arrivé  que  fut  Sa  Majesté  dedans  Paris,  il  n'y 
cogneust  que  toute  tristesse,  larmes  et  mélancolie,  à 
cause  de  la  mort  dudit  sieur  connestable  (2) ,  qui  estoit 

(l)  Le  Roy  qui  estoit  à  Chasteau-Thierry  ."La  plupart  des  historiens, 
même  contemporains ,  supposent  au  contraire  que  le  Roi  et  la  Reine- 
mère,  étoient  encore  dans  Paris  quand  le  connétable  en  sortit  pour 
donner  bataille  :  je  dis  qu'ils  le  supposent ,  car  ils  ne  s'expliquent 
pas  positivement  sur  cette  circonstance.  Voyez  les  Mémoires  de  Cas- 
telnau ,  liv.  VI ,  ch.  7. 

00  A  cause  de  la  mort  dudit  sieur  connestable.  On  voit  ici  que  l'au* 
teur  assure  positivement  que  le  connétable  étoit  mort  avant  le  retour 
du  Roi  à  Paris.  Mais,  i°  il  se  trompe  manifestement  sur  la  date  de  sa 
mort,  puisqu'il  ajoute  qu'il  mourut  en  moins  de  vingt-quatre  heures, 
ce  qui  est  contraire  au  témoignage  de  tous  les  historiens ,  qui  nous  ap- 
prennent que  la  bataille  de  Saint -Denis  se  donna  le  10  de  novem- 

le  comble  de  sa  fascherie  et  ennuy,  et  de  ce  qu'ils 
n'avoient  peu  conférer  ensemble  avant  son  trépas;  car 
il  eust  appris  de  luy  beaucoup  de  secrets  par  lesquels 

bre  1567,  et  que  le  connétable  mourut  le  12  novembre  de  la  même 
année  :  «  Le  connétable  ,  fort  blessé,  dit  Castelnau,  mourut  trois  jours 
après,  »  c'est-à-dire  le  troisième  jour  depuis  l'action.  Le  même  Castelnau 
dit  qu'il  étoit  âgé  de  soixante-dix-huit  «ans,  quoiqu'il  n'en  eût  que 
soixante-quatorze.  D'autres  lui  en  donnent  quatre-vingts,  ainsi  que  le 
père  Daniel  l'a  remarqué.  Rien  de  plus  ordinaire  que  de  trouver  de  pa- 
reilles méprises  dans  les  écrivains  de  ce  temps-là.  20  Brantôme ,  qui 
entre  dans  un  fort  grand  détail  sur  la  mort  du  connétable  de  Montmo- 
rency, suppose  évidemment  que  le  Roi  et  la  Reine  mère  étoient  dans 
Paris  quand  la  bataille  se  donna,  et  qu'ils  eurent  le  temps  de  voir  le 
connétable  et  de  lui  parler  avant  qu'il  expirât. 

«  De  plus,  dit-il,  il  s'opiniâtra  au  combat  de  telle  façon,  qu'il  fut 
blessé  en  trois  ou  quatre  endroits,  et,  s'affoiblissant  peu  à  peu  par  ses 
playes,  il  tomba  par  terre;  et  étant  revenu  à  soy  et  relevé,  il  demanda 
s'il  étoit  encore  beaucoup  de  jour,  et  qu'il  ne  se  falloit  amuser  là  ,  et 
qu'il  falloit  roide  poursuivre  la  victoire ,  car  elle  estoit  à  nous .  Voyez 
quel  cœur  et  quel  jugement  en  ce  brave  vieillard!  Puis,  s'adressant  à 
M.  de  Sanzay,  honnête  gentilhomme  qu'il  aimoit  fort,  lui  dit  :  «  Mon 
«  cousin  de  Sanzay  (car  ainsi  l'appeloit-il  toujours) ,  je  suis  mort;  mais 
«  ma  mort  est  fort  heureuse  de  mourir  ainsi.  Je  n'eusse  sçu  mourir  ni 
«  m' enterrer  en  plus  beau  cimetière  que  celui-cy.  Dites  à  mon  Roi  et  à 
«  la  Reine  que  j'ai  trouvé  à  la  fin  l'heureuse  et  la  belle  mort  dans  mes 
«  playes,  que  tant  de  fois  j'avois  pour  'ses  père  et  ayeul,  et  pour  luy, 
«  recherchée.  » 

«  Et  là-dessus  il  "se  mit  à  faire  ses  oraisons  accoutumées,  pensant  et 
voulant  mourir  en  ce  champ.  Mais  ceux  qui  étoient  auprès  de  luy  l'as- 
seuroient  que  ce  ne  seroit  rien  ,  comme  cela  se  fait  ordinairement,  et 
que,  avec  l'aide  de  Dieu,  il  se  pourroit  guérir;  qu'il  estoit  très-néces- 
saire qu'il  sortît  de  là  et  qu'il  se  fit  porter  dans  Paris  :  ce  qu'il  permist 
malaisément,  disant  toujours,  le  bon  homme ,  qu'il  vouloit  mourir  dans 
le  champ  de  bataille,  comme  il  avoit  toujours  désiré.  A  la  fin  il  fut  tant 
prié,  sollicité  et  requis,  qu'il  permit  d'estre  porté.  «  Je  le  veux  donc, 
«  dit-il,  non  pour  espoir  que  j'aye  de  guérison,  car  je  suis  mort,  mais 
«  pour  voir  le  Roi  et  la  Reine ,  et  leur  dire  adieu,  et  leur  porLer,  par  mes 
«  playes  et  ma  mort,  l'assurance  de  la  fidélité  que  j'ai  toujours  porté  à 
«  leur  service.  »  Ce  qu'il  leur  sçut  aussi-tost  très-bien  dire  d'une  grande 
constance,  et  la  larme  à  l'œil  pourtant;  et  leur  profera  les  mesmes  mots 

12. 

il  se  fust  pu  conduire  en  ceste  guerre  si  pre'cipitement 
commence'e.Mais  ce  qui  luydespleust  beaucoup  oultre 
cela ,  fust  qu'il  trouva  l'honneur  de  la  victoire  en  dis- 
pute ,  et  que  le  prince  de  Condé  maintenoit  luy  ap- 
partenir, d'aultant  que  le  chef  son  ennemy  s'en  estoit 
fuy  avec  plus  de  mille  hommes  dedans  Paris,  et  qu'il 
y  estoit  mort  en  moins  de  vingt-quatre  heures,  et  beau- 
coup de  grands  seigneurs  avec  luy  dedans  le  champ 
mesme  de  bataille;  et  qu'il  se  retira  tout  à  son  aise, 
sans  estre  poursuivi,  à  Sainct-Denys  avecques  ses  bles- 
sés; mais,  bien  plus  ,  qu'il  se  présenta  le  lendemain  en 
bataille  devant  l'armée  ennemie,  et  qu'il  n'y  eustame 
vivante  des  leurs  qui  osast  venir  au  combat,  encores 
qu'ils  y  fissent  alte  jusques  à  midi  ;  et  un  chef  ne  se 
peult  dire  saezy   de  l'honneur  d'une  journée,  qu'il 
n'aict  chassé,  defFaict  et  tellement  ruyné   et  achevé 
son  ennemy,  qu'il   ne    s'en    puisse  relever;    et   tant 
s'en  fault   que  cela  soit    advenu,    que  le    matin    ils 
refFuserent  la  bataille  ;  et  un  g  milliasse  d'aultres  propos 
que  tenoit  ledit  sieur  prince  pour  tirer  le  droict  de  son 
costé. 

M.  le  mareschal  de  Montmorencey  alleguoit  d'aultre 
part  que  l'honneur  luy  appartenoit ,   d'aultant  qu'il 

qu'il  avoit  chargé  le  sieur  de  Sanzay  de  leur  porter,  avec  force  autres 
qu'il  dit.  Leurs  Majestés  les  ouvrent  avec  force  grandes  larmes.  » 

M.  de  Thon  ne  nous  fournit  aucune  lumière  pour  décider  entre  le 
témoignage  de  Brantôme,  qui  est  fort  sujet  à  se  tromper,  et  celui  de 
l'auteur  de  ces  Mémoires  :  il  se  contente  de  dire  simplement  que  le 
connétable  mourut  le  lendemain  de  la  bataille ,  et  il  fait  ensuite  l'éloge 
de  ce  seigneur,  sans  rien  ajouter  qui  nous  fasse  connoître  s'il  a  cru  que 
le  Roi  et  la  Reine-mère  lui  aient  parlé  avant  sa  mort.  Et  comme  on  n'a 
aucune  raison  de  préférer  le  témoignage  de  Brantôme  à  celui  de  l'histo- 
rien du  maréchal  de  "Vieilleville,  on  ne  peut  dire  avec  certitude  lequel 
des  deux  s'est  trompé  sur  cette  circonstance. 

demeura  maistre  du  champ  de  bataille  et  qu'il  eust 
tout  loisir  d'enterrer  ses  morts  ;  et  que  tout  le  bagaige 
de  ses  ennemis  fust  pillé  et  emporté  par  les  siens,  et 
leurs  corps  demeurez  nuds  sur  la  place ,  aux  chiens 
et  oiseaulx  :  de  dire  que  son  armée  print  la  fuicte 
devers  Paris  avec  ung  grand  spavente  ,  sont  propos 
faicts  à  plaisir  -,  mais  y  allèrent  seulement  ceulx  qu'il 
ordonna  pour  la  conduite  de  M.  le  connestable  son 
père*,  il  confessoit  bien  qu'il  y  avoit  'plus  de  mille 
hommes,  mais  c'estoit  pour  servir  d'escorte  à  sondit 
père  ;  car  il  y  avoit  tant  de  fuyards  de  Tannée  enne- 
mie, que,  s'ils  l'eussent  veu  mal  accompaigné,  ils  se 
fussent  peult-estre  ralliez  et  jecte  z  dessus  luy  et  sa 
trouppe,  estant  petite. 

Sur  ces  propos,  le  Roy  et  les  mareschaulx  de  Bris- 
sac  et  de  Bourdillon  ne  pouvoient  asseoir  aucun  ju- 
gement, tant  pour  l'incertitude  des  allégations  ,  que 
pour  ce  qu'il  n'y  avoit  en  la  compaignie  personne  qui 
n'y  fust  du  party  catholique  et  suspect  en  la  matière ,  et 
qu'ils  ne  vouloientpas  tollir  au  plus  ancien  mareschaî 
de  France,  qui  estoit  de  Montmorency,  ce  qu'ils  pen 
soient  à  la  vérité  luy  appartenir. 

CHAPITRE  XXXVIII. 

Sentiment  du  maréchal  de  Vieilleville  sur  la  bataille  d? 

Saint-Denis. 

Ces  disputes  et  altercations  durèrent  plus  de  deux 
jours,  qui  croissoient  d'heure  à  aultre  parles  créances 

et  rapports  que  Ton  envoy  oit  deParisà  Saint-Denis, soubs 
passe-port  ou  avec  trompettes;  car  chacun  vouloit  tirer 
le  droict  de  son  costé.  M.  le  mareschaldeVieilleville, 
qui  avoit  tousjours  gens  fidèles  à  la  suicte  du  Roy  et 
des  armées,  n'y  espargnant  nullement  la  despence, 
fut  adverty  en  toute  diligence  du  partement  du  feu 
connestable  de  sa  maison  de  Chantilly  :  lequel  print 
de  Durestal  le  chemin  des  postes  par  la  levée,  et  vint 
par  Orléans  à  Paris  trouver  Sa  Majesté  ,  laquelle  fust 
très-aise  et  comme  ravye  de  le  veoir,  luy  disant  qu'en 
meilleure  occasion  ne  pouvoit-il  arriver;  mais  qu'elle 
eust  bien  désiré  qu'il  fust  venu  il  y  a  ung  mois,  pour 
l'asseurance  qu'elle  avoit  qu'il  eust  rompu  et  diverty, 
par  son  prudent  conseil  et  déterminées  resolutions,  le 
très-grand  desastre  et  malheur  incomparable  qui  est 
survenu  puis  trois  ou  quatre  jours  en  cest  endroict  et 
pays  durant  leur  absence.  «  Encores  estes-vous  venu 
fort  à  propos,  adjousta  Sa  Majesté,  pour  juger  et  dé- 
cider d'un  poinct  qui  touche  grandement  mon  hon- 
neur ;  car  mes  ennemys  se  veulent  attribuer  l'honneur 
et  la  gloire  de  la  bataille  qui  fut  donnée  il  y  a  trois 
jours  entre  Paris  et  Saint  Denys,  et  allèguent  pour 
tout  droict  de  leur  costé,  sinon  que  mon  lieutenant  y 
a  esté  blessé  a  mort  et  retiré  dedans  Paris,  fuyant  avec 
mille  hommes.  Demain  vous  entendrez  les  raisons  de 
l'un  et  l'aultre  party.  » 

Sur  quoy  M.  le  mareschal  respondit  ainsy  :  «  Il  n'est 
besoing,  Sire, de  remettre  au  lendemain  ce  quisepeult 
décider  présentement  ;  aussi  que  vous  n'y  estes  nulle- 
ment intéressé,  car  vous  estiez  absent  lors  delà  ba- 
taille :  que  plcust  à  Dieu  que  Vostre  Majesté  s'y  fust 
trouvée  !  car  les  respects,  les  commandemens,  les  af- 

fections  et  les  combats  s'y  fussent  gouvernez  et  con- 
duits d'aultre  façon.  Aussi  que  c'est,  à  mon  advis,  trop 
entrepris  aux  serviteurs,  de  quelque  qualité  ou  autho- 
rite  qu'ils  puissent  estre ,  de  s'assembler  et  dresser  une 
armée  jusqu'à  donner  une  bataille  ,  au  milieu  d'un 
royaume,  sans  le  congé  de  son  roy  ou  de  l'en  adver- 
tir.  Que  si  leur  animosité  ne  leur  eust  fait  oublier  ce 
devoir,  Vostre  Majesté,  Sire,  par  sa  présence,  eust 
peult-estre  composé  les  choses  en  toute  doulceur,  et 
le  sangfrançoisn'eust  pas  esté  si  cruellement  respandu. 
Somme,  que  je  maintiens  que  l'aggreseur  a  commys 
crime  de  leze-majesté  ,  et  ne  s'en  sçauroit  laver  ny 
excuser  ;  car  il  ne  peult  ignorer  qu'il  n'aict  mys  vostre 
royaume  en  proye,  d'aultant  que  si  les  estrangiers 
d'un  et  d'aultre  party ,  qui  estoient  en  grand  nombre, 
et  tous  d'une  langue,  comme  six  mille  Suisses,  cinq 
mille  reithres  et  quatre  mille  lansquenets,  eussent  pris 
intelligence  ensemble,  ils  se  fussent  jectez  sur  nos  Fran- 
çois estant  au  combat,  et  les  eussent  sans  doute  tous  def- 
faicts;  et  par  conséquent  vostre  ville  de  Paris  effrayée  , 
eust  esté  saccaigée  et  ruynée  de  fond  en  comble,  de- 
sastre qui  eust  faict  courir  à  Vostre  Majesté  une  très- 
horrible  et  très -dangereuse  fortune.  » 

CHAPITRE  XXXIX. 

On  assemble  le  conseil  pour  délibérer  si  Von  attaquera  une 
seconde  fois  Vannée  huguenote. 

«  Mais  pour  venir  à  la  dispute  qui  est  en- termes  de 
l'honne  ur  de  la  bataille ,  Vostre  Majesté ,  Sire ,  ne  l'a 
poinct  gaignée,  encores  moins  le  prince  de  Condé. 
—  Qui  doncqUes?  dist  le  Pvoy.  —  Ce  a  esté,  respond 
M.  le  mareschal ,  le  roy  d'Espaigne  ;  car  il  y  est  mort 
d'une  part  et  d'aultre  tant  de  valeureux  seigneurs, 
si  grand  nombre  de  noblesse  ,  tant  de  vaillants  capi- 
tainnes  et  de  braves  soldats,  tous  de  la  nation  fran- 
çaise ,  qu'ils  estoient  suffisants  pour  conquester  la 
Flandres  et  tous  les  Pays-Bas  ,  pour  les-  réincorporer 
à  vostre  couronne, de  laquelle  ils  sont  autrefois  sortis; 
et  sans  cette  mauldicte  rupture  de  paix,  (  que  dampné 
soit  qui  en  est  cause  !  )  j'avois  délibéré  de  vous  induyre, 
persuader  et  quasi  forcer  à  mettre  toutes  ces  forces  en- 
semble pour  y  faire  une  entreprise  ;  qui  eust  esté  le 
plus  mémorable  voyaigequi  aict  esté  faict  depuis  trois 
cents  ans  en  France  ,  et  qui  eust  perpétué  vostre  nom 
à  jamais;  et  en  fussiez  sans  doubte  venu  à  vostre  hon- 
neur, car  vous  n'avez  ny  mers  ny  montaignes  à  passer 
pour  enfoncer  ce  pays-là,  auquel  le  plus  commun 
langaige  dont  on  use  est  le  français  ;  qui  nous  eust  ap- 
porté une  milliasse  de  commoditez.  » 

Ce  fust  au  mareschal  de  Montmorency  à  rougir, 
par  ces  parolles  et  discours ,  qui  estoient  fondez  en 

toute  raison  et  e'quité  ,  sans  qu'il  s'ingerast  d'y  res- 
pondre  ny  replicquer  un  seul  mot  :  et  n'y  eust  per- 
sonne en  toute  ceste  assistance  ,  qui  estoit  grande  , 
mesme  les  princes ,  qui  ne  louast  tout  hault  la  saige 
prudence  et  résolu  entendement  de  M.  le  mareschal 
de  Vieilleville  ,  qui  en  avoit  dict ,  par  grande  har- 
diesse et  sans  flatterie  ,  la  pure  vérité  :  mesme  le  Roy, 
à  la  Majesté  duquel  ceste  remonstrance  estoit  très- 
agréable,  car  long-temps  a  qu'elle  en  sçavoit  la  source 
et  le  fonds,  ne  peult  dire  aultre  chose,  sinon  que 
c'estoit  parler  en  très-fidelle  serviteur;  et  mauldissoit 
tous  ceulx  qui  se  meslent  de  faire  service  à  sa  cou- 
ronne en  grands  estats  et  sublimes  charges  ,  qu'ils 
n'embrassent  d'un  tel  zèle  la  manutention  d'icelle , 
en  postposant  leur  ambitieuse  affection.  Après  ces 
parolles  elle  se  retira  en  sa  chambre  extrême  fas- 
cherie. 

Le  lendemain  on  assemble  le  conseil  pour  adviser 
les  remèdes  que  l'on  pourroit  applicquer  en  telles  et 
si  urgentes  nécessitez ,  et  principalement  si  on  devoit 
assiéger  le  prince  de  Gondé  en  son  fort  de  Saint  Denys, 
ou  pour  le  moins  le  faire  resserrer;  car  son  armée,  qui 
estoit  composée  de  grand  nombre  d'estrangiei  s,  comme 
dict  est,  et  d'aultant  de  Français,  s'estoit  merveilleu- 
sèment  estendue  et  eslargie,  et  tenoit  ung  grand  pays 
ne  craygnant  pas  beaucoup  l'armée  ennemie,  l'ayant 
acculée  dedans  Paris;  et  bien  souvent  venoient  des 
coureurs  jusques  aux  barrières  de  la  ville  ,  plus  par 
braverie  que  pour  en  tirer  quelque  advantaige  ou 
aultre  effect;  car  personne  ne  sortoit  :  ainsi  estoit- il 
commandé  et  fort  rigoureusement  deffendu. 

Toute  ceste  grande  compaignie  assemblée,  où  estoit 

Monseigneur,  frère  du  Roy,  duc  d'Anjou;  messieurs  de 
Montpensier  père,  et  fils,  qu'on  appeloit  prince  Daul- 
phin  ;  messieurs  les  cardinaulx  de  Bourbon  et  de  Lorr- 
raine,  et  tous  messieurs  de  Guyse;  les  quatre  mares- 
chaulx  de  France,  chancelier,  cinq  ou  six  maistres  des 
requ estes  et  secrétaires  d'Estat  ,  n'y  estant  la  Roy  ne 
mère,  à  cause  de  sa  maladie  ;  sans  oublier  M.  de  Ne- 
vers  ,  et  sept  ou  huict  anciens  chevaliers  de  l'Ordre. 

CHAPITRE  XL. 

Le  Roi  offre  la  charge   de  connétable   au  maréchal  de 

Vieilleville. 

Le  Roy  proposa  fort  dignement  toutes  les  nécessitez 
de  ses  affaires,  priant  l'assistance  en  gênerai  de  luy 
donner  conseil  en  très-fideles  serviteurs,  sans  aulcune 
passion  ;  car  en  meilleur  exemple  ne  lui  pouvoient-ils 
faire  cognoistre  le  zèle  qu'ils  doivent  avoir  à  la  con- 
servation de  son  Estât,  qui  court  une  fort  dangereuse 
fortune,  ayant  son  ennemy  campé  si  près  de  luy 
avec  une  grosse  armée ,  comme  chacun  sceyt. 

«  Et  parce  que  le  connestable  est  décédé,  et  qu'il 
n'y  a  plus  personne  qui  commande  absolument  en 
mon  absence  en  ceste  armée ,  j'ay  faict  choix  en  mon 
esprit,  ajousta  Sa  Majesté,  de  colloquer  en  sa  place 
le  mareschal  de  Vieilleville,  et  le  constitue,  crée  et 
establis,  en  ceste  ville  et  grande  assemblée ,  connes- 
table de  France  (0,  m'asseurant  de  deux  choses  :    la 

(*)''  Connestable  de  France.  Voici  encore  un  fait  qui  a  été  omis  ou 
ignoré  pur  les  historiens  du  lernps,   dont  aucun  ne  dit  que  le  Roi  ait 

première,  qu'il  sçaura  très-bien,  avec  toute  valeur  et 
saige  entendement,  exercer  et  conduire  ceste  charge  ; 
l'aultre,  qu'il  n'y  a  personne  en  ceste  compaignie  qui 
puisse  ignorer  ses  mérites  et  les  grands  et  signalez  ser- 
vices qu'il  a  faicts  depuis  trente-six  ans,  soubs  quatre 
roys,  en  toutes  ses  charges,  et  faict  encores  tous  les 
jours  à  la  couronne  de  France  :  qui  me  faict  bien 
croire  que  vous  aurez  tous  ceste  création  très-agréable. 
Et  sur  ceste  espérance,  je  vous  prie  généralement,  et 
neantmoins  commande,  de  luy  obeyr  en  tout  ce  qui 
concernera  mon  service  :  la  seule  considération  de  l'a- 
mytié  que  je'  luy  porte  vous  y  doit  affectueusement 
conduyre.  » 

Ces  propos  finis,  les  princes  et  toute  l'assistance, 
hormys  quelques-ungs,  que  le  lecteur,  mais  courti- 
san, sçaura  bien  discerner,  vont  dire  d'un  commun 
assentement,  et  tout  hault,  que  cette  élection  estoit 
fort  meurement  considérée,  et  qu'entre  les  mains  d'un 
plus  digne  ny  valeureux  chevalier  Sa  Majesté  ne  pou- 
voit  mettre  cest  estât  ;  et  qu'ils  luy  obeyront  tres-vo- 
lontairement ,  non-seulement  pour  les  raisons  susdic- 
tes ,  mais  pour  ses  signalez  mérites ,  dont  ils  ont  tous 
grande  cognoissance  ;  aussi  qu'il  est  de  fort  illustre 
extraction  ,  appartenant  à  des  plus  anciennes  maisons 
de  ce  royaume,  mesme  à  des  princes  du  sang. 

offert  au  maréchal  de  Vieilleville  la  charge  de  connétable,  et  qu'il  Fait 
refusée.  Un  refus  si  extraordinaire  pouvoit  être  fondé  sur  la  crainte  de 
déplaire  à  la  Reine-mère,  qui  vouloit  que  cette  charge  fût  supprimée, 
et  d'être  traversé  par  elle  en  l'acceptant.  «  Or,  après  la  mort  du  conné- 
table, dit  M.  de  Castelnau,  la  Reine  ,  mère  du  Roi,  estima  que,  pour 
avoir  les  armes  et  la  puissance,  avec  l'autorité  entière,  elle  ne  pouvoit 
mieux  faire  que  tacitement  supprimer  ce  grand  état  de  connétable ,  qui 
lui  étoit  suspect  ;  et  donna  la  charge  de  lieutenant-général  au  duc  d'An- 
jou, qu'elle  aimoit  uniquement.  »  M<fm.  dt  Castelnau  ,  liv.  VII,  chap.  8. 

M.  le  mareschal  de  Vieilleville  sort  de  sa  place,  et 
se  vient  présenter  devant  le  Roy,  faisant  une  révérence 
fort  basse ,  jusques  à  donner  d'un  genoil  en  terre  : 
un  chacun  pensoit  qu'il  allast  prester  promptement  le 
serment  à  Sa  Majesté'  pour  s'asseurer  de  Testât ,  crai- 
gnant que,  y  apportant  une  longueur,  il  n'y  survînt 
quelque  interruption;  mais  ils  furent  bien  trompez, 
car  il  va  parler  bien  hault  de  ceste  façon  :  «  Sire,  je 
remercye  très- humblement  Vostre  Majesté  du  très- 
grand  honneur  qu'il  luy  a  pieu  me  faire,  en  la  présence 
d'une  si  illustre  et  excellente  compaignie ,  de  me 
créer  connestable  de  France,  m'ayant  préféré,  par 
vostre  grande  libéralité,  à  ung  grand  nombre  de  braves 
chevaliers  qui  en  sont  plus  capables  que  je  ne  suis  ; 
mais  j'aimerois  mieulx,  Sire,  n'avoir  jamais  esté  que 
de  l'avoir  accepté.  » 

Alors  le  Roy,  comme  à  demy-colere  :  «  Mais  dic- 
tes-moy  pourquoy?  —  Parce,  Sire,  respond-il ,  qu'il 
est  désormais  temps ,  laissant  Testât  de  connestable  à 
part ,  et  qu'il  n  en  soit  jamais  plus  parlé ,  de  faire  en- 
trer monseigneur  vostre  frère,  quevoylà,  au  manie- 
ment des  affaires  d'Estat ,  et  le  constituer  lieutenant 
gênerai  de  Vostre  Majesté  en  vostre  royaume  et  en 
toutes  les  terres  et  pays  de  vostre  obeyssance  ,  affm 
qu'il  ne  demeure  plus  inutile,  et  qu'en  tous  lieux  où 
il  se  trouvera  il  puisse  parler  en  si  grand  prince  qu'il 
est,  des  armées,  des  batailles,  des  gouvernements  ,  et 
des  ordonnances  nécessaires  et  politicques ,  et  de  tout 
ce  qui  concerne  la  manutention  de  vostre  couronne  , 
et  de  Testât  public,  jusques  au  maniement  et  distri- 
butions de  toutes  les  finances  en  gênerai  des  provin- 
ces qui  sont  soubs  vostre  couronne  j  ce  qu'il  ne  seau- 

roit  faire  ,  n'y  ayant  jamais  esté  appelé  ny  employé  ; 
de  quoy  il  peult  rougir  en  toutes  compaignies.  Et  à 
ceste  création,  plustost  que  plustard,  vous  doivent 
convier,  mais  présentement,  en  ceste  brave  assemblée, 
deux  fort  pregnantes  raisons  :  la  première,  qu'il  em- 
brassera de  très-grand  soing  et  diligence  l'exercice  et 
l'exécution  d'une  si  très-honorable  charge ,  qui  n'a  sa 
pareille  en  la  chrestienté,  avec  une  indicible  fidélité  , 
en  prince  très-genereulx  qu'il  est  ;  car,  si  de  vostre 
grandeur  dépend  toute  la  sienne,  il  faut  bien  qu'il 
croye  qu'il  est  du  tout  en  tout  exterminé  si  par  sa 
faulte  le  moindre  fleuron  de  vostre  couronne  souffre 
quelque  diminution,  ayant  part,  comme  il  a,  en  vostre 
heritaige ,  comme  celluy  qui  en  est  tout  fraischement 
sorty  ,  n'estant  encores  son  appainage  asseuré  ny 
limité. 

«  L'aultre,  que  Vostre  Majesté  ne  peult  doubter 
que  vostre  service  ne  prospère  de  bien  en  mieulx, 
considérants  tous  vos  sujets  de  toutes  qualitez ,  princes 
et  aultres,  qu'ils  ont  ung  second  vous-mesme,  et  de 
vostre  propre  sang ,  pour  leur  commander  :  là  où  ils 
sont  d'aultre  estoffe,  lesdicts  princes  se  desdaignent  d'y 
obeïr  j  qui  apporte  souvent  de  grands  desastres  en  affai- 
res pressez  et  de  grande  importance,  principalement 
le  jour  d'une  bataille  ou  d'un  siège  de  quelque  ville 
frontière;  et  que,  d'aultre  part,  quant  à  nous  qui  ne 
sommes  pas  de  ce  calibre ,  mais  seulement  gentils- 
hommes, si  quelque-un  est  promeu  et  élevé  en  quel- 
que dignité,  ou  par  mérite  ou  par  faveur  de  son  Roy, 
les  aultres  entrent  en  jalousie  de  ceste  préférence ,  et 
négligent  leur  service  non-seulement ,  mais  calomp- 
nient  de  tout  leur  pouvoir  la  charge  de  l'aultre  ,  et  y 

contrarient;  qui  est  cause  bien  souvent  que  l'exécution 
des.  grandes  affaires  demeure  en  arrière;  là  où  estant 
mondict  seigneur  estably  en  ce  sublime  estât,  ilcouppe 
la  brèche  à  tous  tels  inconvénients,  et  contrainct  ung 
chacun,  par  sa  seule  présence,  à  faire  son  devoir. 
De  sorte,  Sire,  que,  s'il  plaist  à  Vostre  Majesté  croire 
mon  conseil,  vous  le  déclarerez  tel  tout  présentement 
en  ceste  très-illustre  et  très  excellente  compaignie  ; 
et  semble  que  Dieu  l'aict  icy  exprès,  assemblée  pour 
estre  présents  et  porter  tesmoignage  d'une  si  brave 
élection ,  et  très-nécessaire  aux  affaires  urgentes  qui 
sont  devant  nos  yeulx,  et  à  nostre  très-grande  perte  et 
dommaige.  » 

CHAPITRE  XLI. 

Le  duc  d'Anjou ,  frère  du  Roi ,  est  fait  lieutenant- gène  rai 

du  royaume. 

Il  ne  se  peult  dire  de  quelle  allaigresse  et  contente, 
ment  ceste  remonstrance  fut  receue  généralement  de 
toute  l'assemblée,  suppliants  tous  à  haulte  voix  de 
croire  le  conseil  de  M.  le  mareschal  de  Vieilleville. 
Alors  les  cardinaulx  de  Bourbon  et  de  Lorrainne,  ac- 
compaignez  des  quatre  mareschaulx  de  France ,  vien- 
nent prandre  Monseigneur,  et  le  présenter  à  Sa  Ma- 
jesté; laquelle,  à  voix  intelligible,  le  proclama  son 
lieutenant  -  gênerai  en  tout  le  royaume  ,  et  au  -  delà  ; 
et  ayant  pris  ses  deux  mains  entre  les  siennes,  l'ad- 
monesta de  bien  et  fidèlement   faire  son   devoir  en 

ceste  belle  et  très-sublime  charge,  et  s'il  ne  le  jurait 
pas  ainsi.  Son  Altesse  respondit  qu'il  mourra  plustost 
que  d'y  faillir,  voire  de  ses  propres  mains.  Sur  quoy 
la  resjouissance  fut  si  grande,  et  avecques  ung  tel 
applaudissement  de  main ,  qu'il  ne  se  peult  exprimer. 
Et  après  s'estre  rangez  auprès  du  Roy  et  de  son  Altesse 
sept  ou  huict,  avec  les  quatre  mareschaulx  de  France, 
il  fust  conclu  que  dès  le  lendemain  on  iroit  faire  des- 
loger le  prince  de  Gondé,  ou  y  mourir,  et  plustost  des- 
bonder  toute  la  ville  de  Paris  que  de  faillir  à  l'exé- 
cution de  ceste  entreprise,  qui  estoit  mise  sus  seulement 
pour  faire  entrer  son  Altesse  en  son  coup  d'essay  ;  du 
bon  succès  duquel  il  n'y  avoit  ame  vivante  là  dedans 
qui  n'en  conceust  une  très-ferme  et  très-asseurée  espé- 
rance. Et  là-dessus  le  conseil  se  rompit. 

Mais  ce  ne  fust  sans  hault  louer  M.  le  mareschal  de 
Vieilleville  d'une  si  belle  proposition,  par  laquelle  il 
avoit  bien  faict  cognoistre  à  un  chacun  qu'il  n'avoït 
aulcune  tache  d'ambition,  d'avoir  reffusé  le  premier 
estât  de  France  pour  le  transférer  à  ung  aultre,  en 
changeant  de  tiltre  et  de  qualité  :  car ,  à  vray  dire ,  les 
estats  de  connestable ,  de  mareschaulx,  grands-maistres 
et  grand  écuyer  de  France,  sont  seulement  vouez  et 
affectez  aux  seigneurs  de  grande  maison  et  mérite  ^  et 
non  aux  princes,  principalement  du  sang. 

Et  y  avoit  grand  presse  d'aller  devers  la  Royne  mère 
pour  luy  annoncer  l'investiture  de  son  troisiesme  fils 
en  ce  sublime  estât  de  vice-roy  de  France  ;  qui  en  fust 
très-aise  et  très-contente,  ne  se  pouvant  assez  louer 
de  M.  le  mareschal  de  Vieilleville,  qui  avoit  mis  si 
dextrement  en  avant  ceste  belle  invention,  pour  la- 
quelle Sa  Majesté  l'aima  et  honora  tousjours    depuis 

plus  que  jamais;  comme  aussi  fist  Son  Altesse,  qui  luy 
dist,  devant  grand  nombre  de  seigneurs,  qu'ayant  esté 
introduicten  ceste  incomparable  charge  par  ung  brave 
et  très-signalé  chevalier,  qu'il  ne  pouvoit  faillir  à  la 
bien  exercer,  et  prioit  Dieu  qu'il  luy  en  fist  la  grâce; 
et  qu'il  se  pouvoit  asseurer,  au  reste  7>  que  de  sa  vie  il 
n'oublieroit  ce  respect  et  ceste  courtoisie  de  s'estre 
despouillé  pour  le  vestir,  et  qu'entre  cent  il  ne  s'en 
trouveroit  pas  deux  qui  en  feissent  de  mesme  :  «  aussi , 
adjousta-t-il,  que  vous  avez  confirmé  par  une  très-suf- 
fisante preuve  le  tesmoignage  que  porta  de  vous  la 
Royne,  ma  dame  et  mère,  à  la  prise  du  Havre,  devant 
toute  l'armée  ;  de  quoy  elle  se  sent  fort  vostre  obligée.  » 

CHAPITRE  XLII. 

Le  prince  de  Condé  et  V Amiral  se  retirent  en  Poitou. 

a[i568]  Le  prince  de  Condé  fut  incontinant  adverty 
de  la  resolution  de  l'entreprise  de  le  venir  attacquer  : 
car  les  guerres  civilesne  manquent  jamais  de  perfides,  ou 
de  gens  qui,  soubsbeau  semblant,  tranchent  des  deux 
costez.  Et,  par  conseil  bien  considéré  avecques  l'Ad- 
mirai, Andelot  et  aultres  seigneurs  de  son  party,  dé- 
libéra de  desloger,  s'asseurants  bien  que,  sur  ceste  nou- 
velle création  du  frère  du  Roy  à  la  lieutenance-generale, 
il  n'y  auroit  homme  vivant  dedans  Paris,  jusques  aux 
artisans  et  crocheteurs,  qui  ne  print  les  armes;  et  qu'il 
leur  estoit  très-nécessaire  d'éviter  ceste  bouillante 
furie;  car  il  n'y  avoit  à  gaigner,  avec  ceste  enraigée 

populace,  que  la  mort;  craignants,  d'aultre  part,  que 
leurs  estrangiers,  qui  estoient  leur  plus  grande  force, 
se  pourroient  praticquer  pour  le  service  du  Roy,  prin- 
cipalement les  Suisses,  qui  sont  coustumiers  de  se 
vendre  au  plus  offrant  :  car  on  leur  devoitdeux  mois, 
et  l'argent  de  l'Angleterre  n'estoit  pas  encore  venu. 

Suivant  ce  conseil,  ils  deslogerent  toute  nuict,  et 
prindrent  le  chemin  de  La  Rochelle,  comme  leur  plus 
seure  retraicte,  se  promectants,  par  le  moyen  de 
cette  bonne  et  brave  place,  s'assubjectir  tout  le 
Poictou. 

Le  Roy,  adverty  de  ce  desiogement,  jugeabienque 
l'ennemy  estoit  en  spavente  ;  et  faict  marcher  l'armée, 
commandant  à  son  frère  de  la  mener  par  Orléans, 
pour  les  croiser  s'il  estoit  possible,  car  ils  alloient  par 
la  Normandie;  et  que,  quant  à  luy,  il  n'y  vouloit  pas 
aller  sitost ,  affin  qu'il  commenceast  d'exercer  son  estât 
delieutenant-general;  aussi  que  auparavant  de  partir 
il  vouloit  estre  asseuré  de  la  santé  de  la  Royne  leur 
mère;  mais  que  dedans  quinze  jours  ils  seroient  en- 
semble. 

Ainsi  sort  de  Paris  Son  Altesse  avec  son  armée,  qui 
estoit  belle  et  grande,  et  une  merveilleuse  noblesse, 
assistée  de  trois  mareschaulx  de  France,  BrissacC1), 
Vieilleville  et  Boui  dillon  ;  car  Montmorency  demeura 
auprès  du  corps  de  son  père  :  et  s'en  vont  droict  à 
Orléans,  sans  que  jamais  ils  peussent  rencontrer  à 
qui  parler  ny  combattre  ,  encores  qu'ils  en  cherclieas- 
sent  tous  les  moyens  ;  car  messieurs  les  mareschaulx 
envoyoient  alternativement  cavalerie  en  campaigne 
pour  descouvrir,    et  y  alloient  bien   souvent  eulx- 

l»)  Brissac.  Ce  maréchal  étoit  mortj  comme  on  l'a  vu,  en  1 564- 
2b.  ï3 

mesmes,  mais  en  vain ,  parce  que  les  aultres  avoient 
pris  si  bas  en  la  Normandie,  que  impossible  leur  fut 
d'en  avoir  nouvelles;  aussi  qu'ils  faisoient  grandes 
journées,  craignants  que  l'armée  royale  leur  empes- 
chast  le  passaige  de  Loire  au-dessus  de  Nantes;  qui  les 
eust  gardez  d'entrer  en  Poictou,  dont  fust  provenue 
leur  totale  ruine. 

Environ  dix-huict  jours  après  le  partement  de  Paris, 
le  Roy  arriva  à  Tours  avec  de  belles  forces,  ayant  la 
Roy  ne  sa  mère  en  sa  compagnie,  qui  estoit  bien  recon- 
valescée.  Et  ayants  eu  advis  que  le  prince  de  Condé 
avoit  passé  Loire  entre  Anceny  et  la  tour  Doudon,  et 
qu'ils  estoient  desja  entrez  en  Poictou,  il  fust  conelu 
et  arresté  d'aller  après ,  de  peur  qu'ils  s'agrandissent 
davantaige,  y  tenants  beaucoup  de  places ,  et  les  forcer 
plustost  à  une  bataille;  mais  parce  que  dedans  Poic- 
tiers  il  n'y  avoit  poinct  de  chef  pour  résister  à  leur  en- 
treprise, et  que  l'on  s'asseuroit  qu'elle  seroit  la  pre- 
mière attaquée,  Son  Altesse  commanda  à  M.  le  mares- 
chal  de  Vieilleville  d'y  entrer  incontinant  avec  six 
enseignes;  qui  estoit  bien  peu,  veu  la  grandeur  de  la 
ville,  mais  il  se  fioit  en  la  prudence,  valeur  et  vigi- 
lance dudict  sieur  mareschal  ;  et  envoya  d'aultres  ca- 
pitainnes  en  quelques  petites  places,  pour  mesmes 
effects;  départant  ainsi  les  charges  en  la  présence  du 
Roy ,  quiluy  en  laissoit  tout  le  commandement ,  comm  e 
à  son  lieutenant-general. 

CHAPITRE  XLIII. 

Le  maréchal  de  Vieilleville  entre  dans  la  ville  de  Poitiers. 

Monsieur   le  mareschal  doncques   s'achemine    en 
toute  diligence  avec  les  trouppes  susdictes  et  sa  garde 
de  centharquebuziers,  dont  estoit  tousjours  capitainne 
Sainte-Colombe ,  et  les  gentilshommes  cy-dessus  nom- 
mez au   siège  du  Havre-de-Grace,  et  entre  dedans 
Poictiers ,  donnant  ordre  promptement  aux  choses  né- 
cessaires pour  la  garde  d'une  telle  et  si  vague  ville  ; 
dont  bien  luy  en  print,  car  les  ennemis,  par  déter- 
minées délibérations,  s'y  estoient  acheminez,   bien 
advertis  qu'il  n'y  avoitlà  dedans,  pour  y  commander, 
que  l'evesque ,  de  la  maison  d'Escarts  ;  et  se  promet- 
toient  de  la  prendre  par  escalade.  Mais  quand  ils  sceu- 
rent  que  mondict  sieur  le  mareschal  y  estoit,  le  cueur, 
non  pas  le  nez,  leur  saigna ,  et  se  retirèrent,  encores 
qu'ils  n'en  fussent  que  à  quatre  lieues,   despitant  et 
maugréant,  avec  exécrables  blasphèmes  sa  venue,  par 
laquelle  une  si  riche  fortune  leur  avoit  esté  ravie  :  car 
la  prochaine  nuict  ils  dévoient  entreprendre  leur  exé- 
cution, et  s'asseuroient  d'en  venir  au  dessus. 

En  ceste  charge  il  fist  de  braves  gestes  et  empeschea 
dextrement  les  trouppes  ennemies  d'en  approcher  de 
plus  de  quatre  lieues  :  car  à  toutes  heures  il  faisoit 
sortir  des  gens  de  cheval  et  de  pied  pour  les  escar- 
moucher;  qui  en  furent  si  travaillez,  tant  du  combat 
que  de  surprises  fort  secrètes,  où  il  en  demeuroit  tou- 

!3. 

jours  nombre  des  leurs,  que,  à  la  fin,  ils  s'en  désis- 
tèrent. De  telle  façon  et  dextérité  il  conserva  la  ville 
l'espace  de  trois  ou  quatre  mois;  et,  oultre  ce,ilsaulva 
deux  ou  trois  places  voisines  de  Poictiers,  entre  aultres 
Lusignan,  qui  s'en  allô  it  perdue  sans  l'advertissement 
que  luy  fist  La  Haye,  lieutenant  de  Poictou ,  en  toute 
diligence;  lequel  y  envoya  incontinant  quatre  en- 
seignes conduictes  par  ce  qu'il  avoit  de  plus  cher, 
messieurs  le  marquis  d'Espinay  et  de  Duilly  ses  deux 
gendres,  et  deThevalle  son  neveu,  qui  rencontrèrent 
les  entrepreneurs  au  nombre  d'environ  six  cents,  et 
les  chargèrent  de  telle  furie  sans  recognoistre,  qu'ils 
les  mirent  à  vau-de-route,  d'aultant  qu'ils  ne  se  doub- 
toient  pas  de  telles  trouppes,  et  ne  pensants  estre  des- 
couverts,  et  en  demeura  environ  deux  cents  sur  la 
place  ;  et  ne  trouvèrent  pour  tout  butin  que  des  es- 
chelles,  avec  lesquelles  ils  vouloient,  par  intelligence, 
y  entrer.  Il  fut  pris  aussi  vingt  ou  trente  prisonniers, 
que  M.  le  marquis  d'Espinay  envoya  à  M.  le  mares- 
chal  son  beau-pere;  et  se  saezit,  estant  dedans  Lusi- 
gnan, de  quinze  ou  vingt  des  plus  apparants  de  la 
ville,  pour  estre  confrontez  ausdicts  prisonniers  desja 
envoyez  à  Poictiers  avec  lesdictes  eschelles  :  desquels 
apparants  il  en  fut  exécuté  à  mort  douze,  environ 
quinze  jours  après  leur  prise;  qui  fut  une  terrible  des- 
couverte pour  tout  le  Poictou ,  car  la  mesme  ville  de 
Poictiers  estoit  au  nombre  des  villes  vendues  par  les 
menées  de  l'Admirai  :  de  quoy  il  cuyda  enraiger,  voire 
mourir.  Le  prevost  de  M.  le  mareschal,  durant  quinze 
jours,  ne  vacqua  à  aultre  chose,  et  en  fut  exécuté  plus 
de  quarante.  De  quoyadvertys,  le  Roy  et  Son  Altesse 
ne  pouvoient  assez  publiquement  louer  mondict  sieur 

le  mareschal,  disants  à  tous  qu'il  leur  avoit  conquis, 
par  ceste  incomparable  diligence  d'y  avoir  envoie  des 
forces  soubs  capitainnes  si  guerriers,  tout  le  Poictou: 
car  si  les  intelligences  de  F  Admirai  eussent  sorty  effects, 
ils  eussentesté  contraincts  d'en  desloger,  n'ayant  plus 
une  seule  ville  de  marque  pour  retraicte;  estimants 
plus  ce  brave  et  admirable  traict,  d'y  avoir  pourveu 
si  à  propos,  et  des  exécutions  de  justice  qui  descou- 
vrirent tels  tradiments,  que  le  gaing  et  la  victoire  d'une 
grande  bataille. 

CHAPITRE  XLIV. 

Siège  de  Saint- Jean-d'  Angely. 

[1569]  Le  Roy  enfin  futd'advis  d'aller  assiéger  Saint- 
Jean  d'Angely,  pourtousjoursaffoiblirsonennemy  ;  et 
laissa  son  frère  et  lieutenant  gênerai  en  la  campaigne^  et 
bien  fort ,  pour  faire  teste  à  toutes  leurs  entreprises  ; 
en  quoy  il  s'aquicta  en  très-valeureux  prince,  et  ren- 
gea  les  Protestants  quasi  à  l'extrémité,  par  plusieurs 
rencontres  et  une  bataille  que  Ton  nomma  de  Mont- 
contour. 

Sa  Majesté  establit  M.  le  mareschal  de  Vieilleville 
son  lieutenant  gênerai  audict  siège  d'Angely,  se  des- 
daignant d'y  estre  en  personne,  et  se  vint  loger  à 
Luret ,  distant  d'environ  une  lieue  deladicte  ville.  Du- 
rant lequel  mondict  sieur  mareschal,  prenant  ceste 
charge  à  grand  honneur  et  faveur,  se  vint  camper  avec 
sa  petite  armée ,  et  se  loge  en  un  villaige  nommé 

La  Vergne.  Il  faict  incontinant  sommer  la  ville  de  se 
rendue  à  son  Roy.  Piles,  qui  estoit  dedans,  respond 
qu'il  la  garde  par  le  commandement  du  prince  de  Na- 
varre, gouverneur  de  Guyenne  pour  le  service  de 
Sa  Majesté. 

M.  le  mareschal  print  ceste  responce  pour  reflus , 
et  faict  en  toute  diligence  les  approches  et  tranchées, 
et  placer  huict  canons  devant  la  porte  d'Aulnis,  qui 
fut  si  furieusement  battue  un  jour  entier,  que  la  bresche 
estoit  grande  et   raisonnable.    Mais  toute    la  nuict 
ceulx  de  dedans  travaillèrent  si  ardamment,  jusques 
aux  femmes,  dedans  le  fond  du  fossé,  avec  l'industrie 
d'un  ingénieur,  qu'ils  y  firent  une  muraille  seich§  des 
pierres  que  le  canon  avoit  abbatues ,  avec  d'aultres 
matières,  que  la  bresche  fut  tout  aussi-tost  remparée  et 
mise  en  un  tel  estât  de  deffence  qu'elle  ne  fut  poinct 
assaillie  ;  aussi  que,  entre  aultres  moyens',  ils  tirèrent 
une  tranchée  derrière  la  bresche  flanquée  bien  à  pro- 
pos, et  sur  icelle  dressèrent  des  barricades  pour  leurs 
harquebuziers  couverts;  et  l'accommodèrent  de  telle 
façon  qu'ils  l'estimoient  plus  forte  qu'auparavant. 

Mais  le  lendemain ,  dès  la  poincte  du  jour,  il  feist 
dresser  la  batterie  en  ung  aultre  endroict  devers  la 
tour  de  laquelle  les  assiégez  avoient  faict  abbattre  la 
couverture  ;  et  fust  si  furieusement  battue ,  que  la 
bresche  estoit  raisonnable  :  occasion  que  plusieurs 
braves  capitainnes,  suivys  de  grand  nombre  de  soldats, 
entreprindrent  de  s'en  rendre  maistres,  et  donnèrent 
fort  brusquement  jusques  au-dessus  de  la  bresche. 
Mais  elle  fut  débattue  de  telle  hardiesse  et  dextérité , 
que  les  nostres  furent  contraincts  de  se  retirer  :  qui  ne 
fut  sans  une  grandissime  perte  d'une  part  et  d'aultre, 

plus  toutesfois  de  ceulx  de  dedans,  et  de  leurs  meilleurs 
soldats,  tant  par  la  fureur  de  l'artillerie  que  de  coups 
de  main. 

Qui  fut  cause  que  M.  le  mareschal  essaya  une  aultre 
plus  doulce  voye ,  et  escrivit  au  capitainne  Piles  que 
s'il  attendoit  encores  ung  aultre  assault,  qu'il  estoit 
perdu,  et,  s'il  ne  mouroit  en  combattant,  sa  mort  se- 
roit  ignominieuse  ,  car  par  justice ,  et  déclairé  rotu- 
rier avec  toute  sa  postérité ,  pour  servir  d'exemple  à 
tous  subjects  rebelles,  usurpateurs,  contre  tout  droict 
divin  et  humain,  des  villes  de  son  Roy  et  souverain  sei- 
gneur ;  l'advertissant ,  au  reste ,  que  Lusignan  et  Xainc- 
tes  estoient  en  l'obéissance  du  Roy,  et  qu'il  demeure- 
roit  tout  seul  au  milieu  des  forces  roy ailes  et  pays  des 
Catholiques,  sans  vivres  ny  toutes  munitions  de  guerre  ; 
et  le  mettoit  enfin  dehors  de  toute  espérance  de  se- 
cours, l'asseurantque  les  princes  avoient  desja  passé  la 
Dordonne  après  ceste  bourrasque  de  Montcontour , 
et  d'aultres  rencontres  ausquelles  ils  avoient  toujours 
eu  du  pire;  et  que,  à  ceste  cause,  il  print  bien  garde 
à  luy,  sans  faire  ainsi  l'oppiniastre  :  quant  à  sa  personne 
et  les  siens,  il  luy  promettoit,  en  foy  de  gentilhomme 
d'honneur,  qu'il  les  reoevroit  à  une  composition  si 
henneste,  que  luy  et  eulx  auroient  grande  occasion 
de  se  contenter. 

Ceste  lettre,  avec  une  si  grande  seureté,  et  signée 
d'un  tel  seigneur  et  mareschal  de  France,  ouvrit  les 
esprits  de  Piles  et  des  principaulx,  qui  eussent  volon- 
tairement preste  l'oreille  à  une  honorable  composition , 
veu  le  peu  d'hommes  et  la  faulte  qu'ils  avoient  de  toutes 
munitions,  que  de  bouche,  que  de  guerre  ;  et  firent 
responce  qu'ils  demandoient  une  trefve  de  dix  jours, 

pour  envoyer  devers  les  princes  \  et  que  si  au  bout  du-* 
dict  terme  il  ne  leur  venoit  du  secours ,  ils  se  soubs- 
mectroient  à  sa  volonté  ;  et  que  l'honneur  des  armes  leur 
commande  d'en  user  ainsi;  de  quoy  ils  le  font  juge 
comme  chef  des  armées  et  des  guerres,  et  du  devoir 
honorable  de  tous  ceux  qui  les  suyvent.  Ce  que  M.  le 
mareschal  facilement  leur  accorda,  comme  chose  fort 
raisonnable,  et  àlaquelle  tout  homme,  quel  qu'il  soit, 
qui  garde  une  place  pour  ung  prince ,  est  tenu ,  s'il  ne 
la  perd  par  force  et  d'assault,  de  n'entrer  poinct  en 
composition  ny  capitulation ,  sans  le  commandement 
et  advis  de  celluy  qui  la  luy  a  donnée  en  charge. 

Geste  trefve  ainsi  accordée  et  publiée  partout ,  un 
grand  nombre  de  seigneurs  et  de  capitainnes  de  gen- 
darmerie vindrent  trouver  M.  le  mareschal,  pour  se 
resjouir  avecques  luy  de  ce  grand  heur  d'avoir  rangé 
la  ville  que  l'on  estimoit  sur  toutes  celles  du  Poictou , 
après  La  Rochelle,  la  plus  forte,  et  quasi  imprenable. 
Et  entre  aultres  seigneurs  y  arrivèrent  les  ducs  d'Au- 
malle  et  le  comte  de  Martigues,  gouverneur  de  Bre- 
taigne  ',  lesquels    mondit  sieur  le  mareschal  receust 
fort  honorablement  avec  salves  d'escopeterie  et  de  ca- 
nonades;  et  les  feist  loger  de  mesme,  déférant  au  duc 
d'Aumalle  toute  la  charge  et  commandement  en  l'ar- 
mée, comme  de  donner  le  mot,  poser  les  gardes  et 
recevoir  tous  les  pourparlers  qui  viendroient  de  la  part 
de  ceulx  de  dedans,  pour  y  respondre  et  donner  Tor- 
dre qui  y  seroit  requis.  Ce  qu'il  ne  voulut  accepter , 
saichant  que  le  Roy  et  Son  Altesse  (0  ne  l'auroientpas 

(0  Son  Altesse.  Par  son  Altesse  Fauteur  entend  le  duc  d'Anjou  frère 
du  Roi.  On  donnoit  en  ce  tcmps-Ià  le  titre  d'Altesse  aux  fils  de 
Franco 

agréable ,  d'aultant  qu'il  y  estoit  instalé  de  leur  propre 
mouvement  et  franche  volonté  ;  aussi  que,  estant  ma- 
reschal  de  France  ,  c'est  le  vray  devoir  de  son  estât 
que  de  commander  aux  sièges  et  aux  armées;  et  d'en- 
treprendre là- dessus  sans  un  ample  pouvoir  de  Sa  Ma- 
jesté, il  craindroit  que  cela  luy  fust  reprochable,  et 
qu'il  deust  respondre  de  tous  les  malheurs  et  desastres 
qui  pourroient  survenir  en  ce  siège  en  son  honneur 
et  sa  vie. 


CHAPITRE  XLV. 

Diverses  circonstances  du  siège  de  Saint-Jean-d3  Angely . 

è  »    •♦   % 

Monsieur  le  mareschal  ayant  faict  ceste  honorable 

déférence,  suyvant  son  honnesteté  accoustumée ,  à 
un  tel  prince ,  sur  ce  remis  ne  l'en  voulust  importu- 
ner davantaige,  mais  cherchea  tous  les  moyens  de  le 
bien  traicter,  et  M.  de  Martigues,  avec  les  principaulx 
de  leur  suicte  ,  sans  y  espargner  aulcunement  la  des- 
pence ;  où  se  trouvoient  quelques  capitainnes  de 
dedans  ,  car  il  y  avoit  ostaige  d'une  part  et  d'aultre , 
auxquels  on  faîsoit  bonne  chère.  Mais  le  capitainne 
Piles,  et  ung  aultfe  nommé  La  Motte-Pujoz,  plus  opi- 
niastres  que  tous,  n'y  voulurent  jamais  venir,  et  se 
retiroient  seurement,  la  nuict  venue,  en  leur  ville. 

Cependant  les  dix  jours  expirèrent  sans  que  jamais 
on  eust  aucunes  nouvelles  ny  responce  des  princes , 
encores  qu'ils  y  eussent  envoyé  ung  nommé  La  Per- 
sonne ,  capitaine  fort  expérimenté  et  aux  armes  et  aux 

affaires  d'Estat;  mais  il  n'y  voulut  poinct  retourner, 
cognoissant  le  peu  de  moyen  des  princes  de  leur 
donner  secours,  et  encores  moindre  deceulx  de  Saint- 
Jean  -  d'Angely  de  pouvoir  résister  à  ung  si  brave 
chef  d'armée,  qui  avoit  entamé  leur  ville  d'une  si  fu- 
rieuse façon.      «i     •  , 

Qui  fut  cause  que  M.  le  mareschal  envoya  sommer 
Piles  de  tenir  promesse,  ou  qu'il  l'alloit  ruyner  de 
fond  en  comble  ;  lequel  respondit ,  par  le  herault  et 
trompette  qu'il  y  avoit  envoyez ,  qu'il  aymoit  mieulx 
mourir  au  combat,  en  deffendant  ce  qui  luy  avoit 
esté  baillé  en  garde  avec  son  honneur ,  que  d'estre  , 
luy  et  ses  compaignons ,  taillés  en  pièces  quand  ils 
seroient  sortys  de-là  ;  et  que  le  bruict  en  estoit  tout 
commun  en  son  armée,  et  que  desja  ses  soldats  se 
vantoient  de  leurs  armes  et  chevaulx. 

Sur  quoy  M.  le  mareschal  le  luy  renvoya  pour 
l'asseurer  que  ce  bruict  estoit  très  faulx ,  et  qu'il  ay- 
meroit  mieulx  mourir  que  de  commettre  une  telle 
villainie  et  meschanceté  *,  et  que  tant  s'en  fault  qu'il 
permette  que  cela  advienne ,  qu'il  les  accompaignera 
plustost  jusqu'au  lieu  de  leur  seureté,  et  leur  permettra 
de  sortir  armes,  chevaulx  et  la  vie  sauve,  avec  tout 
leur  bagaige;  leur  promettant  de  leur  tenir  ceste  ca- 
pitulation sur  son  honneur  et  sur  sa  vye,  et  la  leur 
envoyera  signée  de  sa  main  et  scellée  du  scel  de  ses 
armes,  quand  ils  la  vouldront  envoyer  quérir  :  qui 
estoit  une  offre  pleine  de  clémence  et  de  courtoisie, 
attendu  leur  très-piteux  estât.  Mais  le  hérault  et  le 
trompette  s'en  revindrent  sans  responce ,  disants  qu'à 
grande  peine  leur  avoit-on  donné  le  loisir  de  para- 
chever leur  créance. 

Ace  villain  et  indiscret  rebuffe  (0,les  ostaiges  furent 
renvoyez  d'une  part  et  d'aultre  ,  et  commencea  M.  le 
mareschalà  chercher  quelqu  aultre  endroit  pour  dres- 
ser une  nouvelle  batterie ,  Se  doubtant  bien  que  les 
premières  avoient  esté  remparées  :  et  furent  toute 
nuict  placez  huict  canons  devant  les  tours  et  bastions 
du  chasteau  ;  la  porte  duquel  en  moins  de  rien  fut 
myse  par  terre,  de  laquelle  on  sortoit  pour  aller  sur 
une  plate-forme  qui  estoit  au-devant  du  chasteau,  la- 
quelle semblablement  fust  myse  en  pouldre,  y  estant 
M.  le  mareschal,  non  sans  grand  dangier  de  sa  per- 
sonne, qui  faisoit  tirer  en  grande  furie,  se  sentant 
picqué,  veoire  pippé  de  ces  dix  jours. 

Quoy  voyants,  ceulx  de  dedans  firent  bientost  ung 
aultre  passa ige  dedans  le  fossé  et  une  ouverture  à 
la  muraille  de  la  ville ,  hors  laquelle  ils  dressèrent 
une  palissade  pour  flanquer  et  deffendre  le  chasteau  ; 
et  abatirent,  oultre  cela,  une  partie  d'une  aultre  tour 
du  costé  de  Taillebourg,  où  M.  de  Martigues  fut  tué 
d'une  arquebuzade  par  la  teste.  Mais  toutes  leurs  di- 
ligences, fatigues  et  travaux,  qui  furent  merveilleux, 
ne  leur  servirent  de  rien,  ny  leurs  saillies,  qui  furent 
assez  braves ,  qu'ils  hazarderent  en  faveur  de  leur  nou- 
veau secours  :  car  tousjours  M.  le  mareschal  leur  gar- 
doit  ung  dessert  et  une  queue  derrière  qui  les  ruynoit: 
et  oultre  ce,  ils  furent  tant  fouldroyez  de  l'artillerie, 
y  ayant  adjousté  cinq  pièces,  qu'ils  n'avoient  quasi  lieu 
seur  de  retraicte  en  la  ville,  et  les  menaçoit,  s'ils  ne  se 
rendoient  bientost ,  qu'il  ne  les  vouloit  pas  prandre 
d'assault  gênerai  ,  mais  les  tuer  tous  là- dedans  à 
coups  de  canon. 

(') Rtlujfe :  refus. 

Estants  en  telle  extrémité  les  assiégez,  et  que  la 
plate-forme  sur  laquelle  ils  avoient  foncfé  leur  conser- 
vation estoit  à  toute  heure  percée  à  jour  par  les 
grandes  couleuvrines,  pour  estre  de  terre  neufve  et 
faicte  de  fraiz,  et  que  plusieurs  de  la  ville  y  estoient 
ordinairement  tuez  ou  blessez ,  ils  contraignirent  Piles 
d'entrer  en  capitulation  :  à  quoy  force  luy  fut  de 
condescendre  ,  tant  pour  la  très-grande  et  commina- 
toire instance  qu'ils  en  faisoient ,  que  pour  le  peu  de 

moyen  qu'ils  avoient  de  plus  résister. 

■  0 

CHAPITRE  XLVI. 

Capitulation  de  Saint- Jean-d*  Angely .  «—  Le  Roi  donne  au 
maréchal  de  Vieilleville  le  gouvernement  de  Bretagne. 

Monsieur  le  mareschal ,  qui  sçavoit  tout  ce  qui  se 
faisoit  là -dedans,  l'envoya  sommer  par  un  herault 
de  se  rendre  ou  de  mourir  sans  miséricorde.  Piles  r 
très-aise  de  ceste  sommation ,  car  il  y  eust  esté  repro- 
chable  d'en  entamer  le  premier  les  propos,  respondit 
qu'il  estoit  tout  prest,  en  luy  envoyant  la  seureté  par 
luy  cy-devant  mentionnée  et  signée  de  sa  main.  De 
quoy  M.  le  mareschal  advertyt  incontinant  Sa  Ma- 
jesté, la  suppliant  de  venir  en  personne  pour  les  re- 
cevoir elle-mesme,  luy  promettant  que  auparavant 
cinq  heures  expirées  il  entreroit  dedans. 

De  quoy  le  Roy  très-joyeulx  s'achemine  en  toute 
diligence  droict  au  camp.  Où  arrivé,  M.  le  mares- 
chal manda  tout  incontinant  à  Piles  que,  affin  qu'il 

ne  doubtast  plus  des  seuretez  promises*  il  vouloit 
qu'il  les  eust  de  la  main  du  Roy,  et  qu'il  se  gardast 
bien  de  plus  rien  révoquer  en  doubte  ;  car  ceste  lon- 
gueur luy  estoit  très -odieuse  :  et  luy  furent  envoyez 
les  articles  de  la  capitulation  signez  de  la  main  de  Sa 
Majesté,  qui  estoit  telle  : 

io  Que  les  assiégez  sortiroient  de  la  ville,  bagues 
saulves,  avec  leurs  armes  et  chevaulx,  et  enseignes 
desployées  ;  1 

20  Qu'ils  ne  porteroient  les  armes  pour  la  cause 
générale  de  la  religion,  de  quatre  moys; 

3°  Qu'ils   pourroient,  tant  habitants  que  estran- 
giers,  se  retirer  où  bon  leur  sembleroit,  en  toute  seu- 
reté,  et  qu'ils  seroient  accompaignez  jusques  au  lieu 
de  leur  retraicte  choisy  par  eulx,  et  où  ils  vouldroient 
aller,  par  Biron  et  Causseins;  et  que  tout  le  reste  de 
ce  jour,  et    toute  la  nuict,  ils  troussassent  bagaige 
pour  partir  le  lendemain  sans  aulcun  delay,  sur  peine 
de  la  mort  honteuse  et  cruelle  ;  ce  qu'ils  firent  :  qui 
estoit  le  dernier  jour  des  sept  semaines  que  M.  le  ma- 
reschal  y  avoit  planté  le  siège.  Et  sortirent  par  la 
porte   de  Mataz,  premièrement  huit  cents  hommes 
de  pied,  sans  tambour  ny  enseigne  arborée,  estant 
M.  d'Aumalle  exprès  posé  à  ladicte  porte  pour  cest 
effect;  et  trois  cents  chevaulx  de  faction,  avec  ung 
grand  charroy  de  bagaige  ;  puis  grand  nombre  de  ref- 
fugiez.  Et  Sa  Majesté  entra  par  la  porte  d'Aulnys,  ac- 
compaignée  de  M.  le  mareschal  et  de  tous  les  seigneurs 
de  sa  suycte  *,  laquelle  fut  fort  esbahye  des  ruynes  que 
l'artillerie  y  avoit  faictes ,  comme  aussi  fut  la  Royne 
sa  mère ,  le  cardinal*  de  Lorraine  et  tous  les  aultres. 
Et,  estant  la  ville  en  son  obéissance,  il  print  M.  le 

mareschal  lie  Vieilleville ,  en  la  présence  de  tous,  par 
la  main ,  et  luy  dist  telles  parolles  :  «  Mon  mareschal , 
vous  avez  faict  tant  de  services  à  la  Couronne  toute 
vostre  vye,  de  si  grande  importance,  au  grand  ha- 
sard de  vostre  personne  et  mespris  de  la  mort,  et  sans 
aulcune  recompence,  que  je  m'estimerois  le  plus  in- 
grat prince  du  monde,  et  indigne  sur  tous  d'estre  fidè- 
lement servy,  si  présentement  je  ne  commençois  à  vous 
rémunérer   selon   vostre  mérite  ,  s'y    offrant  une  si 
bonne  et  grande  occasion  de  la  mort  du  feu  sieur  de 
Martigues,  gouverneur  de  Bretaigne;  vous  donnant 
et  faisant  présent,  à  la  veue  de  toute  ceste  honorable 
compaignie,  et  principalement  delà  Royne  ma  dame 
et  mère,  de  son  gouvernement;  affin  que  sur  vostre 
vieil  aige  vous  ayez  moyen  de  me  faire  service  estant 
en  vos  maisons,  car,  à  ce  que  j'entends,  la  plus  esloi- 
gnee  de  la  duché  n'en  est  qu'à  dix  ou  douze  lieues.  » 
Et,  ce  disant,  print  les  lettres  d' estât  dudit  gouverne- 
ment des  mains  d'un  des  secrétaires  des  commande- 
ments et  les  myst  entre  les  siennes.  Qui  les  receust 
avec  un  très-humble  remercyement ,  luy  disant  que 
s'il  luy  avoit  donné  une  riche  comté  par  heritaige,  il 
ne  s'estimeroit  pas  mieulx  ny  plus  dignement  recom- 
pence. Et  tout  à  l'instant,  avec  une  très-volontaire  per- 
mission de  Sa  Majesté,  il  créa  M.  le  marquis  d'Espi- 
pinay  son  lieutenant  gênerai  au  gouvernement   de 
Bretaigne,  et  donna  à  M.  de  Duilly,  son  aultre  gen- 
dre, le  gouvernement  de  Metz,  comme  voisin,  estant 
des  plus  anciennes  et  signalées  maisons  de  Lorraine. 
De  toutes  lesquelles  promotions  lettres  furent  depes- 
chées  par  commandement  exprès  de  Sa  Majesté,  et 
ce  avec  ung  grand  contentement  et  applaudissement 

de  toute  l'assistance,  qui  estoit  infiniment  resjouye  de 
ce  que  principalement  le  gouvernement  de  Bretaigne 
estoit  advenu,  et  par  grand  mérite,  et  disoient  les 
plus  grands,  à  M.  le  mareschal  de  Vieille  ville  ;  et 
louoient  tous  en  gênerai  bien  haultement  Sa  Majesté 
d'avoir  si  bien  approprié  la  chose  à  son  poinct;  car  en 
meilleure  main  ne  pouvoit-elle  commettre  une  si  ho- 
norable charge,  ny  qui  en  sçaura  rendre  meilleur 
compte. 

Estant  ainsi  toutes  choses  disposées  au  contente- 
ment du  Roy  et  d'un  chacun,  Sa  Majesté  reprand  le 
chemin  de  Luret.  Mais  sur  son  partement  M.  le  ma- 
reschal la  supplia  de  nommer  un  gouverneur  pour  la 
place,  avec  quelques  forces,  attendant  qu'il  aict  faict 
raccommoder  et  mettre  en  deffence  les  ruynes  de  l'ar- 
tillerie, offrant  d'y  demeurer  encores  un  bon  moys 
pour  son  service ,  pour  donner  ordre  et  remettre  toutes 
choses  en  bon  estât  premier  que  d'en  partir. 

Ce  que  le  Roy  trouva  très-bon;  mais  il  luy  défera 
la  nomination  d'un  gouverneur,  et  qu'il  auroit  très- 
agréable  celuy  qu'il  y  commettroit,  s'asseurant  bien, 
puisqu'il  part  de  sa  main,  qu'il  luy  fera  très-fidele 
service  et  ne  luy  sera  jamais  trahistre  :  ce  que  sai- 
chant ,  la  Royne  mère  l'envoya  prier  par  son  escuyer 
Foze  d'y  nommer  Guytiniere;  lequel,  suivant  ceste 
secrète  prière,  y  fust  estably  gouverneur,  avec  huict 
compaignies  de  gens  de  pied. 

CHAPITRE  XLVII. 

Le  duc  de  Montpensier  demande  ait  Roi  le  gouvernement 

de  Bretagne, 

Leur*  Majestés  ne  furent  pas  sitost  arrivées  à  Luret, 
avec  leur  excellente  suicte,  que  le  duc  de  Montpen- 
sier se  présente  devant  le  Roy,  luy  demandant,  comme 
à  genoulx  ,  le  gouvernement  de  Rretaigne.  Auquel 
Sa  Majesté  respondit  qu'il  en  avoit  desja  pourveu  ung 
très-brave  chevalier,  et  de  très-grand  mérite,  qui  es- 
toit  le  mareschal  de  Vieilleville  ,  et  qu'il  se  devoit 
bien  contenter  de  celuy  de  Daulphiné.  A  quoy  il  ré- 
pliqua, et  assez  impudemment  :  «  Et  que  deviendra, 
Sire,  le  prince  Daulphin  (0  mon  fils?  Je  le  luy  veulx 
laisser,  affin  qu'il  ne  demeure  inutile  ny  sans  hono>- 
rable  charge,  comme  prince  du  sang  royal  de  France 
qu'il  est;  et  qu'il  plaise  à  Vostre  Majesté  m'honorer 
de  celluy  de  Bretaigne,  suivant  mesme  les  anciens  ac- 
cords qui  furent  faicts,  quand  la  duché  de  Bretaigne  fut 
incorporée  à  la  couronne,  entre  le  feu  roy  François 
vostre  seigneur  et  grand-pere ,  et  les  Estats  du  pays , 
qu'ils  auraient  tousjours  un  gouverneur  qui  serait 
prince  du  sang.  »  Et  sur  le  reffus  qu'en  reïtera  Sa  Ma- 
jesté, ledict  duc  de  Montpensier  s'advancea  fort  effron- 
tément de  proférer  de  telles  parolles  :  «  Comment , 

(*)  Le  prince  Daulphin.  Le  fils  du  duc  de  Montpensier  avoit  le  titre 
eta  dauphin  d'Auvergne. 

Sire?  est-ce  le  respect  que  Vostre  Majesté  porte  à 
ceulx  qui  ont  cest  honneur  de  vous  appartenir,  de 
préférer  un  gentilhomme  à  leur  advancement,  et  ne 
considérer  pas  que  si  Dieu  avoit  faict  sa  volonté  de 
Vostre  Majesté,  de  Monsieur  et  de  M.  le  duc  d'Àlen- 
çon  vos  frères ,  la  succession  de  vostre  couronne  ap- 
partient à  ceulx  qui  portent  mes  armes  et  mon  nom , 
et  en  sont  vrais  et  légitimes  héritiers;  et  que  malaisé- 
ment, Sire,  me  donneriez- vous  ladicte  duché  par  he-  ■ 
ritaige,  que  vous  m'en  refFusez  le  gouvernement  pour 
vostre  service  ? 

«  Et  quant  aux  mérites,  Sire,  je  n'ay  jamais  aban- 
donné Monsieur  en  tous  les  combats  et  batailles  qui 
se  sont  données  depuis  deux  mois  contre  vos  ennemis, 
où,  par  son  mesme  tesmoignage,  je  y  ay  faict  ce  que 
le  prince  d'honneur  et  l'homme  de  bien  y  sçauroient 
faire,  au  grand hazard  et  dangier  de  ma  vie  :  et  y  est 
encores  mon  fils  le  prince  Daulphin ,  qui  a  couru  une 
pareille  fortune,  et  la  court  tous  les  jours.  »  Et  après 
ces  parolles  il  se  print  à  plourer  bien  fort,  et  plus  qu'il 
n'est  décent,  non  pas  seulement  à  ung  prince  ou  quel- 
que seigneur,  mais  à  tout  homme  commun  et  de  basse 
qualité  aigé  de  quarante  ou  cinquante  ans. 

A  ce  langaige  et  à  ces  odieuses  larmes,  toute  l'assis- 
tance se  troubla  merveilleusement,  et  en  receust  en 
soy-mesme  une  grandissime  honte  :  la  Royne  mesme 
se  retira,  rougissant  d'une  telle  pusillanimité.  Mais  le 
cardinal  de  Bourbon,  portant  le  mesme  nom  du  duc, 
et  le  cardinal  de  Lorrainne,  avec  d'aultres  seigneurs, 
remonstrerent  à  Sa  Majesté  qu'encores  falloit-il  avoir 
esgard  à  ung  tel  prince,  et  que  le  mareschal  de  Vieil- 
leville  ne  vouldra  pas  tenir  son  estât  contre  le  gré  d'un 
28.  i4 

duc  de  Montpensicr;  et  beaucoup  d'aultres  particu- 
liers discours,  qui  furent  tant  démenez  et  debatus  sur 
le  champ  en  la  présence  de  Sa  Majesté,  qu'elle  fust 
contraincte  de  depescher,  à  son  très- grand  regret, 
voire  crevecueur,  le  sieur  du  Peron  (0  devers  M.  le 
mareschal  de  Vieilleville,  pour  le  prier  de  luy  ren- 
voyer ses  lettres  d'estat  du  gouvernement  de  Bretai- 
gne,  avec  charge  expresse  audict  du  Peron  de  ne  rien 
oublier  de  tout  ce  que  le  duc  de  Montpensier  avoit 
dict  et  faict  en  ceste  poursuicte,  et  de  bien  observer 
semblablement  tous  les  propos  que  le  mareschal  aura 
tenus  sur  ceste  precipite'e  et  mauldicte  revocation , 
pour  les  luy  rapporter  fidèlement  et  au  vray,  sans 
rien  desguiser  ou  dissimuler  ;  avec  promesse  très-as- 
seurée  qu'il  luy  fera,  de  sa  paît,  de  le  récompenser 
au  double  en  la  première  occasion  qui  s'offriroit;  et 
que  cependant  il  luy  envoyoit  dix  mille  escus  pour 
le  rembourser  en  partie  de  la  despence  excessive  qu'il 
avoit  faicte  en  toutes  ces  dernières  guerres  civiles  \  et 
qu'il  se  garde  bien  de  les  reffuzer,  aultre ment  qu'il 
ne  l'aimera  jamais. 

M.  du  Peron  arrivé  à  Saint- Jan-d'Angely ,  avec 
une  trouppe  et  la  susdicte  somme  en  or,  M.  le  mares- 
chal le  receust  à  bien  grande  joye,  car  il  l'aimoit  et 
le  cognoissoit  fort  favori  du  Roy  et  de  la  Royne  sa 
mère  (  aussi  fust-il  mareschal  de  France)  ;  mais  il  ne 
sçavoit  pas  l'occasion  de  son  voyaige.  Et  après  disner 
il  luy  demanda  s'il  estoit  survenu  quelque  desastre, 
veu  que  son  visaige  faisoit  démonstration  de  quelque 
sinistre  advanture.  Lequel  luy  respondit  qu'il  voul- 
droit  avoir  payé  mille  escus,  et  que  le  Roy  eust  baillé 

(»)  Le  sieur  du  Peron  :  Albert  de  Gondy. 

ceste  charge  à  ung  aultre;  mais  Sa  Majesté  Fa  con- 
trainct  de  la  prandre  ,  saichant  qu'il  l'auroit  bien 
agréable  de  luy,  pour  l'amitié  qui  estoit  entre  eux- 
deux.  Alors  il  commencea  de  la  déduire  de  poinct  en 
aultre,  et  tout  au  long,  sans  rien  obmettre  ny  adjouster, 
excepté  qu'il  ne  voulut  pas  dire  la  somme  que  Sa  Ma- 
jesté luy  envoyoit. 

CHAPITRE  XLVIII. 

Le  maréchal  de  Vieilleville  cède  le  gouvernement  de  Bre- 
tagne au  duc  de  Montpensicr. 

Geste  créance  finie ,  M.  le  mareschal ,  au  lieu  de 
se  fascher,  se  print  à  rire,  luy  disant  qu'il  n'estoit 
besoing  que  Sa  Majesté  luy  envoyast  un  tel  messaiger  ; 
car,  par  le  moindre  valet  ou  huissier  de  chambre ,  il 
luy  eust  tousjours  renvoyé  ses  lettres  d'estat,  d'aul- 
tant  qu'en  tous  pouvoirs  et  toutes  lettres  d'offices ,  de 
quelque  grandeur  ou  dignité  qu'elles  soient,  de  sur- 
intendance, ou  des  armes,  ou  de  juBicature ,  ceste 
lause,  «  tant  qu'il  nous  plaira >  n'y  est  jamais  obmise. 
«  Mais  je  suis  très-marry,  dist-il,  que  M.  de  Montpen- 
sier,  qui  est  un  valeureux  prince ,  se  soit  tant  laissé 
gaigner  à  l'ambition ,  qu'il  aict  usurpé  les  armes  du 
sexe  féminin  pour  parvenir  à  ses  désirs  et  courir  sur 
ma  fortune.  » 

Et  tout  en  l'instant  luy  délivra  les  lettres,  qu'il  eust 
portées  luy -mesme,  sinon  qu'il  estoit  empesché  pour 
mettre  en  deffence  le  ravelin  et  la  tour  de  la  porte 

d'Aulnis  en  toute  diligence,  ainsi  qu'il  luy  feist  veoir 
en  rondant  la  ville,  ayant  eu  advis  qu'il  descendoit  des 
trouppes  d'Angoulesme,  où  estoient  les  princes  ;  incer- 
tain toutesfois  de  l'intention  de  ceste  descente  ny  à 
quelle  fin  ;  mais  qu'il  se  falloit  tousjours  se  tenir  sur 
ses  gardes,  crainte  d'une  surprise;  aussi  que  la  ville 
n'estoit  pas  bien  purgée  en  son  dedans,  car  les  habi- 
tants ne  faisoient  incessamment  que  gémir  et  s'attrister 
pour  ce  changement  de  seigneur  et  de  religion. 

Quand  ce  vint  au  congé  prandre,  M.  du  Peron  luy 
dist  qu'il  luy  avoit  celé  jusques  à  ceste  heure  le  mot 
pour  rire,  qui  estoit  que  Sa  Majesté  luy  faisoit  pré- 
sent de  dix  mille  escus  en  or  pour  commencer  à  le 
rembourser  de  la  despence  infinie  qu'il  avoit  faicte 
depuis  cinq  ou  six  ans  pour  son  service,  et  faisoit  en- 
cores  tous  les  jours  sans  aulcune  recompense. 

Sur  quoy  M.  le  mareschal  luy  respondit  que  pour 
rien  il  ne  les  prendroit ,  et  qu'il  les  pouvoit  bien  rem- 
porter. Mais  le  sieur  du  Peron  incontinant  replicqua 
qu'il  se  gardast  bien  d'entrer  en  ce  refïus,  car  il  perdroit 
l'amitié  de  son  Roy  et  souverain  seigneur,  sans  l'es- 
pérance de  la  pouvoir  jamais  recouvrer.  En  quoy  ledict 
sieur  du  Peron  iuy  avoit  faict  un  traict  de  vray  amy  ; 
car,  cognoissant  son  humeur,  et  qu'il  s'asseuroit  qu'il 
les  refïuzeroit,  il  retira  de  Sa  Majesté,  avant  partir  , 
deux  lignes  seulement,  escrites  et  signées  de  sa  propre 
main ,  contenants  ces  mots  : 

«  Si  M.  le  mareschal  de  Vieilleville  refFuse  les 
dix  mille  escus  que  je  luy  envoyé  par  le  sieur  du  Pe- 
ron, il  peult  bien  se  confiner  pour  jamais  en  sa  mai- 
son ;  car  je  ne  l'aimeray  de  ma  vie ,  et  le  bannis  éter- 

nellement  de  ma  compaignie  et  de  ma  conversation.  » 
Ainsi  signé,  Charles. 

Quand  M.  le  mareschal  eust  veu  ces  trois  lignes,  es- 
crites  et  signées  de  la  main  du  Roy,  contenant  telles 
protestations,  il  jugea  bien  qu'elles  procedoient  d'une 
merveilleuse  et  très -cordiale  affection  en  son  endroict, 
et  qu'il  ne  luy  faisoit  poinct  ce  présent  à  regret  ;  et  se 
résolut  de  les  prandre.  Mais ,  en  la  présence  dudict  sieur 
du  Peron,  il'  en  départit  bonne  somme  à  MM.  d'Es- 
pinay  et  de  Duilly  pour  les  contenter  de  la  vaine  es- 
pérance des  Estats  dont  ils  avoient  esté  frustrez  par  les 
larmes  du  duc  de  Montpensier  :  et  usa  de  pareille  li- 
béralité en   l'endroict  des  gentilshommes  cy- dessus 
nommez,  qui  Favoient  toujours  suivi  et  assisté,  dont 
ils  avoient  tous  grand  besoing,  leur  faisant  accroire 
que  le  Roy  leur  departoit  ces  présents   en  considéra- 
tion de  leurs  bons  services,  ce  qu'ils  estimèrent  plus 
que  le  mesme  argent  ;  qui  ne  fut  sans  le  remercier 
avec  toute  humilité,  ignorants  que  ceste  souvenance 
du  Roy  en  leur  endroict  leur  provenoit  de  ses  remons- 
trances;  qui  accreust  leur  volonté  de  le  suivre  tous- 
jours,  et  ne  l'abandonner  jamais  jusques  à  la  mort  en 
tous  les  voyaiges  qui  se  présenteront  pour  le  service 
de  Sa  Majesté  et  le  sien. 

Ainsi  s'en  va  M.  du  Peron  très-contant;  qui  n'ou- 
blia rien,  estant  devant  le  Roy  et  la  Royne  sa  mère , 
de  ce  qu'il  avoit  veu  et  ouy,  ny  généralement  de  tout 
ce  qui  s'estoit  passé  en  sa  présence.  Chose  que  Leurs 
Majestés  admirèrent  grandement,  et  non  sans  plusieurs 
tres-considerables  raisons  ;  desquelles  la  première , 
qu'il  avoit  renvoyé  si  libéralement  ses  lettres  d'Estat 

sans  les  lacérer  et  se  despiter,[ou  quicter  son  service, 
et  peult-estre  chercher  l'aultre  party,  comme  quelques 
aultres  eussent  bien  faict  :  la  seconde,  qu'il  s'est  con- 
tenté de  tourner  en  risée  les  larmes  du  duc  de  Mont- 
pensier,  qui  luy  ont  ainsi  détourné  sa  fortune,  sans 
aultrement  le  mauldire  ny  mauïgréer,  ou  bien  de  s'en 
ressentir  par  quelque  traict  de  vindicte,  et  d'employer 
les  grands  moyens  qu'il  en  a  ,  tant  par  soy-mesme  que 
par  le  grand  nombre  de  ses  amis. 

Et  pour  la  troisiesme ,  ils  cognoissent  bien  peu  de 
grands  seigneurs  en  France ,  voire  jusques  à  quelques 
princes,  qui  n'eussent  pas  failly  de  mettre  la  somme 
de  dix  mille  escus  en  leurs  coffres,  au  lieu  de  la  libé- 
raliser comme  il  a  faict  :  car  ledict  sieur  du  Peron  jura 
devant  Leurs  Majestés,  levant  la  main ,  que  des  vingt 
sacs  de  cinq  cents  escus  pièce,  il  ne  luy  en  estoit  pas 
demeuré  huict  entiers  :  «  Et  n'y  eust  pas  Guytiniere, 
gouverneur  nouvellement  instalé  à  Sainct-Jean-d'An- 
gely,  à  qui  il  n'en  départit,  luy  recommandant  le  ser- 
vice de  Vos  Majestés  et  son  honneur,  parce  qu'il 
l'avoit  collocqué  en  ceste  charge  et  préféré  à  trois 
braves  et  très-experi mentes  capitainnes  qui  briguoient 
cest  estât  à  toute  force. 

«  Mais  bien  plus,  dist  ledit  sieur  du  Peron  au  Roy, 
que  M.  le  mareschal  luy  donna  les  trois  cents  escus 
comme  de  vostre  part,  et  que  vous  luy  faisiez  ce  pré- 
sent pour  accroistre  son  affection  à  vostre  service , 
qui  ne  seroient  nullement  deduicts  ny  rabbattus  sur 
ses  gaiges  et  estât;  et  qu'il  fust  vigilant  et  soigneux 
au-dedans  de  la  ville  et  sur  les  habitants ,  aultant  ou 
plus  qu'au  dehors. 

— Vrayment,  dist  le  Roy,  voilà  ung  traict  d'un  très- 

digne  el  très-fidele  serviteur,  et  ne  pense  pas  qu'il  s'en 
trouve  encores  une  couple  de  semblables  en  tout  mon 
royaume,  ny  qui  d'un  tel  zèle  et  ardeur  affectionne 
mon  service. — C'est,  respond  laRoyne,  ce  que  je  vous 
ay  toujours  dict,  que  nous  avons  ung  merveilleux 
dommaige  que  tous  ceulx  qui  conduisent  vostre  cou- 
ronne ne  luy  ressemblent  ;  car  toutes  les  affaires  s'en 
porteroient  mieulx,  et  prospereroient  à  veue  d'œil, 
estants  toutes  ambitions,  pilleries  et  concussions  hors 
des  cueurs  et  des  esprits  de  ceulx  qui  manient  les 
principales  charges  de  cest  estât.  » 

Toutes  choses  ainsi  passées ,  le  Roy  délibéra  de  se 
retirer,  s'asseurant  bien  que  M.  le  mareschal  n'aban- 
donneroit  poinct  Angely  qu'il  ne  l'eust  bien  remparé, 
fortifïié  et  mys  en  toute  deffence,  et  laisse'  Guyti- 
niere  bien  instruit  de  tout  ce  qui  concernoit  la  con- 
servation de  la  place.  Et  partirent  Leurs  Majestés  de 
Luret  pour  venir  à  Goulonges-les-Reaulx,  où  ils  fi- 
rent leur  feste  de  Noël.  M.  le  mareschal ,  d'aultre 
part,  après  avoir  donné  bon  ordre  à  tout,  s'en  alla  à 
Durestal ,  si  ennuyé  et  fatigué  de  corps  et  d'esprit , 
qu'il  en  tomba  malade.  Mais  la  fréquente  Visitation  de 
ses  parents  et  amys  favorisa  en  moins  de  trois  semaines 
sa  reconvalescence ,  encores  plus  le  soing  qu'avoient 
Leurs  Majestés  de  sa  santé  ;  car  il  ne  passoit  sepmaine 
qu'il  ne  vînt  deux  ou  trois,  tant  gentilshommes  que 
gens  d'aultre  qualité,  de  leur  part  pour  en  sçavoir  des 
nouvelles. 

CHAPITRE  XLIX. 

Conseil  donné  au  Roi  par  le  maréchal  de  Pieilleville  pour 
la  pacification  des  troubles. 

[1 5^0]  Finalement,  après  tant  de  combats,  rencon- 
tres ,  defïàictes  et  prises  de  villes ,  tant  d'une  part  que 
d'aultre,  le  pourparler  de  la  paix  se  myst  en  avant, 
qui  fust  débattu  par  les  députez  de  chasque  costé  ung 
mois  entier,  faisants  tous  bonne  myne  en  maulvais 
jeu,  caries  deux  armées  etoient  fort  diminuées,  et 
nécessiteuses  de  toutes  munitions  de  bouche,  et  de 
fourraiges  pour  les  chevaux,  et  d'aultant  que  ceste 
guerre  se  faisoit  en  fort  hyver. 

Ce  neantmoins,  ils  estoient  tous  si  opiniastres  et 
arrestez  en  leurs  articles  et  propositions,  qu'il  n'y 
avoit  pas  grande  espérance  qu'elle  se  deust  conclurre  ; 
car  le  Roy,  pour  mourir,  n'eust  souffert  que  ses  sub- 
jects  luy  donnassent  la  loy.  Les  protestants,  d'aultre 
part,  ne  vouloient  nullement  plyer  aux  articles  qui 
offenceoient  leur  religion.  Cependant  la  guerre  se  con- 
tinuoit  toujours,  durant  laquelle  il  se  trouvoit  sou- 
vent quelque  by coque  prise,  et  de  braves  capitainnes 
et  soldats  tuez  en  telles  factions. 

En  telles  altercations,  M.  le  mareschal  de  Vieille- 
ville  arrive.  De  quoy  Leurs  Majestés  furent  ravyes 
d'aise  et  de  contentement  ce  qui  se  peult,  luy  disants 
qu'il  estoit  venu  fort  à  propos  pour  advancer  la  con- 
clusion de  la  paix  qu'elles  desiroient  infiniment,  voyants 

une  désolation  universelle  en  ce  royaume  ;  et  qu'il  es- 
toit  nécessaire  qu'il  allast  au  lieu  de  la  conférence 
pour  essayer  d'y  mettre  une  bonne  fin;  et  qu'il  n'es- 
pargnast  non  plus  leurs  députez  que  ceux  des  protes- 
tants ;  et  s'asseuroient  que  sa  venue  y  apporteroit  une 
honne  et  très-desirée  resolution  à  toutes  les  affaires 
qui  estoient  en  terme. 

M.  le  mareschal  dist  au  Roy  qu'il  estoit  tout  prest 
de  partir,  et  se  sentoit  très-honoré  de  ceste  charge  ; 
mais  qu'il  s'estonnoit  grandement  de  la  defFectuosité 
d'esprit  de  tous  ceulx  qui  sont  auprès  de  Sa  Majesté, 
de  penser  que  Ton  puisse  faire  la  paix  et  la  guerre 
tout  ensemble ,  veu  que  le  premier  esGhelon  pour  par- 
venir à  ce  grand  bien  de  paix  est  la  trefve  ;  car,  en 
leur  négociation,  il  ne  fault  que  une  nouvelle  de  la 
mort  de  quelque  seigneur  ou  capitainne  signalé,  ou  la 
prise  d'une  villette  ou  de  quelque  fort  d'importance, 
pour  renverser  par  desdaing  et  animosité  tout  ce  qui 
aura  esté  conclu  en  huict  jours ,  et  les  faire  aigrir  les 
ungs  contre  les  aultres. 

«  Par  ainsi ,  il  est  très-nécessaire  que  Vostre  Majesté 
la  fasse  incontinant  publier,  afîîn  qu'il  y  aict  suspen- 
sion d'armes,  au  moyen  de  laquelle  on  s'entre-visi- 
tera  ;  qui  pourra  amollir  les  plus  obstinez ,  tant  d'une 
part  que  d'aultre,  et  se  reconcilier  en  bons  et  naturels 
Français  ;  aussi  qu'il  ne  peult  estre  qu'en  telle  as- 
semblée, il  rje  s'en  trouve  qui  soient  parants,  lesquels, 
pour  vivre  ensemble ,  pourront  ligierement  passer , 
voire  rayer  beaucoup  de  difficultés. 

»  L'aultre  poinct,  Sire ,  consiste  que  vous  envoyez 
en  toute  diligence  devers  les  princes  de  l'Empire,  qui 
sont  aujourd'huy  assemblez  àHildelberg  pour  festoyer 

les  nopces  du  prince  Casimir,  fils  du  comte  Palatin, 
avec  la  fille  du  duc  Auguste  de  Saxe,  qui  leur  portera 
de  vostre  part  les  articles  de  la  paix  que  Vostre  Ma- 
jesté entend  promettre  à  vos  subjects;  et  qu'il  ne  tient 
pas  à  vous  que  la  chrestienté  n'est  paisible ,  affin  de  se 
réunir  tous  ensemble  pour  faire  teste  à  l'ennemy  com- 
mun du  nom  chrestien,  qui  s'arme,  ainsi  que  l'on  dict, 
pour  invahir  la  Germanie  et  tout  l'Empire  ;  et  que 
vous  aymez  mieux  employer  vos  forces  et  les  conduire 
en  personne  pour  les  secourir  et  y  hazarder  vostre 
vye ,  que  de  les  ruyner  et  consommer  contre  vos  sub- 
jects. Vous  ne  sçauriez  croire,  Sire,  de  quelle  efficace 
sera  ceste  depesche,  de  veoiç  en  leur  endroit  la  sub- 
mission d'un  si  grand  prince  :  pour  le  moins,  les 
protestants  se  pourront  bien  asseurer  de  n'estre  plus 
secourus  de  leur  costé,  quand  on  cognoistra  qu'ils 
sont  cause  de  tout  le  mal  par  leur  rebelle  obstina- 
tion. » 

CHAPITRE  L. 

Le  maréchal  de  Vicilleville  assiste  aux  conférences  de  la 
paix.  —  Courrier  envoyé  en  Allemagne. 

Il  est  impossible  de  dire  de  quelle  admiration  le  Roy 
et  la  Royne  sa  mère,  les  princes  et  tous  les  seigneurs 
là  présens,  receurent  ce  tres-saige  conseil  et  advis, 
disant  universellement  que  Dieu  l'avoit  bientost  guery 
pour  le  leur  envoyer ,  et  que  c'estoit  la  seule  voyc 
pour  parvenir  à  ce  bien  tant  désiré,  et  que  necessai- 

rement  il  la  falloit  suyvre  :  de  sorte  que  tout  en  l'ins- 
tant on  depeschea  en  poste  un  courrier  devers  les  princes 
de  l'Empire  avec  lettres  du  subject  ci-dessus. 

Et  le  mesme  jour  M.  le  mareschal  fust  envoyé  au 
lieu  de  la  conférence,  pour  annoncer  aux  députez  d'un 
et  d'aultre  party  la  volonté  du  Roy  pour  la  trefve;  qui 
n'ofiblia  de  les  bien  tancer  de  leur  folle  entreprise  de 
penser  faire  la  guerre  et  la  paix  tout  ensemble  ;  que , 
s'ils  eussent  bien  entendu  les  affaires  d'Estat ,  ils 
eussent  commencé  par  une  suspension  d'armes  pre- 
mier que  d'entrer  en  négociation  de  paix  ;  leur  allé- 
guant les  raisons  qu'il  avoit  cy- dessus  deduictes  au  Roy  , 
et  beaucoup  d'aultres  qui  luy  vindrent  en  la  fantaisie, 
et  dignes  d'un  tel  personnaige. 

Tous  ces  députés  en  gênerai  furent  fort  honteulx  de 
s'estre  ainsi  oubliez,  remectans  ceste  lourde  fauitesur 
leurs  chefs,  qui  les  avoient  ainsi  faict  précipiter  en 
ceste  conférence,  sans  aultrement  considérer  ce  qu'il 
leur  avoit,  de  sa  grâce ,  remonstré,  qui  estoit,  à  la  vé- 
rité, le  seul  moyen  de  parvenir  à  la  conclusion  de  la 
paix;  et  qu'il  estoit  tres-necessaire  de  la  faire  publier; 
le  remercy  ans  tous  universellement  de  son  bon  conseil , 
qui  partoit  d'un  entendement  tres-solide  et  de  l'esprit 
d'un  seigneur  très  -  expérimenté  et  consommé  aux  af- 
faires d'Estat  :  et  prindrent  tous  ceste  reprimende  de 
très-bonne  part,  comme  d'un  seigneur  illustré  de  ceste 
impérieuse  dignité  de  mareschal  de  France.  Quant  au 
courrier,  il  fist  une  extresme  diligence,  et  trouva  à 
Hildelberg  la  feste  des  nopces  susdictes  encores  en  sa 
grande  vigueur;  car  en  ce  pays-là  elles  durent  un  mois 
ou  six  sepmaines  entre  les  princes,  d'aultant  que  jamais 
ne  s'assemblent  que  pour  telles  festes,  ou  pour  une 

diète  qui  concerne  le  bien  public  et  de  l'Empire  :  et 
estoient  en  ceste  compagnie  Jean  Federic,  comte  pa- 
latin ,  prince  électeur  du  Saint-Empire,  frère  du  marié; 
Auguste,  duc  de  Saxe,  aussi  électeur,  frère  de  l'es- 
pousée;  Georges-Federic  de  Saxe,  son  frère;  le  mar- 
quis de  Brandebourg  ;  Loys ,  duc  de  Wyrtemberg  ; 
Guillaume-Phylippes  son  fils;  Georges,  landgrafr  de 
Hessen  ;  AdolfF,  duc  de  Holstain;  Charles,  marquis  de 
Baden;  et  plusieurs  aultres,  que  je  laisse  pour  éviter 
prolixité. 

Lesquels  tous,  en  gênerai ,  furent  merveilleusement 
esbahys,  et  aises  quant  et  quant,  de  l'offre  que  si  li- 
béralement leur  faisoit  un  roy  de  France,  y  compre- 
nant tous  ses  moyens  et  sa  vye;.et  protestèrent  unani- 
mement, par  une  response  générale  et  fort  authenticque 
qu'ijs  luy  firent,  de  luy  fournir  toutes  leurs  forces  pour 
contraindre  ses  subjects  de  condescendre  à  la  paix,  veu 
qu'il  se  submettoit  à  si  grande  raison  ,  ainsi  qu'ils 
avoient  veu  par  ses  articles,  les  laissant  vyvre  en  li- 
berté de  conscience,  et  principalement  tous  gentils- 
hommes ayants  haulte  justice  ou  plain  fief  de  Eau- 
bert  (0,  avec  permission  franche  et  libre  de  faire  exer- 
cice de  leur  religion  pour  eulx  et  leurs  familles,  sans 
plus,  en  telle  de  leurs  maisons  qu'ils  vouldront  choisir; 
et  le  remercyerent  les  princes  de  sa  bonne  volonté 
en  leur  endroict. 

Lesquels  en  escrivirent  aultant  aux  chefs  de  l'armée 
française  protestante,  les  admonestant,  sur  peine  d'en- 
courir pour  jamais  leur  inimitié,  de  condescendre  à 
une  paix  si  raisonnable,  et  de  se  reconcilier  avec  leur 
prince  naturel ,  leur  roy  et  souverain  seigneur  ;  et  qu'ils 
(0  Eaubert  :  Haubert. 

considérassent  que  leurs  guerres  civiles  ruynoient  leur 
royaume  non -seulement,  mais  tous  leurs  voisins  en 
souffroient  de  très-grandes  pertes,  et  principalement 
l'Empire,  de  quoy  la  sacrée  Majesté  de  l'Empereur 
estoit  tres-ennuyée ,  et  commenceoit  à  s'en  fascher  bien 
asprement  ;  qui  ne  leur  pouvoit  revenir  qu'à  une  grande 
confusion  ;  et  qu'ils  y  pensassent  sincèrement  et  avec 
bon  conseil. 

CHAPITRE  LI. 

Le  traité  de  paix  est  conclu  et  signé. 

Le  courrier  arrivé,  sa  depesche  fust  leue  en  plein 
conseil.  De  quoy  Leurs  Majestés  furent  tres-aises  et  in- 
finiment satisfaites,  ensemble  tous  les  princes  et  sei- 
gneurs de  la  suycte  ;  encores  plus  quand  on  eust  Leu 
les  lettres  que  les  princes  susdicts  escrivoient  aux  chefs 
de  l'armée  protestante,  car  elles  estoient  en  forme  de 
patente  et  non  closes;  ausquelles  il  n'y  avoit  prince 
d'Allemaigne  susdict,  et  d'aul  très  qui  ne  sont  nommez  , 
qui  n'y  fust  signé  et  aulthenticquement  parafFé  à  leur 
mode, et  au-dessous  leur  cachet  apposé,  qui  sont  bien 
aultres  et  plus  grands  qu'à  la  française,  car  ils  sont 
tous  timbrez. 

Le  Roy  vint  embrasser  M.  le  mareschal,  luy  disant 
que  la  France  luy  estoit  fort  tenue  et  obligée  ;  car  il 
voyoit  bien  que,  par  son  bon  advis  et  très-saige  conseil, 
elle  jouyroit  du  bénéfice  de  la  paix,  qui  estoit  la  se- 
conde  après   celle  qu'il  avoit  moyennée  à  Orléans; 

louant  Dieu  cte  ce  qu'il  avoit  faict  son  jugement  sur 
celuy  qui  l' avoit  enfraincte  et  rompue. 

M.  le  mareschal,  après  avoir  remercyéen  toute  hu- 
milité Sa  Majesté  d'une  telle  faveur,  tant  du  langaige 
que  de  l'embrassade,  prend  le  courrier  et  le  meine  au 
lieu  de  la  conférence,  qui  ne  s'estoient  poinct  désas- 
semblez,  toujours  communiquants  de  quelques poincts, 
attendans  l'expiration  de  la  trefve  qui  n'estoit  que  pour 
le  terme  d'ung  moys;  et  le  voyaige  du  courrier  ne 
dura  que  trois  semaines  ;  à  tous  lesquels  il  monstra  les 
lettres  des  princes  d'Allemaigne ,  celles  seulement  qui 
s'addressoient  aux  chefs  du  party  contraire. 

Lesquels  furent  comme  tous  esperdus  et  estonnez  en 
toute  extrémité.  Mais  M.  le  mareschal  leur  dist  que 
ce  n'estoit  rien  ou  bien  peu  que  ces  lettres  au  prix  de 
la  créance,  qui  porte  «que  si  vous  n'obéissez  à  vostre 
roy,  mesme  en  chose  si  raisonnable,  vous  aurez  au- 
paravant deux  moys  plus  de  cinquante  mille  hommes 
de  pied  et  de  quarante  mille  chevaulx  sur  les  bras. 
Voylà  les  lettres,  portez-les  à  vos  princes  et  leur  dictes 
qu'ils  prennent  garde  à  eulx,  et  qu'ils  ne  se  perdent 
pas,  mais  que  je  les  prie  qu'ils  se  conservent;  car  ils' 
ont  irrité  merveilleusement  contr'eulx  l'Empereur,  les 
princes  et  tous  les  Estats  de  l'Empire,  par  leur  opinias- 
treté.  Et  quant  à  vous,  dist-il  aux  députez  du  Roy,  sor- 
tez d'icy ,  je  romps  ceste  assemblée.  »  Commandement 
qui  intimida  davantaige  les  députez  du  party  contraire. 
Et  ainsi  un  chacun  sur  le  champ  se  retira ,  les  ungs  fort 
joyeulx ,  les  aultres  en  une  très-angoisseuse  perplexité. 
M.  le  mareschal,  retourné  devers  Leurs  Majestés, 
leur  rapporta   en   plain    conseil  ,   sans  rien   oublier 
et  au  vray,  tout  le  langaige  qu'il  avoit  tenu  à  toute 

l'assemblée  ,  qu'elles  estimèrent  merveilleusement. 
Et  luy  demandant  le  Roy  s'il  avoit  aussi  commu- 
nique' les  siennes  en  public ,  il  respondit  qu'il  eust 
faict  un  traict  de  très-malhabile  homme,  car  ses  enne- 
mys  eussent  creu  que  luy-mesme  les  recherchoit  de  la 
paix.  «  Mais  bien  plus,  dist-il  à  Sa  Majesté',  pour  leur 
enraciner  davantaige  l'espavente  dedans  le  cueur,  j'ay 
d'authorité  absolue  rompu  l'assemblée,  et  ay  ramené 
avec  moy  vos  députez  ;  et  veulx  mourir  si  devant  deux 
jours  ils  n'envoyent  devers  Vostre  Majesté  pour  re- 
quérir ce  qu'ils  ont  tant  debatu  et  reffusé.  » 

A  ces  parolles  le  Roy  et  toute  l'assistance  pi  indrent 
une  admirable  oppinion  de  sa  prudence,  et  qu'il  n'es- 
toit  possible  de  mieulx  procéder  aux  affaires  d'impor- 
tance et  d'Estat;  et  ne  ppuvoient  imaginer  qu'il  y  eust 
encores  au  reste  du  royaume  personne  d'une  telle 
promptitude  d'esprit,  ny  qui  le  peust  seconder  en  ses 
inventions,  auxquelles  Dieu  adjoustoit  un  très-grand 
heur. 

Trois  jours  ne  se  passèrent  pas  que  Beauvais-La-Nocle, 
La  Personne,  les  capitainnes  Piles  et  Pluviault,  arri- 
vèrent à  la  Cour  (  car  la  trefve  duroit  encores  ) ,  de- 
mandans  M.  le  mareschal  de  Vieilleville;  lequel  les 
envoya  quérir  en  son  logis;  et  luy  présentent  les  ar- 
ticles de  la  paix,  signez  de  Henry  de  Bourbon,  Gas- 
pard de  Goligny,  de  Lorges,  Theligny,  et  de  neuf  ou 
dix  aultres  des  plus  grands  et  apparans  de  leur  party  ; 
le  supplièrent  de  les  mener  devant  le  Roy,  pour  s'ac- 
quicter  de  leur  créance  envers  Sa  Majesté  de  la  part 
du  prince  de  Navarre  et  de  leurs  aultres  supérieurs;  ce 
qu'il  fist  :  laquelle  les  receust  et  leur  donna  audiance 
à  grandissime  joye,  estans  lesdicts  articles  tous  pareils, 

sans  diminution  ou  augmentation,  à  ceulx  qu'il  avoit 
envoyez  aux  princes  d'Allemaigne.  Et  tout  en  l'instant 
la  paix  fust  conclue  et  arrestée  par  Sadicte  Majesté. 
Et  par  ung  merveilleux  désir  qu'elle  avoit  de  la  garder 
inviolable,  elle  la  fîst  jurer  à  la  Royne  sa  mère,  et  à 
tous  les  princes,  seigneurs  et  plus  signalez  de  sa  suicte 
là  présents  :  et  envoya  par  ung  gentilhomme  d'honneur, 
tout  en  l'instant,  à  messieurs  de  la  cour  de  parlement 
de  Paris  pour  la  faire  omologuer  et  publier,  avec 
commandement  exprès  de  depescher  gens  en  diligence 
par  tous  leurs  bailliaiges  et  ressort  pour  cest  effect. 

Ceulx  de  l'aultre  costé  ne  faillirent  pas  à  ce  devoir  ; 
car  Beauvais-La-Nocle  la  feist  publier  à  La  Rochelle  et 
en  toute  la  Guyenne  ;  Theligny  en  fist  aultant  en  leur 
armée,  qu'il  licencia  par  mesme  moyen. 


LIVRE.DIXIÈMR 


CHAPITRE  PREMIER. 

Le  Roi  prend  la  résolution  d'envoyer  les  quatre  maréchaux 
de  France  dans  les  provinces  pour  veiller  à  l'observation 
des  articles  de  la  paix, 

JLe  Roy,  adverty  en  toute  vérité  du  très-heureux 
succès  de  toutes  choses,  et  du  grand  devoir  que  ceulx 
du  party  contraire  avoient  faict  en  l'adveneement  et 
conclusion  de  la  paix,  sans  connivence  ou  dissimulation, 
fust  si  ravy  d'aise  et  de  contentement,  qu'il  louoit  Dieu 
en  la  présence  de  tous  de  la  venue  de  M.  le  mareschal 
de  Vieilleville ,  disant  que  par  son  industrie  et  très- 
saige  conduicte  il  estoiten  très- bon  repos,  qu'il  conser- 
vera, avec  l'aide  de  Dieu,  tant  qu'il  vivra;  et  que  de  sa 
vye  il  ne  fera  la  guerre  en  son  royaume  ny  contre  ses 
subjets,  car  c  estoit  se  battre  soy-mesme  et  brusler  la 
chandelle  par  les  deux  bouts. 

La  Royne  sa  mère  en  disoit  aultant ,  comme  aussi 
faisoient  les  princes  et  courtisans  de  toutes  qualitez  ; 
de  sorte  que  l'on  ne  parloit  que  des  louanges  de  M.  le 
mareschal  de  "Vieilleville;  disants  que  la  France  et 
eulx  tous  jouissoient  du  fruict  de  son  labeur,  sans  le- 
quel et  ses  heureuses  inventions  on  seroit  encores,  les 
armes  au  poing,  à  s'entretuer  et  massacrer.  Et  fault 
noter  que  trois  semaines  durant  que  M.  le  mareschal 
28.  i5 

séjourna  à  la  Cour,  il  mangea  ordinairement  à  la 
table  du  Roy ,  par  commandement  exprès  que  luy  en 
fist  Sa  Majesté  de  n'y  faillir;  â  laquelle  faveur  jamais 
prince,  ny  aultre,  pour  grand  qu'il  fust,  ne  porta  envie 
ny  jalousie,  mais  au  contraire  disoient  qu'il  l'avoit 
très-bien  mérite,  et  mieulx. 

Or,  estant  cet  edict  publié  à  Paris,  et  depesclies 
faictes  pour  le  faire  publier  semblablement  par  tout 
le  royaume,  Sa  Majesté,  pour  l'extrême  désir  qu'elle 
avoit  qu'il  fust  perdurable ,  délibéra  d'envoyer  les 
quatre  mareschaulx  de  France  par  toutes  les  pro- 
vinces, pour  le  faire  observer  et  entretenir;  leur  de- 
partaat  la  France  en  quatre.  Et  sur  ceste  délibération 
elle  appela  M.  le  mareschal  à  part ,  en  la  présence  de 
la  Royne  sa  mère  et  de  messieurs  les  ducs  d'Anjou  et 
d'Alençon^  et  un  grand  nombre  de  princes  et  sei- 
gneurs, et  luy  tint  ce  langaige  : 

«  Mon  mareschal ,  j'ay  esté  conseillé,  pour  entre- 
tenir mon  royaume  en  bonne  paix  et  perpétuelle 
union,  de  donner  à  chacun  des  quatre  mareschaulx 
de  France  ung  département  de  toutes  les  provinces 
d'icelluy,  pour  y  faire  observer  inviolablement  mon 
edict  de  pacification  ,  avec  des  pouvoirs  si  amples  et 
generaulx ,  que  quiconque  se  il  vouldra  opposer  ne 
puisse  eschapper  la  mort  quand  vous  le  y  aurez  con- 
dampné.  Et  à  vous  premièrement,  afïin  que  me  puissiez 
faire  service  sans  trop  vous  esloigner  de  vostre  maison, 
j'ay  ordonné  les  provinces  de  Bretaigne,  d'Anjou, 
Tourraine,  le  May  ne,  Chartrain,  Berry,  Orléans  et 
Guyenne.  » 

M.  le  mareschal ,  remerciant  très-humblement  Sa 
Majesté,  luy  dist  «  qu'il  ne  pouvoit  accepter  ce  de- 

partement  pour  deux  raisons,  qu'elle  et  toute  l'assis- 
tance trouveront  fort  légitimes  et  pertinentes  ;  dont  la 
première  est  qu'il  a  tant  de  parants  et  bons  amys  en 
Bretaigne,  Anjou  et  au  Mayne,  et  beaucoup  de  bons 
et  nobles  subjects ,  que  malaisément  pourroit-il  faire 
en  homme  de  bien  son  service  ;  car  quelquefois  la 
faveur  de  consanguinité,  si  Ton  n'est  assisté  de  Dieu  , 
donne  de  grandes  traverses  à  la  justice. 

»  L'aultre,  que  M.  de  Montpensier,  nouvellement 
installé  au  gouvernement  de  Bretaigne,  s'opposeroit 
formellement  à  toutes  mes  ordonnances  j  picqué  et 
irrité  contre  moy  pour  les  causes  qui  sont  trop  cognues 
à  Vostre  Majesté,  à  la  Royne  votre  dame  et  mère, 
et  à  la  très  -  illustre  et  très  -  excellente  compaignie 
cy- présente;  et  feroit  tous  ses  efforts  de  rendre  ma 
charge  très  -  odieuse  et  conptemptible  :  qui  me  faict 
très -humblement  supplier  Vostre  Majesté  de  me  ho- 
norer d'un  aultre  département,  et  bien  esloigné  de  ma 
patrie.  » 

CHAPITRE  IL 

Le  maréchal  de  Vieilleville  part  pour  se  rendre  en  Bour- 

bonnois. 

Le  Roy,  la  Royne,  Leurs  Altesses  et  toute  l'assistance, 
fuient  merveilleusement  esbahis  d'une  telle  prompti- 
tude et  solidité  d'esprit,  d'avoir  sitost  profondy  ce 
qui  luy  pouvoit  nuyre  en  ce  département.  Et  re- 
ceurent  Leurs  Majestés  d'une  très -grande,  affection 

i5. 

ceste  raisonnable  remonstrance,  pour  à  laquelle  plier 
et  sur  icelle  le  contenter  changèrent  avecques  le  sien 
celuy  qu'ils  avoient  donné  au  mareschal  de  Cosse, 
devenu  mareschal  (0  par  la  mort  du  mareschal  de 
Brissac  son  frère ,  qui  estoit  des  provinces  de  Lyon- 
nois,  Forest,  Beaujolois,  Bourgoigne,  Bourbonnois , 
haulte  et  basse  Marche,  Provence,  Daulphiné,  Au- 
vergne et  Vivarrois.  Ce  qu'il  accepta  fort  gratieuse- 
ment,  avec  protestation  de  faire  un  bon  service  à  Sa 
Majesté  et  ne  s'oublier  nullement  de  son  devoir  ;  et 
n'engageoit  pas  moins  que  son  honneur,  sa  vye  et 
confiscation  de  tous  ses  biens  ,  s'il  se  trouvoit  en  tout 
le  cours  de  sa  charge  une  seule  connivence ,  secrette 
faveur  ou  corruption. 

Et  sur  cette  protestation  il  print  congé  de  Leurs 
Majestés  'pour  s'apprester  à  l'exercice  de  son  dépar- 
tement ;  comme  firent  semblablement  les  aultres  trois 
mareschaulx  ,  chacun  desquels  avoit  deux  maistres 
des  requestes  pour  les  assister  au  faict  de  la  justice,  et 
ung  maistre  des  comptes  pour  le  faict  des  finances  , 
affin  que  Sa  Majesté  fust  entièrement  satisfaicte  et 
esclaircie  sur  les  malversations  de  ses  subjects  durant 
les  troubles. 

Ainsy  nous  partismes  de  Paris  environ  cent  vingts 
chevaulx,  y.comprenant  lesdicts  commissaires  et  leurs 
trains ,  qui  estoient  messieurs  de  La  Moignon  (2)  et  de 
Blancmesnil ,  conseillers  du  Boy  et  maistres  ordinaires 

(x)  Devenu  mareschal.  Cossé  ne  remplaça  pas  son  frère  mort  en  i563 
ou  en  i564;  il  ne  fut  fait  maréchal  qu'en  1567»,  après  la  mort  de 
Bourdillon. 

0)  M.  de  La  Moignon  :  Charles  de  Lamoignon  [fut  l'aïeul  du  ce 
lèbre  premier  président  de  ce  nom. 

des  requestes  de  son  hostel,  iceulx  pour  la  justice  ;  et 
M.  de  Myron,  aussi  conseiller  du  Roy  et  maistre  or- 
dinaire de  ses  comptes ,  iceluy  pour  les  finances.  Et 
arrivez  à  Bourges,  où  nous  sejournasmes  trois  jou^s , 
ils  dressèrent  tous  les  articles  de  ce  qu'il  convenoit 
que  les  gouverneurs,  justiciers,  esleus,  controlleurs, 
receveurs ,  maires ,  eschevins ,  consuls  et  tous  aultres 
officiers  des  villes,  lieux  et  pays  des  provinces  de  Bour- 
bonnois,haulte  et  basse  Marche,  fissent  et  préparassent 
pour  présenter  à  M.  le  mareschal  et  auxdicts  commis- 
saires, estants  en  la  ville  de  Montlusson,  où  ils  s'achemi- 
nèrent bientost   après  ;  et  de  leur  apporter  surtout 
amples  mémoires,  et  par  estât  bien  authentiquement 
signé,  du  devoir  qu'ils  ont  faict,  tant  à  la  publication 
deFedictde  pacification  que  de  l'ordre  qu'ils  ont  donné 
pour  l'entretenement  et  observation  dudict  edict. 

Et  semblablement  des  séditions,  sacrilèges,  sac- 
cagements  ,  meurtre,   pilleries,  forces,   violements, 
ports  d'armes,  et  aultres  débets  qui  se  sont  commis 
en    leurs    provinces;    et    mesmement  s'il  y  a  quel- 
ques églises,  cures,  ou  bénéfices  qui  soient  occupés 
par  force,  et  les  curez  expulsez  de  leurs  bénéfices, 
ausquels  ils  doibvent  rentrer  et  estre  restablis  ;  le  tout 
en  forme  probante ,  pour  y  donner  l'ordre  qui  y  est 
requis,  et  dont  ils  ont  charge  expresse  de  Sa  Majesté. 
Lesquels  articles,  estant  en  grand  nombre,  qui  ne 
sont  icy  inserez  pour  éviter  prolixité,  furent  envoyez 
par  tous  les  bailliaiges  des  provinces,  par  les  archers 
du  prevost  de  mondict  sieur  le  mareschal. 

•  CHAPITRE  III. 

Le  marée  fiai  se  rmid  a  Lyon  ,  où  il  fait  publier  et  exécuter 
Védit  de  pacification. 

Et  estants  arrivez  à  Montlusson  quinze  jours  après 
la  depesche  des  archers,  nous  y  trouvasmes  tous  les 
juges  et  officiers  royaulx,  de  toutes  qualitez,  des  pro- 
vinces cy-dessus  nommées,  avecques  très-amples  mé- 
moires de  tout  ce  qui  s'estoit  passé  en  leurs  ressorts  ; 
grand  nombre,  semblablement,  de  noblesse,  et  beau- 
coup de  beneficiers,  qui  avoient  couru  une  périlleuse 
fortune  durant  les  troubles;  ausquels  fust  faict  une 
très-bonne  et  fort  briefve  justice,  car  ils  furent  remis 
promptement  en  possession  :  fut  procédé  contre  les 
criminels  qui  ne  voulurent  comparoistre,  en  toute  ri- 
gueur de  justice ,  jusques  à  les  surprandre  en  leurs 
maisons  et  ailleurs  où  ils  s'estoient  refîugiez  ;  desquels 
il  en  fust  exécuté,  de  plusieurs  sortes  de  mort,  jusques 
à  trente-deux ,  en  plaine  place  de  Montlusson.  Exemple 
qui  servit  beaucoup,  car  il  vint  une  infinité  de  gens 
de  toutes  qualités  et  estats  se  présenter  devant  M.  le 
mareschal  et  les  susdicts  commissaires,  pour  se  jus- 
tifier ;  qui  les  relevoit  de  la  peine  de  les  envoyer  quérir. 
Et  fusmes  un  mois  entier  audict  Montlusson  ,  durant 
lequel  séjour  on  depeschea  deux  ou  trois  provinces. 

De  Montlusson  nous  vins  mes  à  Lyon,  où  MM.  de 
Soubize  et  le  comte  de  Sault,  gouverneurs  alternati- 
vement  de  la  ville  et  du  Lyonnais  pour  les  princes, 

nous  altencioient  en  grande  dévotion.  Et  vindrent  tons 
deux  environ  demie  ïieue  au  devant  de  M.  le  mares- 
chal, avec  fort  grande  compaignie,  principalement 
ledict  sieur  de  Sault  avec  les  cent  chevaulx-ligiers 
dont  il  estoit  capitainne.  Et  avoient  avant  partir 
donné  un  ordre  pour  la  réception  de  mondict  sieur  le 
mareschal  à  son  entre'e  en  la  ville,  qui  fut  magnifîcque  ; 
car  six  cents  Suisses  qui  estoient  céans  en  garnison 
tout  le  temps  des  troubles,  des  cantons  de  Berne,  de 
Basle  et  deSurich,  unze  cents  harquebuziers,tant  des 
enfants  de  ville  que  d'aultres,  et  environ  deux  cents 
gentilshommes  là  reffugiez,  se  présentèrent  à  la  porte 
de  Vaize  en  bataille,  dedans  et  dehors  la  ville,  pour 
le  recevoir  et  sa  trouppe  ;  par  lesquels  il  fust  conduicf 
en  moult  belle  ordonnance  jusques  à  son  logis,  qui 
estoit  larchevesché.  Mais  en  ceste  conduicte  il  ne  fut 
tiré  une  seule  arquebuzade;  car  il  l'avoit,  comme  bien 
advisé,  expressément  defïéndu. 

Le  lendemain,  on  entre  au  conseil  et  en  affaires, 
M.  le  mareschal,  avec  les  susdicts  gouverneurs,  les 
gentilshommes  signalez  du  Lyonnois,  Forestset  Beau- 
jollois,  capitainnes  et  lieutenants  de  cavallerie  et  de 
gens  de  pied,  tant  de  Français  que  de  Suisses,  pour 
traicter  de  la  guerre  et  du  faict  des  armes,  et  en  une 
salle  à  part. 

En  une  aultre  salle ,  les  susdicts  commissaires  avec 
les  juges  et  toutes  personnes  de  judicature,  les  esche- 
vins,  maire,  sindicques,  receveurs  tant  de  la  ville  que 
de  la  dohane,  greffiers,  et  tous  autres  officiers  d'église 
et  du  civil.  « 

Quant  au*  ordonnances  qui  émanèrent  du  conseil 
de  M.  le  mareschal,  il  fust  arresté  que  lesdicts  de  Sou- 

bizeetde  Sault  sortiroient  de  la  ville  dedans  quinzaine, 
et  qu'ils  emporteroient  tout  ce  qui  leur  appartenoit, 
la  compaignie  de  cent  chevaulx-ligiers  cassée,  et  les 
six  cents  Suisses  licenciez  :  du  payement  desquelles 
trouppes,  s'il  leur  estoit  deu  quelques  mois,  les  mar- 
chants estrangiers  fréquentants  les  quatre  foires  an- 
nuelles de  Lyon ,  lesquels  pour  le  gaing  de  ce  traf- 
ficque  s'y  sont  de  toute  ancienneté  arrazez  ( l  )  et  mariez, 
et,  oultre  ce,  acquis  un  revenu  merveilleux  dedans 
Lyonnois,  Forests  et  Beaujollois ,  en  respondront; 
qui  estoient  principalement  Mylannois,  Lucquois , 
Genevois,  Florentins,  Parmesans  et  Piedmontois.  Il  y 
eust  aussi  des  Allemants  et  Flamants  mariez  audict 
Lyon,  qui  s'y  obligèrent  semblablement. 

A  laquelle  ordonnance  lesdicts  de  Soubize  et  de 
Sault  obeyrent  fort  promptement,  le  premier  comme 
parant,  à  cause  de  Parthenay  dont  il  portoitle  nom; 
le  second  pour  avoir  esté  l'espace  de  quatre  ans  soubs 
le  commandement  de  mondict  sieur  le  mareschal ,  avec 
la  mesme  compaignie,  en  la  ville  de  Marsal,  de  la- 
quelle il  l'a  voit  faict  gouverneur;  et  n'eust  voulu,  pour 
ses  moyens,  luy  désobéir;  aussi  qu'il  avoit  eu  ladicte 
compaignie  par  sa  faveur,  qu'il  luy  promist  faire  en- 
tretenir, et  à  tous  deux  les  remettre  en  leurs  estats 
de  gentilshommes  de  la  chambre ,  sans  estre  contraincts 
de  changer  leur  religion  :  de  quoy  M.  le  mareschal 
s'acquicta  à  leur  contentement. 

Le  conseil  des  susdicts  commissaires  portoit  que 
tous  les  comtes  de  l'église  cathédrale  de  Saint-Jan  de 
Lyon ,  que  l'on  appelle  aux  aulti  es  églises  de  France 
chanoines,    y    retournassent    incontinant,    avecques 

C1^  Arrazez  :  établis  ,  fixes. 

tous  leurs  prestres,  curez  et  beneficiers  des  aultres 
églises,  sur  grosses  peines,  pour  faire  le  service  divin 
et  le  remettre  sus,  à  l'accoustumée. 

Ledict  conseil  avoit  semblablement  conclu  beau- 
coup d'aultjres  ordonnances,  comme  de  chercher  ceulx 
qui  avoient  faict  des  impositions  et  levées  sur  le  peuple 
durant  les  troubles;  et  que  quelques  eschevins  et  con- 
suls, soubs  umbre  des  munitions  prises  pour  le  pas- 
saige  des  gens  de  guerre,  avoient  faict  asseoir  sur  le 
peuple  plus  grande  somme  de  deniers  que  ne  mon- 
taient lesdictes  munitions;  et  tant  d'aultres  menues 
ordonnances  approchants  plus  du  stile  de  chicquanne 
que  de  la  vraye  forme  d'establir  une  bonne  et  parfaicte 
union ,  d'aultant  que  telles  recherches  regardoient  di- 
rectement ceulx  qui  avoient  commandé  et  les  per- 
sonnes d'aulthorité  qui  avoient  exécuté  leurs  comman- 
dements ;  et  que  c'estoit  plustost  esmouvoir  de  rechef 
les  troubles   que    de  confirmer  la  paix  tant  désirée 
par  le  Roy.  M.  le  mareschal  les  cassa  toutes,  et  qu'il 
en  feroit  tellement  avec  Sa  Majesté  que  tout  le  monde 
demeureroit  contant;  enjoignant  ausdicts  commissaires 
de  ne  rien  innover  par  dessus  lesdicts  articles  de  l'edict 
de  paciffication,  qui  estoient  en  nombre  de  quarante- 
cinq  ;  et  trop  heureux  s'ils  les  pouvoient  faire  entre- 
tenir; desquels  le  plus  difficile  à  mon  advis  estoit  le 
deuxiesme ,  contenant  : 

«  Que  le  Roy  deffendoit  à  tous  ses  subjects,  de 
«  quelque  estât  et  qualité  qu'ils  soient,  qu'ils  n'ayent 
«  à  en  renouveller  la  mémoire,  s'attacquer,  injurier 
«  ny  provocquer  l'un  l'aulti  e  par  reproche  de  ce  qui 
«  s'est  passé;  et  disputer,  contester,  quereller  ny  se 
«  oultraiger  ou  offencer  de  faict  ou  de  parolle  ;  mais 

«  se  contenir  et  vivre  paisiblement  ensemble,  comme 
«  frères,  amis  et  concitoyens;  sur  peine  aux  contre- 
ce  venants  d'estre  pugnis  comme  infracteurs  de  paix  et 
«  perturbateurs  du  repos  public.  » 

Et  dès  l'après-disnée  du  mesme  jour  M.  le  mares- 
chal  fist  publier  l'edict  de  pacification,  signé  Chaules  , 
et  contresigné  par  le  Roy  en  son  conseil ,  de  Neufville  ; 
donné  à  Sainct-Gei  main-en-Laye  au  mois  d'aoust , 
Fan  de  grâce    15^0,   et  du   règne  de  Sa  Majesté  le 
dixiesme.   Et  fust  ledict  deuxiesme  article  reïteré  en 
toutes  les  publications  qui  se  firent  dudict  edict  par 
tous   les   carrefours    de  la  ville  ,    et  en  fort   grande 
magnificence,  car  trompettes  et  tambours  n'y  man- 
quèrent; et  fut  commandé  aux  juges  de  la  ville   et 
principaulx bourgeois  daccompaigner  les  deux  com- 
missaires du  Roy  qui  le  faisoient  publier  ,   assistez 
de  cent  ou  six-vingts  chevaulx  et  de  grand  nombre  de 
noblesse;  et  oultre  ce,  y  estoient  environ  soixante  har- 
quebuziers  des  plus  lestes  de  la  garde  de  mondict  sieur 
le  maresclial. 

Geste  publication  ainsi  faicte,  tous  les  habitants  de 
la  ville  et  estrangiers,  d'une  et  d'aultre  religion,  se 
composèrent,  avec  une  grande  allaigresse,  en  bonne 
union  et  tranquilité ,  les  Catholiques  se  voyants  des- 
chargez d'une  telle  oppression  et  tremeur  ;  les  aultres 
qui  se  voy  oient  quictesde  tous  leurs  forfaicts  et  rebel- 
lions en  sortant  de  la  ville  avec  leurs  chefs  etcapi- 
tainnes;  et  que,  oultre  ceste  gratuité,  ils  pouvoient 
librement  emporter  tous  leurs  moyens,  sans  aulcune 
recherche  et  en  toute  seureté.  De  sorte  qu'il  ne  se  peult 
exprimer  de  quelle  fraternité  et  amitié  les  habitants  et 
estrangiers  de  tous  partis  s'entre- caressèrent  et  fes- 

toyerent,  attendants  le  parlement  limité  et  ordonné 
des  sieurs  de  Soubize  et  de  Sault. 

"chapitre  IV. 

Z^?j  comtes  de  Lyon  rentrent  dans  leur  église. 

Cependant  les  comtes  de  l'église  cathédrale  de  Saint 
Jan  revindrent  en  la  ville,  accompaignez  de  leurs  pa- 
rents ,  qui  estoient  gentilshommes  des  plus  anciennes    , 
maisons  de  Lyonnois,  Forests,  Beaujollois,  Auvergne 
et  Vivarrois  ,  estant  telle  leur  fondation,  qu'il  faut 
qu'ils  soient  prouvez  nobles  de  trois  générations ,  pre- 
mier que  d'estre  receus  en  ceste  dignité  de  comtes  dont 
le  revenu  est  bien  grand.  Et  le  lendemain  de  leur  ar- 
rivée, quiestoit  un  jour  de  dimanche,  la  grande  messe 
y  fut  célébrée  en  grande  dévotion,  avec  les  cérémonies 
accoustumées  et  aultant  solempnelles  qu'en  ung  jour 
de  Pasques  ;  à  laquelle  assista  M.  le  mareschal  avec  le 
manteau  et  collier  de  l'Ordre,  et  toute  la  noblesse  des 
provinces  voisines  ;  semblablement  les  susdicts  com- 
missaires, avec  les  maires,  eschevins  et  surintendant  de 
l'hostel  de  ville  ;  et  s'y  trouvèrent  quant  et  quant  les 
plus  apparents  et  signalez  bourgeois;  et  tous  en  tel 
ordre  et  révérence,  que  c'estoit  chose  très-agreable  à 
veoir;  toutes  les  portes,    au  demeurant,    des  trois 
églises,  Saint  Jan ,  Saint  Estienne  et  Sainte  Croix ,  ou- 
vertes, à  chacune  desquelles  il  y  avoit  des  gardes  qui 
ne  reffuzoient  l'entrée  à  personne. 

Le, temps  lymité  pour  le  parlement  desdicts  sieurs 

de  Soubize  et  de  Sault  escheu ,  ils  deslogerent  de  Lyon. 
Soubize  prand  le  chemin  de  Rouanne,  pour  se  mettre 
sur  Loyre  et  tirer  en  Poictou,  avec  son  attirail  qui  es- 
toit  de  plus  de  trente  cbarroys  ;  l'aultre,  avec  le  sien  , 
qui  n'estoit  gueres  moins  grand,  semectsur  leRbosne 
pour  descendre  en  Provence.  Quant  à  sa  compaignie, 
la  plus  grande  part  s'estoit  venu  rendre  à  M.  le  mares - 
chai  après  la  casserie  ;  qui  les  receûst,  et  en  avoitpris 
le  serment.  Il  leur  laissa  leurs  charges  accoustumées, 
et  les  fist  inscrire  sur  Testât  du  Roy,  car  ils  estoient 
quasi  tous  de  Champaigne  et  du  Barrois  ;  mais,  comme 
soldats  de  fortune  ,  qui  ne  cherchent  qu'à  paistre  sans 
prendre  cognoissance  de  cause,  ils  s'estoient  jectez 
au  service  du  comte  de  Sault ,  commandant  en  une 
telle  ville,  où  ils  trouvoient  une  fort  riche  pasture: 
et  n'eurent  pas  sitost  faict  et  preste  le  serment  à  mon- 
dit  sieur  le  mareschal ,  qu'on  les  voyoit  aller  à  messe 
aussi  souvent  que  les  prestres  :    et  estoient  environ 
soixante-dix.  Les  aultres,  estants  du  pays  de  leurs  ca- 
pitainnes,  le  suyvirent. 

Ceste  réduction  de  Lyon  ainsi  miraculeusement 
faicte,  car  il  n'en  fust  exécuté  à  mort  que  vingt-deux  , 
pour  violements  et  voleries  nocturnes  avecques  assas- 
sinats, tant  de  gens  de  ville  que  des  soldats  susdicts, 
M.  le  mareschal ,  après  y  avoir  séjourné  environ  six 
semaines,  et  voyant  la  tranquillité  et  l'union  frater- 
nelle s'augmenter  de  jour  à  aultre  et  se  confirmer  de 
bien  en  mieulx,  délibéra  d'aller  à  Grenoble  pour  re- 
mettre sus  et  rassembler  la  cour  de  parlement,  qui 
estoit  esparse  çà  et  là  \  mesme  que  le  premier  prési- 
dent, nommé  Truchon,  s'estoit  venu  reffugier  sous  sa 
protection  ;  et  envoya  à  ceulx  qui  commandoient  en 

ladicte  ville  le  double  de  son  pouvoir,  affin  qu'ils  se 
tinssent  prests  à  son  arrivée  d'obéir  à  ce  qui  leur  seroit 
commandé  pour  le  service  du  Roy,  et  suyvre,  article 
pour  article,  sur  peine  de  punition  corporelle,  Fedict 
de  pacification,  dont  le  double  estoit  semblablement 
attaché  à  celluy  dudict  pouvoir. 

Mais  il  n'en  estoit  aulcun  besoing ,  car  M.  de  Mau- 
geron  (0 ,  lieutenant  gênerai  de  M.  le  prince  de  La  Ro- 
che-sur-Yon  (2) ,  gouverneur  de  la  province  de  Daul- 
phiné,  qui  sçavoit  l'intime  amytie  que  son  chefportoit 
à  M.  le  mareschal,  comme  à  son  grand  et  favorable 
cousin ,  luy  depeschoit  un  gentilhomme  pour  le  sup- 
plier de  s'acheminer  à  Grenoble ,  ayant  entendu  qu'il 
avoit  si  heureusement  paciffié  ce  furieux  Lyon ,  et  qu'il 
ne  trouveroit  pas  moindre  obéissance  en  tout  ce  qui 
dependoit  de  son  authorité  et  gouvernement,  que  par 
tous  les  lieux ,  villes  et  provinces  où  il  avoit  passé  ;  et 
que  desja  les  présidents  et  conseillers  de  la  cour  de 
parlement  de  Grenoble,  bien  advertys  des  grands  et 
braves  traicts  qu'il  avoit  exercés  en  iceulx  pour  la  pa- 
cification de  l'edict,  s'estoient  venus  repatrier  en  leur 
siège  ;  et  si  le  premier  président  Truchon ,  qui  s'est  ref- 
fugié  soubs  son  aisle ,  y  estoit,  tout  le  corps  de  la  cour 
seroit  parfaict  et  complet. 

(0  Maugeron  :  Maugiron.  —  (2)  M.  le  prince  de  La  Roche-sur- Yon. 
Charles  de  Bourbon,  prince  de  La  Roche -sur -Yon,  et  duc  de  Beau- 
préau,  étoitmort  en  i565;  et  c'étoit  Louis  de  Bourbon,  duc  de  Mont- 
pensier,  qui  prenoit  le  titre  de  prince  de  La  Roche-sur-Yon ,  et  qui 
avoit  le  gouvernement  du  Dauphiné  en  1570. 


238  t1^0]    MÉMOIRES  DE  VIEILLEVILLE. 

CHAPITRE  V. 

Z,<?  maréchal  se  rend  à  Grenoble,  et  fait  assembler  les  Etals 

de  Baiiphiné, 

Monsieur  le  mareschal  doncques  desloge  de  Lyon, 
après  y  avoir  donné  un  ordre  merveilleux ,  et  tel  que 
par  son  absence  il  n'y  pouvoit  survenir  aucun  desastre 
ny  remuement,  au  très-grand  regret  et  tristesse  des 
habitants  de  toutes  qualitez.  Et  estant  esloigné  de  dix 
lieues  de  la  ville ,  il  rencontra  le  gentilhomme  du  sieur 
de  Maugeron,  lequel,  ses  lettres  présentées,  s'en  re- 
tourne incontinant  devers  son  maistre  luy  annoncer  la 
venue  de  mondit  sieur  le  mareschal ,  qu'il  jugeoit  estre 
accompaigné  d'environ  deux  cents  chevaulx. 

M.  de  Maugeron,  suyvant  ce  rapport,  donne  ordre 
promptement  aux  chosesnecessair.es  pour  sa  réception 
et  commoditez  de  son  logis ,  et  pour  sa  suycte  ;  et  pria 
M.  le  baron  de  Bressieux,  personnaige  de  qualité, 
chevalier  de  l'Ordre  et  comme  compaignon  en  la 
charge,  car  il  estoit  lieutenant  dudit  prince  à  Valence, 
d'aller  au-devant  de  luy  pour  luy  reciter  par  les  che- 
mins tout  Testât  de  la  ville  et  de  son  gouvernement, 
et  comme  il  s'estoit  comporté  en  l'observation  de  l'e- 
dict  ;  et  l'asseurer  qu'il  n'y  avoit  esté  faict  aulcune  con- 
nivence ,  mais  qu'il  avoit  suyvi  de  poinct  en  poinct  les 
belles  ordonnances  qu'il  avoit  faictes,  tant  à  Montlus- 
son,  I/^on,  que  aux  aultres  lieux  où  il  avoit  exercé 
son  pouvoir;  et  que,  quand  il  n'en  auroit  poinct,  il 


CHARLES   IX.    [i  5^o]  o3g 

luy  obeyroit  de  très-franche  volonté  pour  le  seul  res- 
pect de  son  estât  de  mareschal  de  France,  comme 
chef  et  surintendant  sur  toute  la  noblesse  du  royaume 
et  de  toutes  personnes  qui  suyvent  les  armes,  et  en- 
cores  plus  pour  l'honneur  de  sa  valeureuse  et  incor- 
ruptible réputation ,  et  qu'il  n'estoit  ignorant  de  la 
grande  faveur  et  amytié  que  luy  portoient  le  Roy  et 
son  altesse  frère  et  lieutenant-general  de  Sa  Majesté, 
pour  ses  mérites  et  ses  signalez  services. 

Arrivé  que  fust  M.  le  mareschal  à  Grenoble,  il  y 
fust  receu  fort  magnifiquement  :  en  quoy  M.  de  Mau- 
geron  ne  s'oublia  nullement  de  chose  qui  deppendoit 
de  son  devoir  ;  car  il  vint  au-devant  de  luy  environ 
quart  de  lieue,  accompaigné  d'un  grand  nombre  de 
noblesse  du  pays,  qui  pouvoit  revenir  à  trois  cents 
chevanlx,  et  à  la  porte  de  la  ville  les  gens  de  jus- 
tice, les  maire,  eschevins  et  principaulx  bourgeois  de 
la  ville ,  avec  une  trouppe  de  harquebuziers ,  enfans 
des  meilleures  maisons  d'icelîe ,  en  fort  brave  équip- 
paige  ;  desquels  tous  ensemble  il  fut  conduict  en  son 
logis,  à  l'entrée  duquel  tout  le  corps  de  parlement  se 
trouva,  pour  le  bien-veigner ,  avec  une  honorable  et 
fort  docte  harangue,  que  le  second  président  pronon- 
cea  ;  à  laquelle  M.  de  La  Moignon  fist  une  responce 
bien  estimée  par  l'assistance,  attendu  que  ce  fust 
prornptement  et  sans  l'avoir  premedictée,  leur  pré- 
sentant leur  chef  et  premier  président  Truchon , 
qu'ils  receurent  fortreveremment  et  avec  tout  respect. 

Le  lendemain  M.  le  mareschal  se  résolut  de  faire 
convoquer  et  assembler  les  estats,  affin  d'establir  une 
paix  perpétuelle  en  la  province ,  et  que  Ton  peust 
descouvrir  par  ceste  assemblée  les  plus  mutins  et  re- 

belles,  pour  en  faire  une  exemplaire  pugnition  ;  car 
il  vouloit  qu'ils  fussent  libres,  et  que  chacun  fust  re- 
ceu  à  plaindre  son  mal  et  dire  librement  de  quoi  il 
se  sentoit  oflfencé.  Et  assigna  lesdits  estats  au  dixiesme 
de  son  arrivée. 

Mais,  afïin  que  personne  ne  s'ingerast  d'y  entrer, 
s'il  n'estoit  de  la  qualité  de  ceulx  qui  de  toute  ancien- 
neté y  doivent  estre  receus,  il  fist  une  ordonnance 
qui  specifloit  ceulx  qui  en  estoient  dignes,  deffendant 
à  toutes  aultres  personnes  de  s'y  présenter,  sur  peine 
de  la  vye,  s'ils  n'estoient  de  la  qualité  qui  s'ensuict  : 

«  1°  Quant  à  Testât  ecclésiastique ,  les  prélats^, 
tant  archevesques ,  evesques  que  abbez  etprieurs  con- 
ventuels, ont  accoustumé  d'y  estre  mandez,  ou  ,  en 
leurs  absences,  leurs  vicaires  generaulx;  et  aussi  ung 
de  chaque  chapitre  des  églises  cathédrales ,  et  aul- 
tres du  clergé  qu'on  a  accoustumé  d'appeller  aux 
estats.  , 

«  11°  Quanta  Testât' de  la  noblesse,  tous  nobles 
ayants  jurisdiction  haulte  et  basse  et  moyenne,  ont 
accoustumé  d'y  estre  appeliez,  et  avoir  voix  delibera- 
tive;  et  non. aultres  de  ladicte  noblesse,  n'ayants  telle 
jurisdiction. 

«  IIP  .Quant  au  tiers -estât,  tous  les  consuls  et  aussi 
des  mandements  qui  sont  du  roy  Daulphin  (T),  n'ayants 
aultre  seigneur;  car  ceulx  qui  ont  aultres  seigneurs 
particuliers  n'y  assistent,  pour  aultant  que  les  sei- 
gneurs y  sont  appeliez  et  y  assistent,  tant  pour  eulx 
que  pour  leurs  subjects. 

«  IV*  Item,  que  nul ,  soit  noble  ou  aultre,  n'y  sera 

(0  Des  oommandements  du  roi  Daulphin  :  ceux  qui  sont  appelés  par 
le  Roi  souverains  du  Dauphiné . 

receu  par  procureur ,  excepté  lesdicts  prélats ,  par 
leurs  vicaires-generaulx ,  et  non  vicaires  particuliers. 
«  V°.  Aussi  les  enfants  de  famille  n'y  seront  receus 
pour  leurs  pères,  sinon  que  lesdicts  enfans  eussent, 
de  leur  propre  ,  semblable  jurisdiction  ,  baulte , 
moyenne  et  basse.  »  •• 

CHAPITRE  VI. 

TJéctit  de  pacification  est  publié  h  Grenoble. 

Doncques,  le  temps  escheu,  on  entreaux  estats;  où 
se  trouvèrent  l'archevesque  de  Vienne,  l'evesque  de 
Valence,  tous  les  aultres  evesques  de  Daulpbiné;  sem- 
blablement  six  abbez  et  les  députez  des  églises  cathé- 
drales; les  seigneurs  et  gentils-hommes  de  la  qualité 
susdicte  ;  et  semblablement  les  consuls,  escbevins  des 
villes;  tous  généralement  en  personne,  car  un  chacun 
vouloit  entendre  l'intention  du  Roy,  et  veoir  M.  le 
mareschal,  qui  avoit  si  diligement  procédé  en  tous 
les  lieux  où  il  avoit  passé,  et  sans  aulcune  connivence 
ou  concussion,  exerceant  fort  rigoureusement,  et  en 
toute  sévérité,  la  justice  contre  les  meschants,  sans 
acception  de  personne,  ny  par  avarice,  bien  adverti 
que  quelques-ungs  de  ses  compaignons  faisoient  passer, 
pour  cas  énormes  et  exécrables,  plusieurs  par  la  porte 
dorée;  entre  aultres,  que  ung  jeune  homme,  lequel 
après  la  mort  de  son  père  emprisonna  sa  veufve,  qui 
estoit  sa  belle-mere,  laquelle  s'estoit  saezie  de  tout 
28.  16 

l'or,  argent  précieux,  joyaulx,  et  généralement  de  tous 
aultres  meubles  de  son  feu  mary,  comme  à  elle  ap- 
partenants, mesme  par  donnaison  testamentaire  et 
aultres  transactions,  pour  l'entretenement  de  deux 
petits  enfants  d'eulx  deux,  après  l'avoir  violée  par 
force,  avecques  bastonnades,  ravy  son  honneur,  luy 
couppa  la  gorge  et  l'enterra  en  la  cave  ,  puis  enleva 
tous  les  trésors  susdicts,  qui  estoient  merveilleusement 
riches  et  en  abondance;  et  pour  ung  si  horrible  et 
détestable  forfaict  et  desbordé. inceste ,  il  en  fut 
quicte  pour  six  mille  escus  :  je  passe  soubs  silence  le 
lieu  et  le  département  où  telle  meschanceté  se  com- 
mist,  car  on  cognoistroit  incontinant  le  mareschal, 
qui,  bruslant  d'avarice,  perdict  si  villainement  sa  ré- 
putation et  engaigea  fort  dangereusement  son  ame. 

Il  fust  ordonné  par  lesdicts  estats  que  l'edict  de  pa- 
cification, qui  estoit  imprimé,  seroit  affiché  par  tous  les 
carrefours  de  la  ville,  affin  que  personne  n'en  preten- 
dist  cause  d'ignorance;  et  le  second  article  d'icelluy, 
cy-dessus  speciffié,  publié  à  son  de  trompe  aux  portes 
des  églises,  au  palais,  aux  jours  de  marché, ..et  par 
plusieurs  fois  réitéré,  pour  y  reigler  un  chacun;  sui- 
vant lequel  M.  le  mareschal  fîst  convenir  tous  les 
chefs  et  anciens  de  la  noblesse  du  pays  en  plaine 
place  de  ville,  à  la  veue  de  tout  le  peuple;  ausquels 
il  commanda  de  s'entr'embrasser  et  oublier  toute  ini- 
mitié, rancunes  et  vindicte,  .en  s'entre-pardonnant 
les  courses,  bruslements  ,  meurtres  et  voleries  qu'ils 
avoient  exercés  les  ungs  contre  les  aultres  ,  en  faict  de 
guerre  seulement,  combattants  pour  la  manutention  de 
leurs  partis  durant  les  troubles  ;  ce  qu'ils  firent  très- 
volontairement  en  sa  faveur  :  ils  faisoient  le  nombre 

d'environ  six-vingts  gentilshommes  démarque,  d'an- 
cienne extraction. 

Mais  ils  accusèrent  plus  de  cent  ou  six-vingts  vo- 
leurs, qui,  soubs  prétexte  de  la  guerre,  voloient  par- 
cy  par-là  les  maisons  des  gentilshommes  et  de  toute 
aultre  qualité';  lesquels,  s'estants  faicts  riches,  s'es- 
toient  retirez  en  la  vallée  d'Angroigne;  et  ne  doub- 
toient  poinct  que  quand  il  seroit  party  de  la  pro- 
vince, qu'ils  ne  recommenceassent  leur  meschante 
vie;  et  qu'il  estoit  nécessaire,  avant  qu'il  partit,  de 
les  exterminer. 

CHAPITRE  VII. 

Punition    des    séditieux. 

Monsieur  le  mareschal  leur  dist-que  ce  n'estoit  pas, 
veu  le  grand  nombre,  gibbier  de  son  pravost,  et  qu'il 
y  vouloit  aller  luy-mesme  avec  des  forces  pour  les 
surprandre;  et  que  les  mieulx  montez  entreulx  luy 
vinssent  faire  compaignie;  ce  que  tous,  de  bien  fran- 
che volonté,  luy  accordèrent.  Qui  fut  cause  que  le 
lendemain  M.  le  mareschal  partit  secrettement  avec 
deux  cents  cinquante  chevaulx;  et  feist  ce  chemin, 
qui  estoit  de  quinze  lieues ,  d'une  cavalcade  fort  dan- 
gereux et  pénible,  n'estants  que  vallées  et  montaignes, 
dedans  lesquelles  six  soldats  advertis  en  défieront 
cinquante  à  cheval,  à  cause  de  l'abondance  des  bois. 
Mais  M.  le  mareschal,  bien  guydé  par  les  mesmes 
gentilshommes,  mit  pied  à  terre,  et  sa  garde  quant  et 

16. 

quant,  avec  d'aultres  forces  :  et  les  surprindrent  en 
deux  ou  trois  villaiges,  à  l'entrée  desquels  il  fust 
combattu  environ  demie-heure  ;  mais  ils  furent  enfin 
forcez,  et  en  demeura  sur  la  place  environ  trente, 
qui  s'estoient  les  plus  advancez,  et  n'en  réchappa  un 
seul  qui  ne  fust  pris  et  mené  prisonnier;  car  les  gen- 
tilshommes qui  estoient  demeurez  à  cheval  avoient 
entouré  les  villaiges;  et  en  fut  amené  quatre-vingts  et 
deux  à  Grenoble ,  avec  ung  grand  applaudissement  de 
tout  le  peuple,  qui  les  accusoit,  passants  par  les  rues, 
des  meschancetez  qu'ils  avoient  faictes.  Et  fut  vacqué 
deux  jours  entiers  à  leurs  procès;  car,  la  nouvelle  de 
ceste  prise  divulguée  par  tout,  il  venoit  des  plaintes  et 
des  accusateurs  de  toutes  parts,  qui  leur  estoient  con- 
frontez. Si  bien  que  soixante  d'iceulx  furent  exécutez 
à  mort  par  diverses  sortes  de  supplices,  dont  la  roue 
fut  la  fin  de  trente-deux,  pour  les  exécrables  et  horri- 
bles meschancetez  qu'ils  avoient  commises  :  le  reste 
passa  par  la  corde  et  le  fouet,  avec  le  forban  pour  ja- 
mais de  la  province,  encores  qu'ils  en  fussent  origi- 
naires, et  les  heritaiges  de  tous  ceux  qui  en  avoient 
donnez  à  l'hospital  et  aux  povres. 

Il  y  en  eust  qu'on  voulut  rachepter  pour  bonnes 
sommes  de  deniers  ;  mais  M.  le  mareschal  fist  mettre 
prisonniers  ceulx  qui  en  firent  la  première  ouverture; 
qui  retint  les  aultres  de  plus  mettre  telles  requestes  en 
avant ,  bien  qu'il  y  en  eust  quelques-ungs  qui  appar- 
tinssent à  beaucoup  de  gens  de  bien  de  la  ville  et  du  plat 
pays ,  mesme  cinq  ou  six  jeunes  hommes  qui  estoient 
de  noble  extraction  :  mais,  sans  avoir  esgard  à  ceste 
qualité,  ils  passèrent  parla  corde  avecques  les  aultres, 
comme  larrons,  desrogeants,  par  tels  villains  dépor- 

lements ,  à  l'honneur  de  noblesse.  Telle  fut  la  responce 
de  M.  le  mai  eschal  à  leurs  parants ,  qui  luy  firent  très- 
grande  instance,  accompaignée  de  très-humbles  sub- 
missions, non  pas  pour  leur  saulver  la  vie,  car  ils 
avoient  mérité,  par  leurs  inhumains  et  exécrables  for- 
faicts,  plus  de  vingt  fois  la  mort,  mais  seulement  pour 
changer  l'ignominie  de  supplice  en  celluy  de  l'eschaf- 
fault ,  c'est-à-dire  ,  la  teste  tranchée ,  qui  est  l'ordinaire 
au  gentilhomme  pour  ses  forfaicts  justiciables  ;  mais 
ils  perdirent  leur  temps ,  avecques  deîiences  terribles 
de  plus  l'en  importuner. 

CHAPITRE  VIII. 

Le  maréchal ,  après  avoir  rétabli  la.  paix  en  Dauphiné ,  se 
rend  en  Provence. 

Geste  rigoureuse  justice  resjouit  généralement  toute 
la  province  de  Daulphiné  ;  et  n'estant  ny  par  prières 
ny  présents  flexible  ,  ny  subjecte  à  aulcune  corruption, 
ceulx  qui  se  sentoient  les  moindres  bourriers(0  en  leurs 
âmes,  changèrent  incontinant  de  climat  premier  que 
d'estre  découverts  :  de  sorte  que  le  pays  demeura  en 
une  paix  universelle  et  deschargé  de  tous  voleurs  et 
meschants  :  qui  rendit  le  séjour  de  M.  le  mareschal 
désormais  inutile,  d'aultant  qu'il  ne  se  commettoit 
plus  acte  qui  ofïenceast  les  edicts  du  Roy,  et  ne  venoit 
plus  de  plainctes. 

Et,  après  y  avoir  séjourné  ung  mois  entier,  il  se  re- 

(')  Bourriers  :  remords. 

solut  d'aller  à  Valence,  laissant  la  cour  de  parlement 
bien  instruictè  de  tout  ce  qu'elle  avoit  à  continuer  pour 
l'observation  et  entretenement  de  l'edict  de  paciffica- 
tion,  et  beaucoup  d'aultres  particularitez  pour  le  ser- 
vice de  Sa  Majesté.  Et,  en  sa  présence  et  par  son  com- 
mandement, la  noblesse  leur  jura  toute  fidélité,  confort 
et  aide,  quand  par  ladicte  cour  ils  en  seroient  sommez 
et  requis  ,  aux  premières  rumeurs  qui  pourroient  sur- 
venir. Et  sur  ceste  asseurance ,  qui  estoit  féable  et 
infaillible ,  il  s'en  alla  à  Valence ,  menant  avec  luy 
M.  de  Bressieux ,  gouverneur  de  ladicte  ville,  mais 
avec  un  regret  indicible  des  babitants  de  Grenoble  de 
toutes  qualitez. 

Or,  ayant  M.  de  Bressieux  accompaigné  M.  le  ma- 
rescbal  durant  tout  le  séjour  qu'il  avoit  faict  à  Gre- 
noble ,  et  par  ce  moyen  présent  à  toutes  les  ordonnances 
et  reiglements  qui  y  avoient  esté  establis,  il  n'avoit  ou» 
blié  de  les  faire  entendre  à  son  lieutenant  à  Valence , 
avec  commandement  de  les  y  faire  publier  .et  entre- 
tenir, et  d'user  de  diligence  en  la  recherche  des  re- 
belles et  contrevenants  aux  edicts  du  Roy,  affin  que 
M.  le  mareschal  trouvast  toutes  choses  bien  policées 
et  en  tel  estât  comme  s'il  y  eust  passé.  En  quoy  ledict 
lieutenant  fîst  ung  merveilleux  devoir.  De  sorte  qu'es- 
tants arrivez  en  la  ville,  il  ne  se  présenta  ame  vivante 
pour  se  plaindre  ;  et  les  edicts  estants  attachez  aux  car- 
refours de  la  ville  et  aux  portes  des  églises,  et  toutes 
choses ,  au  reste ,  estant  exécutées  en  la  propre  forme 
et  manière  comme  elles  avoient  esté  à  Grenoble.  Ce 
que  M.  le  mareschal  loua  grandement,  et  en  honora 
beaucoup  M.  de  Bressieux  et  son  lieutenant,  qui  n'a- 
voit obmis  de  donner  ordre  pour  sa  réception  et  entrée 

en  la  ville,  qui  fut  fort  magnificque  ;  et,  oultre  ce,  il 
avoit  faict  prendre  une  vingtaine  de  voleurs,  lesquels 
furent  mis  entre  les  mains  du  prevost  de  M.  le  mares- 
chal,  qui  les  fist  pendre  en  moins  de  quatre  jours; 
ce  qui  occasionna  le  partement  de  M.  le  mareschal, 
après  y   avoir  seulement  séjourné  huict  jours,  pour 
aller  en  Provence  :  car  toute  la  noblesse  de  Daulphiné 
avoit   comparu  à   Grenoble,    auquel  lieu  elle  avoit 
bien  attentivement  et  avec  grande  obéissance  appris 
sa   leçon  ;  car  il  n'y   avoit  gentilhomme ,   povre   ou 
riche,  ou  d'ancienne  extraction,   qui  n'eust  juré  en 
toute   fidélité    les   submissions    ci- dessus   spécifiées, 
mais  sur  terribles  et  rigoureuses  peines;  car  il  y  alloit 
de  la  confiscation  des  biens,  de  la  dégradation  de  no- 
blesse et  de  la  vye,  aux  contrevenants  et  infracteurs 
de  serment  :  de  quoy  MM.  les  maistres  des  requestes  , 
La  Moignon  et  du  Blancmesnil ,  portoient  actes  au- 
thentiques ,  et  le  roole  de  leurs  noms  et  de  toutes  leurs 
terres. 

Mais,  ayant  eu  le  Pape  nouvelles  des  braves  traicts 
de  paciffication  qu' avoit  exercez  M.  le  mareschal  par 
toutes  les  provinces  où  il  avoit  passé,  et  qu'il  y  avoit 
en  son  contât  de  Venissy  (0,  dont  la  principale  ville 
est  Avignon,  de  grands  tumultes  et  séditions  entre  ses 
subjects  pour  le  faict  de  la  religion ,  comme  en  France , 
Sa  Saincteté  luy  escrivit  pour  le  prier  de  se  transporter 
en  xVvignon,  afïin  d'y  planter  une  bonne  paix  et  ac- 
commoder ses  subjects  les  ungs  avec  les  autres,  de  la 
même  tranquillité  qu'il  avoit  faict  des  subjects  de  son 
lloy  ;  de  quoy  il  luy  donnoit  toute  puissance  et  autho- 
rité,  jusques  à  la  mort,  sans  respect  de  personne,  de 

(')  Venissy  :  Venaissin. 

quelque  qualité  qu'elle  eust  peu  estre,   hormys  de 
prestres. 

CHAPITRE  IX. 

Le  maréchal,  à  la  prière  du  Pape ,  se  transporte  à  Avignon. 

Le  seigneur  Fabricio,  neveu  de  Sa  Sainteté',  qui 
estoit  venu  au-devant  de  luy  environ  lieue  et  denrye 
avec  une  fort  honorable  compaignie ,  luy  présenta 
les  lettres  fort  reveremment,  sans  oublier  beaucoup 
d'honnestes  offres  de  submissions  et  de  toute  assistance. 
A  quoy  M.  le  mareschal  respondit  si  humainement, 
qu'il  le  myst  en  très-grande  espérance  que  sa  venue 
ne  seroit  poinct  inutile,  et  que,  avec  Tayde  de  Dieu , 
il  mettroit  la  ville  et  le  contât  en  tel  repos  que  Sa 
Saincteté  recevroit  très-grand  contentement 

Et  conférants  ensemble,  par  le  chemin  ,  de  plusieurs 
affaires,  ils  se  trouvent  à  la  porte  de  la  ville',  à  l'entrée 
de  laquelle  l'evesque  de  Ferme,  vice-legat,  Fatten- 
doit  avec  la  croix  et  tout  le  clergé  en  chappes,  sur- 
plis, et  en  tel  ordre  et  forme  d'une  générale  procession. 
Ce  que  voyant,  M.  le  mareschal  myst  pied  à  terre,  et 
toute  sa  suyete  en  bien  grande  révérence  :  et  marchant 
au  milieu  des  deux,  fust  conduict  au  palais  papal,  que 
l'on  avoit  préparé  pour  son  logis,  le  luy  ayant  quicté 
ledict  vice-legat  et  Fabricio,  pour  plus  dignement 
l'accommoder.  Et  après  avoir  esté  environ  demye- 
heure  ensemble  pour  traicter  des  affaires  et  de  l'ordre 
requis  pour  les  terminer ,  où  estoient  seinblablement 

les  deux  maistres  des  requestes,   qu'ils  avoient  fort 
honnestement  logez ,  ils  se  retirèrent. 

Le  lendemain  on  entre  au  conseil,  auquel,  en  pre- 
mier lieu ,  furent  proposées  les  grandes  insolences  de 
plusieurs  subjects  dudit  contât,  tant  gentilshommes 
que  d'aultres  qualitez ,  qui  s'estoient  retirez  en  une 
aultre  ville  du  contât,  nommée  Cisteron,  portant  tiltre 
d'evesché,  vivants  avec  un  desordre  fort  grand,  et  se 
disoient  de  la  religion  prétendue  ;  mais  JjÊqr  meschante 
vye  faisoit  bien  parroistre  du  contraire,  car  ils  estoient 
grands  voleurs,  meurtriers,  larrons,  violeurs  de  filles 
et  femmes,  faisants  degast  aux  maisons  du  plat  pays 
qui  ne  leur  vouloient  fournir  vivres  et  argent  à  toutes 
leurs  mandées  (0. 

Et  s'enquerant  M.  le  mareschal  du  nombre  qui 
y  pouvoit  estre,  il  luy  fust  respondu  par  le  seigneur 
Fabricio  qu'ils  pouvoient  revenir,  en  maistres  et  va- 
lets, à  trois  cents  cinquante;  mais  que  les  habitants  de 
Cisteron  sont  si  affligez  et  tourmentez  de  leur  séjour 
en  leur  ville,  que,  s'ils  voyoient  qu'il  y  eust  quelque 
entreprise  contre  eulx,  qu'ils  la  favoriseroient  de  tout 
leur  pouvoir  jusques  à  la  dernière  goutte  de  leur 
sang. 

Mais  s'esbahissant  M.  le  mareschal  comme  il  n'y 
avoit  donné  ordre  par  quelque  stratagème,  asseuré  de 
la  volonté  des  habitants  comme  il  est,  Fabricio  res- 
pondit  qu'il  n'avoit  poinct  de  forces  ny  d'artillerie 
pour  y  fa?re  aulcun  devoir,  estant  la  ville  assez  forte 
et  passablement  remparée  ;  aussi  qu'en  tout  le  peuple 
d'Avignon,  qui  est  bien  grande  ville,  les  deux  tiers 
n  estoient  que  prestres  et  Juifs. 

(0  Mandées  :  demandes. 

Là-dessus  il  fut  advisé  d'envoyer  quérir  le  chef  de 
ceste  trouppe,  et  qu'il  vint  parler  en  toute  seureté 
à  M.  de  Vieilleville,  mareschal  de  France,  à  eulx 
envoyé  par  l'exprès  commandement  du  Roy,  à  l'ins- 
tant prière  du  Pape ,  de  la  Sainteté  duquel  ils  es- 
taient subjects,  pour  les  accommoder  avec  leur  na- 
turel seigneur  ;  et  que ,  si  besoing  estoit,  il  leur  en- 
voyeroit  des  ostaiges,  qui  estaient  mesme  ses  parants, 
dont  celuy  «qïli  luy  poi teroit  ceste  parolle  seroit  son 
gendre,  nommé  M.  de  Duilly,  qui  demeureroit  en  sa 
place  tandis  qu'il  seroit  en  Avignon. 

CHAPITRE  X. 


M.  le  maréchal  envoie  un  de  ses  gendres  pour  traiter  avec 
les  séditieux  qui  s'étoient  rendus  maîtres  de  la  ville  de 
Sisteron. 


Ceste  opinion  ainsi  arrestée,  M.  de  Duilly  fust 
depescbé  pour  aller-  à  Cisteron  avec  ung  trompette, 
accompaigné  seulement  de  six  chevaulx  ;  et  estant  à 
la  porte,  et  la  trompette  entendue,  le  chef,  nommé 
Lonbais,  saichant  sa  qualité,  vint  au-devant  de  luy, 
la  fist  ouvrir  sans  le  laisser  entrer  plus  avant.  Et  s'es- 
tant  M.  de  Duilly  fort  dextrement  acquitté  de  sa 
créance  y  Lonbais  fist  une  responce  for  bravasche,  et 
aux  mesmes  termes  qui  s'ensuyvent  : 

«  Mon  compaignon  ,  vous  direz  à  M.  le  mareschal 
de  Vieilleville  que  nous  ne  cognoissons  nullement  le 

roy  de  France,  ny  personne  venant  de  sa  part,  et  que 
ce*  qui  nous  a  faict  ici  assembler  est  seulement  pour 
empescher  les  tirannies,  exactions  et  pilleries  que  deux 
galants,  l'evesque  de  Ferme,  qui  s'intitule  vice-legat, 
et  Fabricio,  neveu  du  Pape,  exercent  sur  ce  povre  con- 
tât, y  ayant  esté  envoyez  comme  gouverneurs  avec  une 
parolle  que  ce"  bon  Père,  qui  se  dict  Sainct,  en  leur 
délivrant  leurs  bulles  ou  pouvoir,  leur  dist  en  l'oreille  : 
«  Faites-vous  riches;  aussi  bien  il  ne  me  revint  jamais 
ung  ducat  de  ce  costé-là.  »  Mais  je  proteste  à  Dieu  qu'il 
n'en  ira  pas  ainsi,  et  que  Sa  diablesque  Saincteté  y  sera 
très-mal  obeye,  ou  les  forces  et  le  couraige  nous  de- 
fauldront.  Et  pourrez  dire  à  vostre  beau-pere  qu'il  se 
fustbien  passé  de  prendre  ceste  charge  et  commission; 
et  luy  conseille  de  se  retirer  au  plustost,  car  il  en 
orra  parler  devant  huict  jours,  estants  nos  desseings 
tous  prests  à  mettre  en  exécution,  ou  le  duc  de  Savoye 
nous  manquera  de  promesse  :  et,  à  dire  vray,  c'est  ung 
brave  bouccon  (0  pour  luy  que  ce  contât,  accom- 
paigné  de  ceste  belle  et  grande  ville  d'Avignon,  et  de 
toute  la  seigneurie  de  Venissy,  et  en  sa  proximité; 
vous  priant,  pour  la  fin,  mon  bon  amy,  de  vous  reti- 
rer, et  bientost;  car  ces  honnestes  hommes  que  vous 
voyez  avec  moy  se  sentent  fort  olFencez  de  la  créance 
que  vous  m'avez  apportée ,  faisants  bien  peu  de  cas  de 
l'evesque  de  Rome,  et  s'indignent  seulement  d'en  ouyr 
parler.  » 

Ceste  créance  rapportée  par  M.  de  Duilly  en  plein 
conseil,  sans  y  oublier  une  seule  parolle ,  ny  les  façons 
de  la  fiere  contenance  du  superbe  Lonbais,  M.  le  ma- 
reschal  dist  à  toute  l'assistance  qu'ils  missent  bien  en 

C0  Bouccon,  morceau,  vient  de  l'italien  boccone. 

mémoire  toutes  les  circonstances  de  ce  rapport,  et 
comme  les  galants  couvroient  leur  meschanceté  sur*fe 
prétexte  de  faire  chose  équitable  et  de  justice:  «  car 
il  n'y  a  chose  plus  louable  ny  nécessaire  en  une  repu- 
blique que  d'en  chasser  ceulx  qui  oppriment  et  foul- 
lent  le  povre  peuple  par  pilleries  et  exactions;  et  sont 
eulx-mesmes  qui  exercent  telles  cruautez  ;  mais  Dieu 
y  pourvoira,  car  pour  le  moins,  au  dire  de  mon"  fils 
Duilly,  on  ne  les  peult  juger  d'aultre  religion,  avec  la 
conferance  de  leurs  deportements  et  actions,  que  d'estre 
vrais  athe'is^es.  Mais  que  d'avoir  allégué  le  duc  de  Sa- 
voye,  c'est  une  baye;  car  il  est  trop  bon  catholique 
pour  attenter  sur  le  Saint  Siège  apostolique;  et  qu'il 
cognoissoit  bien,  par  ceste  allégation,  qu'il  avoit  belle 
paour,  et  la  nous  vouloit  semblablement  faire  pren- 
dre. »  Et,  cela  dist,  sans  rien  délibérer,  se  leva,  et 
tout  le  conseil  semblablement. 

Mais  il  appella  à  part  le  seigneur  Fabricio,  et  luy 
demanda  de  quel  nombre  d'hommes  il  pouvoit  faire 
estât  :  lequel  luy  respomdit  qu'il  fourniroit  bien  de 
quatre  à  cinq  cents  hommes;  mais  s'y  de  fyer  il  ne 
l'en  vouldroit  asseurer,  car  ils  sont  fort  mal  aguerris. 
«  C'est  tout  ung,  replicqua  M.  le  mareschal;  je  les  mes- 
leray  avec  d'aultres  si  braves  hommes,  qu'à  leur  imita- 
tion ils  se  mettront  en  devoir  de  bien  faire  :  et  de  ce 
pas,  faites-les  advertir,  le  plus  secrettement  que  vous 
pourrez,  de  se  tenir  toujours  prests  à  marcher  quand 
l'occasion  s'y  offrira,  et  quand  ils  seront  commandez 
de  s'assembler. 

«  En  cecy,  seigneur  Fabricio,  vous  vous  devez  éver- 
tuer de  tout  vostre  pouvoir,  car,  par  le  rapport  de  mon 
fils  de  Duilly,  ce  Lonbais  vous  attacque  grandement, 

vous  accusant  de  pillerieset  de  tirannesques  exactions 
sur  le  peuple;  ce  que  je  ne  croys  pas.  Par  ainsi  ouvrez 
les  yeulx,  le  cueur  et  l'entendement  pour  favoriser  ce 
que  j'entreprends  pour  délivrer  vostre  gouvernement 
de  ceste  canaille;  en  quoy  j'espère  que  Dieu  nous  ay- 
dera ,  et  que  nous  en  aurons,  premier  que  la  huictainç 
passe,  la  raison  :  car  Dieu  ne  mect  jamais  la  vertu  au 
bras  du  meschant. 

«  Mais  bien  plus,  adjousta  M.  le  mareschal,  il  est 
impossible  que  vous  n'ayez  en  la  ville  de  Cisteron 
quelque  féable  bourgeois,  et  d'authorité;  escrivez-luy 
qu'il  s'achemine  le  plus  secrettement  qu'il  pourra  en 
ceste  ville ,  pour  quelques  affaires  ;  et  luy  venu ,  que  je 
parle  à  luy,  afin  que  je  l'instruise  de  ce  qu'il  devra 
faire  pour  le  repos  de  sa  ville  et  la  mettre  en  liberté. 
Il  n'y  a  qu'une  petite  journée,  il  sera  icy  demain  à 
bonne  heure.  » 

CHAPITRE  XI. 

/)/.  le  maréchal  surprend  la  ville  de  Sisteron. 

Suivant  ces t  advis  ,  Fabricio  usa  de  diligence,  et 
envoya  à  Cisteron  ung  homme  des  siens  mal  vestu  de- 
vers l'un  de  ses  intimes  amys,  le  prier  qu'il  vînt  en 
Avignon  incontinant,  pour  luy  laisser  quelque  charge 
en  main,  d'aultant  qu'il  alloit  en  diligence  à  Rome  par 
ie  commandement  de  Sa  Sainteté';  mais  il  le  prioit  de 
ne  descouvrir  à  personne  son  partement. 

Ce  bourgeois  arrivé,  qui  avoit  la  façon  fort  bonne, 

du  nom  de  Pierre  Javelin,  Fabricio  l'amena  devant 
M.  le  mareschal,  qui  luy  tint  ce  langaige  : 

«  Je  ne  doubte  poinct,  mon  amy,  que  ces  meschans 
ne  tourmentent  en  tant  de  sortes  vous  et  vos  conci- 
toyens, que  n'en  désirassiez  l'extermination;  car,  par 
le  rapport  que  l'on  m'en  a  faict,  vos  biens,  l'honneur 
de  vos  femmes  et  filles  et  la  vye  de  vous  tous  n'est 
poinct  en  seureté  :  mais,  si  vous  voulez  estre  secret, 
fidèle  et  diligeant  en  ce  que  je  vous  diray,  je  vous  en 
delivreray  devant  quatre  jours.  »  C'est  honneste  homme 
se  prosterne  devant  M.  le  mareschal,  proférant  telles 
parolles  : 

«  Monseigneur,  il  n'y  a  chose  que  je  n'entreprenne, 
au  hasard  de  ma  vye,  et  jusques  au  dernier  soupir, 
pour  suyvre  de  poinct  en  poinct  l'instruction  qu'il  vous 
plaira  me  donner  ;  et  si  ay  une  trentaine  de  bons  voisins, 
fidèles  amys  et  parens,  qui  s'exposeront  à  tous  dan- 
giers  avec  moy  pour  exécuter  vos  commandemens,  afin 
de  sortir  de  ceste  misérable ^t  angoisseuse  calamité, 
ayants  esté  contraincts  d'escarter  nos  femmes  et  filles, 
et  les  mettre  hors  la  ville  nuyctemment  et  travesties.  » 

M.  le  mareschal  l'embrassa  sur  ceste  ardeur,  l'asseu- 
rant  qu'il  le  constitueroit  leur  juge  si  les  effects  se 
conforment  à  sa  parolle;  qui  le  supplia  très -humble- 
ment de  n'en  poinct  doubter;  et,  se  mettant  à  genoulx, 
il  le  jura  entre  ses  mains  et  du  seigneur  Fabricio.  Et 
là-dessus  il  luy  donna  l'instruction  qui  s'ensuict  : 

«  Souvenez-vous,  mon  bon  amy,  qu'il  est  aujour- 
d'huy dimanche;  ne  faillez  de  vous  tenir  prest  mardy, 
sur  les  neuf  heures  du  soir,  avec  vos  confidents,  de 
sortir  en  pleine  rue  avec  vos  armes  quand  vous  orrez 
crier:  Aux  armes! aux  armes!  ceulx cV Avignon  donnent 

l'escalade!  et  portez  l'escharpe  jaulne,  de  crainte  que 
mes  soldats  ne  vous  prennent  pour  ennemys  :  et  si,  ce- 
pendant que  Ton  sera  au  combat  à  la  muraille,  vous 
estes  si  valleureux  que  de  gaigner  une  porte,  il  ne  fault 
doubter  que  la  ville  ne  soit  nostre.Et  montez  à  cheval, 
vous  serez  demain  lundy  rendu  à  bonne  heure,  car  il 
n'y  a  que  dix  lieues  ou  environ  d'icy  en  vostre  ville; 
vous  aurez  tout  loisir  de  donner  ordre  à  toutes  choses. 
Mais  imprimez  bien  en  vostre  esprit  tout  le  discours 
de  nostre  desseing,  pour  l'exécution  duquel  gaignez 
et  attirez  le  plus  grand  nombre  d'hommes  que  vous 
pourrez.  Sur-tout  conduisez  ceste  affaire  fort  secrette- 
ment,  et  ne  vous  en  descouvrez  à  personne  que  vous 
ne  cognoissiez  fîdele  et  affectionné  à  l'extermination 
des  ennemys  de  sa  liberté  et  de  sa  patrie.  » 

Javelin  desloge  avec  ung  très-ardant  désir  d'effectuer 
ce  qui  luy  avoit  esté  commandé.  Et  négocia  si  dextre- 
ment  l'affaire ,  qu'il  gaigna  et  praticqua  environ  cin- 
quante bourgeois  ses  amys',  parents  et  voisins,  atten- 
dants en  grande  dévotion  l'heure  dicte  ;  car  toute  la 
nuict  d'entre  le  lundy  et  le  mardy  ils  avoient  conféré 
ensemble,  au  desceu  de  tous  les  aultres  habitants. 

Or,  entre  les  huict  et  neuf  heures  du  soir  du  mardy, 
plus  de  trois  cents  hommes  de  pied  parurent  devant  la 
muraille  de  la  ville ,  d'un  costé  qu'elle  n'estoit  nulle- 
ment flanquée,  criants:  Escale!  escale!  Lonbais,  qui 
ne  se  doubtoit  de  ceste  entreprise,  mais  sortoit  de 
table  et  jouoit  à  quelque  jeu,  car  c'estoit  en  octobre, 
fut  esbahy  de  cest  advertissement  ;  et  donnant  à  ceste 
muraille  avec  ce  qu'il  put  assembler  de  ses  gens,  il  y 
monta.  Mais  ceulx  de  dehors  tiroient  incessamment,  et 
plantèrent  une  trentaine  d'eschelles. 

Cependant  Javelin  et  ses  confidents  sortent  avecques 
toutes  sortes  d'armes  d'ast,  aultrement  de  long  boys, 
comme  hallebardes,  pertuysannes,  espieux,  lançons, 
et  quelques  hârquebuzes,  mais  bien  peu  ;  et  tuent  tout 
ce  qu'ils  rencontrent  de  solcjats,  allants  au  lieu  où 
estoit  l'allarme ,  marchants  droict  à  la  porte  de  la  ville 
qui  respond  au  chemyn  d'Avignon;  et  tuent  la  garde 
qui  y  estoit,  mais  bien  foible  et  mal  garnye,  brisent 
ladicte  porte,  et  baissent  le  pont,  par  lequel  M. le  ma- 
reschal  entra  avec  deux  ceuts  chevaulx.  Ce  que  voyants 
les  aultres  habitants,  et  que  les  plus  apparants  de  leur 
ville  favorisoient  ceste  entreprise,  courent  aux  armes, 
et  enfoncent  les  maisons  où  estoient  logez  les  soldats 
de  Lonbais ,  tuants  goujats  et  valets ,  sans  espargfter 
leurs  garses;  enlèvent  chevaulx,  bagaiges  et  tout  ce 
qui  estoit  dedans  :  et  s'y  trouva  quelques  soldats  desja 
couchez  qui  passèrent  semblablement  par  le  fil  de 
l'espée. 

CHAPITRE  XII. 

Il  fait  punir  les  séditieux . 

Monsieur  le  mareschal  alla  droict  à  la  muraille  que 
Lonbais  deffendoit  contre  les  escalades,  et  luy  fist 
bien-tost  quicter  la  place  :  lequel,  se  voyant  surpris, 
et  ayant  la  guerre  dehors  et  dedans ,  et  combattu  par 
devant  et  par  derrière,  où  il  n'estoit  pas  en  puissance 
de  nul  homme  de  résister,  il  prend  une  pistole  toute 
preste,  bandée  et  amorcée,  de  laquelle,  disant  telles 

paroles  :  «  J'aime  mieulx  mourir  de  ma  main  que  ce 
mareschal  me  face  tirer  à  quatre  chevaulx.  »  Il  se  tua 
tout  roidde. 

Ses  soldats,  le  voyant  mort,  gaignent  la  guérite  et 
cherchent  à  se  saulver;  mais  ils  trouvoient  leurs  logis 
fermez  :  aussi  estoient-ils  pleins  de  morts  et  de  sang, 
qui  les  contraignirent  de  courir  une  misérable  fortune 
par  les  rues,  où  ils  estoient  assommez  de  toutes  mains, 
et  des  femmes  mesmes  ;  si  bien  que,  jectants  leurs  armes, 
ils  crioient  :  Miséricorde!  Et  n'en  fut  pas  demeuré  un 
seul  si  M.  le  mareschal  n'eust  faict  deffendre  le  mas- 
sacre ;  car  il  vouloit  qu'il  en  restât  en  vye  pour  servir 
d'exemple  :  et  en  fut  pris  environ  quatre-vingts,  qui 
se  venoient  rendre  pour  éviter  la  furie  de  la  suicte  de 
M.  le  mareschal  et  deshabitans,  en  espérance  de  quel- 
que grâce.  Il  y  en  eust  qui  s'estoient  cachez  en  des 
caves,  greniers  et  aultres  lieux  secrets;  mais  ung  cha- 
cun faisoit  office  de  s'employer,  en  diligence  extrême, 
pour  les  descouvrir  et  amener  au  prevost  de  M.  le  ma- 
reschal. Et  s'en  trouva,  de  compte  faict,  cent  et  quinze; 
le  reste,  de  trois  cents  cinquante,  estoit  estendu  mort 
et  nud  sur  le  pavé,  et  au  pied  de  la  muraille;  qui  y 
demeurèrent  jusques  au  partementde  M. le  mareschal, 
qui  en  deslogea  le  jeudy  matin.  Et  le  reste  de  la  nuict 
du  mardy  que  se  fîst  cette  exécution,  il  se  reposa,  et 
toute  sa  trouppe,  de  laquelle  il  n'en  perdit  que  deux 
soldats ,  et  neuf  ou  dix  de  sa  garde  blessez. 

Le  mercredy,  M.  le  mareschal  fit  apporter  tous  les 
morts  en  la  place  de  la  ville;  et  voyants  Lonbais, 
dist  à  toute  l'assistance  qu'il  ne  l'avoit  pas  desmenty, 
l'ayant  appelle  athéiste  au  conseil  tenu  dans  Avi- 
gnon ,  mais  par  le  traict  de  sa  mort ,  qu'il  s'estoit  luy- 

même  donnée,  il  avoit  fort  bien  confirmé  son  dire.  Et 
commanda  que  Ton  portast  sa  teste  sur  la  porte  delà 
ville  par  laquelle  on  entre  venant  d'Avignon,  et  ses 
quatre  membres  sur  le  mesme  chemyn  ;  le  tout  en  la 
présence  des  cent  quinze  prisonniers. 

Le  reste  de  la  journée  du  mercredy  s'employa  U 
ouyr  les  plaintes  et  doléances  des  habitans;  ausqnels 
furent  donnez,  pour  les  gratifier,  les  soldats  qu'ils 
prouvoient  suffisamment  avoir  esté  par  eulx,  volez, 
battus ,  saccaigez  et  déshonorez  par  violements  , 
mesme  par  la  confession  desdicts  soldats  :  et  en  fut 
délivré  douze  à  Javelin ,  et  aux  aultres  jusques  au 
nombre  de  trente,  qui estoient  en  tout  quarante-deux, 
pour  avoir  recours  sur  leurs  biens  heritaulx,  car  ils 
estoient  natifs  et  originaires  du  Contât,  en  recompense 
des  pertes  qu'ils  avoient  souffertes  par  leurs  pilleries 
et  ravissements,  à  la  charge  toutesfois,  après  qu'ils  se 
seroient  remboursez,  de  les  faire  pendre  ;  à  quoy  M.  le 
mareschal  sur  le  champ  les  condampna. 

Et  de  peur  qu'il  ne  s'y  commist  aulcun  abus,  M.  le 
mareschal  laissa  le  lieutenant  de  son  prevost,  avec  le 
greffier  et  vingt  archers,  pour,  après  toutes  choses 
faictes,  donner  ordre,  mais  dedans  huictaine ,  àl'cxe 
cution  de  son  jugemenl ,  et  luy  en  apporter  suffisant 
tesmoignaige  par  escnt. 

CHAPITRE  XIII. 

Ze  maréchal  retourne  à  Avignon. 

Le  lendemain  jeudy,  au  plus  matin,  il  fist  jecter  les 
corps  morts  en  la  rivière  de  la  Durance ,  et  puis  s'en 
retourna  en  Avignon. 

Mais  toute  la  nuict  d'entre  mercredy  et  jeudy  les 
habitants  en  gênerai  de  Cisteron  festoyèrent  toute  la 
suicte  de  M.  le  mareschal ,  louants  Dieu  de  ce  qu'il 
leur  avoit  envoyé  ce  brave  seigneur  pour  les  deschar- 
ger de  la  cruelle  et  insupportable  tirannie  de  Lonbais, 
et  de  sa  meschante  trouppe  ;  et,  venants  au  plus  matin 
pour  le  remercier  très-humblement  de  la  grande  liberté 
qu'il  leur  avoit,  par  sa  valeur  ettrès-saige  conduicte,  si 
bien  acquise,  et  au  hazardde  sa  vie,  ils  luy  amenèrent 
trois  ehevaulx  chargez  de  toutes  sortes  de  confitures, 
des  plus  exquises  et  rares  et  de  grand  prix,  pour  luy 
en  faire  présent;  mais  il  les  remisa,  dépendant  très- 
expressement  à  toute  sa  suicte  en  gênerai  d'y  toucher. 
Et  estant  monté  à  cheval ,  il  les  fist  passer  tous  devant 
luy,  afîin  qu'ils  n'en  prinssent.  Et  les  ayant  remercié 
de  leur  bonne  volonté,   les  advertit  de  faire  bonne 
garde;  et  qu'en  tout  événement  ils  ne  laissassent  entrer 
de  Savoisiens  en  leur  ville,  et  sur-tout  qu'ils  se  gai 
dassent  de   surprise  ;   aussi  qu'ils  fissent  mourir  les 
quarante-deux  prisonniers  qu'il  avoit  laissez  à  Javelin 
et  à  ses  amys. 

Quant  aux  aultres   prisonniers,  il    les   avoit  faiot 

partir  avant  jour,  soubs  la   conduicte  de  sa  garde , 
pour  les  mener  en  Avignon. 

Le  vice-legat  et  Fabricio,  qui  estoient  demeurez  en 
la  ville  pour  la  garde  d'ieelle,  advertis  d'un  tel  heu- 
reux succès,  qu'ils  n'eussent  jamais  espéré,  car  il  n'es- 
toit  pas  en  leur  puissance  de  le  terminer  à  une  telle 
réduction,  ils  se  préparèrent  de  venir,  avec  leur  mer- 
veilleuse magnificence,  deux  lieues  audevant  de  luy. 
De  quoy  adverty,  il  leur  manda  par  ung  trompette 
qu'il  n'avoit  pas  agréables  telles  fanfares  ;  et  qu'ils  dé- 
libérassent le  vendredy  matin  de  faire  prières  public- 
ques,  où  il  assisteroit ,  pour  louer  et  remercier  Dieu 
de  ce  qu'il  avoit  mis  entre  ses  mains  trois  cents  cin- 
quante hommes,  qui  eussent  bien  enduré  trois  mille 
coups  de  canon  contre  dix  mille  hommes,  si  ce  bon 
Dieu  ne  leur  eust  osté  l'entendement  et  l'esprit;  par 
ainsi  c'est  à  luy  seul  que  l'honneur  et  la  gloire  en 
sont  attribuables  :  créance  du  trompette  qui  fist  à 
ces  deux  seigneurs  admirer  grandement  la  sagesse  de 
M.  le  mareschal,  et  rougir  quant  et  quant  de  ce  que 
eulx,  qui  estoient  parents  et  principaulx  serviteurs  de 
Sa  Saincteté ,  avoient  oublié  ce  reverable  traict  de 
sanctimonie. 

CHAPITRE  XIV. 

Supplice  des  prisonniers  de  Sisteron. 

(  M 

Arrivé  M.  le  mareschal  en  Avignon  le  jeudy   au 
soir,  le  vice-legat  et  Fabricio  le  receurent  avec  moin- 

die  apparat  qu'à  la  première  fois,  craignants  de  l'of- 
fenser, se  souvenants  de  la  créance  du  trompette.  Et 
le  lendemain  les  processions  et  prières  publiques  fu- 
rent faictes  pour  louer  Dieu  et  le  remercier,  ainsi 
qu'il  l'avoit  ordonné  :  ausquelles  il  assista,  à  l'issue 
desquelles  M.  de  Lamoignon,  l'un  des  maistres  des 
requestes,  fîst  une  harangue  fort  docte  en  la  présence 
quasi  de  tous  les  habitants,  pour  le  moins  des  plus 
apparants,  et  de  tout  le  clergé,  pour  louer  Dieu  d'un 
si  heureux  succès  ;  et  que  le  Pape  et  tous  ses  subjects 
du  Contât  dévoient  bien  faire  quelque  fondamentale 
mémoire  qui  durast  à  la  postérité,  pour  une  si  admi- 
rable réduction ,  exécutée  en  ung  jour  par  une  si  pe- 
tite trouppe  ,  que  une  aultre  cinquante  fois  plus 
grande  n'eust  sceu  exterminer  en  deux  mois,  et  avec 
artillerie  ;  sans  y  oublier  le  chef  qui,  par  sa  grande 
valeur  et  incomparable  providence  ,  y  avoit  mis  si 
promptement  la  fin  et  deschargé  tout  le  pays  d'une  si 
misérable,  cruelle  et  tirannique  servitude. 

A  laquelle  proposition  toute  l'assistance,  d'une  voix 
commune  et  très-haulte,  s'escria,  disant  qu'il  estoit 
plus  que  raisonnable,  et  tout  à  l'instant  se  vouloient 
coctiser  pour  cest  effect;  et  si  les  prisonniers  n'eussent 
esté  bien  resserrez  en  prisons  closes  et  fermées,  ils  les 
eussent  sur  le  champ  saccaigez  et  trainez  par  les  rues. 
Ce  jour  de  vendredy  se  passa  en  telle  ardeur,  ne  sa- 
chants de  quelles  louanges,  honneurs  et  faveurs  ils 
dévoient  gratiffier  ny  extoller  M.  le  mareschal,  le  sup- 
pliants en  toute  humilité  de  leur  donner  curée  des 
meschants  de  Cisteron  :  qui  fut  cause  que  le  samedy 
ensuivant,  sans  aultre  forme  de  procès ,  il  en  fut  pendu 
une  douzaine,  rompus  sur  la  roue  jusquesàdix,  et 

quinze  décapitez ,  mais  des  moins  apparants  ;  le  reste 
remis  au  lundy  ensuivant ,  car  il  vouloit  sçavoir  le 
fonds  de  la  créance  que  Lonbais  avoit  donnée  à 
M.  de  Duilly  son  gendre  touchant  le  duc  de  Savoye,où 
les  questions  ordinaires  et  extraordinaires  ne  seroient 
espargnées ,  pour  tirer  lumière  de  chose  si  obscure  et 
de  telle  importance. 

Ce  jour  du  lundy  venu ,  le  prevost  de  M.  le  mares- 
chal  non-seulement,  mais  tous  les  officiers  de  la  jus- 
tice d'Avignon,  s'employèrent  aux  procès  du  reste 
desdicts  prisonniers;  desquels  il  y  en  eust  quatre,  vi- 
vants ordinairement  avecques  Lonbais,  et  comme  es- 
tants d'une  camerade  (0,  et  participants  en  toutes  ses 
entreprises  ,  affaires  et  conseils,  qui  furent  misé- 
rablement tourmentez  pour  profondir  la  vérité  de 
ceste  menace  de  Lonbais  du  secours  de  Savoye  ; 
mais  on  n'en  sceust  jamais  rien  tirer,  jurants,  sur  la 
dampnation  de  leur  ame,  qu'ils  n'en  avoient  de  leur 
vie  ouy  parler;  mais  que  Lonbais  avoit  peult-estre 
advancé  ce  propos  pour  intimider  M.  le  mareschal , 
affin  de  l'empescher  de  venir  à  Cisteron  ;  et  supplièrent 
les  juges  de  les  faire  mourir  bientost,  car  ils  estoient 
asseurez  de  la  mort,  sans  les  faire  souffrir  tant  de 
maulx  ;  et  que  les  Turcs  n'useroient  pas  sur  leurs  corps 
plus  grandes  cruaultez  que  font  les  mesmes  chres- 
tiens;  et  qu'il  leur  pleust,  au  nom  de  Dieu,  en  avoir 
pitié. 

Ce  que  entendants  le  prevost  et  les  juges,  firent 
cesser,  par  commisération  chrestienne,  les  tourments 
de  la  question  :  et  furent  ces  quatre  décapitez ,  et  leurs 
testes  affichées  sur  les  portes  de  la  ville  ;  le  reste  des 

(*)  D'une  camerade  :  d'une  même  chambrée. 

aultres  prisonniers  pendus  et  estranglez.  Mais  il  ne 
fut  pas  en  la  puissance  des  juges  d'Avignon,  du  pre- 
vost  de  M.  le  mareschal ,  ny  de  tous  ses  archers, 
d'empescher  que  la  commune  ne  les  traisnast  en  la  ri- 
vière du  Rhosne,  se  plaignants  que  l'on  les  avoit  faict 
trop  doulcement  mourir,  veu  les  exécrables  méchan- 
cetés qu'ils  avoient  commises.  Ainsi  se  passa  tout  le 
lundy  et  le  reste  de  la  semaine,  que  M.  le  mareschal 
employa  à  planter  une  police  générale  à  la  française  : 
ce  que  le  vice-legat  et  Fabricio  eurent  très-agreable  ; 
et  la  firent  observer  fort  soigneusement ,  comme  très- 
nécessaire  pour  la  manutention  de  ce  petit  Estât  de  Sa 
Saincteté  non-seulement,  mais  pour  la  conservation 
de  leur  vie.  Et  firent  afficher  par  les  carrefours  de  la 
ville  Tedict  du  Roy  et  les  ordonnances  de  M.  le  ma- 
reschal, qu'ils  envoyèrent  semblablement  à  Gisteron, 
à  Cavaillon  et  aultres  villes  du  Contât,  sur  rigoureuses 
peines  aux  contrevenants. 

Doncques,  n'estant  plus  nécessaire  la  présence  de 
M.  le  mareschal  en  Avignon  ny  en  tout  le  Contât,  il 
délibéra  d'aller  en  Provence,  qui  estoit  la  dernière 
province  de  son  département.  Et  l'aultre  lundy  en- 
suivant on  s'appreste  pour  desloger. 


m 

CHAPITRE  XV. 

Le  maréchal  et  son  secrétaire  refusent  de  riches  présens 
au  on  leur  offre. 

Mais  le  dimanche  au  soir,  Fabricio ,  accompaigné 
du  vice-legat  et  d'un  bancquier  italien  ,  nommé  Sce- 
namy,  vindrent  au  logis  de  M.  le  mareschal,  et  luy 
apportèrent  ung  grand  cercle  d'or  auquel  pendoient 
deux  douzaines  et  demie  de  martres  subelines  (0,  des 
plus  belles  et  riches  que  l'on  eust  sceu  trouver  ;  et  es- 
toit  estimé  ce  présent  à  deux  mille  escus  ;  disants  qu'ils 
les  luy  presentoient  de  la  part  de  Sa  Saincteté,  laquelle 
leur  avoit  commandé  d'ainsi  le  faire  ,  et  le  remercier, 
de  toute  affection ,  de  la  très-grande  peine  qu'il  avoit 
prise  de  pacifficier  la  ville  d'Avignon  et  tout  le  Contât, 
et  du  merveilleux  devoir  dont  il  avoit  usé,  et  au  ha- 
zard  de  sa  personne  :  et  luy  voulurent  monstrer  la 
lettre  que  Sadicte  Saincteté  leur  escrivoit  pour  cest 
eflfect.  Mais  M.  le  mareschal,  reffusant  le  présent, 
ne  la  voulut  poinct  veoir ,  et  leur  dict  qu'il  n'estoit 
poinct  mercenaire,  ayant  ung  trop  bon  maistre  pour 
prandre  aulcun  salaire  des  services  qu'il  faict  à  qui 
que  ce  soit  par  son  commandement  ;  et  les  pria  très- 
instamment  de  retirer  leur  présent,  car  il  est  résolu  de 
ne  le  prandre  nullement.  «  Je  ne  dis  pas,  adjousta- 
t-il ,  que,  s'il  eust  pieu  à  Sa  Saincteté  me  beatiffier 

(')  Subelines  :  zibelines. 

d'ung  remerciement  par  lettre  de  sa  main,  que  je  ne 
me  fusse  estimé  heureux,  et  eusse  receu  ceste  faveur, 
comme  depeschée  en  plain  consistoire  de  cardinaulx  , 
de  meilleur  cueur  que  toutes  les  martres  du  Septen- 
trion ;  qui  me  faict  vous  prier  de  ne  m'en  parler  plus  : 
seulement  je  vous  prieray  d'avoir  souvenance  de  moy 
(adressant  sa  parolleau  vice-legat)  en  vos  suflraiges  et 
oraisons.  »  Cela  dict,  ces  trois,  voyants  leur  présent 
rejecté,  demeurèrent  aussi  estonnez  etesperdusque  s'il 
fust  survenu  ung  grand  tremblement  de  terre  :  et  ainsi 
se   retirèrent.   Dès  le  mesme   soir    ils  m'envoyèrent 
quérir,  et  me  présentant  devant  eulx,  me  monstrerent 
des  boutons  et  une  chaisne  d'or,  avec  une  douzaine 
d'aulnes  de  veloux,  de  satin  et  taffetas  noirs  et  tannez , 
pouvant  le  tout  revenir   à  trois  cents  escus  ;  et  me 
dirent  que  c'estoit  un  présent  qu'ils  m'avoient  réservé 
pour  me   recompencer  des   peines    et   fatigues   que 
j'avois  prises  en  toutes  les  despesches  qui  s'estoient 
faictes  en  tout  le  Contât,  tant  la  nuict  que  le  jour  ;  et 
que  Sa  Saincteté  l'avoit  ainsi  ordonné,  me  priant  de 
le  prandre,  et    tiendroient  cela  si  secret  qu'il  n'en 
seroit  jamais  parlé. 

Mais,  après  les  avoir  bien  remercié  très-humblement 
de  leur  bonne  volonté,  je  leur  dis  que,  s'ils  avoient 
trouvé  M.  le  mareschal  mon  bon  maistre  de  l'humeur 
du  prophète  Helizée ,  qu'ils  ne  me  trouveroient  pas 
de  celle  de  Gyezy  son  serviteur,  et  que  pour  néant 
et  envain  j'eusse  veu  passer  ce  bel  exemple  devant 
mes  yeulx ,  si  je  ne  me  efforceois  de  tout  mon  pou- 
voir de  l'ensuivre  et  imiter  :  c'est  comme  les  bons 
maistres  font  et  dressent  les  bons  serviteurs  «  Et  pour 
«  toute  résolution  ,  j'aimerois  mieulx,  messieurs,  mou- 

«  rir  que  de  l'avoir  pris.  »  De  quoy  ils  furent  merveil- 
leusement esbahis  ,  et  demeurèrent  comme  en  extaze 
à  s'entre-regarder  :  et  pris,  sur  cest  esbahissement, 
congé  d'eulx ,  leur  disant  le  grand  adieu  ;  car  nous  de- 
vions  partir  le  lendemain  de  grand  matin. 

M.  le  marescbal  me  demanda ,  à  mon  retour  devers 
luy,  ce  qu'ils  m'avoientdict,  ayant  sceu  qu'ils  m'avoient 
envoyé  quérir;  auquel  je  discourus  tout  ce  qui  est  con- 
tenu cy-dessus  ,  tant  de  leur  offre  que  de  ma  responce  ; 
et  m'en  demandant  l'interprétation  de  l'histoire,  je  la 
luy  lis  bien  amplement  entendre  :  qui  estoit  que  Naa- 
man,  prince  et  lieutenant^general  du  roy  de  Syrie, 
estoit  fort  persécuté  de  ladrerie;  et,  pour  en  recevoir 
la  guerison,  s'addressa  au  prophète  Helizée,  encores 
que  luy  et  son  roy  ne  crussent  poinct  au  dieu  d'Is- 
raël; lequel  neantmoins  le  guérit,  lui  rendant  sa 
chair  aussi  saine  et  vermeille  que  celle  d'un  enfant  de 
quatre  ou  cinq  ans.  Naaman  présenta  au  prophète 
quatre  chevaulx  chargez  de  precieulx  habits  et  d'aul- 
tres  grandes  richesses  ;  mais  il  les  reffuza  tout  à  plat , 
et  le  renvoya  comme  en  colère,  le  menaçant,  s'il  in- 
sistait davantaige  ,  de  le  faire  retomber  en  sa  ladrerie  ; 
maisl'admonestoit  seulement  de  croire  au  dieu  d'Israël , 
qui  Favoit ,  par  'son  entremise  et  prières ,  ainsi  guery, 
et  d'induire  et  persuader  son  roy  de  se  ranger  et  plier 
à  ceste  créance  ;  car  il  n'y  avoit  Dieu  au  monde  que 
le  dieu  d'Israël. 

Gyezy,  son  serviteur,  ayant  à  contre- cueur  ce  reffus, 

voyant  Naaman  esloigné  de  son  maistre  de  deux  ou 

trois  lieues,  courut  après  luy,  s'aidant  d'une  faulse 

créance  de  sondict  maistre ,  et  print  de  luy  la  charge 

d'un  cheval  de  ce  présent.  Mais  son  maistre,  qui  le 

voyoit,  encores  qu'il  fust  absent,  car  les  prophètes  en 
la  sainte  Escriture  se  nomment  clairvoyants,  luy  donna 
sa  malédiction  à  son  retour,  et  tout  en  l'instant  il  fust 
saezy  de  la  ladrerie  du  prince  Naaman. 

Mon  interprétation  achevée,  M.  le  mareschal  en 
receust  un  très-grand  contentement,  me  disant  que  je 
ne  l'avois  poinct  trompé,  et  qu'en  ce  refïus  je  luy  avois 
faict  ung  très-agreable  service  ;  mais  il  me  commanda 
de  sentir  et  descouvrir  tou  t  de  loing  si  ces  trois  en  avoient 
présentez  à  d'aultres  de  la  suicte,  et,  s'ils  en  avoient 
pris ,  de  les  luy  nommer. 

Cependant  je  luy  donnay  advis  d'escrire  à  M.  le  car- 
dinal du  Bellay  (0,  estant  pour  lors  à  Rome,  tout  ce 
qui  s'estoit  passé  entre  luy  et  lesdicts  vice-legat  et  Fa- 
bricio ,  touchant  le  très-riche  présent  qu'il  avoit  reflusé , 
crainte  qu'ils  ne  le  missent  en  leur  bourse,  et  qu'ils 
ne  le  fissent  passer  comme  délivré  en  leurs  comptes 
du  revenu  du  Contât  devant  Sa  Saincteté  :  advis  qu'il 
trouva  très-bon  et  nécessaire,  ne  fust-ce  que  pour  son 
honneur.  Et  ainsi  fust  faict,  et  ceste  depesche  envoyée 
à  Lyon  à  ung  bancquier  nommé  Patouïllet,  pour  la 
faire  tenir  à  Rome  par  le  premier  courrier  ordinaire. 

(v)  M.  le  cardinal  du  Bellay.  L'auteur  se  trompe,  le  cardinal  4u 
Bellay  étoit  mort  en  i56o. 

CHAPITRE   XVI. 

Arrivée  de  M.  le  maréchal  a  Aix. 


Or  le  lundy  de  grand  matin  nous  partismes  d'Avi- 
gnon, prenant  le  chemin  de  la  ville  d'Aix ,  où  est  le 
parlement  de  Provence  ;  et  trouvasmes  tous  les  estats 
de  la  ville  à  la  porte,  nous  attendants  pour  dire  adieu 
à  M.  le  mareschal,  qu'ils  remercièrent  de  cueur  très- 
ardant  de  les  avoir  osiez  de  la  misérable  servitude  et 
captivité  en  laquelle  les  meschants  voleurs  de  Cisteron 
les  tirannisoient  ;  et  prièrent  tous  Dieu  à  hanlte  voix 
pour  sa  prospérité'  et  sa  santé. 

Enfin,  ayant  passé  par  Cavaillon  où  nous  laissasmes 
semblablement  de  belles  ordonnances,  nous  arrivasmes 
en  la  ville  d'Aix,  en  laquelle  messieurs  de  la  cour  de 
parlement  avoient  desja  donné  ordre  pour  sa  réception , 
et  addressé  les  mareschaulx  et  fourriers  que  l'on  avoit 
envoyez  devant,  aux  logis  que  l'on  avoit  faict  préparer 
pour  sa  personne ,  pour  les  maistres  des  requestes ,  et 
à  toute  sa  suicte. 

Et  à  quart  de  lieue  de  la  ville  ,  grand  nombre  d'en- 
fants des  meilleures  maisons  se  présentèrent  en  bataille , 
avec  harquebuzades  et  aultres  armes,  bien  acoustrez; 
qui  n'espargnerentpas  les  salves  d'harquebuzades,  aus- 
quelles  la  garde  de  M.  le  mareschal  respondit  gaillar- 
dement :  et  y  estoient  aussi  environ  soixante  des  plus 
apparents  citoyens  de  la  ville,  à  cheval,  qui  tous  mi- 
rent pied  à  terre  pour  le  saluer,  avec  une  harangue 

fort  honorable  que  l'un  d'eux  prononcea ,  qui  estoit  de 
judicature  ;  puis  remontèrent  et  Faccompaignerent  au 
pas  jusques  à  la  porte  delà  ville  en  laquelle  l'attendoit 
l'evesque  avec  son  clergé  de  l'église  cathédrale,  deux 
présidents  et  dix  conseillers  de  la  cour,  qui  le  receurent 
avec  un  honneur  indicible.  Et  ayant  mis  M.  le  mares- 
chai  pied  à  terre ,  il  fut  par  eulx  conduict  jusques  à 
son  logis  ;  et  après  tant  de  courtoisies ,  ceste  belle  com- 
paignie  se  départit. 

Le  lendemain  deux  conseillers  le  vindrent  supplier, 
de  la  part  de  tout  le  corps  de  la  cour,  de  venir  au  pa- 
lais leur  faire  entendre  l'intention  de  Sa  Majesté  :  qui 
s'y  achemina  incontinant;  et,  estant  en  la  place  à  luy 
préparée  soubs  le  daix,  qui  est  celle  des  roys  quand 
ils  tiennent  leur  lict  de  justice,  il  fist  délivrer  son  pou- 
voir au  greffier  de  la  cour ,  luy  commandant  de  le  lire  : 
ce  que  messieurs  ne  voulurent  permettre,  disants  qu'ils 
n'en  estoient  ignorants,  et  qu'il  avoit  passé  par  tant 
de  lieux  où  il  avoit  si  bien  faict  exécuter  et  accomplir 
les  commandements  du  Roy,  et  avec  tel  honneur  et 
réputation ,  qu'ils  ne  pouvoient  nullement  doubter  de 
son  authorité  ;  mais  que  s'il  avoit  quelque  particularité 
à  leur  faire  entendre  de  la  part  de  Sa  Majesté,  aultre 
que  de  i'edict  de  pacification,  ils  se  sentiroient  très- 
honorez  et  très-heureux  qu'il  luy  pleust  la  leur  de- 
clairer,  pour  y  obéir  de  tout  leur  pouvoir,  non-seu- 
lement en  ce  qui  touche  le  faict  du  Roy ,  mais  le  sien 
propre  ;  tant  admiroient  les  louables  ordonnances  qu'il 
avoit  semées  par  tout  où  il  avoit  passé,  qu'ils  ont  de 
poinct  en  poinct  suivies,  et  sur  lesquelles  ils  se  sont  rei- 
glés  pour  la  manutention  de  la  paix  ;  de  sorte  que 
pour  ce  regard  il  ne  trouvera  rien  à  redire,  mais  bien 

toutes  choses  composées  selon  son  désir,  et  au  conten- 
tement de  Sa  Majesté. 

Ce  que  entendant,  M.  le  mareschal  va  dire  telles  pa- 
rolles:  «Ace  que  je  veoy,  messieurs,  je  n'aypoinct passé 
par  lieu  quelconque  où  j'ay  e  trouvé  les  personnes  insta- 
lées  en  si  dignes  et  sublimes  estats,  tant  observatrices  des 
edicts  et  commandements  de  Sa  Majesté  que  vous;  et 
me  reputerois  pour  très  mescbant  si  je  taisois  telles  et 
tant  louables  actions  aux  lieux  où  il  les  fault  faire  par- 
roistre;  et  n'en  devez  nullement  doubter.  Quant  à 
d'aultres  particularitez,  je  n'en  ay  aulcune  ;  par  ainsi, 
les  occasions  de  mon  voyaige  en  ceste  province  ne  m'y 
arresteront  pas  beaucoup ,  et  de  ce  pas  je  m'en  retour- 
neras, sinon  qu'il  fault  que  je  voye  M.  le  comte  de 
Tandes,vostre  gouverneur,  qui  esta  Marseille;  et  m'avez 
relevé  d'une  bien  grande  peine  par  vos  grands  devoirs  ; 
car  aussi  bien  je  n'eusse  voulu  entreprendre  sur  son 
gouvernement ,  estant  grand  prince  comme  il  est,  por- 
tants le  duc  de  Savoye  et  luy  mesmes  noms  et  pareilles 
armes;  mais  luy  eusse  déféré  et  remis  ma  charge  entre 
les  mains.  »  Le  président,  qui  avoit  tenu  le  premier 
langaige  ,  adjousta  que  c'estoit  un  prince  qui  les  traie- 
toit  fort  humainement,  comme  aussi  faisoitM.  le  comte 
de  Sommerive  son  fds  et  son  lieutenant  ;  et  le  remercia 
très-humblement,  au  nom  de  tout  le  corps  de  la  cour, 
de  l'offre  gratuite  qu'il  leur  avoit  faicte  de  recenser  (0 
devant  Sa  Majesté  les  devoirs  dont  ils  avoient  usé  en 
l'observation  de  ses  edicts.  Tous  lesquels  se  soubsle- 
verent,  confirmants  ce  remerciement  avec  bien  grandes 
reverances  ;  et  y  adjousterent  une  humble  prière  de  ne 
les  poinct  oublier  quand  il  sera  aux  lieux  où  sa  pro- 

(')  Recenser  :  dénombrer,  exposer  en  détail. 

messe  se  doibt  effectuer.  Et,  ces  propos  finis,  la  cour 
se  leva  sans  rien  conclurre  davantaige. 

Mais,  affin  que  le  voyaige  de  M.  le  mareschal  n'eust 
semble  inutile,  il  fist  publier  dans  tous  les  carrefours 
de  la  ville,  à  cry  public,  que,  s'il  y  avoit  quelqu'un 
qui  eust  esté  oppresse'  et  tourmenté,  tant  en  sa  personne 
qu'en  ses  biens,  qu'il  vînt  se  présenter  devant  les  mais- 
tres  des  requestes  ordonnez  auprès  de  luy  pour  la  jus- 
tice, avecques  actes  suffisants  des  oultraiges  receus  ; 
qu'on  luy  en  feroit  avoir  prompte  réparation  ,  sans 
avoir  esgard  à  la  qualité  du  délinquant ,  fust-il  des 
plus  riches  et  anciennes  races  de  noblesse  de  toute  la 
province.  Et  fut  ceste  publication  attachée  devant  le 
palais,  aux  portes  des  églises  et  carrefours  de  la  ville. 
Mais  personne  ne  vint  à  plainte  durant  les  quatre  jours 
que  nous  sejournasmes  en  ladicte  ville  d'Aix  ;  mais, 
bien  plus,  messieurs  de  la  cour  envoyèrent  deux  conseil- 
lers, avecques  leur  greffier  devers  M.  le  mareschal ,  luy 
monstrer  toutes  les  ordonnances  qu'il  avoit  faictes  à 
Lyon ,  Grenoble  et  toutes  aultres  villes  de  son  dépar- 
tement, mesme  en  A.vignon  et  au  Contât,  suivant  les- 
quelles ils  s'estoient  reiglez,  et  les  avoient  faict  observer 
en  leur  province  ;  qui  estoit  la  vraye  cause  de  ce  qu'il 
trouvoit  ainsi  toutes  choses  si  bien  composées,  jusques 
à  luy  faireyeoirle  nombre  de  tous  les  voleurs,  rebelles 
et  meschants  qu'il  avoit  commandé  estre  exécutez  par 
justice  part  ousl  es  ieux  où  il  avoit  passé  -,  à  l'imitation 
de  quoy  ils  en  avoient  faict  semblablement  mourir 
environ  cinquante;  de  sorte  que  le  pays  estoit  purgé 
de  tous  turbulants  et  malvivants ,  et  n'y  estoit  demeuré 
que  des  gens  de  bien  et  obéissants  aux  ordonnances  de 
Sa  Majesté  :  «  ce  qui  vous  servira,  monseigneur,  dist 

l'un  des  conseillers,  d'un  tesmoignage  certain  de  nos 
actions ,  pour  confirmation  de  la  parolle  qu'il  vous  a 
pieu  nous  promettre  de  porter  à  Sa  Majesté  en  nostre 
faveur. 

CHAPITRE  XVII. 

Le  maréchal  est  reçu  à  Marseille  par  le  comte  de  Tendes , 
gouverneur  de  la  province. 

Estant  toutes  choses  ainsi  passées  en  la  ville  d'Aix, 
avec  grand  contentement  d'une  part  et  d'aultre,  M.  le 
mareschal  deslogea  une  après- disnée.  Mais,  estant 
adverty  que  tous  les  estats  de  la  ville,  d'église  et  de 
justice  et  du  corps  de  ville ,  avoient  délibéré  des  fanfares 
sur  son  partement,  et  de  l'accompaigner  avec  la  ma- 
gnificence deue  et  requise  à  un  mareschal  de  France 
de  si  grand  mérite ,  et  envoyé  par  le  Roy,  prince  com- 
mun de  tous ,  une  lieue  pour  le  moins  hors  de  la  ville, 
il  leur  deffendit  expressément  de  n'en  rien  faire ,  et 
que  telles  ostentations  ne  luy  estoient  nullement  agréa- 
bles. Qui  fut  cause  que  chacun  luy  vint  dire  adieu  en 
son  logis  :  et  partit  de  ceste  façon ,  sans  aujtre  céré- 
monie, avec  sa  noblesse  et  son  train,  qui  pouvoit  estre 
d'environ  deux  cents  cinquante  chevaulx ,  y  compre- 
nant sa  garde  de  cent  harquebuziers  à  cheval,  son 
prevost  avec  ses  quarante  archers. 

A  trois  lieues  de  la  ville  d'Aix  nous  rencontrasmes 
M.  le  comte  de  Sommerive .  que  M.  le  comte  de  Tan- 
des  son  père  envoy oit  audevant  de  M.  le  mareschal. 

Tous  deux,  àceste  rencontre,  mirent  pied  à  terre  ;  et, 
après  s'estre  bien  fort  caressez ,  remontèrent  et  firent 
encores  trois  lieues  :  puis  s'arresterent  à  un  gros  vil- 
laige  escarté  du  grand  chemin  d'environ  demy-quart 
de  lieue ,  auquel  le  comte  avoit  faict  apprester  le  soup- 
per ,  et  semblablement  les  chambres  pour  y  loger  leurs 
personnes ,  et  les  favorits  d'une  part  et  d'aultre  :  le  reste 
des  deux  trouppes  s'accommoda  aux  villaiges  voisins. 

Le  lendemain  nous  arrivasmes  à  Marseille  ;  et  à  la 
porte  nous  attendoit  M.  le  comte  de  Tandes,  qui  desja 
avoit  entendu  l'honneste  langaige  que  le  M.  le  mares- 
chal  avoit  tenu  de  luy  en  plaine  séance  de  la  cour  de 
parlement  d'Aix,  et  de  la  courtoise  déférence  qu'il 
luy  vouloit  faire  de  sa  charge  ;  qui  le  receut  avec  un 
merveilleux  honneur,  et  fîst  mener  toute  la  suicte  au 
quartier  ordonné,  et  le  mena ,  avec  les  maistres des  re- 
questes  et  toute  sa  noblesse ,  disner  fort  magnifique- 
ment en  son  logis  ,  à  l'entrée  duquel  les  canonades  de 
quinze  galères  qui  estoient  au  port ,  et  d'environ  vingt 
navires  estants  à  l'embouchure  dudict  port  en  haulte 
mer ,  commencèrent  à  ronfler  de  telle  furie  que  la 
terre  en  trembloit  quasi. 

A  l'issue  du  disner,  il  ne  fust  question  que  de  faire 
la  pourmenade  sur  le  quay,  et  ouir  les  chiamades  des 
chîormes  de  toutes  les  galères,  de  trompettes  et  de 
clairons,  et  le  bruit  des  harquebusades  que  tiroient  les 
soldats  et  de  la  ville  et  desdictes  galères,  avec  la  pa- 
rade de  tous  leurs  capitainnes  :  où  se  trouva  si  grande 
affluance  de  peuple,  que  malaisément  pouvoit-on 
passer. 

En  telles  allaigresses  s'escoula  toute  l'après-disnéè , 
sans  oublier  quelques  combats  qui  se  firent  de  galère 
28.  *  18 

contre  galère,  ainsi  que  l'avoit  ordonne'  le  comte  de 
Sommerive,  qui  mena,  à  l'issue  de  ces  passe-temps, 
toute  la  trouppe  soupper  en  son  logis,  où  les  dances 
furent  très-bien  démenées ,  car  il  s'y  trouva  grand 
nombre  de  dames  et  damoyselles,  tant  des  champs  que 
de  la  ville,  qui  ne  s'y  espargnerent  pas;  et  sur  toutes 
sortes  de  dances  la  volte  de  Provence  eust  la  vogue, 
car  elle  y  fut  merveilleusement  exerce'e,  comme  la 
plus  agréable  à  toute  l'assistance. 

CHAPITRE  XVIII. 

Honneurs  rendus  h  M.  le  maréchal  à  Marseille. 

Le  lendemain  matin,  M.  le  comte  de  Tandes  vint 
trouver  M.  le  mareschal  en  sa  chambre,  pour  le  remer 
cier  de  l'honneur  qu'il  luy  avoit  faict,  en  plaine  séance 
de  parlement  de  Provence,  de  luy  remettre  sa  charge 
et  son  pouvoir  pour  en  disposer  selon  son  bon  plaisir  et 
volonté;  et  en  recompence  ,  il  luy  avoit  amené  tous  les 
capitainnes  des  galères  et  leurs  lieutenants,  ensemble 
les  maistres  des  navires  qui  estoient  là  présents,  pour 
leur  commander  absolument;  et  qu'il  s'intituloit  gou- 
verneur et  senneschal  de  Provence  et  admirai  de  Levant , 
et,  comme  tel ,  il  le  supplioit  d'en  user  comme  il  luy 
plairoit,  et  qu'il  le  feroit  fort  bien  obéir.  A  ceste  pa- 
rolle,  tous  les  capitainnes,  qui  estoient  plus  de  cin- 
quante, se  vindrent  présenter  à  M.  le  mareschal,  et  luy 
offrir  toute  obéissance  et  service.  Sur  quoy  M.  le  ma- 
reschal, après  les  avoir  remerciez ,  repartit,  addressant 

sa  parolle  à  M.  le  comte  de  Tandes,  lui  disant  :  «  Je 
veoy  bien,  monsieur,  que  vous  ne  voulez  rien  devoir 
à  vos  amis  et  serviteurs;  car  la  déférence  que  je  vous 
feiz  à  la  cour  du  parlement  ne  mérite  pas  une  si  grande 
et  honorable  recompence  que  celle  que  me  venez  d'of- 
frir ;  de  laquelle  je  vous  rends  grâces  bien  humbles, 
m'ayantbienfaictcognoictre  la  générosité  de  vostre  ex- 
traction. »  Ainsi,  de  propos  en  aultre,  l'heure  de  disner 
approcha  ,  qui  fust  au  logis  dudict  sieur  comte  de 
Tandes;  mais  il  fust  arresté,  avant  sortir  du  logis ,  que 
toute  la  tronppe  soupperoit  avec  M.  le  mareschal. 

Ainsi  les  huict  jours  que  nous  sejournasmes  à  Mar- 
seille se  passèrent  en  festins,  que  tous  les  estats  de  là 
ville  firent  à  leur  tour,  et  à  l'en  vy,  à  quimieulx  mieulx  ; 
ausquels  il  n'y  eust  sorte  de  passe-temps  qui  n'y  fust 
inventée.  Mais  les  capitainnes  des  galères  emportèrent 
quasi  le  prix  :  car,  ayant  lié  six  galères  ensemble  de 
front,  et  faict  dresser  les  tables  dessus,  et  tapissées  en 
façon  de  grandes  salles;  ayants  acoustré  les  forceatsen 
Bressiliens  pour  servir,  ils  firent  une  infinité  de  gam- 
bades et  de  tourdions  à  la  façon  des  sauvages,  que  per- 
sonne n'avoitencores  veues  ;  dont  tout  le  monde,  avec 
une   extrême  allaigresse,  s'esbahissoit  merveilleuse- 
ment :  entre  aultres,  les  ch  iamades  de  toutes  les  chiormes 
en  gênerai,  qui  se  faisoient  à  tous  les  services,  estoient 
admirables. 

CHAPITRE  XIX. 

Le  maréchal  vient  trouver  la  Cour  a  Lyon. 

Après  toutes  ces  resjouissances,  M.  le  mareschal 
délibéra  de  son  partement  pour  s'en  retourner  à  Lyon. 
Et  print  le  chemin  de  Beaucaire  et  de  Tarascon ,  visi- 
tant ainsi  les  petites  villettes  où  il  n'avoit  poinct  encores 
passé  :  et  vint  à  Clermont  en  Auvergne,  auquel  lieu 
il  avoit  bien  envoyé  ses  ordonnances  et  mandements 
estant  à  Lyon,  avec  le  double  de  son  pouvoir,  pour 
faire  obéir  le  Roy  en  son  edict  de  pacification.  Où  estant 
arrivé,  il  y  fust  receu  avec  tous  les  honneurs  et  magni- 
ficences, par  l'evesque  et  son  clergé,  par  les  juges  et 
tous  aultres  habitants ,  dont  ils  se  peurent  adviser  ;  et 
y  sejournasmes  quatre  jours.  Et  visita ,  par  mesme 
moyen,  les  deux  aultres  villes  principales  de  la  province, 
qui  sont  Ryom  et  Monferrand,  et  assez  voisines  les 
unes  des  aultres,  ausquelles  le  racueil  fut  quasi  pareil 
pour  le  moins,  selon  leur  portée  et  facultez. 

Cela  faict,  il  fut  question  de  s'en  retourner  et  prandre 
le  droict  chemin  de  Durestal,  et  s'y  raffraichir  après 
tant  de  fatigues,  travaulx  etrompemens  de  teste.  Mais  le 
Roy,  qui  estoitdesja  arrivé  à  Lyon,  luyfist  bientost  diver- 
tir ce  desseing;  car  nous  estions  en  Auvergne  que  un 
courrier  arrive  devers  luy  de  la  part  de  Sa  Majesté,  par 
lequel  elle  luy  escrivoit  qu'il  ne  faillit ,  incontinant  la 
lettre  receu e,  de  venir  à  Lyon  pour  estre  employé  en 
une  charge  très- honorable  que  plusieurs  briguoient 

à  toutes  forces,  et  l'en  importunoient  merveilleusement, 
et  s'en  battoient  à  la  perche  de  grande  furie;  mais  que 
Sadicte  Majesté  la  luy  avoit  reserve  en  son  cueur,  et  le 
vouloit  préférer  à  tout  aultre  quel  qu'il  fust,  encores 
que  la  Royne  sa  dame  et  mère  le  pressast  fort  pour  quel- 
qu'un, et  son  frère  pour  un  aultre  ;  et  que,  à  ceste  oc- 
casion, il  s'acheminast  en  toute  diligence  devers  Lyon. 

M.  le  mareschal  s'enquist  fort  soigneusement  du 
courrier,  qui  estoit  ung  gentilhomme  servant,  s'il  sça- 
voit  quelle  estoit  ceste  charge  :  mais  il  ne  l'en  peust 
satisfaire.  Qui  fut  cause  qu'il  laissa  tout  son  train  der- 
rière pour  venir  à  plus  grandes  journées  trouver  Sa 
Majesté,  non  pas  pour  le  regard  de  ladicte  charge  (  car, 
comme  il  se  veoit  par  tout  le  cours  de  ceste  histoire,  il 
n'avoit  une  seule  tache  d'ambition,  tesmoing,  entre 
aultres,  le  très-notable  reffus  de  Testât  de  connestable 
de  Fiance),  mais  pour  ne  donner  lieu  à  Sadicte  Majesté 
de  penser  qu'il  negligeast  ses  commandements. 

Arrivé  qu'il  fust  à  Lyon ,  et  s'estre  présenté  devant 
le  Roy,  Sa  Majesté  luy  fist  ung  racueil  merveilleux, 
et  si  grand,  que  les  aultres  mareschaulx,  qui  estoient 
desja  revenus  de  leurs  commissions,  en  eurent  beau- 
coup de  jalousie  ;  mesme  il  en  entra  quelques  brins  au 
cueur  de  trois  ou  quatre  princes,  qui  veirent  ceste  si 
favorable  réception ,  pour  n'avoir  jamais  esté  honorez 
d'une  pareille. 

CHAPITRE  XX. 

Ze  /toi  nomme  le  maréchal  son  ambassadeur  auprès  des 

cantons  suisses. 

Le  Roy,  avant  se  retirer,  envoya  secrètement  M.  du 
Peron  devers  les  ambassadeurs  des  cantons  des  Suisses , 
les  advertir  que  celluy  qu'il  vouloit  envoyer  devers  les 
magnifiques  seigneurs  des  Ligues  pour  traicter  et  con- 
clure l'alliance  ,  estoit  arrivé  ;  et  les  prier  que  le  len- 
demain qu'ils  seroient  appeliez  au  conseil  pour  dire 
leur  charge ,  car  ils  n'avoient  poinct  encores  esté  ouys, 
qu'ils  proposassent  que  leurs  magnificques  seigneurs 
avoient  esté  si  amplement  advertis  des  braves  traicts  et 
dignes  deportements  dont  M.  le  maresclial  de  Vieille- 
ville  avoit  usé  dans  les  provinces  où  il  avoit  esté  pour 
l'entretenement  de  l'edict  de  paciffication  de  France, 
qu'ils  supplioient  le  Roy  de  le  leur  envoyer,  espérants 
qu'il  se  comporteroit  de  mesme  en  leur  endroict  et 
avec  toute  doulceur. 

M.  du  Peron  n'eust  pas  sitost  achevé  le  propos,  que 
lesdicts  ambassadeurs  luy  monstrerent  cest  article  en 
leur  instruction  ,  qui  contenoit  Jjien  davantaige  sur  ce 
subject,  qui  redondoit  grandement  en  la  réputation 
de  mondict  sieur  le  maresclial,  comme  nous  dirons 
cy-après  ;  et,  entre  aultres ,  que  s'il  survenoit  quelque 
rumeur  ou  tumulte  parmy  les  cantons,  pour  la  préfé- 
rence du  Pappe  ou  de  l'Empereur,  pour  entrer  en  la- 
dicte  alliance  ou  pour  l'empescher,  car  ces  deux  grands 

y  avoient  beaucoup  de  confidents,  principalement de- 
dans les  cantons  catholiques,  que  ledict  sieur  mares- 
chal  de  Vieilleville,  par  sa  très-valeureuse  conduicte 
et  très-saige  entendement,  renverseront  bientost  ceste 
division. 

M.  du  Peron  retourne  incontinant  devers  le  Roy, 
qui  fut  infiniment  aise  et  content,  non  sans  grande  ad- 
miration ,  que  les  actes  vertueux  de  mondict  sieur  le 
mareschal  eussent  desja  volé  parmy  les  nations  estran- 
geres,  et  fort  satisfaict  au  reste,  en  son  esprit,  que  la 
Royne  sa  mère  et  l' Altesse  de  son  frère  et  lieutenant- 
gênerai,  veissentqueles  cantons  mesmes  demandoient 
ledict  sieur  mareschal,  et  pour  leur  oster  l'opinion  qu'il 
ne  l'avoit  pas  introduict  ny  présenté  en  ceste  charge , 
pour  rejecter  ceulx  qu'ils  avoient  affectionnez. 

Le  lendemain  lesdicts   ambassadeurs  n'oublièrent 
pas  en  plain  conseil,  après  leur  longue  harangue,  qui 
contenoit  en  somme  l'extrême  désir  qu  avoient  leurs 
magnificques  seigneurs  des  cantons  des  haultes  Aile- 
maignes  (ainsi  les  nommoient-ils  sans  jamais  user  de 
ce  mot  de  Sujsse)  d'entrer  en  perpétuelle  confédéra- 
tion et  alliance  avec  le  très-chrestien  roy  de  France  , 
de  supplier  Sa  Majesté  de  donner  ceste  charge  à  très- 
hault  et  très-excellent  seigneur  monseigneur  de  Vieil- 
leville, mareschal  de  France,  gouverneur  et  lieute- 
nant-general  de  Sadicte  Majesté  en  la  ville  de  Metz  et 
pays  messin,  pour  les  louables  rapports  qu'ils  avoient 
ordinairement  par  les  citoyens  de  Metz ,  leurs  lymi- 
trophes  et  voisins ,  des  généreuses  actions  et  braves 
deportements  qu'il  avoit  exercez  par  si  longues  années , 
et  conlinuoit  tousjours  de  bien  en  mieulx  en  son  gou- 
vernement, et  encores,  defraische  mémoire,  par  toutes 

les  provinces  de  France  où  il  avoit  commandé  pour 
l'entretenement  de  l'edict  de  paciffication  accordé  par 
Sadicte  très-chrestienne  Majesté  à  tous  ses  subjects; 
et  leurs  espérances  qu'il  estaindroit  valeureusement 
tout  ce  qui  pourroit  subvenir  de  trouble  sur  la  con- 
fection de  l'alliance. 

Il  ne  fault  demander  si  la  Royne,  mère  du  Roy,  fust 
esbahie  de  ceste  proposition  ;  car  celluy  qu'elle  vou- 
loit  instaler  en  ceste  honorable  charge,  aussi  mares- 
chai  de  Fiance,  estoit  tout  prest  et  aux  escoutes,  at- 
tendant la  prière  de  la  Royne  au  Roy  son  fils  de  l'y 
préférer  à  tous  aultres  en  sa  faveur;  mais,  voyant  la 
demande  des  ambassadeurs,  qui  estoit  mesmement cou- 
chée en  leur  instruction,  s'en  désista  bientost;  comme 
aussi  fist  son  second  fils,  le  duc  d'Anjou,  pour  celluy 
qu'il  avoit  en  affection  pour  le  faire  grand  par  une  si 
haulte  et  mémorable  charge  ;  et  avoit  entrepris,  comme 
lieutenant-general  par  tout  le  royaume,  de  l'y  colloc- 
quer  ;  mais  il  n'en  osa  jamais  parler ,  de  peur  d'irri- 
ter (0  la  conclusion  de  l'alliance  et  la  rendre  nulle  : 
qui  eust  esté  ung  trop  grand  coup  d'Estat  pour  toute 
la  Fiance. 

De  sorte  que,  par  ung  consentement  gênerai  du 
Roy,  de  la  Royne  sa  mère,  de  Leurs  Altesses  les  princes 
et  de  toute  l'assistance ,  la  charge  fust  commise ,  et  avec 
applaudissement  universel ,  à  M.  lemareschal,  disanls 
tout  hault  que ,  par  inspiration  divine ,  ceste  négocia- 
tion luy  estoit  escheue  et  adjugée  pour  le  bien  public 
du  royaume,  et  pour  l'honneur  et  prouffict  de  la 
couronne  de  France. 

(l)  Irriter  :  rendre  vain;  irrilum  facere. 

CHAPITRE  XXI. 

Succès  des  négociations  du  maréchal  avec  les  Suisses. 

[1571]  Après  ceste  conclusion,  le  conseil  se  leva,  et  les 
ambassadeurs  se  retirèrent  avecques  mondict  sieur  le 
mareschal ,  lequel  ils  n'abandonnèrent  plus  jusques  à 
leur  partement.  Cependant  ils  furent  festoyez  d'une  très- 
somptueuse  façon.  Et  trois  jours  après  leur  séjour,  tou- 
tes leurs  depesches  faictes,  ils  s'en  retournèrent  très-con- 
tans,  car  avec  riches  présents,  pour  annoncer  à  leurs 
supérieurs  ce  qu'ils avoient  exploicté  en  leur  légation  ; 
et  que  le  seigneur  couché  en  leur  instruction  leur 
avoit  esté  accordé  par  le  Roy  et  tout  son  conseil,  avec 
une  extrême  allai gresse  :  de  quoy  leurs  magnifiques 
seigneurs,  ainsi  que  Sa  Majesté  l'entendit  depuis,  se 
resjouirent  extrêmement,  jusques  à  en  faire  feus  de 
joye  et  triomphes  à  leur  mode. 

Cinq  jours  après  le  partement  des  susdicts  ambas- 
sadeurs, M.  le  mareschal  print  congé  du  Roy  à  gran- 
dissime joye,  accompaigné  de  beaucoup  de  gentils- 
hommes, de  sorte  que  tout  son  train  pouvoit  revenir 
à  cinquante  ou  soixante  chevaulx;  et  luy  fust  baillé 
ung  fort  notable  personnaige  pour  l'assister  en  ceste 
charge,  qui  avoit  aultrefois  négocié  ausdites  ligues, 
nommé  Rastien  de  Laubespine ,  evesqne  de  Limo- 
ges ;  et  avoit-on  aussi  envoyé  devant  M.  le  président 
Bellievre  pour  préparer  toutes  choses  et  sonder  de 
loin  les  volontez  et  intentions  des  Suysses  ,  et  advertir 

M.  le  mareschal  en  quel  canton  il  clevoit  faire  le  pre- 
mier son  entrée. 

Il  s'achemina  doncques  droict  à  Genève,  où  il  fut 
receu  fort  honorablement;  mais  il  n'y  séjourna  qu'un 
jour,  et  pour  cause  ;  puis  priât  la  route  de  Fribourg, 
canton  catholicque. 

De  m'estendre  à  specifïier  toutes  les  particularitez 
qui  s'y  debatirent,  ny  les  harangues  que  firent  les  ad- 
voyez  et  amants,  chacun  en  droict  soy,  entrant  M.  le 
mareschal  en  leurs  villes,  encore  moins  tous  les  can- 
tons par  leurs  noms,  ce  seroit  une  prolixité  trop  en- 
nuyeuse ,  daultant  qu'ils   sont   cogneus  universelle- 
ment 5  ny  semblablement  de  quelle  religion  ils  sont  : 
mais  ,  pour  abréger,  M.  le  mareschal  y  séjourna  quatre 
moys  entiers  avec  indicibles  peines  et  fatigues  d'esprit 
nompareilles,  et  telles  que  tout  homme  de  bon  juge- 
ment pourra  penser,  ayant   à  négocier   avec  traeze 
cantons  et  environ  huict  ou  neuf  villes  confédérées  et 
diverses  en  religion.  Mais  Dieu  l'assista  si  bien,  avec 
le  grand  soing,   diligence  et  merveilleuse   industrie 
dont  il  y  usa,  qu'il  en  vint  en  son  honneur,   et  les 
rengea  à  sa  dévotion ,  encores  qu'il  se  trouvast  une  fort 
grande  jalousie  par  entr'eulx  sur  les  préférences,  ne 
voulants  céder  les  ungs  aux  aultres,  vice  commun  aux 
republiques,  qui  les  anime  aux  guerres  civiles,  desquel- 
les souvent  procède  leur  ruyne.  Et  allant  ainsi  de  ville 
en  ville,  il  gaignoit  les  principaulx  de  cliascune  d'i- 
celles ,  pour  leur  faire  accorder  ladicte  alliance  ;  les 
ungs,  et  les  plus  revesches,  par  intelligences  secrettes; 
la  pluspart  avec  remonstrances  admirables  ;  mais  sa 
libéralité  y  estoit  sur-tout  très-nécessaire,  d'aultantque 
s'il  n'eust  amplement  doré  ses  parolles,  il  n'eust  pas 

sitost  advancé  riy  mys  fin  à  si  liaulte  entreprise.  Si 
est-ce  que  l'alliance  fust  accorde'e  avec  moindre  coust 
de  cinquante  mille  escus  que  ne  fust  faicte  la  der- 
nière. Et  y  fïst  mondit  sieur  le  mareschal  entrer  deux 
cantons  qui  n'avoient  point  accoustumé  d'y  estre;  et, 
qui  plus  est ,  elle  devoit  durer  jusques  à  deux  ans  après 
la  mort  du  Roy,  chose  qui  par  cy- devant  n'avoit 
jamais  esté  accoustumée  :  accord  qui  fut  très-difficile 
à  faire  passer.  En  quoy  mondit  sieur  le  mareschal  tra- 
vailla infiniment;  car  les  Suysses  la  font  toujours  re- 
nouveller  incontinant  après  la  mort  de  nos  roys ,  parce 
que  c'est  leur  grandissime  prouffict  '  et  de  le  faire  per- 
dre à  ceste nation,  qui  nous  vend  si  chèrement  ses  pas, 
l'industrie  de  M.  le  mareschal  à  les  y  faire  condescen- 
dre ,  et  la  peine  qu'il  y  print  furent  incroyables  ;  car 
les  cantons  de  Berne,  Surich,  Basle,  Lucerne, forts  et 
puissants  cantons,  tant  en  gens  de  guerre  qu'en  finan- 
ces, tenoient  merveilleusement  la  bride  haulte,  et  fai- 
soient  quasi  plyer  le  reste  des  cantons  à  leur  dévotion. 
Nonobstant  tout  leur  pouvoir  et  crédit,  M.  le  mares- 
chal les  sceust  si  bien  manier  par  soubs  main  et  par 
aultres  voyes ,  qu'à  la  parfin  ils  se  résolurent  tous 
ensemble  d'accepter  cest  accord  qu'ils  signèrent  tous 
ensemble. 

Je  ne  vueil  obmettre  ung  aultre  grand  trouble  qui 
survint  en  ceste  confection  d'alliance,  où  M.  le  mares- 
chal se  trouva  aultant  ou  plus  empesché  qu'en  tout 
aultre  incident;  et  sans  sa  grande  libéralité  dont  il 
avoit  usé  tout  le  temps  qu'il  séjourna  dedans  le  pays , 
et  qu'il  s'estoit  rendu  agréable  à  tous  les  cantons,  et 
gaigné,  par  ses  doulces courtoisies  et  honnestes  privaul- 
tez,  les  caenrs  et  amytié  d'un  chascun,  il  esloit  en 

dangier  de  s'en  retourner,  après  ung  si  long  séjour  et 
si  grandes  despences,  sans  rien  conclurre,  avecques 
honte  et  confusion. 

C'est  que  le  Pape  et  l'Empereur ,  advertys  de  ceste 
alliance,  tascherent,  parce  qu'elle  leur  estoit  préjudi- 
ciable, de  la  rendre  nulle  par  tous  moyens.  Et  envoyè- 
rent pour  cest  effect  ambassadeurs  en  Suysse,  avec 
nombre  infini  de  finance ,  sçaichants  que  l'or  et  l'ar- 
gent y  avoient  plus  de  crédit  et  d'authorité  que  toute 
aulti  e  intelligence  que  l'on  eust  sceu  inventer  ;  et  y  jec- 
toient  l'or  comme  les  pierres  pour  parvenir  à  leurs 
desseings  :  et  s'estoient  logez  en  un  villaige  près  de  Lu- 
cerne.  De  quoy  M.  le  maréchal  adverty,  envoya  in- 
continant  deux  notaires  suysses  du  canton  de  Zurich , 
et  deux  aultres  de  celluy  de  Fribourg,  qu'il  fist  ac- 
compaigner  de  quatre  gentilshommmes  des  siens  de- 
vers ceulx  de  Lucerne,  pour  leur  porter  ceste  com- 
mynatoire  créance  :  Pourquoy  ils    ont   souffert   les 
ambassadeurs  du  Pape  et  de  l'Empereur  loger  en  leur 
territoire ,  veu  qu'ils  ne  pouvoient  ignorer  qu'ils  n'es- 
toient  venus  là  que  pour  essayer  de  rompre  ce  qui  es- 
toit  desja  accorde  entre  le  Roy  et  les  aultres  cantons  , 
comme  il  appert  par  l'acte  solemnel  accordé,  passe'  et 
transigé  entre  tous  eulx ,  et  desja  signé,  et  quasi  tout 
prest  d'estre  envoyé  à  Sa  Majesté  ;  auquel  acte  ils  sont 
semblablement  compris;  et  qu'il  y  va  grandement  de 
leur  honneur  et  réputation:  que  s'ils  ne  les  veulent  in- 
continant  faire  desloger  et  chasser  de  leurs  lymites, 
qu'il  s'en  ressentira  fort  asprement ,  et  bientost  à  leur 
perte  et  dommaige;  les  priant  très-affectueusement , 
pour  obvier  à  tous  inconvénients  ,  d'y  donner  inconti- 
nant  et  sans  delay  l'ordre  qui  y  est  nécessaire ,  car  il 

y  a  desja  parolle  et  promesse  des  aultres  magnificques 
seigneurs  de  leur  courre  sus,  et  y  veult  lui-mesme  es- 
tre  en  personne ,  et  faire  une  exemplaire  pugnition  de 
ceulx  qui'seront  convaincus.de  les  avoir,  en  chose  qui 
soit,  favorisez. 

Ceulx  de  Lucerne ,  ayant  entendu  ceste  rigoureuse 
créance,  entrèrent  promptement  en  conseil,  après  avoir 
donne'  ordre  pour  la  réception  et  honorable  racueil  des 
susdits  députez ,  auquel  ils  furent  environ  trois  heures. 
Sur  la  fin  et  conclusion  duquel  ils  appellerent  les  de* 
putez,  qui  estoient  en  ung  poisle  faisants  bonne  chère, 
à  la  mode  du  pays,  et  leur  tindrent  le  langaige  qui 
s'ensuict  : 

«  Messieurs,  nous  avons  entendu  la  créance  que 
vous  nous  avez  apportée  de  la  part  de  très-illustre  sei- 
gneur monseigneur  de  Vieilleville,  comte  de  Durestal , 
mareschal  de  France,  nostre  bon  amy  et  confédéré, 
par  laquelle  nous  avons  cogneu  son  courroux  et  indi- 
gnation contre  nous.  Sur  laquelle  nous  Fasseurons  par 
vous,  que  c'est  à  très-grand  tort  que  l'on  nous  a  im- 
puté ce  mefFaict ,  car  nous  n'y  avons  jamais  pensé  ;  et 
n'est  entré  en  nos  âmes  une  seule  scintille  d'une  si  mes- 
chante  volonté  ;  aultrement  nous  serions  indignes  de 
jamais  porter  les  armes  ny  d'estre  qualifiez  des  tiltres 
de  capitainnes,  ny  d'aultres  grades  d'honneur  que 
méritent  toutes  personnes  qui  suivent  les  guerres. 
Et  plustost  mourir  cruellement  que  de  rompre  ce  que 
nous  sçavons  avoir  esté  conclu  et  arresté  entre  le  très- 
chrestien  roy  de  France  et  tous  les  cantons  des  Li- 
gues des  haultes  Allemaignes,  et  où  nous-mesmes 
sommes  signez  ! 

«  Et  si  les  ambassadeurs  du  Pape  et  de  l'Empereur 

sont  venus  loger  en  nostre  territoire,  nous  l'avons  be- 
nignement  toléré,  d'aultant  que  c'est  le  grand  chemyn 
à  venir  de  Milan  et  aultres  endroicts  de  la  Lombardie , 
pour  aller  en  Flandres  et  par  tous  les  Pays-Bas ,  sans 
nous  estre  aultrement  enquis  de  l'occasion  de  leur 
voyaige,  ny  du  séjour  qu'ils  y  font  ;  car  ce  n'est  pas 
la  cousturae  de  faire  telles  recherches  en  tous  pays 
libres  comme  est  cestuy-cy,  et  de  toutes  les  haultes 
Allemaignes,  et  en  serions  merveilleusement  blasmez 
par  les  magnifficques  seigneurs  des  Ligues'  nos  confe- 
derezj  aussi  que,  usant  de  telle  rigueur,  tous  mar- 
chants, seigneurs  et  aultres,  qui  ont  accoustumé  d'y 
passer  et  repasser,  chercheroient  une  aultre  route,  qui 
seroit  appouvrir  tous  les  habitants  et  hostes  qui  tien- 
nent maisons  sur  ce  passaige  à  tous  venants.  Et  pour 
vous  dire  ce  qui  en  est,  lesdits  ambassadeurs  payent 
fort  bien  leurs  hostes,  et  ne  nous  en  est  venu  aulcune 
plaincte  ;  mais  au  contraire  tous  se  louent  grandement 
de  leur  immense  libéralité.  »  Et  cela  dict,  ils  prennent 
congé  des  depputez,  les  chargeants  de  leurs  très-hum- 
bles recours  à  M.  le  mareschal,  avec  une  très-affec- 
tionnée requeste  de  rejecter  ce  rapport  de  sa  fantaisie, 
comme  très-faulx  et  plein  de  fort  meschante  calomnie  ; 
et  ne  voulurent  jamais  permettre  qu'ils  payassent  nul- 
lement en  leur  hostellerie. 

CHAPITRE  XXII. 

M,  le  maréchal  apprend  les  efforts  que  les  ambassadeurs 
du  Pape  et  de  l'Empereur  font  auprès  du  canton  de 
Lucerne  pour  traverser  sa  négociation. 

Ainsi  se  départirent  fortamyablementet  avec  grand 
respect.  Mais  ung  bourgeois  de  Lucerne  retira  à  part 
les  gentilshommes  de  M.  le  mareschal,  ausquels  il  dist 
fort  secrettement,  en  l'absence  des  quatre  huyssiers,  en 
bon  langaige  français,  car  il  trafficquoit  aux  foires 
de  Lyon,  que  M.  le  mareschal  estoit  très-digne  de  sa 
charge ,  et  qu'il  avoit  fort  à  propos  descouvert  ceste 
dangereuse  entreprise  ;  «  car,  s'il  ne  vous  eust  envoyez 
porter  ceste  créance,  l'alliance  s'en  alloit  en  grande 
confusion  ,  et  l'eust-on  à   grande  difficulté  renouée  ; 
caries  cantons  de  Undebralden ,  de  Suystz,  Dappenzel, 
et  trois  aultres  des  plus  petits,  qui  sont  affamez  d'ar- 
gent au  possible,  estoient  desja  à  demy-gaignez  ;  car 
iis  avoient  promesse  des  ambassadeurs   de   soixante 
mille  escus  pour  commencer  un  trouble ,   et  y  faire 
plyer  de  tout  leur  pouvoir  les  aultres,  et  en  fussions 
peult-estre  venus  aux  mains  :  de  sorte  que  nous  devons 
tous  louer  Dieu  pour  la  prospérité  de  M,  le  mareschal , 
qui  par  sa  très-saige  prudence   nous  a  levez   de  cest 
eschee  ;  car  six-vingts-dix  mille  escus ,  qui  estoient  des- 
tinez à  départir  à  nos  traeze  cantons,  ont  une  mer- 
veilleuse puissance  de  renverser  beaucoup  d'affections , 
pour  cordiales  qu'elles  soient,  et  rendre  quelques  ai- 

ticles  de  transactions  et  d'accords  bien  souvent  dispu- 
tables.  Mais  je  vous  supplie ,  messieurs,  de  n'en  parler 
que  à  M.  le  mareschal,  et  que  je  m'appelle  Gaspard 
Diffenplugar,  qui  le  suppplie  très-humblement  de  con- 
tinuer ses  coups,  et  vouloit  adjouster  aux  menaces  les 
effects.  » 

Ces  quatre  gentilshommes  le  remercyerent  de  toute 
affection  ;  et  partent  en  toute  diligence  pour  advertir 
M.  le  mareschal  de  ce  langaige ,  affin  qu'il  y  donnast 
l'ordre  qui  y  estoit  nécessaire,  et  en  occasion  si  ur- 
gente. Lesquels  arrivez  luy  deduysent  tout  au  long 
le  discours  cy-dessus  tenu  par  le  conseil  de  ceulx  de 
Lucerne,  et  puis  après  celluy  du  marchant,  et  sem- 
blablement  son  nom. 

CHAPITRE  XXIII. 

Le  maréchal  oblige  le  canton  de  Lucerne  à  renvoyer  les 
ambassadeurs  du  Pape  et  de  l'Empereur,  qui  sJopposoient 
à  leur  alliance  avec  le  Roi. 

Monsieur  le  mareschal,  qui  ne  s'endormoit  jamais  en 
une  charge,  cogneust  bien  qu'il  falloit  mettre  les  mains 
à  l'œuvre  en  toute  diligence,  ayant  eu  quatre  adver- 
tissements  pareils  à  cestuy-là,  par  la  despence  qu'il 
avoit  faicte  de  souldoyer  et  gaigner  gens  d'esprit  pour 
descouvrir  ce  que  peult  entreprandre  ung  peuple  né- 
cessiteux et  avare.  Il  fait  doncques  incontinant  amas 
de  cinq  ou  six  cents  Suysses,  monte  luy-mesme  à  che- 
val, accompaigné  de  sa  noblesse  et  de  sa  garde,  plus 

environ  soixante  Suysses  de  moyen  (0  aussi  à  cheval, 
et  s'achemine  droict  à  Lucerne.  Mais  il  depesche,  pre- 
mier que  de  marcher, les  susdicts  quatre  gentilshommes 
avec  les  quatre  Suysses  qu'il  avoit  encores  retenus, 
pour  leur  porter  cesteparolle:  Qu'il  estoit  estrangement 
esbahy  que,  leur  ayant  faict  entendre  bien  amplement 
par  ces  mesmes  messaigers  sa  volonté ,  ils  n'en  avoient 
tenu  compte,  et  que  les  ambassadeurs  du  Pape  et  de 
l'Empereur  estoient  encores  en  leur  territoire,  et  ne  les 
en  avoient  poinct  chassez  :  qui  est  cause  qu'il  s'en  vient 
devers  eulx,  avec  forces,  bien  authorisé  des  magni- 
ficques  seigneurs  de  tous  les  aultres  cantons ,  pour  sça- 
voir  le  fonds  de  leur  intention ,  qu'ils  ne  luy  peuvent 
déguiser  ny  celer;  car  il  est  bien  adverty  que  lesdicts 
ambassadeurs  négocient  secrettement,  à  sommes  exces- 
sives de  finances,  pour  la  subversion  de  l'alliance. 

Ces  huict  depputez  arrivez  devers  eulx,  et  qui  avoient 
desja  esté  adverty  s  de  l'amas  de  M.  le  mareschal,  ayant 
entendu  leur  créance ,  les  supplient  de  leur  donner 
loisir  de  faire  leur  devoir,  et  qu'il  plaise  à  quelques- 
ungs  de  leur  trouppe  de  s'en  retourner  devers  mondit 
sieur  le  mareschal,  pour  le  supplier  très-humblement 
de  leur  part  de  faire  alte,  en  quelque  lieu  qu'il  soit, 
l'espace  de  quatre  heures  seulement,  pour  lui  faire 
cognoistre  qu'ils  sont  innocents  de  ceste  calompnie,  et 
qu'ils  vont  tous  promptement*  mener  les  mains  pour 
faire  desloger  les  susdicts  ambassadeurs,  sans  qu'il  en 
preinne  la  peine. 

Deux  François  et  deux  Suysses  galoppent  inconti- 
nant  devers  M.  le  mareschal  ;  et  ceulx  de  Lucerne 
s'arment  tout  aussitost,  espérants  s'enrichir  sur  ce  des- 

(0  De  moyen  :  riches. 

logement  ainsi  précipité  :  mais  le  malheur  fust  que  les 
ambassadeurs,  dès  le  soir  précèdent,  avoient  esté  ad- 
vertys  du  furieux  partement  de  M.  le  mareschal  poul- 
ies venir  charger,  par  permission  générale  de  tous  les 
cantons,  comme  il  advient  souvent  en  une  republicque 
où  l'avarice  domine,  que  les  trahistres  n'y  manquent 
jamais  ;  mais  toutesfois  ils  ne  sceurent  si  bien  faire 
que  les  Lucernois  ri'attrapperènt  quelques  mulets  et 
chevaulx  chargez  de  bagaige  ;  car  en  ce  pays-là  le  char- 
roy  n'a  poinct  de  crédit,  et  n'y  en  peult-on  mener. 

CHAPITRE  XXIV. 

Suite  du  succès  de  la   négociation  du  maréchal  de  Vieil- 

leville. 

Monsieur  le  mareschal,  ayant  sceu  ce  grand  devoir, 
renvoyé  de  Lucerne  toutes  ses  trouppes,  retenant  seu- 
lement trente  chevaulx  de  sa  garde,  avec  dix  ou  douze 
gentilshommes  ;  et  s'en  vient  à  Lucerne  pour  se  resjouir 
avec  eulx ,  et  les  congratuler  d'ung  si  bon  office  ;  où  il 
fut  fort  magnifiquement  receu  durant  deux  jours  qu'il 
y  séjourna.  Et  s'en  retourna  à  Fribourg  d'où  il  estoit 
parti  :  mais  il  trouvoit  par  les  chemins  des  Suysses  qui 
le  venoient  bienveigner  et  assister  par  trouppes ,  pen- 
sants qu'il  fust  en  affaires  ;  et  le  prioient,  canton  pour 
canton,  de  les  venir  visiter  semblablement  pour  con- 
firmer et  se  resjouyr  universellement  ensemble  de 
l'heureuse  conclusion  de  l'alliance  ,  jurants  tous  à 
haulte  voix  d'y  exposer  leur  vye  jusques  à  la  dernière 

goutte  de  leur  sang  pour  la  manutention  d'icelle ,  et 
faire  passer  au  fil  de  l'espée  tous  ceulx  qui  y  voudront 
mettre  empeschement  ;  le  remercyants  de  toute  affec- 
tion du  spavente  qu'il  avoit  donné  aux  Sodomites  et 
Marannes,  leur  attribuants,  par  courroux,  mespris  et 
indignation  ,  tels  opprobres  et  vilaines  qualitez. 

Voilà  comment  M.  le  mareschal,  par  le  stratagème 
et  promptitude  dont  il  usa ,  ce  grand  trouble  qui  com- 
mençoit  à  s'enraciner  dans  le  pays  s'évapora  et  revint 
à  néant.  Et  les  finances  que  ces  ambassadeurs  y  avoient 
semées  ne  fructifîierent  poinct;  mais,  bien  plus,  que 
leur  retraicte  fust  fort  honteuse  avec  une  bien  grande 
appréhension  de  la  mort. 

Ainsi  s'en  retourna  M.  le  mareschal,  sa  charge 
faicte,  avec  une  très-grande  réputation,  visitant  de 
ville  en  ville  tous  ces  magnifîicques  seigneurs,  qui 
n'oublièrent  les  réceptions  et  braves  racueils ,  chacun 
en  droict  soy,  dignes  d'ung  tel  seigneur,  et  à  qui  mieulx 
mieulx  ;  car  on  eust  dict  qu'il  marchoit  avecques  une 
armée,  d'aultant  que  les  Suysses  l'accompaignoient  à 
grosses  trouppes,  enseignes  desployées  et  le  tambour 
battant,  jusques  hors  de  leurs  territoires. 


CHAPITRE  XXV. 

Le  maréchal  de  Vieilleville  retourne  en  France ,  et  envoie 
son  secrétaire  à  la  Cour. 

Nous  partismes  doncques  des  pays  de  Suysse  avec 
ung  contentement  nompareil ,  et  prismes  le  chemin  de 

*9- 

Lyon,  pensant  y  trouver  le  Roy  qui  s'en  revenoit  de 
Languedoc  ;  mais  il  en  estoit  desja  party,  ayant  faict 
une  longue  cavalcade  par  son  royaume  :  qui  fust  cause 
que ,  ayant  séjourné  M.  le  mareschal  audict  Lyon 
environ  trois  jours,  où  il  fust  receu  avec  tous  les  hon- 
neurs qui  se  peuvent  dire,  pour  les  respects  et  obliga- 
tions ci- dessus  recitées,  il  se  mist  sur  la  rivière  deLoyre 
à  P\.ouanne,  avec  son  train,  en  nombre  de  vingt  bat- 
teaux,  et  les  chevaux  par  terre. 

Mais ,  premier  que  de  s'embarquer ,  il  me  depeschea 
devers  Sa  Majesté,  pour  luy  porter,  tant  par  créance 
que  par  escrit,  tout  ce  qu'il  avoit  faict  et  négocié  en 
sa  charge  ,  et  généralement  de  tous  les  incidens,  con- 
trastes et  troubles  qui  y  estoient  survenus.  Et  luy  pre- 
sentay  l'acte  gênerai  de  toute  l'alliance,  et  sa  perfec- 
tion -,  duquel  je  luy  fis  lecture  article  pour  article, 
qu'il  escouta  fort  attentivement  5  comme  aussi  fist  la 
Pxoyne  sa  mère,  trois  ou  quatre  princes,  autant  de 
grands  seigneurs,  et  grand  nombre  de  noblesse  choisie 
et  de  conseillers  du  privé  conseil  ;  sans  oublier  la  pré- 
sence de  M.  le  chancelier,  avec  un  incredible  silence: 
tous  lesquels  furent  merveilleusement  esbahys  de  la 
peine  et  fatigue  que  pouvoit  avoir  prise  M.  le  mares- 
chal pour  réduire  une  telle  et  si  diverse  nation  en  ses 
préférences ,  magistrats  et  religion ,  au  poinct  auquel 
il  les  fist  condescendre.  Et  disoient  tout  hault  qu'en 
meilleure  main  ne  pouvoit  estre  commise  une  si  diffi- 
cile et  pénible  charge  ;  en  l'exécution  de  laquelle  il 
avoit  faict  cognoistre ,  par  une  incomparable  et  très- 
laborieuse  preuve,  son  très-solide  entendement.  A  quoy 
Sa  Majesté  adjousta  que  c'estoit  l'un  des  plus  dignes  et 
des  plus  fidèles  serviteurs  de  sa  couronne  :  langaige 

que  la  Royne  sa  mère  ne  rejecta  pas  ,  mais  l'augmenta 
et  fortiffia  de  plusieurs  autres  louanges  qui  sont  reci- 
tées cy-dessus,  qui  me  gardera  d'en  faire  redicte.  Mais 
le  comble  de  leur  esbahissement  fust  quand  je  presen- 
tay  à  Sa  Majesté  ung  aultre  acte  particulier,  signé  de 
quinze  ou  seize  des  principaux  Suysses ,  comme  ad- 
voyers,  amants,  bourgue-maistres  et  aultres  magis- 
trats ;  lesquels ,  oultre  l'alliance  commune  de  tous  les 
cantons,  qui  est  seulement  la  defFensive,  ils  vouloient 
mourir  pour  l'offensive;  c'est-à-dire  que,  qui  offense- 
roit  Sa  Majesté  et  vouljdroit  invahir  son  royaume,  ils 
prendroient  les  armes  et  marcheroient  avec  douze  on 
quinze  mille  hommes,  à  leurs  propres  cousts  et  des- 
pens,  pour  deffendre  sa  personne  et  sa  couronne  jus- 
ques  à  la  dernière  goutte  de  leur  sang  :  offre  que  le  Roy 
eust  merveilleusement  agréable ,  non  sans  grand  esba- 
hissement, ensemble  de  toute  l'assistance,  car  c'estoil 
chose  inauditte  que  jamais  Suysses  ayent  marché  sans 
estre  souldoyés  par  quelque  roy  ou  grand  prince  -,  et 
eust  cest  acte ,  ainsy  signé  et  scellé,  en  très-grande  es- 
time ,  et  le  garda  fort  chèrement.  Et  ne  fault  deman- 
der si  les  louanges  de  M.  le  riïareschal  augmentèrent 
de  bien  en  mieulx,  car  elles  resonnoient  dedans  Paris 
en  toutes  bouches  et  de  tous  estats. 

Or,  sur  la  fin  de  mes  discours'  et  de  l'audiance  qu'il 
pleust  au  Roy  me  donner  très  -  attentive ,  .tant  du 
matin  qu'à  l'après-disnée  du  mesme  jour,  toujours 
en  la  présence  de  la  Royne  sa  mère,  des  princes  et  de 
tous  seigneurs  cy-dessus  nommés,  Sa  Majesté  me  de- 
manda si  M.  le  mareschal  poun  oit  bien  estre  dedans 
quinze  jours  rendu  en  sa  maison  de  Durestal  ;  à  quoy 
je  responds   que  non ,  *  cause  de  quelques   affaires 

d'importance  qu'il  avoit  à  Orléans,  qui  le  y  pour- 
roient  retenir  pour  le  moins  huict  jours  ;  aussi  qu'il 
se  trouve  bien  mal ,  dont  il  a  esté  contrainct  de  pren- 
dre la  rivière  :  «  Et,  sans  ce  malheur  de  maladie  ,  il 
n'eust  failly  de  se  présenter  devant  Vostre  Majesté, 
pour  vous  rendre  en  forme  compte  de  sa  charge  ;  de 
quo\r  il  désespère,  et  supplie  Vostre  Majesté,  en  toute 
humilité,  de  l'en  vouloir  benignement  excuser,  et 
avoir,  en  son  deffaut ,  mon  voyaige  très-agréable  ;  et 
qu'il  vous  plaise  croire  parfaitement  que  ce  qui  plus 
augmente  son  mal,  c'est  de  §e  veoir  privé  si  long- 
temps de  la  félicité  de  votre  présence,  pour  le  long- 
temps qu'il  y  a  qu'il  n'a  jouy  de  ce  bonheur. — De  cela 
je  m'assure ,  respond  le  Roy  ;  car  ses  fidelles  diligences 
et  très-affectionnés  services  m'en  donnent  une  preuve 
très -suffisante ,  et  ne  m'advint  jamais  de  revocquer  en 
doute  sa  très-grande  et  sincère  affection  en  mon  ser- 
vice. » 

Et  sur  le  champ  commanda  à  M.  de  l'Aubespine  de 
me  depescher  en  toute  diligence  ,  qui  fust  telle  que  le 
lendemain  je  prinsla  poste  pour  m'en  retourner,  ayant 
semblablement  lettres  *de  la  Royne  et  de  quelques 
princes  à  M.  le  mareschal,  pour  le  congratuler,  comme 
ses  amis,  du  grand  devoir  qu'il  avoit  exploicté  en  sa 
charge,  et  de  l'extrême  contentement  qu'en  recevoit 
Sa  Majesté. 

Estant  de  retour  devers  mondict  sieur  le  mareschal , 
que  je  trouvay  avancé  jusques  à  Nevers,  je  luy  mon- 
tray  toutes  mes  depesches ,  sans  oublier  une  seule 
parolle  de  toutes  celles  qui  'avoient  esté  proférées  à  sa 
louange,  tant  par  la  bouche  du  Roy,  de  la  Royne  sa 
mère,  que  des  princes  et  aulfres,  cy-dessus  mention- 

nées:  de  quoy  il  demeura  si  contant  en  son  ame,  qu'il 
est  impossible  de  l'exprimer.  Et  poursuivismes  nostre 
voyaige  en  diligence,  ayant  la  rivière  favorable ,  droict 
à  Orléans,  auquel  lieu,  et  estre  logés  chez  le  prevost, 
il  commencea  à  donner  ordre  aux  pregnantes  affaires 
qui  le  dévoient  retenir  quelques  jours.  Mais  nous  n'y 
sejournasmes  pas  trois  jours  entiers,  que  les  mares- 
cliaux  et  fourriers  des  logis  du  Roy  arrivèrent  à  Or- 
léans, sur  les  quatre  heures  après  midy  dudict  troi- 
siesme  jour,  avec  d'aultres  fourriers  de  la  suicte,  pour 
marquer  les  logis  ;  et  s'addressa  ledict  mareschal  des 
logis  à  M.  le  mareschal,  l'asseurant  que  le  Roy  cou- 
choit  à  Artenay,  et  qu'il  seroit  le  lendemain  à  disner 
en  la  ville  ;  mais  que  Sa  Majesté  leur  avoit  commandé 
très-e'x  presseraient  de  ne  toucher  aux  logis  de  M.  le  ma- 
reschal ny  à  ceux  de  ses  gens,  et  de  ne  les  desloger 
ny  incommoder  en  aulcune  façon  :  et  M.  le  mareschal 
envoya  son  fourrier  pour  les  luy  monstrer. 

CHAPITRE  XXVI. 

Le  Roi  vient  a  Orléans  pour  voir  le  maréchal  de  Vieilleville. 

Monsieur  le  mareschal  fust  très-esbahy  de  ceste 
venue,  mais  très-contant ;  et  jugea  bien  en  son  esprit 
que  le  Roy  luy  vouloit  faire  cest  honneur  de  conférer 
avecques  luy  de  tout  son  voyaige  plus  particulière- 
ment, avant  qu'il  eust  gaigné  sa  maison,  pour  l'opi- 
nion qu'avoit  Sa  Majesté  qu'il  eust  esté  trop  long-temps 
sans  le  veoir  ;  en  quoy  il  ne  fust  poinct  trompé. 

Car,  attendant  le  Roy  en  son  logis,  d'aultant  qu'il 
n'avoit  peu  aller  au  devant  de  Sa  Majesté  à  cauée  de 
son  indisposition,  elle  lay  dict  à  la  descente  du  cheval  : 
«  Comment,  mon  mareschal,  vous  en  voulez  doncqués 
aller  en  vostre  maison  sans  me  particulariser  vostre 
charge,  car,  cncores  que  Carlois  me  l'aict  fort  ample- 
ment deduicte,  si  la  veulx-je  entendre  par  vostre 
bouche,  en  oultre  et  vous  veoir.  Or  sus,  mon  mares- 
chal, allons  nous  resserrer  en  ma  chambre,  hors  de 
bruict  et  de  tumulte  ?  pour  achever  de  me  mettre  au 
comble  de  l'heur  et  contentement  que  m'a  donné  vos- 
tre excellent  voyaige,  lequel  je  ne  pouvois  commettre 
à  personne  de  meilleur  esprit  ny  plus  consommé  aux 
affaires  d'importance  et  d'Estat  ;  mais,  sur  toute  vostre 
négociation  ,  j'admire  ceste  alliance  offensive,  ne  pou- 
vant penser  ny  imaginer  par  quel  moyen ,  ruse  ou  ar- 
tifice, vous  y  avez  peu  ranger  et  faire  condescendre 
une  nation  qui  estime  plus  un  escu  que  sa  propre  vye  ; 
et  c'est  chose  à  tout  le  monde  inauditte,  que  jamais 
ces  gens-là  ayent  sorty  de  leur  pays  pour  guerroyer 
quelqu'un  à  leurs  propres  cousts  et  despends,  mais  au 
contraire  estre  bien  souldoyés,  et  toujours  avancement 
de  leur  solde.   » 

Sur  quoy  M.  le  mareschal  respondit  que  Sa  Majesté 
devoit  l'attribuer  à  ceste  franche  volonté  que  ceux  qui 
sont  ligués  en  ceste  alliance  offensive  portent  à*  sa  per- 
sonne ;  et  qu'il  fault  recognoistre  leur  bonne  affection 
en  son  endroict,  et  si  jamais  elle  est  contrainte  défaire 
levée  en  Suysse,  de  les  préférer  à  tous  autres,  et  les 
bien  gratiffier  5  et  qu'elle  sceyt  leurs  noms,  puisqu'elle 
a  rasseuré  0)  leurs  signatures.  Et  là-dessus  ils  entrent 

(*)  Rasseuré  :  vérifie. 

en  ung  cabinet,  avec  trois  ou  quatre,  que  princes,  que 
seigneurs ,  où  ils  furent  heure  et  demye  :  et  à  l'issue 
de-là  on  alla  disner,  et  eust  M.  le  mareschal  cest 
honneur  de  disner  avec  le  Roy. 

Toute  la  journe'e  se  passa  en  tels  colloques  ;  et  le 
lendemain  le  Roy  pourvust  aux  affaires  de  la  ville  d'Or- 
léans, et  donna  audiance  à  tous  les  estats,  etles  despes- 
chea  sur  toutes  leurs  doléances  et  nécessités ,  comme 
de  rabais  de  subsides  et  rassurarice  de  recouvrement 
de  deniers  qui  av oient  esté  mis  sus  pour  les  urgentes 
affaires  du  passé,  et  pour  le  remboursement  de  quel- 
ques grandes  finances  qui  avoient  esté  fournies  pour 
les  susdictes  occasions ,  tant  par  des  particuliers  que 
sur  le  corps  gênerai  de  la  ville  ;  et  traicta  par  seures 
assignations  sur  les  receptes  générales  de  la  duché 
d'Orléans  et  de  deux  ou  trois  provinces  voisines. 

Or,  estant  venu  comme  à  la  desrobée,  avec  petite 
suicte ,  en  laissant  la  Royne  sa  mère  et  tout  le  gros  de 
la  Cour,  mesme  du  conseil,  à  Paris,  il  n'estoit  venu 
avec  Sa  Majesté  aulcun  trésorier  que  celluy  de  l'ordi- 
naire de  sa  maison. 

Estant  toutes  choses  despeschées  au  contentement 
de  tous  les  habitants  de  ladite  ville ,  qui  haut  louoienl 
et  remercioient  en  public  M.  le  mareschal,  sçaichants 
que  sa  venue  leur  avoit  moyenne  ce  bien,  Sa  Majesté  ,v 
après  le  quatriesme  jour  de  son  séjour,  s'en  retourna 
à  Paris  très-contente  de  M.  le  mareschal,  avec  pro 
messe  qu'elle  print  de  luy  qu'il  la  viendroit  trouver 
ces  trois  mois  expirés  de  son  séjour  en  sa  maison ,  l'as- 
seurant  que  son  absence  luy  estoit  fort  ennuyeuse,  et 
qu'elle  desireroit  qu'il  fust  tousjours  auprès  de  sa  per- 
sonne. De  quoy  M.  le  mareschal  remercia  très-digne- 

ment  Sadicte  Majesté,  luy  promettant  qu'il  n'attendroit 
pas  seulement  deux  mois  qu'il  ne  retournast  luy  faire 
très-humble  service  en  l'exercice  de  sa  charge  et  autres 
endroicts  où  il  luy  plairoit  de  l'employer.  Et  là-dessus 
Sa  Majesté  deslogea  d'Orléans,  ayant  remis  l'ordre 
requis  et  nécessaire,  au  contentement  des  habitants; 
et  prismes  le  chemin  d'Anjou ,  toujours  sur  la  rivière 
jusques  à  Angiers 

Ici  finit  l'ouvrage  de  Vincent  Carloix  dans  le  manuscrit 
que  nous  avons.  On  ne  trouve  le  reste  de  la  vie  et  des  ac- 
tions du  maréchal  de  Vieilleville  que  dans  le  précis  qu'en  a 
fait  François  du  Paz  (0,  qui  peut  servir  de  supplément  à  ce 
qui  manque  à  ces  mémoires. 

«  M.  le  mareschal  de  Vieilleville ,  dit  cet  auteur,  ne 
fut  que  peu  de  temps  en  sa  belle  demeure  et  plaisant 
séjour  de  Durestal,  que  le  Roy  Charles  neufviesme, 
lors  régnant,  qui  aimoit  fort  le  plaisir  de  courir  le 
cerf  et  le  prendre  à  force,  y  vint  avec  toute  la  Cour, 
la  Royne-mere ,  Messeigneurs  d'Anjou  et  d'Alençon 
et  presque  tous  les  princes  de  France  ;  lesquels  tous 
ensemble  y  firent  du  séjour  plus  d'un  mois,  pour  jouir 
du  plaisir  de  la  vénerie,  la  forest  de  Durestal  estant  une 
des  plus  vives  pour  le  fauve  qui  soit  en  France.  Ce  roy 
y  avoit  esté  deux  fois  auparavant,  chérissant  extrême- 
ment et  la  maison  et  le  Seigneur  d'icelle. 

«  Pendant  le  séjour  de  Sa  Majesté  M.  le  mareschal 
festoya  toute  la  Cour.  Mais,  comme  l'envie  et  l'ambi- 

(0  Du  Paz.  Du  Paz  étoit  un  religieux  dominicain  qui ,  ayant  eu 
connoissance  du  manuscrit  de  Carloix ,  en  avoit  donné  un  extrait  dans 
une  Histoire  généalogique  de  plusieurs  maisons  illustres  de  Bretagne , 
imprimée  en  1619. 

tion  font  leur  demeure  ordinaire  en  la  maison  des  roys, 
quelques  meschants,  jaloux  du  bon  visaige  et  de  l'ami- 
tié que  luy  portoit  à  bon  droict  le  Roy  son  maistre,  et 
des  faveurs  et  familiarités  dont  il  usoiten  son  endroict, 
le  dernier  jour  de  novembre  1571  le  firent  empoison- 
ner; et  mourut  en  douze  heures  après  que  le  poison 
luy  fut  donné,  toute  la  Cour  estant  encores  à  Durestal. 

«  Le  Roy  et  mesdames  les  Roynes  (0  en  portèrent 
beaucoup  de  déplaisir,  en  ayant  un  très-grand  sujet , 
pour  avoir  perdu  ,  et  tout  le  royaume,  ung  très-fidelle 
serviteur  et  vraye  baze  de  la  couronne;  car,  pendant 
qu'il  a  vécu ,  a  toujours  esté  fort  zélé  à  l'honneur  et 
service  des  roys,  n'ayant  espargné,  comme  je  vous  ay 
demonstré,  ny  sa  vie  ny  ses  moyens  pour  en  produire 
les  efFects. 

«  C'estoit  le  vray  père  du  peuple,  le  soutien  de  la 
justice,  le  législateur  de  l'art  militaire.  O  que  la  France 
a  bien  eu  sujet,  depuis  sa  mort ,  de  le  plorer  !  car,  par 
son  bon  et  prudent  conseil  et  saige  conduicte,  il  eust 
sans  doute  détourné  beaucoup  de  troubles  qui  depuis 
ont  mis  la  France  presque  à  changer  et  de  religion 
et  de  monarque.  Hélas  !  c'est  la  mort  de  ce  brave  ma- 
reschal  ;  car  les  perturbateurs  .du  repos  public,  pré- 
voyants que,  pendant  qu'il  seroit  en  vie,  il  auroit 
toujours  une  des  premières  voix  au  conseil  après  le 
Roy,  et  auctorité  par  toute  la  France,  n'y  ayant  lors 
poinct  de  connestable,  et  luy  estant  le  plus  ancien  ma- 
reschal  et  plus  expérimenté  capitainne,   homme  de 

(0  Mesdames  les  Roynes.  Il  y  avoit  deux  reines  à  la  Cour  5  sa- 
voir ,  la  Reine  mère  du  Roi  et  la  reine  Isabelle  d'Autriche  ,  que 
Charles  IX  avoit  épousée  à  Mézières  en  Champagne  le  1*]  novem- 
bre 1670. 

bien  si  il  y  en  avoit  au  monde ,  ne  permettant  jamais 
aulcune  meschanceté,  n'abhorrant  rien  davantage  que 
la  trahison,  luy  firent,  par  ce  détestable  et  dampnable 
moyen,  rendre  son  ame  à  Dieu ,  après  avoir  fidellement 
servy  quatre  rois.  En  vérité,  il  laissa  beaucoup  de  sujet 
à  mesdames  ses  filles  et  à  tous  ses  subjects,  une  occasion 
incroyable  de  le  plorer,  pour  avoir,  les  uns  un  père 
plein  de  toutes  vertus  et  naturel,  les  autres  un  seigneur 
et  maistre  plein  de  toute  affection  envers  les  siens..... 
Il  vit  ores  bien  heureux  au  céleste  manoir.  Amen, 


REMARQUES. 


Il  paroît  que  l'auteur  de  ces  Mémoires  n'a  pas  suivi  une 
exacte  chronologie,  en  rapportant  les  négociations  du  maré- 
chal de  Vieilleville  avec  les  Suisses  comme  le  dernier  évé- 
nement remarquable  de  sa  vie.  Il  est  certain  qu'en  1 564  ? 
dans  le  temps  que  Charles  IX  parcouroit  les  provinces  de 
son  royaume,  ce  maréchal  avoit  été  chargé,  conjointement 
avec  Sébastien  de  l'Àubespine  ,  évêque  de  Limoges,  et  Ni- 
cole de  La  Crois ,  abbé  d'Orbais ,  ambassadeur  ordinaire 
auprès  des  cantons ,  de  renouveler  leur  traité  d'alliance 
avec  la  France.  On  en  voit  la  preuve ,  i°.  dans  le  traité  même 
signé  à  Fribourg  le  7  décembre  i564,  par  ces  trois  plénipo- 
tentiaires, et  imprimé  dans  le  recueil  de  Léonard ,  tom.  IV  • 
•2°.  dans  une  lettre  que  le  maréchal  et  l'évëque  écrivirent 
ensemble  à  Bernardin  Bochetel,  évêque  de  Rennes,  alors 
ambassadeur  du  Roi  à  la  cour  de  l'Empereur ,  et  que  M.  Le 
Laboureur  a  insérée  tout  entière  da/is  ses  Additions  aux  Mé- 
moires de  Castelnau ,  tom.  I ,  liv. ,  3  ,  page  829  de  l'ancienne 
édition. 

Cette  lettre  contient  plusieurs  particularités  de  leur  négo- 
ciation. 

Les  deux  ambassadeurs  commencent  d'abord  par  dire  à 
l'évëque  de  Rennes  que  le  sieur  Charon ,  porteur  de  la  dé- 
pêche ,  «  saura  luy  rendre  compte  des  choses  qui  se  passent 
en  France ,  où ,  Dieu  mercy,  tout  étoit  en  repos  et  en  assez 
bon  état ,  eu  égard  aux  maux  passés.  »  Ils  lui  font  part  en- 
suite des  inquiétudes  de  la  cour  de  France ,  au  sujet  de  la 
préséance  que  l'ambassadeur  d'Espagne  auprès  de  l'Em- 
pereur disputoit  à  celui  du  Roi. 

a  Nous  sentons  bien ,  lui  disent-ils ,  par  quelque  petit  mot 
qu'on  nous  écrit  de  la  Cour ,  que  le  Roy  avec  vous  est  en 
peine  de  la  préséance.  Vous  êtes  si  prudent  que  vous  sçaurez 
trop  mieux  conduire  cette  affaire  ,  qui  n'est  pas ,  à  la  vérité , 

de  petite  importance.  Nous  craignons  bien  que  le  prince  où 
vous  êtes  (  c'est-à-dire  l'Empereur  ) ,  dissimulant  et  tempo- 
risant en  ce  qui  regarde  l'Espagne,  fasse  grande  difficulté  de 
s'éclaircir  en  chose  où  il  n'y  a  point  de  doute.  » 

Us  lui  4onnent  avis  que  le  sieur  de  Chantonay,  frère  du 
cardinal  de  Granvelle ,  qui  avoit  été  ambassadeur  d'Espa- 
gne à  la  cour  de  France ,  devoit  se  rendre  incessamment  à 
celle  de  Vienne  en  qualité  d'ambassadeur  ordinaire,  et  ils 
lui  font  un  portrait  très-désavantageux  de  ce  ministre. 

La  reine  Catherine  de  Médicis  l' avoit  déjà  dépeint  à  l'é- 
vêque  de  Rennes,  dans  une  dépêché  datée  du  3i  décembre 
1 563 ,  comme  un  homme  «  éloigné  de  toute  religion  et  pureté 
de  conscience ,  désireux  de  troubles  et  discords ,  et  ennemi 
du  repos  de  la  chrétienté.  » 

Les  deux  plénipotentiaires  de  France  n'en  avoient  pas  une 
autre  idée ,  et  ils  mandent  au  même  prélat  que  la  présence  de 
Chantonay  à  la  cour  de  Vienne  «  augmentera  le  poids  de 
sa  charge  »  par  les  inquiétudes  et  les  embarras  qu'il  lui 
causera ,  «  étant  si  pervers  qu'il  ne  lui  seroit  pas  possible 
d'entretenir  en  bon  état  et  douceur  sa  propre  maison.  » 

De  là  ils  passent  aux  affaires  de  leur  ambassade,  sur  les- 
quelles ils  entrent  dans  un  assez  grand  détail. 

La  diète  générale  des  cantons  étoit  alors  sur  le  point  de 
s'assembler  à  Fribourg ,  pour  délibérer  sur  le  traité  d'alliance 
qu'on  leur  proposoit;  et ,  quoique  celui  de  Baie,  infecté  de  la 
peste ,  eût  perdu  près  de  dix  mille  personnes  ,  ce  qui  avoit 
empêché  les  ambassadeurs  de  France  de  se  transporter  dans 
cette  ville ,  il  ne  laissa  pas  d'envoyer  des  députés  à  la  diète , 
qui  leur  déclarèrent  la  résolution  où  ils  étoient  de  se  confor- 
mer à  la  pluralité  des  suffrages. 

%$  Les  plénipotentiaires  de  France  ne  comptoient  pas  faire 
entrer  dans  ce  traité  les  cantons  de  Berne  et  de  Zurich  ,  non 
que  ces  deux  cantons  ne  désirassent  l'alliance  avec  une  singu- 
lière affection ,  mais  ils  vouloient  que  leurs  sujets  qui  se- 
roient  au  service  de  France ,  y  eussent  un  établissement  a 
part;  c'est-à-dire,  des  temples  particuliers  où  ils  auroient 

l'exercice  libre  et  public  de  leur  religion ,  ce  qu'on  étoit 
résolu  de  leur  refuser. 

La  plupart  des  cantons  étoient  alors  divisés  entre  eux  sur 
l'article  de  la  religion,  et  presque  tous  les  jours  en  armes 
les  uns  contre  les  autres  ;  ce  qui  rendoit  la  négociation  plus 
difficile. 

D'un  autre  côté  la  maison  d'Autriche  et  la  cour  de  Rome 
faisoient  tout  leur  possible  pour  la  traverser.  Les  Espa- 
gnols ,  outre  leur  ambassadeur  ordinaire ,  envoyèrent  à  Uri 
le  comte d'Anguissol  (celui-là  même  qui  avoit  tué  Pierre- 
Louis  Farnèse ,  duc  de  Parme  )  avec  un  sénateur  espagnol 
nommé  Molina  ,  accompagnés  de  soixante  ou  quatre-vingts 
chevaux  ,  pour  s'opposer  à  la  conclusion  du  traité.  Mais  leurs 
efforts  devinrent  inutiles ,  par  la  précaution  que  prirent  les 
plénipotentiaires  de  faire  partir  en  diligence  le  colonel  Cléry, 
homme  habile  et  intelligent  ,  très-attaché  à  la  France  ,  qui 
se  trouva  à  Uri  lorsqu'ils  y  arrivèrent ,  et  qui  fit  échouer 
toutes  leurs  manœuvres  et  tous  leurs  projets. 

Dans  le  même  temps  M.  de  Bellièvre  travailloit  avec  suc- 
cès à  gagner  les  Grisons ,  malgré  les  intrigues  d'un  mestre 
de  camp  espagnol  fort  accrédité  dans  le  pays ,  du  seigneur 
Ascanio,  qui  avoit  été  ambassadeur  d'Espagne  auprès  des 
cantons  suisses ,  et  d'un  envoyé  du  Pape ,  nommé  fignola  , 
maître- d'hôtel  de  Borromée.  L'évêque  de  Limoges ,  parlant 
seul  à  la  fin  de  la  lettre ,  ajoute  <c  que  le  maréchal  de  Vieille- 
ville  _,  quil  appelle  mon  maréchal,  partira  dans  une  quin- 
zaine de  jours  pour  aller  à  Metz   établir  toutes   choses  et 
même  la  citadelle ,  laquelle  est  depuis  un  mois  entièrement 
en    défense ,  qui  est  un  des  beaux   et  excellens  ouvrages 
de  la  chrétienté.  »  Telle  étoit  la  substance  de  cette  lettre 
datée  de  Fribourg  le  dernier  jour  de  novembre  i564,  et  si- 
gnée :  «  Vos  très-humbles  et  affectionnés  amis,  Vieilleville, 
et  S.  de  l'Aubespine,  évêque  de  Limoges.  » 

Le  traité  qu'ils  conclurent  avec  les  Suisses  fut  signé  le  7  de 
décembre  i564,  et  ratifié  ensuite  par  le  roi  Charles  IX  le 
i\  juillet  i565.  Les  cantons  de  Berne  et  de  Zurich  n'y  sont 

point  compris  ,  conformément  à  ce  que  les  plénipotentiaires 
avoient  marqué  dans  leur  lettre  à  l'évêque  de  Rennes  ;  mais 
on  y  avoit  laissé  de  la  place  en  blanc  pour  y  mettre  leur 
nom,  en  cas  qu'ils  voulussent  y  accéder,  en  renonçant  à 
leurs  prétentions  sur  l'exercice  public  de  leur  religion  en 
France.  Voici  les  principaux  articles  de  ce  traité  : 

«  I.  Qu'il  y  auroit  une  alliance  entre  le  roy  de  France  et  les 
onze  cantons  dénommés ,  l'abbé  de  Saint-Gai  et  le  pays  des 
Grisons,  qui  dureroit  toute  la  vie  du  roy  Charles  et  sept 
années  après  son  décès. 

«  II.  Que  ledit  Roy  pourroit  lever  des  troupes  dans  le  pays 
des  alliés  pour  la  défense  de  ses  Etats,  à  condition  que  la  levée 
ne.seroit  jamais  de  moins  de  six  mille  hommes ,  ni  de  plus  de 
seize  mille. 

«  III.  Que  les  alliés  auroient  la  liberté  de  rappeller  leurs 
troupes ,  en  cas  qu'ils  en  eussent  un  pressant  besoin. 

«  IV.  Que  le  Roy  donneroit  à  chaque  soldat,  pour  sa 
solde ,  quatre  florins  et  demi  du  Rhin  par  mois ,  ou ,  en  autre 
monnoye ,  une  somme  de  pareille  valeur. 

«  V.  Que  si  les  Suisses  étoient  attaqués  par  quelques 
princes  ou  seigneurs  voisins ,  le  Roy  seroit  obligé  de  leur 
envoyer  deux  cents  lances ,  ou ,  si  les  alliés  l'aimoient  mieux  , 
deux  mille  écus  par  chaque  quartier ,  et  douze  pièces  d'ar- 
tillerie sur  leurs  affûts ,  six  grosses  et  six  petites ,  avec  la 
quantité  de  munitions  nécessaires  et  proportionnées  ;  en  ou- 
tre, de  leur  faire  payer  ,  dans  la  ville  de  Lyon  ,  vingt-cinq 
mille  écus  par  chaque  quartier  ,  fût-il  lui-même  en  guerre 
ou  non. 

«  VI.  Que  la  pension  de  deux  mille  livres  que  la  France 
payoit  à  chacun  des  cantons,  seroit  augmentée  de  mille  livres, 
laquelle  pension  seroit  payée  comptant,  sans  délai,  à  Lyon,  au 
jour  de  la  Notre-Dame  de  la  Chandeleur.  » 

N'est-il  pas  étonnant  que  l'auteur  de  ces  Mémoires,  qui 
entre  dans  un  si  grand  détail  sur  toutes  les  actions  de  son 
héros ,  ne  dise  pas  un  seul  mot  du  voyage  qu'il  fit  en  Suisse 
pendant  l'année  i564,  pour  y  négocier  un  traité  si  consi- 

dérable,  et  ne  seroit-on  pas  fondé  à  dire  que  tout  ce  qu'il 
raconte  dans  les  chapitres  xix  ;  xx  ,  xxi ,  xxn  ,  xxm  et  xxiv 
du  dixième  livre,  doit  être  rapporté  à  cette  année  i564, 
plutôt  qu'à  la  dernière  année  de  la  vie  du  maréchal  de 
Vieilleville  ? 

Cette  conjecture  peut  être  appuyée  sur  les  réflexions  sui- 
vantes : 

i°  Il  n'y  a  aucune  apparence  qu'après  un  traité  aussi  so- 
lennel et  aussi  définitif  que  celui  de  l'année  1 564  ?  il  ^  fallu 
encore  négocier  une  nouvelle  alliance  avec  les  Suisses  en  1 570 
et  157 1 ,  sans  qu'il  y  ait  eu  dans  l'intervalle  aucune  rupture 
entre  la  France  et  les  Cantons  • 

i°  La  plupart  des  circonstances  de  la  négociation  rapportée 
par  Vincent  Carloix,  aux  chapitres  xxi,  xxn  et  xxm  du 
dixième  livre,  sont  tout-à-fait  semblables  à  celle  qu'on  lit 
dans  la  lettre  des  deux  plénipotentiaires ,  écrite  le  dernier 
jour  de  novembre  i564,  et  dans  le  traité  signé  à  Fribourg 
le  7  décembre  de  la  même  année;  on  y  voit,  ainsi  que  dans 
la  lettre  et  dans  le  traité,  qu'il  s'agissoit  d'une  alliance  qui 
fut  accordée;  qu'il  fallut  pour  la  conclure ,  surmonter  beau- 
coup de  difficultés;  que  les  cantons  de  Berne,  de  Zurich,  de 
Basic  et  de  Lucerne  tenoient  merveilleusement  la  bride 
haute;  que  le  Pape  et  l'Empereur,  avertis  de  cette  alliance, 
tâchèrent  de  la  rendre  nulle  par  tous  moyens ,  et  qu'ils  en- 
voyèrent pour  cet  effet  ambassadeurs  en  Suisse;  que  l'al- 
liance accordée  devoit  durer  deux  ans  après  la  mort  du 
Roy.  En  quoy  l'auteur  s'est  trompé  par  oubli  ou  par  inad- 
vertance sur  le  nombre  des  années ,  puisque  le  traité  de  i564 
porte  que  l'alliance  devoit  durer  toute  la  vie  du  roi  Charles 
et  sept  années  après  son  décès. 

Tout  porte  donc  à  croire  que  le  voyage  et  la  négociation 
que  le  maréchal  et  l'évêque  de  Limoges  rirent  en  i564,  ont 
été  déplacés  et  transposés  dans  ces  Mémoires ,  et  que  l'auteur, 
faisant  réflexion  qu'il  avoit  oublié  d'en  parler  à  l'endroit  où 
il  raconte  le  départ  du  maréchal  de  Vieilleville  en  i564,  a 
mieux  aimé  raconter  à  la  fin  de  son  ouvrage  un  fait  de  cetle 

importance,  que  de  l'omettre  entièrement  ou  de  réformer 
le  tissu  de  son  histoire  pour  l'insérer  au  lieu  où  il  devoit  être, 
Rien  de  plus  ordinaire  que  de  trouver  dans  les  écrivains 
de  ce  temps-là  de  pareilles  transpositions ,  et  les  Mémoires 
de  Brantôme  en  sont  remplis. 

M.  de  Thou,  en  parlant  du  traité  d'alliance  conclu  avec 
les  Suisses  en  i564,  a  rendu  justice  aux  talens  et  à  la  capacité 
de  M.  de  Vieilleville. 

«  En  ce  temps-là ,  dit-il, notre  ancienne  alliance  avec  les 
Suisses  fut  renouvellée  moyennant  une  grosse  somme  d'ar- 
gent. François  de  Scepeaux  de  Vieilleville,  homme  de 
grande  considération,  d'une  prudence  consommée,  et  d'une 
probité  reconnue,  et  avec  lui  Sébastien  de  l'Aubespine,  fu- 
rent envoyés  à  ces  peuples  pour  traiter  avec  eux  au  nom  du 
Roy.  » 

Le  maréchal  de  Vieilleville  ne  laissa  que  deux  filles,  dont 
l'aînée,  nommée  Marguerite,  épousa  le  marquis  d'Espinay 
en  Bretagne;  et  la  cadette,  nommée  Jeanne ,  fut  mariée  en 
Lorraine  au  seigneur  du  Châtelet,  comte  de  Duilly,  comme 
on  l'a  pu  voir  dans  ces  Mémoires. 

De  l'aînée  sont  descendus  les  ducs  de  La  Rochefoucault,  les 
seigneurs  de  Rieux  et  les  ducs  de  Montbazon,  princes  de 
Guémené. 

i°  Les  ducs  de  La  Rochefoucault ,  par  Jeanne-Charlotte  du 
Plessis-Liancourt,  petite -fille  et  héritière  de  Jeanne  de 
Schomberg,  qui  étoit  devenue,  par  représentation  de  Fran- 
çoise d'Espinay  sa  mère,  héritière  de  Marguerite  de  Sce- 
peaux sa  bisaïeule.  C'est  par  cette  alliance  que  la  terre  de 
Duretal  a  passé  dans  la  maison  de  La  Rochefoucault. 

i°  Les  seigneurs  de  Pueux  en  descendent  par  Madeleine 
d'Espinay  sa  fille ,  qui  épousa  Guy  de  Rieux ,  seigneur  de 
Châteauneuf  et  vicomte  de  Donges.  Elle  en  eut  une  fille  ca- 
dette nommée  Susanne,  mariée  à  Jean  de  Rieux ,  de  la  bran- 
che d'Acei\ac  ,  qui  subsiste  encore. 

3°  Les  princes  de  Rohan-Guémené,  ducs  de  Montbazon, 
descendent  pareillement  de  Marguerite  de  Scepeaux  par 

une  autre  fille  de  Guy  de  Rieux  et  de  Madeleine  d'Espinay, 
qui  épousa  Pierre  de  Rohan-Guémené.  Elle  en  eut  une  fille 
nommée  Anne  de  Rohan,  mariée  par  dispense  en  1617  à 
Louis  de  Rohan ,  prince  de  Guémené  son  cousin  germain  , 
dont  la  postérité  subsiste  dans  la  branche  des  princes  de  Ro- 
han-Guémené. 

Ainsi  la  branche  de  Scepeaux  ,  dont  étoit  le  maréchal  de 
Vieilleville,  se  trouva  éteinte  à  sa  mort  par  le  défaut  d'enfans 
mâles  ;  mais  cette  maison,  dont  diverses  branches  étoient  déjà 
éteintes  avant  la  mort  du  maréchal ,  subsistoit  encore  dans 
plusieurs  autres. 

La  branche  aînée  a  fini  par  Jeanne  de  Scepeaux ,  duchesse 
de  Beaupréau ,  mariée  à  Henri  de  Gondy,  duc  de  Retz ,  après 
que  son  mariage  avec  Henri ,  duc  de  Montmorency,  décapité 
à  Toulouse,  eut  été  dissous  sans  avoir  été  consommé. 

Elle  étoit  fille  et  unique  héritière  de  Guy  de  Scepeaux  IV 
du  nom,  duc  de  Beaupréau ,  qui  fut  tué  en  1597,  à  la  ^te 
d'un  corps  de  troupes  qu'il  commandoit  en  Poitou  pour  le 
service  du  roi  Henri  IV  contre  la  Ligue.  La  femme  de  ce 
duc  étoit  Marie  de  Rieux. 

Les  autres  branches  de  la  maison  de  Scepeaux  qui  subsis- 
tent aujourd'hui,  descendent  de  Jacques  de  Scepeaux,  frère 
puîné  de  Jean  II  du  nom ,  quatrième  aïeul  du  maréchal  de 
Vieilleville. 


FIN    DES  MÉMOIRES   DE  VIEILLEVILLE. 

MEMOIRES 


DU  SIEUR 

FRANÇOIS  DE  BOYVIN, 

CHEVALIER,  BARON  DUVILLARS, 

CONSEILLER    ET     MAISTRE  -  d'hOSTEL    ORDINAIRE     DES    ROYNES 
ELIZABETH  ET  LOISE ,    ET   BAILLI   DE   GEZ, 

SUR  LES  GUERRES 

DEMESLÉES    TANT  EN   PIEDMONT   QU'AU  MONTFERRAT 
ET  DUCHÉ  DE   MILAN  , 

PAR  FEU  MESSIRE  CHARLES  DE  COSSÉ, 

COMTE    DE    BRISSAC,     MARESCHAL    DE     FRANCE,    ET    LIEUTENANT-GENERAL 


POUR   LE  ROY  HENRY    II  DELA  LES   MONTS 


COMMENÇANT  EN  l'aNNEE   l55o,  ET   FINISSANT  EN    l55ç)} 

Avec  ce  qui  se  passa  les  années  ensuivantes  sur  l'exécution  de  la  paix. 


AVERTISSEMENT. 


Les  Mémoires  de  Boy  vin  du  V  illais  sont  à  la  lois 
politiques  et  militaires.  On  y  trouve  l'histoire  des  cam- 
pagnes et  de  l'administration  du  maréchal  de  Brissac 
dans  le  Piémont,  depuis  i55o  jusqu'en  i56o,  et  des 
documens  très-précieux  sur  ce  qui  s'est  passé  de  re- 
marquable ,  soit  à  la  Cour,  soit  dans  les  autres  armées 
françaises,  pendant  les  dernières  années  du  règne  de 
Henri  II.  Nous  aurions,  suivant  notre  usage,  consacré 
une  notice  à  Brissac.,  qui  est  le  véritable  héros  de  ces 
Mémoires,  si  du  Villars,  dans  un  Avis  au  lecteur,  n'a- 
voit  donné  à  peu  près  tous  les  détails  que  l'on  peut  dé- 
sirer sur  ce  grand  capitaine,  jusqu'à  l'époque  à  laquelle 
il  alla  commander  dans  le  Piémont.  Il  ne  nous  reste 
donc  que  quelques  lacunes  à  remplir,  et  à  faciliter 
l'intelligence  des  Mémoires,  en  rappelant  la  positiou 
dans  laquelle  le  maréchal  étoit  placé. 

Charles  de  Cossé,  maréchal  de  Brissac,  né  en  i5o6, 
lut  dès  sa  jeunesse  attaché  au  Dauphin  (0.  Il  débuta 
avec  distinction  dans  la  carrière  des  armes  en  i528  , 
déploya  de  grands  talens  militaires  dans  toutes  les 
guerres  que  François  I  eut  à  soutenir,  rendit  d'émi- 
nens  services  à  ce  prince;  et,  après  avoir  pa'ssé  par 
différons  grades ,  il  étoit  en  1 547  colonel  de  la  cavalerie 
légère.  La  mort  du  Boi ,  qui  lui  avoit  toujours  témoigné 
beaucoup  d'estime  et  de  bienveillance,  ne  nuisit  point 

(0  François,   fils  aîné  de  François  ï7  morl  à  Lyon  en  i536. 

à  son  élévation.   Henri  II,  qui  succédoit  à  son  père, 
a  voit  été  témoin  de  sa  valeur,  et  avoit  dit,  après  lui 
avoir  vu  faire  une  action  d'éclat  (0,  que  ,  s'il  n  étoit 
dauphin  de  France  j,  il  voudrait  être  le  colonel  Brissac. 
Il  ne  dut  cependant  pas  sa  fortune  à  ses  seuls  services  : 
il  étoit  doué  de  tous  les  agrémens  extérieurs  ;  on  ne 
l'appeloit  à  la  Cour  que  le  beau  Brissac  ;  il  y  brilloit 
par  les  grâces  de  sa  personne ,  par  son  amabilité ,  par 
son  esprit;  et  ses  exploits  ajoutoient  un  nouveau  lustre 
à  ses  autres  avantages.  Il  plut,  dit-on,  à  la  duchesse 
de  Valentinois  ,  dont  Henri  II  étoit  devenu  amoureux 
avant  de  monter  sur  le  trône ,  quoiqu'elle  eut  près  de 
vingt  ans  plus  que  lui ,  et  qui  continua  de  le  gouverner 
pendant  tout  son  règne.  A  peine  Henri  II  fut-il  roi 
qu'il  prodigua  ses  faveurs  à  Brissac  :  il  le  décora  du 
grand  collier  de  son  Ordre,  et  lui  donna  la  charge  de 
grand-maître  de  l'artillerie  (2) ,  qu'on  ôta  à  du  Taix, 
qui  avoit  encouru  la  disgrâce  de  la  favorite.  Peu  de 
temps  après,  Brissac  fut  envoyé  en  ambassade  à  Char- 
les-Quint, et  joignit  la  réputation  de  politique  habile 
à  celle  de  bon  capitaine,  que  personne  ne  pouvoit  lui 
contester. 

Malgré  les  négociations  actives  qui  avoientlieu  entre 
le  Boi  et  l'Empereur,  tout  annonçoit  que  les  hostilités 
ne  tarderoientpasà  éclater  en  Italie.  On  ne  cherchoit, 
de  part  et  d'autre,  qu'à  gagner  du  temps  pour  atta- 
quer avec  avantage.  Dans  cet  état  de  choses ,  la  charge 
de  gouverneur  du  Piémont  acquéroit  la  plus  grande 

(')  Au  siège  de  Perpignan,  en  1 441  »  Brissac  avoit  repris,  lui  sep- 
tième ,  l'artillerie  dont  les  ennemis  s'étoient  emparés. 

(*)  *  Pour  s'acquitter  dignement  de  cette  charge,  dit  du  Villars,  il 
s'adonna  fort  aux  mathématiques  et  à  l'arithmétique,  qui  depuis  lui 
servirent  en  Piedmont.  » 

importance  :  ce  poste  étoit  occupé  par  le  maréchal 
prince  deMelphe,  vieillard  septuagénaire,  accablé  d'in- 
firmités. La  duchesse  de  Valentinois  lui  fit  demander 
et  obtint  sa  démission,  afin  de  lui  donner  Brissacpour 
successeur.  Quoique  cette  intrigue  eût  été  conduite  avec 
le  plus  grand  secret ,  le  connétable  de  Montmorency 
eut  connoissance  des  dispositions  du  prince  de  Melphe, 
et  il  essaya  de  faire  nommer  Coligny  son  neveu  ;  mais 
il  se  trouva  ,  suivant  l'expression  de  du  Villars,  que  la 
femelle  avoit  étéy  a  ce  coup  >  plus  fine  et  plus  diligente 
que  le  mâle ,  et  Brissac  l'emporta.  On  a  prétendu  que 
Henri  II  étoit  jaloux  de  Brissac ,  et  qu'il  avoit  saisi  cette 
occasion  pour  l'éloigner  ;  s'il  en  est  ainsi,  il  se  conduisit 
en  rival  généreux,  car  il  créa  Brissac  maréchal  de 
France  en  lui  confiant  le  gouvernement  du  Piémont. 

A  peine  le  maréchal  fut-il  arrivé  à  Turin,  qu'il  re- 
connut que  la  guerre  étoit  inévitable;  et  elle  com- 
mença en  effet  avant  qu'il  y  eût  une  rupture  ouverte 
entre  la  France  et  l'Empire.  Il  avoit  profité  du  peu  de 
temps  dont  il  pouvoit  disposer,  pour  faire  ses  pré- 
paratifs, et  il  ouvrit  la  campagne,  au  mois  de  sep- 
tembre i55i,  par  la  prise  de  Quiers  et  de  Saint-Da- 
mian.  Il  n'ignoroit  pas  combien  des  récompenses 
accordées  à  propos  avoient  d'influence  sur  les  esprits  ; 
il  sollicita  des  grâces  pour  ceux  qui  s'étoient  signalés  : 
mais,  dit  du  Villars,  la  vertu  fut  louée,  et  sa  récom- 
pense assignée  sur  les  moissons  fallacieuses  de  l'espé- 
rance. 

Les  Wbînmes  qui  étoient  alors  en  crédit  à  la  Cour 
lui  portoient  envie,  et  le  connétable  ne  lui  pardonnoit 
pas  d'avoir  obtenu  un  commandement  qu'il  avoit  en 
vain  demandé  pour  son  neveu.  Dès  cette  époque  il  fut 

presque  abandonne'  à  ses  propres  forces  ;  les  affaires 
d'Italie  n'étoient  d'ailleurs  que  d'un  intérêt  secondaire 
pour  Henri  II ,  qui  se  trouvoit  engage'  dans  des  entre- 
prises plus  importantes,  et  qui,  après  s'être  empare:  de 
Metz,  de  Toul  et  de  Verdun  ,  s'étoit  vu  oblige'  de  venir 
au  secours  de  la  Picardie.  Pendant  celte  guerre,  qui 
dura  jusqu'au  mois  de  février  1 556,  toutes  les  ressources 
du  royaume  furent  réservées  pour  les  armées  que  le  Roi 
commandoit  souvent  en  personne;  et  Brissac,  auquel 
on  n'envoyoit  ni  argent,  ni  troupes,  ni  munitions,  ni 
vivres,  étoit  trop  heureux  lorsque  les  ennemis  qu'il 
avoit  à  la  Cour  n'augmentoient  pas  les  embarras  de  sa 
position. 

La  guerre,  suspendue  en  i556,  recommença  l'année 
suivante,  et  fut  terminée  en  i559  par  le  traité  de 
Cateau-Cambresis.  Pendant  ces  deux  dernières  an 
nées,  Brissac  eut  encore  plus  à  souffrir  des  injus- 
tices de  la  Cour,  où  ses  ennemis  dominoientO).  Ce  qui 
est  singulier,  c'est  qu'on  ne  voit  pas  que,  dans  aucune 
circonstance,  la  duchesse  de  Valentinois  ait  essayé  de 
le  soutenir. 

On  trouvera  dans  les  Mémoires  le  récit  ti  ès-détaillé 
des  opérations  militaires  du  maréchal  de  Brissac ,  et 
des  divers  actes  de  son  administration  :  ayant  presque 
toujours  à  lutter  contre  des  forces  supérieures,  il  n'é- 
prouva jamais  d'échecs;  non -seulement  il  conserva 

(')  «C'est  chose  déplorable  et  même  ennuieusc ,  dit  Dupleix  dans 
son  Histoire  de  Henri  II,  de  lire  en  l'histoire  le  mauvais  iraictemcnl 
que  le  maréchal  reçut  pendant  les  quatre  dernières  annres  de  son 
gouvernement.  Aucuns  blasment  en  cela  le  connestable  ,  lequel,  quoi- 
que son  parent,  luy  cstoit  mal  affectionné;  d'autres  l'attribuent  aux 
affaires  de  Sa  Majesté,  plus  urgentes  que  celles  du  Piedmont;  d'autres 
encore  à  l'avarice  et  à  la  malice  des  financiers  et  des  ministres  d'Estat.  » 

tout  le  pays  dont  la  garde  lui  étoit  confiée,  mais  il 
en  recula  les  limites.  Réduit  à  peu  près  aux  seules  res- 
sources qu'il  pouvoit  trouver  dans  son  gouvernement , 
il  se  les  procura  sans  fouler  les  peuples.  Il  sut,  par  sa 
justice,  par  la  sagesse  de  son  administration,  par  ses 
manières  affables,  se  concilier  l'esprit  des  habitans, 
et,  ce  qui  étoit  le  plus  difficile ,  les  maintenir  dans  les 
mêmes  dispositions  à  l'égard  de  la  France,  pendant 
plus  de  dix  années.  Il  favorisoit  le  commerce  et  l'agri- 
culture, qui,  par  ses  soins,  fleurirent  comme  pendant- 
la  paix.  La  discipline  la  plus  sévère  régnoit  parmi  les 
troupes  ;  les  soldats ,  souvent  exposés  aux  plus  dures 
privations,  n'osoient  commettre  ni  désordres  ni  vio- 
lences. «  C'estok,  dit  Le  Laboureur,  dans  ses  Additions 
aux  Mémoires  de  Castelnau ,  des  lyons  dans  les  com- 
bats ;  c'estoit  des  agneaux  chez  leurs  liostes.  »  Il  avoit 
su  même  mettre  un  frein  à  la  galanterie,  en  faisant  re- 
vivre parmi  les  officiers  l'esprit  chevaleresque ,  qui  pré- 
venoit  la  licence.  Lorsque  les  hostilités  étoient  suspen- 
dues pendant  les  mois  rigoureux  de  l'hiver,  il  donnoit 
des  bals  et  des  fêtes  où  les  Français  et  les  Piémontais 
étoient  confondus ,  et  resserroit  ainsi  les  nœuds  qui 
unissoient  les  deux  nations.  Enfin  son  gouvernement 
fut  tel,  que  les  habitans,  malgré  les  charges  qu'ils  avoient 
à  supporter,  ne  donnèrent  jamais  aucun  signe  de  mé- 
contentement, et  qu'ils  virent  avec  peine  les  troupes 
françaises  évacuer  leur  pays.  Les  Mémoires  contem- 
porains confirment  le  témoignage  de  du  Villars,  et 
Montluc  lui-même,  qui  par  son  caractère  étoit  peu 
disposé  à  donner  des  éloges ,  ne  peut  en  refuser  au 
maréchal. 

Les  ennemis  de  Brissac  n'avoient  pu  empêcher  que 

son  armée  ne  fût  considérée  comme  la  meilleure  école 
de  guerre  de  cette  époque;  et  on  trouve  à  ce  sujet 
un  passage  très-rem arquablie  dans  le  treizième  discours 
de  Lanoue  :  «  Il  me  souvient,  dit-il,  qu'au  commen- 
cement du  règne  du  roy  Henry  second,  quand  il  reve- 
noit  quelques  capitaines  et  soldats  en  France,   qui 
avoient  esté  deux  ans  en  garnison  es  villes  de  Pied- 
mont,  on  les  prisoit  beaucoup,  les  voyant  si  civils,  si 
courtois ,  nullement  injurieux ,  et  si  bien  parlants  du 
maniement  des  armes  *,  et  cela  faisoit  que  tous  les  jeu- 
nes gens  y  couroient  pour  recevoir  pareille  instruction  ; 
et  mesme  j'ai  veu  M.  le  comte  de  Charny  (  qui  est  l'un 
des  plus  honnestes  et  vertueux  seigneurs  du  royaume  ) 
porter  le  corcelet  et  entrer  en  garde  comme  les  sim- 
ples soldats,  et  ce  mesme  en  temps  de  paix.  » 

Le  maréchal  de  Brissac  avoit  en  effet  l'art  de  manier 
l'esprit  des  soldats,  et  de  s'en  faire  aimer  et  obéir.  Sou- 
vent une  seule  parole  lui  suffisoit  pour  relever  le  cou- 
rage des  troupes ,  et  pour  leur  faire  braver  les  plus 
grands  dangers  ;  nous  citerons  un  trait  qui  ne  se  trouve 
pas  dans  les  Mémoires  de  du  Villars ,  mais  que  cet  écri- 
vain rapporte  dans  ses  instructions  sur  les  affaires 
d'Etat  j  de  la  guerre,  et  vertus  morales.  «  Marchant 
de  nuict,  dit- il,  au  secours  d'Albe  qu'il  (Brissac)  avoit 
surprinse  et  non  la  citadelle,  le  sieur  de  Gondrin ,  qui 
menoit  les  coureurs,  revint  sur  ses  pas,  luy  disant: 
Monsieur ,  voilà  l'ennemi  en  campagne ,  regardons 
quels  gens  nous  avons  :  à  quoy  l'autre  tout  froidement 
lui  repondit  :  Il  y  en  a  autant  qu'il  en  faut  pour  les  bat- 
tre j  mettez-vous  en  vostre  rang  (0.  » 

(0  Ce  mot  de  Brissac  en  rappelle  un  de  François  I,  que  du  Villars 
rapporte  dans  le  même  ouvrage.  «  François  I ,  dit-il ,  estoit  deyant 

La  gloire  que  le  maréchal  acquéroit  en  Italie  ne 
faisoit  qu'irriter  davantage  ses  ennemis,  qui ,  non  con- 
tens  de  le  mettre  hors  d'état  de  poursuivre  ses  succès  , 
eurent  recours  aux  moyens  les  plus  odieux  pour  le 
perdre.  Brissac,  souvent  réduit  à  engager  sa  propre 
fortune  pour  entretenir  ses  soldats,  qu'on  laissoit  man- 
quer de  tout,  fut  accusé  de  malversations.  L'animosité 
de  ses  ennemis  ef*spn  désintéressement  parurent  dans 
le  plus  grand  jour,  lorsqu'après  la  paix  de  Cateau- 
Cambresis,  il  eut  ordre  de  faire  évacuer  presque  toutes 
les  places  qu'il  avoit  conquises ,  et  de  licencier  ses  trou- 
pes. Ses  représentations  sur  les  conséquences  funestes 
des  mesures  qu'on  lui  prescrivoit  ne  furent  point 
écoutées.  Henri  II  étoit  mort  peu  de  temps  après  la 
paix  de  Cateau-Cambresis  :  François  II,  qui  lui  succé- 
doit,  étoit  trop  jeune  pour  tenir  les  rênes  de  l'Etat;  les 
Guise  gouvernoient  sous  son  nom;  ils  ne  songeoient 
qu'à  affermir  leur  autorité  ;  ils  haïssoient  le  maréchal , 
étoient  jaloux  de  sa  réputation  ;  ils  ne  vouloient  ni  qu'il 
conservât  une  armée  qui  lui  étoit  entièrement  dévouée, 
et  avec  laquelle  il  auroit  pu  se  rendre  redoutable,  ni  qu'il 
restât  en  Piémont  où  il  avoit  trop  de  partisans.  Pour 
les  lui  faire  perdre  on  refusa,  malgré  ses  instances  réi- 
térées, d'assurer  aucune  garantie  aux  Piémontais  qui 
avoient  pris  parti  pour  la  France,  et  qui  alloîent  être 
traités  en  criminels  après  la  retraite  des  Français. 
Brissac  fut  donc,  forcé  d'abandonner  le  théâtre  de  ses 

Boulongne ,  où,  en  pleine  campagne  ,  il  exhortait  les  capitaines  et 
soldats  à  bien  et  courageusement  combattre  contre  les  Anglois.  Le 
capitaine  Montrnaz,  fort  connu  et  vaillant,  luy  respondit  :  Par  Dieu, 
Sire,  nous  y  mourrons  tous;  à  quoi  le  Roy  répliqua  :  Camart,  mon 
amy,  vous  le  prenez  mal,  il  faut  dire  :  JYous  les  tuerons  tous;  dont 
toute  l'armée  fist  une  grande  et  joyeuse  acclamation.  » 

victoires,  d'en  détruire  lui-même  tout  le  fruit,  de 
laisser  sans  protection  ceux  qui  lui  avoient  donne'  le 
plus  de  preuves  de  dévouement,  et  de  se  séparer  de 
ses  vieux  soldats  qui  le  considéroient  comme  leur  père. 
Loin  de  lui  donner  les  moyens  de  les  récompenser,  on 
exigeoit  qu'il  partit  avant  d'avoir  reçu  les  fonds  néces- 
saires pour  leur  payer  ce  qui  leur  étoit  dû.  Où  trou- 
ver'ons'nous  du  pain?  luidisoient-iisk.T-6r/zez  moi,  tant 
qu'il  y  en  aura,  leur  répondoit  le  maréchal,  qui  em- 
prunta cent  mille  livres,  sur  sa  propre  signature,  pour 
acquitter  la  solde  des  troupes. 

Les  opérations  dont  il  étoit  chargé  dans  le  Piémont 
pour  l'exécution  du  traité  étant  terminées,  Brissac 
revint  en  Fiance  suivi  d'un  grand  nombre  d'officiers 
qui  étoient  couverts  de  blessures,  et  qui  réclamoient 
le  prix  de  leurs  services.  Les  Guise ,  plus  soupçonneux 
encore  depuis  la  conspiration  d' Amboise,  furent  effrayés 
de  ce  cortège  ;  ils  engagèrent  le  maréchal  à  se  rendre 
seul  à  la  Cour  ;  Brissac  insista ,  et  on  n'osa  pas  l'em- 
pêcher de  paroître  avec  les  compagnons  de  ses  vic- 
toires. On  chercha  à  l'éblouir  par  l'accueil  le  plus 
brillant  ;  mais  il  s'aperçut  bientôt  qu'on  vouloit  se  dé- 
barrasser de  lui  avec  des  promesses. 

11  demandoit  au  moins  que  l'on  payât  la  somme  de 
cent  mille  livres  qu'il  avoit  empruntée  pour  la  solde 
des  troupes.  On  lui  opposoit  la  pénurie  du  trésor,  et  il 
voyoitles  finances  dilapidées  par  ceux,  qui  étoient  à  la 
tête  des  affaires.  Enfin,  après  bien  des  délais,  il  n'ob- 
tint que  des  assignations  sur  des  coupes  de  bois,  dont 
il  falloit  attendre  les  échéances  fort  éloignées.  Ce  re- 
tard auroit  ruiné  les  marchands  piémontais ,  auxquels 
il  avoit  engagé  sa  parole,  et  qui  l'avoient  suivi  à  la  Cour 

avec  l'assurance  d'un  prompt  remboursement.  Il  n'hé- 
sita pas  sur  le  parti  qu'il  avoità  prendre.  La  maréchale 
de  Brissac  tenoit  en  réserve  une  somme  de  20,000  écus 
pour  la  dot  d'une  de  ses  filles;  il  fit  apporter  cette 
somme,  et  la  donna  aux  marchands  piémontais. 

Cet  acte  de  désintéressement,  à  une  époque  où  les 
grands  ne  pensoient  qu'à  s'enrichir  aux  dépens  de  l'E- 
tat, fit  beaucoup  de  bruit  à  la  Cour;  on  ne  put  s'empê- 
cher de  l'admirer,  mais  on  l'oublia  bientôt,  comme  on 
avoit  oublié  les  autres  services  du  maréchal. 

Le  royaume  étoit  plus  que  jamais  déchiré  par  les 
factions.  Charles  IX,  âgé  de  dix  ans,  avoit  succédé  à 
François  II  ;  Catherine  de  Médicis  s' étoit  emparée  du 
gouvernement  sans  avoir  le  titre  de  régente  ;  les  princes 
et  les  grands  se  liguoient  pour  lui  arracher  le  pouvoir 
ou  pour  la  forcer  à  le  partager  avec  eux;  ils  couvroient 
leurs  projets  ambitieux  du  voile  de  la  religion,  ani- 
moient  leurs  partisans  dans  les  provinces,  et  se  prépa- 
roient  à  soutenir  leurs  prétentions  par  la  force  des  ar- 
mes. Il  ne  falloit  qu'un  prétexte  pour  allumer  la  guerre 
civile;  elle  éclata  bientôt  sur  tous  les  points  du  royaume. 
Les  Guise,  qui  sentoient  combien  il  y  auroit  d'avan- 
tage pour  eux  à  s'attacher  un  capitaine  tel  que  le  ma- 
réchal de  Brissac,  oublièrent  leur  ancienne  haine  et 
le  recherchèrent.  Il  combattit  avec  eux  contre  les  Pro- 
testans;  mais  il  avoit  pénétré  le  secret  de  leurs  des- 
seins ,  et  se  montroit  peu  disposé  à  les  faire  réussir. 
Il  se  trouva  rangé  dans  le  parti  mixte  qu'on  désignoit 
sous  le  nom  de  Politiques,  et  ne  joua  qu'un  rôle  se- 
condaire pendant  les  dernières  années  de  sa  vie. 

On  lui  avoit  donné  le  gouvernement  de  Picardie;  sa 
modération  le  fit  accuser  d'indifférence  pour  la  reli- 

gion  par  les  Catholiques  zélés,  et  les  Protestans  ne 
l'en,  déchirèrent  pas  moins  dans  leurs  écrits.  Il  méprisa 
ces  accusations  et  ces  calomnies,  et  ne  changea  pas  de 
conduite.  Plus  heureux  en  cela  que  le  maréchal  de 
Montluc,  son  contemporain,  qui  ternit  la  gloire  qu'il 
avoit  acquise  en  combattant  les  ennemis  de  l'Etat,  par- 
les cruautés  qu'il  exerça  contre  les  religionnaires. 
Après  Pédit  de  pacification  de  i563,  il  alla  au  siège 
du  Havre,  que  les  Protestans  avoient  livré  aux  Anglais, 
et  contribua  beaucoup  à  la  prise  de  cette  place.  Ce 
fut  son  dernier  exploit  ;  il  étoit  usé  par  les  fatigues  de 
la  guerre ,  par  le  travail ,  et  par  l'abus  des  plaisirs.  11 
mourut  le  3 1  décembre  i563,  à  l'âge  de  cinquante- 
sept  ans.  Quoiqu'il  fût  jeune  encore,  on  pouvoit,  dit 
Le  Laboureur,  V appeler  le  père  des  capitaines  de  son 
temps  ;  puisque  tous  avoient  appris  la  guerre  sous  lui. 
Après  avoir  parlé  du  maréchal  de  Brissac,  nous 
avons  à  nous  occuper  de  François  de  Boy  vin,  baron 
du  Villars ,  auteur  des  Mémoires.  On  n'a  guère  d'au- 
tres détails  sur  lui  que  ceux  qu'il  donne  lui-même 
dans  ses  ouvrages;  nous  les  réunirons  ici,  en  y  ajou- 
tant ceux  que  nous  avons  pu  découvrir  ailleurs.  Dans 
le  frontispice  de  ses  Mémoires  et  dans  un  acte  qui  suit 
ses  préfaces  (0,  il  se  qualifie  chevalier,  conseiller  du 
Roi,  maître-d'hôtel  .ordinaire  des  reines  Elizabeth  (2) 
et  Louise  (3),  et  bailli  de  Gex.  L'abbé  Papillon  {Bi- 
bliothèque des  auteurs  de  Bourgogne)  dit  avoir  eu 
entre  ses  mains  des  pièces  qui  constatoient  qu'il  étoit 
encore  bailli  de  Gex  en  io\8,  c'est-à-dire  soixante- 
sept  ans  après  le  départ  de  Villars  pour  le  Piémont, 

(0  L'acte  de  cession  du  privilège  pour  l'impression.  —  (')  Femme  de 
Charles  IX.—  (3)  Femme  de  Henri  III. 

comme  secrétaire  du  maréchal  de  Brissac  (').  A  eu 
juger  par  ses  Mémoires,  il  ne  devoit  plus,  lorsqu'il 
partit,  être  dans  la  première  jeunesse;  il  se  présente 
même  comme  un  homme  fait,  et  comme  étant  désigné 
pour  remplir  les  places  les  plus  importantes.  Il  raconte 
(liv.  IX)  que  le  maréchal  lit  un  voyage  à  la  Cour  en 
i558,  et  demanda  pour  lui  une  charge  de  secrétaire 
des  finances;  que  cette  charge  lui  fut  refusée  par  suite 
de  la  mauvaise  volonté  du  cardinal  de  Guise  ;  qu'il 
s'en  plaignit  lui-même  au  Roi,  qui  daigna  le  consoler, 
et  lui  promit  de  le  dédommager  en  lui  donnant  beau- 
coup mieux. 

On  ignore  ce  qu'il  fit  après  la  mort  du  maréchal  ; 
il  paraît  cependant  qu'il  resta  attaché  au  parti  de  la 
Cour,  puisqu'il  fut  maître-d'hôtel  ordinaire  des  deux 
reines,  femmes  de  Charles  IX  et  de  Henri  III.  On  peut 
présumer  qu'il  prit  part  aux  guerres  civiles,  car  il  se 
plaint  de  ce  que  des  papiers  importans  lui  ont  été  en- 
levés pendant  les  guerres  de  la  Ligue.  Enfin  il  dit  lui- 
même  que  les  importantes  fonctions  dont  il  a  été 
chargé  l'ont  empêché  pendant  long- temps  de  mettre 
en  ordre  ses  Mémoires  (2).  Ce  qui  est  certain,  c'est 
qu'il  né  fut  jamais  en  évidence,  et  que  son  nom  ne  se 
trouve  cité  dans  aucune  histoire  contemporaine. 

Du  Villars  n'étant  point  un  personnage  historique, 
les  détails  qui  nous  manquent  sur  sa  vie  ne  sont  point 

(0  On  a  prétendit  dans  quelques  ouvrages  modernes  qu'il  étoit  aide 
de  camp  de  confiance  du  maréchal  de  Brissac.  Il  paroi t  que  le  maré- 
chal le  chargea  en  effet  de  plusieurs  missions  importantes;  mais  il 
n'étoit  auprès  de  lui  que  comme  secrétaire. 

(»)  On  ignore  la  nature  de  ces  fonctions  ;  on  voit  seulement ,  dans 
la  préface  que  nous  avons  déjà  citée,  qu'il  a  été  chargé  de  missions  en 
Savoie  pendant  quinze  ou  seize  ans. 

28.  2 1 

à  regretter.  Il  importe  peu  de  connoîlre  l'époque  à 
laquelle  il  entra  au  service  du  maréchal  de  Brissac  ;  il 
suffit  de  savoir  qu'il  le  suivit  en  Piémont  comme  secré- 
taire, et  qu'il  ne  le  quitta  point  pendant  les  onze  an- 
nées dont  il  a  écrit  l'histoire.  Il  avoit  non-seulement 
fait  un  journal  détaillé  de  tout  ce  qui  se  passoit  sous 
ses  yeux,  mais  il  avoit  conservé  des  extraits  ou  des  co- 
pies de  toutes  les  dépêches  que  le  maréchal  envoyoit 
à  la  Cour,  et  de  toutes  celles  qu'il recevoit  du  Roi,  du 
connétable  et  des  ministres.  Il  possédoit  donc  les  ma- 
tériau»*les  plus  exacts  et  les  plus  complets  sur  les  cam- 
pagnes de  Brissac,  et  sur  son  administration- 
Initié  de  bonne  heure  dans  le  secret  des  affaires  par 
le  maréchal  dont  il  avoit  toute  la  confiance,  ayant 
continué  de  s'en  occuper  pendant  près  de  cinquante 
ans  après  son  retour  du  Piémont,  ayant  presque  en- 
tièrement concentré  ses  idées  sur  la  politique,  ayant 
étudié  à  fond  l'histoire  ancienne,  et  l'ayant  comparée 
avec  celle  des  temps  modernes,  peu  d'hommes  sem- 
bloient  plus  en  état  que  lui  de  composer  des  Mémoires 
curieux,  instructifs  et  intéressans. 

La  reconnoissance  le  décida  à  écrire  les  campagnes 
du  maréchal  de  Brissac,  dont  il  ne  parle  jamais  qu'avec 
une  profonde  vénération,  et  qu'il  appelle  son  premier 
maître.  Il  remarquoit  avec  peine  que  dans  toutes  les 
histoires  quon  publioit,  on  ne  faisoit  presque  aucune 
mention  de  Brissac,  et  que  le  peu  qu'on  en  disoit  s'é- 
cartoit  de  la  vérité.  Il  voulut  rétablir  les  faits  et  élever 
un  monument  à  la  gloire  de  Brissac;  mais,  par  une 
foiblesse  assez  naturelle  aux  hommes  qui  ont  eu  quel- 
que part  au  maniement  des  affaires ,  il  prétendit  immor- 
taliser son  nom  avec  celui  de  son  maître  ;  il  parla 

beaucoup  trop  de   lui 7  et  chercha  à  se  donner  plus 
d'importance  qu'il  n'en  avoit  eu  réellement. 

Ses  Mémoires,  tels  qu'il  les  avoit  composés  d'abord, 
n'avoient  que  dix  livres,  et  s'arretoicnt  à  la  paix 
de  i559-  Ce  fut  ainsi  qu'il  les  publia  en  1607.  Ayant 
depuis  recouvré  des  papiers  qui  lui  avoient  été  en- 
levés pendant  les  guerres  de  la  Ligue,  il  corrigea  et 
augmenta  les  dix  anciens  livres,  et  en  ajouta  deux  nou- 
veaux. Au  moyen  de  ces  additions,  les  Mémoires  con- 
tiennent tout  ce  qui  a  rapport  à  l'exécution  du  traité 
de  Gâteau -Cambresis,  et  ne  se  terminent  qu'après  le 
retour  de  Brissac  en  France. 

Quoiqu'il  eût  dédié  sa  première  édilion  à  Henri  IV,  et 
qu'il  y  eût  joint  un  avis  au  lecteur  avec  le  privilège  (0, 
il  prétendit  qu'elle  avoit  été  faite  à  son  desçu ,  et  dé- 
clara n'avouer  que  la  deuxième  édition ,  qui  parut 
en  1610.  Dans  cette  deuxième  édition,  il  réimprima 
néanmoins  sa  dédicace  au  Roi  sans  y  rien  changer , 
bien  que  ce  prince  eut  été  assassiné  peu  de  mois  au- 
paravant (2).  Il  fit  une  seconde  épître  dédicatoire  à 
Sully,  et,  ce  qui  est  assez  remarquable,  il  lui  donna 
beaucoup  plus  d'éloges  qu'au  Roi. 

On  trouve  ensuite  deux  avis  au  lecteur  :  dans  le  pre- 
mier il  explique  le  plan  et  le  but  de  son  ouvrage,  et 
il  répond  aux  critiques  que  l'on  avoit  faites  de  la  pre- 
mière édition.  Le  second  avertissement  est  une  espèce 
de  notice  sur  le  maréchal  de  Brissac.  Nous  avons 
conservé  ces  deux  morceaux  ;  le  premier  est  nécessaire 
pour  apprécier  les  Mémoires,  l'autre  pour  bien  con- 

(0  Ce  privilège  est  du  19  juillet  1606. — ('-)  Le  privilège  de  la 
deuxième  édition  est  du  21  mai  1610,  sept  jours  après  la  mort  de 
Henri  IV. 

21. 

noître  le  caractère  de  Brissac,  qui  est  peint  avec  au- 
tant de  naturel  que  de  vérité. 

Le  premier  livre  sert  d'introduction  ;  l'auteur  y 
fait  le  tableau  de  l'Europe:  il  expose  les  intérêts  et  les 
projets  des  différens  princes,  et  il  explique  les  causes 
de  la  guerre  qu'il  va  décrire.  Après  avoir  rapporté  la 
nomination  du  maréchal  de  Brissac  et  son  arrivée  à 
Turin,  il  raconte  toutes  ses  opérations  militaires;  il 
entre  dans  tous  les  détails  de  son  administration,  et  il 
montre  les  ressources  que  ce  grand  capitaine  sut  se 
créer  pour  suppléer  aux  secours  qu'on  lui  refusoit. 

Les  Mémoires  de  du  Villars  sont  complets,  et  peut- 
être  trop  complets  :  l'auteur  craint  d'omettre  les  par- 
ticularités les  moins  importantes ,  de  ne  pas  présenter 
les  choses  avec  assez  de  clarté,  et  souvent  il  devient 
minutieux  et  diffus.  Il  cite,  et  presque  toujours  tex- 
tuellement, la  correspondance  de  Brissac  avec  le  Roi, 
le  connétable  et  les  ministres.  Ces  citations  sont  quel- 
quefois un  peu  longues ,  mais  elles  ont  l'avantage  de 
conserver  plusieurs  documens  historiques  que  l'on  ne 
trouve  point  ailleurs.  Du  Villars  ne  se  borne  pas  à 
citer  les  pièces;  il  les  examine,  et,  en  les  discutant ,  il 
donne  des  éclaircissemens  utiles  sur  le  caractère  de 
Henri  II  et  sur  les  intrigues  de  sa  cour.  Parmi  ces 
pièces  officielles,  il  en  est  un  certain  nombre  qui  n'ont 
aucun  rapport  avec  les  affaires  du  Piémont.  Ce  sont 
des  lettres  du  Roi  ou  du  connétable,  qui  instruisent 
Brissac  des  événemens  politiques  et  militaires  qui  se 
passent  sur  tous  les  points  du  royaume.  Comme  elles 
sont  rapportées  à  la  date  où  le  maréchal  les  recevoit, 
elles  ont  l'inconvénient  de  couper  et  d'interrompre 
le  récit.   Les  premiers  éditeurs  de  la  Collection  des 

Mémoires  les  avoient  placées  en  noies  à  la  fin  des  li- 
vres, et  même  rejetées  dans  d'autres  Mémoires  aux- 
quels elles  se  rattachoient.  Nous  n'avons  pas  dû  adop- 
ter cette  méthode  :  en  reproduisant  un  Mémoire  , 
il  faut  le  donner  tel  qu'il  a  été  composé  ;  si  on  y  fait 
des  changemens  ou  des  coupures,  on  en  détruit  l'en- 
semble, on  lui  ôte  son  cachet  original,  enfin  on  en 
fait  un  autre  ouvrage,  moins  défectueux  peut-être , 
mais  qui  n'a  plus  la  couleur  du  temps  où  il  a  été 
écrit. 

Malgré  les  soins  que  du  Villars  a  pris  pour  appeler 
l'attention  sur  les  campagnes  et  sur  l'administration 
du  maréchal  de  Brissac ,  les  historiens  ont  en  général 
peu  puisé  dans  ses  Mémoires,  et  la  plupart  d'entre 
eux  ont  à  peine  consacré  quelques  pages  aux  évérie- 
mens  qu'il  rapporte  avec  tant  de  soin  et  de  défaih  La 
raison  s'en  explique  facilement  :  les  victoires  du  ma- 
réchal cUns  le  Piémont  n'ont  eu  en  définitive  aucun  ré- 
sultat, puisque  toutes  ses  conquêtes  ont  été  rendues 
à  la  paix.  L'Italie  n'étoit  point  le  théâtre  principal  de 
la  guerre;  à  la  même  époque,  le  Roi,  les  princes,  le 
connétable,  commandoient  des  aimées  beaucoup  plus 
considérables  que  la  sienne,  et  dont  les  opérations 
avoient  une  bien  plus  grande  importance.  Mais  le  si- 
lence des  historiens  rend  les  Mémoires  de  du  Villars 
plus  intéressans  pour  le  lecteur,  qui  y  trouvera  des 
faits  curieux  dont  la  plupart  lui  sont  inconnus. 

Ces  Mémoires  ont  été  jugés  diversement.  Langlet- 
Dufresnoy  reproche  à  l'auteur  la  dureté  de  son  style, 
les  louanges  outrées  qu'il  donne  au  maréchal  de  Bris- 
sac,  et  surtout  celles  qu'il  se  donne  à  lui-même.  L'abbé 
Legendre  dit  qu'il  est  trop  flatteur  pour  qu'on  croie 

tout  ce  qu'il  dit,  et  qu'il  n'écrit  pas  assez  bien  pour 
qu'on  prenne  plaisir  à  le  lire  ;  mais  il  ajoute  que  du 
Villars  a  conservé  la  mémoire  de  quantité  d'exploits 
dont  il  a  été  témoin ,  et  auxquels  il  a  eu  plus  ou  moins 
de  part.  René  de  Husinge,  dans  son  ouvrage  sur  la 
manière  de  lire  l'histoire,  en  porte  un  jugement  moins 
sévère  :  «  Boy  vin,  dit-il,  conte  fidèlement  les  guerres 
d'Italie  que  le  maréchal  de  Brissac  y  avoit  démêlées  ; 
il  témoigne  partout  une  exacte  diligence  guidée  d'un 
fort  bon  jugement,  avec  une  façon  de  s'exprimer  per- 
tinente, et  d'un  style  qui  n'est  point  désagréable.  » 

Les  critiques  de  Langlet-Dufresnoy  et  de  Legendi  e 
ne  sont  fondées  qu'en  partie.  Nous  avons  déjà  fait  remar- 
quer que  du  Villars  se  donnoit  beaucoup  trop  d'élo- 
ges à  lui-même  ;  mais  doit-on  blâmer  ceux  qu'il  donne 
au  maréchal?  Il  le  loue  en  citant  des  faits,  et  ces  faits 
ne  sont  point  contestés.  L'administration  de  Brissac 
dans  le  Piémont  peut,  sans  contredit,  servir  de  modèle 
à  ceux  qui  sont  chargés  de  gouverner  des  provinces 
étrangères;  la  manière  dont  il  rétablit  et  maintint  la 
discipline  parmi  les  troupes,  prouve  ce  que  peut  le 
génie  d'un  seul  homme.  Il  ne  remporta  pas  de  victoi- 
res éclatantes,  ne  soumit  que  quelques  places  ;  mais 
jamais  l'ennemi  ne  put  obtenir  sur  lui  le  moindre 
avantage-,  et  il  fit  plus  qu'on  ne  pouvoit  espérer  avec 
des  troupes  peu  nombreuses  et  qu'on  laissoit  manquer 
de  tout  :  enfin  il  opposa  une  barrière  insurmontable 
aux  Espagnols,  dont  il  épuisa  les  forces,  et  facilita 
au  Roi  les  moyens  de  faire  la  guerre  avec  succès  sur 
d'autres  points.  On  peut  célébrer  de  pareils  services 
sans  craindre  d'être  accusé  de  flatterie. 

Il  y  a  dans  les  Mémoires  de  du  Villars  des  transpo- 

sitions  de  faits  et  des  erreurs  de  dates  ;  il  le  reconnoît 
dans  une  de  ses  préfaces.  Parmi  les  erreurs  de  dates, 
il  en  est  qui  tiennent  à  ce  que  l'auteur  a  écrit  d'après 
un  journal  qu'il  avoit  fait  avant  la  réforme  du  calen- 
drier, et  qu'en  rédigeant  ses  Mémoires  quarante  ou 
cinquante  ans  plus  tard,  il  a  suivi  le  calendrier  grégo- 
rien. Il  en  est  d'autres  qui  doivent  nécessairement  être 
attribuées  à  l'imprimeur  (T).  Nous  avons  rectifié  ces 
inexactitudes,  soit  dans  le  texte,  soit  par  des  notes. 
Quant  au  style,  on  ne  peut  nier  qu'il  ne  soit  tantôt 
diffus,  tantôt  dur  et  sec  ;  en  général  la  naïveté  de  cet 
auteur  manque  de  grâce,  et  il  emploie  trop  souvent 
des  expressions  communes  et  triviales.  Ces  défauts 
n'ont  pas  empêché  un  poète  du  temps  de  lui  adresser 
des  vers  qui  commencent  ainsi  (2)  : 

Je  crois ,  mon  du  Villars ,  que  les  mouches  à  miel 
Arrosèrent  ton  bers  (3)  de  leur  suc  délectable. 
Le  fleuve  doux ,  coulant  de  ta  bouche  amiable , 
N'est  autre  que  nectar,  que  breuvage  du  ciel. 

Nous  ferons  remarquer  que  du  Villars  ne  croyoit 
pas  lui-même  mériter  de  pareils  éloges.  Dans  le  pre- 
mier avis  au  lecteur  il  répond  à  ceux  qui  ont  critiqué 
le  style  de  ses  Mémoires,  qu'en  traitant  d'armes  et  de 
.  combats  il  est  plus  à  propos  que  son  langage  sente  le 
canon  et  le  soldat  barbouillé  et  mal  peigné  que  le 
damerel  passejilonné. 

Malingre,  historiographe  de  France,  entreprit  de 
compléter  les  Mémoires  de  Boy  vin  du  Villars;  il  en 

(0  Par  exemple  dans  le  douzième  livre  tous  les  événemens  portent 
la  date  de  i56i ,  au  lieu  de  i56o.  —  ('*)  Du  Villars  avoit  quatre-vingts 
ans  quand  on  lui  adressa  ces  vers.  Le  poète  lui  dit  : 

Voire  à  quatre-Yiugls  ans  tu  n'as  pas  tou  pareil 
(3)  Berceau. 

publia  une  nouvelle  édition  en  i63o,  y  ajouta  quatre 
livres,  et  donna  a  l'ouvrage  le  titre  pompeux  d'His- 
toire générale  des  guerres  de  Piémont,  Savoie,  Mont- 
ferrât,  Mantoue  et  duché  de  Milan,  Non-seulement 
son  édition  est  très-incorrecte,  mais  on  pourroit  croire 
qu'il  a  lu  avec  peu  d'attention  les  Mémoires  dont  il 
publioit  une  continuation  ;  car  il  annonce  que  du  Vil- 
lars,  qui  s'est  arrêté  à  l'année  i56o,  a  prolongé  son 
récit  jusqu'à  l'année  i562  (0. 

Les  quatre  nouveaux  livres  composés  par  Malingre 
vont  jusqu'en  1629.  Il  les  a  remplis  en  partie  par  des 
détails  généalogiques  et  par  des  récits  de  fêtes  et  de 
ballets  ;  son  travail  a  peu  d'intérêt  sous  le  rapport  his- 
torique, et  nous  n'avons  pas  dû  l'admettre  dans  notre 
Collection. 

Nous  avons  adopté  pour  l'impression  le  texte  de 
l'édition  de  1610,  qui  a  été  publiée  par  l'auteur  et 
exécutée  sous  ses  yeux.  Nous  y  avons  joint  des  notes 
explicatives ,  soit  pour  éclaircir  les  passages  qui  pré- 
sentent de  l'obscurité,  soit  pour  faire  connoître  les 
principaux  personnages  dont  il  est  parlé  dans  les  Mé- 
moires., soit  enfin  pour  indiquer  le  sens  des  locutions 
que  l'auteur  emploie,  qui  ne  seroient  plus  intelligibles 
aujourd'hui  (2). 

Boy  vin  du  Villars  a  publié   en   1610,   en   même 

(0  Ce  qui  paroitra  plus  extraordinaire  encore,  c'est  que  les  éditeurs 
de  la  première  Collection ,  en  faisant  remarquer  cette  erreur  de  Ma- 
lingre ,  disent  que  les  Mémoires  de  du  Villars  finissent  au  mois  de  dé- 
cembre i56o,  tandis  qu'ils  ne  vont  que  jusqu'au  mois  de  juin  ou  juillet 
de  cette  année. 

(')  Dans  la  première  Collection  les  éditeurs  avoient  surchargé  de 
notes  les  Mémoires  de  du  Villars;  nous  nous  sommes  aidés  de  leurs  re- 
cherches, mais  nous  n'ayons  pas  dû  reproduire  les  détails  inutiles  dans 
lesquels  ils  entroient. 

temps  que  ses  Mémoires,  un  autre  ouvrage  qui  a  pour 
titre  :  Instructions  sur  les  affaires  d  Estât ,  de  la  guerre, 
et  vertus  morales.  Les  éditeurs  de  la  première  Col- 
lection, qui  l'avoient  vu  indiqué  dans  la  BibliolJiqque 
historique  de  la  France  du  père  Le  Long,  ont  an- 
noncé qu'ils  l'avoient  inutilement  cherché  dans  toutes 
les  bibliothèques  publiques,  et  ils  ont  révoqué  en 
doute  l'existence  de  cet  ouvrage.  Nous  sommes  par- 
venus à  nous  en  procurer  un  exemplaire  qui  vient  de 
la  bibliothèque  de  Soubise. 

Du  Villars  avoit  soixante-dix  ans  quand  il  composa 
ces  Instructions  j,  qui  forment  un  volume  in-8°  de  plus 
de  sept  cents  pages  (0.  Elles  sont  divisées  en  deux  par- 
ties, et  chaque  partie  en  chapitres.  Dans  la  première  il 
traite  delà  guerre,  de  l'administration  et  de  la  politique; 
la  seconde  est  consacrée  aux  vertus  morales.  Ce  sont 
des  pensées,  des  maximes,  des  sentences  et  des  ré- 
flexions détachées;  souvent  Fauteur  les  appuie  par  des 
citations  puisées  chez  les  historiens  et  chez  les  philoso- 
phes. Elles  ont  en  général  delà  justesse  et  de  la  profon- 
deur; elles  annoncent  un  esprit  fin  et  délié,  et  un  talent 
remarquable  d'observation  ;  enfin  elles  sont  présentées 
quelquefois  d'une  manière  piquante  et  originale.  Ce 
livre  étant  à  peu  près  inconnu ,  et  fort  curieux  en  ce 
qu'il  montre  les  idées  que  l'on  avoit  sur  la  politique 
et  sur  divers  sujets  de  morale  au  commencement  du 
dix-septième  siècle,  nous  en  donnerons  quelques  ex- 
traits à  la  suite  de  cet  avertissement. 

Il  paroît,  d'après  le  privilège  accordé  à  du  Villars 

(0  «  J'ai  passé,  dit-il  dans  sa  préface,  soixante-dix  ans,  dont  cin- 
quante ont  toujours  esté  parmi  les  affaires  d'Estat  et  des  armes,  et  en 
charges  qui  me  donnoient  faveur ,  honneur  et  entrée  partout  honora- 
blement. » 

pour  l'impression  de  ses  Mémoires,  qu'il  avoit  fait  en 
outre  un  ouvrage  sur  le  duel ,  des  épîtres  d'Etat  et  des 
épîtres  familières,  des  extraits  de  saint  Augustin,  de 
saint  Cyprien  et  de  quelques  autres  Pères  de  l'Eglise. 
Il  annonce  dans  la  préface  de  ses  Instructions  que  si 
son  livre  est  bien  accueilli ,  cela  lui  donnera  le  courage 
de  présenter  bientôt  au  lecteur  d'autres  mets  qu'il  a 
déjà  à  demi  e'bauche's. 

Nous  ignorons  si  ces  divers  ouvrages  ont  éle'  impri- 
més, nous  n'en  avons  pu  découvrir  aucune  trace  sur 


aucun  catalogue. 


EXTRAITS 


Des  Instructions  sur  les  affaires  aV Estât ,  de  la  guerre  et 
vertus  morales ,  etc.y  par  Boyvin  du  T  illars. 

Ce  n'est  pas  assez  que  le  prince  soit  libéral  ,  mais  il 
faut  qu'il  regarde  envers  qui  et  comment  ;  car  ceux  qui 
sont  inconsidérément  libéraux  deviennent  souvent  in- 
justes et  vitieux  pour  recouvrer  dequoy  continuer  une 
pernicieuse  libéralité  ;  tesmoins  Silla,  Catilina,  Néron 
et  autres,  et  n'agueres  le  roi  Henry  III. 

A  conserver  les  Estats  la  force  et  prudence  sont  né- 
cessaires. Il  y  a  plus  de  louange  à  conserver  qu'à  con- 
quérir: et  de  fait,  l'es  anciens  punissoyent,  non  celui 
qui  avoit  perdu  Fespee,  mais  celui  qui  avoit  quitté  sa 
rondache. 

Le  prince  doit  approcher  c>e  luy,  non  pas  ceux  qui 
disputent  curieusement  des  petites  choses,  mais  ceux 
qui  exécutent  et  parlent  bien  à  propos  des  grandes. 

Dieu  ne  faict  ny  forme  les  roys  pour  aucun  mérite 
qui  soit  en  eux  3  car  qu'est-ce  qu'ils  ont,  ou  qu'ils  peu- 

vent  faire,  qu'ils  n'ayent  receu  de  lui,  soit  en  naissans, 
ou  estans  desja  revestus  de  la  lumière?  Il  les  avance  à 
la  couronne  ,  non  afin  qu'ils  usent  de  leur  puissance  à 
leur  appétit  et  fantasie,  ains  pour  son  service,  pour 
sa  gloire,  et  au  soulagement  et  conduite  de  ceux  qu'il 
a  sousmis  à  leurs  sceptres  comme  lieutenans  et  fidelles 
administrateurs  du  souverain ,  et  dont  il  faut  gayement 
rendre  le  depost  et  la  grâce  lorsqu'il  les  redemandera, 
et  avec  une  grande,  juste  et  louable  usure. 

Le  sage  prince  doit  tousjours  avoir  la  paix  et  la 
guerre  en  sa  main,  c'est  à  dire  dequoy  exécuter  l'un  , 
maintenir  et  conserver  l'autre,  selon  la  nécessite'  de 
l'Estat. 

La  cunctation  et  le  retardement  semblent  à  aucuns 
indignes  d'un  grand  prince,  et  que  c'est  chose  vraye- 
ment  royalle  de  soudainement  exécuter  ce  qu'on  a  en- 
treprins.  Gela  est  bon,  pourveu  qu'on  voye  le  jeu  et 
l'issue  assurée. 

Jamais  l'issue  ne  fut  bonne  de  ceux  qui  ont  voulu 
espouvanter  leurs  maistres,  ou  les  tenir  en  crainte  et 
soupçon,  comme,  par  exemple,  les  deportements  du 
connestable  de  Sainct  Paul  à  l'endroit  du  roy  Loys  XI , 
qui  lui  en  fit  perdre  la  teste,  font  foy  ;  et  de  noslre 
temps  l'Admirai,  Monbrun,  Montgommery,  La  Molle 
et  Coconat,  et  recentement  le  sieur  de  Byron. 

Quand  un  prince  ou  un  grand  seigneur  a  perdu  le 
sien  pour  avoir  suivy  et  servy  un  grand  roy,  et  que , 
par  après,  il  est  contrainct  recourir  à  luy,  il  lui  devient 
incontinent  ennuyeux  ;  de  sorte  que  le  plus  souvent  il 
l'abandonne  :  c'est  pourquoy  il  ne  se  faut  jamais  em- 
barquer sans  avoir  en  main  dequoy  se  mettre  à  couvert 
en  tout  événement  de  contraire  fortune. 

Les  Turcs  ne  reçoivent  jamais  en  grâce ,  amitié  ny 
confédération,  ceux  qui  leur  ont  fait  tort  ou  injure  :  le 
François,  parle  contraire,  à  deux  jours  de  là  est  leur 
compagnon. 

Les  princes  se  montrent  ordinairement  tout  asseurez 
quand  ils  ont  à  leur  service  quelque  grand  capitaine, 
sur  la  valeur  et  vertu  duquel  ils  se  peuvent  reposer; 
mais,  s'ils  estoient  bien  sages,  ilstascheroientd'estre  eux 
mesmes  tels  que  ce  grand  capitaine,  afin  que  leur  pro- 
pre valeur  fust  leur  asseurance.  Voyez  en  quelle  peine 
se  trouva  le  roy  Henri  II,  après  la  prinse  du  connes- 
table,  à  la  journée  Sainct  Laurens,  sur  la  conduite 
duquel  il  avoit  tant  accoustumé  de  se  reposer  (ores 
que  lui  mesme  n'eust  faute  de  vaillance  et  de  pru- 
dence), qu'il  ne  sceust  depuis  gouster  autre  gênerai  ; 
et,  pour  le  r'avoir,  se  laissa  réduire  à  la  honteuse 
paix  de  cinquante-neuf.  Le  feu  mareschal  de  Byron 
peut  avoir  place  icy. 

Soudain  que  les  princes  se  laissent  emporter  à  dis- 
simuler les  injures,  on  estime  qu'ils  n'ont  force,  cou- 
rage ny  moyen  de  s'en  dignement  ressentir,  et  de  là 
chacun  l'abbaye. 

Qui  veut  continuer  la  guerre  sans  payer  les  soldats, 
ruine  la  discipline ,  introduit  la  desobéissance ,  dont 
succède  la  ruine  des  armes. 

Les  princes  acquièrent  plus  de  blasme  et  d'infamie 
en  conquérant  quelque  chose  par  fraude  et  trahison, 
qu'en  praticquant  une  violence  manifeste,  en  tant  que 
ceste-ci  procède  de  la  force  et  de  la  puissance  qui  est 
concédée  parla  fortune  ;  mais  la  fraude  et  la  tromperie 
prennent  leur  source  d'une  ame  perfide,  maligne  et 
injuste. 

Les  princes  de  naturel  remuant  n'ont  jamais  faute 
de  prétexte  pour  travailler  autruy. 

Le  prince  doit  plustost  apprendre  à  n'estre  jamais 
vaincu  qu'à  vaincre  autruy. 

Il  faut  que  la  justice  soit  toute  nue  et  sans  mains, 
et  qu'elle  ne  se  serve  que  d'une  oreille  à  la  fois. 

Le  bon  juge  ne  faict  estât  que  de  l'honneur  et  de  la 
conscience.  Ainsi  qu'il  jugera  il  sera  jugé  :  il  ne  doit 
cognoistre  personne,  et  toutefois  cognoistre  chacun  ; 
il  faut  qu'il  soit  roy  et  non  pas  tyran. 

Lte  prince  se  doit  tellement  composer  au  fait  de  la 
justice,  qu'il  ne  se  repente  de  sa  clémence  outres 
grande  sévérité  :  il  faut  fuir  les  extrêmes. 

La  conservation  de  tous  royaumes  et  républiques 
consiste  en  deux  choses  :  la  rémunération  des  bons  et 
la  punition  des  meschans. 

Celui  qui  consent  ou  assiste  au  mal  et  n'y  répugne, 
est  pire  que  celuy  qui  le  commet. 

Il  y  a  tant  de  cruauté  et  d'injustice  à  pardonner  à 
tous  comme  à  nul  :  il  faut  garder  moyen  et  mesure  en 
l'un  et  en  l'autre. 

Si  le  supplice  n'est  praticqné  à  l'endroict  des  grands , 
qui  faillent  bien  souvent  plus  lourdement  que  les  au- 
tres, que  diront  ou  que  feront  les  petits?  ce  sera  à  Dieu, 
souverain  justicier,  à  desployer  ses  verges  a  la  correc- 
tion de  ceux-cy  et  au  soulagement  des  autres  ;  et  si 
pour  cela  le  roy  ou  autre  prince  souverain  ne  lairra 
d'en  estre  responsable. 

Les  premières loix  et  ordonnances,  qui  estoient  sans 
artifice,  estoient  les  meilleures.  Où  il  y  a  plus  de  cor- 
ruption il  y  a  plus  de  loix,  et  où  il  y  a  plus  de  loix  il 
y  a  plus  de  confusion,  de  malice  et  de  procez. 

11  vaut  mieux  ne  pas  accuser  le  mcschant  que  de  le 
laisser  impuny. 

Le  magistrat  ne  peut  juger  de  la  loy,  mais  bien  se- 
lon la  loy. 

Le  meilleur  moyen  que  l'homme  d'Estat  puisse  tenir 
pour  se  garder  des  meschans,  c'est  de  se  deffier  tous- 
jours  d'eux;  car  cette  partie  de  l'ame  qui  croit,  et  qui 
se  ne  aisément,  est  celle  qui  est  la  plus  aisée  à  prendre 
et  décevoir;  et  ceste  déception  est  d'autant  plus  dan- 
gereuse qu'elle  ne  regarde  pas  simplement  le  particu- 
lier, mais  le  prince  et  l'Estal.  • 
...  * 

Il  ne  faut  jamais  rien  innover  ou  attenter  pour  choses 

legieres,  ains  seulement  pour  les  honnestes,  profitables 
et  nécessaires  ;  car  rien  n'est  mauvais  quand  il  est  né- 
cessaire. 

Il  faut  honorer  les  choses  passées,  obéir  aux  présen- 
tes, désirer,  honorer  et  révérer  les  bons  princes,  et, 
quels  qu'ils  soient ,  les  tollerer  et  comporter,  afin  d'ob- 
vier aux  maux  que  les  mutations  ameinent  tousjours. 

L'introduction  des  rentes  à  huict  et  un  tiers  pour 
cent  a  eu  quelque  apparence  de  bien  fourré  de  mal 
et  de  vice  au  dedans  :  à  la  vérité,  elle  a  servi  de  secours 
et  de  soulagement  aux  mal-traictés  de  la  fortune;  mais, 
en  ce  faisant,  elle  a  banny  la  charité,  la  courtoisie  et 
le  trame  de  marchandise.  Depuis  ceste  ouverture  les 
marchands  ont  quitté  la  boutique  et  le  commeice,  qui 
enrichit  les  provinces  et  les  citez,  pour  s'adonner  à  ce 
promet  non  laborieux  ny  industrieux.  Les  riches,  soit 
gentils-hommes  ou  bourgeois,  oubliansla  charité  deue 
à  son  prochain  ,  n'ont  eu  honte,  pour  un  prest  de  cin- 
quante, voire  de  vingt-cinq  escus,  d'extorquer  une 
rente  courante,  qui  mine  insensiblement  les  grandes 

chevances  :  les  mesmcs  parens  l'ont  indignement  prati- 
qué l'un  envers  l'autre,  violant  les  loix  de  la  charité, 
de  la  courtoisie  et  de  la  société,  à  la  ruync  de  l' Estât  ; 
et  nul  est  qui  tasclie  d'y  remédier,  tant  l'utilité  par- 
ticulière nous  commande  et  nous  aveugle. 

La  multitude  des  conseillers  d'Estat  est  plustost  nui- 
sible que  profitable  :  parmy  ceste  tourbe  rien  ne  peut 
demeurer  secret;  nous  en  voyons  en  la  France  un  si 
grand  nombre  qu'on  enferoit  aujourd'huy  une  armée. 

Il  n'y  a  loy  plus  pernicieuse  que  celle  qui  tend  à 
reformer  le  passé;  c'est  du  présent  et  de  l'advenir  qu'il 
faut  avoir  soing. 

La  plus-part  de  ceux  qui  louent  plus  ardamment  la 
vertu,  sont  ceux-là  qui  suivent  et  qui  embrassent  le 
plus  froidement  ses  actions,  s'amusans  à  la  seule  os- 
tentation, plaine  de  vanité  et  de  tromperie. 

Il  y  a  de  l'imprudence  à  ne  traverser  de  bonne 
heure  le  chemin  aux  dangereux  et  couverts  remue- 
mens  de  l'Estat;  mais  elle  est  encor  bien  plus  grande 
à  négliger  le  mal,  pour  envieilly  qu'il  soit  :  il  vaut 
toujours  mieux  tard  que  jamais. 

Le  timide  non  moins  aysément  se  conduict  aux  de- 
libérations  précipitées  par  desespoir,  que  le  téméraire 
par  inconsideration. 

Ceux  qui  ont  vescu  parmy  la  confusion  et  la  disso- 
lution, comme  ontfaictles  ligueurs  de  France,  ne  se 
peuvent  assujettir  à  la  réformation  ny  à  l'obéissance. 

Tout  ainsi  que  les  grands  arbres,  qui  demeurent 
longuement  à  croistre,  sont  en  un  seul  moment  ren- 
versez et  desracinez  par  un  petit  tourbillon,  tout  de 
mesme  en  advient -il  aussi  des  Estats  injustement 
maniez. 

Aux  faicts  et  entreprinses  de  l' Estât  il  ne  faut  jamais, 
soit  en  bien ,  soit  en  mal ,  faire  les  choses  à  demy , 
ains  toutes  entières,  n'y  ayant  point  de  milieu,  ains 
la  seule  teste  et  les  pieds  ;  autrement  elles  apportent 
tousjours  plustost  ruyne  que  conservation  :  le  connes- 
table  de  Saint-Paul  et  Byron  en  sçauroient  bien  que 
dire. 

Celuy  qui  sçait  intrépidement  soustenir,  comme  a 
faict  le  généreux  Henry  IV,  les  premières  impétuo- 
sités des  ligues,  renverse  et  refroidist  fort  aysement 
par  après  toutes  leurs  bigarées  unions. 

L'administration  de  l'Estat  se  doit  exercer  comme 
une  tutelle  d'orphelins,  qui  est  baillée  ,  non  pas  pour 
le  proffit  du  tuteur,  mais  bien  pour  celuy  de  ceux  qui 
ont  esté  commis  à  sa  tutelle. 

Au  fait  et  gouvernement  de  l'Estat ,  il  ne  faut  jamais 
corriger  les  grandes  fautes  par  le  menu,  car  cela  ne 
sert  non  plus  que  de  couper  la  teste  de  l'Indre ,  pour 
une  desquelles  il  en  revient  sept  autres.  Il  ne  faut 
laisser  prendre  pied  aux  maladies  de  l'Estat,  ains  sou- 
dain, sans  respect  ou  connivence,  les  desraciner  de 
tous  points.  Si  la  France  l'eust  ainsi  pratiqué,  les  trou- 
bles ,  tant  de  fois  et  tant  sanguinairement  renouvelez  , 
ne  l'eussent  reduicte  au  misérable  estât  où  elle  est 
aujourd'huy. 

Les  princes  et  principaux  ministres  de  l'Estat  doivent 
avoir  l'œil  à  purger  le  pays  de  certains  hommes  de  na- 
turel si  pervers  et  remuant,  que  jamais  ils  ne  reposent 
qu'en  ne  point  reposant,  s'adonnant  du  tout  à  un 
perpétuel  remuement  de  mesnage ,  qui  esbranle  enfin 
la  vie  et  l'Estat  du  prince.  La  Fiance  en  est  aujour- 
d'huy plus  peuplée  que  ne  fut  oncques  l'Italie,  d'où 

la  graine  toutesfois  est  venue,  tesmoing  le  feu  ma- 
reschal  de  Byron. 

Lorsque  les  injures  et  les  maladies  de  l'Estat  nous 
talonnent,  il  faut  oublier  les  parolles  pour  venir  aux 
faicts.  Si  Henry  IV  l'eut  fait  comme  son  successeur, 
la  ligue  ne  l'eut  perdu  comme  elle  a  faict. 

Il  y  a  des  gens  qui  surpassent  tout  le  monde  en  au- 
dace, et  qui  neantmoins,  au  faict  et  au  prandre  des 
contestations  et  des  affaires,  sont  les  plus  débiles  et  les 
plus  craintifs  et  les  plus  irrésolus. 

La  cupidité  insatiable  des  mauvais  est  mal-aisé  à 
contenir ,  comme  est  aussi  celle  des  bons  qui  désirent 
et  courent  après  les  choses  grandes  qu'ils  ne  peuvent 
obtenir  ;  et  4e  là  resuite  le  despit  et  le  malcontente- 
ment contre  le  prince ,  qu'il  n'y  a  toutesfois  coulpe , 
mesurant  comme  s'il  faict  toutes  choses  par  l'honneste, 
et  eux  au  contraire. 

Geluy  qui  veut  seigneurier  doit  avoir  un  cœur  intré- 
pide à  toutes  sortes  de  fortunes  et  d'accidents. 

Il  est  mal-aisé,  disoit  Â.nnibal,  de  vaincre  son  en- 
nemy,  si  on  ne  le  prive  de  la  force  et  des  moyens  avec 
lesquels  il  fait  teste  et  se  maintient. 

La  guerre  se  faict  ordinairement  par  nécessité,  par 
ambition,  par  vengeance,  pour  acquérir  ou  pour  se- 
courir l'amy  et  allié  ;  mais ,  en  quelque  sorte  que  ce 
soit,  il  faut  sur  toutes  choses  que  le  prince  prenne 
garde  à  plustost  enrichir  qu'apauvrir  son  pays,  à  fin 
qu'il  ayt  moyen  de  continuer,  et  que  la  pauvreté  ne 
réduise  les  sujets  à  la  malveillance  et  désobéissance. 

Quand  un  prince  recognoist  qu'on  le  veut  assaillir 
en  sa  maison ,  ou  qu'on  y  machine  du  remuement  de 
mesnage,  nécessité  commande  lors  de  courageusement 
28.  22 

recourir  aux  armes  et  faire  la  guerre  à  outrance  :  la 
France  en  est  aujourd'huy  à  ce  point,  dont  Dieu  lui 
vueille  donner  bonne  yssue. 

Les  grands  sont  ordinairement  suivis  d'un  tas  de 
gens,  les  espérances  desquels  n'estans  fondées  sur 
l'honnesteté,  s'avancent neantmoins en  grâce  et  crédit, 
par  faux  rapports  et  dommage  d'autruy  :  ce  sont  de 
vrayes  pestes  de  F  Estât  qu'il  en  faut  purger  de  bonne 
heure,  à  ce  que  mesmes  ils  ne  contaminent  les  autres. 

Ceux  qui  souhaitent  et  qui  aspirent  à  la  grandeur 
et  authorité  (  à  laquelle  toutesfois  ils  ne  sont  nez  ) , 
ne  font  conscience  d'entreprandre  toutes  sortes  de  mes- 
chancetez  pour  parvenir  à  leur  but  :  il  faut  avoir  soi- 
gneusement l'œil  sur  telles  gens,  et  s'en  de/Taire  de 
bonne  heure,  par  moyens  plustost  honnestes  et  vio- 
lents, si  nécessité  ne  presse,  comme  elle  fit  le  feu 
Henry  IV,  que  Dieu  absolve,  pour  le  mareschal  de 
Biron. 

Pour  bien  gouverner  une  province,  il  ne  faut  eslre 
suject  à  la  peine  ni  à  la  colère,  parler  peu,  ouyr  et 
pardonner  beaucoup. 

Les  meschans  ministres ,  et  qui  désirent  pescher  en 
eau  trouble,  s'accordent  tousjours  plus  volontiers  va 
faire  la  guerre ,  ou  quelque  autre  remuement  de  mes- 
nage,  que  non  pas  à  cultiver  la  paix,  ou  à  concor- 
damment  vivre,  et  bien  servir  le  prince  et  l'Estat. 

Tout  homme  appelé  au  maniement  de  l'Estat  se  doit 
souvenir  que  les  offences  engendrent  la  peur,  que  la 
peur  cerche  la  defFence ,  et  que  pour  la  deffence  on 
attire  à  soy  des  partisans,  dont  finablement  succède 
desordre  et  confusion  en  l'Estat. 

Il  faut  au  maniement  de  l'Estat  avoir  de  bons  amis 

et  de  rades  ennemis  ;  l'un  nous  ayde  et  soulage  ;  et 
l'autre  nous  guette  de  si  près,  que  nous  n'osons  bron- 
cher ny  nous  émanciper. 

Les  affaires  de  la  guerre  s'avancent  plus  en  obéissant 
aux  chefs  qu'en  s'enquerant  de  leurs  desseins. 

Les  malheureux  succez  de  la  guerre  sont  commu- 
nément suivis  de  désobéissance  et  d'infidélité. 

Le  gênerai  doit  sçavoir  et  descouvrir  toutes  choses, 
et  toutesfois  ne  les  enfoncer  pas  toutes  ; 

Estimer  les  plus  loyaux  ceux  qui  sont  les  plus  gens 
gens  de  bien  ; 

User  de  pardon  aux  fautes  légères,  et  de  sévérité 
aux  grandes  ; 

Garder  tousjours  grave  et  neantmoins  agréable 
majesté  ; 

Aymer  le  plus  souvent  plus  la  repentance  du  soldat 
que  la  peyne  ; 

Aymer  plus  le  salut  de  l'armée  et  de  l'Estat  que  sa 
gloire  particulière  ; 

Se  souvenir  qu'on  trouve  tout  par  soing  et  diligence, 
et  par  le  contraire  que  tout  se  périt  par  négligence  ; 

Avoir  souvenance  que  les  victoires  servent  d'amorces 
aux  téméraires  ; 

Reprendre  aigrement  les  paresseux  ,  louer  et  avan- 
cer ceux  qui  vont  gaillardement  en  besongne,  en  tant 
que  ceste  forme  d'honneur  sert  d'esguillon  et  de  con- 
trainte pour  mieux  faire  ; 

Préférer  plus  volontiers  aux  charges  et  administra- 
tions ceux  qui  sont  pour  ne  point  faillir,  que  con- 
damner ceux  qui  auront  failly  ; 

Esgaller  et  adoucir  la  levée  des  charges,  réséquant 
les  accessoires  du  lucre  de  ceux  qui  sont  commis  à  la 

22. 

faire,  car  c'est  chose  qui  est  toujours  plus  impatiem- 
ment supportée  que  le  tribut  mesme  ; 

Que  sa  vertu  et  valleur  ne  paroisse  pas  tant  par  le 
bien  dire  comme  par  le  généreux  exploit  des  armes; 

Qu'il  se  souvienne  que  les  longues  délibérations  et 
cnnctations  desrobent  les  occasions  de  bien  faire. 

Il  doit  servir  de  conseiller  et  de  guide  pour  exécuter 
Fadvis  qu'il  a  lui-mesme  donné. 

Que,  quelque  glorieuse  victoire  qu'il  obtienne,  il 
ne  se  laisse  aller  aux  voluptez  et  délices  que  les  vic- 
torieux embrassent  tousjours  volontiers;  ains  qu'il  se 
tienne  tousjours  sur  la  garde  vertueuse  et  exemplaire. 

Qu'il  visite  ses  soldats,  secoure  les  blescez;  qu'il 
anime  les  gens  de  bien  par  honneurs  et  louanges,  et 
qu'il  dissimule  plustost  les  vices  que  les  vertus  de  ses 
amis  et  des  autres  qui  font  bien. 

Qu'il  se  souvienne  que  c'est  plus  courageusement 
faict  d'endurer  et  de  cercher  les  remèdes  aux  mau- 
vaises adventures,  que  tout  à  coup  se  perdre  et  faire 
mourir. 

Que  la  grande  valeur  et  fortune  sont  aucunes  fois 
suivies  de  grande  infortune,  si  la  prudence  et  la  raison 
ne  mesnagent  bien  l'un  et  l'autre. 

Que  l'assurance  de  son  courage  doit  estre  la  crainte 
de  Dieu,  la  fermeté  et  la  constance. 

Le  gênerai  doit  estre  non -seulement  brave  et  vail- 
lant, mais  aussi  doux ,  modéré  et  clément  après  la  vic- 
toire. 

Que  le  plus  grand  commencement  de  la  victoire , 
c'est  de  pourveoir  à  n'estre  point  vaincu. 

Qu'il  se  faut  lentement  haster,  et  prendre  plus  de 
plaisir  aux  resolutions  fondées  sur  un  discours  rai- 

sonnable  ,  qu'à  obtenir  victoire  par  cas  d'advanturc. 
Ceux  qui  veulent  remuer  l'Estat  attirent  toujours  à 
leur  ligue  les  plus  cruels  et  audacieux,  et  ceux  aussi 
lesquels  pour  remédier  à  leur  grande  pauvreté,  ont 
besoin  de  mal  faire,  ou  qui  craignent  la  punition  de 
leurs  forfaicts. 

Es  guerres  civiles  les  soldats  ont  plus  de  pouvoir 
que  les  chefs. 

Tous  les  gens  de  bien  qui  ayment  le  profit  et  le  salut 
du  Roy  et  du  royaume,  lorsqu'il  s'esment  guerre  ou 
discorde  civile  ,  se  rangent  tousjours  de  son  costé  , 
mais  par  le  contraire  ceux  les  maisons  et  affaires  des- 
quels ne  se  portent  guieres  bien,  ou  qui  sont  alléchez 
par  la  douce  espérance  du  butin,  se  rangent  volon- 
tiers du  costé  des  reniueurs  de  mesnage  ;  et  par  ainsi 
les  bons  et  les  mauvais,  pour  diverses  occasions  ,  de- 
mandent souvent  la  guerre  d'une  pareille  affection. 

Ceux  qui  es  troubles  de  France  demeurent  coys 
sans  vouloir  servir  ou  secourir  le  prince  et  la  patrie, 
participent  au  crime  des  perturbateurs,  ne  s'aperce- 
vant  pas  d'ailleurs  que  ce  sera  à  leurs  despens  et 
ruine  que  la  guerre  et  les  batailles  s'achèveront. 

Il  n'y  a  oyseau  qui  se  prenne  sitost  à  la  pippee,  ny 
poisson  plustost  dans  le  lin  que  la  populace  s'attache 
vistement  à  la  servitude. 

Pour  la  inoindre  plume  qu'on  passe  devant  le  nez 
au  peuple,  il  se  laisse  aussitost  aller  ;  les  théâtres,  les 
farces,  les  jeux,  sont  les  vrais  appasts  et  chatouille- 
mens  qui  emportent  le  peuple  :  c'estoit  ce  dont  les 
sages  Romains  entretenoyent  le  leur. 

Le  peuple  sot  forge  luy  mesrne  les  mensonges,  pour 
puis  après  les  croire. 

Le  peuple  hume  à  longs  traicts  le  doux  aëï  de  la 
licence  :  le  desordre  est  sa  raison ,  sa  bouche  et  sa  vo- 
lonté sont  ses  loix;  il  ne  veut  plus  ouyr  parler  du 
prince,  il  le  mesprise,  et  en  le  mesprisant  il  passe  de 
main  en  main  au  mespris  de  Dieu  mesme  ;  les  ligueurs 
abondoyent  en  cecy. 

Le  peuple  court  toùsjours  d'un  extrême  à  l'autre  ; 
il  aime  changement,  il  suit  ceux  qui  le  meinent;  c'est 
une  mer  qui  ne  s'esmeut  jamais  sans  vent,  un  monstre 
à  cent  testes,  qui  se  laisse  emporter  aux  premières  tem- 
pestes  qu'il  excite  luy-mesme. 

Le  peuple,  léger  et  impatient  comme  sont  assez 
ordinairement  les  François,  embrasse  plus  ardam- 
ment  les  choses  qui  lui  sont  défendues  que  celles  qui 
sont  permises,  et  ne  demande  que  le  changement,  et 
plus  se  degonste  des  nouveautez  avec  un  desdain  plus 
violent  que  l'affection  qu'il  a  apportée  à  les  embrasser. 

Nous  nous  arrogeons  presomptueusement  certaine 
licence  et  liberté  sur  les  mœurs  des  princes,  les  appel- 
lans  tyrans  tout  aussi  tost  que  leurs  deportemens 
nous  piquent  tant  soit  peu,  ne  nous  apercevans  pas 
que  s'il  y  a  quelque  vice  chez  eux,  qu'il  y  en  a  chez 
nous  les  granges  toutes  plaines. 

Ceste  qualité  ou  splendeur  qui  se  trouve  parmy  les 
humains  que  nous  appelions  noblesse,  n'est  autre 
chose  qu'un  bien  de  fortune  que  la  vertu  et  honnesteté 
de  nos  majeurs  ont  fabriqué,  et  qui  se  perd  soudain 
que  nous  déclinons  de  la  vertu  et  générosité  de  nos 
ancêtres. 

La  coustume  est  comme  une  royauté;  elle  domine 
sur  tout. 

Il  n'y  a  rien  qui  anéantisse  plus  les  loix  de  la  cité 

que  d'en  faire  trop  souvent  de  nouvelles,  et  n'avoir 
soing  de  leur  observation. 

Chacun  de  nous  a  en  soy-mesme  les  thresors  de 
contentement  ou  de  mal^contentement  ;  le  tonneau 
des  biens  et  des  maux  n'est  pas  sur  le  seuil  des  portes 
de  la  fortune,  ains  en  l'ame  de  chacun  de  nous,  selon 
ce  qu'elle  recognoit  le  souverain  bien-facteur. 

La  fortune  est  différente  de  la  félicité,  pour  autant 
que  les  biens  qui  sont  hors  l'ame  nous  adviennent  par 
cas  et  par  fortune  ;  mais  aucun  n'est  juste  ny  prudent 
de  fortune ,  ny  par  fortune  :  ce  sont  grâces  de  l'Eternel. 

L'ambition  est  une  violente  hydropisie  qui  veut 
avoir  tousjours  le  verre  au  poing. 

Il  ne  faut  qu'une  petite  esponge  pour  effacer  toutes 
les  fausses  couleurs  avec  lesquelles  les  ambitieux  des- 
guisent  le  mal-heureux  tableau  de  leur  vie. 

La  convoitise  de  gloire  est  un  lac  sans  eau,  et  l'ame 
superbe  un  logis  à  larrons. 

L'amour  est  représenté  un  enfant,  à  fin  de  ne  le 
croyre,  aveugle  pour  ne  le  suyvre,  armé  pour  le  crain- 
dre, avec  des  aisles  versicolorées,  à  fin  de  recognoistre 
la  légèreté  et  la  bigarrure  de  ses  œuvres,  qui  sont  tous- 
jours  accompagnées  de  regrets,  de  cliaisnes,  de  fles- 
ches,  de  brandons,  de  feus,  de  glaces ,  de  regrets  et  de  , 
plaintes. 

Qui  n'aime  les  femmes,  elles  le  tiennent  pour  fol; 
s'il  le  faict,  ecervelé;  s'il  les  laisse,  pour  vil  et  infâme  ; 
s'il  les  fuit,  elles  le  ravissent;  s'il  a  de  la  valeur,  elles  le 
hazarderont  à  toutes  passades. 

Pour  amasser  les  richesses  il  ne  faut  playder  ny 
combattre  contre  celuy  qui  n'a  rien ,  et  auquel  le  de- 
sespoir sert  souvent  d'espoir  et  de  courage. 

Celuy  là  accusera  injustement  Neptune,  qui nau 
fragera  deux  fois. 

Douze  manières  d'abus  quilj  a  au  monde* 

Le  prince  inique  et  injuste. 

Les  sages  sans  bonnes  œuvres. 

Le  vieillard  sans  religion. 

L'enfant  sans  obeyssance. 

Le  riche  sans  aumosne. 

La  femme  sans  chasteté  et  pudicité. 

Les  seigneurs  sans  vertu. 

Le  chrestien  contentieux  et  querelleux. 

Le  pauvre  orgueilleux. 

L'evesque  avare,  négligent  et  voluptueux. 

Les  communes  sans  loy  ni  discipline. 

Les  peuples  sans  obéissance. 


m     ■  <i^i ■■*»    '■ 


AU   ROY. 

Sire  , 


Ce  sont  des  effects  de  l'ingratitude  de  ne  rendre  au 
prince  et  à  la  patrie  ce  que  la  légitime  authoritë  de  Vun 
et  la  douce  nourriture  de  Vautre  se  sont  réservez  sur  nostre 
naissance  ?  de  laquelle  la  nature  faisant  le  partage  ?  semble 
leur  en  avoir  octroyé  la  meilleure  portion.  Tous  ceux  qui 
ont  quelque  crédit  panny  l'honneur ,  ainsi  tousjours  estime' , 
et  pour  mon  particulier  toute  l'ambition  qui  a  accompagné  le 
cours  de  mes  plus  florissantes  années,  n'a  jamais  eu  autre  vi- 
sée que  la  gloire  de  mon  prince  et  l'utilité  de  ma  patrie.  C'est 
encores  ce  mesme  désir  f  Sire ,  favorisé  du  loisir  que  ma 
retraicte  en  ce  pays  a  desrobé  a  mes  occupations ,  qui  m'a 
convié  de  revoir  quelques  Mémoires  que  ma  curiosité  et 
mon  contentement  particulier  avoient  autresfois  faict  esbau- 
cher  à  ma  plume  ,  sur  les  guerres  et  exploicts  militaires  que 
le  roy  Henri  II  ?  de  très- glorieuse  mémoire  ,  a  jadis }  avec 
autant  de  prudence  que  de  valeur }  demeslez  en  Piedmont , 
par  l'entremise  du  deffunct  sieur  mareschal  de  Brissac  >  y 
exerçant  pour  lors  la  charge  de  lieutenant  gênerai  pour  Sa 
Majesté  :  lesquels  ayant  trouvé  (au rapport  démon  souvenir) 
autant  fidèles  et  véritables ,  que  plusieurs  historiens  fran- 
çois  qui  ont  porté  quelque  parole ,  se  sont  esgarez  de  la  vé- 
rité; j'ay  pensé  que  ce  ne  seroit  point  dégénérer  au  devoir 
que  je  dois  à  vostre  service  ,  d'en  former  un  corps  propor- 
tionné en  la  disposition  de  ses  membres ,  et  tout  d'un  mesme 
temps  luy  faire  voir  la  lumière  franc oi se  ,  a  fin  qu'il  soit 
veu  de  tous  ceux  qui  respirent  sous  les  loix  de  vos  com- 
mandemens  ;  lesquels  luy  presteront  de  tant  plus  volontiers 
leurs  regards  favorables ,  qu'ils  verront  arboré  sur  son  front , 
pour  son   seul  passeport  ,  le  nom  très  -  auguste  de    Rostre 


346  AU  IlOY. 

Majesté.  Joint ,  Sire  f  qu'il  y  a  peu  de  princes ,  seigneurs  et 
gentils  -  hommes  en  vostre  royaume ,  qui  ne  participent  à  ce 
petit  labeur ,  par  le  moyen  des  généreux  exploicts  que  leurs 
plus  proches  ont  exécutez  en  ceste  guerre  y  en  la  déduction 
de  laquelle  j'ay  postposé  toute  autre  considération  à  la  can- 
deur de  la  vérité ,  à  Jin  que ,  despouillée  de  toute  passion 
estrangere ,  elle  invite  un  chacun  à  imiter  le  zèle  de  ses 
prédécesseurs  à  la  gloire  du  prince  f  et  leur  affection  au 
bien  de  la  patrie,  et  rendre  Jidele  tesmoignage  à  Vostre 
Majesté  de  ma  dévotion  perpétuelle  à  son  service. 

Vostre  tres-humble ,  très- obéissant , 
et  Ires-obligé  subject  et  serviteur, 

DU    VILLARS. 


A    MONSEIGNEUR 

LE  DUC  DE  SEUILLY, 

GRAND  MAISTRE  DE  L'ARTILLERIE, 

Gouverneur  et  lieutenant  pour  le  Roy  en  Poictou,  et  chef  souverain 
des  finances  de  France. 


M< 


ONSEIGNEUR  , 


Depuis  que  les  puissances  souveraines  furent  establies  sur 
toutes  les  nations  de  la  terre,  il  m'a  semblé  que  leur  accrois- 
sement et  leur  conservation  ayent  despendu  en  telle  sorte  de 
la  vertu  et  générosité  des  grands  qui  en  sont  nais  sujets , 
qu'en  considérant  puis  en  moy-mesme  les  actions  de  tant  et 
tant  de  rois  qui  les  ont  dominées  y  je  suis  souvent  demeuré 
estonné  comme  leur  prévoyance  plus  qu'humaine  ne  s'est 
plus  avant  appliquée  quelle  n'a  faict  a  les  faire  instruire  et 
eslever  aux  exercices  de  la  gloire  :  car  il  faut  ou  de  néces- 
sité desmentir  toutes  les  maximes  fondées  sur  les  evenemens 
passez ,  ou  croire  que  de  rien  ne  sert  à  un  grand  prince 
l'immense  quantité  de  ses  trésors  ny  de  ses  armes ,  si  de 
mesme  suitte  il  ne  sç ail  former  ,  acquérir  et  conserver  des 
personnages  propres  et  pour  les  disposer  et  pour  les  mettre 
à  exécution,  Dieu  estant  celuy  seul  qui  peut  agir  toutes 
choses  par  soy-mesme  ;  et  qu'au  contraire  les  rois  (  ores  que 
bien  instituez  et  créez  a  son  image  )  y  rtestans  qu'hommes , 
n'ont  néantmoins  le  pouvoir  d'accomplir  la  plupart  de 
leurs  intentions  et  de  leurs  desseins  que  par  l'industrie  y 
par  l'obéissance  _,  et  par  la  valeur  de  leurs  vice  -  rois  y  ou 
de  leurs  lieutenans  ;  ce  que  je  n'entreprens  toutesfois  ? 
Monseigneur ,  de  dire  ou  de  représenter  icy  f  pour  eslever 
ma  plume  pardessus  la  foiblesse  de  mon  jugement,  mais 
bien  pour*  simplement  vous  mettre  en  avant  les  considéra- 
tions qui  m'ont  porté  à  faire  mettre  en  lumière  la  seconde 
édition  et  atnpliation  de  mes  Mémoires  sur  les  guerres  de 

delà  les  Monts ,  et  les  vous  dédier  aussi  ,-  ri estimant  pas , 
quant  a  moy ,  de  me  pouvoir  plus  dignement  acquitter  de 
mon  affection  envers  la  France ,  ni  de  mon  devoir  envers  la 
mémoire  de  feu  monseigneur  le  mareschal  de  Brissac ,  mon 
premier  maistre ,  qu'en  faisant  lire  a  la  postérité  l'histoire 
des  gestes  héroïques  qu'il  a  fort  glorieusement  demeslez ,  et 
de  leur  donner  aussi  pour  protecteur  celuy  mesme  qui  est 
aujourd'hui  le  vray  exemple  de  toute  vertu  et  valeur  :  mesmes 
croyant  y  comme  je  fais  y  que  les  jeunes  seigneurs  qui  consi- 
déreront ces  mémoires  ,  et  qui  s'enquerront  de  vos  miracu- 
leuses vertus  et  actions ,  seront  transportez  du  mesme  désir 
que  vous  avez  eu  de  servir  et  le  prince  et  la  patrie ,  et  plus 
ardents  à  les  imiter  aussi  que  bien  souvent  ils  ne  sont  pas  y 
et  que y  comme  par  toute  la  terre  chacune  contrée  se  monstre 
lousj ours  plus  favorable  a  la  nourriture  des  propres  plantes 
qui  sont  nées  dans  son  sein  qu'envers  celles  qui  luy  sont 
estrangeres ,  il  ne  faut  point  douter  que  V  émulation  de  vos 
admirables  vertus  ne  soit  pour  produire  des  effects  plus 
signalez  en  la  personne  de  vos  descendans  que    de  tous 
autres.  Je  riauray  plus  maintenant  qu'à  prier  Dieu ,  Mon- 
seigneur y  avec  toute  la  France  _,  quil  veuille  continuer  vos 
générations  fat allement  destinées  a  nostre  bien  y  jusques  a 
siècles  infinis  ;  et  que  y  ne  se  trouvant  aucun  de  vos  succes- 
seurs qui  ne  se  contentant ,  non  plus  que  vous  n'avez  jamais 
faicl  y  de  la  grandeur  de  ses  ancestres ,  ils  aillent  tousjours 
eslevans  de  nouveaux  trophées  à  l'honneur  de  vostre  glorieux 
nom  y  et  estendre  aussi  a  V advenir  autant  loing  (  soubs  nos 
roys)  les  limites  de  c est  empire  ,  que  vous  l'avez  7  soubs  les 
auspices  de  feu  nostre  auguste  Henry  IV y  sceu  opportuné- 
ment retirer  du  plus  profond  abisme  de  ses  misères  et  de  ses 
calamitez. 

Monseigneur  y  je  supplie  la  divine  Bonté  vous  concéder 
longues  y  saines  et  tranquilles  années. 

Vostrc  trcs-humblc   et  affectionné    • 
serviteur _, 

DU    V1LLARS. 


AU  LECTEUR. 


Je  portois  un  extrême  regret,  amy  lecteur,  première- 
ment de  ce  que  ces  mémoires  ont  ecté  imprimez  à  mon 
deceu  et  auparavant  que  je  les  eusse  reveuz ,  corrigez  et 
augmentez,  comme  j'ay  maintenant  faict  :  et  secondement, 
de  ce  qu'aucun  de  nos  historiens  françois  n'a  esté  curieux 
de  rédiger  fidèlement  dans  ses  volumes  ce  qui  s'est  passé 
digne  de  mémoire  es  dernières  guerres  qui  ont  esté  demes- 
ïées  au  païs  de  Piedmont  durant  le  règne  du  roy  Henry  se- 
cond ,  sous  le  commandement  de  feu  messire  Charles  de 
Cossé  ,  comte  de  Brissac ,  et  lors  gouverneur  pour  Sa  Ma- 
jesté delà  les  Monts  :  à  quoy  s'adjoustoit  une  considération 
(nourrissiere  de  ce  mien  regret) ,  c'est  que  quelques  uns  qui 
ont  voulu  toucher  à  ceste  corde ,  en  ont  discouru  si  confusé- 
ment ,  et  sur  des  rapports  tellement  passionnez  ,  que ,  par  le 
moyen  du  faux  qu'ils  ont  rapporté  pour  le  vray  ,  ils  ont  ravy 
l'honneur  et  la  gloire  à  ceux  qui  se  Festoient  acquise  esdictes 
guerres  par  le  mérite  de  leurs  services.  Ceste  considération 
m'avoit  souvent  convié  de  mettre  la  main  à  la  plume ,  tant 
pour  me  soulager  de  l'ennuy  que  j'en  recevois  ,  que  pour  sa- 
tisfaire à  la  curiosité  des  esprits  françois ,  et  leur  trasser  en 
peu  de  lignes  ce  que  beaucoup  de  grands  capitaines  ont  exé- 
cuté en  plusieurs  années  pour  le  service  de  leur  prince  :  mais 
les  importantes  occupations  qui  m'ont  frustré  de  la  libre  dis- 
position de  mon  loisir  pour  l'employer  aux  affaires  publi- 
ques ,  ont  par  mesme  moyen  retardé  les  effects  de  ce  mien 
dessein  ;  lequel  j'embrassois  d'autant  plus  volontiers  que  je 
le  recognoissois  nécessaire  pour  l'entière  perfection  des  An- 
nales de  France.  Me  trouvant  donc  depuis  peu  de  jours 
moins  occupé  que  de  coustume  ,  j'ay  voulu  donner  les  heures 
de  mon  relasche  à  la  reveuë  de  quelques  mémoires  que  dès 
long  temps  j'avois  dressé  sur  ce  sujet;  lesquels  après  avoir 

diligemment  releiïs,  j'ay  trouvé  en  telle  disposition,  qu'il 
s'en  pouvoit  facilement  former  quelque  volume,  qui  pour- 
roi  t  et  supple'er  au  défaut  des  chroniques  françoises ,  et  sa- 
tisfaire aux  curieux  de  l'histoire ,  et  par  mesme  moyen 
rendre  l'honneur  a  ceux  qui  par  la  fidélité  de  leurs  services 
ont  obligé  la  France  à  leur  mémoire.  Pour  parvenir  à  ce 
dessein  j'ay  approché  mon  intention,  le  plus  qu'il  m'a  esté 
possible ,  de  la  façon  pratiquée  par  les  sieurs  d'Argenton 
et  du  Bellay  en  leurs  escrits,  comme  celle  que  j'ay  trouvée 
autant  aggreable  à  mon  humeur  que  fort  propre  à  la  ma- 
tière de  ce  traitté.  Ce  que  tu  pourras  aisément  recognoistre 
au  tiltre  mesme  de  ce  livre,  que  l'ambition  de  n'estre  es- 
timé ambitieux  par  l'usurpation  du  tiltre  d'annales  ou  d'his- 
toires ,  m'a  faict  qualifier  du  nom  de  mémoires  :  nom  qui 
me  rendra  d'autant  plus  excusable  si  tu  y  trouves  quelque 
chose  qui  dégénère  à  la  grandeur  et  au  mérite  de  la  ma- 
tière 'y  laquelle  d'ailleurs  je  n'ay  enrichie  d'aucun  exemple 
de  l'antiquité,  non  plus  qu'orné  mon  discours  de  langage  cu- 
rieusement recherché  dans  les  thresors  de  la  rhétorique  -y 
n'ayant  eu  autre  visée  que  d'exposer  fidèlement,  et  sans  ap- 
parat superflu  de  paroles  ,1a  vérité  de  ce  qui  s'est  passé  ,  et 
de  quoy  j'ay  moy-mesme  esté  oculaire  tesmoin.  Je  confesse 
neantmoins  qu'un  esprit  beaucoup  plus  relevé  que  le  mien 
eust  trouvé  sur  cesubjet  dequoy  satisfaire  à  la  grandeur  de 
ses  conceptions ,  et  où  dignement  exercer  la  dextérité  de  sa 
plume  :  mais  ceste  considération,  ores  qu'accompagnée  de 
beaucoup  d'apparence ,  n'a  peu  destourner  le  cours  de  mon 
entreprise ,  veu  qu'il  reste  pour  le  jourd'huy  fort  peu  de 
personnes  en  France  qui  puissent  porter  plus  asseuré  tesmoi- 
gnage  que  rnoy  de  l'entier  événement  de  ceste  guerre ,  pour 
avoir  eu  l'honneur  d'estre  employé  es  principales  factions  et 
affaires  qui  s'y  sont  demeslées,  que  j'ay  tasché  de  te  repré- 
senter avec  autant  de  vérité  que  de  bon  cœur  je  te  supplie 
vouloir  prendre  en  gré  ce  mienpetitlabeur,  qui,  par  lemoyen 
du  bon  traittement  qu'il  recevra  de  toy  ,  pourra  faire  prendre 
l'essor  à  quelques  autres  restes  de  mes  lucubrations.  Te  von- 

lant  cependant  advenir,  amy  lecteur,  que  depuis  la  correction 
et  arnpliation  que  j'ay  recentement  faicte  de  ces  mémoires , 
j'ay  aprins  que  certaines  âmes  un  peu  trop  délicates  ont  deu 
dire  que  je  fais  jouer  au  mareschal  de  Brissac  plustost  le 
personnage  d'un  obstiné  solliciteur  de  finances ,  que  celuy 
d'un  grand  capitaine  tel  qu'il  estoit,  et  qu'à  ces  fins  je  de- 
vois  passer  cela  sous  silence  7  sans  m'y  arrester  comme  j'ay 
faict,  et  un  peu  trop  à  leur  advis  :  et  encores  que  ce  soit 
chose  fort  difficile  à  contenter  tous  ceux  qui  jetteront  l'œil 
sur  ces  mémoires,  à  cause  de  la  diversité  du  jugement,  du 
goust  et  des  humeurs  particulières  d'un  chacun,  si  m'en 
veux-je  toutesfois  efforcer  de  le  faire,  leur  réspondant  que 
la  propre  expérience  m'a  de  longue  main  fait  recognoistre 
que  les  deniers  sont  les  premiers  nerfs  et  les  plus  importants 
pivots  de  la  guerre,  et  sans  la  provision  desquels  l'armée  ne 
sçauroit  subsister,  pour  brave ,  sage  et  expérimenté  qu'en 
soit  le  gênerai  ou  prince,  s'il  ne  veut  devenir  tyran  ou  bri- 
gand à  toutes  passades  :  que  le  mareschal  auparsus  cela , 
ayant  recognu  que  ceux  qui  manient  les  affaires  des  princes, 
et  près  leur  personne,  serrent  plus  volontiers  qu'ils  n'ou- 
vrent sa  bourse  ,  sous  divers  colorez  prétextes  et  nécessitez, 
il  s'opiniastra  (par  voyes  douces  et  honnorables  toutesfois)  à 
vouloir  avoir  dequoy  en  main  pour  utilement  et  généreuse- 
ment manier  les  armes  ,  sans  fouler  les  peuples  de  nouvelle 
conqueste;  lesquels  il  faut  tousjours  plustost  enrichir  qu'a- 
pauvrir,  à  fin  de  leur  faire  moins  regretter  leur  ancienne 
condition.  Et  à  la  vérité  il  sera  aisé  à  remarquer  par  le  dis- 
cours de  ces  mémoires  ,  que  l'entre-suitte  du  deffaut  des  fi- 
nances desroba  les  plus  notables  entreprinses  que  le  mares- 
chal avoit  en  main.  J'ay  aussi  aprins  qu'il  y  a  je  ne  sçay 
quels  autres  censeurs,  vrays  rapetasseurs  des  labeurs  d'au- 
truy ,  qui  ont  deu  dire  qu'en  la  suitte  de  mes  mémoires  je 
faisois  d'une  mouche  un  éléphant,  entant  que  l'ancienne  et 
la  moderne  conqueste  du  Piedmont  avoient  les  courroyes  si 
courtes  et  si  estroites,  qu'elles  n'avoient  champ  propre  ny 
convenable  pour  en  dresser  tous  les  trophées  et  de  gloire  et 

d'honneur  que  j'ay  voulu  bastir  à  la  mémoire  éternelle  au- 
tant du  mareschal  que  de  tant  de  princes  ,  seigneurs  et  ca- 
pitaines qui  ont  valeureusement  milité  sous  les  victorieuses 
enseignes  d'iceluy.  A  cela  je  respons  que  ceux  qui  n'ont  ja- 
mais bouge'  d'un  cabinet  bien  tapissé ,  ou  de  la  suitte  des  frian- 
des tables  de  la  Cour ,  ne  sçauroient  non  plus  juger  que  c'est 
que  de  la  guerre  et  de  la  diversité  de  ses  effects  ,  que  faict 
l'aveugle  des  couleurs,  et  que  s'ils  avoyent  autant  d'expé- 
rience que  de  présomption ,  qu'ils  auroyent  pieça  aprins 
que  la  grande  ny  Testroitte  estenduë  des  provinces  n'est 
pas  celle  qui  donne  la  hardiesse  ,  le  jugement  ny  la  vertu 
ny  celle  aussi  qui  empesche  les  glorieux  et  magnanimes  ef- 
fects de  toutes  ces  belles  parties  ,  lesquelles,  sous  la  bénédic- 
tion de  Dieu,  s'esmeuvent  çt  s'esbranlent  selon  les  occasions 
et  la  variété  des  affaires ,  autant  parmy  les  larges  campagnes 
que  parmy  les  estroittes  ;  lesquelles  ne  furent  toutesfois  ja- 
mais du  costé  de  Piedmont  si  petites  qu'elles  ne  continsent 
dix  journées  de  pays,  en  y  comprenant  le  Montferrat,  partie 
des  montagnes  de  Gennes  ,  et  quelque  portion  du  Milannois 
conquis  par  le  mareschal  de  Brissac,  dans  lesquels  il  y  avoit 
trente  quatre  bonnes  forteresses  et  plus  de  quarante  chasteaux 
de  médiocre  force.  Tant  y  a  que  si  la  France  eust  aussi  bien 
sceu  conserver  que  conquérir  ces  provinces ,  qu'elle  en  eust 
de  gré  à  gré  tiré  de  cinq  à  six  cens  mille  escus  de  rente ,  et 
qu'elle  eust  tousjours  eu  en  main  dequoy  se  faire  craindre 
et  par  les  Italiens ,  par  les  Espagnols ,  et  par  toute  l'Europe 
aussi.  J'ay  pareillement  apprins  que  je  ne  sçay  quelles  gens , 
plus  enflez  de  cacquet  que  d'érudition ,  disent  que  mon  lan- 
gage est  si  rude  ,  qu'il  n'a  rien  de  ceste  élégance ,  ny  de  ceste 
délicatesse  qui  doit  estre  familière  à  ceux  qui  se  veulent 
mesler  de  traicter  d'histoires  :  à  quoy  je  leur  respondray  que 
si  je  voulois  parler  de  l'amour  et  non  de  guerre  ,  que  je  me 
fusse  efforcé  d'emprunter  de  leur  boutique  du  sucre  ou  du 
miel,  pour  le  rendre  plus  gracieux  et  plus  délicat  qu'il  n'est 
pas;  mais  qu'en  traictantet  d'armes  et  de  combals  ,  il  estoit 
plus  à  propos  que  mon  langage  sentist  le  canon  et  le  soldat 

barbouillé  et  mal  pigné ,  que  le  dameret  passefilonne'.  Et 
puis ,  il  faut  que  je  confesse  que  la  nature  m'a  esté   si  avare 
de  ses  grâces ,  que  mon  esprit  en  est  demeuré  si  grossier 
qu'il  ne  sçauroit  donner  à  mes  escrits  toutes  ces  polissures 
ny  ces  allecliemens  convenables  à  la  mignardise  des  dames 
mais  non  jamais  aux  braves  cavaliers  qui  ne  cerchent  que  la 
gloire  et  instruction  des  armes.  Il  y  en  a  d'autres  qui  tien- 
nent que  je  me  suis  oublié  ou  trop  flatté ,  parlant  si  souvent 
que  je  fais  de  moy  en  ces  Mémoires.  À  la  vérité,  si  en  cela 
je  me  donnois  quelque  honneur  et  quelque  louange  surpas- 
sant la  décence  de  ma  petite  portée ,  j'advoûerois  la  debte  : 
mais  je  tiens .  avec  Ciceron ,  qu'il  est  permis  à  un  homme 
d'honneur  de  parler  modérément  de  soy ,  quand  ses  actions 
et  ses  labeurs  sont  si  honorables  que  les  miens.  Pour  le  coup- 
per  court  J  je  les  prie  que  ,  pour  assouvir  leur  envie  et  leur 
présomption ,  qu'ils  envoyent  mes  Mémoires  à  la  garderobbe , 
s'il  ne  les  trouvent  dignes  du  cabinet  :  cela  n'empeschera 
jamais  qu'ils  ne  portent  tesmoignage  du  vertueux  désir  que 
j'ay  tousjours  eu   de  profiter  à  moy-mesme ,  et  de  main  en 
main  au  public ,  n'ayant  esté  invité  à  ce  faire  par  prières 
ny  par  bienfaicts  d'aucun  prince  ou  seigneur.  J'y  ay  adjousté 
presque  les  deux  années  de  l'exécution  de  la  paix  au  cin- 
quante neuf  :  paix  qui  enveloppa  le  royaume  dans  les  rui- 
nes, les  rebellions  et  les  misères  qui  l'ont  depuis  affligé  par 
quarante  ans ,  et  dans  lesquelles  nous  tremperions  encores  , 
si  ce  grand  foudre  de  guerre,  feu  Henry  IV,  ne  nous  en  eust 
délivrez  par  l'intrépide  valeur  de  ses  armes. 

Et  pour  autant  que  depuis  la  première  édition  de  mes 
Mémoires  j'ay  recouvert  plusieurs  papiers  et  instructions 
que  j'avois  esgarées  durant  les  guerres  de  la  Ligue ,  et  fort 
propres  à  amplifier  mesdictes  Mémoires,  non  tant  sur  le  fait 
des  guerres  d'Italie,  parmy  lesquelles  j'ay  esté  contrainct  de 
faire  mention  de  celles  qui  en  mesme  temps  se  demeslerent 
en  France ,  à  cause  que  je  n'ay  trouvé  aucunes  de  nos  his- 
toires françoises  qui  en  facent  mention  ,  au  moins  que  par  cy 
parla,  et  avec  beaucoup  de  confusion  et  d'incertaineté ;  je 

les  ay  voulu  adjouster  à  mes  Mémoires  ,  contre  la  résolution 
que  j'avois  précédemment  prinse ,  à  fin  de  ne  deffrauder 
les  princes,  les  seigneurs,  la  noblesse  et  la  patrie  de  la 
gloire  et  de  l'honneur  qu'ils  se  sont  acquis  par  la  valeur  de 
leurs  armes  au  service  de  leur  roy  souverain. 

Si  en  ceste  adjonction  les  dattes,  les  mois,  les  jours  ont 
quelque  confusion  parmy  eux ,  j'en  demeureray  excusable 
pour  autant  que  ce  sont  toutes  actions  et  demeslemens  que 
je  n'ay  veus ,  si  ce  n'est  par  quelques  lettres  et  mémoires 
qui  sont  tombées  en  mes  mains ,  et  qui  sont  sorties  de  la 
main  du  feu  roy  Henry  II  et  de  ses  principaux  ministres. 

Adieu. 

Puis  qu'il  est  ainsi  que  tout  ce  qui  sera  traicté  en  ces  Mé- 
moires a  esté  heureusement  demeslé  par  la  valeur  et  sous 
le  commandement  de  messire  Charles  de  Cossé,  sieur  de 
Brissac,  et  depuis  mareschal  de  France,  j'ay  estimé  qu'il 
seroit  fort  à  propos  de  te  représenter  par  quels  degrez  il  est 
de  main  en  main  parvenu  à  ceste  grandeur  qui  Ta  rendu 
illustre  et  mémorable,  à  fin  que  ceux  qui  disent  (à  ce  qui 
m'a  esté  rapporté)  que  la  faveur  des  dames,  plustost  que  sa 
propre  vertu ,  le  portèrent  sur  leurs  espaules  à  ce  suprême 
degré  de  gloire  et  d'honneur ,  apprennent  à  désormais  recog- 
noistre  que  Dieu,  et  non  elles ,  est  celuy  qui  a  opéré  si  avant 
en  luy,que  ce  leur  sera  tousjours  honneur  de  se  le  proposer 
en  toutes  leurs  actions  pour  mirouër  et  pour  très-honorable 
exemple  à  toutes  choses  honnestes,  magnanimes  et  géné- 
reuses. 

Je  treuve  donc,  par  divers  titres  que  j'ay  veus  et  maniez, 
que  la  race  de  Cossé  est  sortie  des  anciens  marquis  de  Ta- 
gliacozzo,  napolitains,  l'un  desquels,  ayant  suyvi  le  party  des 
rois  de  Hierusatem ,  comtes  de  Provence ,  fut  banni  de  sa 
patrie,  et  qu'il  se  retira  avec  ce  prince  qui  le  fit  grand  se- 
neschal  de  Provence,  commandant  à  ses  armées;  la  géné- 
reuse postérité  duquel  a  successivement  esté  entée  en  la 
France.  Et  de  faict,  j'ay  eu  en  main  un  contract  de  mariage , 
de  l'an  1180,  faict  entre  messire  Fiacre  de  Cossé,  chevalier 
et  premier  homme  du  logement  de  la  personne  du  roy  des 
Gaules ,  que  nous  appelions  aujourd'huy  grand  chambellan 
ou  grand  mareschal  du  corps ,  et  dame  Julianne  de  Melun , 
fille  à  messire  Adam  de  Melun,  sire  de  Monstreau-Bellay, 
et  de  Philiberte  Le  Roux  sa  femme:  le  contract  en  parche- 
min scellé  d'un  grand  sceau,  où  il  y  a  la  représentation  d'un 
cavalier  a  cheval  tout  armé,  tenant  une  espée  nue  en  sa 

main,  dans  l'escusson  duquel  sont  les  soyées  et  fesses  den- 
telées (armoiries  de  la  maison  de  Cosse );  et  au  caparasson 
du  cheval,  traînant  jusqu'à  terre, sont  celles  de  Melun  d'un 
costé,  et  les  plaines  armes  de  Cossé  de  l'autre:  le  langage 
en  est  rude,  sentant  l'ancienne  naïfveté  gauloise. 

Ce  seigneur  fut  de  fort  belle  et  riche  taille,  d'une  pré- 
sence  gracieuse  et  vénérable,  la   main   autant  belle  que 
sçauroit  désirer  une  mignarde  damoiselle:  sa  conversation 
estoit  fort  douce  et  agréable,  sobre  de  la  bouche,  le  parler 
gracieux  et  plain  d'une  naifve  affection,  d'une  vraye  mag- 
nanimité et  de  remonstrances  vrayement  paternelles,  ten- 
dantes à  honneur  et  au  salut  de  l'Estat  :  toutes  les  autres 
proportions  du  corps  estoient  encores  si  belles  en  luy  (lois 
que  j'entray  en  son  service),  que  Plutarque  a  eu  raison  de 
dire  que  des  beaux  l'arriére  saison  en  estoit  tousjours  belle. 
Son  naturel  estoit  plustost  melancholique  que  jovial;  d'une 
conscience  si  pure,  qu'elle  ne  craignoit  les  yeux  ny  la  langue 
des  plus  clair  voyans  censeurs  ;  grand  amateur  de  la  vcl- 
lerie,  mais  plus  encor  des  dames,  qui  le  surnommèrent  le 
Beau  Brissac  :  ce  fut  une  faveur  de  laquelle  elles  luy  firent 
payer  depuis  de  fort  grands  et  délicieux  interests.  Il  n'y  eut 
jamais  gui  ères  de  grands  capitaines  qui  n'ayent  esté  d'a- 
moureuse complexion  :  David,  César,  Pompée  et  Mitridates, 
que  sa  femme  suivoit  à  la  guerre,  armée  tomme  luy.  La 
libéralité  de  ce  seigneur  fut  plustost  resserrée  qu'ouverte; 
patient  et  vigilant  aux  labeurs,  tant  civils  que  militaires; 
fort  vif  et  fort  subtil  à  descouvrir  les  ruses  et  les  dessains 
des  ennemis,  prompt  et  prudent  à  l'exécution  des  siens; 
grand  remarqueur  des  passages  et  paysages;  un  peu  gaus- 
seur  envers  qui  luy  en  apprestoit  l'occasion;  le  plus  grand 
resveur  du  monde.  On  pouvoit  bien  dire  de  luy  comme  de 
Scipion,  qu'il  n' estoit  jamais  moins  seul  que  quand  il  estoit 
seul:   grand  zélateur  de  la  religion,  médiocrement  cholere 
quand  il  perdoit  au  jeu  des  eschets  ;  par  tout  ailleurs  gra- 
cieux et  maniable  au  possible.  Et  pour  autant  qu'il  y  a  des 
gens  qui  pensent  avoir  fait  quelque  chose  de  notable  quand 

ils  disent  que  tous  ceux  qui  avoient  esté  nourris  en  Pied- 
mont  sous  la  main  de  ce  seigneur,  estoient  dispensez  de  ne 
coire  en  Dieu  que  sur  bons  gages  ;  quand  je  croirois  que 
cela  eust  esté  (ce  qui  ne  fut  toutefois  jamais),  encores  seroit- 
il  plus  excusable  que  ne  sont  la  plus  part  de  ceux-ci,  qui 
ne  croyent  ny  sur  les  bons  gages  de  l'Evangile,  ny  en 
ceux  des  docteurs  de  l'Eglise,  ny  (qui  est  le  pis)  au  propre 
sang  innocent  que  Jesus-Christ  a  1  espandu  pour  nostre  salut. 
Mais  quoi  !  ce  sont  gens  si  lasches  et  si  mal  nez ,  qu'ils  ne 
sçauroient  tenir  la  main  ferme  à  ce  furieux  cheval  de  l'en- 
vie, qui  farouchement  les  esgare  parmi  la  mesdisance  (tous- 
jours  détestable)  :  toutesfois  pleust  à  Dieu  qu'ils  se  fussent 
trouvez  comme  moy  aux  tres-chrestiennes  remonstrances 
que  ce  seigneur  fit  quinze  jours  devant  sa  mort  au  comte 
de  Brissac  son  fils  ;  car  elles  sentoient'de  toutes  parts  plustost 
le  religieux  longuement  institué  dans  un  monastère,  que 
le  grand  capitaine  nourry  parmy  la  fureur  et  la  violence 
des  armes. 

Ce  seigneur  fut  quelque  temps  enfant  d'honneur  de  mon-? 
seigneur  le  Dauphin  qui  mourut  à  Lyon ,  dont  il  sortit  au 
mesme  temps  qu'il  couroit  un  bruit  que  le  Roy  depeschoit 
le  capitaine  Joannas  avec  nombre  de  galleres  pour  traget- 
ter  quelque  fanterie  au  secours  de  l'armée  qui  assiegeoit 
Naples  :  le  désir  d'acquérir  gloire  et  honneur  eschauffa  si 
fort  ceste  jeune  plante ,  qu'elle  courut  soudain  à  Marseille 
pour  estre  de  la  partie. 

Ainsi  que  les  galleres  prenoient  terre  à  Naples ,  ceux  de 
la  ville  les  ayant  descouvertes ,  firent  une  si  grosse  et  si  rude 
sortie  sur  eux ,  qu'ils  eussent  tous  mis  en  route  si  l'armée 
royale  (ayant  eu  l'alarme)  ne  fust  venue  au  secours.  Le 
seigneur  de  Sansac,  qui  s'estoit  avancé  des  premiers  avec 
une  bonne  troupe ,  ayant  recogneu  le  sieur  de  Brissac  fort 
engagé  parmy  les  ennemis ,  il  le  tira  en  croupe  hors  de  la 
presse ,  n'ayant  autres  armes  que  l'espée.  En  ces  charges  et 
recharges  qui  furent  faictes ,  un  cavalier  espagnol  fut  prins 
avec  sa  lance  encore  toute  entière  j  et  lequel ,  voyant  Brissac 

de  belle  taille,  sans  barbe  et  le  teint  fort  beau,  luy  dict  : 
«  Je  crois,  mon  gentil-homme  ,  que  vostre  maistresse  vous 
a  tout  fraischement  envoyé  ici  pour  de/Tendre  la  renommée 
de  ses  beautez,  qui  doivent  estre  fort  rares  puis  que  les 
vostres  y  sont  asservies.  »  Luy,  partant  soudain  de  la  main, 
luy  respondit  :  «  Je  n'aurai  pas  grand'peine  a  la  defFendre,si 
tous  les  cavaliers  de  vostre  party  se  laissent  prendre,  comme 
vous  avez  faict,  vostre  lance  encores  entière.  »  Là  dessus , 
estant  venue  nouvelle  cargue  qui  les  sépara,  ils  ne  se  virent 
onc  puis. 

Au  retour  de  ce  voyage ,  Brissac  eut  charge  de  deux  cens 
chevaux  légers  pour  passer  en  Piedmont,  où  le  marquis  du 
Gast  tenoît  Cairas  assiégé ,  et  dans  lequel  il  s'alla  enfermer. 
Les  sorties  et  les  combats  qu'il  rendit  en  ce  siège ,  et  depuis 
en  d'autres  endroits,  luy  acquirent  tant  de  réputation  ,  qu'au 
retour  qu'il  fit  en  France  le  Roy  le  fit  corounel  de  quinze 
enseignes  de  fanterie  surnommées  les  enseignes  jaunes ,  qu'il 
mena  en  Piedmont,  d'où  elles  furent  depuis  rappellées  pour 
aller  au  siège  de  Perpignan,  où  il  rendit  plusieurs  combats, 
et  entre  autres  cestuy-cy.  Sur  le  midi ,  les  ennemis,  s'estans 
apperceus  que  l'artillerie  et  les  tranchées  estoient  mal  gar- 
dées, sortirent  en  gros  pour  la  venir  encloûer;  et  de  faict, 
n'ayans  trouvé  guieres  de  résistance,  ils  s'avancèrent  tant 
qu'ils  en  encloùerent  deux.  A  ceste  alarme,  Brissac,  qui  n'es- 
toit  pas  loing  de  là,  y  accourut  soudainement  luy  douziesme, 
la  pique  au  poing,  et  repoussa  si  rudement  les  ennemis  qu'il 
en  demeura  six  sur  la  place ,  mais  luy  blessé  d'un  coup  de 
picque  en  la  cuisse ,  et  le  gorgerin  enfoncé  d'une  harquebu- 
sade.  11  eut  pour   spectateurs  de  ce  combat   monseigneur 
le  Dauphin  et  toute  l'armée,  qui  luy  en  donnèrent  telles 
louanges,  que  mondict  seigneur  eut  à  dire  que  s'il  n'eust 
esté  ce  qu'il  estoit,  qu'il  eust  ce  jour-là  voulu  estre  Brissac. 
De  là  à  quelque  temps  le  Roy  le  deschargea  de  Testât  de 
coronnel  pour  en  pourvoir  M.  de  Taye,  et  luy  d'une  com- 
pagnie de  gendarmerie,  tant  ceste  charge  estoit  lors  en  es- 
time. Mais  Sa  Majesté,  s'estant  apperceùe  qu'il  n'avoit  pas 

eu  guieres  agréable  cest  eschange,  luy  demanda  qui  seroit 
celuy,  à  son  advis ,  qui  commanderoit  à  son  armée  si  celuy 
qui  en  auroit  la  charge  s'absentoit  ou  mouroit  ;  il  respondit 
que  ce  seroit  celuy  seul  lequel,  pour  sa  vertu,  elle  en  ju- 
geroit  digne.  Sa  Majesté  répliqua  :  «  Vous  le  prenez  mal ,  ce 
seroit  le  plus  ancien  capitaine  de  ma  gendarmerie,  parmy 
laquelle  je  ne  loge  que  ceux  qui  sont  tels  que  vous  dictes.  »  A 
cela  il  respondit  qu'il  auroit  beau  loisir  de  batre  les  champs 
auparavant  que  d'en  venir  là,  et  qu'il  eust  mieux  aimé  d'en 
demeurer  à  ce  qu'il  estoit. 

Au  bout  de  l'an  Sa  Majesté  ,  désirant  honorer  la  vertu  et 
le  courage  de  ce  seigneur,  le  fit  coronnel  gênerai  de  la  ca 
vallerie  légère,  en  laquelle  Dieu  l'assista  tellement  que  sa 
valeur  fut  en  telle  vénération  à  l'endroit  de  la  noblesse  fran- 
çoise,  que  tous  les  princes  et  seigneurs  (amateurs  de  gloire 
et  d'honneur  )  ne  desdaignoient  d'aller  à  la  guerre  sous  son 
commandement ,  et  desquels  il  se  desroboit  souvent  pour  ne 
hazarder  seigneurs  de  telle  importance,  mesmes  pour  n'es- 
tancher  si  tost  ces  te  soif  et  d'honneur  et  de  gloire  qui  les 
pousse  quelquefois  à  s'avancer  plus  avant  qu'ils  ne  doivent  : 
de  manière  que  monseigneur  de  Vendosme ,  ses  frères ,  et 
M.  de  Guise,  allèrent  souvent  dormir  en  son  logis  pour 
aller  à  la  guerre  avec  luy. 

L'empereur  Charles  V  tenant  Landrecy  fort  estroittement 
assiégé,  et  dans  lequel  les  vivres  estoient  fort  courts,  le 
Roy  résolut  de  le  secourir  (ores  que  son  armée  ne  fust  en- 
cores  accomplie  de  toutes  les  forces  que  Sa  Majesté  avoit 
commandées  ) ,  atachant  la  peau  du  renard  où  la  force  du 
lyon  defailloit  ;  et  par  ainsi,  la  diligence  prévenant  les  advis 
que  l'Empereur  pouvoit  avoir  de  ses  desseins ,  Landrecy  fut 
heureusement  avictuaillé  et  rafraischy.  Mais,  craignant  d'a- 
voir sur  la  retraicte  toute  la  force  de  l'Empereur  sur  les  bras, 
Sa  Majesté  print  resolution  de  perdre  pour  sa  retraitte  cent 
escus  pour  en  sauver  dix  mille  ;  et  par  ainsi, voulant  desloger 
la  nuict  à  la  sourdine ,  elle  commanda  au  coronnel  Brissac 
d'assembler  toutes  ses  trouppes  en  un  seul  corps" ,  assistées 

de  six  compagnies  de  fanterie  italienne  commandées  par  le 
coronnel  Sampetre  corse  ,  et  d'aller  sur  la  diane  donner  Fa- 
larme  par  deux  endroicts  à  l'armée  de  l'Empereur ,  et  la 
tellement  enfoncer  et  harasser  ,  qu'elle  crust  que  l'armée  du 
Roy  toute  entière  estoit  celle  qui  joùoit  le  jeu,  afin  qu'au- 
paravant qu'il  fust  descouvert  qu'elle  eust  desja  gaigné  la 
garitte,  et  qu'à  ce  faire  il  ne  craignist  d'hazarder  le  paquet. 
Luy,  désirant  rendre  à  Sa  Majesté  ce  tant  important  et  si- 
gnalé service  ,  donna  si  furieusement  dans  l'armée  de  l'Em- 
pereur, à  la  faveur  d'un  grand  brouillas ,  qu'il  y  en  eut  plu- 
sieurs terrassez  ,  tandis  que  les  uns  montoient  à  cheval  et 
que  les  autres  se  preparoient  pour  ce  faire.  Mais  peu  à  peu, 
le  brouillas  se  haussant ,  et  les  troupes  ennemies  s'avançans  , 
il  fut  chargé  et  il  reschargea  par  plusieurs  fois ,  l'ennemy  ne 
s'osant  encor  trop  avancer  à  cause  qu'il  descouvroit  à  un 
quart  de  lieuë  de  là  douze  cens  hommes  d'armes  sur  un 
haut,  qui  servoient  d'arrière  garde  au  corps  de  l'armée  du 
Roy,  et  commandez  par  M.  Dannebault.  Toutesfois,  descou- 
vrans  que  le  courage  de  la  cavallerie  françoise  surmontoit 
la  force  qu'ils  voy oient,  ils  chargèrent  si  rudement  Brissac 
avec  un  gros  hort  de  cavallerie  et  de  pistollerie ,  qu'il  fut 
contrainct  de  se  tirer  à  la  faveur  de  la  fanterie  qui  avoit  gai- 
gné les  hayes ,  tousjours  toutefois  chargeant ,  et  estant  en  fin 
chargé  par  tant  d'endroits  qu'il  fut  prins  et  rescous  par  deux 
fois  par  cent  ou  six  vingts  chevaux  des  siens  quiserallioient  à 
tous  les  coups ,  et  chargeant  de  fois  à  autre,  avec  lesquels  en 
fin  il  se  sauva.  Mais  la  fanterie  qui  avoit  gagné  une  chapelle 
où  elle  voulut  tenir  bon,  fut  fort  mal  traictée,  ledict  coron- 
nel s'estant  toutefois  sauvé.  Le  mesme  soir  Brissac  (tout  bar- 
bouillé et  decouppé)  arriva  en  l'armée  ainsi  que  le  Roy 
achevoit  de  souper  :  Sa  Majesté  l'honora  et  caressa  fort,  jus- 
qu'à commander  qu'on  luy  donnast  quelque  rafraischisse- 
ment  dans  la  mesme  couppe  où  elle  venoit  de  boire. 

Le  roy  Henry  II  estant  venu  à  la  couronne,  l'honora  de 
son  Ordre  tenu  lors  en  grande  estime ,  et  de  main  en  main 
de  la  grande  maistrise  de  l'artillerie ,  que  tenoit  lors  M.  de 

Taye  (peu  aimé  de  ce  prince),  pour  de  laquelle  se  digne- 
ment acquitter  il  s'adonna  fort  aux  mathématiques  et  à 
l'arithmétique,  qui  luy  servirent  depuis  aux  guerres  du 
Piedmont. 

Ce  seigneur  lit  depuis  tant  et  tant  de  grandes  choses,  qu'on 
ne  pouvoit  croire  que,  là  où  il  ne  venoit  à  bout  de  ce  qu'il 
entreprenoit ,  qu'il  y  eust  autre  chose  qui  l'eust  empesché 
que  ne  l'avoir  pas  voulu  faire. 

►  •  !*« 
liiN  l'an  i55o,  la  France,  l'Allemagne,  l'Italie,  l'Es- 
pagne et  l'Angleterre  vivoient  en  telle  paix  et  union, 
que  les  uns  ny  les  autres  n'avoient  quasi  plus  sou- 
venance des  maux  ny  des  misères  que  les  guerres 
précédentes  de  l'empereur  Charles  cinquiesme  et 
François  I  leur  avoient  apportées.  (x)  Mais  lors  que 
chacun  s'estudioit  à  gracieusement  cultiver  et  entrete- 
nir ceste  paix  et  ce  repos,  Dieu  permit  pour  l'expia- 
tion de  nos  péchez  qu'il  s'en  rallumast  une  autre  plus 
dangereuse  que  les  précédentes ,  les  flammes  de  la- 
quelle, à  la  vérité,  devindrent  beaucoup  plus  grandes 
et  plus  périlleuses  qu'on  n'eust  jamais  sceu  estimer, 
au  moins  par  la  simple  considération  et  foiblesse  des 
premières  estincelles,  la  violente  contagion,  desquelles 
s'espandit,  toutes-fois  peu  à  peu,  presque  par  toute  l'Eu- 
rope, donnant  assez  de  matière  pour  regretter  à  chau- 
des larmes  les  prosperitez  passées  et  les  calamitez  qui 
coururent  depuis ,  à  la  conservation  et  à  l'exaltation 
des  Infidelles ,  Mars  ny  la  mesme  Fortune  n'ayants 

(*)  La  paix  régnoit  en  effet  entre  les  différentes  puissances,  mais 
elles  se  préparoient  secrètement  à  la  guerre  ,  et  n'attendoient  qu'une 
circonstance  favorable  pour  commencer  les  hostilités.  Les  pièces  diplo- 
matiques recueillies  par  Ribier  ne  laisse nt*aucune  doute  à  cet  égard.  On 
y  voit  à  découvert  la  haine  et  la  jalousie  de  Henri  II  contre  Charles- 
Quint.  Ces  deux  princes  ne  négligeoient  rien  pour  se  susciter  récipro- 
quement des  ennemis,  pour  s'enlever  leurs  alliés ,  et  pour  se  mettre 
en  état  d'attaquer  avec  avantage. 


366  [i55o]   MÉMOIRES 

laissé  coing  du  monde  qu'ils  n'ayent  cruellement  re- 
mué et  affligé,  ainsi  que  nous  déduirons  cy  après.  Ce- 
pendant il  ne  sera  hors  de  propos  de  déclarer  quels 
princes  et  quels  potentats  regnoient  lors  en  Europe, 
pour  servir  et  de  mémoire  et  d'instruction,  selon  ce 
qu'il  sera  cy  après  fait  mention  d'eux. 

Au  Sainct  Siège  apostolique  presidoit  Paul  III;  en 
Allemagne,  Flandres,  Espagne,  Naples,  Sicile  et  du- 
ché de  Milan,  l'empereur  Charles  cinquiesme  ;  en 
France  Henry  deuxiesme  ;  en  Angleterre  le  jeune  roy 
Edouart,  sur  lequel  le  Boullenois  avoit  tout  fraische- 
ment  esté  reconquis;  en  Grèce  sultan  Soliman  ;  en 
Italie  les  Vénitiens  en  tenoient,  comme  ils  font  encor, 
bonne  partie;  à  Ferrare  le  duc  Alfonce  d'Esté;  à  Flo- 
rence le  duc  Cosme  de  Medicis  ;  à  Mantouë  les  Gon- 
zagues;  Gennesvivoit  tacitement  sous  le  gouvernement 
du  prince  Doria,  gênerai  des  galères  de  l'Empereur. 
Et  quant  au  Piedmont,  il  estoit  la  pluspart  possédé 
par  le  roy  Henry,  et  le  reste  par  le  duc  de  Savoye 
Charles,  qui  en  avoit  esté  spolié  dès  l'an  1 536,  pour 
avoir  assez  inconsidérément  quitté  l'alliance  du  roy 
François  I  pour  embrasser  celle  de  l'Empereur  , 
sous  espérance  qu'il  sentencieroit  en  sa  faveur  sur  le 
différent  du  marquisat  de  Montferrat,  qu'il  queieloit 
contre  la  maison  de  Gonzague.  Ce  que  toutes-fois  il 
ne  fit  pas;  depuis,  au  contraire,  l'abandonna  presque  de 
tous  poincts  et  aux  coups  et  aux  misères;  ce  prince 
apprenant,  mais  tiop  tard,  à  recognoistre  combien 
sont  légères  et  inceitaines  les  amitiez  et  les  promesses 
de  ces  grands  monarques,  tous  lesquels  partagent  et 
accommodent  tousjours  leurs  affaires  aux  despens  des 
plus  foibles,   toute   amitié   ou  parentage   postposez, 

couvrants  tousjours  leurs  déréglées  ambitions  de  quel- 
que fardée  nécessité  :  qui  s'y  fiera  sera  mal  advisé. 

Encores  que  ma  première  et  principale  intention 
ait  esté  de  parler  seulement  de  la  guerre  de  Piedmont 
qui  commença  en  septembre  l'an  i55i  ,  si  est  ce  que, 
pour  mieux  et  plus  intelligiblement  y  parvenir,  j'ay 
jugé  qu'il  ne  seroit  hors  de  propos  de  prendre  les  cho- 
ses un  peu  de  plus  haut,  narrant,  mais  sommaire- 
ment, ainsi  que  je  délibère  de  faire,  quelles  furent  les 
occasions  et  les  principaux  motifs  à  l'ouverture  de 
ceste  guerre,  selon  que  j'ay  peu  diversement  et  voir 
et  recueillir  par  boutades. 

En  l'an  1 5  5o,  estant  mort  le  pape  Paul  troisiesme  (*), 
le  cardinal  Jules  de  Monte  (2)  luy  succéda,  qui  fut 
d'assez  douce  conversation,  aisé  à  manier  et  à  diver- 
sement esbranler.  Il  eut  pour  neveux  Jean  Baptiste  de 
Monte  (3),  auquel  il  donna  son  chappeau,  et  Àscagne 

(0  Paul  III  étoit  mort  le  10  novembre  i549-  — ^  ^e  PaPe  Jules  III 
avant  son  exaltation  s'appeloit  Jean-Marie  del  Monte.  La  plupart  des 
historiens  italiens  le  désignent  sous  le  nom  de  Giocchi,  qui  étoit  origi- 
nairement celui  de  sa  f.unille.  On  trouve  dans  les  recueils  de  Ribier  des 
détails  très-curieux  sur  les  intrigues  qui  eurent  lieu  au  conclave  lors  de 
l'élection  de  Jules  III. 

C3)  Ce  fut  Innocent  ciel  Monte  qui  eut  le  chapeau  de  cardinal  ;  il 
était  fils  d'une  meudiante  d'Arezzo.  Il  avoit  été  élevé  chez  Jules  III  y  qui 
en  avoit  fait  son  favori ,  et  qui  le  créa  cardinal  à  l'âge  de  seize  ans. 
Beaucaire  raconte  que  les  cardinaux,  blessés  de  ce  choix,  firent  des  re- 
présentations au  Pape ,  qui  leur  répondit  :  «  Eh  !  quelles  vertus,  quelle 
noblesse,  quel  savoir  avez-vous  trouvé  en  moi  pour  me  faire  pape?  Vous 
avez  sans  doute  espéré  que  je  me  rendrois  digne  du  haut  rang  où  vous 
m'avez  élevé.  Eh  bien ,  espérez  aussi  qu'Innocent  acquerra  les  vertus 
qui  lui  manquent,  et  qu'il  honorera  mon  choix.»  On  appeloit  par  dé- 
rision le  nouveau  cardinal,  le  cardinal  Simia,  parce  qu'il  avoit  gagné 
la  faveur  de  Jules  en  soignant  un  singe  que  le  Pape  aimoit  beaucoup. 

Jules  III  obtint  du  duc  de  Florence  le  fief  de  Monte  pour  ïe  père  de 
Jean-Baptiste ,  et  ce  neve*  du  Pape  épousa  Erjilia  Cortisi  de  Modène. 

de  La  Corne  (0,  qui  avoit  précédemment  prins  quelque 
nourriture  au  service  de  France.  Ces  deux  personnages, 
estans  tout  à  coup  passez  d  une  fort  foible  condition  à 
l'espérance  d'une  très-grande  fortune,  embrassèrent 
dès  lors  toutes  les  faveurs  que  la  grandeur  et  l'autho- 
rité  d'un  si  grand  oncle,  qui  les  aimoit  et  cherissoit 
uniquement,  leur  pouvoit  promettre. 

Or  l'Empereur,  autant  plein  d'artifices  que  de  force 
et  de  moyens,  et  qui  estoit,  selon  son  ancienne  cous- 
tume,  tousjours  au  guet  pour  brasser  quelques  mene'es 
à  réversion  de  toute  l'Italie,  descouvrit  aussi-tost  que 
l'humeur  et  de  l'oncle  et  des  neveux  pourroit  servir 
de  planche  à  ses  desseins;  c'est  pourquoy  il  donna 
charge  à  dom  Pedre  de  Tollede,  viceroy  de  Naples, 
et  à  dom  Diego,  son  ambassadeur  près  Sa  Saincteté, 
de  ne  rien  espargner  pour  tirer  à  son  party  ces  jeunes 
seigneurs,  leur  remonstrant  que  ce  n'estoit  pas  assez 
d'avoir  un  pape  pour  oncle,  mais  qu'il  falloit  de  bonne 
heure  considérer  que  ceste  dignité  ny  ceste  puissance 
n'estoient  pas  héréditaires,  ains  sujectes,  comme  sont 
la  plus  part  des  choses  humaines ,  à  divers  accidens  et 
à  toutes  sortes  de  mutations  repentines;  que  tandis 
qu'un  vent  gracieux  enfloit  leurs  voiles,  ils  dévoient  si 
bien  cheviller  la  roue  de  fortune,  qui  trompe  tousjours 
ses  amoureux,  que  ,  quand  elle  leur  voudroit  tourner 
le  dos,  comme  elle  faict  souvent  k  ceux  qu'elle  a  le 
plus  flatez,  ils  eussent  desja  en  main  de  quoy  se  con- 
server et  maintenir  en  ceste  grandeur  et  authorité 
qu'ils auroient acquise  ;  que,  combien  que  le  Pape  eust 
de  grands  moyens ,  c'estoit  toutesfois  une  graine  qui 

(0  Jacqueline,  sœur  du  Pape,  avoit  épousé  à  Pérouse  Francia  dit 
Bemardo  délia  Cornia  :  elle  eut  pour  fils  Ascanio  délia  Cornia. 

vouloit  du  temps  et  du  loisir  beaucoup,  au  moins 
pour  prendre  solide  racine  et  apporter  fruicts  qui 
fussent  de  grande  et  de  notable  considération  ;  que 
l'exemple  de  tous  ceux  de  leur  qualité'  qui  les  avoient 
précédé ,  les  devoit  rendre  sages  et  résolus  à  se  ren- 
ger  au  party  de  l'Empereur,  la  Majesté  duquel  ne  de- 
siroit  rien  plus  que  de  leur  donner  bien-tost  dequoy 
bastir  et  l'un  et  l'autre,  avec  réputation  et  assurance 
indubitables. 

Que  Octave  Farnaise,  duc  de  Parme,  fils  de  Pierre 
Loys  n'agueres  tué  et  despouillé  de  Plaisance  (0,  tas- 
choit  de  se  jetter  en  la«protection  des  François,  et  les 
attirer  en  Italie,  pour  la  crainte  qu'il  avoit  d'estre  aussi 
bien  despouillé  du  Parmesan  qu'il  avoit  esté  du  Plai- 
santin, lequel  le  pape  Paul ,  son  grand  père,  avoit  in- 
justement desmembré  du  patrimoine  de  sainct  Pierre.- 

Que  le  voisinage  et  les  armes  du  François  estoient 
de  temps  immémorial  si  remuantes  et  si  dangereuses, 
que  si  elles  mettoient  une  fois  le  pied  dans  Parme  ,  ce 
leur  seroit  pour  jamais  une  fort  commode  et  très-as- 
seurée  eschelle,  pour  avec  celle  de  Lamirande  (2),  et 

(0  Louis  Farnèse  étoit  fils  du  pape  Paul  III,  qui  lui  avoit  donné 
L'investiture  des  duchés  de  Parme  et  de  Plaisance.  Charles-Quint,  quoi- 
qu'il eut  fait  épouser  une  de  ses  filles  naturelles  à  Octave,  fils  de 
Farnèse ,  refusa  de  ratifier  l'investiture  ,  prétendant  que  Parme  et 
Plaisance  étoient  un  démembrement  du  duché  de  Milan.  «  Farnèse , 
dit  La  Popelinière ,  pensant  asseurer  les  insolences  de  sa  vie  lubrique 
et  arrogante  par  la  rigueur  de  ses  portements  et  forteresses  qu'il  bastit, 
nommément  à  Plaisance,  fût  enfin  daguef  par  les  Palvoisins  ses  sujets, 
et  autres  attirés  à  son  dîner.»  (  10  septembre  1 547  )  ^jCS  conJlircs  étoient 
d'accord  avec  les  Espagnols  auxquels  ils  livrèrent  la  ville. 

(*)  Le  comte  de  La  Mirandole  avoit  été  assassiné  par  Galeotti  Pic  qui 
s'étoit  emparé  de  ses  Etats.  Un  des  neveux  du  comte  avoit  réclamé 
contre  l'usurpation,  et  le  pape  Paul  III,  en  attendant  que  le  débat  fût 

de  ce  qu'ils  tenoient  aussi  en  Piedmonl ,  donner  peu 
à  peu  la  loy  et  à  Sa  Saincteté  et  à  toute  l'Italie. 

Que  Dieu  avoit  donné  à  Sa  Majesté  impériale  tant 
de  prudence  et  de  prévoyance,  avec  une  affection  si 
grande  h  la  conservation  de  l'Estatet  authorité  apos- 
tolique, et  de  tous  les  princes  d'Italie,  qu'elle  expose- 
roit  tousjours  tres-volontiers  jusques  à  sa  propre  per- 
sonne, pour  les  maintenir  et  conserver  en  leur  entier. 
Que  l'alliance  que  il  avoit  avec  les  Farnaises  n'em- 
pesclieroit  jamais  qu'il  ne  preferast  le  bien  public  de  la 
chrestienté  au  sien  particulier,  et  sur  tout  pour  reunir 
Parme  à  l'Eglise,  de  laquelle  estant  le  premier  fils  il 
en  devoit  aussi  estre  le  premier  et  le  plus  religieux 
défenseur.  Il  faict  le  renard  pour  engloutir  les  poules. 

Que  ceste  reunion  de  Parme  seroit  incontinent  et 
facilement  exécutée ,  si  Sa  Saincteté  la  vouloit  entre- 
prendre avec  luy  et  avec  mutuelles  forces  et  moyens. 
Que  Dieu  prospérant  leurs  intentions,  Sa  Saincteté 
en  pourroit  par  après  commettre  la  garde  à  sesdits 
neveux ,  par  forme  de  vicariat  perpétuel  de  l'Eglise. 
Mais,  pour  autant  qu'il  sembloit  a  Sa  Majesté  que  la 
conséquence  de  telle  place  pourroit  par  succession  de 
temps  apporter  au  Pape  et  a  eux  beaucoup  plus  de 
despence  et  de  jalousie  que  de  profit,  estant  si  esloi- 
gnée  qu'elle  estoit  de  la  Romagne,  et  que  par  ainsi 
ils  ne  sçauroient  mieux  faire  que  de  la  remettre  tout 
à  faict  à  l'Empereur,  non  tant  pour  son  utilité  parti- 
culière comme  pour  la  joindre  à  Plaisance  et  en  faire 
deux  asseurés  boulevars   contre   les  François  ,  avec 

termiué,  avoit  mis  le  comté  de  La  Mirandole  en  séquestre  entre  les 
mains  de  François  I.  Depuis  celte  époque  la  France  entretr-noit  garni- 
son dans  le  pays. 

ceux  qu'il  avoit  desjà  en  sa  duché'  de  Milan,  de  la- 
quelle aussi  bien  ces  deux  places  a  voient  jadis  este  des- 
membrées. 

Qu'en  faveur  et  pour  recompence  de  cela  ,  il  don- 
nera aux  neveux  du  Pape  des  Estats  de  plus  grande 
valeur  à  Naples  ou  en  Sicile,  et  qui  leur  apporteront 
plus  de  commodité  que  ne  sçauroit  jamais  faire  le  Par- 
mesan ny  le  Plaisantin,  qui  ne  seront  d'ailleurs  jamais 
disputez  ou  querellez,  comme  seroient  perpétuellement 
Parme  et  Plaisance. 

Que,  mettans  la  main  à  l'exécution  de  Parme  ,  ils 
pourroient  conjointement  aussi  donner  sur  Lami- 
rande  ,  qui  s'estoit  distraie  te  de  l'Eglise ,  de  laquelle, 
ou  de  Sa  Majesté  impériale ,  elle  devoit  indubitable- 
ment estre  feudataii  e.  Qu'elle  estoit  devenue ,  au  grand 
des-honneur  et  préjudice  du  Sainct  Siège  et  de  l'Em- 
pire,  la  retraicte  du  remuement  et  le  magazin  mili- 
taire des  François,  ausqueîs  elle  serviroit  ton  s  jours  de 
planche  pour  infester  l'Italie.  Que  les  forces  que  Sa 
Majesté  impériale  entretenoit  au  Milanois  et  au  Pied- 
mont,  estoient  si  grandes  et  si  aisées  à  assembler  avec 
celles  de  Sa  Saincteté,  que  les  deux  entreprises  seroient 
tout  en  un  coup  heureusement  exécutées,  et  aupara- 
vant que  les  François  peussent  jamais  venir  au  secours, 
se  souvenans  de  l'ancien  proverbe  qui  dict  :  Soit  ton 
amy,  non  voisin ,  le  François. 

Que  par  après  elle  pourroit,  hors  tout  scrupule  de 
conscience,  donner  La  mira  nde  à  sesdicts  neveux,  pour 
maintenir  laquelle  l'Empereur  leur  conlribueroit  de- 
quoy  y  entretenir  forces  convenables.  Finableinent, 
qu'il  seroit  fort  aisé,  les  choses  ainsi  disposées,  à  des- 
raciner  de  tous  poincts  la  fleur-de-lys  de  l'Italie,  et  la 

*4- 

recogner  bien  avant  au  delà  des  Alpes.  Le  dire  pou- 
voit  estre  plausible  ,  mais  l'exécution  fort  difficile  : 
voilà  comme  les  princes  chrestiens  se  brouillent  tous , 
tandis  que  les  Infidelles  avancent  leur  fortune  sur  les 
Chrestiens,  dont  la  pluspart  d'eux  n'ont  bien  souvent 
que  le  nom,  tant  l'ambition  les  transporte. 

Que  les  affaires  succedans  ainsi  heureusement,  Sa 
Saincteté  auroit  par  après,  comme  il  estoit  raison- 
nable, toute  souveraine  disposition  en  Italie,  pour  ad- 
ministrer plus  paisiblement  le  Saint  Siège,  et  agrandir 
aussi  ses  parens  et  ses  amis,  ausquels,  venant  elle  à  dé- 
faillir, l'Empereur  serviroit  tousjours  de  second  père, 
bienfaicteur  et  défenseur. 

Voilà  le  sommaire  des  belles  et  des  fardées  remons- 
trances  de  l'Empereur,  lequel  ne  s'apperçoit  pas  qu'au 
mesme  instant  qu'il  proteste  de  sa  dévotion  envers  le 
Pape,  il  a  encor  les  mains  toutes  souillées  du  sang  des 
Farnaises  et  de  l'usurpation  de  Plaisance  sur  ses  alliez, 
par  la  restitution  de  laquelle  il  devoitdonebastir  la  foy 
et  la  croyance  de  toutes  ces  belles  parolles  et  promes- 
ses mesmes  ,  puisqu'il  confessoit  que  Plaisance  estoit 
de  la  mesme  qualité  et  desmembrement  que  Parme  ; 
mais  l'ambition  mal  mesurée,  et  l'intérest  particulier 
aussi,  nous  tirent  tousjours  par  leur  violence  hors  du 
droict  chemin ,  pour  bastir  ça  bas  des  grandeurs  qui 
s'esvanoûissent  aussi  tost  que  l'ombre  d'un  songe.  Et  à 
la  vérité,  ores  (0  que  ce  prince  fust  fort  sage  et  fort 
advisé,  si  ne  peut-il  jamais  de  son  vivant  assouvir  ses 
ambitions  parmy  tant  de  royaumes,  ny  endurer  aucun 
pareil  ou  esgal  à  luy.  C'est  ceste  rage  et  ceste  outre- 
cuidance  qui  le    tindrent  tousjours  en  guerre    avec 

(')  Quoique. 

François  I ,  qui  n'atachoit  pas  ses  espérances  moins 
haut  que  luy,  qu'il  alla  asses  inconsidérément,  tout 
vieil  et  casséqu'il  estoit,  enveloperen  nouvelles  guerres, 
contre  le  soleil  levant  de  ce  jeune  et  généreux  prince 
Henry  second ,  fils  de  François. 

Au  rebours  duquel  ce  prince,  en  toutes  ses  intentions 
et  en  toutes  ses  actions,  tout  cassé  qu'il  estoit,  mespri- 
soit  tout  honneur  et  toute  conscience,  pour  avancer 
ses  desseins  et  sa  grandeur,  oubliant  que  le  dernier 
respirement  de  ceste  vie  sera  renfermé  en  l'espace  de 
cinq  pieds  de  terre.  Las!  qu'y  peut-il  avoir  de  plus  im- 
pie ou  détestable  parmi  les  humains ,  que  de  voir  le 
beau  père,  tel  qu'estoit  l'Empereur  au  duc  de  Parme, 
poursuivre  à  toute  bride  la  ruine  des  enfans,  desquels  il 
avoit  fait  cruellement  massacrer  le  père  ?  Les  âmes  fran- 
çoises  bien  nées  ne  consentiroient  ny  n'aprouveroient 
jamais  ces  exécrables  impietez  ,  louées  et  aprouvées 
neantmoins  par  ces  demi-Mores,  qui  ne  croient  en  Dieu 
que  sur  bons  gages,  puisqu'ils  envoyent ,  et  de  sang 
froid  ,  leurs  propres  enfans  à  la  mort. 

Le  Pape,  aussi  mal  conseillé  que  ses  neveux,  se 
laissa  en  fin  emporter  et  persuader  par  l'allechement 
de  toutes  ces  belles  promesses  et  remonstrances  ;  ne 
considérant  pas,  ainsi  qu'il  devoit  toutesfois  faire,  la 
grande  différence  qu'il  y  a  tousjours  entre  le  faict  et  les 
paroles,  et  que  celuy  prend  tousjours  mauvais  conseil, 
lequel ,  pour  la  passion  ou  pour  l'interest  d'autruy,  en- 
treprent  chose  de  si  dangereuse  et  incertaine  consé- 
quence qu'est  ordinairement  la  guerre  ;  et  que  la  France 
estoit  si  pleine  de  biens  et  de  toutes  autres  forces  et 
moyens ,  qu'il  y  avoit  plus  de  hasard  que  d'asseurance 
à  l'attaquer  et  irriter  ;  que  les  François  avoient  tous- 

jours  esté  très  propices  défenseurs  de  l'Eglise,  et  ceux- 
là  mesmes  qui  l'ont,  plus  que  nuls  autres,  accreuë  de 
biens  et  d'autliorité.  SaSainctete'  se  devoit  aussi  souve- 
nir que  le  propre  office  et  devoir  d'un  bon  pape,  c'est 
d'apporter  et  entretenir  la  paix  et  non  pas  la  guerre, 
et  qu'en  practiquant  le  contraire  à  la  ruine  des  Chres- 
tiens  ,  il  n'en  pourroit  recueillir  autre  moisson  que 
les  mesmes  improperes  et  malédictions  qui  doivent  estre 
fulminées  contre  ceux  qui  se  rendent  plustost  loups  ra- 
vissants que  gracieux  pasteurs  de  l'Eglise  de  Dieu;  et 
en  somme  que  tout  le  dessein  de  l'Empereur,  caut  et 
dissimulé,  tendoit  à  toute  autre  fin  que  ne  faisoient 
ses  paroles  et  ses  propositions.  Et  de  faict,  le  temps, 
père  de  vérité,  descouvrit  bien  tost,  mais  trop  tard  pour 
le  Pape,  que  l'Empereur  ne  visoit  de  droict  fil  qu'à 
s'emparer  autant  de  Parme  que  de  Lamirande,  et  à 
effacer  et  renverser  de  fonds  en  comble  l'amitié  et  l'in- 
telligence que  la  France  entretenoit  en  Italie,  à  fin  de 
pouvoir  par  après,  plus  commodément,  donner  la  loy 
autant  à  Sa  Sainctetéqu'à  tous  les  autres  princes  et  po- 
tentats d'Italie,  à  quoy  la  seule  France  donnoit  tous- 
jours  empeschement. 

Mais,  par  ce  qu'il  est  autant  mal-aisé  en  la  cour  de 
Rome  qu'en  celles  des  autres  princes,  de  pouvoir  si 
cautement  et  secreltement  traiter  et  négocier  de  si 
grands  affaires,  et  mesmes  par  personnages  d'autho- 
rité  n'y  faisans  résidence  ordinaire,  que  quelque  subtil 
scrutateur  ne  pénètre  tousjours  au  travers,  et  ne  fasse 
son  profit  de  ce  qu'il  en  a  peu  descouvrir,  il  advint 
que  toutes  ces  menées  furent  descouvertes  au  Roy,  au 
cardinal  Farnaise  et  au  duc  de  Parme  ;  au  moyen  de- 
quoy  ceux-cy,  faits  sages  par  la  récente  misère  du  frère 

et  du  père  ,  qui  avoit  espouse'  Marguerite  fille  bastarde 
de  l'Empereur  (0,  concenrenl  une  juste  crainte  de  cou- 
rir pareil  inconvénient  qu'eux ,  et  par  la  main  propre 
de  ceux-là,  desquels  toutesfois  ils  dévoient  attendre 
plus  favorable  conservation.  Ces  princes,  intimidez  par 
ces  pratiques  et  alarmes  ,  furent  lors  contraints  à  tour- 
ner l'espérance  de  leur  salut  vers  la  France ,  qui  a  tous- 
jours  esté  le  port  et  l'asseuré  refuge  des  princes  injus- 
tement opressez  ;  et  par  ainsi  ils  commencèrent  à  sonder 
eU h  pratiquer  le  Roy  par  diverses  offres,  supplications 
et  remonstrances,  autant  par  la  voye  de  leurs  minis- 
tres ,  comme  par  celle  du  cardinal  de  Tournon,  lequel 
faisoit  lors  résidence  ordinaire  à  Rome  ;  le  sommaire 
desquelles  remonstrances  fust  tel  :  à  sçavoir  que  T Em- 
pereur, non  encore  assouvy  du  sang  et  des  persécutions 
de  leur  maison,  avoit,  par  diverses  promesses  et  simu- 
lez prétextes,  disposé  le  Pape  à  se  renger  de  son  party, 
pour,  par  voye  de  faict  et  non  de  justice,  les  despouïller 
du  Parmesan,  et  conjoinctement  aussi  essayer  de  con- 
quérir Lamirande,  qui  vivoit  de  toute  ancienneté  sous 
la  protection  de  la  couronne  de  France. 

Que  ceste  conjonction  tendoit  aussi  à  occuper  et 
partager  entr'eux  les  biens  et  les  Estats  des  autres  po- 
tentats et  republiques  d'Italie,  avec  intention  de  chas- 
ser après  les  François  du  Piedmont  et  de  la  Savoye, 
qui  leur  servoient  de  propugnacle  et  d'entrée  en  Ita- 
lie; et  que  par  après  la  Provence,  le  Dauphiné,  la 
Bourgoigne,  la  Champagne  et  la  Picardie,  devien- 
droient  la  glorieuse  et  infaillible  moisson  de  leurs 
armes  cruelles  et  avares.  Que  Sa  Majesté,  comme  prince 

(0  C'étoit  •  Octavio  Farnèse   qui  avoit  épousé   la  fille  naturelle  de 
l'Empereur.  (  Voyez  la  note  ci-dessus,  page  369.  ) 

très  advisé,  ne  sçauroit   pour  lors  trouver  meilleur 
moyen  d'empescher  et  de  renverser  tous  ces  desseins, 
qu'en  prenant  en  sa  protection  et  sauvegarde  l'Estat 
et  la  personne  affligée  du  duc  de  Parme,  sans  toutes- 
fois  trop  appertement  s'en  descouvrir  pour  encores, 
ains  le  vouloir  seulement  couvei  tement  assister  de  ses 
forces  et  de  ses  moyens  \  d'autant  que  luy,  qui  avoit 
preveu  ce  grand  orage,  avoit  pieçà  commencé  à  si 
bien  pourveoir  à  ses  affaires,  qu'à  l'aide  de  Dieu  il  se 
maintiendrons  par  si  long  temps  contre  les  forces  pa- 
pales et  impériales,  que  le  Roy  auroit  assez  de  loisir, 
et  pour  préparer  son  secours,  et  pour  entreprendre 
plus  grandes   choses  au  rabaissement  et   confusion 
de  l'inveteré  et  naturel  ennemi  de  la  France.  Que 
l'Allemagne,  haletante  et  désormais  eslangouréepar  la 
fréquence  des  cruautez  et  des  tyrannies  de  l'Empereur, 
qui  triomphoit  trop  superbement  de  la  gloire  des  Ger- 
mains ,   ne   cerchoit   que  les   occasions   de   quelque 
nouveau  remuement  de  mesnage,  pour  plus  seure- 
ment  et  doucement  secouer  le  joug  impérial*  Que  la 
fortune  estoit  pieçà  fort  lasse  de  favoriser  ce  maladif, 
et  néanmoins  par  trop  superbe  et  ambitieux  Empe- 
reur,  lequel  ne  pourroit  plus  subsister,  comme  il  avoit 
fait   par  le  passé  ,   contre    l'intrépide   et   généreuse 
valeur  des  armes  françoises.  Que  la  trop  grande  con- 
fiance   et    présomption  qu'il    avoit  jadis   conceuë  et 
de  sa  force  et  de  sa  puissance,  luy  serviroient  désor- 
mais d'apast  et  d'acheminement  à  toute  ruine.  Que 
toutes   nations   adoreroient  plus    volontiers  le  beau 
soleil  levant  du  prince  françois,  que  le  couchant  de 
l'Empereur  :  de  manière  que  toutes  choses  se  trouve- 
roient  si  favorables  à  la  France,  que  Sa  Majesté  re- 

cueilliroit  bien  tost  une  fort  utile  et  fort  glorieuse 
moisson.  Que  là  où,  par  le  contraire,  Sa  Majesté  se 
voudroit  par  trop  complaire  ou  amuser  en  sa  propre 
grandeur  et  en  l'abondance  de  ses  Estats,  et  cepen- 
dant négliger  tant  de  belles  occasions  qui  presentoient 
deslors  le  fruict  presque   tout  raeur  et  tout  asseuré, 
qu'à  la  fin  elle  aui  oit,  par  sa  propre  coulpe  et  noncha- 
lance, toute  la  puissance  du  Pape  et  de  l'Empereur 
sur  les  bras.  Que  tant  plus  Sa  Majesté  estoit  grande  et 
puissante  d'armes  et  d'Estats,  que  tant  plus  devoit- 
elle  craindre  et  se  precautionner  contre  les  envies  et 
les  aguets  de  ses  voisins  ,  qui  estoyent  tousjours  sur  une 
offensive  desmarche.  Que  ceste  grande  et  heureuse 
domination  que  la  Divinité  luy  avoit  concédée ,  n'es- 
toit  pas  pour  tenir  en  relasche  un  cœur  si  généreux 
que  le  sien,  ny  pour  s'espouventer  parmi  les  grandes 
affaires,  ains  de  les  courageusement  embrasser,  au- 
tant à  la  gloire  de  luy  et  des  siens  qu'au  salut  des 
affligez,  en  quoy  consiste  la  vraye  grandeur  et  magna- 
nimité des  grands  princes.  Finalement,  que  c'estoit 
chose  digne  de  la  prudence  d'un  si  grand  Roy,  de 
prévenir  les  inconvénients  plustost  que  de  les  attendre 
de  pied-coy  ;  de  plustost  mettre  la  bryde  à  autruy  que 
la  recevoir  soy-mesme;  et  qu'il  n'y  avoit  rien  de  plus 
dangereux  à    la  manutention  des   grands  royaumes 
que  de  se  laisser  surprendre  à  la  nécessité,  laquelle 
avoit  cela  de  propre,  qu'elle  ne  laissoit  jamais  rien  faire 
ou  juger  bien  à  propos.  Pour  conclusion,  que  le  duc 
de  Parme  feroit  le  prologue  et  le  théâtre  de  la  comé- 
die, où  les  premiers  coups  d'essay  se  jetteroient,  et 
avec  main  si  circonspecte  et  réservée,  que  le  Roy  pour- 
roit  tousjours  (selon  le  goust  et  le  jeu)  s'avancer  ou 

retirer  à  son  plaisir,  et  faire  son  profit  du  hasard  et 
des  calamitez  d'au truy  auparavant  qu'elles  tournassent 
en  tragédie. 

Ces  propositions  et  ces  remonstrances  ne  furent  au 
commencement  gueres  bien  receuè's,  au  moins  par  ceux 
qui  avoient  des-ja  faict  expérience  et  du  bon-heur  et 
de  la  puissance  de  l'Empereur,  et  qui  cognoissoient 
aussi  par  pratique  le  peu  d'assurance  qu'il  y  a  bien  sou- 
vent en  la  foy  et  aux  promesses  des  Italiens,  lesquels 
ont  presque  ordinairement  recherché  les  François, 
plustost  pour  s'en  prévaloir  à  l'avancement  de  leurs 
affaires  et  de  leurs  vangeances  particulières,  que  pour 
envie  ou  intentions  qu'ils  eussent  de  voir  prospérer 
leurs  armes  ny  prendre  pied  en  Italie.  Dailleurs,  ils 
considéraient  aussi  (et  certes  à  bon  droict)  que  les 
evenemens  de  la  guerre  sont  tant  douteux  et  incer- 
tains, que  la  perte  tourne  bien  souvent  du  eosté  de 
ceux  qui  l'ont  mieux  consultée  et  entreprise  ;  qu'elle 
n'apporte  que  ruines  et  désolations ,  n'estant  autre 
chose  que  la  justice  de  Dieu  ,  sur  ceux  qui  injustement 
et  de  gayeté  de  cœur  embrassent  indifféremment  toutes 
sortes  d'occasions  qui  leur  sont  proposées  pour  tra- 
vailler ou  enjamber  sur  autruy.  Qu'il  ne  falloit  pas 
tout  à  la  haste  embrasser  ces  occasions  et  ces  remons- 
trances ,  ains  les  digérer  avec  conseil  constant  et  rassis  ; 
car,  de  faillir  et  s'en  repentir  après  le  coup,  c'estoit 
folie  et  simplesse.  Que  par  le  contraire  toutes  choses 
procedoient  prosperément  à  celuy  qui  sçavoit  meu» 
rement  prévenir  et  balancer  les  affaires  au  poinct  de 
l'honneur   et  de  la  conscience    aussi  ,  qui  servoient 
tousjours  de  planche  à  la  prospérité. 

Neantmoins  le  Roy,  lequel  se  deschargeoit  des  plus 

importans  affaires  sur  l'inveterée  prudence  et  fidélité 
de  messire  /Vnné  de  Montmorancy,  connestal)le  de 
France ,  en  ayant  conféré  bien  au  long  avec  luy  et  avec 
les  autres  princes  et  seigneurs  du  conseil  des  affaires, 
commença  d'avoir  pour  suspectes  toutes  les  menées  de 
l'Empereur,  et  à  recognoistre  qu'en  n'y  apportant,  et 
de  bonne  heure,  quelque  interruption  ,  elles  envelope- 
roient  et  luy  et  ses  amis  aussi  en  des  inconveniens 
qui  peu  à  peu  deviendroient  du  tout  irrémédiables. 
Pour  raison  de  quoy  Sa  Majesté  se  laissa  aller  à  donner 
quelque  plus  gracieuse  audience  aux  propositions  du 
duc  de  Parme  qu'elle  n'avoit  faict  au  commencement, 
mais  toutes-fois  avec  intention  tousjours  de  ne  rien  re- 
muer qu'avec  toutes  les  justifications  que  doivent  pra- 
tiquer les  princes  qui  ont  en  considération  l'honneur 
et  la  foy  des  traictez  de  paix  et  le  repos  universel  de 
la  chrestienté  ;  et  toutes-fois  la  plus-part  d'entr'eux 
tiennent  qu'en  matière  d'Estat  il  faut  plus  servir  à  l'u- 
tilité qu'à  l'honneur.  Par  ainsi  Sa  Majesté,  désirant 
mettre  tousjours  le  droict  de  son  costé,  dépescha  vers 
l'Empereur  pour  luy  faire  plainte  de  plusieurs  remuë- 
mens  qui  se  faisoient  parles  siens  au  préjudice  de  la 
paix,  le  priant  d'y  aporter  les  remèdes  convenables, 
avec  une  saincte  disposition  pour  la  garder  et  inviola- 
blement  entretenir,  comme  le  Roy  avoit  faict  de  sa 
part,  et  feroit  encores  s'il  n'estoit  forcé  au  contraire. 

L'Empereur,  subtil  et  secret,  et  qui  par  un  espoir  mai 
fondé  engloutissoit  tout  le  monde,  à  l'alarme  de  ceste 
sommation ,  jugea  par  sa  propre  conscience  qu'il  fal- 
loit  tascher  à  mesnager  le  temps  et  le  porter  le  plus  avant 
qu'il  pourroit,  à  fin  de  pouvoir  avec  plus  de  jugement, 
de  loisir  et  de  seureté,  prévenir  tout  ce  que  le  Fran- 

çois  pourroit  entreprendre  au  préjudice  de  ses  menées 
et  de  ses  intentions  \  et  par  ainsi  il  respondit,  en  termes 
généraux,  qu'il  n'avoit,  quant  à  luy,  autre  volonté  que 
de  bien  entretenir  la  paix,  et  qu'il  pourvoiroit  de  son 
costé  à  ce  que  rien  n'advint  qui  y  peust  apporter  alté- 
ration ,  espérant  que  le  Roy  feroit  aussi  de  mesme.  Le 
prioit  cependant  de  ne  prendre  aucun  ombrage  o  u  soup- 
çon des  forces  qu'il  faisoit  assembler  en  divers  endroicts, 
car  tout  cela  ne  tendoit  qu'à  contenir  les  Allemans, 
qu'il  avoit  nagueres  domptez,  et  qu'il  coignoissoit 
sujects  à  remuement  de  mesnage,  et  tout  d'un  train 
aussi  s'asseurer  des  incursions  du  Turc,  qui  molestoit 
l'Espagne,  1* Allemagne,  la  Hongrie  et  l'Italie. 

Pendant  que  l'Empereur  entretenoit  le  Roy  de  ces 
belles  promesses,  il  ne  laissoit  toutes-fois  de  donner 
(  à  main  couverte  )  toute  l'assistance  qu'il  pouvoit  à 
l'Anglois  contre  la  jeune  roine  d'Escosse  ,  laquelle 
estoit  en  la  protection  du  Roy,  de  faire  aussi  publique- 
ment mourir  en  Allemagne,  et  par  commissaires  at- 
tiltrez,  aucuns  serviteurs  et  pensionnaires  de  Sa  Ma- 
jesté ,  sous  prétexte  qu'ils  avoient  servy  des  princes 
contraires  à  l'Empire  (0,  et  de  tascher  aussi,  par  toutes 
autres  sortes  de  practiques  et  de  corruptions,  d'inter- 
rompre la  confirmation  de  l'alliance  des  Suisses  que 
la  France  vouloit  lors  renouveller  ;  et,  pour  le  dire  en 
un  seul  mot,  il  faisoit  tout  en  un  coup  en  divers  en- 
droicts, et  sous  diverses  occasions  et  prétextes,  infinis 
deportemens  démonstratifs  d'une  très-mauvaise  vo- 
lonté et  disposition  envers  le  Roy,  ses  Estats  et  ses  al- 

(0  Charles-Quint  avoit  fait  condamner  à  mort  Sébastien  Schartel ,  et 
plusieurs  autres  officiers  allemands ,  sous  le  prétexte  qu'ils  avoient  violé 
les  lois  de  l'Empire  en  levant  des  troupes  pour  la  France. 


DE  DUVILLARS.     [l55o]  38: 

liez,   et  tels  qu'il  y  avoit  assez  dequoy  mettre  aux 
champs  des  armes   moins  généreuses   ou    remuantes 
que  celles  des  François.  Et  pour  dire  vray,  ceux-là 
rompent  la  paix,  non  qui  les  premiers  font  la  guerre, 
ains  qui  cauteleusement  s'arment  et  embrassent   des 
menées  au  préjudice  des  accords  el  des  alliances,  comme 
faisoit  l'Empereur,  qui  souloit  dire  que  tant  plus  les 
occasions  de  la  guerre  estoient  et  courtes  et  légères, 
que  tant  plus  devenoient-elles  grandes  et  dangereuses 
à  ceux  qui  se  rendoient  négligents  à  les  embrasser  et 
poursuivre.  Aucuns  ont  remarqué  que  le  propre  des 
Empereurs  c'est  de  chasser  les  tyrans  des  villes,  et  que 
cestuy-cy,  par  le  contraire,  l'est  devenu  luy-mesme  par 
tous  les  lieux  où  il  a  mis  la  main,  ne  bastissant  sa  gran- 
deur que  par  pilleries,  fraudes  et  tromperies  ;  tesmoin 
le  tour  qu'il  joiïa  au  roy  François,  lors  qu'il  l'honora 
et  que  il  luy  donna  passage  par  la  France,  et  duquel 
il  se  mocqua  soudain  qu'il  eust  mis  le  pied  en  la  Flan- 
dre. Autant  en  avoit  il  précédemment  faict  au  pape 
Clément  VII. 

En  ce  mesme  temps  il  advint  une  chose  qui  aida  bien 
à  advancer  et  disposer  les  affaires  à  la  guerre,  laquelle 
chacun  couvoit  sourdement  de  tous  costez  :  c'est  que 
le  prince  de  Salerne  et  autres  seigneurs  neapolitains 
firent  faire  quelques  ouvertures  au  Roy  sur  le  recou- 
vrement du  royaume  de  Naples ,  toutes  lesquelles 
toutesfois  eurent  depuis  assez  mauvaise  issue,  et  pour 
le  Roy  et  pour  les  entrepreneurs  aussi  (0- 

(0  On  n'a  pas  de  détails  positifs  sur  la  négociation  dont  parle  ici 
Bojvin  du  Villars.  On  lit  dans  une  lettre  du  cardinal  de  Guise ,  datée 
de  Rome  le  1 1  novembre  '547,  «  que  les  Napolitains  ne  demandoient  à 
Henri  II  que  son  adyeu  pour  le  faire  leur  roy  •  que  s'il  ne  vouloit  en- 

La  délibération  et  la  resolution  de  la  guerre  demeura, 
nonobstant  toutes  ces  propositions  et  ouvertures,  assez 
longuement  suspendue*  entre  crainte  et  bon  vouloir, 
non  seulement  à  l'endroit  du  Roy,  mais  de  ceux-là 
mesmes  qui  plus  volontiers  la  persuadoient,  comme 
faisoient,  entre  autres,  M.  le  duc  d'Aumale,  depuis  duc 
de  Guyse,  qui  tenoit  lors  le  second  lieu  de  faveur 
et  de  valeur  près  de  Sa  Majesté.  Toutes-fois,  ayant 
à  la  parfin  et  les  uns  et  les  autres  bien  balance'  et 
contrepoisé  les  affaires,  avec  les  remuëmens  et  les  des- 
couvertes menées  de  l'Empereur,  et  conjointement 
considéré  aussi  que  celuy  lequel  se  laisse,  par  présomp- 
tion ou  négligence,  surprendre  par  les  armes  ennemies 
auparavant  qu'il  se  soit  bien  préparé  et  pourveu,  se 
trouve  ordinairement  envelopé  de  grandes  difficultez, 
d'un  aspre  désir  de  vaincre  et  d'une  continuelle  et 
craintive  appréhension,  laquelle  ne  laisse  jamais  faire 
aucune  bonne  ny  solide  resolution  ;  et  à  la  vérité  ceux 
qui  par  un  intrépide  et  sage  jugement  sçavcnt  généreu- 
sement empiéter  la  première  réputation  de  la  guerre 
(sous  la  bénédiction  de  Dieu),  en  ont  le  plus  souvent 
avantageuse  fm  ;  Dieu  voulut,  pour  le  mal  de  la  Fiance, 
de  l'Italie  et  du  Roy  propre,  et  de  toute  la  chrestienté 
aussi,  que  l'alliance  et  la  protection  du  duc  de  Parme, 
fust  embrassée  et  arrestée  sous  certaines  conditions, 
dont  ceste-cy  est  la  principale: 

Que  le  Roy  recevoit  en  sa  protection  et  sauvegarde 
la  personne  du  duc  de  Parme,  ses  Estats  et  sujects ,  et 

tendre  à  ce Uejenlrepr ise,  qu'au  moins  il  l'advouast,  ou  l'un  de  ses  frères  ; 
qu'il  luy  baillast  gens  et  argent ,  et  que  les  Napolitains  le  metlroient 
dans  ledit  royaume  pour  le  bailler  à  l'un  de  ses  frères.  »  Il  paroît  que 
l'on  entretint  des  intelligences  avec  les  méconlens  ,  mais  qu'on  ne  crut 
devoir  tenter  aucune  entreprise  sérieuse. 

qu'à  ces  fins  forces  suffisantes  luy  sei  oient  contribuées, 
ou  les  deniers  nécessaires  pour  ce  faire. 

Qu'il  auroit  une  compagnie  de  deux  cents  chevaux 
légers  entretenue,  avec  quatre  mil'livres  de  pension  , 
et  honoré  du  collier  de  Tordre  Sainct  Michel ,  tenu 
lors  en  toute  autre  vénération  qu'il  n'a  esté  depuis  les 
guerres  civiles,  qui  en  destouperentla  bonde  au  mes- 
pris  de  sa  dignité. 

Que  M.  de  Termes,  qui  avoit,  sur  le  fondement  de 
ceste  prochaine  guerre,  esté  peu  auparavant  envoyé 
ambassadeur  vers  le  Pape,  commanderoit  au  faict  delà 
guerre,  sous  la  charge  du  duc,  auquel  il  ne  seroit  ja- 
mais permis  se  départir  du  service  du  Roy,  sinon  au 
cas  que  l'Empereur  luy  restituas t  le  Plaisantin  sans 
rien  y  retenir;  et  qu'encor  en  ce  cas,  auparavant  que 
rien  faire  ou  accepter,  il  en  auroit  l'advis  et  le  parti- 
culier consentement  de  Sa  Majesté  :  ce  qu'il  observa 
tres-mal  depuis,  quittant  le  Roy  au  fort  des  affaires  (0. 

Les  choses  ainsi  résolues,  on  commença  à  couverte- 
ment  préparer  de  tous  costez  forces  et  moyens,  confir- 
mer amitiez  et  alliances,  et  à  en  pratiquer  de  nouvelles. 

Ce  sont  les  premiers  fondemens  de  la  guerre  qui 
mit  depuis  toute  la  chrestienté  sans  dessus  dessous, 
et  par  la  considération  desquels  chacun  pourra  aisé- 
ment juger  auquel  de  ces  deux  grands  princes  la 
coulpe  doit  estre  attribuée  du  remuement  des  armes. 
Cependant,  me  trouvant  entré  dans  l'an  i55o,  je  re- 
prendray  la  suitte  et  le  droict  fil  de  ces  mémoires. 

Ayant  en  ce  temps  la  duchesse  de  Valentinois,  ai- 
mée et  fort  favorisée  du  Roy,  remarqué  tout  ce  qui  se 
traictoit  et  preparoit  pour  bien  tost  ouvrir  la  guerre, 

'<■  ■)  Cette  défection  cTOctavio  Farnèse  eut  lieu  en  i656. 

et  pareillement  que  le  prince  de  Melphe  ,  lieutenant 
gênerai  du  Roy  en  Italie,  estoit  tombé  en  une  maladie 
fort  dangereuse  pour  un  homme  si  vieil  et  si  caduc 
qu'il  estoit ,    elle  délibéra  de  le  pratiquer  de  bonne 
heure,  afin  de  faire,  par  la  démission  de  luy  et  menées 
d'elle,  tomber  ceste  charge  ez  mains  du  sieur  de  Bris- 
sac  ,  lors  grand  maistre  de  l'artillerie  ,  avec  intention  , 
selon   la  disposition  du  temps  et  des  affaires  ,  et  ce 
qu'elle  gaigneroit  et  pratiqueroit  envers  ce  bon  prince  , 
d'en  faire  par  après  la  requête  à  Sa  Majesté  ;  laquelle 
avoit  aussi  de  sa  part  grandement  à  cœur  l'avancement 
de  ce  valeureux  seigneur  de  Brissac,  la  mère  duquel 
avoit  esté  gouvernante  des  enfans  de  France,  lors  que 
le  roy  François  les  envoya  ses  pleiges  (0  en  Espagne. 
Or,  pour  plus  seurement  et  couvertement  y  parve- 
nir, ceste  dame   se  voulut  servir  de  l'entremise  de 
l'abbé  de  Sainct  Victor,  fils  dudict  prince,  qui  estoit 
lors  en  Cour,  et  auquel,  à  ces  fins,  elle  remonstra 
qu'estant  son  père  maladif  et  desja  septuagénaire,   i 
ne   devoit   plus   penser    qu'à    vivre  en    repos  ,    hors 
les  grandes  et  soigneuses  charges  qu'il  avoit  sur  les 
bras,  et  qui   estoient  plustost  pour  croistre  tous  les 
jours  que  pour  diminuer  ;  qu'elle,  qui  l'avoit  de  toute 
ancienneté  aimé  et  estimé,  le  conseilloit  de  se  retirer 
désormais  en  France ,  où  il  recevroit  traictement  digne 
de  la  grandeur  et  fidélité  de  ses  services;  le  priant,  en 
cas  qu'il  se  resolust  à  ainsi  le  faire  ,  de  n'en  traicter  ou 
communiquer  qu'à  elle  seule,  d'autant  qu'elle  desiroit 
et  esperoit  faire  eslire  le  sieur  de  Brissac  pour  son  suc- 
cesseur; promettant,  à  ces  fins,  par  lettres  de  sa  main, 
et  au  père  et  au  fils,  de  leur  moyenner  toute  la  recog- 

(»)  Otages. 

noissance  et  faveur  qui  dévoient  estre  espérées  de  si 
généreux  prince  qu'estoit  le  Roy.  Pour  conclusion, 
elle  apasta  si  bien,  et  de  paroles  et  de  promesses,  le 
vénérable  abbé,  qu'il  entreprint  d'aller  luy  mesmes 
traicter  ceste  négociation  et  de  la  faire  trouver  bonne 
au  père.  A.  quoy  s'estant  depuis  ce  bon  seigneur  acco- 
modé,  il  fit,  le  vingtiesme  juillet  ensuivant,  entendre  au 
Roy,  par  le  secrétaire  Pelisson ,  que  l'impuissance,  la 
vieillesse  et  les  maladies,  l'avoient  reduict  à  telpoinct, 
qu'il  ne  desiroit  rien  plus  que  d'estre  deschargé  avec 
honneur  des  grands  affaires  qu'il  avoit  sur  les  bras ,  à 
fin  de  pouvoir  désormais  donner  quelque  tranquillité 
et  quelque  relasche  à  ceste  sienne  vieillesse  et  indispo- 
sition. Et  pour  autant  que  ceste  farce  se  joiioit  ainsi 
couvertement ,  selon  l'instruction  de  la  duchesse  de 
Valentinois ,  elle  accapara  de  bonne  heure  la  volonté 
du  Roy,  pour  la  disposition  des  estats  et  charges  dudit 
prince,  au  profit  dudit  sieur  de  Brissac.  Cependant  le 
connestable,  qui  avoit  mesme  intention  et  dessein  que 
ceste  dame,  et  quin'eust  aussi  jamais  pensé  que  Sa  Ma- 
jesté eust  disposé,  comme  elle  avoit  desja  fait,  d'au- 
cune charge  militaire,  mesme  de  telle  importance 
qu'estoit  ceste-là ,  sans  sa  participation ,  persuada  le 
Roy  d'envoyer  le  sieur  de  Gordes  visiter  le  prince 
sous  couleur  de  la  maladie ,  mais  en  effect  pour  le  vi- 
vement persuader  a  faire  ceste  démission  au  profit  du 
sieur  de  Chastillon  son  neveu ,  lors  coronel  gênerai  de 
l'infanterie  françoise,  et  depuis  très- dangereux  admi- 
rai de  France  :  mais  il  trouva  que  la  femelle  avoit  à  ce 
coup  esté  plus  fine  et  plus  diligente  que  le  masle,  ores  ( l  ) 
que  d'inveterée  sagesse,  et  que  le  marché  estoit  des-ja 

(0  Quoique. 

clos  et  arresté  de  tous  costez  :  de  manière  que,  fai- 
sant lors  de  nécessité  vertu ,  force  luy  fut  de  donner 
ce  qu'il  ne  pouvoit  vendre,  mesmes  le  sieur  de  Bris- 
sac  estant  son  cousin  ,  auquel  il  eust  esté  mal  séant  de 
s'opposer. 

Le  premier  jour  de  juin  ensuyvant,  le  Roy  renvoya 
le  secrétaire  Pelisson  vers  le  prince  de  Melphe,  pour 
l'asseurer  du  désir  que  Sa  Majesté  avoit  de  le  bien 
traitter,  et  de  l'eslection  qu'elle  avoit  aussi  faicte,  par 
sa  démission  ,  de  Brissac  pour  succéder  en  sa  charge , 
et  qu'elle  estoit  après  à  le  faire  dépescher ,  à  fin  de  luy 
aller  lever  le  siège  ;  asseurant  le  prince  d'estre  le  très- 
bien  venu  et  le  mieux  traicté,  conforme  à  ses  grands 
et  louables  mérites,  et  qu'il  auroit  pour  sa  retraitte  la 
plaisante  villette  de  Romorantin,  le  chasteau  et  le  re- 
venu avec  ses  pensions  ,  et  son  fils  des  bénéfices. 

Sur  le  commencement  du  mois  d'aoust  Brissac  print 
la  route  du  Piedmont,  accompagné  d'une  grande 
trouppe  de  noblesse.  Arrivant  à  la  Nonvalaise,  pre- 
mière bourgade  du  païs,  et  à  la  descente  du  Mont- 
Cenis,  il  eut  nouvelles  que  le  prince  de  Melphe,  qui 
estoit  peu  de  jours  auparavant  arrivé  à  Suze,  tiroit  à 
sa  fin,  et  qu'il  le  prioit  de  diligemment  s'avancer,  à  fin 
qu'il  eust  ce  bien  de  le  voir  et  de  conférer  avec  luy 
premier  que  de  mourir  :  pour  à  quoy  satisfaire  il 
monta  soudain  à  cheval  ;  et  ayant  par  les  chemins  nou- 
velle recharge  de  son  extrémité  fort  extrême,  il  fit  en 
pleine  campagne  un  mot  de  dépesche  au  Boy,  par  le 
sieur  de  Fourquevaux,  suppliant  Sa  Majesté  que,  ve- 
nant le  prince  à  défaillir,  son  plaisir  fust  de  l'honorer 
aussi  bien  de  la  mareschaussée  de  France  qu'elle  avoit 
de  sa  grâce  des-ja  faict  du  gouvernement,  promettant 

que,  combien  que  ses  services  n'eussent  encor  attaint 
si  haut  mérite  et  recompence ,  de  faire  neantmoins 
Dieu  aidant,  tel  deportement  au  maniement  de  la 
guerre  et  des  affaires  ,  que  Sa  Majesté  le  jugeroit  bien- 
tost  autant  digne  de  l'un  que  de  l'autre.  La  fortune , 
qui  est  coustumiere  de  favoriser  à  toutes  mains  ceux 
qu'elle  veut  chérir  et  embrasser ,  comme  elle  faisoit 
lors  ce  seigneur,  luy  fit  gracieusement  accorder  tout 
ce  qu'il  demandoit,  par  l'entremise  de  ladicte  duchesse, 
nonobstant  l'instance  d'infinis  compétiteurs. 

Le  sieur  de  Fourquevaux  eut  pour  ses  peines  Testât 
de  commissaire  de  guerres ,  par  un  particulier  privilège 
de  nomination  à  iceux  qu'ont  les  mareschaux  de  France 
à  leur  première  institution. 

Ceste  dépesche  ainsi  hastivement  faicte  ,  Brissac  vint 
trouver  le  prince  de  Melphe,  qui  estoit  des-ja  si  avant 
au  trance  de  la  mort,  qu'il  n'y  eut  entr'eux  qu'une 
simple  Visitation  et  consolation  :  et  de  faict  il  perdit 
soudain  la  parole,  et  rendit  de  là  à  deux  heures  l'âme 
à  son  créateur.    Ce   fut  un  grand  dommage  pour  la 
France,  à  cause  de  la  singulière  prudence,  bonté  et 
expérience  qui  estoient  en  luy,  ayant  accompagné  tous 
ses  faicts  et  toutes  ses  actions,  tant  civiles  que  militaires, 
d'une   très  -  recommandable  dévotion  et  fidélité  en- 
vers ceste  couronne,  ores  que  légèrement  recompensé 
toutesfois  sur  la  perte  de  ses  biens  et  estât,  non  plus  que 
les  ducs  d'Atria,  de  Somiere,  prince  de  Salerne,   et 
autres  (0,  selon  l'ordinaire  de  la  France,  qui  ne  faict 
mise  ny  recepte  des  personnages  de  valeur,  sinon  au- 
tant que  la  nécessité  l'y  contrainct,  passée  laquelle  se 
sauve  qui  pourra. 

(0  Seigneurs  napolitains  qui  s'étoierit  déclarés  pour  la  France. 

Le  lendemain  Brissac,  que  j'appelleray  cy  après  ma- 
reschal  de  France,  s'achemina  versThurin,  ville  capi- 
tale du  Piedmont,  approchant  de  laquelle  il  fut  ren- 
contre' par  messire  René  de  Birague,  président  de  la 
cour  de  parlement  de  Piedmont,  depuis  cardinal  ef 
chancelier  de  France,  accompagné  de  tout  le  corps  du 
sénat,  chambre  des  comptes,  corps  de  ville,  et  par 
aucuns  des  gouverneurs  et  capitaines  ayans  charge 
audict  pays,  au  nom  de  tous  lesquels  le  président  le 
salua  de  ceste  harangue  et  bien-venue  : 

«  Si  nous  avons  par  le  passé,  tres-illustre  seigneur, 
eu  occasion  de  nous  promettre  de  la  main  des  sei- 
gneurs qui  ont  cy  devant  commandé  en  ceste  province, 
qu'elle  en  recevroitalegement,  conservation  et  augmen- 
tation ,  nous  le  devons  aujourd'huy  plus  que  jamais 
ainsi  espérer,  par  ceste  grande  valeur  et  prudence  qui 
reluisent  en  vous,  que  Sa  Majesté  a  choisi  pour  suc- 
cesseur au  feu  prince  de  Melphe  :  c'est ,  monsieur,  une 
croyance  receue  et  bien  avant  confirmée  par  tant  de 
glorieux  faits  que  vous  avez  cy  devant  heureusement 
demeslez,  à  l'exaltation  de  ceste  ancienne  couronne. 
Et  à  la  vérité',  les  excellentes  conditions  que  Dieu  vous 
a  communiquées ,  avec  l'affection  que  nous  avons  à 
l'avancement  du  service  de  Sa  Majesté,  nous  obli- 
gent à  nous  en  congratuler  et  resjouïr,  comme  nous 
faisons,  et  avec  vous,  monsieur,  et  avec  nous  mesmes 
aussi.  L'amour  et  la  révérence  que  nous  y  apportons 
vous  fera  croire,  s'il  vous  plaist,  que  toute  ceste  hon- 
norable  compagnie  sera  tousjours  preste,  et  moy  avec 
elle,  pour  rendre  à  Sa  Majesté  et  à  vous  aussi ,  comme 
à  son  lieutenant  gênerai ,  tout  le  fidèle  service  et  toute 
l'assistance  qu'il  nous  sera  possible.  » 

Le  mareschal  îes  remercia,  non  seulement  de  ceste 
bonne  volonté  et  disposition,  mais  aussi  de  l'honno- 
rable  jugement  qu'ils  faisoient  de  luy,  et  les  avoittous 
en  telle  révérence  et  estime,  qu'il  les  auroit  tousjours 
pour  compagnons  et  pour  amis  en  tout  ce  qu'il  auroit 
d'oresnavant  à  délibérer  et  à  exécuter  pour  le  service 
el  pour  les  affaires  du  Roy,  et  nommément  luy  prési- 
dent, tant  pour  le  commandement  que  Sa  Majesté  luy 
en  avoit  faict  ,   comnie  pour  la  grande  opinion  qu'il 
avoit  de  sa  prudence  et  preud'hommie.  Autres  sem- 
blables compliments  passèrent  de  main  en  main  entre 
luy  et  les  autres  seigneurs  et  capitaines,  accompagné 
desquels  il  fit  son  entrée  à  Thurin  le  20  aoust  1 55o ,  sa- 
lué de  toute  l'artillerie  etharquebuzerie,  mais  sur  tout 
d'une  singulière  amour  et  bienvueillance  du  peuple  et 
des  dames  ,  aucunes  desquelles,  et  mesmes  la  signora 
Angela  de  Bisque,  voyans  encore  reluire  en  luy  quelques 
rayons  et  quelques  gracieux  traits  d'une  récente  et  en- 
cores  assez  agréable  beauté,  sceurent  bien  dire  que  des 
beaux  l'arriére  saison  en  estoit  tousjours  belle  et  gra- 
cieuse. Il  fut  conduict  à  l'église  cathédrale,  receu  du 
clergé,  et  conduict  au  grand  autel,  pour  rendre  grâces 
à  Dieu  et  solemniser  le  Te  Deum  laudamus.  Ayant  le  ma» 
resclial  prins  possession  du  gouvernement,  il  s'adonna  de 
tous  poincts  à  la  cognoissance  et  à  l'establissement  des 
affaires,  entremeslant  le  tout  d'une  facile  audience  et 
accez,  et  d'une  modérée  conversation  et  familiarité  à 
l'endroict  des  uns  et  des  autres  ,  la  beauté  et  la  gen- 
tillesse des  dames  y  servant  quelquefois  d'un  plaisant, 
entre- mets. 

Et  encores  que  ce  soit  chose  quasi  passée  en  cous- 
tume  ,  que  ceux  qui  sont  promeuz  et  intronisez  aux 

grandes  charges  et  estais  ayent  accoustumé  d'innover 
et  de  remuer  à  leur  advenement  tout  l'ordre  et  tout 
le  règlement  que  leurs  prédécesseurs  souloient  tenir  et 
pratiquer  au  demeslement  de  la  paix  ou  de  la  guerre, 
estimans  par  ce  moyen  apporter  un  plus  grand  lustre  et 
un  plus  grand  esclat  à  leur  nouvelle  authorité;  si  est-ce 
que  ce  seigneur,  condamnant  les  actions  de  Pompée 
contre  Lucullus  lors  qu'il  print  de  ses  mains  l'armée 
romaine,  et  admirant  la  vertu  et  la  prudence  du  prince 
de  Melphe  en  toutes  sortes  d'affaires,  tant  civils  que 
militaires,  il  confirma  et  approuva  toutes  les  ordon- 
nances et  tous  les  reiglemens  qu'il  avoit  faicts  :  hono- 
rant par  ceste  louable  façon,  non  seulement  la  mémoire 
de  ce  grand  personnage  ,  mais  donnant  aussi  de  mesme 
suitte  un  gracieux  coup  d'essay  de  la  douceur  et  ré- 
tention de  sa  nature,  invitant  ceux  qui  par  après 
luy  pourroient  succéder,  à  faire  de  mesme  en  son  en- 
droict,et  à  rejetter,  ainsi  qu'il  avoit  faict,  toutes  les 
fréquentes  persuasions  qui  luy  estoient  faictes  au  con- 
traire par  aucuns  passionnez  ministres,  qui  portaient 
encores  tout  aussi  grande  envie  à  la  gloire  du  prince, 
qu'ils  avoient  recentement  faict  à  sa  vie  :  irrépréhen- 
sible toutesfois  quant  aux  hommes,  ce  seigneur  ayant 
de  longue  main  aprins  que  tant  plus  courtoisement  et 
justement  on  se  gouverne  au  maniement  de  l'Estat, 
tant  plus  grands  en  sont  l'honneur  et  la  prospérité , 
mais  sur  tout  la  grâce  de  Dieu  plus  propice. 


DEUXIESME  LIVRE 

DES  MÉMOIRES 
DE  BOYVIN  DUVILLARS. 


SOMMAIRE  DU  DEUXIESME  LIVRE. 


Casserie  de  cinq  bandes  italiennes  du  coronnel  Pierre  Strossi,  poul- 
ies envoyer  à  Parme.  —  Leur  destruction  par  le  commandement  de 
domp  Ferrand  de  Gonzague,  avec  ses  frivoles  excuses.  —  Le  sieur 
deBonnivet,  coronnel-general ,  va  camper  à  Poyrin,  en  juin  i55o. 
—  Conseils  et  préparatifs  de  la  guerre  par  Brissac.  —  Fortification 
du  monastère  de  Barges,  pour  raison  de  laquelle  les  Impériaux  rom- 
pirent la  paix.  —  Ouverture  de  la  guerre  jpar  Brissac,  le  troisiesme 
septembre  i55l,par  la  prinse  de  Quiers  et  Sainct  Damian. — Prinse 
de  plusieurs  chasteaux  de  l'Astizane  et  du  Montferrat  —  Plainte  de 
la  marquise  de  la  royale  maison  d'Alençon ,  et  la  response  par 
Brissac.  —  Deffaictes  des  Ongres  venus  au  secours  de  l'Empereur. — 
Partement  de  domp  Ferrand  du  siège  de  Parme.  —  Deffaicte  de 
quatre  enseignes  italiennes  à  Sainct -Baleing,  par  les  François. — 
Resolutions ,  conseils  et  délibérations  de  l'Empereur.  —  Levée  de 
quatre  mille  Suisses  pour  le  Piedmont.— Desseins  de  domp  Ferrand 
renversez. —  Le  Pape  demande  la  paix  au  Boy,  qui  la  luy  accorde. — 
Practiques  de  l'Empereur  au  contraire. 


LIVRE  DEUXIESME. 


[  1 55 1  ]  Ayant  le  mareschal  rengé  et  bien  disposé  les 
affaires,  il  voulut  faire  un  tour  par  le  pays,  pour  recog- 
noistre  quelles  et  combien  de  places  estoient  commises 
à  sa  garde,  quelles  leurs  forteresses  et  munitions,  tant 
de  vivres  que  d'artillerie,  pour,  selon  cela,  ordonner 
et  reformer,  comme  il  fit  en  chaque  lieu,  ce  qu'il  jugea 
nécessaire  pour  la  conservation  d'iceluy  ,  mesme  sur  le 
futur  remuement  de  guerre,  voulant  tousjours  plustost 
prévenir  l'inconvénient  qu'estre  prévenu  de  luy.  Gela 
faict,  il  se  retira  à  Thurin,  où  il  séjourna  jusques  en 
l'an  i55i  ,  qu'il  eut  nouvelles  de  la  part  du  Roy  qu'il 
falloit  commencer  à  penser  aux  affaires  du  Parmesan, 
qui  se  eschauffoient  fort,  à  y  envoyer  les  cinq  vieilles 
bandes  italiennes  qui  tenoient  garnison  en  Piedmont 
sous  le  coronnel  Pierre  Strossi  (0.  L'exécution,  ores 
qu'expressément  commandée  par  le  Roy  ,  en  fut 
trouvée  fort  difficile,  pour  autant  qu'ilestoità  présup- 
poser, en  faisant  le  compte  du  voisin  comme  le  sien 
propre,  qu'ayant  les  Impériaux  délibéré  d'assaillir  en 
mesme  temps  et  Parme  et  Lamirande,  sans  s'arrester 
à  la  protection  françoise  des-ja  par  eux  descouverte , 
qu'ils  mettroient  gens  sur  tous  les  passages  et  advenues 
qui  estoient  à  leur  dévotion,  à  fin  d'empescher  qu'au- 
cunes forces  ne  peussent  estre  envoyées  de  ce  costé  là  , 

(0  Depuis  maréchal  de  France. 

soit  en  trouppe  ou  à  la  file  ;  de  manière  qu'exécutant 
ce  commandement  de  la  sorte  que  Sa  Majesté  vouloit, 
c'estoit  évidemment  précipiter  et  les  capitaines  et  les 
soldats  en  un  inévitable  danger,  et  mesmes  desgarnir 
hors  de  propos  le  pays  des  forces  mesmes  dont  il  au- 
roit  bien  tost  besoin:  de  leur  faire  prendre,  comme 
aucuns  persuadoient,  le  chemin  par  les  Grisons,  on  le 
trouvoit  si  long  et  si  pénible,  que  les  bandes  seroient  à 
demy  delFaictes  auparavant  qu'arriver  à  Parme,  et 
tant  harassées  aussi ,  qu'on  n'en  pourroit  de  long  temps 
tirer  service  :  concluant  par  ainsi  que  Sa  Majesté  ne 
pouvoit  mieux  faire,  pour  remédier  à  ces  apparens 
inconveniens,  que  de  faire  dresser  à  bource  ouverte 
nouvelles  bandes  à  Lamirande,  le  mesnagement  et 
l'espargne  estant  à  rejetter  en  semblables  nécessitez, 
lesquelles  il  faut  dés  le  commencement  mesurer  par 
une  certaine  abondance,  reiglée  toutesfois,  et  qui  ait 
l'honneur  pour  sa  guide,  l'utilité  et  la  prospérité  pour 
sa  principale  fin. 

Tout  cecy  fust  vivement  remonstré  au  Roy.  Sa 
Majesté  neantmoins,  fermant  les  portes  à  ceste  vérité, 
pensant  aussi  beaucoup  espargner,  ordonna  que  les 
choses  seroient  exécutées  comme  elle  avoit  première- 
ment commandé  ,  nonobstant  toutes  ces  remons- 
trances  et  suasions  au  contraire.  Et  encores  que 
le  mareschal  recogneut  assez  deslors  le  mal  qui  en 
pouvoit  advenir,  outre  le  deshonneur  et  perte  de  ré- 
putation ,  qui  est  tousjours  fort  dangereuse  à  l'admi- 
nistration de  l'Estat,  et  mcsme  au  commencement,  en 
tant  que  plusieurs  princes,  grands  seigneurs,  et  autres 
personnes  de  marque  et  de  qualité,  sont  lors  aux 
aguets,  attendans  de  pouvoir  recognoistre  auquel  des 

deux  partis  le  malheur  courra  sus  pour  se  renger  du 
coste  victorieux  (c'est  une  ancienne  et  naturelle  ruze 
de  l'Italien,  mais  sur  tout  du  Vénitien,  qui  s'est  tous- 
jours  accreu  parlescalamitez  et  parlaruyned'autruy); 
si  est-ce  que  le  mareschal ,  ayant  de  longue-main  aprins 
que  le  connestable,  entre  les  mains  duquel  estoit  pour 
lors  le  souverain  maniement  du  royaume,  ne  selaissoit 
jamais  vaincre  par  aucunes  répliques  sur  les  choses 
qu'il  avoit  des-ja  arrestëes,  il  délibéra  et  d'obeïr  pour 
ceste  fois,  et  d'en  attendre  patiemment  le  coup. 

Ayant  là  dessus  recogneu  que  il  ne  pourroit  envoyer 
ces  compagnies  en  une  seule  trou^pe  ,  s'il  ne  vouloit 
trop  apertement  descouvrir  ce  qu'il  desiroit  de  cacher 
le  plus,  il  print  resolution ,  pour  sa  descharge,  sur  l'in- 
certitude du  succès,  d'en  délibérer  avec  Bonnivet, 
coronnel  gênerai  de  l'infanterie  françoise  ;  René  de 
Birague,  premier  président  au  sénat  de  Thurin  ;  Ludo- 
vic de  Birague,  coronnel  gênerai  des  Italiens  en  l'ab- 
sence de  Strossi  ;  Dossun  ,  gouverneur  de  Thurin  ;  de 
Montluc,  maistre  de  camp;  La  Motte  Gondrin,  gou- 
verneur de  Ville-Neufve  ;  de  Ligondés,  aussi  gouver- 
neur de  Carignan  ;  Francisque  Bernardin  Vimercat , 
surintendant  des  fortifications,  et  autres  seigneurs  et 
capitaines  ;  la  plus  part  desquels,  toutes  choses  bien  ba- 
lancées, trouvoient  le  hazard  si  grand  qu'ils  estoient 
tous  d'advis  qu'on  en  fist  nouvelle  remonstrance  au 
Roy  signée  de  tous,  afin  de  l'esmouvoir  à  cela  mesme 
qu'ils  jugeoient  le  plus  convenable;  ou  bien  que,  ne 
voulant  plus  entrer  en  réplique  pour  ce  regard,  les 
compagnies  fussent  conduites  par  le  long  et  pénible 
chemin  des  Grisons.  En  fin ,  toutes  choses  bien  débat- 
tues, chacun  se  rengea  à  l'opinion  du  mareschal,  à 

sçavoir  qu'il  estoit  plus  à  propos  d'amasser  de  quoy 
faire  payer  ces  compagnies  italiennes,  et  puis  leur  faire 
monstre,  et  sur  le  mesme  champ  faire  semblant  de  les 
casser,  lesayant  toutesfoisfaictadvertir  auparavant  par 
leurs  capitaines  de  l'intention  au  contraire,  et  que 
c'estoit  pour  leur  donner  commodité  de  se  retirer  à 
Parme,  où  leurs  capitaines  les  iroient  attendre  et  re- 
cueillir, pourvoir  d'armes  et  d'argent,  et  là  faire  service 
à  Sa  Majesté'  sous  un  prince  son  amy  et  son  allié,  et 
duquel  ils  seroient  bien  traictez  et  receus. 

Les  choses  ayans  esté  résolues  de  ceste  sorte,  elles 
furent  par  après  ainsi  exécutées  par  les  capitaines, 
à  sçavoir,  Cornelio  Bentivoglio,  lieutenant  de  la  coin- 
pagnie  coronelle  de  Pierre  Strossi  ;  Cheramont  0), 
Jean  de  Thurin ,  Moret  Calavrois  ,  et  Vincent  Taday , 
qui  se  rendroyent  tous,  par  divers  chemins,  au  lieu 
arresté. 

DompFerrand  de  Gonzague,  lors  lieutenant  gênerai 
de  l'Empereur  en  Italie,  futadverti  décela,  et,  croyant 
que  ce  n'estoit  qu'une  feinte  tendante  à  la  mesme  fin 
qu'elle  faisoit,et  mesme  estans  lors  les  affaires  du  Parme» 
san  si  publiquemeut  sollicitez,  que  ceux  qui  avoienttanL 
soit  peu  de  jugement  voyoient  tout  au  travers,  il  dé- 
pescha  quelques  troupes  commandées,  pour  mieux 
couvrir  ce  qu'il  deliberoit,  par  le  capitaine  de  jus- 
tice  (2),  pour  se  rendre  sur  tous  les  grands  chemins 
qui  entrent  en  Lombardie,  et  là  arrester,  tuer  et  mas- 
sacrer tous  ceux  qu'ils  trouveroient  en  habit  de  soldat 
n'ayans  congé  ou  attestation  des  capitaines  ou  autres 
ministres  impériaux,  et  spécialement  tous  ceux   qui 

(')   Chiaramonte —  ('-)    Ses    fonctions  à  l'armée   étoient  les  mêmes 
<iuc  celles  du  grand-prévôt. 

diroient  avoir  esté  cassez  du  service  de  France  du 
coste'  de  Piedmont. 

Cela  fut  soudain  ainsi  misérablement  exécuté  sur 
plusieurs  qui  tombèrent  ez  mains  de  ces  sattelites  ; 
toutes-fois  la  plus  grand  part  de  ceux  qui  prindrent  leur 
chemin  par  les  montagnes  de  Gennes,  Dormée  et  par 
le  dessus  de  Gatinarre  et  Romagnan,  passèrent  à  sati- 
veté. 

En  fin  advint  cela  mesme  qui  succède  souvent  à  ceux 
qui,  par  trop  de  debonnaireté,  se  sont  trop  fiez  en  la 
foy  d'autruy  ;  les  malédictions  et  les  regrets  nous  en 
demeurent  tousjours. 

Au  mois  de  may  i55i,  estant  ceste  cruelle  exécu- 
tion venue  à  la  cognoissance  du  mareschal,  il  la  fit 
soudain  entendre  au  Roy,  remonstrant  à  Sa  Majesté 
que  cestoit  un  vray  acte  d'hostilité,  et  qui  ne  donnoit 
que  trop  évidente  preuve  de  la  mauvaise  volonté  des 
Impériaux;  qu'estant  destitué  d'une  si  belle  trouppe 
de  soldats  vétérans,  tels  qu'estoient  lesdits  Italiens,  il 
demeuroit  plus  ouvertement  exposé  qu'auparavant  à 
l'injure  et  à  l'insolence  de  ses  voisins,  qui  avoient 
mesme  lors  assemblé  de  si  grandes  forces  que  ce  leur 
seroit  chose  fort  aisée  de  les  tourner  aussi  tost  à  la  con- 
queste  du  Piedmont  que  du  Parmesan,  lequel  n'estoit 
de  telle  conséquence  que  l'autre;  suppliant,  à  ces  fins, 
Sa  Majesté  luy  envoyer  autres  compagnies  françoises 
qui  tinssent  le  lieu  des  italiennes,  lesquelles,  estans  arri- 
vées à  Parme,  ne  faisoient  en  tout  que  quatre  àcinq  cens 
hommes,  au  lieu  de  mille,  à  ce  que  le  sieur  de  Four- 
quevaux  qui  avoit  eu  la  surintendence  des  finances  des 
monstres  et  des  vivres  à  Lamirande  luy  avoit  mandé. 
Sa  Majesté,  recognoissant  lors,  mais  trop  tard,  la  faute 

qui  avoit  esté  faicte  pour  ce  regard,  suivant  la  pré- 
diction du  mareschal,  ordonna  que  sept  des  compa- 
gnies du  Boulenois,  du  régiment  du  coronnel  de  Chas- 
tillon,  marcheroient  en  Piedmont  sous  la  conduictedu 
capitaine  Isvard,  maistre  de  camp;  et  manda  tout  d'un 
train  au  mareschal  de  tascher,  lors  qu'elles  seroient 
arrivées,  d'avoir  quelque  revanche  de  ce  massacre, 
sans  toutesfois  entrer  pour  encores  en  aucune  ouver- 
ture de  guerre. 

Je  veux  icy  représenter  une  difficulté  qui  advint  sur 
la  monstre  de  ces  compagnies,  qui  m' avoit  esté  com- 
mise, entant  qu'elle  servit  depuis  en  un  différend  qui 
survint  entre  les  sieurs  Dandelot,  coronnel  gênerai  ( au 
lieu  de  son  frère  )  de  la  fanterie  en  la  pluspai  t  du 
royaume,  et  le  conte  de  Brissac,  fils  aisné  du  mares- 
chal ;  c'est  qu'en  faisant  ladite  monstre,  et  leur  voulant 
donner  le  serment  sous  le  coronnel  Bonnivet ,  ils  me 
rcspondirent  que  c'estoit  chose  qu'ils  ne  pouvoient  ny 
dévoient  faire,  parce  qu'ils  l'avoient  fait  sous  leur  gê- 
nerai, et  que,  n'estans  séparez  de  son  obéissance,  ny  en- 
voyez en  Piedmont  que  par  pi  est ,  ils  ne  le  pouvoient 
faire  sous  autre  que  sous  luy.  Le  mareschal  ayant  fait 
entendre  cela  au  Roy,  Sa  Majesté  trouva  bon  ce  qu'a- 
voient  faict  les  capitaines,  et  ordonna  qu'ils  ne  feroient 
le  serment  que  sous  ledit  Dandelot.  Durant  ces  troubles 
de  France ,  le  conte  de  Brissac,  auquel  M.  le  prince  de 
Gonclé  avoit  remis  Testât  de  coronnel  de  Piedmont,  par 
eschange  du  gouvernement  de  Picardie  que  son  père  luy 
remit,  ledict  conte  estant  appelle  en  France  avec  tous 
les  regimens  de  Piedmont,  ne  voulut  desarborer  l'en- 
seigne blanche  ;  ce  que  le  sieur  Dandelot  trouva  fort 
mauvais,  et  s'en  pleignit  au  Roy,  disant  cela  appartenir  à 

luy  seul.  Le  diferend  fut  remis  à  la  décision  du  conseil , 
et  estoient  les  choses  pour  apporter  de  grands  incon- 
veniens,  si,  de  bonne  fortune,  ledict  sieur  conte,  tra- 
vaillé de  cecy,  n'eust  eu  recours  à  moy,  qui  luy  racon- 
tay  lors  ceste  histoire,  et  luy  mis  mesme  ez  mains  les 
lettres  qui  en  avoient  esté  escrites  et  par  le  Roy  et  par 
M.  le  connestable  mesmes.  Ayant  présenté  cecy  au 
conseil ,  il  fust  ordonné  que  je  serois  appelé  pour  dire , 
comme  je  lis,  ce  qui  en  estoit.  Et  surquoy  il  fut  dict 
que  ledict  conte  et  ses  regimens,  comme  empruntez 
pour  un  temps  seulement ,  ai  boreroient  l'enseigne  blan- 
che et  feroient  serment  sous  luy.  Revenons  maintenant 
à  noz  affaires. 

Le  mareschal,  quiavoit  ce  ressentiment  fort  à  cœur, 
ayant  veu  la  disposition  de  Sa  Majesté,  retint  prison- 
nier l'evesque  d'Astorgue,  espagnol,  qui  passoit  lors 
par  Thurin  pour  aller  à  Piome;  ce  que  trouvant  cestuy 
fort  estrange,  n'estant  la  paix  rompue,  il  supplia  qu'il 
luy  fust  permis  de  depescher  l'un  de  ses  gens  vers  domp 
Ferrand  :  cela  luy  fut  accordé,  et  l'homme  chargé  des 
lettres  du  mareschal,  par  lesquelles  il  demandoit  ré- 
paration de  ceste  cruelle  exécution ,  ainsi  practiquée 
contre  ces  pauvres  Italiens  ;  donnant  d'ailleurs  advis  à 
domp  Ferrand  de  la  prochaine  arrivée  des  sept  com- 
pagnies du  Boulenois,  pour  tenir  le  lieu  des  italiennes, 
à  fin  de  luy  oster  de  bonne  heure  la  jalousie  qu'il  eust 
peu  concevoir  de  l'arrivée  de  ces  trouppes.  Mais  domp 
Ferrand,  qui  se  doutoit  bien  qu'à  la  parfin  on  vien- 
droit  aux  armes ,  fit  peu  de  cas  de  la  détention  de  Fe- 
vesque, et  encor  moins  de  la  plainte,  voulant  couvrir 
la  faute  par  certaine  prohibition  qu'il  disoit  avoir  pré- 
cédemment faicte ,  que  nuls  estrangers ,  gens  de  guerre 

ou  autres,  n'eussent  à  passer  parles  terres  de  son  gou- 
vernement sans  particulier  congé  de  luy  ;  et  que ,  sui- 
vant cela,  on  avoit  seulement  chastié  quelques  voleurs 
qui  battoient  les  grands  chemins ,  et  non  des  soldats  ve- 
nansde  Piedmont  ;  toutesfois  qu'il  s'en  enquerroit  plus 
avant,  son  intention  n'estant  d'altérer  la  paix,  ains  de 
l'observer  de  toutes  parts.  Voila  comme  l'un  pipa  l'au- 
tre :  ce  n'est  que  galanterie  pour  les  grands  et  crime 
pour  les  petits.  Et  vous  irez  en  paradis ,  mais  ce  sera 
à  reculons,  si  Dieu  ne  vous  faict  grâce  et  miséricorde. 
D'aleguer  dolus  aut  virtus  cuis  in  hoste  requirat ,  ne 
sauvera  ny  les  uns  ny  les  autres. 

La  vérité  estoit  bien  que  ceste  defîence  avoit  esté 
faicte,  mais  c'avoit  esté  au  mesme  temps  de  l'exécu- 
tion ;  de  manière  que  ceste  responce  fit  assez  recog- 
noistre  le  peu  d'attente  qu'il  falloit  avoir  sur  l'obser- 
vation de  la  paix  de  la  part  des  Impériaux,  puis  que, 
nestans  encor  les  armes  appertement  descouverles 
d'une  part  ny  d'autre ,  ils  ne  s'estoyent  peu  tenir  de 
donner  ce  sanguinaire  coup  d'essay  de  leur  mauvaise 
volonté  et  voisinage  ,  sur  gens  desarmez  cheminans  de 
bonne  foy  sous  la  franchise  delà  paix,  qui  ne  fut  ma- 
nifestement rompue  de  quatre  mois  après.  Ceste  rude 
piqueure,  laquelle  commença  à  mettre  le  feu  à  la  pou- 
dre qui  se  battoit  encores ,  mit  toutes  choses  en  telle 
jalousie,  que  deslors  chacun  se  mit  plus  avant  que  ja- 
mais sur  sa  garde  et  sur  les  pratiques. 

Cependant  le  Pape,  lequel  pensoit,  comme  faisoit 
aussi  l'Empereur ,  luy  estre  loisible  de  faire  et  dire 
tout  ce  qu'il  vouloit,  et  pouvoit  tout  ce  qu'il  desitoit, 
sans  que  personne  osast  aller  au  contraire ,  trouva 
fort  mauvaise  la  protection  que  le  Roy  avoit  entre- 

prinse  et  de  Parme  et  de  Lamirande,  et  là  dessus  en- 
tra en  altères (0  avec  messieurs  les  cardinal  de  Tournon 
et  de  Termes ,  peu  auparavant  envoyé  à  Rome  sous 
tiltre   et  couverture  d'ambassadeur,  mais  en  effect, 
comme  j'ay  dit ,  pour  servir  de  chef  à  ceste  guerre  par- 
mesane  ;  quoi  que  ce  fust,  ils  furent  contraincts,  nonobs- 
tant toutes  remonstrances  et  supplications  à  la  des- 
charge de  Sa  Majesté,  de  se  retirer  de  Rome  (2).  Mais, 
ayant  le  Pape  un  peu  mieux  pensé  depuis  à  sa  cons- 
cience et  à  la  conséquence  que  ce  fait  tiroit  après  luy, 
et  désirant  aussi  mettre  le  droict  de  son  costé,  il  dé- 
pescha  Ascagne  de  La  Corne,  son  neveu,  vers  Sa  Majesté, 
pour  destourner  ceste  protection  en  laquelle  elle  avoit 
lors   appertement  déclaré  vouloir  tenir  les  duc   de 
Parme  et  conte  de  Lamirande.  Et  à  quoy  faire  il  n'y 
eust  pas  eu  grande  difficulté,  si  le  Pape,  mieux  jugeant 
des  affaires  qu'il  ne  faisoitlors,  eust  luy-mesmes  voulu 
quitter  l'alliance  de  l'Empereur,  qu'il  avoit  autant  hasti- 
vement  que  peut-estre  inconsidérément  acceptée,  et  lais- 
ser en  paix  le  prince  de  Parme  affligé  de  la  récente  et 
violente  mort  de  son  père,  et  de  la  perte  de  Plaisance  par 
la  main  de  ceux  esquels  il  devoit  toutesfois  avoir  plus 
de  confiance  ;  et  finalement  estre  plustost  le  tres-loiia- 
ble  instrument  de  la  paix  que  de  la  guerre,  pour  fuir 
laquelle   Sa   Majesté  avoit   précédemment   dissimulé 
beaucoup   de   torts  faicts  et  à  elle  et  à  ses  amis    de 
la  part  de  l'Empereur,  comme  Sa  Saincteté  sçavoit 
assez  par  les  plaintes  qui  luy  en  avoient  esté  faictes  ; 
et  que  la  continuation  en  estoit  passée  si  avant,  et  avec 
tel  mespris,  que  Sa  Majesté  n'en  pouvoit  plus  différer 

(0  Altercation.  —  (2)   L'ordre  de  quitter  Rome  fut  envoyé  à   de 
Thermes  le  3  août  i55i. 

le  ressentiment,  au  moins  sans  faire  une  lourde  bres- 
che  à  son  honneur,  à  sa  réputation  et  aux  affaires  d'elle, 
de  ses  amis  et  alliez. 

Estant  Ascagne  de  La  Corne  arrivé  à  Sainct  Germain 
en  Laye,  où  le  Roy  estoit  pour  lors,  il  fut  fort  gra 
cieusement  receu  et  escouté  par  Sa  Majesté  sur  l'oc- 
casion de  son  voyage,  duquel  lesdicts  cardinal  de  Tour- 
non  et  de  Termes  l'avoient  de  bonne  heure  advertie  ; 
et  parce  que  de  la  dépesche  et  renvoy  dudict  de  La 
Corne  dépendoit  la  continuation  ou  la  rupture  de  la 
paix ,  et  qu'il  falloit  donner  loisir  à  ceux  de  Parme 
de  se  pourveoir  des  choses  nécessaires  pour  soustenir 
le  siège,  Sa  Majesté  pratiqua,  en  luy  faisant  ses  dépes- 
ches,  les  mesmes  longueurs,  deffaites  et  remises  que 
les  Impériaux  luy  avoient  aprinses.  Finalement,  ne  le 
pouvant  plus  retenir,  elle  luy  remonstra  que  ce  seroit 
trop  offenser  sa  grandeur  et  faillir  au  devoir  d'un  roy 
fres-chrestien  et  premier  fils  de  l'Eglise,  si  elle  aban- 
donnons la  deffence  du  conte  de  Lamirande ,  qui  avoit 
beaucoup  mérité  de  sa  couronne,  et  si  d'ailleurs  aussi 
elle  ne  secouroit  le  duc  Octave,  lequel,  en  l'extrême 
affliction  que  luy  apportoit  celuy  mesme  duquel  il  de- 
voit  espérer  le  contraire,  s'estoit  jecté  entre  ses  bras, 
mesmes  ne  pouvant  estre  ouy  en  justice  par  Sa  Sainc- 
teté,  laquelle  en  devoit  estre  le  souverain  distributeur, 
tant  ses  ennemis  volontaires  avoient  et  de  puissance  et 
d'authorité  envers  elle  ;  et  que  la  ruine  de  ses  amis  et 
alliez  ne  pouvant  estre  sinon  à  la  foulle  et  au  rabais- 
sement de  son  honneur ,  elle  supplioit  de  nouveau  Sa 
Saincteté,  comme  père  et  commun  pasteur  des  uns  et 
des  autres,  qu'elle  voulust  plustost  louer  et  approuver 
que  condamner  les  sainctes  intentions  de  Sa  Majesté 

en  cest  endroict,  et  quitter  de  tous  poincts  l'alliance 
de  l'Empereur,  afin  de  se  joindre  à  la  sienne  ;  se  sou- 
venant que  de  tout  temps  ses  prédécesseurs  n'avoient 
jamais  rien  espargné ,  tant  pour  soustenir  la  chrestiente' 
contre  les  Infidèles  que  pour  agrandir  et  deffendre  le 
Saint  Siège;  et  que  par  ainsi  ils  pourroient  lors,  avec 
commune  force  et  intelligence,  r'abatre  etempescher 
les  ambitions  par  trop  violentes  de  ce  prince  espagnol , 
qui  estoit  si  avide  de  gloire,  de  sang  et  de  domination  , 
qu'il  ne  cesseroit  jamais  de  remuer  mesnage  pour  ren- 
verser la  chrestiente  sans  dessus-dessous,  et  mettre  de 
main  en  main  le  pied  sur  la  gorge  à  tous  les  princes 
d'Italie,  comme  il  s'estoit  n'agueres  essayé  de  faire  à 
ceux  de  Germanie.  Que  si  Sa  Saincteté  n'y  prenoit 
garde  de  près,  elle-mesme  ne  seroit  pas  exempte  de 
ses  violences,  estant  à  croire  que  l'Empereur  n'auroit 
pas  meilleure  conscience  en  son  endroict,  qu'il  avoit 
jadis  eu  envers  le  pape  Clément  et  tout  le  Sainct  Siège , 
à  la  prinse  de  Rome  faicte  parles  siens  en  l'an  i528(T), 
l'ayant  fort  longuement  et  indignement  retenu  prison- 
nier pour  en  extorquer  une  grosse  rançon  :  à  la  déli- 
vrance duquel  encores  n'eust-il  jamais  consenti,  si  les  glo 
rieuses  victoires  de  M.  le  duc  de  Nemours  à  Ravenne  et 
ailleurs  ne  l'eussent  estonnéO2).  Conclusion  :  que  le  Pape 
avoit  en  main  la  continuation  de  la  paix,  ou  le  commen- 
cement delaguerre ,  et  que  ce  seroit  chose  mieux'seante, 
et  plus  digne  de  la  debonnaireté  de  Sa  Saincteté,  de 
penser  à  recouvrer  Plaisance  des  mains  de  l'Empereur, 

(')  La  ville  de  Rome  fut  prise  d'assaut  par  le  connétable  de  Bourbon 
le  6  mai  1527.  En  i528  le  pape  Clément  VII  avoit  recouvré  sa  liberté. 

(a)  Ce  fut  au  maréchal  de  Lautrec  que  le  Pape  dut  sa  délivrance.  La 
bataille  de  Ravenne  avoit  été  donnée  en  i5i  2  5  Gaston  de  Foix ,  duc  de 
Nemours ,  y  avoit  été  tué. 

26. 

qui  l'avoit  injustement  usurpée,  que  de  donner  nou- 
velle affliction  au  duc  de  Parme,  qui  se  rengeroit 
tousjours  à  toutes  conditions  honnestes.  Protestant  là 
dessus  Sa  Majesté,  qu'elle  fuiroit,  quant  à  elle,  tant 
qu'il  luy  seroit  possible,  d'en  venir  aux  armes;  mais 
si  à  la  parfin  on  luy  donnoit  l'occasion  de  ce  faire ,  elle 
esperoit,  avec  l'aide  de  Dieu,  qui  protège  tousjours  le 
bon  droict,  tel  qu'estoit  le  sien,  en  rapporter  une  glo- 
rieuse et  favorable  issue.  C'est  le  sommaire  des  res- 
fonces  que  le  Roy  fitaudict  de  La  Corne,  quifust  après 
licentié.  Cependant  Sa  Majesté  ordonna  au  mareschal 
qu'au  passage  qu'iceluy  de  La  Corne  feroit  par  le  Pied- 
mont,  il  l'entretint  et  arrestast  quelques  jours,  sous 
prétexte  de  le  caresser  et  honnorer,  affin  d'essayer  si 
le  despit  qu'il  rapportoit  des  responces  du  Roy,  luy 
pourroit  point  faire  vomir  quelque  chose  qui  peust 
servir  à  la  direction  des  affaires  :  mais  il  n'y  eut  ordre 
de  le  retenir  que  deux  jours  seulement,  sans  qu'on 
sceust  toutesfois  jamais  apprendre  de  luy  que  cela 
mesme  que  son  visage  et  sa  contenance  monstroient 
assez,  qui  estoit  une  très-mauvaise  disposition  vers  la 
France ,  dont  il  s'efforça  depuis  d'en  faire  sortir  les 
effects,  qui  luy  cousterent  la  vie,  portant  les  armes 
contre  le  prince  qui  les  luy  avoit  le  premier  mis  en 
main.  Il  en  arrive  ainsi  souvent  à  ceux  qui,  avec  au- 
tant de  légèreté  que  d'ingratitude,  entreprennent  con- 
tre leurs  bienfaicteurs  et  contre  ceux  pour  le  service 
desquels  ils  devroient  exposer  jusques  à  la  dernière 
goutte  de  leur  sang. 

Le  quatriesme  jour  de  juin  année  i55i,  le  Pape, 
n'estant  demeuré  satisfaict  de  la  response  que  le  Roy 
luy  avoit  faicte  ,  dépescha  Jean  Baptiste  de  Monté  , 

cardinal  (0,  et  cest  Ascagne  de  La  Corne,  ses  neveux, 
pour  aller  avec  les  forces  de  l'Eglise   assiéger  Lami- 
rande,  de  laquelle  il  pensoit  avoir  meilleur  marche' 
qu'il  n'eust  depuis,  apprenant  à  ses  despens  qu'il  ne 
faut  convertir  le  sacré  patrimoine  de  l'Eglise  à  usages 
profanes,  qui  n'y  veut  faire  perte  ,  comme  il  fit  voulant 
usurper  ceste  place  dans  laquelle,   peu  auparavant, 
Orace  Farnaize,  duc  de  Castres,  et  Termes,  estoient 
entrez  avec  bonne  trouppe  d'Italiens,  et  environ  deux 
cens  que  gentilshommes  ,  que  soldats   françois  ;  les- 
quels, à  la  nouvelle  de  ce  futur  remuement,  estoient 
passez  en  Italie  en  habit  desguisé ,  parmi  lesquels  il  y 
avoit  des  personnages  de  marque  ,  les  sieurs  de  San- 
sac,  Dandelot,  de  Cypierre,  de  Bellegarde,  baron  de 
Rabat,  La  Roche  Posay  de  Noailles,  Fourquevaux , 
conte  de  Gajazze,  Sainct  Sevérin  et  autres. 
.  Au  mesme  temps  les  forces  impériales,  qui  estoient 
respanduè's  es  environs    du  Parmesan,  vindrent  tenir 
siège  devant  la  ville,  dans  laquelle  il  y  avoit  bon  nom- 
bre de  cavalerie  commandée  par  le  duc  de  Castres  (2), 

(T)  Sur  Jean-Baptiste  delJMonte  voyez  la  note  ci-dessus,  p.  365. — (2)I1  y 
a  ici  contradiction  dans  le  récit  de  du  Villars,  qui ,  après  avoir  dit  qu'Ho- 
race Farnèse,  duc  de  Castres,  s'étoit  jeté  avec  de  Thermes  dans  La  Miran- 
dole ,  le  représente  en  même  temps  comme  commandant  la  cavalerie  à 
Parme.  Au  lieu  de  cherchera  éclaircircefaitpeu  important,  et  sur  lequel 
les  historiens  varient,  nous  donnerons  en  peu  de  mots  un  résumé  des  opé- 
rations de  la  campagne ,  qui  facilitera  l'intelligence  des  Mémoires.  L'ar- 
mée combinée  de  l'Empereur  et  du  Pape  entra  dans  le  Parmesan,  et 
serra  de  si  prés  la  capitale  de  ce  duché,  que,  malgré  leur  bravoure, 
Thermes  et  Strozzi  craignirent  de  succomber.  Le  duc  de  Castro  et 
Lansac  de  Saint-Gelais,  qui  étoient  à  La  Mirandole,  firent  une  diver- 
sion dans  le  Boulonnois.  Leurs  ravages  alarmèrent  la  cour  de  Rome.  Le 
Pape  rappela  ses  troupes  pour  défendre  les  états  de  l'Eglise.  L'armée 
confédérée,  pur  suite  de  cette  séparation,  ne  se  trouva  plus  assez  forte 
pour  entreprendre  un  siège  en  forme.  Parme  et  La  Mirandole  lurent 

jui  avoit  espousé  la  fille  naturelle  du  Roy,  mariée  de- 
puis en  secondes  nopces  à  l'aisné  de  la  maison  de  Mont- 
morancy ,  et  une  belle  trouppe  de  fanterie  commandée 
par  Strozzy.  Chacun  d'eux  ne  fit  pas  moindre  devoir 
oit  contenance  de  se  bien  deffendre  que  faisoient  ceux 
de  Lamirande  ;  laquelle  estant  tenue  plus  forte  et  mieux 
pourveue  que  Parme,  Termes  y  alla  faire  un  tour, 
laissant  le  souverain  commandement  de  l'autre  à  San- 
sac  ,  qui  en  fit  fort  bien  son  devoir. 

N'estant  mon  intention  de  parler  d'autre  guerre  que 
de  celle  du  Piedmont  que  j'ay  veuë,  je  medeporteray 
de  traicter,  si  ce  n'est  par  incident,  des  belles  factions 
et  des  ruses  de  guerre  qui  fui ent  exécutées  par  les  as- 
siégez ,  au  dommage  et  des-honneur  des  assiegeans, 
qui  apprindrent ,  par  le  succès  du  siège,  que  la  valeur, 
la  fidélité  et  la  persévérance  des  hommes  généreux, 
et  non  les  murailles  ,  sont  celles  qui  rendent  les  places 
imprenables,  mesmes  lorsqu'ils  soustiennent  une  si  juste 
querelle  qu'estoit  celle  desdicts  duc  de  Parme  et  conte 
de  Lamirande,  à  laquelle  Dieu  apporta  sa  secourable 
main ,  comme  il  faict  tousjours  aux  guerres  et  à  tous 
autres  affaires  qui  sont  appuyez  et  conduicts  par  jus- 
tice et  équité,  et  non  pas  selon  la  violence  que  César 
disoit  estre  permise  pour  régner,  et  que  le  Pape  et 
l'Empereur  practiquoient  lors;  car  l'équité,  à  dire 
vray,  sert  de  beaucoup  pour  disposer  et  maintenir  la 
dévotion  et  la  valeur  des  soldats,  et  des  peuples  aussi , 

plutôt  bloquées  que  réellement  assiégées.  Les  mouvemens  de  Brissac 
en  Piémont  y  rappelèrent  Gonzague.  Le  Pape,  de  son  côté,  ne  tarda 
pas,  comme  on  le  verra,  à  se  dégoûter  de  la  guerre.  Tels  furent  les 
événemens  qui  se  passèrent  dans  le  Parmesan  ;  il  y  eut  alternativement 
un  mélange  de  bons  et  de  mauvais  succès. 

(juand  elle  leur  est  vivement  imprimée,  comme  elle 
fut  à  ceux-cy. 

Pendant  le  siège  de  ces  places,  ayant  le  mareschal 
considéré  que  ce  seroit  bien-tost  à  son  tour  à  remuer 
les  armes,  et  que  les  garnisons  qui  estoientpar  le  Pied- 
mont,  au  nombre  d'environ  quatre  mil  hommes  de 
pied  et  mil  chevaux,  avoient  esté  nourris  sous  une  si 
longue  paix,  qu'ils  en  estoient  devenus  si  lasches  et  si 
eiFeminez  ,  que  mal-aisément  s'en  pourroit  il  bien  ser- 
vir au  demeslement  de  la  guerre  qui  se  preparoit,  il 
ordonna,  pour  les  remettre  un  peu  en  haleine,  qu'il 
sortiroit  alternativement  par  chacun  jour  une  bande 
de  la  garnison ,  qu'elle  marcheroit  armée  de  toutes 
pièces  deux  lieues  loin,  et  retourneroit  aussi  en  mesme 
équipage  ;  commandant,  sous  grosses  peines,  aux  capi- 
taines ne  permettre  qu'allans  ou  revenans,  aucun  se 
reposast  à  l'ombre  ou  baillast  aucune  de  ses  armes  à 
porter ,  et  moins  trainast  après  luy  ceste  vénérable  bou- 
teille dont  l'Italien  et  l'Espagnol  font  tant  de  repro- 
ches aux  François,  et  toutesfois  à  grand  tort,  car 
quand  l'un  ou  l'autre  d'eux  peuvent  boire  ou  manger 
aux  despens  d'autruy,  ils  donneroient  quinze  et  une 
chasse  au  plus  grand  gourmand  qui  soit  en  France. 
Au  commencement  les  soldats  trouvèrent  la  rigueur 
de  ceste  promenade  d'assez  dure  digestion  ;  mais,  s'y 
estans  peu  à  peu  accoustumez  ,  ils  la  pi  indrent  depuis 
pour  un  joyeux  et  viril  passe-temps. 

Or  s'approchant  le  temps  de  faire  les  moissons, 
ceux  de  Parme  firent  entendre  qu'ils  ne  pourroient 
pas  si  longuement  tenir  qu'estoit  l'intention  du  Roy 
qu'ils  fissent,  si  par  quelque  remuement  d'armes  on 
ne  trouvoit  moyen  de  faire  si  fort  reculer  Fennemy, 

qu'ils  peussent  au  moins  faire  partie  de  la  cueillette. 
Quoy  entendu,  le  Roy  commanda  au  mareschal  de 
faire  tout  ce  qu'il  pourroit  pour  apporter  ceste  com- 
modité aux  assiégez ,  sans  toutesfois  entrer  pour  en- 
cores  en  aucune  ouverture  de  guerre. 

Pour  parvenir  à  ce  poinct,  environ  le  cinquiesme 
juin ,  le  mareschal  dépescha  le  coronnel  Bonnivet 
avec  deux  mil  hommes  de  pied  et  quatre  cens  che- 
vaux ,  pour  aller  tenir  forme  de  camp  à  Poyrin ,  à  huict 
mils  de  Thurin,  à  quatre  de  Quiers  et  douze  d'Ast; 
et  là  faire  telle  contenance  qu'elle  peust  apporter 
crainte  et  jalousie  à  George  Mauriques  et  capitainne 
Sallines  qui  commandoient  lors  à  Quiers,  et  eux  à  en 
donner  telle  alarme  à  domp  Ferrand ,  qu'elle  causast 
interruption  ou  allégement  au  siège  susdict. 

Pareillement  que  là  où  il  adviendroit,  comme  le 
bruit  couroit lors, que  partie  delà  garnison  de  Quiers 
voulust  aller  en  Ast,  qu'on  essayast  de  la  mettre  en 
pièces,  passant  sur  la  jurisdiction  du  Rpy,  comme  il 
falloit  qu'elle  fist,  la  longueur  d'une  lieue  seulement, 
afin  d'avoir  la  revanche  de  ces  pauvres  Italiens  qui 
avoient  esté  cassez  en  Piedmont  et  cruellement  mas- 
sacrez au  Milannois. 

Ce  petit  camp  séjourna  environ  six  sepmaines  à 
Poyrin,  sans  toutesfois  avoir  peu  apporter  la  diversion 
désirée  ;  et  par  ainsi ,  s'augmentant  la  nécessité  des  as- 
siégez ,  le  Roy  commanda  au  mareschal  de  préparer 
toutes  choses  le  plus  advantageusement  qu'il  pourroit, 
pour  donner  commencement  à  la  guerre,  et  par  quel- 
que sihonneste  prétexte,  que  l'ouverture  en  fustplus- 
tost  attribuée  aux  Impériaux  qu'aux  François  ;  et  que 
bien   tosl  Sa  Majesté  l'assisteroit  de  telles  forces   et 

moyens,  qu'il  auroit  de  quoy  acquérir  de  la  gloire  et 
de  l'honneur  aux  despens  de  ses  ennemis. 

Voulant  le  mareschal  satisfaire  aux  commandemens 
du  Roy,  et  donner  nouvelle  matière  d'altercation  et 
de  dispute  à  ses  voisins,  il  envoya,  sur  le  commence- 
ment de  juillet,  le  sieur  de  Terrides,  gouverneur  de 
Pinerol,  et  capitaine  de  gens-d'armes,  fortifier  l'église 
de  Sainct  François  à  Barges,  petite  bourgade  assise  le 
long  de  la  montagne  qui  va  de  Pinerol  à  Ravel.  Il  y 
avoit  à  Barges  un  chasteau  tenu  par  les  Impériaux , 
ores  que  la  ville  appartient  au  Roy,  dans  lequel  estoit 
une  esquadre  d'Espagnols.  Si  tost  que  la  fortification 
fut  commencée,  et  que  Brissac  eut  envoyé  cent  hommes 
pour  la  defFendre,  domp  Francisque  d'Est,  qui  com- 
mandoit  à  Milan  en  l'absence  de  domp  Ferrand,  com- 
mença à  s'en  plaindre  comme  de  chose  entreprise  au 
préjudice  de  la  paix,  et  qui  retranchoit  la  commodité 
des  vivres  à  la  garnison  du  chasteau,  qui  n'en  pouvoit 
recouvrer  ailleurs  que  dans  la  ville  :  à  quoy  le  ma- 
reschal respontlit  que,  par  le  dernier  traicté  de  paix, 
il  estoit  permis  autant  à  l'Empereur  qu'au  Roy  d'indif- 
féremment fortifier  toutes  sortes  de  places  en  leur  ju- 
risdiction,  sans  que  l'un  ou  l'autre  peust  prétendre 
aucune  infraction  de  paix  ,  laquelle  quant  à  luy  il 
vouloit  entretenir,  sans  l'enfraindre  ny  altérer  en  fa- 
çon quelconque;  et  que,  quant  à  la  commodité  des  vi- 
vres, son  intention  n'estoit  pas  d'empescher  qu'ils  n'en 
allassent  prendre  es  terres  impériales,  puis  qu'il  fal- 
loit  que  celles  de  la  ville,  qui  estoit  françoise,  fussent 
destinées  pour  la  garnison  du  nouveau  fort  françois. 
Tant  y  a  que  les  disputes  et  les  contentions  devindrent 
si  aigres  entre  ces  deux    petites   garnisons,   qu'elles 

commencèrent  à  s'enti  efaire  descouvertement  la  guerre, 
ayans  ceux  du  chasteau  commence'  les  premiers  à  tirer 
quelques  vole'es  de  coulevrine  contre  le  nouveau  fort, 
dont  ils  tuèrent  un  soldat  et  deux  pionniers.  Dequoy 
le  mareschal ,  qui  vit  les  choses  reduictes  au  poinct 
qu'il  desiroit,  se  plaignit  incontinant  à  dornp  Francis- 
que, demandant  réparation  de  ceste  main-mise,  et 
qu'au  défaut  d'icelle  il  s'en  ressentiroit  par  les  voyes 
qui  luy  estoient  permises,  sans  toutesfois  entendre 
d'apporter  pour  cela  aucune  interruption  à  la  paix 
qu'il  desiroit  nourrir  entre  Leurs  Majestez,  pour  le 
bien  universel  de  la  chrestienté.  Voilà  des  courtoisies 
de  la  guerre. 

Pendant  ces  disputes,  le  mareschal  employoit  soi- 
gneusement le  temps  à  faire  tous  les  plus  grands  pré- 
paratifs de  guerre  qu'il  pouvoit ,  afin  de  prévenir  les 
desseins  de  ses  voisins,  et  donner  perfection  aux  siens, 
sçachant  assez  que  celuy  qui  sçait  de  bonne  heure 
pourveoir  aux  affaires,  donne  moins  de  lieu  aux  in- 
conveniens  et  surprinses,  mesmes  en  la  guerre,  de  soy 
incertaine,  et  qui  s'esbransle  par  peu  de  mouvement. 

Ayant  le  mareschal  mis  en  bon  train  tout  ce  qu'il 
jugeoit  pouveoir  servir  à  ceste  nouvelle  ouverture  de 
guerre,  il  assembla  tous  les  seigneurs  du  conseil  pour 
en  conférer  avec  eux,  ausquels,  à  ces  fins,  il  fit  ceste 
remonstrance  :  «  Tout  ainsi  que  vous  sçavez,  mes- 
sieurs, combien  il  y  a  que  nous  travaillons  unanime- 
ment tous  pour  nous  préparer  à  la  guerre,  de  mesmo 
m'a  il  semblé  aussi  que  c'estoit  chose  convenable  à  la 
charge  que  j'ay  de -deçà,  à  la  grande  estime  en  la- 
quelle meritoirement  je  vous  tiens,  et  à  l'amitié  que  je 
vous  porte,  de  vous  communiquer  le  commandement 


DE   DUV1LLA11S.     [l55l]  411 

que  fay  maintenant  recéu  du  Roy  de  la  commancer, 
afin  que  nous  advisions  par  ensemble  comment  et  par 
quels  moyens  nous  l'entreprendrons,  et  à  départir 
aussi  entre  nous,  comme  frères  et  compagnons  d'ar- 
mes, les  charges  militaires.  Par  ainsi  j'auray  à  vous 
ramentevoir  à  ce  propos  que  la  guerre  est  celle  qui 
décide  et  qui  traicte,  non-seulement  de  la  personne 
du  Roy,  de  ses  royaumes  et  Estats,  mais  aussi  de  la 
nostre  particulière  et  de  celle  de  ses  sujects,  amis  et 
confederezj  et  que  partant  il  est  nécessaire  que  cha- 
cun de  nous  pense  dés  ceste  heure  à  si  bien  ordonner 
et  disposer  les  forces,  les  moyens  et  toutes  les  parties 
du  corps ,  de  l'esprit  et  de  la  prudence,  que  par  le 
bon  commencement  que  nous  donnerons  à  l'ouverture 
de  ceste  guerre,  on  en  puisse  dès  maintenant  augurer 
une  plus  glorieuse,  et  que  là -où  il  adviendroit  (que 
Dieu  ne  vueille  )  que  les  choses  succédassent  au  con- 
traire de  nostre  intention  et  prévoyance,  au  moins  la 
coulpe  en  soit  plustost  rapportée  à  la  contrariété  de 
fortune  (  qui  a  beaucoup  de  part  en  telles  affaires  ) , 
que  non  pas  à  aucune,  faute  desordre  ou  inadver- 
tance qui  soit  procedée  de  nostre  part  ;  nous  souve- 
nants tous  que  nous  aurons  le  Roy  pour  tesmoin  de 
nostre  diligence,  affection  et  vertu,  et  tant  d'anciens 
seigneurs  et  capitaines  pour  spectateurs  de  nos  actions 
généreuses  et  de  nostre  fidélité  aussi.  Ce  sera  donc 
maintenant  à  chacun  de  vous  d'en  dire,  s'illuy  plaist, 
fort  librement  son  advis,  afin  qu'après  les  avoir  bien 
digérez*  hors  toute  passion,  nous  nous  puissions  renger 
à  celuy  qui  sera  trouvé  le  meilleur  et  le  plus  convena- 
ble au  service  et  réputation  de  nostre  maistre ,  ne  pou- 
vant, quant  à  moy,  puiser  en  mon  seul  esprit  une  si 

asseurée  résolution  que  je  voudrais,  sur  ce  qui  est  a 
faire  et  exécuter  parmy  affaires  de  telle  conséquence 
que  seront  ceux  que  nous  aurons  cy  après  à  demesler, 
et  qui  nous  serviront  de  sauce  pour  aiguiser  nos  cou- 
rages. » 

Ces  seigneurs  du  conseil,  les  principaux  desquels 
estoient  les   sieurs  coronnel  de  Bonnivet,  du  Vassé, 
lieutenant  du  Roy  au  marquisat  de  Saluées  ;  président 
de  Birague,  Ludovic  deBirague,  gouverneur  de  Thi- 
vas;  Terrides  de  Pinerol  ;  viconte  Gourdon  de  Savi- 
glan,  Gordes  de  Mondevis ,  d'Ossun  de  Thurin,  Mon- 
luc  de  Montcallier,  La  Motte  Gondrin  de  Yilleneufve, 
Ligondez  de  Carignan ,  et  Francisque  Bernardin  de 
Vimercat,  surintendant  des  fortifications,  tous  remer- 
cièrent infiniement  le  mareschal  de  la  bonne  opinion 
qu'il  avoit  conceuè*  d'eux ,  l'asseurant  qu'il  n'y  avoit 
celuy  qui  ne  mist  peine  de  la  luy  augmenter  tous- 
jours,  par  la  dévotion  et  par  l'obéissance  qu'ils  ap- 
porteraient et  au  service  du  Roy,  et  à  ce  qui  serait  de 
son  particulier  ;  et  là  dessus  ils  firent  de  main  en  main 
toutes  les  propositions  qu'ils  jugèrent  estre  à  propos 
pour  autant  utilement  qu'honorablement  commencer 
ceste  guerre.  Mais  après  plusieurs  disputes,  toutes  les 
opinions  furent  reduictes  à  ces  deux-cy  tant  seulement, 
à  sçavoir  d'assaillir  ou  la  ville  de  Quiers,  ou  bien  celle 
d'Ast.  Et  pour  autant  que  le  mareschal  inclinoit  plus 
à  celle  de  Quiers  qu'à  l'autre ,  il  leur  respondit  qu'ils 
avoient    chacun    d'eux   par   leurs  «propositions   faict 
beaucoup  de  démonstrations  de  l'affection  èt*du  bon 
jugement  qu'ils  avoient  apporté  en  affaire  de  telle  con- 
séquence qu'estoit  question,  et  qu'il  en  vouloit  bien 
aussi  dire  particulièrement  son  advis,  en  intention  tou- 

tesfois  de  se  renger  tousjours  à  ce  qui  se  trouveroit 
et  le  plus  advantageux  et  le  plus  reiïssible,  et  qu'à  ces 
fins  il  reprendroit   en  peu  de  mots  les  principaux 
poincts  de  leursdictes  propositions.  «  Aucuns  d'entre 
vous,  messieurs,  dict  le  mareschal,  tiennent  que  la 
ville  d'Ast  est  plus  riche  que  Quiers,  qu'elle  est  située 
en  païs  foisonnant  en  toutes  sortes  de  biens,  et  pro- 
chaine de  la  duché  de  Milan  et  du  Montferrat ,  appor- 
tant par  conséquent  la  commodité  de  pouvoir,  selon 
la  disposition  du  temps,  entreprendre  et  sur  l'un  et 
sur  l'autre;  qu'elle  est  de  l'ancien  domaine  de  France , 
et  qu'estant  de  grande  garde,  les  forces  qui  sont  de- 
dans ne  seront  bastantes  à  faire  teste  de  tous  les  costez 
par  lesquels  nous  la  pourrions  assaillir  ;  et  finalement 
que  ceste  prinse  estendroit  bien  au  loing  la  domina- 
tion françoise.  Les  autres  qui  panchent,  comme  aussi 
fais-je,  vers  l'entreprise  de  Quiers,  disent  qu'il  com- 
mande à  toute  ceste  fertile  montagne  qui  s'estend  le 
long  du  Pau,  depuis  Montcallier  jusques  à  Gosso, 
Castillon ,   Casai,   Burgon,    Sainct  Raphaël,  Sainct 
Sebastien  et  Brusac  ;  qu'il  n'est  qu'à  cinq  mil  de  Thu- 
rin,  trois  de  Montcallier,  six  de  Carignan,  huict  de 
Carmagnoles,  à  six  de  Ville-Neufve  d'Ast,  et  à  dix  de 
Chinas,  places  nostres  ;  qu'il  est  de  grand  garde,  qu'il 
y  a  peu  de  gens  de  guerre  dedans  et  le  peuple  affec- 
tionné à  la  France,  et  partant  plus  aisé  à  forcer  que 
l'autre,  et  en  la  mesme  commodité  que  sçauroit  estre 
Ast  pour  entreprendre  sur  le  Montferrat.  De  ma  par- 
tie je  ne  sçaurois  nier  que  la  prinse  d'Ast  ne  fust  pour 
apporter  un  très-grand  advantage  aux  affaires  du  Roy; 
si  trouve-je  toutesfois  que  celle  de  Quiers  ne  l'appor- 
tera pas  moindre ,  et  d'ailleurs  que  l'entreprise  en  est 


4l4  t1^1]    MÉMOIIIES 

beaucoup  plus  aisée  et  plus  reiissible  que  celle  de 
l'autre,  tant  pour  les  raisons  ja  deduittes,  que  pour 
celles-cy  encores  ;  à  sçavoir,  que  Quiers  n'a  qu'une 
petite  roquette  (0  qui  sera  tousjours  renversée  avec 
deux  cens  volées  de  canon;  que  par  le  contraire  Ast  a 
une  citadelle,  un  bon  chasteau  et  une  roquette  :  toutes 
lesquelles,  quand  bien  la  ville  seroit  prinse,  veulent 
encore  du  temps  et  de  la  force  plus  grande  que  n'est 
la  nostre  pour  les  emporter;  joinct  que  les  Impé- 
riaux qui  tiennent  Alexandrie  à  douze  mils  de  là,  les 
peuvent  plus  aisément  et  plus  seurement  renforcer  et 
secourir,  qu'ils  ne  sçauroyent  faire  Quiers.  H  y  a  en- 
core la  rivière  de  Tanarre,  grosse  et  impétueuse,  qui 
passe  le  long  des  murailles,  en  sorte  qu'il  faudroit 
deux  camps  pour  l'enclorre,  lesquels  ne  se  pourroient 
entre-secourir  l'un  l'autre  ;  et  à  peine  avons  nous  de 
quoy  en  faire  la  moitié  d'un  seulement.  D'ailleurs 
ceste  place  est  tant  esloignée  de  nous,  que  nous  ne 
sçaurions  entreprendre  de  l'emporter  par  surprinse, 
comme  nous  pouvons  faire  Quiers ,  lequel  est  comme 
à  nostre  porte ,  de  façon  qu'on  s'y  peut  commodément 
rendre  en  trois  heures  ;  là  où  à  l'autre  il  faudroit  bien 
deux  jours  entiers  pour  une  armée  assistée  de  quelque 
peu  d'artillerie  :  terme  qui  ne  seroit  que  trop  suffisant 
pour  advertir  nos  voisins,  et  leur  donner  le  moyen  de 
se  mettre  à  couvert  de  sifoible  force  que  la  nostre,  ou 
d'entreprendre  de  la  combattre  sur  l'embarrassement 
d'une  batterie.  Quiers  par  le  contraire ,  comme  j'ay 
dict,  est  au  milieu  de  toutes  nos  places,  et  en  telle 
assiette,  que,  si  nos  ennemis  l'avoient  une  fois  pourveu 
de  forces  suffisantes ,  ce  leur  seroit  un  très  commode 

(0  Forteresse. 

magasin  militaire  pour  tenir  toutes  nosdites  places 
en  perpétuelle  crainte  et  jalousie,  pour  de  laquelle 
les  deilèndre  il  faudroit  ordinairement  tenir  vingt-cinq 
ou  trente  enseignes  engagées  dans  icelles.  Là  où  le 
prenant,  comme  j'espère  en  Dieu  que  nous  ferons, 
nous  serons  non  seulement  deschargez  de  cette  sub- 
jection,  mais  d'avantage  Thurin ,  Montcallier  et  Cari- 
gnan  pourront  par  après  estre  laissées  sans  garnison  ; 
avec  ce  que  tout  le  plat  pays  des  environs  demeurera 
aussi  couvert  de  tout  ravage  et  inconvénient  de  guerre. 
Vous  notterez  aussi,  s'il  vous  plaist,  que  la  situation 
de  Quiers  est  telle ,  que  mal-aisément  seroit-il  forcé 
si  une  fois  nos  voisins  l'avoient  presidié  (0  de  forces 
convenables;  joinct  que,  quand  il  pleut  tant  soit  peu, 
on  ne  peut  faire  un  pas  sans  enfondrer  en  l'eau  ou  en 
la  fange  jusques  aux  sangles;  et  au  rebours,  quand  il 
ne  pleut  point,  il  faut  aller  quérir  l'eau  à  deux  lieues 
de  là,  estant  le  pays  destitué  de  ruisseaux  et  de  fon- 
taines. Pour  conclusion,  messieurs,  je  trouve,  quant  à 
moy,  l'entreprise  de  Quiers  si  reiïssible  au  regard  de 
celle  d'Ast,  que  je  délibère,  avec  vostre  advis  et  assis- 
tance, d'ouvrir  la  guerre  par  ce  costé-là,  estant  tous- 
jours,  comme  vous  sçavez,  beaucoup  plus  à  propos 
d'embrasser  peu  et  le  bien  conserver,  que  le  beaucoup 
en  danger  de  le  perdre  après  avec  dommage  et  desr 
honneur  infini  ;  chose  qui  est,  en  un  commencement 
d'affaires,  de  merveilleuse  conséquence.  » 

Ceste  resolution  fut  approuvée ,  et  grandement  re- 
commandée par  tous  les  seigneurs  du  conseil  ;  et  par 
ainsi  le  mareschal  délibéra  d'essayer  l'entreprinse  de 
Quiers  par  deux  divers  moyens,  l'un  par  surprinse 

(T)  Garni. 

qui  se  devoit  faire  de  nuict,  avec  eschelles  qui  seroient 
plantées  en  deux  différents  endroicts  de  la  muraille 
qu'on  avoit  recognuz  fort  bas  et  approchables  ;  et  l'au- 
tre par  la  force,  ne  succédant  la  surprinse.  Pareille- 
ment il  délibéra  de  mettre  en  mesme  temps  la  main  à 
diverses  autres  entreprises  qu'il  avoit  dressées  contre 
l'ennemy,  pour  d'autant  plus  l'affoiblir  et  estonner, 
avec  espérance  que  si  la  fortune  luy  contrarioit  d'un 
costé ,  qu'elle  luy  seroit  au  moins  favorable  de  l'autre. 
Pour  à  quoy  parvenir  il  ordonna  à  M.  de  Vassé,  gou- 
verneur du  marquisat  de  Saluées  et  capitainne  de 
cinquante  hommes,  d'aller  donner  une  escalade  à 
Sainct-Damian,  petite  ville  située  à  huict  mils  d'Ast, 
appartenant  au  duc  de  Mantouë ,  qui  n'estoit  lors 
gardée  que  par  les  habitans,  la  pluspart  gens  de  la- 
beur, et  par  un  assez  bon  chasteau  dans  lequel  il  y 
avoit  quinze  ou  seize  soldats  tant  seulement. 

Pareillement  il  ordonna  à  Gordes,  gouverneur  de 
Mondevis,  d'entreprendre  le  semblable  sur  Cairas  (0, . 
ayant  aussi  un  assez  bon  chasteau  :  la  garnison  estoit 
de  sept  a  huict  cens  hommes,  sans  ceux  de  la  ville, 
gens  aguerris  et  affectionnez  au  parti  impérial  :  pour 
à  quoi  mieux  parvenir  fut  commandé  au  viconte  de 
Gourdon ,  gouverneur  de  Saviglan ,  de  se  rendre  avec 
tout  ce  qu'il  pourroit  commodément  tirer  hors  sa 
place,  au  pied  de  la  muraille  de  Cairas,  au  mesme 
instant  que  feroient  Gordes  et  le  conte  de  Beyne,  pour, 
selon  ce  qu'ils  auroient  précédemment  délibéré  par 
ensemble,  donner  tous  deux  en  un  mesme  temps,  et 
neantmoins  par  divers  endroits,  afin  de  plus  estonner 

(0  Du  Villars'n'est  pas  d'accord  avec  Montluc  sur  le  siège  de  Queiras. 
Les  historiens  ont  en  général  adopté  le  récit  de  Montluc. 

l'ennemy,  comme  ont  accoustumé  de  faire  semblables 
nocturnes  et  inespérées  surprinses;  mais  sur  tout  de 
bien  poiser  et  considérer  auparavant  la  possibilité  du 
faict,  pour  le  mieux  et  diligemment  exécuter  à  l'avan- 
tage du  service  du  Roy,  et  à  leur  gloire  particulière ,  afin 
de  n'encourir  la  honte  ny  le  repentir,  qui  n'estoient 
jamais  receuz  à  la  guerre  pour  monnoye  de  bon  aloy. 

Estant  toutes  choses  nécessaires  pour  parvenir  à  une 
honorable  ouverture  de  guerre  mises  en  bon  train,  le 
troisième  jour  de  septembre  i55i,  voulant  le  mares- 
chal  exécuter  l'entreprinse  de  Quiers  ci -devant  ar- 
restée,  il  fit,  sur  les  cinq  heures  du  soir,  sortir  six  cens 
hommes  deThurin,  conduicts  par  Ossun  qui  en  estoit 
gouverneur;  trois  cens  de  Montcallier,  par  Montluc, 
maistre  de  camp;  quatre  cens  de  Ville-Neufve  d'Ast, 
par  La  Motte  Gondrin;  cinq  cens  deChivas,  par  Carie 
de  Birague;  et  autres  six  cens  de  divers  endroicts  :  le 
tout  assisté  d'environ  trois  cens ,  que  hommes  d'armes, 
que  chevaux  légers,  conduicts  pardePavan  et  Francis- 
que Bernardin  de  Vimercat.  Tous  ces  capitaines  avoient 
commandement  de  se  rendre  avec  leurs  troupes,  en- 
viron la  minuict,  sur  le  bord  du  fossé  de  Quiers,  por- 
tant chacun  une  chemise  sur  leurs  armes  pour  s'entre- 
recognoistre ,  et  d'obeïr  aux  commandemens  de  Bon- 
nivet,  qu'il  avoit  instruit  de  son  intention. 

Le  président  Birague,  qui  estoit  commissaire  gêne- 
rai des  vivres,  et  qui  n'avolt  pas  moindre  cognois- 
sance  de  la  guerre  que  des  lettres,  s'estoit  chargé  de 
faire  conduire,  avec  la  trouppe  qui  partoit  de  Thurin, 
douze  fortes  eschelles,  chacune  composée  de  deux 
pièces  qui  se  rejoignoient  et  remboittoient  par  le  mi- 
lieu avec  deux  mortaises  de  fer,  ayans  aux  bouts 
28.  27 


4_l8  [  !  55  i]     MÉMOIRES 

d'enbas  deux  grosses  poinctes  de  fer,  et  à  chacun  de 
ceux  d'enhaut  une  roue  coulisse  doublée  de  drap  par 
le  tranchant,  pour  la  faire  plus  doucement  et  sans 
bruit  glisser  contre  la  muraille,  avec  un  croc  au  bout 
pour  les  affermir.  Ces  échelles  (0  furent  départies  à 
chacune  de  ces  quatre  trouppes  arrivans  au  rendez - 
vous,  fors  une  que  retindrent  Montbazin,  La  Rivière 
et  capitaine  Loup,  lesquels  conduisoient  environ 
soixante  gentilshommes  volontaires  de  là  maison  du 
mareschal ,  ou  qui  Favoient  suivi  par  honneur  et  amitié- 
Ce  petit  camp  volant  fut  soudain  suivi  de  dix  pièces 
d'artillerie  conduictes  par  les  capitaines  Duno  et  La 
Crique,  qui  estoient  commissaires  de  l'artillerie,  à  fin 
que,  ne  succédant  la  surprinse,  on  peust  recourir  à  la 
force,  faisant,  comme  on  dit,  marcher  le  renard  et  le 
lyon  tout  ensemble. 

Combien  que  le  jour  précèdent  ce  partement  on 
eust  faict  tenir  les  portes  des  villes  fermées  et  mis 
gens  sur  les  passages  pour  empescher  que  les  ennemis 
n'eussent  nouvelles  de  ce  nouveau  remuement,  si  est- 
ce  que  les  choses  ne  peurent  estre  maniées  avec  tant 
de  silence  que  ceux  de  Quiers  n'en  eussent  le  vent  et 
la  crainte;  de  manière  qu'au  lieu  de  les  trouver  en- 
dormis, comme  on  esperoit,  on  les  trouva  en  armes, 
et  par  ainsi  il  fallut  avoir  recours  au  droict  canon, 
lequel  presque  tousjours  a  accoustumé  de  s'en  faire 
à  croire. 

Le  lendemain  l'artillerie  fut  plantée^du  costé  de  la 
rocquette ,  contre  laquelle  furent  tirez  huict  ou  neuf 
cens  coups  de  canon  qui  faisoient  peu  d'efiect,  estant 

(x)  On  a  vu  dans  les  Mémoires  de  Montluc  que  ces  échelles  se  trou- 
vèrent trop  courtes. 

cest  endroict  là  (  à  ce  qui  fut  recogneu  depuis  )  l'un  des 
plus  forts  de.  la  ville,  estant  toute  bastie  de  brique, 
plus  propre  à  soutenir  les  foudres  du  canon  que  la 
taille.  Ceux  de  dedans  firent  au  commencement  assez 
bonne    contenance;   toutesfois  le   grand    nombre  de 
trompettes  qu'on  faisoit  continuellement   taratanta- 
rer  es  environs  des  murailles,  avec  l'effroyable   bruit 
d'une  multitude  de  tabourins  expressément  portez,  et 
la  bonne  contenance  des  chefs  et  des  soldats,  qui  ne 
leur  donnoient  ny  nuict  ny  jour  relasche  aucun,  leur 
fit  enfin  estimer  nos  forces   beaucoup  plus  grandes 
qu'elles  n'estoient  pas.  D'ailleurs,  considerans  qu'estant 
«L'armée,  de  laquelle  ils  pou  voient  espérer  un  prochan 
secours,  engagée  à  Parme,  ils  pourroient  recevoir  peu 
d'honneur  et  moindre  profit  d'une  mal  fondée  obsti- 
nation,  ils  résolurent  de  rendre  la  place;  et  pour  ce 
faire,  le   troisiesme  jour  du  siège,  sur  le  matin,  ils 
donnèrent  la  chamade;  laquelle  estant  receuë,  et  de- 
mandans  à  parlementer,  le  mareschal  dépescha  vers 
eux,  moyennant  ostages,  Montluc  et  Vimercat,  et  moy 
avec  eux  :  ils  sceurent  si  bien  jouer  leur  personnage , 
que  le  mesme  jour  la  place  fut  remise  es  mains  du  Roy, 
avec  l'artillerie  et  munitions;  les  gens  de  guerre  sor- 
tirent leurs  bagues  sauves,  armes  serrées  et  enseignes 
ployées.  Ils  estoient  environ  quatre  cens  hommes  de 
pied,  qu'Italiens,  qu'Espagnols,  et  cinquante  chevaux- 
légers  sous  la  charge  du  conte  de  Dezane,  lequel  quel- 
que temps  après  vint  au  service  du  Roy,  et  le  tout 
commandé  par  le  conte  de  Lampugnan,  gouverneur 
de  la  ville.  Estans  sortis,  et  cinq  cens  des  nostres  en- 
trez dedans,  le  mareschal,  recognoissant  cest  heureux 
commencement  de  la  seule  main  de  Dieu ,  et  non  de 

27. 

la  force  et  prudence,  alla  incontinent  à  l'église,  ac- 
compagné de  tous  les  seigneurs  et  capitaines,  en  ren- 
dre grâces  et  louanges  à  sa  Divine  Majesté. 

Ceux  de  la  ville,  estimans  estre  sortis  de  la  main  des 
furies  infernales  pour  tomber  en  celle  des  anges,  fi- 
rent tout  ce  jour  grande  resjouyssance  et  festins  à  tous 
ceux  qui  furent  départis  par  leurs  maisons,  ausquels, 
sous  peine  capitale,  fut  commandé  de  se  gouverner 
modestement,  et  surtout  àl'endroict  des  dames,  et  de 
obéir  à  Montluc  et  Vimercat  son  collègue,  qui  com- 
manderoient  dans  la  ville  (0. 

Je  ne  veux  obmettre  un  poinct  digne  d'estre  remar- 
qué sur  le  fait  de  la  reddition  de  Quiers  :  c'est  qu'ainsi 
qu'elle  s'executoit,  je  m'accostay  d'un  gentilhomme 
espagnol,  d'assez  bonne  apparence,  nommé  Davila, 
avec  lequel  devisant  de  ceste  ouverture  de  guerre, 
il  me  dit  en  son  langage  ces  mots  : 

«  Vous  avez  bien  sceu,  messieurs  les  François,  com- 
mencer la  guerre  à  vostre  advantage  ;  mais  j'espère 
bien  toutes -fois  que  la  continuation  sera  celle  qui  nous 
fera  emporter  le  dessus,  par  l'impatience  avec  laquelle 
vous  conduisez  tousjours  vos  affaires.  »  Aquoyje  luy 
respondis  que  le  chef  et  les  membres  estoient  pleins 
de  telle  prudence  et  valeur,  et  la  justice  de  la  cause 
si  bonne,  que  Dieu  seroit  tousjours  de  nostre  costé, 
et  qu'à  un  si  généreux  commencement  qu'avoit  esté 
le  nostre  il  donneroit  encore  plus  glorieuse  fin. 

J'en  fis  après  le  discours  au  mareschal,  qui  le  re- 

(')  Montluc,  dans  ses  Mémoires,  ne  dit  pas  qu'il  ait  eu  le  comman- 
dement de  Quiers,  mais  qu'il  fut  obligé  de  séjourner  quelque  temps 
dans  cette  ville  pour  se  rétablir  des  suites  d'une  chute  qu'il  ayoit 
l'aile  en  y  entrant. 

ceut  certes  à  un  sinistre  augure  pour  l'issue'  de  la 
guerre,  comme  il  advint  depuis  par  la  mesme  impa- 
tience ou  imprudence  que  cestuy  avoit  pronostiquée. 
Sera  aussi  notté,  que  si  la  reddition  ne  se  fust  faicte 
ce  jour-là,  et  que  le  mareschal  se  fust  arresté  à  l'opi- 
nion de  plusieurs  qui  vouloient  ou  qu'ils  se  rendissent 
à  discrétion,  ou  qu'on  vint  aux  mains,  à  grande  peine 
en  eussions  nous  jamais  eu  la  raison;  joinct  que  dés 
le  lendemain  les  pluyes  vindrent  si  grandes,  que, 
n'y  ayant  pas  encore  deux  pieds  d'ouverture  en  la 
muraille,  on  eust  esté  contrainct  se  retirer,  non 
sans  grande  difficulté,  et  en  danger  de  laisser  l'artil- 
lerie engagée  dans  les  fanges,  qui  furent  telles  qu'on 
fut  trois  jours  à  la  retirer  dans  la  ville  seulement. 
Mais  Dieu ,  qui  se  mesloit  lors  bien  avant  de  nos  af- 
faires, amollit  si  à  temps  le  cœur  des  assiégez,  qu'ils 
estimèrent  avoir  eu  bon  marché  de  sortir  leurs  bagues 
sauves. 

Le  mareschal,  ayant  ordonné  sur  la  fortification  et 
règlement  de  la  ville,  se  retira  avec  toutes  ses  forces 
à  Poyrin,  à  cinq  mils  de  Quiers,  tant  pour  observer 
la  contenance  de  l'ennemy  que  pour  secourir  Vassé 
et  Gordes,  selon  les  nouvelles  qu'il  auroit  d'eux,  et 
favoriser  la  fortification  et  avictuaillement  de  Quiers. 

En  ceste  ouverture  de  guerre,  ainsi  improvisément 
faicte,  le  baron  de  La  Garde,  gênerai  des  galères  du 
Roy,  se  mit  en  mer  avec  quarante  galères;  en  rodant 
il  descouvrit  vingt-quatre  navires  tirans  en  Espagne, 
chargées  de  marchandises.  Il  envoya  un  brigantin  vers 
elles,  les  prians  de  faire  une  belle  salve  de  toute 
leur  artillerie  à  la  royne  de  Boëme  qui  estoit  dans 
ses  galères.   Les  pauvres  gens,  ignorans  l'ouverture 

de  la  guerre,  et  adjoustans  trop  credulement  foy  à  ses 
prières,  le  firent  ainsi;  et  luy  ce  pendant,  tout  résolu 
au  combat,  les  investit  de  telle  furie  qu'il  en  emporte 
les  quinze,  les  autres  se  sauvans  à  la  voile  :  le  butin 
valoit  plus  de  quatre  cens  mil  escus.  Il  ne  se  faut 
jamais  fier  aux  belles  parolles  de  gens  qu'on  ne  cog- 
noist  estie.  de  ses  plus  intimes  amis,  ny  se  desgarnir 
mal  à  propos  de  ce  dequoy  Ton  peut  avoir  par  après 
besoin,  comme  firent  ceux  cy  de  la  descharge  de  toute 
leur  artillerie  ,  à  la  semonce  de  gens  incognus  et  de 
marine  peu  accoustumez  à  garder  la  foy. 

Vasse' ayant,  par  le  commandement  du  mareschal, 
conféré,  suyvant  ce  qui  a  cy-devant  este'  dit,  avec  les 
capitaines  Torquato  Torto,  qui  avoit  charge  du  chas- 
teau  de  La  Cisterne,  et  Jacques  Murator,  de  celuy  de 
Valfenieres,  et  qui  avoient  séparément  basty  quelque 
intelligence  dansSainctDamian,  et  recognu  de  longue 
main  les  advenues  et  la  hauteur  des  murailles,  ils  ré- 
solurent de  tenter  l'entreprise  avec  huit  cens  bons 
hommes  qu'ils  avoient  rassemblez,  tant  des  bandes 
françaises  que  de  quelques  Piedmontois  volontaires, 
et  les  cinquante  hommes  d'armes  de  la  compagnie 
dudict  sieur  de  Vassé,  qui  avoit  entre  autres  choisi 
le  capitaine  Briquemaut ,  du  régiment  de  Chastil- 
lon,  pour  luy  servir  aux  exécutions  plus  impor- 
tantes. Les  troupes,  les  eschelles  et  tout  autre  équi- 
page bien  ordonne's  ,  ils  marchèrent  si  diligemment 
et  couvertement ,  que  le  quatriesme  septembre  ils  se 
rendirent,  deux  heures  devant  jour,  au  pied  de  la  mu- 
raille de  Sainct  Damian;  donnent  soudain  l'escalade, 
et,  sans  trouver  autre  résistance  que  d'aucuns  païsans 
qui  faisoient  garde  à  la  porte,  entrent  dedans,  crians 


DE  DUVILLAUS.     [l55l]  42^ 

France!  France!  liberté!  Les  habitans,  qui  estoient 
tous  gens  de  labeur,  peu  accoustumez  à  telles  alar- 
mes, et  qui  ne  voy  oient  faire  aucun  désordre  par  le 
victorieux,  acquiescèrent  à  la  fortune  et  se  renfermè- 
rent en  leurs  maisons,   attendans  quelle  issue  le  jour 
donneroit  à  ceste  inespérée  surprise.  Vasse'  ni  ceux  de 
sa  trouppe  ne  s'amusèrent  pas  à  butiner,  ains,  comme 
gens  qui  vouloient  bien  mesnager  ceste  première  for- 
tune, coururent  droict  au  chasteau,  et  commencèrent 
à  le  retrancher  et  à  braquer  deux  coulevrines  qu'ils 
avoient  conduites  de  La  Cisterne,  laquelle  n'est  qu'à 
une  lieue  de  là.  Des  qu'elles  commencèrent  à  tirer, 
et  l'arquebuserie  aussi  auxdefences,  ceux  de  dedans, 
qui  avoient  le  cœur  et  les  oreilles  mal  ferrées  à  si  dure 
glace,  se  rendirent  incontinent  à  bagues  sauves,  sans 
attendre  le  secours  qu'ils  pouvoient  aisément  avoir 
du  costé  d'Ast ,  lequel  n'eust  sceu  estre  si  petit  qu'il 
n'eust  ou  repoussé  les  nostres,  ou  au  moins  donné  le 
loisir  et  l'assurance  pour  en  attendre  un  plus  grand. 
Mais  nous  voyons  ordinairement  que  les  choses  que 
nous    n'avons  pas    preveuës    apportent  presque   tel 
estourdissement,  qu'on  se   laisse  bien  souvent  assez 
vilement  emporter  et  abatre  par  l'effort  et  par  la  sur- 
prinse  inopinée  de  la  fortune,  coustumiere  à  favoriser 
toujours   ceux   qui  la   sçavent   courageusement   em- 
brasser, comme  à  la  vérité  firent  ceux-cy.  En  la  prinse 
tant  du  chasteau  que  de  la  ville,  il  n'y  eut  que  deux 
des  nostres  tuez  et  quatre  blessez.  Le  capitaine  Bri- 
quemaut  en  apporta  les  nouvelles  au  mareschal,  qui 
les  fit  soudain  entendre  au  Roy,  avec  celles  aussi  de 
Quiers,  par  Montbazin,  capitaine   de  ses  gardes,  et 
expressément   dépesché  vers  Sa  Majesté,  laquelle  il 

supplia  de  donner  le  gouvernement  de  Quiers  à  Vi- 
mercat,  et  celuy  de  Sainct  Damian  à  Briquemaut, 
que  Vassé  luy  avoit  fort  recommandé  pour  la  valeur 
qu'il  avoit  recogneuë  en  luy.  Mais  avant  que  me 
estendre  plus  avant  sur  la  dépesche  de  Montbazin, 
je  veux  déduire  ce  qui  advint  de  l'entreprise  de  Cairas. 
Gordes,  qui  avoit  esté  destiné  chef  de  l'entreprinse, 
print  resolution  avec  les  conte  de  Beyne  et  viconte  de 
Gourdon ,  choisis  pour  le  seconder,  que  chacun  d'eux 
partiroit  de  sa  garnison,  sur  le  annuictement,  pour  se 
rendre  avec  leurs  trouppes  au  pied  de  la  muraille  envi- 
ron la  minuict,  ayans  chacun  une  chemise  sur  les 
armes,  et  des  eschelles  de  mesme  construction  que 
celles  de  Quiers.  Mais,  pour  autant  que  ceux  de  Saviglan 
ne  pouvoient  venir  par  le  mesme  chemin  que  ceux  de 
Mondevis  et  de  Beyne ,  il  fust  arresté  entr'eux  que 
quand  ils  verroient  jetter  des  fusées  en  l'air,  ce  leur 
seroit  signal  que  ceux-cy  estoient  arrivez ,  et  qu'ils  vou- 
loient  commencer  l'escalade,  afin  qu'au  mesme  instant 
ils  donnassent  aussi  la  leur.  Ceux  de  Mondevis  et  Beyne 
arrivèrent  bien  à  poinctnommé,  et  jetterent,  après  s'estre 
entre-recognus,  sept  ou  huict  fusées,  demeurans  puis 
tous  cois  aux  escoutes  s'ils  sentiroient  aucun  bruit 
ou  verroient  le  correspondant  signal  de  leurs  compa- 
gnons. Mais ,  après  avoir  si  longuement  temporisé 
qu'ils  se  voy oient  proches  du  jour,  ils  prindrent  reso- 
lution de  tenter  tous  seuls  la  fortune  ;  et  là  dessus 
donnent  courageusement  à  la  muraille,  laquelle,  contre 
leur  attente ,  fut  vertueusement  defFenduë  par  ceux 
de  la  garnison,  n'ayans  à  respondre  qu'en  un  seul  en- 
droict,  et  la  ville  estant  favorable  à  l'Espagnol  et 
aguerrie.  De  manière  qu'ayant  Gordes  recognu  le  peu 

de  fruictque  faisoit  son  effort,  la  longue  retraicte  qu'il 
avoit  à  faire,  et  que  le  jour  s'avançoit  fort,  il  se  re- 
tira ,  en  telle  ordonnance  toutes-fois  qu'il  emporta 
quatre  des  siens  qui  avoient  esté  tuez ,  et  cinq  de  blessez, 
sans  que  jamais  ceux  de  dedans  osassent  faire  sortie 
pour  donner  sur  la  queue.  Ce  ne  fut  pas  pourtant,  à 
ce  qui  fut  sceu  depuis,  par  lascheté  qu'ils  ne  sortirent, 
ains  par  ce  qu'ils  descouvrirent  bien  près  de  la  ville  les 
trouppes  de  Saviglan  qui  approchoient,  et  lesquelles 
au  prix  de  leurs  compagnons  s'estoient  trop  amusées  à 
desjeuner;  qui  fut  cause  que  nous  faillismes  ceste  en- 
treprise, laquelle  nous  cousta  depuis  bien  caer. 

En  mars,  Bastien  Chartel,  coronnel  allemand,  entra 
au  service  du  Roy,  passant  par  Fevesché  de  Basle; 
dont  les  cantons  se  plaignirent. 

Pendant  ces  demeslemens,  le  Roy,  n'ignorant  pas  que 
le  concile  assemblé  à  Trente,  à  la  suscitatiou  de  l'Em- 
pereur, n'estoit  dressé  qu'à  la  ruyne  de  luy  et  de  ses 
amis,  depesclia  les  seigneurs  de  Lansac  et  président 
du  Ferrier  protester  qu'il  le  tenoit  pour  illégitimement 
assemblé,  et  qu'il  tiendroit  pour  invalide  tout  ce  qui 
s'y  decreteroit.  Cela  servit  de  beaucoup  à  affaiblir  les 
practiques  et  les  menées  de  l'Empereur. 

La  dépesche  de  Montbazin  ,  à  laquelle  je  reviens 
maintenant,  fut  chargée  de  la  mauvaise  nouvelle  de 
Cairas  et  des  bonnes  de  Quiers  et  Sainct  Damian  :  et 
néanmoins  la  vertu  et  la  valeur  de  Gordes  et  conte 
de  Beyne  fort  recommandée,  entant  qu'ils  n'avoient, 
quant  à  eux,  rien  obmis  de  ce  qui  appartenoit  au  de- 
voir de  la  guerre.  Sa  Majesté  fut  suppliée  vouloir  faire 
quelque  démonstration  digne  de  sa  bonté  à  l'endroict 
des  principaux    ministres    qui  estoient  intervenus  à 

l'exécution  de  ces  entreprises,  afin  que  la  louange  et  la 
rémunération,  vrais  aiguillons  de  la  vertu  militaire  et 
de  toute  autre  lionneste  action,  les  remplissent  d'un 
courageux  désir  à  faire  tous  jours  de  bien  en  mieux. 

Provision  de  deniers  fut  demandée  pour  le  paye- 
ment des  gens  de  guerre,  fortifications  de  Quiers  et 
Sainct  Damian  et  autres  places,  la  pluspart  desquelles, 
n'estans  fortifiées  que  de  gazons,  estoyentàdemy  esbou- 
lées;  pareillement  pour  faire  faire  à  Sanfront,  terre  du 
marquisat  de  Salluces,  abondante  en  minières  de  fer, 
une  fonte  de  toutes  sortes  de  boullets;  faire  amas  de 
salpaistres  pour  renouveller  les  pouldres ,  et  en  faire 
aussi  de  nouvelles. 

Qu'il  pleust  à  Sa  Majesté  envoyer  au  mareschal  le 
sieur  de  Gonnort  son  frère  (0,  pour  l'aider  et  soulager 
au  demesîement  de  ceste  guerre,  en  laquelle  il  n'au- 
roit  moindre  occasion  de  bien  et  utilement  servir  qu'en 
celle  de  France. 

Aussy,  qu'ayant  de  longue-main  recogneu  que  la 
recompense  et  la  beneficence  estoient  les  meilleures 
armes  qu'on  pouvoit  pratiquer,  pour  contenir  en  foy, 
disposition  et  obéissance  un  chacun,  il  supplioit  Sa  Ma- 
jesté luy  faire  ceste  grâce,  que,  quand  deslors  en  avant 
il  adviendroit  vacation,  soit  de  charges  militaires  ou 
autres,  en  son  gouvernement,  son  plaisir  fust  luy  en 
déférer  la  nomination,  et  non  pas  les  accorder  à  ceux 
qui  seroient  plustost  appuyez  de  faveur  que  de  valeur 
ou  mérites  considérables,  afin  qu'il  eust  tousjours  en 
main  un  très  opportun  instrument  pour  augmenter  le 
courage,  la  bien-vueillance  et  l'obéissance  envers  le 
capitaine  gênerai,  et  au  profit  du  maistre  toutesfois; 

(l)Artus  de  Cossé. 

autrement  ceux  lesquels,  sous  ceste  espérance,  estoient 
pour  patienter  au  travail  et  à  la  continuation  de  la 
guerre,  abanrlonneroient  leurs  charges  pour  aller  eux 
mesmes  en  Cour  poursuivre  leur  advancement,  du- 
quel n'ayans  par  après  aucune  obligation  au  gêne- 
rai, ils  en  deviendroient  peu  à  peti  moins  affectionnez 
et  obeissans  en  ce  qui  pouvoit  regarder  le  bien  et  la 
prospérité'  des  affaires  de  Sa  Majesté' ,  laquelle  devoit 
estimer  qu'il  ne  luy  nommeroit  jamais  personnage  qui 
ne  fust  digne  de  la  charge  qu'il  luy  pourchasseroit. 

Qu'il  y  avoit  au  service  de  l'Empereur ,  des  ducs  de 
Savoye  et  de  Mantouë,  plusieurs  personnes  qui  posse- 
doient  des  biens  dans  les  terres  de  l'ancienne  obéissance 
du  R.oy,  et  en  celles  aussi  qui  avoient  esté  nouvelle- 
ment conquises,  la  jouissance  desquelles  luy  avoit  esté 
demandée  par  plusieurs  capitaines  et  autres  bons  ser- 
viteurs de  Sa  Majesté,  ausquels  il  ne  les  avoit  peu  re- 
fuser; chose  qu'il  la  supplioit  avoir  non  seulement  pour 
agréable,  mais  davantage  trouver  bon  qu'il  fîst  de 
mesme  à  l'advenir,  selon  les  occurrences  et  le  mérite 
des  personnes. 

Qu'il  estoit  advenu  quelque  aubeine  à  Sa  Majesté 
par  la  mort  de  deux  gentilshommes  napolitains,  an- 
ciens serviteurs  de  la  couronne,  et  que  là  où  il  advien- 
droit  qu'elle  en  voulust  disposer,  qu'il  supplioit  que 
ce  fust  en  faveur  de  Montbazin.  Ceste  depesche  fut 
faicte  le  neufviesme  de  septembre  i55i. 

Et  pour  autant  qu'il  n'y  a  pas  moins  d'honneur  à 
bien  conserver  qu'à  conquérir,  et  qu'en  faict  de  guerre 
il  faut  double  soin  et  prudence,  en  tant  qu'on  n'y  peut 
faillir  deux  fois,  il  ne  sera  impertinent  (0  de  toucher 

(')  Hors  de  propos. 

icy  un  mot  de  ce  que  fît  Brissac  et  en  l'un  et  en  l'autre, 
pour  servir  d'instruction  à  la  postérité. 

Considérant  donc  l'importance  de  Quiers  et  de  Sainct 
Damian ,  avec  le  mauvais  estât  de  leurs  fortifications 
pour  soustenir  une  armée  impériale,  il  résolut  d'y  faire 
travailler  en  toute  extrême  diligence,  et  d'essayer, 
au  mesme  instant,  de  conquérir  plusieurs  petites  vi- 
lettes  et  cliasteaux  qui  estoient  du  costé  du  Montfer- 
rat  et  de  l' Astizane ,  sur  les  marches  de  Quiers  et  de 
Ville-Neufve  ;  prévoyant  que  là  où  il  donneroit  le  loi- 
sir à  l'ennemy  de  mettre  gens  de  guerre  dedans  ces 
lieux,  ce  luy  seroit  une  commodité  pour  aisément 
assiéger  tout  en  un  temps  ces  deux  places,  leur  oster 
toute  aisance  de  vivres,  et  le  moyen  de  recouvrer 
les  pionniers  nécessaires  pour  la  fortification  ;  que , 
pour  finalement  se  délivrer  et  du  danger  et  de  la  su- 
jection  où  il  pourroit  ainsi  tomber,  il  seroit  contraint 
d'employer,  et  peut  estre  assez  infructueusement,  le 
temps  et  les  forces  à  expugner  ces  petites  places.  Con- 
sidérant toutesfois  qu'il  ne  pouvoit  tout  en  un  coup 
embrasser  tant  de  choses ,  mesmes  avec  si  peu  de  forces 
qu'estoient  pour  encore  les  siennes,  et  qu'il  y  avoit 
apparance  qu'aussi  tost  que  domp  Ferrand,  qui  estoit 
au  siège  de  Parme ,  entendi  oit  les  nouveaux  remuë- 
mens  de  guerre  faicts  au  préjudice  de  la  frontière  pied- 
montoise  et  milanoise ,  qu'il  tourneroit  tout  aussi  tost 
la  teste  contre  luy  ;  il  délibéra  ,  attendant  le  renfort  de 
France,  de  faire  une  nouvelle  levée  de  trois  mille  sol- 
dats piedmontois,  sous  la  charge  des  capitaines  Ar- 
douin  de  Thurin ,  Venture  Durbin ,  Jean  Antoine  de 
Plaisance,  Bresignele,  Malvoisin  Artarie,  Frascare, 
Antoine  Romagnan,  Louys  de  Montel ,  Baptiste  Vac- 

que,  Dornée,  Bourguin,  Ferrier,  Antoine  de  Ville, 
Jean  Odin,  Estienne  Garamel,  de  Beaumont,  et  Sci- 
pion  Vimercat ,  fils  de  Francisque.  Tous  lesquels  furent 
despartis  en  diverses  places ,  desquelles  à  mesure  qu'ils 
arrivoient  on  tiroit  les  vieilles  bandes  françoises  à  la 
campagne,  avec  lesquelles  il  depescha  Bonnivet  pour 
aller  assaillir  le  chasteau  de  Moncuc ,  à  six  mils  de 
Quiers,  des  dépendances  du  Montferrat,  place  assez 
bonne.  Ceux  qui  estoient  dedans,  au  nombre  de  qua- 
rante soldats ,  après  avoir  enduré  cent  volées  de  canon , 
se  rendirent  à  discrétion,  ores  que  la  place  en  eust 
bien  attendu  jusques  à  huict  cens.  Le  capitaine  Gadil- 
lan,  gascon,  fut  mis  dedans  avec  deux  esquadres  de 
François  :  il  y  fit  depuis  fort  bien  son  devoir.  De  là  les 
forces  marchèrent  contre  une  grosse  trouppe  de  cava- 
lerie qui  faisoit  contenance  de  le  venir  secourir;  mais 
Bonnivet  s'estant  avancé  en  resolution  de  combattre , 
ils  quittèrent  le  dé.  De  ceste  mesme  course  le  capitaine 
Louis  de  Monteil  se  saisist  de  Chuzan  ;  André  Noël 
et  Antoine  Ville,  d'une  bourgade  nommée  ville  de 
Dia  ;  Jacques  du  Sollier,  de  Bra  ;  La  Motte  Gondrin , 
de  Castel-Nau,  de  Passeran,  Primelet  Montechar.  Les 
unes  despandoient  du  Montferrat,  et  les  autres  de  l'As- 
tizane;  en  toutes  lesquelles  furent  mises  garnisons 
piedmontoises. 

Pendant  que  ces  exécutions  se  demesloient,  ayant 
Ludovic  de  Birague,  qui  commandoit  dans  Ghivas,  con- 
sidéré que  les  ennemis  tenoient  par  delà  Doyre-Balte 
plusieurs  bonnes  places  qui  servoient  de  couverture  à 
la  duché  de  Milan ,  la  tenant  par  ce  moyen  exempte 
des  injures  et  alarmes  de  la  guerre ,  il  alla  parmy  toutes 
celles  là  recognoistre  une  bourgade  nommée  Saluge, 

laquelle  durant  les  guerres  précédentes  avoit  este'  des- 
mantelëe.  Elle  est  située  sur  le  bort  de  cesle  Doyre , 
qui  est  une  rivière  fort  impétueuse,  laquelle,  descen- 
dant du  mont  Sainct  Bernard,  traverse  toute  lavai 
d'Aouste,  anciennement  nommée  Augusta prœtoria , 
et  delà  se  vient  rendre  à  Yvrée,  anciennement  appel- 
lée  Yporedia ,  qui  sert  de  porte  et  de  couverture  à 
ceste  vallée  du  costé  du  Piedmont.  Birague  trouva  la 
situation  tant  advantageuse,  qu'il  pouvoit  espérer  (où  il 
auroit  le  loisir  de  la  fortifier)  d'en  faire  un  fort  qui 
endommageroit  infiniement  les  ennemis,  et  qui  luy 
donneroit  commodité  de  dresser  des  pratiques  et  des 
intelligences  sur  Yvrée,  Mazin,  Sainct  Germain,  Ver- 
ceil,  Trin  et  Crescentin*,  dans  lesquels  il  faudroit  par 
après  que  les  Impériaux  tinssent  grandes  forces  enga- 
gées. A.  ceste  cause,  ayant  représenté  au  mareschal  la 
facilité  qu'il  avoit  trouvée  et  de  le  fortifier,  et  de  re- 
couvrer les  moyens  pour  ce  faire,  hors  la  charge  des 
finances  du  Roy,  il  luy  permit  d'y  entendre.  Ce  qu'ayant 
obtenu,  il  assembla  les  forces  qui  estoient  vers  Chivas, 
jusques  au  nombre  de  six  cens  hommes,  avec  trois  cens 
pionniers,  et  s'alla  jetter  dedans.  Pour  plus  prompte - 
ment  et  courageusement  inviter  un  chacun  à  mettre  la 
main  à  ceste  fortification,  il  commença  le  premier, 
contraignant  cependant  les  villages  circonvoisins  à  y 
venir  travailler.  Mais  pour  tout  cela  l'ouvrage  ne  s'a- 
vançoit  gueres,  les  choses  s'estant  trouvées  de  plus  dure 
digestion  qu'il  n'estimoit  pas,  et  que  c'estoit  un  faict 
qui  vouloit  des  moyens  et  du  loisir  qu'il  ne  pouvoit  pas 
avoir  ;  dont  il  donna  communication  au  mareschal ,  le- 
quel trouva  bon  que  il  se  deportastde  ceste  entreprinse. 
Qui  fust  cause  qu'il  se  rengea  et  disposa ,  non  pas  à 

quitter  entièrement  la  place  ny  la  fortification,  mais 
seulement  à  redresser  un  vieil  cbasteau  qui  y  estoit, 
pour  le  rendre  capable  de  quelque  trouppe  de  fanterie, 
avec  intention  de  porter  une  autrefois  plus  avant  son 
entreprinse.  Cependant  il  ne  laissa  de  se  saisir  de 
plusieurs  petits  chasteaux  du  Montferrat,  et,  entre  au- 
tres, de  celuy  de  Brusasc,  qui  appartenoit  à  François 
Pelissa,  gendre  dudict  Ieronime  Birague,  dans  lesquels 
il  despartit  la  compagnie  de  Carie  de  Birague  son  jeune 
frère  ;  netoyant  par  ce  moyen  tout  ce  qui  pouvoit 
tenir  la  rivière  du  Pau  en  sujection  depuis  Castillon 
jusques  à  Verrue.  Conclusion  :  Les  Biragues  se  préva- 
lurent, comme  avoient  faict  tous  les  autres  capitaines, 
autant  de  l'industrie,  de  l'occasion  et  du  temps,  que 
de  la  force  mesme.  w 

Et  pour  autant  qu'il  est  mal-aisé  de  tousjours  si  bien 
et  si  nettement  demesler  quelques  actions  que  ce  soyent, 
et  nommément  celles  de  la  guerre,  que  il  n'y  ait  pres- 
que ordinairement  quelque  chose  à  redire,  j'ay  estimé 
que  la  diversité  de  ces  remuemens  donnera  matière  à 
quelque  délicat  de  dire  que  tout  ainsi  que  le  mares- 
chal  trouva  moyen  d'entreprendre  tout  à  coup  en  tant 
de  lieux  par  la  diversion  de  ses  forces,  qu'autant  luy 
cust  esté  il  aisé  de  les  assembler  en  une  seule  masse, 
et  de  s'adresser  à  quelque  bonne  place  qu'à  toutes 
ces  bicocques ,  lesquelles  il  sçavoit  devoir  estre  aussi 
tost  perdues  que  prinses,  mesmes  les  forces  qui  par- 
toient  du  Parmesan  n'estans  pour  arriver  encore  de 
quinze  jours.  C'est  un  doute  qui  a  de  l'apparence, 
mais  bien  aisé  toutes-fois  à  résoudre.  Pour  ce  faire,  il 
faut  sçavoir  que  le  mareschal  fît  desployer  ces  grandes 
parades  sur  des  fondemens  qui  apportèrent  depuis  de 

la  commodité  beaucoup  :  premièrement,  par  ceste  di- 
versité de  prinses,  ores  que  petites,  il  apporta  crainte 
et  estonnement  de  tous  costez,  et  causa  la  diversion 
du  siège  de  Parme  que  le  Roy  desiroit  extrêmement; 
davantage  toutes  ces  places  luy  apportèrent  commo- 
dité défaire  amas  de  vivres,  de  contributions,  de  sol- 
dats, de  pionniers  et  de  tous  autres  équipages  néces- 
saires à  une  guerre  qui  devoit  prendre  long  traict;  de 
toutes  lesquelles  choses  il  estoit  fort  mal  pourveu,  le 
Roy  ne  l'ayant  pour  encores  secouru  de  deniers  pour 
en  faire  provision  ;  d'ailleurs  il  faisoit  estât  de  prépa- 
rer par  ce  moyen  à  domp  Ferrand  tant  de  durs  os  à 
ronger  sur  son  arrivée,  qu'il  auroit  tout  loisir  pen- 
dant qu'il  s'y  amuseroit,  et  que  le  secours  de  France 
viendroit,  de  réduire  ces  deux  places  de  nouvelle  con- 
queste  en  si  bon  estât  qu'elles  ne  craindroient  par  après 
l'effort  de  l'ennemy.  Et  de  faict  les  choses  réussirent 
depuis  selon  ce  sien  dessein  ;  car  la  pluspart  des  forces 
qui  tenoient  siégea  Parme  estant  tournées  tout  à  coup 
du  costé  du  Piedmont,  sur  le  commencement  d'oc- 
tobre elles  furent  contrainctes,  au  lieu  de  s'attaquer 
aux  principales  places,  de  s'amuser  à  reprendre  les 
petites  ,  à  quoy  faire  elles  consumèrent  tant  de  temps, 
que  le  grand  y  ver  les  surprint  et  les  fit  retirer  aux 


garnisons. 


Le  mareschal ,  pour  ne  rien  obmettre  de  ce  qui  pour- 
voit endommager  l'ennemy,  au  mesme  temps  que  ceste 
grande  alarme  se  donnoit,  commanda  à  Terride,  gou- 
verneur de  Pinerol ,  d'assembler  avec  sa  compagnie  de 
gendarmerie  quatre  ou  cinq  cens  hommes  de  pied  et 
l'équipage  de  deux  canons,  et  d'aller  prendre  le  chas- 
teau  de  Barges,  qui  avoit,  comme  vous  avez  veu,  donné 

la  première  occasion  à  l'ouverture  de  la  guerre.  Ceux 
de  dedans  estoient  si  courts  de  vivres  qu'aux  premières 
volées  de  l'artillerie  ils  se  rendirent  à  la  discrétion  de 
Terride  ,  qui  fit  soudain  raser  la  place  jusqu'aux  fon- 
demens. 

Encores  que  tous  ces  premiers  heureux  remuè'mens 
d'armes  deussent  apporter  quelque  confiance  au  ma- 
reschal,  si  ne  s'y  arrestoit-il  guieres,  ains  estoit  tous- 
jours  aux  escoutes  sur  la  venue  de  domp  Ferrand,  et 
à  se  préparer  à  toutes  sortes  de  fortunes.  En  fin  il  fut 
adverty  qu'ayant  cestuy-cy  eu  nouvelles  des  prinses  de 
Quiers  et  Saiuct  Damian ,  il  estoit  deslogé  à  grand 
haste  de  devant  Parme,  menant  avec  luy  six  mille 
hommes  de  pied  et  douze  cens  chevaux,  ayant  toutes- 
fois  laissé,  pour  la  continuation  du  siège,  le  prince  de 
Macédoine  (0  avec  douze  cens  hommes,  Carie  Gon- 
zague  à  Montechio  avec  mil  hommes,  le  marquis  de 
Mioz,  dit  le  Medeguin,  au  bourg  Sainct  Dovin  avec 
autres  trois  cens  soldats  et  huict  cens  chevaux  ; 
estimant  que  ces  forces  ,  jointes  à  l'armée  du  Pape, 
laquelle  par  ce  sien  partement  devoit  quitter  Lami- 
rande  pour  se  venir  joindre  à  ceux-cy,  estoient  suffi- 
santes pour  tenir  Parme  en  nécessité  et  alarme. 

Ce  mesme  advertissement  portoit  aussi  que  le  coron- 
nel  Strozzy,  ayant  veu  desloger  domp  Ferrand,  avoit 
donné  sur  la  queue  et  deffaict  sept  ou  huict  cens  des 
ennemis;  dont  le  mareschal  donna  soudain  advis  au 
Roy,  remonstrant  à  Sa  Majesté  que  si  son  plaisir  n'es- 
toit  le  diligemment  pourvoir  de  nouvelles  forces  et 
moyens,  que  la  première  réputation  des-jà  acquise,  et 
qui  estoit  tousjours  de  très-grande  importance  en  tous 

(*)  Forquevaulx  l'appelle  Ascanio. 

nouveaux  remuè'mens  d'armes,  se  perdroit  au  préju- 
dice de  ses  affaires  et  à  l'avantage  de  ceux  de  l'ennemy  ; 
et  davantage,  quiestoit  le  pis,  les  places  nouvellement 
conquises,  qui  n'estoient  encores  du  tout  reduictes  en 
bon  estât,  seroient  en  danger  de  courir  aussi  pareille 
fortune;  que  quant  à  luy,  en  attendant  provision  con- 
venable, il  s'en  iroit,  avec  ce  qu'il  pourroit  tirer  des 
garnisons,  camper  à  Poyrin  ,  laisant  Bonnivet  à  Quiers, 
pour  de  ce  lieu  considérer  et  observer  les  mouvemens 
de  l'ennemy,  favoriser  la  fortification  de  ces  deux  pla- 
ces ,  retirer  les  vivres  du  plat  pais  dans  les  forteresses, 
consumer  et  ravager  les  fourrages  et  tout  ce  qui  se 
trouveroit  de  reste  par  la  campagne,  afin  de  rendre  en 
ceste  arrière  saison  toutes  choses  plus  incommodes  et 
difficiles  aux  ennemis. 

Le  Roy,  ayant  sceu  avec  quelle  valeur  et  dévotion 
toutes  choses  avoient  esté  diversement  exécutées,  en 
receut  la  joye  et  la  consolation  que  chacun  peut  esti- 
mer. Et  davantage,  recognoissant,  comme  prince  ma- 
gnanime, combien  la  gloire  et  l'honneur  avoient  de 
pouvoir  ez  âmes  généreuses,  ne  faillit  de  faire  cognois- 
tre ,  tant  au  mareschal  qu'aux  autres  seigneurs  et  ca- 
pitaines, couibien  leurs  services  luy  estoient  agréables, 
et  l'envie  qu'il  avoit  de  les  en  rémunérer  tous,  à  me- 
sure que  les  occasions  s'en  pourroient  par  après  pré- 
senter. 

Sur  le  douziesme  d'octobre  i55i  ,  Ieronime  de  Bi- 
rague ,  allant  à  la  guerre  du  costé  de  Verceil ,  pi  int 
un  gentil-homme  de  la  maison  du  duc  de  Savoye? 
frère  du  prieur  de  la  Nonvalaize  de  la  maison  des 
Prouaves,  et  qui  estoit  lors  des  principaux  ministres 
de  ce  prince,  et  naturellement  fort  contraire  aux  Fran- 

çois,  comme  a  lousjours  esté  ceste  race,  Tune  des  prin- 
cipales du  Piedmont,  avec  lesquels  neantmoins  elle  se 
rengea  depuis.  Ce  gentil-homme  fut  si  bien  traicté  et 
caressé  par  les  Biragues,  que  cela  luy  donna  occasion 
d'adoucir  l'aigreur  de  sa  nature,  et  de  s'avancer  de  leur 
dire  que,  s'il  plaisoit  au  Roy  reprendre  les  mesmes  erres 
du  traictement  que  le  feu  roy  François  avoit  jadis  faict 
offrir  à  son  maistre,  par  l'entremise  propre  du  mareschal 
de  Brissac  (0  ,  lorsqu'il  fut  dépesché  en  Allemagne  vers 
l'Empereur,  qu'à  son  advis  il  les  accepteroit  mainte- 
nant fort  volontiers,  attendu  qu'il  estoit  pieçi  si  mal 
traitté,  qu'il  ne  pouvoit  pas  espérer  grande  fortune  de 
la  main  de  l'Empereur  ;  qu'il  sçavoit  que  le  conte  de 
Ghalant  avec  un  maistre-d'hostel  de  M.  de  Nemours 
avoient  n'agueres  voulu  tenter  ceste  pratique,  mais 
qu'il  estoit  asseuré  que  nul  d'eux  n'y  donneroit  tel 
coup  que  son  frère  et  luy  pouvoient  faire.  Disoit  da 
vantage  estre  fort  assuré  que,  de  première  entrée,  son 
maistre  prendroit  tout  descouvertement  les  armes  pour 
le  Roy,  et  qu'il  saisiroit  Sa  Majesté  de  Verceil,  d'Yvrée, 
de  Mazin ,  Sainct  Germain,  de  Crescentin,  de  Cairas, 
de  Cony,  Foussan  et  conté  de  Nice,  toutes  lesquelles 
estoient  encor  en  ses  mains  et  en  sa  disposition  ;  que 
là  où  Sa  Majesté  trouverait  bonne  ceste  ouverture,  qu'il 
desiroit  qu'elle  envoyast  avec  luy  quelqu'un  des  siens, 
fidelle  etadvisé,  ayant  à  commandement  la  langue 
françoise  et  l'italienne ,  et  qu'il  le  conduiroit  en  habit 
de  serviteur  jusques  à  Gennes,  où  le  duc  son  maistre 
devoit  bien-tost  arriver,  et  que  là  ils  feroient  le  marché, 
selon  le  vouloir  de  Sa  Majesté. 

Toutes  lesquelles  choses  ayant  esté  rapportées  au 

v1)  Brissac  avoit  été  chargé  de  cette  mission  en  i$45. 

mareschal,  et  par  luy  entendues  et  disputées  de  vive 
voix  avec  le  gentil-homme  mesme,  qu'il  fit  venir  vers 
luy>  et  auquel  il  me  nomma  pour  coadjuteur,  il  fit 
entendre  le  tout  à  Sa  Majesté  par  le  sieur  de  Contay, 
qui  estoit  n'agueres  arrivé  en  Piedmont  pour  voir  la 
guerre  ;  le  chargeant  de  supplier  Sa  Majesté  de  prendre 
soudaine  resolution  sur  ce  faict,  et  ne  rien  espargner 
pour  embrasser  chose  de  telle  conséquence  que  ceste- 
là,  l'asseurant  que  si  son  plaisir  estoit  luy  en  remettre 
la  conduitte,  et  luy  borner  jusqu'à  combien  il  se  pour- 
roi  t  advancer,  qu'il  esperoit  réduire  les  affaires  à  telle 
perfection,  qu'on  pourroit  deslors  concevoir  le  futur 
recouvrement  de  la  duché  de  Milan  et  plus  oultre  ;  et 
que  pour  mieux  y  parvenir  il  estoit  nécessaire  que  le 
Pioy  fist  M.  de  Savoye  son  lieutenant  gênerai  en  Italie, 
et  luy  son  lieutenant  seulement. 

Aucuns  de  ceux  qui  avoient  le  souverain  maniement 
près  du  Roy,  ayans  considéré  que  là  où  le  mareschal 
viendroit  à  chef  de  ceste  importante  pratique,  qu'elle 
luy  ouvriroit  le  chemin  à  une  gloire  et  à  un  mérite  si 
excellens,  que  toutes  leurs  actions  en  demeureroient 
de  tous  poincts  offusquées,  et  tellement  ravalées  qu'il 
leur  raviroit  de  main  en  main  toute  leur  anthorité, 
mirent  soudain  en  avant  qu'il  ne  falloit  pas  prendre 
pied  ainsi  à  la  haste  à  ce  que  ce  gentil  homme  avoit 
proposé  comme  de  luy-mesme;  que  la  belle  apparence 
des  choses  désirées  trompoit  et  ruinoit  bien  souvent  ses 
amoureux,  et,  quand  ce  seroit  au  faict  et  au  prendre,  il 
seroit  peut-estre  desavoué  de  son  maistre  ;  qu'il  falloit 
tout  bellement  sonder  un  peu  plus  avant  le  gué,  et 
puis,  selon  l'apparence  et  la  vérité  qui  y  seroit  lors 
trouvée,  essayer  d'en  avoir  la  meilleure  composition 

qu'on  pourroit.  Conclusion  :  que  le  Roy  estoit  d'avis 
q,ue  le  gentil-homme  fust  gracieusement  renvoyé  quitte 
vers  son  maistre,  pour  apporter  par  après  quelque  plu? 
grande  asseurance  et  tesmoignage  de  son  intention,  et 
que  puis,  selon  le  fondement  que  Sa  Majesté  y  trouvè- 
rent, qu'elle  en  délibérèrent  avec  le  commun  honneur 
du  duc  et  de  luy. 

Le  mareschal,  qui  avoit  le  jugement  fort  délicat, 
recogneut  incontinent  d'où  venoit  ceste  encloiïeure, 
et  que  ceux-cy,  faisant  plus  d'estat  des  praticrues  du 
conte  de  Chalant  que  decelles-cy,  en  vouloient  seuls 
avoir  l'honneur  et  l'utilité.  Mais  nostre  mal-heur  ou 
nostre  imprudence  le  voulant  ainsi,  les  uns  pour  l'a- 
mour des  autres  demeurèrent  fort  deceuz  ;  car,  ayant  le 
mareschal,  conforme  à  ceste  mal  digérée  resolution, 
renvoyé  le  gentil-homme  vers  le  duc,  sans  autre  asseu- 
rance en  main  que  celle  d'une  foible  espérance,  ce 
prince  en  print  tel  despit,  qu'il  se  remit  plus  fort  que 
jamais  à  la  patience  et  à  la  poursuite  des  armes  en 
faveur  de  l'Empereur ,  estimant  beaucoup  plus  tole- 
rable  et  honneste  d'en  demeurer  à  ce  qui  en  estoit, 
que  de  se  vainement  jecter  dans  une  espérance  dou- 
teuse et  incertaine ,  et  parmy  le  mespris  auquel  sont 
toujours  sujects  les  médiocres  princes  qui  se  remettent 
à  la  discrétion  des  plus  puissans  qui  se  sontdesjà  empa- 
parez  de  la  plus-part  de  leur  bien,  comme  il  estimoit 
c[ue  Sa  Majesté  fust  desja  de  partie  du  sien.  Ce  sont 
fruicts  des  ambitions  immodérées  qui  ne  peuvent  souf- 
frir l'avancement  ni  les  louanges  el'autruy. 

Ce  fust  à  la  vérité  une  des  lourdes  fautes  qui  ait 
jamais  esté  commise  en  tout  le  cours  de  cette  guerre, 
et  de  laquelle  la  France  paya  depuis  par  son  incon- 

sîderation  de  fort  gros  et  fort  dangereux  intérests.  Ce 
sont  les  fruicts  qu'apportent  toujours  ceux  qui  veulent 
assouvir  leurs  passions  et  leurs  vengeances  aux  despens 
du  service  du  maistre,  lequel  recogneut  depuis  trop 
tard  ce  qui  en  estoit. 

Le  sieur  de  Contay  fust  aussi  chargé  de  remonstrer 
que  domp  Ferrand  faisoit  faire  une  nouvelle  levée  de 
quatre  mille  Italiens  au  parsus  les  forces  qu'il  rame- 
noitdu  Parmesan;  de  manière  que,  faisant  aussi  bien 
le  compte  de  son  voisin  que  le  sien  propre,  iltrouvoit 
que,  garnissant  médiocrement  les  places  impériales,  il 
luy  seroit  encores  fort  aisé  de  tirer  à  la  campagne  de 
treize  à  quatorze  mil  hommes,  deux  mil  chevaux  : 
force  trop  plus  grande  que  ne  pourroit  estre  celle  du 
Roy,  quand  bien  le  secours  que  Sa  Majesté  avoit 
promis  seroit  arrivé,  et  duquel  on  n'avoit  toutes- fois 
encore  aucunes  nouvelles  ;  qu'il  n'y  auroit  antre  re- 
mède que  de  desgarnir  les  places,  et  commettre  le 
tout  au  hazard  d'une  bataille  ,  et  à  laquelle  toutesfois 
il  ne  falloit  jamais  venir  que  pour  dernier  remède,  et 
lors  que  la  force  surmontait  la  raison. 

Ce  qu'aussi  il  n'avoit  pas  délibéré  de  faire,  ayant 
de  longue  main  aprins  que,  tout  ainsi  que  les  jeunes 
acquièrent  réputation  se  hazardans  courageusement 
et  indiscrettemeYit,  que  par  le  contraire  les  vieux  qui 
l'ont  desja  acquise,  la  conservent  et  l'augmentent  se 
bien  tenans  sur  leurs  gardes,  et  allans  tousjours  rete- 
nuëment  en  besogne,  mesmes  où  il  se  traicte  absolu- 
ment de  toutl'Estat.  Et  toutesfois,  que  là  ou  le  plaisir 
de  Sa  Majesté  seroit  qu'il  en  usast  autrement,. qu'il  la 
supplioit  luy  en  envoyer  le  commandement  bien  signé 
et  scellé,  pour  luy  servir  de  descharge  en  toute  sorte 

d'evenemens,  et  qu'après  il  s'efforceroit  ou  de  vaincre 
ou  de  ne  plus  craindre  les  vainqueurs,  aymant  trop 
mieux  mourir  honorablement  que  fuir  honteusement 
ou  de  perdre  tout  F  Estât  ;  que  Vassé,  qui  avoit  prins 
charge  de  deffendre  Sainct  Damian,  avoit  esté  suf- 
fisamment pourveu  de  tout  ce  qui  estoit  nécessaire 
pour  ce  faire  ;  que  Bonnivet  vouloit  deffendre  Quiers, 
et  que  pour  ce  faire  il  demandoit  deux  mil  hommes  et 
deux  cens  chevaux  ;  et  que,  balançant  là  dessus  la  quan- 
tité de  places  qu'il  falloit  fournir,  il  trouvoit  que  la 
convenable  provision  d'un  endroict  rendroit  tousjours 
l'autre  débile,  et  consequemment  suject  à  invasion, 
et  demeurant  la  campagne  à  la  discrétion  de  l'en- 
nemy,  comme  elle  feroit  s'il  ne  plaisoit  au  Roy  d'has- 
ter  le  renfort  et  les  provisions. 

Environ  le  26  du  mois,  respondant  le  Roy  assez 
sommairement  aux  instructions  de  Montbazin,  Sa 
Majesté  promit  de  satisfaire  aux  demandes  du  mares- 
chai  par  le  sieur  de  Gonort  son  frère  ,  qu'elle  luy 
envoyeroit. 

Qu'advenant  vacation  de  gouvernemens,  capitai- 
neries ou  autres  estats,  Sa  Majesté  veut  demeurer  en 
liberté  d'y  pourvoir  comme  bon  luy  semblera,  asseu- 
rant  toutesfois  d'avoir  en  particulière  recommanda- 
tion ceux  que  le  mareschal  luy  nommera. 

Quant  à  la  donation  des  biens  appartenans  à  ceux 
qui  suivent  le  party  de  l'Empereur,  combien  que  ce 
soit  chose  qui  appartienne  seulement  au  souverain , 
Sa  Majesté  trouve  toutesfois  bon  qu'il  y  pourvoye,  a 
condition  que  les  donataires  iront  prendre  lettres  de 
confirmation  en  la  chancelerie. 

Au  regard  de  l'aubaine  qu'il  avoit  demandée  au 

préjudice  des  Napolitains ,  ce  seroit  chose  de  fort 
mauvais  exemple  pour  tant  d'autres  estrangers  qui 
servoient  le  Roy,  la  pluspart  desquels  avoient  couru 
ceste  fortune  pour  avoir  suivy  son  party  ;  que  leurs  hé- 
ritiers avoient  assez  d'affliction  de  la  perte  de  leurs 
parens,  sans  y  adjouster  encore  celle  des  biens  ;  et 
enfin  que  Sa  Majesté  vouloit  qu'ils  fussent  tenus  et 
traictez  comme  naturalisez,  tout  ainsi  comme  les  Pied- 
montois.  La  resolution  de  ce  poinct  est  digne  de  la 
bonté  du  Roy;  mais  il  semble  que  celle  des  deux  pre- 
cedens  fut  assez  mal  digérée  par  ceux  qui  en  furent 
les  autheurs,  en  tant  qu'elle  apporta  depuis  du  dé- 
sordre et  de  la  désobéissance  beaucoup. 

Sur  la  fin  d'octobre,  ayant  le  mareschal  entendu 
que  domp  Ferrand',  pour  aucunement  favoriser  la 
frontière ,  avoit  envoyé  loger  en  Ast  trois  cens  che- 
vaux hongres  et  bohèmes  qui  estoient  passez  en  Italie 
pour  enlever  (0  les  roy  et  royne  de  Bohême,  qui 
dévoient  bien-tost  arriver  à  Gennes  revenant  d'Espa- 
gne ,  il  fit  fort  souvent  recognoistre  leur  contenance, 
les  advenues  et  advantages  du  païs ,  afin  d'essayer  de 
leur  donner  quelque  rude  secousse,  pressuposant , 
comme  il  advint  depuis,  que  ceux-cy,  peu  accoustu- 
mez  aux  ruses  des  guerres  d'Italie,  ne  faudroient  de 
trébucher  dans  le  filé  qu'il  vouloit  leur  tendre.  A  ceste 
cause  il  depescha  Bonnivet,  Vassé,  La  Motte  Gondrin, 
Francisque  Bernardin  de  Vimercat,  de  Pavan  et  de 
Biron,  cestuy-cy  guidon  de  sa  compagnie,  et  l'autre 
lieutenant,  avec  trois  cens  chevaux  et  cinq  cens,  que 
corselets,  que  harquebusiers,  commandez  par  le  baron 
de  Cheppy  qui  fut  depuis  maistre  de  camp.  Il  leur  com- 

(')  Escorter. 

manda  d'aller  la  nuict  au  pont  de  Rusignan ,  à  deux 
mils  d'Ast,  et  dégarnir  de  quelques  bons  harquebusiers 
trois  petites  mestairies  qu'il  y  avoit  au  dessus  du  cous- 
tau,  à  trente  pas  et  au  de  là  du  pont ,  regardant  la  ville 
à  cavalier;  de  mettre  la  grosse  trouppe  de  fanterie  en 
certaines  cavines  qui  sont  du  mesme  costé,  avec  quel- 
ques chevaux  ;  etquele  reste  de  la  cavalerie  demeurast 
en  gros  dans  la  bourgade  au  deçà  du  pont.  Geste  bour- 
gade  est  faicte  en  forme  d'un  croissant  ou  bras  re- 
courbé, de  manière  que  ceux  qui  venoient  de  la  ville 
ne  pouvoient  les  descouvrir  qu'ils  n'eussent  donné  de- 
dans; qu'ayans  ainsi  bien  disposé  leurs  trouppes,  ils 
envoyassent  vingt  cinq  ou  trente  chevaux  ravager  aux 
portes    d'Ast    estimant  que  l'alarme  estant    donnée 
dans  la  ville,  que  messieurs  les  Hongres,  ne  voyans 
que  ce  peu  de  chevaux,  ne  faudroientde  sortir  par 
trouppes  pour  leur  courir  sus  avec  plus  de  courage  et 
de  temerite^que  de  prudence.  Les  nostres  sceurentbien 
retenir  leur  leçon  et  encore  mieux  l'exécuter.  Toutes 
choses  ainsi  bien  disposées ,  ceux  des  mestairies  eu- 
rent commandement  de  ne  se  descouvrir  non  plus  que 
les  autres  jusqu'à  tant  qu'ils  vissent  le  gros  des  troup- 
pes de  la  ville  fort  avancé  vers  le  bourg  ;  et  que  lors, 
callans  à  bas,  ils  gaignassent  le  long  des  hayes  du 
chemin  pour  les  saluer  par  derrière,  au  mesme  ins- 
tant que  ceux  des  cavines  feroient  aussi  de  mesmes 
pardevant.  Sur  l'aube  du  jour,  s'estans  saisis  de  toutes 
les  advenues  tirans  contre  la  ville,  de  peur  qu'elle 
n'eust  nouvelle  d'eux,,  ils  depescherent  Biron,  jeune, 
vaillant  et  advisé  seigneur,  qui  fut  depuis  mareschai 
de  France,  avec  trente  cellades,  pour  donner  jusques 
aux  portes  de  la  ville,  et  ravager  tout  ce  qu'ils  trou- 

veroient  ;  ce  qu'il  exécuta  fort  diligemment.  La  ville,  en 
laquelle  commancloit  le  sieur  domp  Francisque  d'Est, 
prent  l'alarme  ;  soudain  les  Hongres  montent  à  cheval 
et  se  mettent  à  inconsidérément  poursuyvre  les  nostres 
par  petites  trouppes  et  assez  mal  enfilées.  Au  commen- 
cement, Biron  fit  contenance  de  vouloir  faire  teste; 
puis  il  tourne  et  reçoit  la  cargue  des  autres,  la  leur 
redonnant  aussi  quelquefois,  mais  assez  foiblement, 
pour  les  conduire,  comme  il  fit  par  ceste  ruse,  dans 
l'embuscade,  de  laquelle  les  ennemis  ne  s'aperçurent 
jamais  qu'ils  n'eussent  la  plupart  passé  le  pont  et  laissé 
derrière  eux  l'arquebuzerie;  laquelle,  tout  en  un  coup 
calla  à  bas  du  coustau  et  vint  gai  gner  le  pas.  Lors  Biron, 
tournant  vigoureusement  teste,  suivy  de  tout  le  gros, 
chargea  si  furieusement  ces  pauvres  Hongres  qu'il  les 
mit  tous  en  routte,  poursuyvanttousjours  la  victoire  sur 
les  fuyars  et  sur  ceux  qui  les  suyvoient  encores  ;  des- 
quelspas  un  seul  ne  fut  réchappé  sans  une  grosse  trouppe 
d'arquebuziers  espagnols  et  italiens  qui  estoient  sortis 
de  la  ville  pour  les  soutenir;  dont  ils  firent  grand  de- 
voir, s'estans  saisis  des  fossez  et  des  hayes  qui  estoient 
le  long  du  chemin,  et  d'une  chapelle  qui  leur  servoit 
comme  d'un  fort.  Le  capitaine  Ieronime  Palvoisin,  qui 
avoit  jadis  servy  le  Roy,  et  qui  commandoit  la  fan- 
terie  italienne,  s'estant  un  peu  trop  advancé,  demeura 
prisonnier  avec  une  douzaine  des  plus  vaillans  de  sa 
trouppe.  Tant  y  a  que    dans  le   bourg  ou  dans  les 
chemins,  il  y  demeura  quatre  vingts  Hongres  de  morts  et 
bien  quarante  de  prisonniers,  la  pluspart  si  fort  blessez 
que  peu  en  réchappèrent,  sans  toutes-fois  qu'il  y  eust 
perte  de  nostre  costé  que  de  cinq  ou  six  de  morts  et 
de  quatre  hommes  d'armes  faits  prisonniers  pour  s' estre 

jettez  trop  avant  dans  l'harquebuzerie  ennemie.  La  des- 
pouille  et  butin  furent  beaux,  tant  en  chevaux,  armes, 
cheisnes  d'or,  qu'en  grandes  targes  et  pennaches,  dont 
ils  estoient  fort  parez. 

Après  que  ces  seigneurs,  tous  triomphans  etembelliz 
d'une  telle  victoire ,  furent  retournez,  ils  firent  présent 
au  mareschal  de  deux  habillemens  de  teste  couverts 
de  lames  d'argent,  de  deux  targes  couvertes  demesmes, 
de  six  lances  lesquelles  ces  Hongres  portent  fort  diffé- 
rentes des  nostres  :  elles  sont  longues  et  creuses  et 
faites  de  pièces  raportées,  fort  dorées  et  marquetées, 
ayans  au  bout  un  fer  en  forme  de  poinson,  d'un  pied 
de  long  ;  par  le  bas  il  y  a  une  grosse  boule  qui  sert 
pour  couvrir  la  main  :  ils  attachent  ceste  lance  à  une 
longue  courroye  qui  tient  à  l'arçon ,  et  qui  leur  sert 
d'arrest  lors  qu'ils  couchent  pour  rompre  bois.  Leur 
cellade  est  pointue ,  et  n'est  armée  par  le  devant  que 
d'un  fer  qui  tombe  le  long  du  nez,  et  qui  se  hausse  et 
rabaisse  comme  faict  la  creste  d'un  cocq- d'Inde.  La 
botine  est  ferrée  au  dessous  du  talion  avec  un  petit  ai- 
guillon qui  sert  d'esperon.  Ces  presens  furent  soudain 
envoyez  au  Roy,  et  la  valeur  de  ces  seigneurs  fut  par 
luy  fort  louée  et  recommandée,  au  parsus  ce  qu'il  en 
fit  luy  mesme  en  leur  propre  présence  ,  et  nommément 
de  Biron,  qui  avoit  ce  jour  là  faict  office  de  fort  advisé 
capitaine  et  de  vaillant  et  résolu  gendarme. 

En  ce  temps,  ayantGordes esté  adverty  que  quelques 
uns  s'estoient  advancez  de  dire  que  s'il  eust  faict  son 
devoir  à  l'entreprise  de  Cairas,  que  les  choses  ne  se- 
roient  si  mal  succédées  qu'elles  firent,  il  supplia  le 
mareschal  luy  vouloir  nommer  ceux  qui  parloient  de 
ceste  sorte,  afin  qu'il  fist  cognoistre  et  au  Roy  et  à  luy 

la  différence  qu'il  y  a  de  la  vérité  au  mensonge,  qui 
estoit  de  la  part  de  tels  causeurs.  Le  marescbal ,  qui  sça- 
voit  assez  combien  ces  rapports  travail] oient  un  homme 
d'honneur,  tel  qu'estoit  ledit  sieur  de  Gordes,  et  les 
divisions  et  inconveniens  qui  en  pouvoient  advenir, 
print  le  tout  sur  luy  par  commandement  du  Roy ,  et 
au  contentement  des  uns  et  des  autres,  silence  leur 
estant  imposé  sous  peine  capitale. 

Le  dernier  octobre,  vindrent  nouvelles  que  on  fai- 
soit  les  esplanades  et  grandes  provisions  de  farines  et 
munitions  en  Alexandrie  et  en  Ast,  pour  la  venue  de 
domp  Ferrand,  qui  avoit  desja  envoyé  devant  quatre 
cens  chevaux,  avec  chacun  un  harquebuzier  en  crouppe, 
partie  desquels  avoient  soudain  esté  envoyez  en  Albe, 
cité  de  Montferrat,  anciennement  nommée  Alba  Pom- 
peicij  et  le  reste  en  Ast.  L'ennemy  estoit  en  tel  soup- 
çon de  ceste  place  d'Albe,  qu'il  contraignit  le  sieur  de 
La  Vesse ,  qui  avoit  sa  maison  à  deux  mils  de  là ,  en 
assiette  assez  forte ,  de  donner  caution  de  quatre  mil 
escus  qu'il  ne  lairroit  jamais  entrer  les  François  de- 
dans, lesquels  toutesfois  cestuy-cy  haïssoit  mortelle- 
ment, ayant  esté  nourry  page  de  la  chambre  de  l'Em- 
pereur. 

Vindrent  aussi  nouvelles  que  la  fortification  de  Sa- 
luge,  entreprinse  par  les  Biragues,  avoit  donné  telle 
alarme  aux  ennemis,  qu'ils  avoient  soudain  renforcé 
les  garnisons  de  Verceil,  Sainct- Germain,  Trin,  Cres- 
centin,  Mazin,  Yvrée  et  Vulpian  ;  et  que  dans  peu 
de  jours  César  de  Naples  devoit  rassembler  ses  garni- 
sons en  corps,  pour  aller  essayer  de  desloger  les  Bi- 
ragues de  Saluge  ;  et  qu'à  ces  fins  il  feroit  remonter 
de  Crescentin  trois  canons  contrcmont  la  Doire-Balte, 

qui  bat  le  pied  de  ceste  place;  que,  ceste  exécution 
parachevée,  toutes  les  forces  impériales  se  jetteroient 
en  campagne  pour  aller  assaillir  Sainct-Damian. 

Estant  cet  advis  confirmé  de  divers  endroicts,  le 
mareschal  se  hasta  de  renforcer  Vassé,  qui  comman- 
doit  à  Sainct-Damian,  de  poudres,  boulets,  plomb, 
de  quatre  canonniers  et  d'un  commissaire  au  lieu  du 
capitainne  La  Cricque  qu'il  y  avoit  dés  le  commence- 
ment envoyé,  et  lequel  Chavigny,  fils  d'un  huissier  de 
chambre  du  Roy,  qui  faisoit  le  plaisant,  avoit  tué  peu 
de  jours  auparavant,  à  cause  que  l'autre  se  gaussoit 
un  peu  trop  rudement  de  luy:  c'est  pourquoy  on  dict 
qu'il  ne  se  faut  jamais  jouer  aux  fols,  mesmes  lors 
qu'ils  sont  armez.  Ce  fut  dommage  de  ce  personnage, 
car  il  estoit  vaillant  et  fort  expérimenté  au  faict  de 
l'artillerie. 

Au  mesme  instant  que  domp  Ferrand  deslogea  de 
Parme,  Termes,  quidesiroitque  le  mareschal  en  sceut 
la  nouvelle  avec  Testât  des  affaires  de  de-là,  trouva 
moyen  de  luy  depescher  un  cordelier,  lequel  avec  ses 
lettres  d'obédience  passa  en  six  jours,  bailla  ses  let- 
tres, par  lesquelles  et  par  luy  mesme  aussi  on  eust 
toutes  nouvelles  de  l'amy  et  de  l'ennemy.  Il  fut  sou- 
dain renvoyé  garny  de  cinquante  beatfx  escus  qu'il 
eut  en  don  par  ma  main,  lesquels  sans  préjudice  de  sa 
règle  il  accepta  volontiers.  Ceste  rémunération  fui 
depuis  sa  ruine,  car  elle  luy  donna  courage  d'entre- 
prendre par  trois  fois  ce  mesme  voyage;  mais  en  fin, 
ayant  esté  descouvert,  il  fut  mis  inpace. 

Et  encores  qu'il  y  ait  assez  de  gens  qui  tiennent 
que  là  où  il  se  traicte  d'affaires  d'Estat,  il  est  permis 
se  servir  de  la  croix  et  l'eau -beniste  quand  tous  au- 

très  moyens  défaillent,  si  est-ce  qu'il  semble  n'es  Ire 
ny  beau  ny  à  propos  se  servir  de  gens  d'Eglise,  et 
que  ceux  qui  le  font  recevront  en  fin  le  traictement 
du  pauvre  moine,  qui  se  perdit  pour  estre  plus  friand 
de  la  croix  pécuniaire,  que  de  celle  où  Jesus-Christ 
souffrit  pour  nous. 

Les  Impériaux,  qui  ont  tousjours  este'  plus  ricbes 
d'artifices  que  d'ouverte  valeur,  commencèrent  deslors 
(à  propos  de  la  venue  cle  domp  Ferrand)  de  faire  cou- 
rir le  bruit  qu'il  amenoitplus  de  cinquante  mil  hommes 
avec  sept  ou  huict  mil  chevaux,  qui  extermineroient 
de  telle  façon  les  pauvres  François,  qu'il  n'en  demeu- 
reroit  pas  un  seul  pour  servir  de  semence  en  Italie.  Il 
y  eut  assez  de  gens  qui,  n'eslans  pas  encor  bien  leur- 
rez (0  ou  affermis  à  ces  bruits  et  à  ces  remuëmens, 
commencèrent  à  craindre,  ne  sçachans  à  quel  but  ar- 
rester  leur  espérance  et  dévotion.  Quoy  considéré  par 
le  mareschal,  et  que  la  prévention  avec  une  asseure'e 
contenance  du  chef  servoit  de  beaucoup    en  tels  af- 
faires, ausquels  il  ne  faut  jamais  laisser  prendre  racine, 
il  résolut  d'aller  luy  mesme  faire  une  course  parmy 
les  .plus  importantes   places,   et   d'envoyer   Bonnivet 
aux  autres ,  pour  remettre ,  ainsi  qu'ils  firent,  l'asseu- 
rance  et  la  dévotion  au  cœur  des  plus  intimidez. 

Estant  de  retour  à  Thurin,  et  cuidant  avoir  bien 
pourveu  par  tout,  il  advint  deux  choses  qui  luy  don- 
nèrent de  la  crainte  et  du  soucy  beaucoup.  La  pre- 
mière fut  que  Vasse',  qui  avoit  auparavant  tousjours 
dit  que  Sainct-Damian  estoit  si  bien  pourveu  ,  qu'il  ne 
demandoit  plus  autre  chose  que  d'avoir  ce  bon -heur 
que  l'ennemy  l'allast  assaillir,  à  fin  de  couronner  ses 

(0  Habitués. 

vieux  jours  par  un  service  si  signalé  que  seroit  celuy 
qu'il  esperoit  faire  à  Sa  Majesté,  et  à  luy  aussi  son 
gênerai,  il  commença  lors  à  changer  de  chance,  di- 
sant qu'il  n' avoit  pas  des  vivres  à  suffisance  pour  en- 
durer un  siège  ;  qu'il  luy  falloit  encares  envoyer  jus- 
ques  à  mil  sacs  de  bled,  ayant  recognu  qu'il  y  avoit 
dans  Sainct  -  Damian  trois  mil  cinq  cens  soixante  et 
quinze  bouches,  sans  les  gens  de  guerre,  qui  estoient 
autres  trois  mil ,  comptant  maistres  et  valets.  De  ma- 
nière que  le  mareschal  ,  craignant  d'estre  surprins  en 
chose  où  le  dilayer  (0  pouvoit  apporter  dommage  ir- 
réparable, envoya  soudain  vers  Vassé  l'un  des  com- 
mis de  Francisque  Bernardin  de  Vimercat,  sur-inten- 
dant gênerai  des  fortifications  et  des  vivres,  avec  charge 
de  faire  diligente  perquisition  de  toutes  les  munitions  et 
des  bouches,  tant  utiles  que  inutiles,  qui  se  trouveroient 
dans  la  place,  pour  le  luy  rapporter  par  estât,  et  géné- 
ralement de  remarquer  soigneusement  tout  ce  qui  pou- 
voit apporter  delà  despence,  advenant  le  siège,  à  fin  de 
diligemment  pourvoir  à  ce  qui  seroit  nécessaire.  Vassé, 
aveuglé  de  passion,  et  qui  ne  recognoissoit  pas  combien 
d'incommodité  et  d'inquiétude  apportoit  à  l'esprit  du 
mareschal  ceste  nouvelle  demande ,  au  lieu  de  trouver 
bon  que  ceste  description  se  fist  pour  avec  plus  de 
fondement  pourveoir  à  cette  nouvelle  instance,  ne 
voulut  jamais  permettre  que  le  commissaire  y  mist  la 
main  ,  ains  le  renvoya  assez  rudement}  sans  toutesfois 
vouloir  particulièrement  esclaircir  au  supérieur  ce 
qu'il  y  avoit  dans  sa  place. 

Le  mareschal  trouva  ceste  procédure  assez  estrange  , 
et  fut  en  volonté  de  s'en  ressentir  sur  le  champ.  Neant- 

(')  Le  délai,  le  retard. 

moins,  considérant  la  saison  et  le  mal  qui  en  pouvoit 
advenir,  ayant  à  faire  à  un  personnage  vaillant,  mais 
de  nature  fort  soudaine  et  fort  aisée  à  esmouvoir,  il 
print  resolution  de  dissimuler  pour  lors  ce  qu'il  en 
pensoit,  et  fit  semblant  d'avoir  trouvé  fort  bon  qu'il 
eust  renvoyé  le  commissaire  de  la  sorte  qu'il  avoit  faict, 
puis  que  Vimercat  l'avoit  depescbé  sans  prendre  de 
ses  lettres,  comme  son  intention  estoit  qu'il  fist  ;"  et 
qu'il  luy  en  renvoyoit  un  autre,  auquel  il  prioit  de 
donner  toute  assistance  pour  l'exécution  de  sa  charge , 
et  mesmes  pour,  advenant  un  siège,  débiter  les  vivres 
par  le  menu  et  par  son  ordonnance,  à  fin  que  demeu- 
rant par  ce  moyen  toutes  choses  réglées  et  esclaircies, 
on  peust  avec  plus  de  prévoyance  pourveoir  à  ce  qui 
seroit  nécessaire;  car  de  demander  tousjours,  sans  tou- 
tesfois  vouloir  dire  ce  qu'on  a  ou  qu'on  n'a  pas,  c'es- 
toit  chose  qui  pouvoit  autant  recevoir  la  mauvaise  que 
la  bonne  interprétation,  et  apporter,  qui  estoit  le  pis, 
reculement  et  danger  aux  affaires  du  maistre,  lesquels 
dévoient  estre  demeslez  hors  toute  confusion  et  incer- 
taine té.  Vassé,  n'ayant  pas  pour  lors  encor  chaussé  ses 
bonnes  lunettes  (0,  renvoya  cet  'autre  commissaire 
aussi  mal  instruict  que  le  premier,  et  sans  luy  avoir 
voulu  permettre  l'exécution  de  sa  charge,  alléguant 
pour  toute  excuse  que  l'exécution  de  sa  commission 
eust  apporté  aux  ennemis  certaine  cognoissance  de  ce 
qu'il  desiroit  cacher  le  plus,  qui  estoit  la  nécessité  de 
la  place,  et  conjoinctementles  inviter  à  l'aller  assaillir 
avec  plus  d'asseurance  et  de  courage  qu'autrement  ils 

t1)  Vassé,  dit  Brantôme,  étoit  haut  à  la  main,  colère  et  bizarre,  et 
le  duc  de  Guise,  en  le  voyant  marcher  avec  Monlluc,  s^écrioit  qu'ils 
ctoient  bien  couples. 

ne  feroient  pas.  Vassé  ne  mesuroit  ou  ne  consideroit 
pas,  ainsi  qu'il  devoit  faire,  que  celuy  avec  lequel  il 
traictoit  estoit  son  supérieur,  qui  avoit  tout  le  faix  et 
toute  la  charge  souveraine  de  la  guerre  sur  ses  espau- 
les,  et  auquel  partant  il  ne  devoit  rien  taire.  Là  dessus, 
s'estant  la  patience  un  peu  escartée  d'avec  le  mares- 
chal ,  il  luy  dépescha  le  sieur  de  Malezerbes ,  l'un  de 
ses  gentils-hommes   domestiques,  par   lequel  il  luy 
manda  qu'il  avoit  trouvé  très-mauvaise  cette  façon  de 
faire,  et  qu'il  ne  pouvoit  croire  qu'il  y  eust  faute  de 
vivres  à  Sainct-Damian  ;  qu'il  n'estoit  pas  temps,  ayant 
les  ennemis  à  la  porte,  et  après  avoir  mandé  n'avoir 
faute  de  rien ,  de  prçscher  maintenant  la  nécessité. 

Qu'ayant  par  si  long-temps  eu  la  campagne  et  les 
collines  fructueuses  de  l'Astizane  et  du  Montferrat  à 
l'abandon,  il  n'avoit  tenu  qu'à  luy  qu'il  ne  se  fust  pour- 
veu  de  tout  ce  qui  estoit  nécessaire  pour  endurer  le 
siège  un  an  entier..  Qu'il  ne  devoit  aucunement  douter 
que  tout  ce  qu'on  luy  ordonnoit  ne  fust  propre  et  con- 
venable au  service  du  Roy,  et  à  l'amitié  particulière 
qu'il  luy  portoit  ;  et  que  par  ainsi  il  le  priait  qu'une 
autrefois  il  se  déportast  d'entrer  en  ces  contestations 
et  disputes ,  lesquelles  cornoient  une  tacite  désobéis- 
sance ,  propre  à  renverser  et  ruiner  les  affaires  du  B.oy, 
au  deshonneur  particulier  de  luy-mesme,  qui  devoit 
sur  toutes  choses  fuir  la  confusion  en  laquelle  ces  dé- 
portemens  monstroient  assez  qu'il  avoit  envie  de  vivre, 
ayant  trop  opiniastrement  refusé  de  laisser  recognois- 
tre  combien  de  vivres  il  avoit,  et  dequoy  il  le  falloit 
secourir.  Que  combien  que  ces  impertinentes  alterca- 
tions deussent  estre  communiquées  au  Roy,  qu'il  ne 
l'avoit  toutesfois  voulu  faire ,  estimant  que,  rendu  plus 
28.  29 

advisé  et  retenu  par  eeste  fraternelle  admonition,  il 
s'abstiendroit  à  l'advenir  de  tels  déportemens,  rendant 
à  son  supérieur  la  mesme  satisfaction  et  obéissance 
qu'il  voudroit  avoir  de  luy  s'il  estoit  le  sien  :  au  dé- 
faut dequoy  force  seroit  de  mettre  la  main  aux  remèdes 
qui  sont  permis  à  celuy  qui  a  l'autboi  ité  et  la  disposi- 
tion souveraine.  Vassé,  sortant,  par  ceste  cordiale  re- 
monstrance,  bors  du  sommeil  qui  avoit  esgaré  la  rai- 
son d'avec  luy,  se  rengea  à  recognoistre  sa  faute,  et  h 
en  demander  pardon,  qui  luy  fut  gracieusement  ac- 
cordé, mesmes  asseurant,  ainsi  qu'il  faisoit,  que  si  les 
ennemis  estoient  si  mal  conseillez  que  de  l'aller  as- 
saillir, qu'ils  n'en  rapporte roieni  que  dommage  et 
bonté,  Sa  Majesté  la  gloire,  et  luy  sa  bonne  grâce  ;  et 
qu'ayant  en  fin  bien  espluebé  le  faict  des  vivres  il  avoit 
trouvé  qu'il  en  auroit  pour  quatre  mois  ,  ebassant 
partie  des  bouebes  inutiles. 

L'autre  fut  que  le  conte  de  Beyne ,  lequel  aux  guerres 
précédentes  s'estoit  volontairement  donné  au  Roy 
avec  sa  place,  qui  est  en  forte  assiette  entre  Montde- 
vis,  Foussan,  Cental,  Cony,  Cairas  et  Saviglan,  luy  fit 
coup  sur  coup ,  et  par  divers  messagers,  entendre  que  sa 
place  estoit  en  très-mauvais  estât,  et  pour  le  regard 
de  la  fortification  et  pour  celuy  des  gens  de  guerre, 
le  suppliant  lui  envoyer  soudain  six  ou  sept  cens  Fran- 
çois, avec  poudre,  plomb  et  mesebe,  à  fin  de  se  pou- 
voir vivement  deffendre  contre  les  ennemis  s'ils  l'al- 
loient  assaillir,  comme  il  avoit  entendu  qu'ils  dé- 
voient faire  dans  peu  de  jours.  Cbose  qui  estonna  de 
prime-face  le  marescbal,  lui  semblant  que  ce  seigneur, 
qui  estoit  maistre  et  propriétaire  de  la  place,  en  la- 
quelle le  Roy  lui  entretenoit  deux  cens  bommes  et 

cinquante  chevaulx  légers,  devoit  de  bonne  heure  avoir 
pourveu  à  ses  affaires,   sans  attendre  la  nécessité  qui 
l'espouventoit  lors  si  fort,  et  à  quoy  on  eust  suffisam- 
ment pourveu  si  dés  le  commencement  il  eust  donné 
celte  alarme.  Toutesfois,  considérant  plustost  l'incon- 
vénient qui  en  pouvoit  advenir  que  la  négligence  du 
conte,  il  luy  envoya  tout  soudain  la  nouvelle  compa- 
gnie de  fanterie  italienne  que  le  conte  de  Benivel  avoit 
lors  dressée,  et  le  coronnél  San-Petre,  corse,  person- 
nage vaillant  et  expérimenté  ;  luy  donnant  neantmoins 
charge  de  diligemment  dresser  aussi  une  compagnie 
d'antres  nouveaux    Italiens,  et  de  faire  tous  efforts 
pour  mettre  la  place  en  deffence,  faisant  travailler 
et  les  habitans  et  les  mesmes  soldats  à  tour  de  roolle. 
Il  ordonna  aussi  à  Gordes,  gouverneur  de  Montdevis, 
que  là  où  l'ennemy  tourneroit  teste  contre  Beyne, 
qu'il  fist  entrer  dedans  le  baron  des  Adrets  avec  trois 
cens  hommes,  et  qu'il  en  assurast  de  bonne  heure  le 
conte.  Et  encores  que  toutes  ces  provisions  deussent 
avoir  apporté  quelque  honneste  asseurance  au  conte, 
si  ne  laissa-t-il  de  se  monstrer  plus  estonné  et  moins 
résolu  qu'il  ne  fit  depuis  en  plusieurs  plus  pressantes 
occasions  :  tant  les  premières  impressions  de  l'apparat 
et  des  menaces  des  Impériaux,  avoient  gagné  sur  luy. 
De  manière  que  pour  jouer  au  plus  seur ,  le  mareschal 
commanda  à  Gordes  d'aller  sur  les  lieux,  tant  pour 
asseurer  le   conte,    faire  payer  les   gens  de  guerre, 
comme  pour  recognoistre  ce  dont  la  forteresse  avoit 
besoin,  pour  après  y  pourvoir;  ce  qu'il  fit  inconti- 
nent, ayant  trouvé,  a  ce  qu'il  fit  entendre,  qu'elle 
estoit  garnie  de  cinq  cens  hommes  de  combat,  et  desja 

si  bien  remparée  qu'il  y  avoit  moins  à  craindre  qu'au 

Montdevis  ;  et  neantmoins  qu'il  n'avoit  laissé  de  pro- 
mettre au  conte  de  se  venir  jeter  dedans  luy  -mesmes  au 
cas  que  l'ennemy  la  vint  assaillir.  Cela  arresta  si  bien 
la  carrière  que  toutes  choses  demeurèrent  à  recoy  de 
ce  costé-là.  Retournant  Gordes  au  Montdevis,  il  ren- 
contra vingt-cinq  chevaux  et  cinquante  harquebuziers 
espagnols  qui  estoient  sortis  de  Foussan  pour  aller  à 
la  busqué  :  les  ayant  un  peu  recognus,  il  les  enfonça 
si  vivement  que  tout  passa  par  le  tranchant  de  l'espée, 
excepté  certain  banny  de  Beyne  ,  nommé  Costarnagne , 
qui  les  conduisoit  avec  quatre  ou  cinq  autres ,  qui  fu- 
rent tous  menez  au  conte ,  lequel ,  sans  penser  plus 
outre  ou  demander  congé  à  son  supérieur,  fit  sou- 
dain pendre  ce  banny ,  pour  raison  dequoy  l'obser- 
vation de  la  bonne  guerre  cuida  estre  du  tout  rompue, 
ainsi  que  vous  verrez  cy-apres. 

Ayant  le  mareschal  délibéré  de  se  jeter  en  campagne 
aussi-tost  que  le  renfort  que  le  Roy  promettoit  seroit 
arrivé ,  il  fit  publier  des  ordonnances  militaires  pour 
contenir  les  gens  de  guerre  au  devoir  et  obéissance 
qui  sont  nécessaires  en  une  armée;  et  pour  autant  que 
je  les  trouve  plus  amples  et  plus  réglées  que  celles 
que  j'ay  depuis  veu  practiquer  en  France,  je  n'ay 
jugé  impertinent  de  les  sommairement  représenter  icy. 

«  Premièrement,  que  nul  ne  soit  si  hardy  de  blas- 
phémer le  nom  de  Dieu  ny  de  la  Vierge,  sur  peine, 
pour  la  première  fois,  de  chevaucher  le  canon,  et 
pour  la  deuxième,  d'avoir  la  langue  percée. 

Que  ceux  qui  desroberont  ou  souilleront  les  églises, 
soit  en  marchant  ou  en  prinse  de  villes,  soient  punis 
de  mort,  comme  aussi  seront  tous  violeurs  de  filles 
ou  femmes. 

Que  nul  n'ait  à  piller  ou  saccager  les  villages  ou 
cassines,  soit  en  marchant  ou  séjournant  ;  courir  aux 
poules,  ou  à  prendre  vivres  de  son  hoste  ou  des  vivan- 
diers, si  ce  n'est  en  payant  de  gré  à  gré;  et  moins 
de  prendre  fourrages,  si  ce  n'est  lors  que  l'armée 
campera  ;  le  tout  sur  peine  d'estre  passé  par  les 
picques. 

Que  celuy  qui  abandonnera  l'enseigne  ou  le  rang 
qui  luy  aura  esté  ordonné,  sans  congé  du  gênerai 
ou  de  son  capitaine  qui  ne  se  trouvera  et  tiendra 
en  sa  garde,  ou  n'ira  au  guet,  selon  le  commandement 
qui  en  aura  esté  faict,  soit  publiquement  dévalisé  et 
banny. 

Que  nul  ne  soit  si  hardy  d'avoir  accez,  familiarité, 
amitié  ou  intelligence,  soit  de  bouche,  par  lettres 
ou  autrement,  avec  les  ennemis,  sur  peine  de  mort, 
sauf  s'il  ne  luy  est  permis  par  le  gênerai. 

Celuy,  lors  qu'il  y  aura  alarme  ,  soit  en  campant 
ou  en  marchant,  qui  faudra  à  se  rendre  à  son  en- 
seigne, sera  puni  à  l'arbitrage  du  capitaine  ou  du 
coronel. 

Les  capitaines  de  gendarmerie,  cavalerie  ou  fan- 
terie,  ne  recevront  en  leurs  compagnies  les  soldats 
partis  d'une  autre,  s'ils  ne  font  apparoir  du  congé 
de  leur  capitaine,  et  sans  lequel  nul  ne  le  pourra 
abandonner,  sur  peine  arbitraire  de  la  part  du  gê- 
nerai. 

Que  nul  ne  soit  si  osé  de  crier  ou  tirer  après  que 
la  garde  sera  assise,  sur  peine  du  canon. 

Que  tous  querelleurs  de  logis  soient  punis  à  l'ar- 
bitrage du  coronel  ou  du  capitaine. 

Que  nul  n'ait  à  provoquer  son  compagnon,  ny  à 

donner  desmenty,  ou  mettre  la  main  aux  armes,  soit 
dans  le  logis  du  gênerai  ou  es  corps  de  garde,  ny 
mesme  dans  l'armée  lois  qu'elle  campe,  sur  peine 
de  mort. 

Que  tous  mutins  et  séditieux  soient  capitalement 
punis,  comme  aussi  seront  ceux  qui  enfreindront 
les  passe -ports,  sauve- gardes  et  sauf-conduicts  du 
gênerai,  qui  n'entend  qu'autres  que  les  siens  ayent 
lieu. 

Chacun  obéira  aux  mareschaux  de  camp  en  ce  qui 
concernera  l'assiette  du  camp,  des  gardes  et  logis,  sur 
peine  arbitraire. 

Il  ne  sera  permis  à  l'homme  d'armes,  archer,  ou 
cheval-leger,  de  vendre  ou  eschanger  ses  armes  et 
chevaux  sans  le  congé  du  capitaine,  sur  peine  ar- 
bitraire. 

Que  celuy  qui  ira  à  l'assaut,  escarmouche  ou  autre 
faction  militaire  sans  le  commandement  ou  signal, 
soit  du  gênerai  ou  du  capitaine,  sera  capitalement 
puny  ;  comme  aussi  sera  celuy  qui  fuïra  ou  aban- 
donnera son  rang. 

Que  celuy  ou  ceux  qui,  en  cas  urgent  et  néces- 
saire, refuseront  d'aider  les  approches  de  l'artillerie, 
ou  d'aider  à  la  tirer  d'un  mauvais  pas,  soyent  cassez 
et  bannis. 

Que  les  capitaines  ayent  ce  soing,  marchant  l'ar- 
mée en  campagne,  de  donner  ordre  que  chaque 
soldat  enfile  en  sa  corde  qu'il  porte  en  escharpe  autant 
de  pain  qu'il  luy  en  faut  pour  deux  repas,  sur  peine 
arbitraire. 

Que  les  capitaines  soyent  soigneux  de  visiter  par 
chacune  semaine  leurs  compagnies,  pour  recognoistre 

si  les  soldats  sont  fournis  de  tout  ce  qui  est  requis 
pour  combattre  à  toutes  heures,  et  mesmes  si  les 
harquebuziers  seront  garnis  de  poudre,  plomb  et 
corde  pour  la  faction  d'un  jour,  sur  peine  arbitraire. 

Que  tous  les  capitaines  ayant  charge  de;  fanterie 
fassent  tousjours  porter  sur  leur  bagage  dix  livres  de 
poudre,  un  gros  trousseau  de  cordes,  et  du  plomb, 
pour  subvenir  à  une  pressée  nécessité. 

Qu'à  toutes  les  monstres  qui  se  feront  il  sera  prins 
sur  la  paye  de  chacun  soldat,  et  à  proportion  de  la 
solde,  un  soi  par  escu,  qui  seront  consignez  aux  mais- 
tre  de  camp  et  auditeur  gênerai,  pour  estre  convertis 
tant  en  un  magasin  d'armes  qu'à  un  hospital  ambu- 
latoire pour  secourir  les  malades  et  blessez. 

Que  aux  monstres  qui  se  feront  de  la  gendarmerie 
ou  cavalerie,  il  sera  prins  sur  chaque  homme  d'armes, 
archer  et  cheval-leger,  par  proportion  de  paye,  et  à 
chacun  quartier,  dequoy  faire  un  fonds  de  quatre 
cens  escus  pour  compagnie,  pour  aider  à  remonter 
celuy  lequel,  par  hazard  de  guerre  ou  autre  considé- 
rable accident,  et  hors  sacoulpe,  aura  perdu  armes 
et  cheval;  lesquels  seront  remis  es  mains  du  mareschal 
des  logis,  pour  les  distribuer  advenant  le  cas,  et  en 
rendre  lidelle  compte  au  capitaine.  » 

Sur  le  commencement  de  novembre,  domp  Fer- 
rand  arriva  en  Alexandrie,  d'où  soudain  il  dépescha 
un  trompette  vers  le  mareschal,  luy  demandant  la 
délivrance  des  Hongres  et  du  capitaine  Jérôme  Pal- 
voisin,  prins  prisonniers,  comme  vous  avez  cy-devant 
veu,  en  Ast;  promettant  de  sa  part  faire  de  mesme  à 
pareille  occasion,  conforme  à  la  pratique  de  la  bonne 
guerre  qui  se  doit  cavaleresquement  pratiquer  entre 

eux.  A  quoy  luy  fut  respondu  que,  pour  le  regard  des 
Hongres,  il  seroit  incontinent  satisfait,  pourveu  que 
domp  Francisque  d'Est  fit  aussi  de  sa  part  relascher 
le  sieur  Germanique  Savorgnan,  qui  avoit  esté  retenu 
sous  la  bonne  foy  du  sauf-conduict  à  luy  faict  par 
luy  -  mesme  ;   mais  quant  au   Palvoisin  ,  il    meritoit 
d'estre  puny,  ayant  esté  perfide  au  Roy.  Je  ne  veux 
passer  sous  silence,  à  ce  propos,  l'habilité  dudict  Pal- 
voisin  :  c'est  que,  recognoissant  que  ses  affaires  sen- 
toient  la  corde  à  pleine  gorge,  il  luy  proposa  que  s'il 
le  vouloit  bien  traicter  et  le  renvoyer  en   Ast,  où.  il 
avoit  acquis  beaucoup  d'amis,  qu'il  essayeroit,  au  jour 
qu'ils  accorderoient,  et  que  sa  compagnie  seroit  en 
garde,  de  luy  mettre  la  ville  entre  les  mains,  sous  con- 
dition qu'il  auroit  douze  mil  escus  pour  distribuer  à 
aucun  de  ses  officiers  et  soldats,  autres  deux  mil  escus 
de  rente  pour  luy,  et  une  compagnie  de  chevaux  lé- 
gers entretenue  et  en  paix  et  en  guerre.  Le  mareschal, 
adjoustant  trop  de  foy  aux  paroles  du  compagnon, 
ne  fut  non  plus  chiche  à  promettre  que  l'autre  à  de- 
mander, et  moins  à  luy  donner  congé  la  main  garnie 
d'une  centaine  d'escus  qu'il  sceut  bien  prendre,  et 
encore  mieux  se  moquer  depuis  du  mareschal ,  qui 
apprint  par  là  qu'en  matière  d'Estat,  non  plus  qu'aux 
autres  affaires,  il  ne  se  faut  jamais  fier  à  celuy  qui  se 
sera  une  fois  monstre  perfide,  comme  avoit  faict  ees- 
tuy-cy;  lequel  la  justice  de  Dieu,  qui  ne' ment  jamais, 
fit  depuis  retomber  es  mains  du  mareschal  à  la  re- 
prinse  de  Dromer  (0,  où  il  fut  honteusement  pendu 
pour  servir  d'exemple  aux  autres. 

Ayant  domp  Ferrand  prins  haleine,  et  recognu  ses 

(0  Dronero ,  pelite  ville  du  marquisat  de  Saluées. 

forces  et  les  nostres  aussi ,  lesquelles  estoient  encore 
fort  petites,  il  se  repentit  d'estre  party  du  Parmesan, 
luy  semblant  qu'estant  des-jà  l'arriére  saison  fort  avan- 
cée, il  n'auroit  pas  moyen  d'exploicter  ses  forces 
en  chose  d'importance,  et  qu'en  continuant  le  siège 
de  Parme  il  eust  empesché  les  vendanges  et  les  se- 
mailles ,  réduisant  par  ce  moyen  la  ville  à  telle  extré- 
mité qu'elle  eust  eslé  contrainte  de  se  rendre.  Et 
neantmoins,  sagement  remarquant,  comme  prince  fort 
advisé  qu'il  estoit,  que  celuy  lequel  laisse  escouler 
un#  pomct  et  une  occasion  a  la  guerre  la  pert  pour 
jamais,  et  qu'ayant  des-jà  marché  si* avant  que  le  re- 
pentir ny  le  regret  ne  servoj^ent  plus  de  rien,  il  print 
resolution  de  faire  sur  les  terres  que  le  Roy  tenoit  en 
Piedmont  le  mesme  degast  qu'il  eust  fait  au  Parme- 
san ,  et  d'essayer  tout  d'un  train  le  recouvrement  des 
petites  places  et  chasteanx  qui  avoientrecentement  esté 
conquis  sur  l'Empereur,  avec  intention,  cela  para- 
chevé, de  se  préparer  pour  assaillir  Sainct  Damian, 
à  la  perte  duquel  il  avoit  double  interest  :  le  premier 
à  cause  du  service  de  l'Empereur,  et  le  deuxiesme 
pour  autant  que  la  place  appartenoit  en  propriété  au 
duc  de  Mantouë  son  neveu,  et  auquel  il  avoit  promis 
la  recouvrer,  comme  il  essaya  de  faire  depuis. 

Le  mareschal,  lequel  de  sa  part  consideroit  aussi 
de  quelle  conséquence  estoit  le  degast  de  la  campa- 
gne pour  la  conservation  du  Piedmont,  fit  entendre 
au  Roy  ce  qu'il  avoit  aprins  des  délibérations  de  l'en- 
nemy  ,  suppliant  Sa  Majesté  par  plusieurs  recharges 
ne  plus  différer  à  le  renforcer,  et  que  tous  les  deniers 
qu'il  avoit  pu  assembler  et  mesnager,  au  parsus  les 
seize  mil  escus  qu'elle  luy  avoit  envoyez,  n'avoient 

peu  fournir  qu'au  payement  de  la  fanterie  italienne, 
au  faict  des  fortifications,  et  à  quelques  provisions 
de  poudres ,  plomb  et  mesche  ,  pour  l'achapt  desquels 
il  n'avoit  este'  rien  ordonné  en  Testât  de  la  guerre.  De- 
mandoit  aussi  que  le  payement  de  la  compagnie  qu'il 
avoit  esté  contrainct  accorder  à  San-Petre,  corse,  pour 
la  seureté  de  Beyne,  fust  employé  dans  ledit  estât. 
Mais  ceux  qui  manioient  lors  les  affaires  prés  du  Roy  (0 

• 

pourveurent  si  lascliement  à  toutes  choses,  que  la 
pure  nécessité  contraignit  le  mareschal  à  quitter  la 
campagne  et  se  retirer  à  Quiers,  où  il  ne -fut  pas 
plustost  arrivé  qu'il  eust  nouvelles  que  les  ennemis 
estoient  allez  assaillir  Ville- de  -Dia  avec  trois  mil 
hommes  et  deux  canons  ,  et  d'une  mesme  suite  Chu- 
zan,  Passeran  et  Primel,  dans  tous  lesquels  il  avoit 
seulement  mis  autant  de  gens  qu'il  en  falloit  pour 
amuser  quelques  jours  les  ennemis.  Ville-de-Dia,  dans 
laquelle  La  Motte  Gondrin  avoit  faict  entrer  vingt  six 
Gascons,  fut  pendant  quatre  jours  soustenuë  fort  cou- 
rageusement, ayant  ceux  de  dedans  en  deux  saillies 
deffaictquarante  cinq  ou  cinquante  Espagnols  ;  mais  au 
cinquiesme  jour,  ayant  les  ennemys  faict  grimper  leur 
artillerie  sur  le  haut  de  la  montagne  où  la  ville  est 
assise,  elle  tira  quelques  volées  qui  espouvanterent 
si  fort  l'un  de  ces  Gascons,  qu'il  commença  (avec  cinq 
ou  six  qu'il  avoit  tirez  à  son  party  )  à  mutiner  tout  le 
reste,  disant  qu'il  se  falloit  rendre  plustost  que  se 
faire  pendre,  comme  ils  seroient  s'ils  s'obstinoient  à 

(J)  Les  finances  étoient  dilapidées  et  le  trésor  épuisé;  le  dénuement 
étoit  tel,  que  Tannée  suivante,  lorsque  Henri  II  voulut  marcher  contre 
l'Allemagne,  il  fut  réduit  à  envoyer  sa  vaisselle  à  la  monnoie,  espérant 
que  les  seigneurs  imiteroient  son  exemple. 

combattre  une  place  qui  n'estoit  point  tenable  ;  et  que, 
puis  qu'ainsi  estoit  que  le  mareschal  ne  se  soucioit 
gueres  de  les  perdre,  ils  dévoient  de  bonne  heure 
penser  eux-mesmes  à  leur  salut. 

Antoine  Ville  et  Jean- André  Novel,  qui  comman- 
doient  dans  la  place  avec  cent  hommes  sous  chacun 
d'eux,  ayans  descouvert  le  complot  de  ceux-cy,  leur 
remonstrerent  qu'ils  ne  dévoient  avoir  crainte,  d'au- 
tant que  de  huict  jours,  n'ayans  les  ennemis  que  deux 
canons,  ils  n'auroient  faict  bresche  suffisante,  et  que 
quand  ils  auroient  enduré  quelque  assaut  il  seroit  lors 
assez  à  temps  pour  capituler;  d'ailleurs,  que  si  les  pluyes 
venoient  une  fois,  comme  il  y  avoit  apparence  qu'elles 
dévoient  faire,  les  ennemis,  pour  la  malaisance  du 
lieu  et  du  pays,  seroyent  contraincts  se  retirer,  et 
peut-estre  laisser  l'artillerie  :  quoy  succédant  ils  ac- 
querroient  une  gloire  immortelle,  au  parsusla  recom- 
pence  que  Sa  Majesté  leur  en  feroit.  Cela  remit  un  peu 
le  cœur  au  ventre  des  compagnons;  mais  la  nuict  en- 
suivante la  peur,  laquelle  aliène  et  trouble  tousjours  le 
bon  jugement',  les  reprint  si  fort  qu'ils  ne  cessèrent,  qui 
fut  le  pis ,  de  l'imprimer  aux  Italiens  et  au  reste  des 
Gascons  :  de  manière  que,  sur  le  point  du  jour,  il  ne  fut 
plus  question  de  combattre ,  mais  bien  de  se  rendre , 
comme  ils  firent  le  vingt-sixiesme  du  mois,  avec  bagues 
et  armes  sauves  et  enseignes  desployées  (0  ;  et  se  reti- 
rèrent à  Quiers  où  estoit  le  mareschal,  lequel,  ayant 
sceu  bien  au  vray  comme  les  choses  estoient  passées, 
fit  appréhender  les  Gascons  principaux  autheurs  de  la 

(*)  De  Thou  attribue  la  prise  de  cette  place  à  César  de  Naples ,  qui 
jeta  l'épouvante  parmi  les  assiégés  en  s'emparant  d'une  position'  au 
pied  même  des  murailles. 

reddition ,  jusques  au  nombre  de  six,  lesquels,  par  le 
jugement  des  capitaines  sur  ce  appelez,  furent  con- 
damnez à  estre  pendus  etl'autheur  principal  roué;  ce 
qui  fut  soudain  exécuté. 

Quant  à  Chuzan,  petite  bourgade  assise  sur  un 
coustau  fait  en  forme  de  terrasse ,  il  fut  rendu  le  dernier 
du  mois,  par  le  capitaine  Louys  de  Monteil,  à  la  dis- 
crétion du  victorieux  ,  combien  qu'il  eust  toutesfois 
promis  le  combattre  plus  obstinément  qu'il  ne  fit  pas; 
pour  recognoissance  dequoy  Fennemy  l'emmena  pri- 
sonnier en  Ast.  De  cette  mesme  course  ,  mais  plus  ho- 
norablement, Passeran,  Montechiar  et  Primel  furent 
aussi  rendus.  En  ce  temps  le  pape  Jules  de  Monté, 
plus  saoul  de  la  guerre  que  des  plaisirs  ausquels  il  es- 
toit  adonné,  retira  ses  forces  de  Lamirande  ,  où  Jean- 
Baptiste  de  Monté  son  neveu  mourut. 

Pendant  que  ces  factions  se  demesloient,  domp  Fer- 
rand  depescha  un  trompette  vers  le  mareschal  pour 
luy  faire  entendre  qu'il  trouvoit  tant  de  disparité  de 
Germanique  Savorgnan  aux  Hongres  et  au  Palvoisin, 
piïns  en  combattant ,  qu'il  n'en  pouvoit  accorder  l'es- 
cliange ,  et  qu'ayant  bien  examiné  le  faict  jl  ne  trou- 
voit occasion  peremptoire  qui  deut  empescher  que  les 
siens  ne  jouissent  des  privilèges  de  la  bonne  guerre, 
taisant  toutes-fois  ce  qui  luy  en  avoit  des-jà  esté  mandé; 
de  manière  que  la  venue  du  trompette  n'estant  fon- 
dée sur  autre  occasion  que  cette-là ,  le  mareschal  es- 
tima que  c'estoit  une  colorée  invention  tendante  à 
venir  apprendre  des  nouvelles;  de  sorte  que,  pour 
remédier  aux  inconveniens  que  telles  allées  et  venues 
pourroient  apporter,  il  fut  ordonné  aux  gouverneurs 
des  places  de  frontière  de  prendre  dés  lors  en  avant 

les  lettres  que  tels  trompettes  apporteroient ,  et  les 
renvoyer  avec  asseurance  que  la  response  en  seroit 
envoyée  à  la  plus  prochaine  place  impériale.  A  dire 
vray,  il  ne  fut  jamais  bon  de  laisser  entrer  ou  fréquen- 
ter tels  officiers  parmy  les  places ,  en  tant  que  les  choses 
ne  peuvent  pas  tousjours  estre  si  bien  conduictes  ou 
ordonnées  qu'il  ne  s'y  descouvre  quelque  défaut,  et 
de  mesme  qu'il  n'y  ait  aussi  quelque  mal  considéré 
causeur  qui  est  bien  aise  d'en  compter  pour  se  mons- 
trer  plus  habile  que  les  autres. 

Estans  les  affaires  en  cette  disposition  que  vous  avez 
veu,  madame  la  marquise  de  Montferrat  (0,  qui  es- 
toit  de  la  maison  d'Alençon,  et  qui  avoit  marie' sa  fille, 
héritière  de  cet  Estât  ,  au  duc  de  Mantouë ,  grand-pere 
de  M.  de  Nevers  qui  est  aujourd'huy  (2),  depescha  un 
gentilhomme  vers  le  mareschal,  par  lequel  elle  luy 
fit  assez  aigrement  remonstrer  qu'elle  ne  pouvoit  croire 
que  le  Roy,  duquel  elle  avoit  cet  honneur  d'estre  hum- 
ble parente  et  servante,  luy  eust  commandé  de  prendre 
ses  places  et  pais  par  force ,  et  moins  de  contraindre  ses 
sujets  à  jurer  fidélité  au  Roy,  pour  le  service  duquel  elle 
exposeroittres-volontiersnon  seulement  ses  biens,  mais 
sa  propre  vie  :  le  priant,  à  ces  fins,  se  déporter  de  tous 
actes  d'hostilité,  faire  reparer  les  dommages  ja  receus, 
et  restituer  les  villes  et  chasteaux  usurpez  sur  son  Estât , 
et  mesmes  quitter  de  la  fidélité  ceux  de  sesdits  sujets 
qui  la  pourroient  avoir  juré.  A  toutes  lesquelles  de- 
mandes le  mareschal  respondit  qu'il  sçavoit  assez  quel 
rang  tenoit  madame  la  marquise,  quel  honneur  et  quel 

(')  Anne  d'Alençon,  marquise  de  Montferrat*  sa  fille  Marguerite  Pa- 
léologue  avoit  épousé  Frédéric  de  Gpnzague ,  duc  de  Mantoue. 
(')  Charles  de  Gonzague,  duc  de  Nevers,  petit-fils  de  Frédéric. 

service  il  luy  devoit  rendre  ;  que  ce  n'esloit  pas  elle  à 
qui  il  faisoit  la  guerre,  mais  bien  à  ses  places  et  à  ses 
forteresses  qu'elle  avoit  mises  es  mains  de  M.  le  duc 
de  Mantouë  son  fils,  et  luy  les  avoit  depuis  remises  en 
celles  de  l'Empereur,  lequel  s'en  aidoit  pour  faire  la 
guerre  au  Roy;  et  de  fait  que  dans  Trin ,  Balzola, 
Tricetre ,  Casai ,  Montcalve ,  Pondesture ,  Touc ,  jMon- 
teil ,  Albe ,  Dyan ,  et  en  tous  les  autres  principaux  lieux 
de  Montferrat ,  il  n'y  avoit  que  croix  rouges;  et  que 
si  elle  l'avoit  ainsi  voulu  consentir  pensant  les  tenir 
en  plus  grande  seureté,  qu'en  ce  cas  son  devoir  auroit 
porte  de  plustost  recourir  à  la  majesté  du  Roy,  de  la- 
quelle feu  son  mary  avoit  esté  serviteur  et  pensionnaire, 
qu'à  celle  de  l'Empereur;  et  que,  là  où  elle  voudroit 
vivre  neutre  et  faire  sortir  les  Impériaux   de   toutes 
ses  places  et  paï's,  et  s'abstenir  de  tous  points  de  leur 
donner  accès,  entrée,  seureté  ny  autre  commodité, 
autant  dans  le  Montferrat  que  dans  le  Mantouan  ,  il 
pourroit  estre  que  Sa  Majesté  la  contenteroit  sur  toutes 
ses  demandes;  et  qu'en  ce  cas,  pour  le  désir  que  il 
avoit  de  luy  faire  tres-humble  service,  il  se  rendroit  luy 
mesrae  médiateur  de  l'exécution  ;  et  que,  par  le  con- 
traire ,  persévérant  elle  en  l'amitié  et  société  des  Im- 
périaux, force  luy  seroit  de  faire  guerre  guerroyable  à 
qui  la  faisoit  ou  qui  donnoit  le  moyen  de  la  faire  à 
Sa  Majesté ,  ainsi  qu'elle  et  son  gendre  faisoient  à  main 
ouverte. 

Le  Roy,  à  qui  le  tout  fut  communiqué,  trouva  fort 
bonne  la  response  et  le  party  proposé  à  ladicte  dame 
marquise ,  laquelle ,  quelque  bonne  volonté  qu'elle 
eust  envers  la  France,  ne  peut  toutesfois  rien  exécuter 
de  ce  que  le  marescbal  luy  avoit  proposé;  car  le  duc 

de  Mantonë  luy  avoit  précédemment  osté  toute  dispo- 
sition :  de  manière  qu'on  continua  à  faire  guerre  ou- 
verte contre  l'Estat  du  Montferrat ,  de  la  situation  du- 
quel il  ne  m'a  semblé  impertinent  de  toucher  un  mot 
en  passant. 

C'est  un  pays  tout  compose'  de  collines  et  monta- 
gnettes  très-fertiles  en  bleds ,  vins ,  bestail  et  autres 
choses  nécessaires  ,  de  manière  que  j'ai  veu  une  armée  y 
séjourner  six  et  sept  mois  sans  tirer  secours  d'ailleurs 
que  de  luy  mesmes.  Ces  collines  sont  tant  argilieuses, 
que  quand  il  a  pieu  un  jour  seulement  on  ne  peut 
aller  par  pays  à  pied  ny  à  cheval,  tant  la  terre  est 
glissante.  Il  prent  son  commencement  aux  montagnes 
des  Langues,  au  dessus  d'Albe,   et  de  là  il  s'estend 
vers  l'Astizane  et  Alexandrie  :  d'autre  costé  il  s'estend 
jusques  à  Quiers,  et  de  là,  tirant  vers  le  Pau,  et  tout  le 
long  d'iceluy  jusques  à  Vallence  et  Sainct-Salvador, 
il  est  traversé  de  la  rivière  du  Tanarre,  qui  com- 
mence au  dessus  de  Ceve  et  va  tomber  le  long  des 
murailles  d'Albe,  et  puis  celles  d'Ast;  de  là,  courant 
jusqu'à  Bassiguane,  il  entre  dans  le  Pau,  le  plus  grand 
fleuve  d'Italie.  Ce  pays  est  composé  environ  de  deux 
cens,  que  villes,  villettes  ou  chasteaux,  la  pluspart  assis 
sur  les  poinctes  des  collines,  dont  les  principales  sont 
Casai  ,  Sainct-Vaz  ,  Trin ,  Pondesture  ,  Montcalvé , 
Albe,  Sainct-Damian ,  Vulpian  et  Aygui,  où  il  y  a 
des  bains  chauds  fort  fréquentez  en  may  et  septembre 
pour  la  guerison  des  gouttes ,  blessures ,  cataires  et 
autres  fluxions,  mais  mortels  pour  ceux  lesquels  sans 
lunettes  se  sont  par  trop  échauffez  au  jeu  d'amour. 

La  nouvelle  de  l'arrivée  de  domp  Ferrand  en  Pied- 
mont  avec  toutes  ses  forces  ayant  esté  divulguée  par 

la  France ,  comme  estoient  des-ja  les  préparatifs  que 
le  Roy  faisoit  pour  renforcer  le  mareschal,  resveilla  si 
l'ortie  cœur  des  princes  et  seigneurs,  que,  si  Sa  Majesté 
n'eust  de  bonne  heure  donné  ordre  à  les  retenir  prés 
d'elle ,  celuy  là  n'eust  pas  esté  estimé  fils  de  bonne 
mère  qui  ne  fust  deslogé  pour  aller  voir  et  servir  en 
ceste  guerre.  Et  de  faict  elle  ne  se  sceut  defïéndre  de 
donner  congé  à  messieurs  les  duc  d'Anguyen ,  prince 
de  Condé,  ducs  de  Nemours,  d'Aumalle,  marquis 
d'Elbeuf,  grand  prieur  de  France,  de  Montmorancy , 
La  Roche -foucault,  de  Rendan,  Genlis,  Senneterre , 
de  Contay  et  autres,  jusques  au  nombre  de  cinquante 
ou  soixante,  tous  suivis  d'un  grand  nombre  de  jeune 
noblesse.  De  la  venue  desquels  seigneurs  ayant  le  Roy 
donné  advis  au  mareschal,  il  n'y  print  pas  grand 
plaisir,  ayant  de  longue  main  expérimenté*  que  cette 
grande  compagnie  de  seigneurs  est  mal-aisée  à  conte- 
nir en  règle ,  mesmes  lors  qu'elle  est  destituée  de  la 
présence  du  maistre.  Cette  nouvelle  luy  fust  bien  encor 
plus  désagréable ,  quand  il  entendit  quils  s'en  venoient 
tous  en  poste ,  sans  armes  ny  chevaux  ;  prévoyant , 
comme  il  advint  depuis ,  que  cela  les  feroit  r'en chérir 
en  Piedmont ,  au  desadvantage  des  gendarmes  et  che- 
vaux légers,  et  que  d'ailleurs  il  seroit  contrainct,  par 
honnesteté,  les  secourir  des  siens,  chose  qu'il  faisoit 
fort  à  contre-cœur,  combien  que  ce  ne  fut  par  chi- 
cheté  ny  avarice,  car  jamais  ces  vices  n'eurent  lieu 
dans  son  ame,  comme  sa  vie  et  toutes  ses  actions  en 
font  tesmoignage,  mais  pour  la  difficulté  qu'il  y  avoit 
à  en  recouvrer  de  bons.  Toutesfois  il  ne  laissa  pour 
cela,  dissimulant  ce  qu'il  en  pensoit,  de  leur  faire  à 
tous  le  meilleur  recueil  qu'il  luy  fut  possible,  et  mes- 

mes  au  seigneur  de  Gonnort  son  frère  ,  depuis  mares- 
chal  de  France ,  qui  arriva  peu  après  les  autres ,  avec 
la  suitte  et  l'equippage  qu'il  faut  pour  servir  à  la 
guerre. 

Ces  princes  et  seigneurs  n'eurent  pas  séjourné  huict 
jours  en  Piedmont  qu'il  leur  print  envie  de  s'aller  en- 
fermer dans  Sainct-Damian ,  estimans  que  l'ennemy, 
selon  le  bruit  qui  en  couroit,  l'iroit  assiéger,  et  que  ce 
leur  seroit  une  belle  occasion  pour  donner  la  preuve 
qu'ils  desiroient  rendre  de  leur  vertu  et  valeur;  et  en 
tout  événement,  que  le  siège  n'y  allant  pas  ,  qu'ils  se- 
roient  si  proches  d'Ast  qu'ils  auroient  commodité 
d'aller  tous  les  jours  à  la  guerre,  sans  estre  retenus 
par  l'authorité  d'aucun  supérieur.  Ils  s'en  descouvri- 
rent à  Genlis,  le  prians  d'estre  de  la  partie  :  mais  luy, 
discourant  le  mal  qui  en  pouvoit  advenir ,  le  voyage 
se  faisant  au  desceu  du  mareschal,  qui  estoit  lors  allé 
faire  une  course  jusqu'à  Carmagnolles ,  descouvrit  le 
tout  à  Bonnivet ,  qui  le  fit  soudain  sçavoir  au  mares- 
chal :  lequel,  à  ce  rapport ,  depescha  soudain  vers  le 
gouverneur  de  Sainct-Damian  et  à  tous  les  autres 
estans  à  la  frontière ,  leur  commandant  ne  laisser  en- 
trer dans  leurs  places  aucuns  princes  ny  seigneurs 
seuls,  ou  en  trouppe ,  s'ils  n'avoient  lettres  expresses 
de  luy.  Cependant,  pour  ne  laisser  courir  à  ces  sei- 
gneurs la  honte,  ny  aux  gouverneurs  le  mescontente- 
ment  du  remis,  il  leur  manda  qu'il  les  prioit  l'attendre 
à  Quiers ,  et  qu'il  leur  mettroit  bien  tost  en  main  assez 
de  quoy  esbatre  leur  générosité.  Si  le  mareschal  n'eust 
prins  cet  expédient,  il  ne  pouvoit  faillir  qu'il  n'en  ad- 
vint l'un  de  ces  inconveniens  :  à  sçavoir  qu'estant 
l'ennemy  adverty  que  si  grande  compagnie  de  princes 
28.  3o 

et  seigneurs  se  seroit  enfermée  en  l'une  de  ces  places, 
il  se  seroit  hazardé  de  l'assaillir ,  en  espérance  que  la 
prenant  il  y  auroit  si  grand  butin ,  que  ses  fraiz  et  pei- 
nes en  sei  oient  recompensez  au  double ,  outre  la  gloire 
et  la  réputation  qu'il  en  acquerroit  ;  et  que ,  là  où  on 
les  voudroit  tirer  de  ce  hazard,  il  faudroit  dresser  une 
armée,  et  venir  au  combat  contre  gens  doublement 
courageux  par  l'espérance  du  butin  et  de  la  gloire ,  ou 
bien  les  y  laisser  enveloppez,  au  plaisir  de  la  fortune  ; 
dont  en  tout  événement  la  coulpe  seroit  toujours  attri- 
buée au  mareschal.  L'autre,  que  là  ou  l'ennemy  n'eust 
eu  le  moyen  de  dresser  cette  entreprinse,  il  auroit  au 
moins  si  fort  renforcé  la  garnison  d'Ast,  et  dressé  tant 
d'alarmes  et  d'escarmouches  à  ces  seigneurs  plus  vo- 
lontaires que  retenus ,  que  quelqu'un  d'entre  eux  se- 
roit à  la  parfin  tombé  entre  leurs  mains,  non  sans  quel- 
que tacite  honte  du  mareschal.  Lequel,  quoy  qu'il 
sceust  faire,  fut  encores  si  mal  obey  par  le  sieur  de 
Clermont,  fort  courageux,  et  cinq  ou  six  autres  de  sa 
portée,  qu'ils  ne  laissèrent  d'aller,  au  nom  de  tous, 
sonder  le  gué  de  Sainct-Damian,  lequel  ils  trouvè- 
rent des-jà  si  bien  rompu  qu'il  estoit  impossible  de  le 
traverser. 

